
Sunt patru. 
Cadavrele. Toate de fete tinere - de vârsta mea sau nici măcar. 


Sunt ridicate în ţepe la marginea junglei şi umbrele serii întind 
tentacule de cerneală pe pielea lor de culoarea cenuşii şi pe 
pântecele proeminente, umflate. Arată aproape ca nişte păpuşi... 
numai că păpuşile n-au feţele ascunse după măşti ca nişte glugi 
funerare şi în niciun caz nu miros a carne putredă, ca hoiturile 
de animale lăsate prea mult în soare. Duhoarea putrefacţiei trece 
pe lângă mine şi îmi întoarce stomacul pe dos. Nu-mi place 
mirosul de carne nici în împrejurări obişnuite, dar asta - miasma 
trupurilor expuse la vedere în încâlceala de rădăcini şi ferigi... 
Transpiraţia îmi face palmele lipicioase şi în muşchi mi se 
trezeşte o furnicătură discretă. Mă concentrez pe colierul ascuns 
sub armură, piatra mea călăuză în astfel de momente. Mi l-au dat 
mamele acum câteva luni, în locul celui pe care l-am moştenit de 
la mama mea de sânge, Umu. 


Când trag de el cu mintea, mă străbate o vibraţie ca răspuns - o 
confirmare din partea mamelor: sunt aici, cu mine. Oricât de 
grele ar ajunge să fie lucrurile, zeițele sunt mereu acolo, mă 
sprijină tăcute. 


— Ce zici, Deka, riscăm să le dăm jos? 


Vocea Brittei sună ciudat de stăpânită, răzbătând prin vârtejul 
gândurilor mele. 


Nu mai departe de anul trecut, ar fi izbucnit în lacrimi. Pe atunci 
era o fată de ţărani de la miazănoapte ca oricare alta - blondă, 
rumenă în obraji şi rotunjoară. Acum muşchii îi sunt la fel de 
impresionanţi cum îi sunt şi curbele feminine, pielea îi e aurie de 
la soarele deşertului şi inima i s-a întărit la astfel de privelişti. 
Toată postura ei exprimă vizibil furie, dar rămâne 


calmă, cu ochii la cadavre. 


La fel fac şi eu, ignorând cu hotărâre bătaia ciudată a unei inimi 
în tufişurile aflate la câteva lungimi de braţ de mine. Omul căreia 
îi aparţine stă acolo de o bucată bună de timp, dar e atât de 
zgomotos şi se agită atât de tare, că evident nu e jatu (gărzile 
fostului împărat, duşmanii noştri de moarte) şi nici vreo 
ameninţare pentru noi. 


Poate e rudă cu unul dintre cadavre. Nu ar fi prima oară când 
dau peste membri îndureraţi ai familiei într-un loc ca acesta. în 
ziua de azi, e un spectacol des întâlnit în Otera, un avertisment 
pentru femei: ieşiţi din rând fie şi cu un deget şi asta o să păţiţi. 
Fiecare ne aminteşte dureros că fiecare zi cu care întârziem să-i 
eliminăm pe preoţi şi pe jatu e o zi de suferinţă pentru femeile 
din Otera, iar pentru prietenii noştri rămaşi în Hemaira... 


îmi alung gândul, privind abdomenele umflate ale cadavrelor. 
— Nu, răspund în cele din urmă. Au stat prea mult. 


De obicei coborâm din ţepe cadavrele de fete şi femei, dar 
acestea sunt umflate de căldură, deci dacă le atingem, riscă să 
explodeze. 


Mă întorc spre celelalte tovarăşe ale mele - Belcalis, Asha, 
Adwapa şi Katya. Printre trunchiurile impunătoare ale copacilor, 
sunt aproape de neobservat în armura lor neagră de piele, cea 
pe care o purtăm toate în raiduri, şi noi, şi grifii - felinele de 
deşert înaripate şi vărgate pe care călărim. Imaginea îmi e atât 
de familiară încât aproape că mă aştept să apară din junglă, la 
pas alene, Keita şi ceilalţi uruni, partenerii şi fraţii noştri de 
arme, ca să ni se alăture. Dar ei sunt în Hemaira, pun umărul la 
asediul împotriva capitalei, care nici acum nu a căzut, după şase 
luni de atacuri neobosite. 


— De aici mergem pe jos, spun eu. O să fie capcane. 


Transformă-te, Ixa, adaug în gând, către însoţitorul meu cu multe forme. 


Deka, aprobă el de sub mine, micşorându-se deja. De obicei, Ixa 
arată ca o pisică uriaşă cu solzi albaştri şi coarne care-i ies din 


cap ca o coroană, dar 


entr mişiuni ca aceasta , 
refe 
Ren 


U aid 
ră a bastre' "Sun" Zbupători 
oăpt 


Când mă dau jos de pe el, deja îi cresc aripile. 


în timp ce Ixa ţâşneşte iute printre crengile aurii ale unui amarul 
cu frunze late, în poiană răsună un strigăt: 


— Ucigaşelor! 


Privitorul nostru misterios iese greoi din umbre, cu faţa 
acoperită de o mască simplă, albă - culoarea doliului. Spre 
mirarea mea, e o femeie de la miazănoapte: are pielea de un roz- 
palid şi părul atât de alb, încât aproape că luceşte în 
semiîntunericul serii. Fiecare pas al ei, ajutat de un toiag greu de 
lemn cioplit, e greu, chinuit; se vede că are o vârstă înaintată, 
poate chiar vreo şaizeci de ani. Asta, şi silueta ei plinuţă, 
compactă, o fac să semene leit cu o mulţime de femei din Irfut, 
satul meu natal. 


— Voi aţi făcut asta, spune ea, scuturând furioasă din 
toiag spre mine. E vina ta, Nuru! 


— Ştii cine sunt? 


Mă surprinde atât de tare că mă recunoaşte drept Nuru - singura 
fiică de sânge curat creată de mame ca să le elibereze pe 
urlătoarele-morţii şi alaki de sub tirania bărbaţilor jatu - încât 
îmi uit celelalte griji. 


Nimeni nu-mi ghiceşte vreodată identitatea când sunt în forma 
de luptă, transformarea pe care o adoptă corpul meu când sunt 
gata de bătălie. Mai înainte, mi se schimba numai faţa: mi se 
păta pielea, mi se ascuţeau pomeţii, iar ochii mi se înnegreau în 
întregime. Acum tot trupul îmi devine osos şi scheletic, iar 
unghiile mi se ascut până se fac gheare. Aproape că m-ai lua 
drept urlătoare-a-morţii, numai că urlătoarele-morţii sunt uriaşe 
cu corpuri sfrijite, vag umane, dar de trei ori cât un om obişnuit, 
asta fără a pune la socoteală ghearele, adevărate cuțite de 


măcelar, câte una la fiecare deget. 


— Toată lumea ştie! răbufneşte femeia. Deka din Irfut. 
Cea care arată ca urlătorii-morții când intră în luptă, dar e cât un 
om. Fiica blestemată a zeițelor 


blestemate. 
Scrâşnesc din dinţi. 
— Nu vorbi urât de mamele mele. 


Despre mine poate să spună ce vrea, dar Auritele au îndurat 
deja destulă defăimare cât să le ajungă pentru câteva vieţi. 


în Irfut, preoţii ne spuneau că zeițele fuseseră de fapt demoni 
din vechime care făcuseră prăpăd în Otera, măcelărind oraşe 
întregi şi mâncând copii. Noi, alaki, eram impure pentru că eram 
fiicele lor: aveam sângele lor auriu, puterea şi viteza lor şi o 
parte din longevitatea lor. Ni se spusese că singura cale de a 
dobândi puritatea, de a deveni oameni, era să ajutăm imperiul să 
lupte împotriva urlătorilor-morţii, vietăţi monstruoase atrase de 
sângele nostru. 


Nimeni nu ne-a spus, bineînţeles, că urlătorii-morţii erau de fapt 
alaki, readuse la viaţă de Aurite după ce mureau, în arătări 
înfiorătoare, ca să putem lupta împotriva trupelor umane, 
conduse de jatu, care voiau să şteargă de pe faţa pământului 
neamul zeiţelor. 


— Atunci cine e de vină pentru asta, pentru ce a păţit fata 
mea... 


Femeia arată către cadavrul din stânga şi măruntaiele mi se 
răsucesc de greață. 


Corpul moartei e vizibil mai bogat în curbe decât celelalte, iar 
părul are o textură mai moale. în bărbie are o gropiță minusculă. 
într-o altă viaţă, aş fi putut fi eu. Nu demult, buclele îmi erau mai 
mari şi ochii mai deschişi la culoare, ba aveam şi gropiţă în 
bărbie. Apoi am ajuns să trăiesc în provinciile de miazăzi şi m-am 
lepădat de trăsăturile moştenite de la bărbatul pe care odinioară 
îl numeam tată - ochii cenuşii, părul ondulat, bărbia. Acum am 
ochii negri, părul foarte creţ, iar bărbia prin nimic neobişnuită. 
Din fata care era Deka din Irfut nu a rămas decât statura scundă 
şi accentul de miazănoapte, deşi acum şi acela e marcat de o 
notă tipică celor de la miazăzi. 


Asta înseamnă să fii Num, singura fiică de sânge curat a zeiţelor: 
pot fi 


oricine aleg să fiu. 
Femeia se zguduie de durere, iar lacrimile îi şiroiesc pe obraji. 


— Biata mea fată. N-a făcut nimic rău, o dată măcar nu s- 
a abătut de la înţelepciuni. Pe urmă aţi venit voi, cu minciunile 
voastre despre libertate şi o altfel de viaţă pentru femei. N-a 
făcut altceva decât să-ţi rostească numele, să vorbească puţin 
despre Aurite, şi au venit preoţii după ea. Au luat-o. Nici măcar 
nu era alaki; deja i se dovedise puritatea în Ritual. Dar au zis că 
se abătuse de la calea cea dreaptă. Că i-ar fi dus şi pe alţii la 
pierzanie. Aşa că au luat-o, au încercat să mă ia şi pe mine... 


Arată din nou către cadavrul buhăit care zace în vântul slab al 
serii. 

— Asta e libertatea pe care ne-aţi promis-o? Unde sunt 
zeițele despre care aţi spus că o să apere femeile din Otera? 
Unde sunt? 


Durerea îi e atât de mare, încât simt că rămân fără nicio explicaţie. 
— Dorm, îşi adună puterile, dar odată ce... 
— Ce importanță are ce fac ele? 


Femeia se repede în față, suferința ei alungându-i teama. 

— Înainte aveam reguli. Ştiam cum să trăim. Cum să 
supravieţuim. Acum nu mai există nimic. Nu mai am nimic din 
cauza ta. Nu mai sunt nimic din cauza ta. 


Cade la pământ la picioarele fiicei ei, suspinând nestăpânit. 
— Fata mea, of, fata mea iubită. 


Lângă mine, Nimita, o urlătoare-a-morţii albă impunătoare 
trimisă să însoţească grupul nostru, oftează exasperată. Azi sunt 
cu noi cinci urlătoare-ale-morţii, iar una dintre ele este, fireşte, 
Katya, fosta mea soră de sânge, a cărei siluetă cu ţepi roşii se 
distinge printre celelalte, pe care nu le cunosc aşa de bine - nu 
că m-aş strădui. în ultimele câteva luni au murit atâţia oameni, 
încât uneori pare zadarnic să încerc să leg prietenii mai strânse. 


— Nu avem timp de asta, cinstită Nuru, spune Nimita, cu 
o voce ca un tremur profund. 


Ca toți urlătorii-morții, vorbeşte cu mârâieli şi şuierături, dar eu 
o înţeleg la fel de bine ca pe un om care ar vorbi oterana. Alt 
avantaj al faptului că sunt Nuru: îi înţeleg pe toţi descendenţii 
Auritelor, ba chiar îi pot obliga să se supună poruncilor mele, 
dacă vreau. 


înclin din cap spre ea. 
— Şi ce propui să facem, s-o imobilizăm şi s-o lăsăm aici, 
printre fiare? 


— N-ar fi exclus. 

Precum cele mai multe Prime născute, alaki venite pe lume în 
vremea zeițelor, Nimita e o ființă hotărâtă. Moartea şi învierea ca 
urlătoare-a-morții n-au schimbat-o în privința aceasta. 


— Eu n-o las aici. 


Când le-am eliberat pe Aurite din închisoarea lor din munţi, am 
promis să lupt pentru femeile din Otera - toate femeile, nu doar 
alaki. Privesc din nou către bătrână. 


— Acasă nu poţi să te întorci, iar aici e periculos. Dacă 
vrei, pot să trimit pe cineva cu tine la Abeya, oraşul zeiţelor. 
Acolo vei fi în siguranţă. 


— „Siguranţă”, şuieră femeia. De-acum nu mai e 
siguranţă nicăieri. De-o parte voi, de-o parte seniorul Kadiri — 
scuipă când rosteşte numele marelui preot de la miazăzi care 
adună acum armatele jatu din toată Otera -, nicio femeie nu mai 
are unde să se ascundă. 


— Atunci ce-ar fi să fii liberă? 


Cuvintele par s-o ia pe neaşteptate, aşa că mă grăbesc să explic, 
inspirându-mă din discursul pe care mi l-a ținut fosta mea 


profesoară, Mâini-Albe, acum mai bine de un an şi jumătate. 


— La Abeya poţi să faci orice vrei, poţi să fii oricine alegi 
să fii. Nu trebuie 


= decât să ajungi acolo. 

îi dau câteva clipe să se hotărască. 

— Aşadar, vrei să mergi? Sau rămâi aici, să te mănânce 
animalele? 

Femeia îşi împinge bărbia înainte. Dar apoi dă din cap, cedând. Da, 
merge. 


— Foarte bine. 


Mă întorc spre Chae-Yeong, o urlătoare-a-morţii mică şi zveltă, 
cu un ciot unde ar trebui să-i fie palma dreaptă. A pierdut-o 
înainte să i se aurească sângele, iar rana a urmărit-o dincolo de 
moarte, chiar şi în forma aceasta. 


— Du-te cu ea Înapoi la Abeya. Noi mergem mai departe. 


— Dar, cinstită Num... Începe ea, aruncând o privire spre 
Nimita în căutare de îndrumare. 


Când urlătoarea-morții mai în vârstă clatină din cap, trebuie să 
depun un mare efort să nu-mi încleştez pumnii. Oi fi eu Num, oi 
fi eu cea care le-a eliberat pe mame şi a deschis calea către o 
nouă eră în Unicul Regat, dar pentru Primele născute, voi fi 
mereu o fată de numai şaptesprezece ani - o clipită pentru ele, 
care au văzut nenumărate milenii. Dacă punem la socoteală şi 
mulţimea de urlătoare-ale-morţii pe care le-am omorât înainte să 
aflu ce sunt, ele şi multe altele din neamul lor nu mă vor ierta 
niciodată. Nu vor avea niciodată încredere în mine cu adevărat. 


Aşadar, trebuie să-mi dovedesc de fiecare dată valoarea. Şi 
dominaţia. 
Fac un pas înainte. 


— Acum, insist eu, fără măcar să mă uit la Nimita. 


— Da, Num. 

Chae-Yeong pune genunchiul la pământ, făcând plecăciunea 
uşoară şi iute cu care m-am obişnuit atât de tare, apoi se apropie 
de bătrână. 


— Vino, femeie de om, mârâie ea, deşi ştie că femeia nu o 
înţelege. 


De obicei, urlătoarele-morţii au foarte puţină răbdare cu 
oamenii, dar nu le învinuiesc: e greu să ai răbdare cu cei care-ţi 
vor mereu moartea. 


— Du-te cu ea, îi spun eu femeii. N-o să păţeşti nimic. îţi 
jur. 
— Nu. 


Femeia se trage repede înapoi. Când oftez, simțind enervarea 
cum creşte în mine, adaugă aproape cu timiditate: 


— Mai întâi să le văd îngropate. N-am... n-am putere să le 
dau jos singură. 


Mă opresc, copleşită de ruşine. Cum am putut să uit o nevoie 
omenească atât de simplă? Mult m-am mai împietrit în ultimele 
câteva luni, dacă nu sunt în stare nici măcar să observ nevoia 
unei mame de a-şi îngropa copilul cum se cuvine. 


Mă întorc din nou spre Chae-Yeong. 
— Mai întâi, îngropaţi-le, îi spun cu blândeţe. Apoi, du-o la 
Abeya. 


— Da, Num, răspunde Chae-Yeong, cu încă o plecăciune. 
Femeia dă din cap spre mine în semn de mulţumire, dar eu sunt 

deja în mişcare, cu atenţia întoarsă spre celelalte. Timpul e scurt 
şi nu-mi permit să mai întârzii aici. 


— înainte, comand, arătând spre turlele templului roşu- 
sângeriu care se înalţă peste ceţurile junglei. Către Oyomosin. 

Ne ia trei ceasuri să urcăm până pe vârful stâncii pe care se află 
Oyomosin, templul numit în cinstea lui Oyomo, zeul închipuit pe 
care îl veneram şi eu pe vremuri. E o călătorie neplăcută, pentru 
că stânca se află pe un vulcan adormit, iar căldura urcă prin roci şi 
ne lipeşte părul de piele şi armura de corp. îmi ignor disconfortul 
amintindu-mi tot ce mi-a spus bătrâna despre viaţa femeilor din 
Otera din ziua de azi. Fiecare cuvânt al ei îmi aduce aminte 
dureros de toate lucrurile în privinţa cărora am dat greş de când 
le-am eliberat pe mame: ce-i drept, am învins acea primă armată 
de jatu care le atacau muntele, dar deja apar alte armate, cu 
zecile. în cele şase luni care au trecut de când le-am trezit pe 
mame, jatu au adunat aproape toţi bărbaţii apți de luptă din Otera 
şi i-au cuprins în oastea lor. Nu sunt în siguranţă nici măcar băieţii 
care de-abia dacă au un fir de păr pe piept. 


Situaţia n-ar fi aşa de îngrijorătoare dacă am fi cucerit deja 
Hemaira, centrul puterii trupelor jatu, dar ei controlează în 
continuare capitala şi porţile sale ne sunt în continuare ferecate. 


Iar acum, aruncă în fiecare săptămână câte o soră de sânge de pe 
ziduri. 

în viaţa mea nu mi-am imaginat o asemenea oroare, ţipetele atâtor 
fete nevinovate care se prăbuşesc în moarte. Jatu le aleg la 
întâmplare de pe terenurile de antrenament din toată Hemaira. în 
fiecare zi, sunt sigură că următoarea va fi dintre cele pe care le 
cunosc, dar nu am nicio putere să opresc crimele - cel puţin 
deocamdată. Zidurile Hemairei chiar sunt impenetrabile, dar nu 
din motivele despre care învăţaserăm noi. Trăieşte ceva în ele, o 
forţă care respinge orice invadatori cu dogoarea a o mie de focuri. 
Se numeşte n'goma şi e un talisman al puterii, făurit pe vremea 
când mamele stăpâneau Otera, care conţine rămăşiţe ale forţelor 
lor odinioară uriaşe. Prin Otera mai sunt presărate câteva astfel de 
talismane, dar n'goma e cel mai puternic. Revarsă jeturi 
înfiorătoare de căldură care-ţi jupoaie carnea de pe 


oase de cum îndrăzneşti să te apropii de ziduri. Am încercat de 
câteva ori, dar n'goma era prea puternic. 


N-am putut decât să stau acolo neajutorată şi să privesc 
trupurile fetelor cum se descărnau iar şi iar, în timp ce jatu 
priveau în jos, neclintiţi de ţipetele lor. Cel mai rău e că Auritele, 
care au ridicat cu mâinile lor zidurile Hemairei, nu pot face 
nimic: mileniile de prizonierat le-au răpit veneraţia care le 
alimenta puterea odinioară. Nu pot dărâma zidurile, nu pot nici 
măcar să abată o ploaie de foc peste jatu, ca în tinereţea lor. 
Acum dorm întruna şi se hrănesc din rugăciuni. 


Singura cale este să negociem cu jatu sau să găsim o metodă de 
a le ajuta pe zeițe să-şi recapete puterea mai repede, ca să ne 
salvăm surorile. Asta mă aduce şi pe mine aici, să urc pe stânca 
asta imposibil de urcat. 


Oyomosin se înalţă semet deasupra mea, un templu sever, cioplit 
în piatră, cu colţuri aspre, intimidante, conturate în lumina lunii. 
De obicei are o singură intrare, podul basculant şi scârţâitor de 
lemn care se află puţin mai jos de noi, dar preoţii îl ridică 
întotdeauna noaptea, ca să împiedice orice atacatori să intre. 


Când eu şi Belcalis ne tragem peste buza stâncii şi ne îndreptăm 
spre peticul de iarbă care marchează graniţa terenului din jurul 
templului, ajunge la noi odată cu vântul vocea enervată a Brittei. 


— Da' ştiţi, pufneşte ea, săltându-se în spatele nostru, nu 
e frumos să-ţi laşi camaradele în urmă cân’ eşti în raid. 


— Sau, răspunde Belcalis, a cărei siluetă zveltă, cu pielea 
arămie, se furişează deja pe lângă pâlcul de copaci piperniciţi 
care înconjoară templul, camarada cu pricina ar putea să se 
străduiască şi ea mai tare, precum celelalte. 


Arată cu bărbia spre Asha şi Adwapa, care tocmai intră 
iute în incinta templului împreună cu urlătoarele-morţii, 
umbre tăcute în întuneric. 


Asha şi Adwapa sunt gemene, amândouă cu pielea neagră cum e 
cerul la miezul nopţii şi cu muşchi atât de graţioşi, încât parcă 
sunt nişte panglici pe fundalul întunecat. Nu le deosebeşte decât 
părul - de fapt, lipsa lui: Adwapa 

Britta se întoarce spre Belcalis şi îşi trage nasul. 
— îs la ciclu, doar ştii. 
— La fel şi gemenele, dar uite că ele nu se plâng, răspunde 


Belcalis. 
într-adevăr, Asha şi Adwapa tocmai se îndreaptă către fereastra 
mare pe care urmează să intrăm în templu. 


Haideţi mai repede, ne semnalizează Adwapa în limba de luptă - ca să ne 
amintească. De aici, înaintăm în linişte. 


Aprob din cap şi mă apropii iute de fereastră. înăuntru e un 
întuneric straniu, nici măcar o lumânare aprinsă ca să vezi pe 
unde mergi, şi la fel se vede şi prin toate celelalte ferestre, deşi 
ştiu că Oyomosin e plin. Zumzetul slab al rugăciunilor creşte şi 
tot creşte în aer de când am ajuns, iar acum îl mai însoţeşte un 
sunet, unul mai tulburător: ţipete. Răsună din adâncurile 
templului, purtate de valurile de fum încărcate de izul 
inconfundabil al cărnii arse. 


Mugşchii încep să-mi tremure. Pivniţa... Aurul care curge pe 
podea în râuleţe. Preoţii care mă târăsc până pe un câmp 
îndepărtat. Rugul, cu lemne adunate deja morman în jurul lui. 
Carnea care plesneşte, care arde. Durerea... atâta durere! 


O mână caldă mă apasă pe umăr. 
— Să intru eu prima, Deka? Să cercetez? 


Arunc o privire în sus şi o văd pe Britta cum mă fixează cu ochii 
albaştri plini de grijă. 


— Da, şoptesc, iar ruşinea îmi cuprinde pântecul, incandescentă 


A trecut peste un an şi jumătate de când eram în pivniţă. Un an 
şi jumătate în care mi-am descoperit natura de Nuru, am devenit 
războinică, am înfrânt nenumărați jatu... Spre deosebire de 
surorile mele alaki, sunt cu adevărat nemuritoare. Nu am o 
moarte finală şi mă pot recupera după orice rană, oricât de 
gravă. 


Şi atunci, de ce continuă să mă afecteze slăbiciunea asta 
omenească? 

Depind atâtea lucruri de mine. Surorile mele rămase în Hemaira, 
surorile mele de sânge şi de luptă, toate aşteaptă să fie salvate. 
Toate femeile din Otera, pedepsite pentru faptele mele... Nu mă 
pot complace în sentimentele acestea; trebuie să fiu puternică. 
Trebuie să dovedesc că sunt vrednică de sarcina care mi s-a dat, 
vrednică să fiu singura fiică aleasă de mame să le poarte 
întreaga moştenire divină. 


înalţ umerii, încercând să arăt valoarea aceasta prin postură, dar 
când mă strecor în Oyomosin, am o senzaţie bruscă şi 
tulburătoare: furnicătura sângelui care-mi goneşte pe sub piele, 
ca răspuns la prezenţa sângelui divin. Cineva mă urmăreşte. 


Mă răsucesc, încercând să-l descopăr, dar coridorul e complet 
pustiu, cu excepţia camaradelor mele. Nu mai e nimeni cu noi. Şi 
totuşi, furnicăturii i se adaugă altă senzaţie, una mai 
îngrijorătoare: o greutate zdrobitoare, ca şi cum mi s-ar fi lăsat 
pe umeri povara privirii acelui cineva. Oricine ar fi, nu ne e 
prieten - atâta lucru ştiu sigur. 


Trebuie să fie un jatu. Ei sunt singurii cu sânge divin din Otera în 
afară de alaki şi urlătoarele-morţii. Dacă ar mai fi fost urlătoare- 
ale morţii sau alaki aici, s-ar fi arătat deja, constrânse, ca 
întotdeauna, de puterea subtilă care se răspândeşte în valuri din 
corpul meu. 


Trag cu ochiul înapoi spre fereastră, încercând să surprind ceva 
din armura roşie tipică pe care o poartă întotdeauna jatu. Vedeţi 
pe cineva? le întreb pe celelalte în limba de luptă. 


Prietenele mele se răspândesc pe loc pe coridor, în alertă. Dar nu 
mişcă 


NIMIC, 

Nu, semnalizează Adwapa. Nu e nimic aici. 

Mă încrunt şi privesc din nou în jur. Poate a fost doar imaginaţia 
mea. N-ar fi prima oară când simţurile îmi joacă feste. Mintea mi 
se agaţă întruna de lucruri neimportante ca să se ferească de 
amintirile dureroase. Totuşi, rămân vigilentă în timp ce înaintez 
pe coridor. Nu e complet exclus să mă înşel. 


Cu cât merg mai departe, cu atât mai întunecos şi mai apăsător 
devine templul. Torţele tremurătoare aruncă umbre stranii pe 
piatră, pasaje ascunse se curbează către necunoscut, iar 
sculpturile geometrice de pe pereţi dau naştere unor forme 
ameţitoare care se topesc una într-alta. Oyomo e venerat în 
Otera cu precădere ca zeu al Soarelui, dar e şi zeul matematicii, 
ceea ce înseamnă că toate templele lui sunt construite pe baza 
geometriei sacre. Oyomosin nu face excepţie. Fiecare piatră şi 
grindă din jurul nostru e o rugăciune, la fel ca acelea pe care le 
rostesc acum preoţii din el. 


Vin, semnalizează Katya când sunetul paşilor lor se apropie. 


Mă lipesc repede de perete şi rămân atât de nemişcată, încât îmi 
încetineşte până şi inima. E singura măsură de precauţie pe care 
mi-o iau, singura de care e nevoie, având în vedere că preoţii din 
Oyomosin sunt orbi. îşi smulg ochii şi-i închină ca ofrandă lui 
Oyomo când intră în preoţie. De aceea templul e cufundat în 
beznă şi tot de aceea preoţii poartă pe feţe măşti din aur bătut cu 
ciocanul şi necizelat, cu orificiile pentru ochi închise. 


Din fericire, nu par să ne observe în înaintarea lor pe 
coridor, în timp ce intonează un imn spre slava lui Oyomo şi 
a luminii pe care o revarsă el asupra lumii. 


După ce dispar, le fac semn celorlalte. Acum hai repede, 
semnalizează mâinile mele. 


Mă urmează toate şi ne grăbim mai departe pe coridoarele 


întunecate şi nesfârşite din Oyomosin, îndrumate de harta Ashei. 
în cele din urmă, ne 

Acolo, chiar de partea cealaltă a uşii. Acolo e prizonieră. 
Melanis. Lumina între Alaki. 

Chiar şi în timp ce e arsă de vie, Melanis rămâne strălucitoare. 


O privesc pe furiş prin crăpătura dintre canaturile uşii grele de 
lemn, îi văd părul de un negru-lucios printre flăcări, trupul 
subţire şi grațios, deşi contorsionat într-un rictus de durere. 
Odinioară, Melanis era cunoscută drept cea mai frumoasă alaki 
din toată Otera. Era una dintre cele patru regine războinice, 
prima dintre Primele născute ale Auritelor şi dintre cei mai 
puternici generali ai lor. Aripile albe cu vârfuri aurii, ca ale 
Mamei Beda, o purtau către ceruri, iar lumina divină parcă-i 
scânteia din adâncul corpului, de sub piele. Lumea îi cânta 
numele, îi arunca flori la picioare. O numea Lumina între Alaki. 


Asta pe vremuri. 


Acum, ochii lui Melanis, descrişi odinioară drept lacuri limpezi, 
sunt găuri arse şi umplute cu întunecime. Buzele, lăudate odată 
pentru luciul lor trandafiriu, s-au sfărâmat până au ajuns dâre de 
cărbune, iar pielea brun-cafenie i se scorojeşte şi cade în fâşii. 
Nici urmă de aripi sau de strălucirea celestă: au pierit ca toate 
darurile divine pe care li le-au încredinţat mamele copiilor lor, au 
dispărut în neant. Din acea alaki pe care o întruchipa odinioară 
Melanis Lumina nu a mai rămas decât un boţ de carne care arde 
şi ţipă pe altarul de piatră scobită construit direct deasupra 
ceaunului de magmă de dedesubt, întins până la rupere peste 
flăcări de lanţurile de aur celest, la fel cum stă de o mie de ani, în 
timp ce lumina lunii străluceşte asupra ei prin bolta de sticlă din 
tavanul încăperii. 


Preoţii cu măşti de aur din inima templului intonează rugăciuni 
în timp ce-i dau ocol în cercuri lente, neîncetate. Nici măcar nu 
par să observe căldura înăbuşitoare dinăuntru în timp ce aruncă 
ulei sfinţit în groapă, ca să aţâţe şi mai tare flăcările din ea. 
Mirosul de ars se înteţeşte, iar muşchii mi se încleştează din nou. 
închid ochii şi mă concentrez iarăşi pe colierul pe care 


mi l-au dat mamele. Mi se întinde de la bărbie la piept ca o 
pavăză pentru gât, din fire delicate de aur celest împletite în chip 
de sute de flori minuscule în formă de stea, care servesc şi ca o 
reţea de zale foarte uşoară, aproape imponderabilă, pe sub 
armură. 


Auritele şi-au folosit propriul sânge ca s-o creeze - un simbol 
etern al iubirii lor. La fel ca ele, frumuseţea lui nu poate fi pătată 
sau frântă de săbiile oamenilor. La fel ca ele, vibrează mereu de 
putere divină, o prezenţă constantă şi alinătoare. Acum, însă, mi- 
e greu să simt alinarea aceea. Izul de carne arsă e prea greu, 
prea copleşitor. Se încolăceşte în vălătuci siniştri prin crăpătura 
uşii. Mi se strânge pieptul; mi-e greu să respir. încerc să mă 
concentrez din nou pe colier, să mă împotrivesc întunericului 
care urcă, până când... 


O gură la urechea mea, cuvinte care se revarsă blând. 
— Suntem aici, Deka. 


Belcalis. 


Nu-i place să-i atingă pe cei din jur, dar m-a înconjurat cu braţele 
şi mă ţine strâns. îmi dă din puterea ei. E singura din grupul 
nostru care a trăit aceleaşi orori ca mine, aşa că ştie cum e să te 
copleşească amintirile, să te ţină prizonieră propria minte. Mă 
strânge mai tare şi răsuflarea mi se linişteşte. Sunt în siguranţă. 
întotdeauna sunt în siguranţă cu surorile mele de sânge alături. 


Odată ce respiraţia îmi revine la normal, mă trag din braţele ei, 
apoi le arunc celorlalte o privire. Gata? semnalizez în limba de 
luptă. 


Toate îmi răspund aprobând din cap. Gata, spun feţele lor. 


Deschid uşa cu o lovitură de picior. 


Marele preot, un bărbat înalt, cu pielea întunecată, care poartă 
un toiag împodobit în vârf cu simbolul Soarelui lui Oyomo, 
kuru, se răsuceşte iute spre noi, cu capul înclinat ca să ne 
asculte atent sunetul paşilor. De cum îi aude, mârâie un singur 
cuvânt: 


— Alaki. 

Preoţii încep să bată în podea cu toiegele. Când sunetul vibrează 
prin mine, trag aer în piept cu un şuierat. Ştiu ce vor. La fel fac şi 
păsările-maimuţă când bat în copaci în căutare de insecte în 
trunchiuri. 


— Ne localizează! strig eu. Răspândiţi-vă! 

Celelalte se supun exact la timp. Preoții atacă toți odată, învârtind 
toiegele în volte amenințătoare, când nu bat cu ele în podea ca să- 
şi dea seama unde suntem. Fiecare arată fioros şi puternic - toți 
sunt mult mai înalţi şi mai mari decât mine, poate aleşi înadins ca 
s-o păzească pe Melanis. Chiar şi aşa, nu mi-e frică - nu ca pe 
vremuri. 


Cu doar un an în urmă, vederea bărbaţilor mânuind arme m-ar fi 
îngrozit. Pe atunci, tremuram la simplul gând că un bărbat ar 
deveni violent. Acum nu văd altceva decât lipsa de organizare a 
preoţilor; neîndemânarea cu care ţin toiegele, de parcă nu le-au 
folosit niciodată în luptă adevărată. Nu sunt războinici căliţi după 
ani de instrucţie. Sunt oameni obişnuiţi, oameni care şi-au închinat 
vieţile lui Oyomo, păstrării şi impunerii acelei ordini înscăunate. 


Dar nu fac greşeala prostească de a-i subestima. Tot oameni 
obişnuiţi erau şi cei care m-au torturat în pivniţa din satul meu, tot 
oameni obişnuiţi erau şi cei care m-au omorât iar şi iar până a 
venit Mâini-Albe şi m-a salvat din ghearele lor. Nu există lucru mai 
rău pe lume decât oamenii obişnuiţi. 


Continui să mă concentrez pe Melanis în timp ce săbiile mele lungi 
şi plate taie şi înjunghie, aruncând sângele în aer ca o ceaţă. De- 
acum mai am doar cu puţin mai mult de o palmă până la ea, iar 


corpul îi arde în continuare în flăcări. De fiecare dată când o văd 
acolo, zbătându-se în strânsoarea lanțurilor, fierbe furia în mine... 
şi la fel şi amintirile de când eram pe rug. 


Atâta agonie, durerea nesfârşită... 


Arderea a fost una dintre multele metode prin care au încercat 
seniorul Durkas şi ceilalţi bătrâni ai satului să mă omoare după 
ce au descoperit că sunt alaki şi m-au închis în pivniţa templului. 
Au încercat de nouă ori înainte să se recunoască învinşi - mai 
multe otrăviri, decapitări, înecări, dezmembrări. Şi în tot acest 
timp, tatăl meu uman, bărbatul pe care-l credeam de-o carne şi 
de un sânge cu mine, a stat deoparte şi nu a făcut nimic. Asta, 
bineînţeles, când nu mă decapita cu mâna lui. 


într-o străfulgerare, îi văd faţa, cenuşie şi suptă, şi pielea mi se 
răceşte. Mă forţez să înaintez, cu dinţii strânşi, în timp ce 
zăngănitul metalului îneacă orice alt sunet. 


Iar şi iar, fente şi parări, fandări cu sabia. Iar şi iar, preoţii cad 
de jur împrejurul meu. încet dar sigur, bucuria luptei - starea 
aceea intensă de concentrare în care minutele se comprimă până 
devin secunde şi orele dispar cât ai clipi - iese la suprafaţă în 
mine. Acum nu-mi mai văd decât săbiile şi trupurile care cad sub 
ele. Euforia creşte în mine şi corpul îmi devine tăişul armei, cum 
m-a învăţat karmoko Huon, prima mea maestră de lupte. 
Minutele se topesc unul într-altul, timpul devine un iureş de 
sudoare, sânge şi cadavre. 


Apoi ajung în faţa ei. 
— Melanis... 


E nemişcată, trupul îi atârnă moale deasupra gropii deschise. 
Acum că preoţii nu înteţesc flăcările din caldera de dedesubt, 
focul s-a potolit numai cât să n-o pârjolească întocmai ca înainte. 
E atât de slab încât observ ceva ce înainte îmi scăpase: tot corpul 
lui Melanie străluceşte, un alb slab, scânteietor, diferit de al 
flăcărilor. Rămân cu gura căscată. N-am mai văzut niciodată aşa 
ceva, nici măcar când intru în starea profundă de luptă şi văd 
esenţele albe şi tremurătoare din toate fiinţele vii. 


Şi mai ciudat e faptul că nu cade în somnul aurit - nici urmă de 
stratul de aur care le acoperă pe alaki când trec printr-o moarte 
care nu e cea finală. Pe de altă parte, însă, Melanis e o Primă 


născută. E mult mai greu de ucis decât alaki devenite de curând 
aşa. 


Nu e de mirare că preoţii o ţin pe foc de o mie de ani. 
încă un val de furie se sparge peste mine la gândul acesta. 


Dau din cap, şi Katya şi Britta se reped înainte ca s-o ridice cu 
grijă pe Melanis de pe flăcări, iar lanţurile scot clinchete în timp 
ce se mişcă odată cu ea. Ţipă în clipa în care o trag de pe altar, 
tot corpul i se smuceşte de durere, dar nu se opune, nici măcar 
nu pare să ne observe cu adevărat. E pierdută în lumea ei, aşa 
cum a trăit probabil din ziua în care a fost legată în templul 
acesta de coşmar. 


Asta îţi face tortura. 

Katya înfăşoară cu grijă o pânză în jurul Primei născute, să 
înăbuşe ce a mai rămas din flăcări. Când se sting şi acelea, 
mirosul de ars se înteţeşte şi corpul meu se încordează ca 
reacţie. încep repede să număr - încă o metodă de a mă linişti în 
astfel de momente. Unu, doi, trei, unu, doi, trei. Eu am controlul, 
nu corpul meu. 


Eu am controlul... Strâng pumnii atât de tare încât aproape că mi se 
despică pielea. Asta reuşeşte, cu greu, să mă aducă iar cu picioarele pe 
pământ. 


Odată ce nu mai tremur, îngenunchez în faţa lui Melanis, cu grijă 
să mă mişc încet, şi îmi fac o tăietură superficială în palmă. Din 
ea iese o dungă subţire de aur, pe care-l întind pe lanţurile ei. De 
cum se ating cele două, verigile lanţului sâsâie şi scot scântei, 
topindu-se pe loc. Aurul celest e făcut din ichor, sângele divin, 
iar sângele meu e singurul lucru care îl poate distruge. E unul 
dintre scopurile pentru care am fost creată: să sparg închisoarea 
de ichor care le-a ţinut prizoniere pe Aurite timp de mii de ani în 
templul în care şi-au făcut acum casa. 


Sângele meu e un antidot la ichor: topeşte sângele divin peste 
tot unde l-au pus jatu, cum fac de obicei când le iau prizoniere 
pe cele din neamul nostru. 


Dar Melanis nu observă că o eliberăm, nu pare conştientă de 
nimic în timp ce se cuibăreşte mai strâns în manta. Ceva 


dinăuntrul meu se încordează. îmi amintesc cum era să fiu aşa, 
să fiu atât de fixată pe propria nefericire încât de-abia mai 
observam ce se întâmpla în jurul meu. 


Mă dau mai aproape, până sunt la o lungime de braţ de ea. 
— Cinstită Regină Războinică Melanis, spun eu, 
încercând să-i atrag atenţia. Sunt Deka, Nuru născută din zeițe 


şi sora dumitale mai tânără. M-au trimis mamele noastre, 
Auritele. Am venit să te iau acasă. 


Trec câteva clipe până când cuvintele mele străbat prin ceața 
din mintea ei. Melanis clipeşte greoi şi se întoarce spre mine, cu 
pungi de lichid apos, albicios, unde i-au fost odată ochii. 


— Eşti o nălucă? hârâie ea cu limba băşicată şi umflată. 
Clatin din cap. 


— Sunt aici. 

Vin mai aproape şi pun mâna chiar în dreptul obrazului ei 
fierbinte ca focul, ca să nu rănesc pielea care încă se cojeşte de 
pe el. 


Dedesubt începe deja să crească piele proaspătă. Piele 
vindecată. Nu mai sângerează; nu mai are răni deschise. Asta e 
puterea unei Prime născute. Puterea pe care alaki mai noi, cu 
sângele divin diluat de ani de împerechere cu oamenii, nu pot 
decât să spere că o vor simţi vreodată. 


— Sunt adevărată, şoptesc, trăgându-mă mai aproape ca 
să-mi simtă prezenţa. 


Biata Melanis. Cât a suferit! Mă doare inima pentru ea. Cine şi- 
ar fi închipuit că asta îi va fi soarta? 


A doua dintre Primele născute, venită pe lume aproape imediat 
după Mâini-Albe, Melanis e una dintre cele mai iubite alaki care 
au trăit vreodată. E singura căreia mamele i-au dăruit aripi, ca 
recunoaştere a spiritului ei bun şi a firii ei care-i inspira pe cei 
din jur. Secole de-a rândul, strălucirea ei aurie a fost farul 
călăuzitor al altor alaki pe câmpul de luptă, lumina care vestea 
slava mamelor. Doar o dată dacă o zăreau, armate întregi erau 
convinse să-şi arunce armele la pământ şi să treacă de partea 


Auritelor. 


Acum că zeițele sunt slăbite, Melanis e şi mai însemnată. Este 
simbolul viu al 


neamului alaki - simpla ei vedere va atrage noi membri de partea 
cauzei noastre, la fel ca acum multe secole. Iar mai mulţi 
credincioşi înseamnă mai multe rugăciuni pentru mame, mai 
multă hrană care să le întărească să revină la puterea lor 
deplină. 


Melanis, fireşte, nu ştie nimic din toate astea, dar îşi lasă faţa în 
palma mea şi lacrimile i se amestecă acum cu sângele. 


— Eşti aici, Num. Chiar ai venit, aşa cum au spus mamele, 
rosteşte ea, suspinând în timp ce lacrimile i se rostogolesc pe 
obraji. 


Una dintre ele cade, o picătură atât de mică încât nu o observ 
decât fiindcă înăuntrul ei e suspendat un strop minuscul de aur 
din sângele ei. Apoi lacrima, ca un bob de rouă sclipitor, îmi 
atinge pielea. Mă străbate un fulger şi corpul mi se scutură, 
venele mi se electrizează şi înţepenesc. 


Cât ai clipi, sunt în altă parte. 


4 


Sunt într-o încăpere de un alb nesfârşit, care nu seamănă cu 
nicio alta din câte am văzut. 


Podeaua de cristal se întinde atât de departe încât devine un 
orizont îndepărtat, cu suprafaţa atât de netedă încât aş putea 
luneca pe ea cu uşurinţă, cum făceam pe lac în toiul iernii din 
Irfut. De jur împrejur sunt coloane înalte, boltite, care susţin un 
tavan ce sfidează imaginaţia. în loc de plăcile sau vopseaua 
obişnuite, în centrul lui sclipeşte un apus uluitor, în nuanţe 
avântate de roşu şi purpuriu urmărite de nori moi, unduitori. 
Putere divină sau măiestrie de meşteşugar, nu sunt întru totul 
sigură, dar pare ciudat de cunoscut... ca şi bărbatul care stă în 
genunchi nu departe de mine, cu ochii îndureraţi. 


Ochii aceia... sunt neobişnuiţi: negru pe negru, de-abia se vede o 
urmă de alb. în rest nu se remarcă prin nimic. Scund, subţire, cu 
piele bronzată şi părul lung şi negru care-i cade pe spate. Faţă 
blândă, moale, delicată, aproape feminină, cu pudră de aur 
scânteindu-i pe pleoape şi obraji. Dar hainele - hainele sunt cu 
totul neobişnuite. Niciun bărbat din Otera nu ar purta o tunică 
atât de scurtă. Tunicile, la fel ca robele, trebuie să arate vederii 
demnitatea, nu genunchii - aşa îi avertiza întotdeauna seniorul 
Durkas pe băieţi, pe vremea când trăiam în Irfut. Oricine ar fi 
bărbatul acesta, e clar că n-a auzit niciodată zicala, pentru că 
tunica lui cu negru şi auriu îi ajunge de-abia până la jumătatea 
coapselor. Cine e? De ce mi se pare atât de familiar? Şi locul 
acesta - unde sunt, de fapt? 


Cine sunt, de fapt? 


întrebarea îmi trece prin minte ca o rafală de vânt şi dintr-odată 
nu mă mai pot gândi la altceva. Cine sunt? Cine sunt? Cine sunt? 
Nu ştiu de ce, dar habar n-am. Nu-mi simt corpul ca de obicei. 
Am ceva ciudat pe spate. Ceva greu şi plin de pene. 


Ce sunt astea, aripi? 
— Deka? se aude o voce din depărtare. 
Vocea Brittei. O recunosc cu greu. 


— Deka, strigă din nou Britta când nu primeşte niciun 
răspuns, se apropie! Mişcă-te! 


Apăsarea mâinilor de pe umerii mei e suficientă ca să mă 
trezească brusc la realitate. Dintr-odată, sunt din nou în 
încăperea din inima templului Oyomosin, unde celelalte îşi 
coboară iarăşi corpurile în postura de luptă. Ce s-a întâmplat? 
Unde am plecat? Mă răsucesc pe călcâie, derutată, apoi mă 
întorc spre Britta, care continuă să mă scuture. 


— Ai văzut? Eram într-o cameră albă. Şi tavanul, tavanul 
era un cer. 

— Tavanul? mă îngână Britta, năucită, făcând un pas 
înapoi. Deka, ce tot... nu contează. Aproape or ajuns. 


— Cine aproape a... 


întrebarea îmi moare pe buze când le simt: furnicăturile acelea 
care-mi străbat braţele şi picioarele. 


Vine cineva. Un întreg grup, de fapt. Şi toţi sunt jatu. Mai precis, 
jatu adevăraţi, puţinii bărbaţi care se trag din Aurite. Fraţii 
noştri. Mă cuprinde încordarea şi rămân cu ochii pe uşă, 
aşteptându-le sosirea. Jatu adevăraţi sunt mai rapizi şi mai 
puternici decât alaki, deşi mor la fel de uşor ca oamenii. Mai rău, 
au o alianţă blestemată cu preoţii şi sunt înarmaţi cu tot felul de 
talismane ale puterii, ciudate şi puse în slujba răului. în ultimele 
luni ne-am ciocnit cu cel puţin douăsprezece grupuri de jatu 
adevăraţi care foloseau 


diferite talismane, fiecare diabolic şi pervers în felul lui. 


Prezenţa lor să fie motivul pentru ceea ce tocmai am trăit - visul 
acela ciudat cu ochii deschişi? Jatu încearcă să mă captureze de 
când le-am eliberat pe mame. Să fi recurs la talismane ale puterii 
ca să-mi atace mintea, drept nouă tactică de luptă? 


Lângă mine, Melanis a înclinat capul şi ascultă cum s-au 
schimbat sunetele din încăpere. E şocant - deja stă în picioare 
fără ajutor, cu corpul încovoiat şi scuturat de spasme, iar albul 
ochilor i se rotunjeşte şi din scalp îi creşte păr negru, lung şi 
drept. Toate celelalte alaki pe care le-am salvat au avut nevoie 
de timp să se vindece (săptămâni, dacă nu chiar luni), dar pielea 
lui Melanis deja s-a înnoit, iar părul îi atârnă pe spate. Pe de altă 
parte, n-ar trebui să mă mire. Ca a doua între Primele născute, 
Melanis e una dintre cele mai apropiate de mame ca putere. 
Bineînţeles că se vindecă aşa. 


Deka, mârâie Ixa slab, zburlind ţepii. A revenit la forma lui 
adevărată, masivă, şi nu-i place ce se întâmplă cu Melanis. 


La drept vorbind, nu-i place mai nimic în ultima vreme. De la 
lupta cu fostul împărat în sala zeiţelor, Ixa e neîncrezător, 
bănuitor faţă de orice ne-ar putea face rău mie sau lui. 


Nu am timp să mă gândesc mai mult la asta acum, aşa că îmi 
oblig ochii să se întoarcă de la el la uşa sanctuarului interior, 
dincolo de care zăngănitul armurii de jatu tocmai s-a oprit. 
îngustez ochii. 


— Arătaţi-vă, le comand, încercând să vorbesc cu glas ferm. 
Uşa e împinsă imediat şi puterea divină radiază ca o căldură 
dinspre grupul de bărbaţi din partea cealaltă. Aşa cum 
bănuiam, toţi sunt jatu adevăraţi - până la unul. 


Mi-a trebuit ceva timp să înţeleg că jatu adevăraţi compun doar 
un mic număr din gărzile împăratului, deşi toate se numesc jatu 
- o confuzie intenţionată, pe care fraţii noştri au încurajat-o de-a 
lungul secolelor, ca locuitorii Oterei să le uite treptat existenţa şi 
puterile. Acum, când se luptă jatu adevăraţi şi alaki, oamenii 


cred că cei dintâi sunt doar oameni obişnuiţi, binecuvântaţi cu 
forţă 


şi viteză extraordinare. în ochii oteranilor de rând, jatu 
adevăraţi sunt campioni aleşi special de Oyomo ca să 
apere Unicul Regat. 


Nimeni nu bănuieşte vreodată că şi ei, şi alaki se trag din acelaşi 
loc şi nu e surprinzător: jatu adevăraţi au ascuns cu grijă istoria 
noastră comună. De fapt, nici măcar nu ştiam că există până 
când fostul împărat, Gezo, nu s-a luptat cu mine folosind o forţă 
supraomenească. Acum sunt mereu în alertă în faţa lor. 


Pe ei să-i fi simţit mai devreme cum mă supravegheau când am 
intrat pe fereastra templului? îi privesc printre pleoape 
îngustate cum înaintează în încăpere. 


Fiecare dintre bărbaţii care se apropie poartă un costum închis 
la culoare, ca de piele, cum n-am mai văzut, deşi jatu sunt 
cunoscuţi de obicei pentru armura roşie. Nici măcar nu e asta 
partea ciudată, ci simbolul de aur în oterana veche de pe 
platoşele lor. Se compune din linii curbe, unite între ele, şi 
înăuntrul fiecăreia sunt linii mai mici - numai vederea lor îmi 
face capul să zvâcnească. E aproape ca şi cum ar fi ceva acolo, o 
întunecime care radiază de sub cercuri. Vibrează ori de câte ori 
încerc s-o privesc direct şi mişcarea îmi dă o asemenea ameţeală 
încât închid ochii până când se lasă peste mine calmul, tăcut şi 
minunat. Respir în el şi încerc să mă liniştesc. 


Apoi creierul mi se despică în două. 


Dintr-odată, parcă mi se înfig în craniu pumnale incandescente, 
care ard totul în cale. Corpul îmi e în flăcări, fiecare nerv e 
aprins de durere. Gâfâi disperat, trăgând aerul în piept şi 
aruncându-l afară, şi strâng de garda săbiilor atika ca să-mi 
ancorez corpul în prezent. 


Respiră, respiră... Dar nimic nu funcţionează. 


Durerea continuă să se răspândească, creierul îmi pulsează şi 
mai violent. Strâng din dinţi ca să rezist. Trebuie să fie cine ştie 
ce atac jatu, dar n-am să-l las să mă doboare. Eu sunt Nuru; 
corpul mi se va vindeca. Durerea asta, indiferent ce e, nu e 


permanentă. 


— Deka? Ți-e bine? 


Şoapta îngrijorată a Brittei vine exact la timp - ca să-mi 
amintească: nu pot lăsa să se vadă niciun semn de slăbiciune, 
oricât de groaznic m-aş simţi. 


Nu aici, înconjurată de atâţia jatu. 


îmi forţez ochii să se deschidă şi mă clatin puţin când stomacul 
mi se întoarce pe dos de la efort. După cum mă aşteptam, 
durerea deja începe să se potolească, trupul mi se vindecă, aşa 
cum mă gândisem. Aşa că fac un pas chinuitor după altul până 
când, în cele din urmă, ajung în fruntea camaradelor mele, care 
îmi aşteaptă ordinul. 


— Nuru, murmură Nimita îngrijorată. 
Probabil m-a văzut şi ea cum mă luptam. 
— N-am nimic, spun eu repede. Aveţi grijă s-o apărați pe 


Melanis. 

în fond, ea e adevărata ţintă a trupelor jatu. Prezența mea aici e 
doar un accident fericit pentru ei, o adăugire neaşteptată, dar 
bine-venită. 


încuviințând din cap, Nimita şi celelalte formează imediat un 
cerc protector în jurul Primei născute şi mă lasă pe mine în 
frunte. Nu-mi fac griji pentru mine - indiferent cu ce ar ataca 
jatu, nu mai sunt fata slabă şi demnă de milă care eram la Irfut. 
Acum fiecare centimetru din corpul meu e o armă şi am de gând 
să-l folosesc. 


Arunc o privire la conducătorul jatu, un uriaş bărbos în armură 
cu o suliță cu mai multe vârfuri - unul mortal în mijloc, 
înconjurat de încă patru, petalele de metal ale unei flori 
ucigătoare. La fel sunt şi armele celorlalţi jatu, deşi nu la fel de 
mari sau de impresionante - lucru pe care nu pot să-l interpretez 
altfel decât ca pe o declaraţie a conducătorului: Cu cât sunt mai 
puternic decât ceilalţi, cu cât sunt mai de temut. Aproape mă 
amuză imaginea. După ce am stat atâta timp printre urlătoarele- 


morţii, bărbatul mi se pare aproape penibil în comparaţie. 
Totuşi, îmi concentrez privirea pe suliță ca să nu-mi fugă ochii la 
simbol. 


— Seară bună. Sunt Deka, Nuru a zeiţelor, spun eu formal, 
împletindu-mi 


numeaBuţ65er]g las. Dati-mi 


Spre uimirea mea, niciunul dintre jatu nu-mi răspunde. 


Sunt confuză. Jatu adevăraţi nu pot rezista când le vorbesc, cum 
nu pot nici alaki sau urlătoarele-morţii - nimeni care se trage din 
Aurite. Toţi se supun undelor subtile de comandă întipărite în 
vocea mea, care sunt mereu prezente, chiar şi când nu le doresc. 
De aceea alaki şi urlătoarele-morţii mă evită pe cât pot, iar 
prietenele mele au mereu pe ele armură sau bijuterii amestecate 
cu sângele meu - e suficient să vorbesc ca să le poruncesc, dacă 
nu le poartă. Jatu adevăraţi nu au asemenea măsuri de protecţie. 
Nu au cum să fie imuni la mine. 


Adun mai multă putere. 
— Am spus să-mi daţi numele voastre. 
Aerul tremură de forţa comenzii mele. 


La fel ca înainte, jatu nu mă bagă în seamă. 

Când conducătorul se întoarce spre ceilalţi şi începe să li se 
adreseze într-o limbă ciudată, mă holbez la el cu ochii mari de 
neîncredere. Parcă vocea mea a lunecat pur şi simplu de pe el. 
Mai precis, a lunecat de pe simboluri... 

Acum le văd cu coada ochiului cum vibrează de pe fiecare 
platoşă jatu. De câte ori vorbesc, vibrează - ca şi cum m-ar 
bloca. Ca şi cum mi-ar bloca puterile... 


Ce sunt de fapt? 
Ochii Brittei sunt mari când îmi aruncă o privire. 


— Nu ţi s-or supus la un ordin direct, Deka. 


— E de la simbolul pe care-l poartă, spun eu, punând 
repede lucrurile cap la cap. îmi blochează comenzile. 


De fapt, acum că mă gândesc, când au intrat în încăpere, jatu au 
făcut-o pentru că aşa au vrut ei, nu pentru că le-am poruncit eu. 


Oricum, refuz să-i las 


pe jatu aceştia, oricine ar fi, să ne domine. 
Chiar când gândesc asta, îl văd pe conducător cum ridică sulița. 
— Rupeţi rândurile! strig şi mă las imediat în postura de 


luptă. 

Lumea din jurul meu se întunecă brusc, instinctele mi se ascut, 
simţurile mi se întăresc. Până să şuiere sulița pe lângă mine, 
totul în jur s-a aplatizat sub forma unor umbre albe 
tremurătoare: esenţele fiinţelor lor. Vocea mea îi sperie pe cei 
mai mulţi, dar asta - puterea de a reduce orice e viu în jurul meu 
la esenţa sa cea mai pură, de a observa orice vulnerabilitate şi 
putere aşa cum observă alţii culorile - e aptitudinea mea cea mai 
înfiorătoare. 


Fac privirea roată şi îmi evaluez oponenții cum m-a învăţat 
Mâini-Albe: uite, un genunchi slab. O inimă prea muncită. Un 
braţ care ţine sulița afectat de o boală din copilărie. Toate, 
slăbiciuni pe care le pot exploata. 


Cu un rânjet sălbatic, mă reped înainte, tăind braţe şi picioare 
cu o precizie sumbră. Alături de mine, Ixa face şi el la fel, 
sfârtecând cu fălcile puternice carnea şi armura jatu. Dar nu e 
suficient cât să schimbe balanţa bătăliei. îmi dau seama de asta 
în câteva momente de la începutul atacului. Spre deosebire de 
preoţi, jatu aceştia sunt organizaţi, antrenați. Şi sunt mult mai 
puternici decât noi. 


Când Asha zboară prin aer, aruncată de unul dintre soldaţii care 
sunt cel mai aproape de mine, întind mâna şi încerc pentru 
ultima dată să-mi folosesc comenzile. 


— Staţi pe loc! strig. 


Dar jatu continuă să vină, iar simbolurile acelea vibrează mai 
departe. întind din nou mâna în faţă. 


= STAŢI PE LOC! 


— Nu merge, Deka! strigă Britta, trântindu-şi ciocanul 
de război în capul unui jatu care venea spre ea. Tu du-o pe 
Melanis la loc sigur! 


Mârâind de frustrare, renunţ să mai încerc şi dau fuga la Melanis, 
dar în timp 


ce mă apropii de Prima născută, ochii mei văd ceva groaznic: 
Melanis e prăbuşită la podea, iar din corpul ei se ridică un 
trosnet oribil. 


— Melanis! strig din fugă. 


în aer e o rezonanță ciudată, o vibraţie nepământeană care 
reverberează în jurul meu. Nu ştiu ce anume e, dar cumva îmi 
dau seama că vine de la ea, că e un fel de putere divină. N-am 
mai simţit aşa ceva, atâta energie pură care se extinde şi creşte. 


Mă grăbesc să mă apropii, îngrijorată. 
— Melanis, ce se întâm... 


O explozie de alb pur mă aruncă în perete. 

Rămân întinsă acolo, ameţită, sub ploaia de sticlă din bolta care 
se prăbuşeşte. Ce Nesfârşitul s-a întâmplat? Căderea lui 
Melanis, explozia... Craniul îmi vibrează, urechile îmi ţiuie 
zgomotos. Prin aer răzbat gemete - toată lumea din jurul meu 
încearcă să se adune, să se ridice. încerc şi eu, dar picioarele îmi 
cedează repede. Acum sunt moi ca gelatina. Nu că aş avea de 
gând să las asta să mă ţină pe loc. Am un exemplu de dat. în 
fond, eu sunt Nuru. 


Scrâşnind din dinţi, mă forţez să mă ridic, apoi privesc în jur. 
Atunci o văd pe Melanis. 


Prima născută pluteşte cu mult deasupra noastră, cu capul 
retezat al conducătorului jatu atârnându-i neglijent de degete. 
De-abia am timp să înţeleg imaginea înainte să observ altceva: 
aripi. Aripi de un alb orbitor, cu aur la vârful fiecărei pene. De la 
ele venea trosnetul pe care l-am auzit mai devreme dinspre 
Melanis. îmi dau seama de ceva: am mai văzut aripile astea - le- 
am mai simţit. A lor era greutatea pe care o aveam pe spate când 
eram în sala albă. 


Timpul petrecut acolo să fi fost o amintire? 
Aproape că-mi scosesem din minte experienţa din sala albă drept 


un fel de vis 


cu ochii deschişi, poate chiar memoria care-mi juca feste din 
nou, dar acum că mă uit la Melanis cum bate din aripi deasupra 
noastră, sunt aproape sigură că a fost adevărat. Lui Melanis i-au 
revenit aripile, un dar divin ascuns sub piele. De ce n-ar fi fost şi 
visul acela tot un dar divin, o nouă binecuvântare de la mame? 


Sunt cufundată într-o asemenea admiraţie încât e nevoie să mă 
strige Adwapa ca să mă scuture din năuceală. 


— Deka, dă-te la o parte! strigă ea. 


Mă smucesc înapoi în timp ce Melanis plonjează abrupt dinspre 
tavan. 

Când ajunge la podea, îndoaie penele drept spre în afară în 
ultima clipă şi capul unui jatu zboară de pe umeri, lăsând un arc 
de sânge roşu prin aer. Privesc cu gura căscată, şocată. Aripile 
lui Melanis sunt ca o sabie albă de pene, care spintecă pe oricine 
în jur. 

Până să apuc să înţeleg asta, Melanis săgetează din nou prin 
încăpere, decapitând tot mai mulţi jatu cu pale puternice de 
vânt. Jatu ţipă, cheamă la retragere, dar nu se pot compara cu 
viteza lui Melanis. Tot corpul ei e o lamă care îi sfâşie pe jatu 


înainte să apuce să se mişte. Mă uit cu gura deschisă şi de-abia 
dacă le observ pe Britta şi celelalte cum se adună pe lângă mine. 


Britta e şi ea uluită. 
— Cine-o mai văzut aşa ceva... 


— în viaţa mea n-am văzut ceva mai frumos. 

îi arunc o privire scurtă Adwapei, tulburată, când îşi şterge o 
lacrimă imaginară de aprobare faţă de masacrul orchestrat de 
Melanis sub ochii noştri. Neliniştea mi se strecoară în inimă. 
Adwapa dintotdeauna a avut un umor negru, dar acum pur şi 
simplu a mers prea departe. 


Nu sunt singura neliniştită. 
— Asta a fost sinistru, Adwapa, chiar şi din partea ta, 


spune dezaprobator Belcalis. 


Adwapa ţâţâie gânditor din buze. 

— Crezi că ei nu s-ar bucura dacă am fi noi cele masacrate 
aşa? întreabă ea. 

Observaţia e îndreptăţită, numai că ştiu că vorbele ei nu au nimic 
de-a face cu jatu din faţa noastră. Probabil se gândeşte din nou la 
Mehrut. Adwapa şi alaki cea rotunjoară de la miazăzi se iubeau pe 
când eram la terenul nostru de antrenament, Warthu Bera - o 
relaţie fără prea multe complicaţii, credeam noi toate. Dar Mehrut 
a rămas la Warthu Bera când am plecat în campanie şi e de 
presupus că a fost ţinută prizonieră acolo când jatu au luat în 
stăpânire cetatea. De când au început să arunce fete de pe zidurile 
Hemairei, Adwapa are coşmaruri - vise lungi şi înspăimântătoare, 
în care o strigă pe Mehrut pe nume. 


Trebuie să răzbatem peste zidurile Hemairei, trebuie să le salvăm 
pe surorile noastre de la Warthu Bera, mai ales pe Mehrut, şi 
singura cale e ca mamele să-şi recapete mai mult din putere. Ceea 
ce înseamnă că trebuie să-i terminăm pe jatu din încăpere şi s-o 
scoatem pe Melanis de aici. 


Cu gândul acesta în minte, mă reped spre jatu, dar de-abia mai 
sunt câţiva, care fug pe coridoarele templului cât îi ţin 
picioarele. Se pare că asaltul lui Melanis i-a zguduit. 


— Laşi! rânjeşte Adwapa, amuzată. 

E Veniţi înapoi să daţi piept cu noi, javrelor! adaugă sora 
ei. 

Oftând, înclin din cap spre Nimita şi celelalte urlătoare-ale-morţii, 
făcându-le semn să mă urmeze, apoi mă întorc spre Melanis, care 
se îndreaptă spre mine în timp ce sângele dispare în penele ei, 
absorbit ca apa. 


Priveliştea e atât de tulburătoare încât aproape că fac un pas 
înapoi. Niciodată n-am mai văzut aşa ceva. Prima născută înaripată 
nu pare să observe asta în timp ce se apropie de mine cu un 
zâmbet extaziat pe faţă. 


— Aşa deci, cinstită Nuru, spune ea, părând absolut în 


largul ei, mergem? Doresc să privesc din nou chipurile divinelor 
noastre mame. 


— Da, răspund eu, îndreptându-mă repede spre Ixa. 


De-abia aştept să las în urmă încăperea asta apăsătoare şi toate 
ororile pe care le-am văzut aici. 


Dar când mă opresc să iau cu mine o platoşă cu simbolul pe ea, ca 
s-o examinez mai târziu, îmi atrage atenţia un zgomot ciudat, ca un 
târşâit. E foarte slab, aproape o şoaptă, dar ceva din el îmi 
îngheaţă inima. Mă iau după sunet către mormanul de cadavre de 
jatu risipite pe podea, apoi las aerul să-mi iasă din plămâni când 
nu văd nimic ciudat. Mă întorc spre Ixa, uşurată... până când ochii 
îmi cad pe o scânteiere aurie. E o mână mare de bărbat, tăiată de 
la încheietură, care-şi croieşte drum, încetul cu încetul, prin 
grămezile de sânge şi măruntaie. 


încremenesc. 


Năpădită de un fel de oroare îndepărtată, privesc cum mâna 
înaintează către o adunătură de alte părţi ale unui corp masculin, 
care se prind una de alta încet dar sigur, cu muşchii şi carnea 
întinzându-se şi viermuind ca nişte râme aurii. 


Chipul Ashei e cuprins de groază; scoate un şuierat. 
— E un... 


Nu răspund. Nu e nevoie, când două picioare aurii tocmai se leagă 
din nou de un trunchi de bărbat foarte mare, foarte familiar. Se 
aude un gâlgâit prelung, apoi cadavrul se trezeşte la viață cu un 
icnet, când somnul aurit i se retrage din corp aproape la fel de 
repede cum l-a cuprins. 


Conducătorul jatu se întoarce spre noi şi îşi încreţeşte buzele într- 
o grimasă - o expresie plină de răutate şi ură care-mi va bântui 
coşmarurile de-a pururi. 


— E întocmai cum au spus, proclamă el, cu ochii aprinşi de 
un fanatism păgân. Idugu ne-a ales pe noi să ne ridicăm, să 
izbăvim Otera de abjecţia în care s-a prefăcut. Să nimicim ticăloşia 
voastră de pe faţa Unicului Regat. Mi-e milă de voi, credincioase 
închipuite ale unor zei închipuiţi. Ştiţi voi ce vine? Aveţi habar 
măcar? Se trezesc zeii adevăraţi. Idugu Şi-a trimis 


=... binecuvân 
fiilor Săi, la 
suntem nemu... 
Scânteierea ghearelor e singurul avertisment de care am parte 
înainte să i se desprindă capul de corp. Sângele ţâşneşte în aer. 
Sânge auriu. Exact ca al unei alaki. 


tările aşupra 
r acum Şi noi 


Silueta roşie mătăhăloasă a Katyei tremură în timp ce tovarăşa 
mea priveşte în jos la sângele care-i curge de pe gheare, apoi din 
nou în sus la mine. 

— Cum e posibil, Deka? spune ea cu respiraţia tăiată, fixându-l 
pe bărbatul pe care tocmai l-a omorât. Cum e posibil? 


Exact asta vreau să ştiu şi eu. 

De când sunt Num, ştiu două adevăruri: întâi, că pot să 
poruncesc oricărui urmaş al Auritelor; şi doi, că jatu adevăraţi, 
odată omorâţi, nu învie. Azi s-au năruit amândouă. Gândul îmi dă 
târcoale în timp ce ne îndepărtăm în zbor de Oyomosin, din care 
n-a mai rămas decât o cochilie care arde mocnit pe vârful stâncii 
roşii. De obicei, punem stăpânire pe orice loc pe care îl cucerim 
în numele Auritelor, dar de data asta am ars templul până la 
temelii. Nu am avut de ales, de vreme ce jatu a revenit la viaţă 
aşa. Am decapitat şi toate cadavrele de jatu pe care le-am găsit - 
tot ca măsură de precauţie. Cele mai multe alaki mor de unul din 
trei feluri de moarte, ardere, decapitare sau otrăvire, dar pentru 
jatu aceştia, orice ar fi ei, sperăm să ajungă două din trei. 


Ce s-o întâmplat colo, Deka? întreabă Britta, cum 
intrebam toate de o oră încoace. 


Călăreşte pe Ixa în spatele meu, fiindcă Melanis s-a făcut 
stăpână pe griful Brittei, Praxis, pentru restul călătoriei. 


Atâta măcel a obosit-o pe Prima născută, deşi nu pare. Mână 
felina albă înaripată cu o viteză turbată, nerăbdătoare să se 
întoarcă în Munţii N'Oyo pentru prima dată de un mileniu. 


— Nu ştiu, răspund eu. Ai fost şi tu acolo. Ai văzut ce am 
văzut şi eu. 

— Am văzut un jatu că a murit şi a înviat mai repede 
decât ai clipi. Comentariul vine de la Belcalis, care zboară pe 
griful din spatele nostru. 

— Nici măcar noi nu putem să facem aşa ceva. Cum e 


posibil? 

Exact acelaşi lucru mă întreb şi eu. Jatu adevăraţi sunt ei mai 
puternici şi mai rapizi decât noi, surorile lor alaki, dar au o 
singură moarte. Nu au parte de 


somnul aurit. Nu se întorc la viaţă ca urlători-ai-morţii. Şi în 
niciun caz nu-mi ignoră ordinele. 


— A spus că e de la Idugu. 
Katya, pe alt grif, pare în continuare tulburată. 


— A spus că binecuvântările lui i-au făcut aşa. 

Mugşchii mi se strâng şi mai tare, ca nişte funii. Idugu e 
înfăţişarea actuală a lui Oyomo - o încarnare războinică, născută 
să le distrugă pe Aurite şi toate fiicele lor. Am tot auzit zvonuri 
despre el de la prima noastră victorie împotriva jatu. Spre 
deosebire de toate celelalte înfăţişări ale lui Oyomo (Oyo, zeul 
Soarelui care hrăneşte recoltele şi pe credincioşi; Omo, zeul 
înţelept care ne învaţă despre fractali, ecuaţiile ascunse din 
spatele tuturor lucrurilor), Idugu e brutalitate pură, o zeitate a 
războiului şi a morţii atât de temută, încât majoritatea 
discipolilor săi nu-i rostesc numele adevărat decât cu ultima 
suflare. 


în fiecare zi, tot mai mulţi dintre adepţii lui ne atacă muntele, în 
speranţa de a se sacrifica în numele lui. Să mori astfel este cea 
mai mare onoare la care pot spera. 


— Idugu e un mit, o poveste magică pe care o spun jatu 
ca să se liniştească în toiul nopţii, pufneşte Adwapa. 


— Sau e adevărat. 


Mă întorc spre celelalte şi în mine se ridică din nou amintirea 
senzaţiei că mă urmărea cineva la Oyomosin. Credeam că e un 
jatu, dar dacă nu era? Dacă era altceva? Dacă am învăţat ceva în 
ultimul an e să nu ignor niciodată o posibilitate. 


— Dacă chiar există? continui eu, dând glas în sfârşit 
întrebării care mă bântuie de când a înviat conducătorul jatu sub 
ochii mei. 


— Cum, alt zeu în Otera? 


în vocea Nimitei se aude o notă de avertisment. Ce sugerez eu e 
blasfemie. 


Nu există alţi zei decât mamele. 
— O creatură care se preface zeu, clarific eu repede. 


Cu cât mă gândesc mai mult, cu atât mai mult sens are. 
Simbolul de pe platoşele jatu era un fel de talisman al puterii 
- la fel ca n'goma, bariera impenetrabilă din jurul Hemairei. 


Dacă există şi mai multe? Talismane suficient de puternice încât 
să imite un zeu? 


Mă răsucesc spre celelalte, speriată şi în acelaşi timp 
entuziasmată. 

— Mamele au dormit mii de ani. Mare parte din puterea 
lor s-a pierdut. Dacă nu s-a pierdut, ci li s-a furat? împărații 
Hemairei au ştiut dintotdeauna unde dorm mamele şi pe vremea 
lor aveau tot felul de talismane ale puterii. 


— Ca simbolul ăla, spune Britta, dând din cap spre 
platoşa aşezată cu grijă între lucrurile mele, ca s-o cercetăm mai 
târziu. 


Arunc o privire spre ea, surprinsă. Se pare că n-am fost singura 
care i-a observat efectele. 


— Ca simbolul ăla, confirm eu. De unde ştim că nu există 
şi unul care poate să fure putere divină? 


Ar explica o mulţime de lucruri. Ultima dată când se presupune 
că a apărut Oyomo în înfăţişarea lui de Idugu, jatu adevăraţi le- 
au luat prizoniere pe mame într-o închisoare din propriul lor 
sânge, apoi au creat Mandatul de Moarte pentru a le vâna şi a le 
ucide pe alaki. Dar cum au făcut? Cum au dobândit atâta putere 
încât să le supună pe mame suficient timp încât să le captureze? 


Mereu m-am întrebat, iar acum mă tem că ştiu răspunsul. 


Şi când te gândeşti că acum un an nu trebuia să ne batem capul 
cu altceva decât cu omorâtul de urlătoare-ale-morţii şi 
încercarea de a ne recăpăta puritatea. Acum avem talismane ale 
puterii şi jatu care se întorc în morţi. Nu mă pot hotări dacă să 


plâng sau să ţip. Ambele par potrivite, având în vedere 


situaţia. 
Mă întorc spre celelalte. 


— Oricum, un lucru ştiu sigur: e mai bine să luăm 
răspunsurile direct de la sursă decât să ne pierdem timpul cu 
presupuneri degeaba. Mamele sigur ştiu. Hai să le întrebăm pe 
ele. 


Ceea ce îmi aminteşte... Mă întorc spre Melanis, care e în continuare în 
fruntea grupului, atât de concentrată să ajungă odată la Abeya, că nu ne-a 
auzit deloc discuţia. 


— Melanis? o strig eu. Am o întrebare pentru dumneata. 
— Da, cinstită Num? 

Prima născută îl întoarce scurt pe Praxis ca să-mi vină în 
întâmpinare. 

Odată ce suntem aproape, mă aplec spre ea. 

— Ai avut vreodată puterea de a-i lăsa pe alții să-ți vadă 
amintirile? 

— Să-i las pe alții să-mi vadă amintirile? 


Melanis înclină capul, derutată. 
— Ca şi cum aş folosi un dar divin? Nu există aşa ceva, 
cinstită Num. Numai zeii pot vedea în mintea altora. 


Se trage mai aproape, cu fruntea ei perfectă încruntată. 
— De ce întrebi? 


— Când eram în templu, am... 
Mă opresc, copleşită de un val de vină. Nu pot s-o împovărez pe 
Melanis cu grijile mele. De-abia ce şi-a recăpătat libertatea. 


în continuare văd cearcănele negre care persistă pe sub pielea 
cafeniu-aurie. 


Fizic îi e bine, dar a trecut prin chinuri groaznice. O mie de ani 
în care a ars în templu. Mintea îi e rănită - frântă, la fel ca a 
mea. Nu pot să o împovărez şi mai mult. Nu acum, când o 
aşteaptă la orizont atâta bucurie. 


— Nimic, închei eu. Doar un gând răzleţ. 


îmi dau seama că e în continuare derutată, dar mă mulţumesc să 
zâmbesc şi să-i fac semn să meargă mai departe. Voi aştepta şi 
voi vorbi cu Mâini-Albe sau cu mamele - cu cele care înţeleg cu 
adevărat ce se întâmplă. Poate visul acela cu ochii deschişi e o 
nouă manifestare a minţii mele frânte, dar se poate şi să fie mai 
mult de atât. în orice caz, trebuie să ştiu. 


— Mergi, continui eu, dând din cap spre depărtări, unde 
se profilează la orizont un lanţ muntos. 


N'Oyo. Casa noastră. 
— Mai avem puţin. 
— în sfârşit! 


Melanis îl mână pe Praxis înainte şi anii parcă îi cad de pe umeri. 
Numai că acum mă apasă pe mine. Am atâtea de făcut, atâtea 
întrebări de pus. 


Arunc o privire în jos la Ixa, care zboară de atâta timp. Mai 
repede, îi spun. Trebuie să vorbesc cu mamele. 


Deka, spune Ixa, bătând mai iute din aripi. 


în depărtare, peste vârfuri se strecoară o rază de soare ca o 
părere. 


Acum şase luni, Templul Auritelor era o ruină, un edificiu 
mohorât pe un vârf îngheţat de munte, înconjurat de un lac de 
gheaţă de un alb atât de orbitor, că era dureros să te uiţi la el în 
lumina zilei. Ca să ajungi acolo de la Hemaira, trebuia să 


străbaţi deserturile săptămâni de-a rândul, cu pielea arsă de 
soarele 

— Luminile mamei Beda, spune Melanis şi un zâmbet îi înfloreşte 


pe faţă. 
Primul zâmbet adevărat pe care i-l văd de când s-a eliberat. 


Dintr-odată, mă bucur că am hotărât să n-o împovărez cu grijile 
mele. Măcar atâta lucru merită, fărâma aceasta de bucurie după 
atâţia ani de nenorocire. 


Ţâşneşte înainte spre un mănunchi de lumini şi degetele ei lungi 
le mângâie marginile. 


Luminile au ieşit din sânul uneia dintre mame - Beda - la câteva 
zile după ce s-a trezit şi de atunci nu încetează să apară. 
Oriunde merge o alaki sau o urlătoare-a-morţii pe muntele 
acesta, mereu găseşte un glob de lumină să-i arate calea. Le vezi 
chiar şi pe dealurile de la poale, unde un contingent de alaki 
patrulează la baza muntelui. Acolo înflorirea e atât de densă, 
încât e greu să le distingi pe fete, dar luminile le dau de gol 
imediat. Mijesc pleoapele când observ alte câteva sfere 
luminoase aproape de un grup de pe deal, care pare să tragă 
ceva dinspre poalele muntelui. Orice ar fi, e uriaş, dar sunt prea 
departe să văd clar. 


Trebuie să fie una dintre minunile mamelor. în munţi apar 
mereu vietăţi noi. Imaginea mă linişteşte: mai avem puţin până 
acasă. 


Soarele a început să se ridice pe cer până să ne apropiem noi 
suficient de 


vârful central, unde Templul Auritelor se ridică din mijlocul 
lacului. îl înconjoară clădiri străbătute de nervuri de aur, ale 
căror grădini înceţoşate de cascade şi statui de piatră roşie 
lucesc în primele raze ale dimineţii. Abeya, oraşul zeiţelor. Mi se 
încălzeşte inima când îl văd... şi când aud bătaia veselă a tobelor, 
un bun-venit sonor care anunţă sosirea noastră rândurilor de 
urlătoare-ale-morţii şi alaki ce aşteaptă, în armuri splendide, la 
marginea lacului din jurul templului. 


După cum mă bănuiam, Mâini-Albe e în fruntea comitetului de 
primire. 

Lângă ea stau gemenii equus, Braima şi Masaima, cu coamele 
împletite şi pintenii cu vârfuri de fier bătând nerăbdător în 
pământ. Melanis e o legendă nu doar printre alaki, ci şi printre 
equus, care ne sunt aliaţi de când a început să se scrie istoria. 


Chiar acum se adună tot mai mulţi, cu profilurile lor cabaline 
masive lucind în lumina lunii. Equus sunt printre cele mai 
magnifice creaturi din Otera - un amestec fascinant de om, cal şi 
pasăre de pradă. Seamănă cu oamenii de la cap până la talie şi 
cu caii de acolo în jos - cu excepţia ghearelor puternice, ca ale 
răpitorilor, care le cresc în loc de copite. Asemănarea cu caii şi 
legătura strânsă cu animalele sunt motivele pentru care li se 
spune lorzii cailor. în urma lor vin copiii - în mare parte orfani 
sau fugari care nu mai vor să urmeze calea lui Oyomo. Mai sunt 
şi fetele pe care le-am salvat din satele din apropiere, tinere alaki 
al căror sânge încă nu s-a schimbat din roşul omenirii în auriul 
divinității. 

Din pricina lor urlătoarele-morţii atacau mereu satele oterane: 
ele simt mirosul naturii adevărate a unei alaki chiar şi înainte să-i 
înceapă menstruaţia, aşa că încearcă să le salveze pe toate fetele 
înainte să le prindă Ritualul Purităţii... nu că Ritualul ar mai 
însemna mare lucru. Acum că aproape toată lumea din Otera ştie 


ce sunt alaki, femeile sunt tăiate pe stradă ca să sângereze dacă 
există vreun indiciu că ar avea sânge divin în vene. 


Melanis nici nu apucă să aterizeze că mulţimea se adună în jurul 
ei, vărsând lacrimi de fericire. Celelalte Prime născute n-au mai 


văzut-o de când s-au revoltat jatu, acum multe secole, şi au luat-o 
prizonieră împreună cu nenumărate alte Prime născute, dar au 
continuat să spună poveşti despre ea, să transmită mai departe o 
mulţime de istorii pentru toate tinerele alaki şi urlătoarele-morţii 
adunate aici, aşa că toată lumea din Abeya îi cunoaşte 

Dar, spre surprinderea mea, Mâini-Albe nu e în mulţime. 
Stă deoparte ţeapănă şi o urmăreşte pe Melanis cum se 
scaldă în primirea aceasta exuberantă. 


Atenţia îmi e distrasă de la ea în clipa în care câteva surori de 
sânge mă strigă în semn de bun-venit. 


— Salutări, cinstită Nuru, murmură ele, dar salutul lor e mai 
prudent, mai rezervat. 


Celor mai multe surori de sânge venite mai târziu pe munte nu 
le place să petreacă timp cu mine dacă pot să mă evite; puterile 
mele le sperie. Una e că i-am învins pe împăratul Hemairei şi 
oamenii lui şi cu totul alta că am darul de a pune stăpânire pe 
minţile surorilor mele de sânge dacă vreau. Mai e şi faptul că 
văd slăbiciunile oamenilor în starea profundă de luptă. E un truc 
relativ nou - m-a învăţat Mâini-Albe în lunile de după ce ne-am 
stabilit în Abeya. Dar nimeni, cu atât mai puţin urlătoarele- 
morţii, nu vrea să fie aproape de o asemenea putere - de o 
persoană care nu doar că-ţi vede vulnerabilităţile fizice, dar te 
mai poate şi constrânge să faci ce nu vrei să faci, de vreme ce s- 
a folosit exact de aceleaşi daruri pentru a omori nenumărate 
semene de-ale lor. 


Amintirea mă umple de vinovăţie. Am ucis atâtea urlătoare-ale- 
morţii pe când eram la Warthu Bera. Atât de multe. Pe atunci nu 
ştiam ce sunt, credeam doar ce-mi spuneau preoţii: că eu eram 
un demon şi urlătoarele-morţii erau monștrii pe care trebuia să-i 
anihilez ca să-mi câştig puritatea. Pe atunci aş fi făcut orice să 
fiu pură, aş fi distrus orice monstru dacă însemna că astfel pot 
distruge şi părţile demonice din mine. Habar n-aveam că toate 
lucrurile pe care ei le numeau demonice erau de fapt însemne 


ale divinității. 


Cuprind cu privirea vârful muntelui şi mulţimea de oameni 
adunaţi acolo şi, dintr-odată, mă simt foarte, foarte singură. Aici 
fiecare îşi are grupul lui: oameni, alaki, urlătoarele-morţii, 
equus. Chiar şi prietenele mele, Britta, gemenele, Belcalis şi 
Katya se au una pe alta. Dar eu nu sunt ca ele. Eu nu 


sunt alaki — nu t mai r 

tă: ca, si 
mame şi să le facă voiă. 


Şi exact asta voi face, îmi amintesc eu, scuturându-mă de 
gândurile melancolice. Nu pot schimba trecutul - nici măcar 
mamele nu sunt în stare de o asemenea minune. Acum nu pot 
face altceva decât să merg înainte: să pun întrebări în loc să mă 
tem, să fac ce consider că e drept în loc să urmez orbeşte ce îmi 
spun alţii. Să fiu o persoană mai bună - propria mea persoană. 


în 
re-a- 
ă 


Cu atitudinea asta, îi întâlnesc ochii lui Mâini-Albe peste 
mulţime şi îi fac semn în limba de luptă: Trebuie să ne întâlnim. 
E urgent. Spune-le tuturor generalilor. 


Ea încuviinţează din cap şi face un gest subtil spre Templul 
Auritelor, conducând mai departe delegaţia. Eu le urmez repede, 
cu întrebările îngrijorate despre simbol, jatu şi sala din vis 
învârtindu-mi-se în minte, până când se apropie de mine în pas 
săltat o siluetă albă şi zveltă familiară: Masaima, cu Braima 
alături. Masaima se aplecă în faţă şi îmi ronţăie puţin părul, de 
probă, cum îi e obiceiul. De cum gustă niţel, se trage înapoi cu o 
expresie de dezgust. 


— Duhneşti a fum, cinstită Num, spune eh 


— Am fost într-un loc cu foarte mult fum, răspund eu 
solemn. 


— Atunci e cazul să faci o baie, mă informează Braima cu 
o fluturare îngâmfată a coamei lui cu dungă neagră. 


Dunga aceea e singura diferență dintre el şi fratele lui. în rest, 
cei doi sunt perfect identici. 
— Baia face foarte bine la alaki. 


— Nu mi-a trecut prin minte, răspund eu şi încerc să-mi 
înăbuş zâmbetul care-mi împinge în sus colţurile gurii. 


Oricât de rău ar sta lucrurile, Braima şi Masaima mereu reuşesc să 


înveselească atmosfera. 


în clipa în care cei doi se îndepărtează la trap, zâmbetul mi se 
preschimbă într-o grimasă când îmi amintesc: n-am timp de 
pierdut cu astfel de lucruri. Trebuie să le informez pe Mâini-Albe şi 
pe ceilalţi generali despre tot ce am văzut, apoi să cer sfatul 
mamelor. Dacă Idugu (sau cel care pretinde că e el) chiar există, 
trebuie să ne dăm seama ce este imediat, ca să nu mai vorbesc de 
ce s-a întâmplat cu visul meu cu ochii deschişi. 


Intru grăbită în apa mică de la malul lacului şi mă simt uşurată 
când o văd cum se ridică, apoi se întăreşte, se solidifică până 
devine un pod transparent pe care pot merge. Scândurile lui 
tremură puţin când calc pe ele, dar mă ţin, iar peştii şi alte 
creaturi prinse în ele mă privesc cu o enervare bănuitoare. Anok, 
cea mai pricepută la meşteşuguri dintre zeițe, a făcut podul de apă 
astfel încât să nu se formeze decât pentru cele care le sunt loiale 
ei şi surorilor ei. E o încercare, la fel ca aproape toate celelalte 
lucruri care înconjoară muntele acum: râul de sticlă care 
explodează din nisip când se apropie duşmani; jungla plină de 
animale de pradă care mănâncă pe oricine consideră mamele a fi o 
ameninţare. în ultimele luni, ni s-au alăturat tot mai mulţi oameni 
de vârstă adultă - nu doar femei care fug de căsătorii forţate sau 
de a sluji în temple ori bordeluri, ci şi bărbaţi, sătui să-şi ducă 
vieţile după constrângerile înţelepciunilor Veşnice, sătui de 
minciuna care este Oyomo. 


înainte, jatu îi masacrau pe cei care se străduiau să-şi croiască 
drum până aici, dar acum se ascund printre ei în încercarea de a 
se infiltra în cetate. însă tactica aceasta nu funcţionează niciodată. 
Podul de apă ştie. Podul de apă ştie întotdeauna. Şi orice fiinţă 
căreia îi dă drumul de la adăpostul marginilor lui e înhăţată repede 
de vietăţile care înoată dedesubt. Mă uit la formele mari şi 
întunecate care şerpuiesc pe sub mine şi mă trece un fior. 


Britta şi celelalte îşi potrivesc pasul cu al meu când intru în templu 
şi împreună înaintăm repede până la sala de război, cel mai izolat 
şi mai intimidant loc de aici. Dacă restul templului a fost restaurat, 
căpătându-şi gloria de odinioară - săli de piatră lucitoare, cu 


pereţii străbătuţi de nervuri de aur şi susținuți de coloane care se 
avântă spre cer, grădini luxuriante din care se revarsă tot felul de 
plante şi vietăţi ciudate şi minunate - sala de război rămâne 
redutabilă ca întotdeauna, o cutie neagră şi severă, la care nu se 
poate ajunge decât pe un pod de piatră ce se întinde peste cea mai 
adâncă 


i mai agitată part lacului. 
easupra izbucnesc fulger ; 

— Cum o reuşit să ajungă prima? mormăie Britta când o 
vede pe Mâini-Albe aşteptând lângă scaunele de piatră care 
mărginesc încăperea, cu privirea întunecată la fel de insondabilă 
ca Întotdeauna. Ultima oară când am văzut-o, Mâini-Albe încă 
veghea pe lângă Melanis şi celelalte. Trebuie să fi folosit vreun 
coridor secret ca să ajungă aici repede. Templul e împânzit cu ele, 
sunt cu sutele - o măsură de precauţie în cazul în care reuşesc 
vreodată să intre aici jatu. 


Ştii că are metodele ei, răspund eu, înaintând pe 
podeaua de sticlă groasă. 
Mă înfior când pe sub ea se mişcă o siluetă sumbră, stranie. Sub 
sala de război se află o temniţă, o încăpere izolată, complet 
înconjurată de piatră şi apă, fără intrare şi fără ieşire. Mă tulbură 
simplul fapt că stau deasupra ei, dar Mâini-Albe, bineînţeles, nu-i 
aruncă nici măcar o privire în timp ce-mi vine în întâmpinare până 
la jumătatea sălii. Niciodată nu-şi bate capul cu lucruri care sunt 
sub demnitatea ei, cu atât mai puţin cu unicul locatar al temniţei 
de sub noi. E una dintre multele ei trăsături pe care le găsesc 
fascinante. 


Când am cunoscut-o pe Mâini-Albe, mi s-a părut una dintre cele 
mai frumoase femei pe care le văzusem vreodată, cu corpul plăcut 
modelat, dar mic de statură, cu pielea de negrul profund al unei 
nopţi din toiul verii. Până şi părul ei agresiv de scurt, cu bucle 
foarte creţe, nu făcea decât să-i accentueze trăsăturile splendide. 
Apoi i-am văzut ochii, pupilele acelea negre atât de mari, încât 
acopereau aproape tot albul. Ochii lui Mâini-Albe sunt trăsătura ei 
cea mai înfricoşătoare: dacă priveşti în ei mai mult timp, vezi 


greutatea tuturor secolelor pe care le-a trăit reflectată în privirea 
ei. 
— Aşa deci, cinstită Nuru? spune ea odată ce urlătoarele- 


morţii închid uşa grea de piatră. Ce ai văzut de era atât de urgent 
încât să trebuiască să adunăm generalii? 


Mă uit de jur-împrejur prin sală, având grijă să întâlnesc privirile 


generalilor - unele sunt alaki, altele urlătoare-ale-morţii. Ştirea 
aceasta ne 


priveşte pe toate. 


— Am văzut un jatu cum a intrat în somnul aurit şi a 


înviat, în sală se stârneşte rumoarea. 
— Imposibil! şuieră Nalini, o urlătoare-a-morţii cu 
trunchiul lat şi ţepi ascuţiţi pe toată lungimea spatelui. 


în timp ce vorbeşte, semnalizează în limba de luptă, ca s-o 
înţeleagă şi generalii alaki. Spre deosebire de mine, celelalte 
nu înţeleg clar vorbirea urlătoarelor-morţii. 


— Pe Num o înşală ochii - ştii că ea nu simte lucrurile 
cum trebuie. Că nu înţelege lucrurile cum trebuie. 


Cobor privirea, copleşită de ruşine, ca întotdeauna, când mi se 
aminteşte pe faţă ce am făcut, câte urlătoare-ale-morţii am 
omorât. Dar asta nu are nicio legătură cu ce se întâmplă acum, 
îmi amintesc eu, ridicând repede fruntea. Dacă e să-mi spăl 
păcatele mereu pentru răul făcut celor de acelaşi neam cu mine, 
o voi face apărându-le, chiar şi de ameninţări în care ele nu cred. 


— Nu m-au înşelat ochii, stărui eu, făcând un pas înainte. 
Am văzut cum a înviat un jatu adevărat. 

— Am văzut şi eu, spune Belcalis. 

— Şi eu, adaugă Britta. 

Una după alta, prietenele mele înaintează până se opresc lângă 
mine, unindu-şi vocile cu a mea. 


— I-am tăiat capul cu ghearele mele, spune încet Katya, 
iar glasul îi vibrează. Avea sângele auriu. Divin, ca al nostru. 


— Nici el, nici ăilalţi nu s-or supus comenzilor Dekăi, 
spune Britta. S-or scurs pe lângă el ca apa. Cum se poate? 


Sala se cufundă din nou în haos: generalii discută şi strigă, care 
mai de care 


mai înverşunat 
= AJUNGE! 


Vocea lui Mâini-Albe tună ca un corn de vânătoare, 
acoperind marea de cuvinte. Odată ce în încăpere se 
instalează din nou tăcerea, se adresează generalilor 
adunați: 


— Putem accepta că un jatu a înviat - surorile noastre de 
sânge l-au văzut cu ochii lor, deci trebuie să presupunem că e 
adevărat, cum adevărat este şi faptul că au văzut mai mulți jatu 
ignorând ordinele Dekăi. Dacă nu găsim altă explicaţie mai 
practică pentru ce li s-a întâmplat surorilor noastre de sânge, 
trebuie să considerăm că acesta este adevărul. Să continuăm. 


Se întoarce spre mine. 

— Ai vreo idee despre motiv? 

— Jatu a vorbit înainte să moară, răspund eu, aprobând 
din cap. A spus că l-a înviat Idugu. 

— Idugu e un mit. 

Generalul Nalini pare jignită de simpla idee a existenței lui, 

ca şi celelalte urlătoare-ale-morţii din rândul generalilor. 


— O poveste liniştitoare pe care şi-o spun jatu ca să-şi 
aline vina la gândul că le-au trădat pe singurele zeițe adevărate. 


Dar Mâini-Albe se mulţumeşte să mă fixeze cu o privire neutră. 
Expresia ei calmă îmi dă tărie. 
— Cred că Idugu e real, spun eu. 


— Crezi că există alți zei în Otera? întreabă generalul 
Beima, o Primă născută robustă, cu trăsăturile schimonosite de 
dispreț. Blasfemie! 


— Niciodată nu aş sugera aşa ceva, răspund eu cu glas 
măsurat, refuzând să mă las intimidată de ieşirea ei. 


Ştiu că există riscul ca teoria mea să li se pară respingătoare 
celorlalte, dar trebuie cântărită. Totul trebuie cântărit, ca nu 
cumva să cădem pradă consecinţelor unor dezminţiri prea 
grăbite. S-ar crede că generalii sunt în stare să înţeleagă aşa 
ceva după atâtea secole de existenţă. 


— Dar cred, totuşi, că în Otera încă există destule 
talismane ale puterii care pot să imite divinitatea în ochii celor 
neştiutori. 


— Deci crezi că avem de-a face cu un şarlatan, spune 
gânditoare Mâini-Albe. 

— Şi asta nu se poate spune despre toţi fraţii noştri? 
aruncă dispreţuitor Beima. 


Câţiva dintre cei din sală pufnesc în râs. îi ignor. 

— Cred că avem de-a face cu cineva - sau ceva - capabil 
să învie jatu, fie şi pentru scurt timp, şi să folosească talismane 
ale puterii ca să-mi blocheze puterile. Obiecte ca acesta. 


Arunc platoşa către Mâini-Albe, care o despachetează repede. Nu 
mă mir să văd că priveşte pur şi simplu simbolul atentă, cu 
fruntea doar uşor încruntată. 


După cum bănuiam, simbolul nu mă afectează decât pe mine. 
Poate simt şi celelalte nişte urme din puterea lui, dar nu le lasă 
fără puteri ca pe mine. Continui să vorbesc, mutându-mi ochii în 
altă parte ca să nu surprind din greşeală simbolul. 


— Fiinţa aceea, oricine ar fi, trebuie să se ascundă 
undeva. Şi trebuie s-o găsim. începem cu seniorul Kadiri. El e 
purtătorul de cuvânt al lui Idugu. 


Şi deja am primit sarcina să-l eliminăm. 

Ultima parte nu e nevoie s-o spun cu glas tare - toţi generalii 
erau de faţă când ne-au dat mamele ordinul mie şi prietenelor 
mele. Toate am auzit relatări despre forţa şi ferocitatea marelui 
preot în luptă, despre felul miraculos cum a evitat o mie de 
săgeți trase de alaki. Există o singură explicaţie pentru faptele 


acestea din partea unui om obişnuit: nu e om de fapt 

Punem la cale să-l asasinăm de aproape o lună, timp în care 
cercetaşii i-au urmărit paşii prin toată Otera. Acum e în 
Zhushan, un oraş din Provinciile de la răsărit, iar dacă ne 
mişcăm destul de repede, l-am putea captura şi interoga acolo. 


Pe buzele lui Mâini-Albe se întinde un zâmbet, o expresie atât de 
satisfăcută, încât simt în mine un firicel de dezamăgire. Ştie deja 
exact ce sugerez, ceea ce înseamnă că la acelaşi lucru s-ar fi 
gândit şi ea. 


Mă cuprinde groaza. Când am început să ţes intrigi şi urzeli ca 
Mâini-Albe? 

îmi alung din minte întrebarea şi le întâlnesc din nou privirile 
generalilor adunaţi. 


— Propun să ne grăbim raidul asupra lui şi a oamenilor 
lui cu câteva zile şi, în loc să-l asasinăm pur şi simplu, să-l şi 
interogăm. Ştie toate secretele jatu. Oricine ar fi Idugu, asta 
presupunând că există, o să-l scoatem la lumină, o să 
descoperim cum face asta, sau cum fac jatu asta. 


— între timp, adaugă Belcalis, Deka va intra în 
comuniune cu mamele, ca să afle ce fel de talisman al puterii 
poate să imite o înviere şi ce slăbiciuni are, dacă are. 

Mă priveşte scurt şi dau din cap spre ea în semn de mulţumire. 
— Splendid plan, spune Mâini-Albe, cu o expresie 
aprobatoare. Nici eu nu l-aş fi putut formula mai bine. 


Se întoarce spre ceilalţi generali. 


— Anunţă cercetaşii să pregătească hărțile imediat. Nu 
putem permite să se răspândească zvonul despre învieri prin 
Otera şi să trezească speranţe false printre jatu. 


în timp ce generalii se ridică, gata să-i urmeze comanda, ea se 
întoarce spre 


mine. 


— Acum du-te, vorbeşte cu mamele. Află tot ce poţi 
despre talismanele puterii. Inclusiv asta. 


îmi dă înapoi platoşa şi sunt recunoscătoare când văd că mi- 
o înapoiază înfăşurată la fel de atent ca atunci când i-am 
aruncat-o. 


Un lucru trebuie spus despre Mâini-Albe: nu-i scapă nimic, nici 
măcar un detaliu mărunt ca o platoşă înfăşurată în pânză. îmi 
dau seama că-mi observă încordarea când îmi pun platoşa la loc 
în raniţă, cu grijă să n-o ating nicăieri, ca să nu risc să simt 
durerea orbitoare pe care am simţit-o mai devreme. După ce 
termin, fac o plecăciune în faţa ei, coborârea scurtă şi rapidă a 
genunchiului la pământ cu care m-am obişnuit. 


— Da, karmoko, spun, folosind cu respect cuvântul din 
hemairană care înseamnă „profesoară”. Aşa voi face. Doar o 
întrebare am înainte să plec. 


Mă aproprii puţin de ea, întorcând spatele încăperii, aşa încât 
celelalte să numi vadă mişcarea buzelor. Din fericire, e atâta 
zgomot, acum că toţi generalii discută cu glas tare, că nici 
urechea cea mai hotărâtă nu m-ar desluşi prea uşor în toată 
larma. 


— Ai auzit vreodată ca o alaki să vadă amintirile altora? 
şoptesc eu. 

Mâini-Albe mă fixează lung. 

— Adică tu? 

E tipic pentru ea să treacă direct la subiect. Oftez. 


— Da, adică eu. 


— N-am mai auzit, dar asta nu Înseamnă că nu se poate 
întâmpla. Eşti Nuru. Poate e darul tău divin. 


Clipesc. 
— Darul meu divin? 


— Mamele te-au binecuvântat deja cu atâtea; ce mai 
înseamnă încă unul adăugat la colecţie? 


— Dar de ce aş dezvolta un dar divin tocmai acum? 

— Melanis şi l-a primit pe al ei când s-a regenerat 
noaptea trecută. Nici n-a trecut o zi întreagă de libertate şi deja 
i-au revenit aripile, spune Mâini-Albe, bătându-se cu un deget 
peste buze. Poate e un semn - mamele se întremează, ceea ce 
înseamnă, evident, că te întremezi şi tu. Dar tu eşti de altă 
părere, aşa e? 

Se încruntă, privindu-mă de sus, iar eu întorc privirea, ruşinată. 


— Niciodată nu-mi dau seama dacă un lucru e real sau 
doar mi se pare, şoptesc eu, iar de ruşine, obrajii îmi iau foc în 
timp ce forţez cuvintele să-mi iasă pe gură. Mereu mă trădează 
gândurile. Mereu mă duc înapoi acolo... 


— Pivniţa? Dezmembrarea? încheie Mâini-Albe. 
încuviințez din cap. 
— Şi câmpul pe care m-au ars. Tot acolo m-au spânzurat... 


Şi m-au înecat. 

închid ochii ca să mă apăr de amintirile dureroase, apoi trag aer 
în piept ca să mă liniştesc. 

Când deschid din nou pleoapele, Mâini-Albe mă priveşte fix. 

— Dar ce ai văzut noaptea trecută, amintirea pe care ai 
trăit-o, a fost despre ce s-a întâmplat pe atunci? 


Pare sincer curioasă. 
— Nu, dar... 


— Atunci aşa e. 
Mâini-Albe îşi pune mâinile pe umerii mei. Răcoarea mănuşilor ei 
albe cu gheare ascuţite îmi alină muşchii încordaţi. 


— N-a fost o păcăleală crudă pe care ţi-a făcut-o mintea - 
chiar ai trăit ce ai trăit. 


Mai face un pas spre mine. 


— Trebuie să începi să crezi în tine, Deka, în mintea ta. 
în faptul că eşti întreagă la cap. Dacă nu, o să profite alții de 
tine, o să-ți transforme îndoiala într-o armă. învaţă să ai 
încredere în tine. E una din principalele trăsături ale unei mari 
conducătoare. Ale unui general 


Spune asta atât de apăsat, încât clipesc de câteva ori. 
— Crezi că aş putea să fiu general? 
Simpla idee e un vis către care n-am îndrăznit vreodată să întind 


mâna. 


E adevărat, sunt Nuru; e adevărat, am condus deja armate spre 
victorie; dar toți generalii Auritelor sunt Prime născute, femei cu 
epoci întregi de cunoştinţe şi de experiență deasupra mea. De 
aptitudinile mele în luptă nu mă îndoiesc, dar nu sunt atât de 
arogantă încât să-mi închipui că aş rezista în luptă chiar şi 
împotriva uneia singure dintre ele fără să mă bazez pe vocea 
mea şi celelalte daruri divine drept avantaj. 


într-o luptă dreaptă şi egală, oricare Primă născută m-ar anihila 
în câteva secunde. 
Dar Mâini-Albe nu pare să se gândească la astfel de lucruri. 


— Uită-te în jur, spune ea, făcând semn spre celelalte. 
Deja eşti aici, în sala de război. Şi deja ai victorii la activ. 
Mantia te aşteaptă. Nu trebuie decât să crezi în tine suficient 
cât s-o iei. 


Mă strânge de umăr. 


— Ai încredere în tine, Deka. Nu mai eşti fata naivă care 


erai. 
Fac încă o plecăciune. 


— Mulţumiri, karmoko, îi spun. Cele mai adânci mulțumiri. 


Dar Mâini-Albe a plecat deja cu paşi mari. 


— A, general Beima, spune ea, fluturând din mână către 
Prima născută cea robustă. O vorbă, dacă eşti bună. 


Retragerea ei rapidă mă face să zâmbesc - Mâini-Albe n-a fost 
niciodată amatoare de sentimentalisme. Pe de altă parte, nici eu - 
cel puţin nu acum. 


Mă întorc să ies din sală împreună cu celelalte, dar mă opresc 
brusc când văd altă mişcare în temniţa cu tavan de sticlă de sub 
picioarele mele. Silueta de mai devreme a înaintat până în mijlocul 
încăperii. E un bărbat, cu trupul închis la culoare şi stafidit, cu 
plăgi deschise pe umeri, vizibile prin sticla groasă, cu ape. îl 
privesc lung şi mă cuprinde o emoție ciudată: nu tocmai dezgust, 
nu tocmai vinovăţie, ci un amestec din fiecare. Cât au decăzut cei 
puternici! Odinioară, barba încâlcită îi era îngrijită până la 
perfecţiune şi avea împletite în ea fire de aur adevărat, iar 
veşmintele zdrenţuite îi erau făcute din stofe neruşinat de scumpe. 
Acum s-au dus toate, cum s-au dus şi multele inele de pe degetele 
lui şi giuvaierele de pe degetele de la picioare. Nu a mai rămas din 
Gezo, măreţul împărat al Oterei, decât coaja aceasta pustie şi 
tremurătoare de om, a cărui privire goală urcă, fixă, spre a mea. 


9) liană verde, subţire îi şerpuieşte pe umăr şi florile ei 
umede, cu petale negre care pulsează de nerăbdare, clămpănesc în 
aer în căutarea pielii. Mă cutremur. Liana e o mâncătoare-de- 
sânge, o plantă carnivoră născută din înflorire. Şi mai multe liane 
încurcate viermuiesc pe pereţii temniţei lui Gezo, deşi nu ştiu cum 
au reuşit să intre. încăperea mică şi întunecată e înconjurată de 
apele lacului; ar trebui să fie impenetrabilă. Şi totuşi, iată 
mâncătoarele-de-sânge... îmi trebuie un efort uriaş să nu vomit 
când planta de pe umărul lui îşi înfige petalele în carne şi cârceii i 
se întind lacomi în timp ce îi sorb sângele. 


— Şi când te gândeşti, meditează sumbru Asha, oprindu-se 
lângă mine, că e acelaşi om care aproape ne-a distrus tot neamul. 


— Acum nu mai e nimic, doar o umbră, spun eu. 


— O umbră pe moarte, adaugă Adwapa, dând din cap spre 
venele negre care- 

1 brăzdează corpul fostului împărat şi spre plăgile de pe 
umeri, de unde l-au 


muşcat mâncătoarele-de-sânge. 1 s-a infectat sângele. Nu mai 
are mult de trăit. 


La gândul acesta mă cuprinde o tristeţe vagă, deşi nu ştiu de ce. 
Gezo era cel mai groaznic soi de duşman, acela care se preface că 
ţi-e prieten. Dar în timp ce merg spre uşă, nu pot să nu mai arunc 
o ultimă privire spre el - spre spectrul acesta sinistru al unui om 
care odinioară a ţinut soarta mea şi soarta noastră, a tuturor, în 
palmă, a încercat să ne zdrobească pe toate şi a dat greş. 

Când iau colţul şi ajung pe coridorul care duce la Sala Zeiţelor, 
Melanis tocmai iese, cu aripile foşnindu-i de fericire, şi se alătură 
grupului de Prime născute care o aşteaptă afară. Pare mult mai 
relaxată decât cu doar o oră mai devreme, dar era de aşteptat. 
Timpul trece altfel înăuntrul sălii, secundele se întind până se fac 
săptămâni întregi, orele se comprimă într-o clipită. La prima mea 
întrevedere propriu-zisă cu mamele, am petrecut o vară întreagă 
în prezenţa lor, după care am ieşit din nou pe coridor şi am 
descoperit că trecuseră doar câteva secunde. Aceasta e puterea 
divinității, puterea pe care numai Auritele o pot mânui. 


De cum mă apropii de uşi, Ixa se dă jos de pe umerii mei, unde a 
stat cocoţat de când am ieşit din sala de război. Urăşte fără 
rezerve Sala Zeiţelor. Fostul împărat l-a pironit de pereţii ei cu 
săgeți făcute din sânge celest acum şase luni şi e clar că 
amintirea nu i-a pălit, deşi rănile i s-au vindecat de mult. Am 
încercat să vorbesc cu el despre asta de mai multe ori în ultimele 
câteva luni, dar de fiecare dată se bosumflă teribil, aşa că am 
renunţat. Cel puţin deocamdată. 


Ies repede, promit, îi spun, dar Ixa se mulţumeşte să-mi arunce o privire 
grea de reproş în timp ce se face nevăzut după colț. 


Trădătoareo, parcă spune expresia lui. 


Cu un oftat, mă îndrept spre şirul de urlătoare-ale-morţii şi alaki 
în armuri care păzesc uşile sălii şi le răspund cu o înclinare din 
cap la plecăciunile ceremonioase, pe când canaturile se deschid 
cu un scârţâit. Cei mai mulţi trebuie să aştepte până le anunţă 
gărzile prezenţa, dar uşile mamelor se deschid întotdeauna de 
cum mă apropii eu - încă un semn al bunăvoinţei lor. 


Suspin uşurată când, de cum păşesc înăuntru, mă scaldă un val de 
energie 


liniştitoare. Dintr-odată, sunt în oceanul întunecat, cel pe care îl 
vizitam în vise. Numai că nu e făcut din apă - doar dintr-o curgere 
nesfârşită de stele care unduiesc, scânteietoare, în jurul trupului 
meu. Aceasta e adevărata natură a Sălii Zeiţelor - o mie de 
universuri care se împletesc între ele, râuri întregi de stele care 
curg prin cosmos. 


Mai înainte, când visam oceanul întunecat, nu vedeam decât apă 
şi, uneori, uşa aceea de aur strălucitor din inima lui. Pe atunci 
eram aşa de ignorantă. Nu înţelegeam - nici măcar nu-mi puteam 
închipui ce vedeam. Acum că pot, ating cu un deget o nebuloasă 
îndepărtată şi zâmbesc larg când se retrage, învârtindu-se, în 
cosmos. îmi doresc cu disperare să pot împărtăşi experienţa asta 
cu Britta şi celelalte, să le deschid şi lor ochii spre lumi aflate 
dincolo de graniţa vederii lor, dar nu e posibil. Toate celelalte alaki 
au în ele o cantitate, mică sau mare, de sânge omenesc. Până şi 
Mâini-Albe, cea mai în vârstă dintre toate alaki, a avut un tată 
muritor. Când intră aici, ea şi toate celelalte nu văd decât ce am 
întrezărit şi eu în amintirile lui Melanis: o sală de un alb orbitor, cu 
patru tronuri de aur şi un tavan care imită cerul. Nici urmă de 
stele, nici urmă de universuri. 


în fiecare zi, distanţa dintre mine şi prietenele mele creşte. Cel mai 
rău e că ele nu pot cuprinde cu mintea formele adevărate ale 
Auritelor. Pentru tot restul lumii, zeițele sunt umbre aurii 
scânteietoare, raze de soare şi praf de stele amestecate între ele. 
Eu, însă, văd adevărul: Auritele sunt corpuri eterice vaste, 
compuse din energie şi lumină stelară, fiecare atât de mare, încât 
ar putea conţine în ea un întreg univers şi totuşi atât de mică, 
încât încape pe tronul ei de aur. Sunt fără limite, contradictorii. Şi 
sunt mamele mele. 


Gândul mă linişteşte puţin în timp ce înaintez până la picioarele 
tronurilor, unde prima zeiţă care se trezeşte e, ca întotdeauna, 
Anok. Nici nu apuc să ajung la ea, că ochii negri fără fund i se 
deschid clipind, iar în jurul conturului ei luminat de stele se 
leagănă şi freamătă tentacule de întuneric. Majoritatea oamenilor 
o văd pe Anok ca pe o umbră copleşitoare, o absenţă totală a 
luminii, dar pentru mine e şi întuneric, şi lumină; o mie de sori i se 
învârt sub faţada de obsidian. în jurul frunţii i se adună nori de 


furtună - exprimă o furie profundă şi pură. Probabil a informat-o 
Melanis despre ce am văzut toate la Oyomosin. 


îngenunchez cu respect în faţa ei. 


— Divină mamă Anok, ţi-a spus Melanis ce am văzut? 


Zeița aprobă din cap, iar în buclele părului ei negru ca tuşul 
scapără o coroană de stele - simbol al poziţiei ei drept cea mai în 
vârstă şi mai înţeleaptă dintre Aurite. Mamele s-au născut toate 
la un loc în explozia de energie cosmică din care au luat fiinţă 
universurile, dar Anok a fost prima care şi-a pus gândurile în 
cuvinte şi a devenit conştiinţă individuală. 


— Da, rosteşte ea cu o voce în care se suprapune 
mugetul a o mie de planete îndepărtate, ne-a spus despre jatu 
care ţi-a ignorat poruncile şi a înviat. 


în timp ce vorbeşte, râul de stele e străbătut de un fior slab: 
celelalte mame se trezesc din somnul lor divin. Mişcările lor 
răspândesc în aer un iz subtil, floral - cel pe care îl simt mereu 
când deschid ele ochii, deşi niciodată nu reuşesc să-l recunosc. 
Ca întotdeauna, dispare imediat înainte ca zeițele să înceapă să 
vorbească. 


— Este precum ne-am temut, spun ele într-un glas - un 
obicei ciudat al lor. 

Uneori sunt indivizi, alteori parcă sunt patru fațete ale aceleiaşi 
fiinţe. Un singur trup împărţit în patru înfăţişări. 


— A fost trezit angoro. 
— Angoro? întreb eu, încruntându-mă. 


— Tronul de aur, cel mai puternic dintre obiectele făurite 
de noi - talismane ale puterii, parcă aşa le-aţi numit voi. 


în timp ce vorbeşte Etzli, peste corpul ei fecund, cafeniu-auriu, 
şerpuiesc liane, semn că e agitată; asta, împreună cu furtunile 
tot mai aprige care fulgeră pe fruntea lui Anok, mă îngrijorează. 


Zeii nu-şi arată emoţiile ca muritorii. Par vag umani, dar feţele 
lor reci şi perfecțiunea cristalină a privirilor lor îi arată drept 
ceea ce sunt: fiinţe divine. Puținele emoţii pe care le manifestă 
apar ca nişte lucruri insondabile: valuri de culoare, fenomene 
naturale întrezărite. 


— Ne absoarbe puterea şi se foloseşte de ea ca să facă 
minuni, continuă Etzli, 


iar tulburarea îi ţese în jurul capului o coroană de nori 
de furtună asemănătoare cu a lui Anok. 


— Nu înțeleg. 

Hui Li se apleacă înainte nerăbdătoare şi lumina scânteiază pe 
solzii roşii de-abia vizibili care îi acoperă corpul. Dintre toate 
mamele, ea e cea mai umană - înclinată spre nerăbdare, 
iritabilitate şi alte asemenea emoţii de muritori. 


— Acum trei mii de ani, când toate eram în putere, 
explică ea, am creat două obiecte care să apere Otera şi s-o 
împiedice să mai intre vreodată în războaiele de care am izbăvit- 
o: n'goma, care urma să aibă grijă ca zidurile Hemairei să nu 
cadă niciodată, şi angoro, tronul de aur, care să garanteze că 
Otera va fi condusă mereu de către cei de sânge hemairan. 


Mă încrunt. 


— Dar de ce ați vrea să conducă mereu hemairanii? 


După câte au pus la cale Împărații din Hemaira (revolta jatu, 
printre alte trădări) presupuneam că erau duşmanii de moarte ai 
Auritelor. 


— Şi, de fapt, de ce atâta importanță dată Hemairei în 
sine? 


— Sentimental şi practic, explică Anok, cu privirea 
neagră, fără nicio strălucire. Hemaira e sălaşul puterii noastre, 
locul unde ne-am cultivat primii şi cei mai devotați credincioşi. 
Iar Împărații hemairani ne-au fost primii preoţi, născuţi din întâia 
dintre Primele noastre născute, copila noastră cea mai loială. 
Mâini-Albe, adaug eu pe tăcute. 

— Am crezut că ne vor rămâne şi ei loiali, spune Etzli. 

— în mod greşit, după cum s-a dovedit, mormăie Hui Li. 


Dau din cap. 


— înţeleg. 


Auritele şi-au favorizat primii copii şi le-au încredinţat puterea, 
după care ei s-au revoltat. E o poveste veche de când e lumea, 
iar zeii, din păcate, nu sunt scutiţi de asemenea tragedii. 


— Şi angoro? Ce anume e? 


— Cel mai de temut dintre toate talismanele noastre ale 
puterii, explică Anok. Are nu doar rezerve vaste de putere, ci şi 
capacitatea de a se hrăni direct din noi - de a ne folosi puterea 

ca să facă posibile fapte care par minuni. 


— Învierea acelui jatu, icnesc eu, înțelegând pe loc. Deci 
aşa au făcut! 


— întocmai. 


Blânda mamă Beda, cea mai tăcută dintre zeițe, îşi înclină 
fruntea de o paloare îngheţată, iar aripile îi răspândesc în jur 
vârtejuri. Sunt aproape identice cu ale lui Melanis aripile acelea 
- la fel şi toate celelalte trăsături ale ei, după cum de-abia acum 
observ. De fapt, ea şi Prima născută ar fi aproape identice dacă 
n-ar fi faptul că zeiţa e atât de voluptuoasă, cu colacii de grăsime 
care-i îmbracă seducător silueta amplă - spre deosebire de 
Melanis, care e zveltă şi slabă. Mai e şi pielea lui Melanis, care 
are aceeaşi nuanţă cafeniu-aurie ca a mamei Etzli. 


Cele mai multe Prime născute au o slăbiciune pentru una dintre 
zeițe mai mult decât pentru celelalte (se vede de la o poştă că 
Mâini-Albe e copila lui Anok, de exemplu), dar câteva seamănă 
cu două sau mai multe Aurite. 

Printre ele este, în mod clar, şi Melanis. Eu, pe de altă parte, 
seamăn foarte mult cu Anok, dar asta era de aşteptat, pentru că 
mama mea originală, Umu, o alaki ce a slujit drept fiinţa care să- 
mi dea naştere, e descendenta ei directă. 


— De ce acum? întreb, mutându-mi privirea de la mama 
Beda. De ce n-am mai auzit de angoro? Dacă are atâta putere, 
de ce apare abia acum? 


Şi de ce-şi fac griji mamele pentru el abia acum? 


Ultimei întrebări nu-i dau glas, pentru că sună prea tare a lipsă de 
respect. în 


plus, în niciun caz n-aş vrea ca zeițele să creadă că mă îndoiesc de 
ele. 


— Speram că puterea i s-a stins cu veacurile, că a pălit 
până a dispărut, spune Etzli. Dar apoi tu l-ai învins pe împărat şi 
l-ai luat prizonier aici. De aceea trebuie să se fi trezit angoro. 


Mă întorc brusc spre ea, îngrozită. 
— Eu am făcut asta? 
— Nu. 


Anok se apleacă spre mine, clătinând din cap. 


— Nu tu eşti de vină. Angoro nu face decât ce a fost 
făurit să facă. Este o măsură de apărare care se manifestă când 
sângele hemairan lipseşte din Hemaira o anumită perioadă. De 
obicei, doar câteva săptămâni. Dar trecuseră luni întregi şi nu se 
întâmplase nimic... 


Mă încrunt, încercând să înţeleg. 

— Deci vreți să spuneți că atunci când l-am adus pe 
împărat aici... 

— Şi astfel n-a mai stat pe tronul Oterei... 

— Atunci angoro a început să tragă putere din voi? 
Zeiţele aprobă din cap în acelaşi timp. 

— Ne secătuieşte, intonează ele. Şi nu se va opri până nu 
pierim. 

— Până pieriți... 


Cuvintele Îmi ies pe gură dintr-o răsuflare. 


— Adică muriţi? 


Nici măcar nu-mi pot imagina posibilitatea. 


Anok clatină din cap. 


— Zeii nu pot muri, dar putem cădea în uitare, explică 
ea. Putem deveni, din ființe conştiente, nori de energie fără 
minte. Ar dura sute de ani, dar rezultatul final ar fi acelaşi. 


— Şi deja a început coborârea noastră în nimic, spune 
Hui Li. Uite cât de slabe suntem. Nici măcar nu ne putem elibera 
copiii. 


Mă las să cad în genunchi, amorţită. De la început, 
presupusesem că zeițele erau atât de slăbite pentru că fuseseră 
prizoniere aici de o grămadă de vreme, lipsite de rugăciuni timp 
de secole. Dar e din cauza mea. Am fost atât de pornită să-l 
înving pe împărat, să pun capăt domniei lui în Hemaira, încât nu 
m-am gândit la consecinţe. Eu sunt responsabilă pentru 
slăbiciunea continuă a zeiţelor, pentru faptul că nu au putere să 
doboare zidurile Hemairei şi să ne elibereze surorile. 


îmi înăbuş un suspin. Eu sunt responsabilă pentru suferinţa 
atâtor fete la Warthu Bera. Pentru suferinţa atâtor femei din 
toată Otera. 


Trebuie să găseşti angoro şi să ni-l aduci, spune Beda, 
continuând de unde s-a oprit Hui Li. Este de cea mai mare 
importanță. Nu numai că ne împiedică să ne recăpătăm puterea 
deplină, dar ne va secătui de ea dacă nu se iau măsuri disperate. 
Şi atunci jatu nu vor avea numai zvonuri despre un zeu închipuit; 
vor crea unul din puterea noastră. 


De-acum aerul e atât de gros, că-l simt ca o greutate care mă 
apasă pe umeri. Aprob din cap şi Îmi simt gâtul jupuit când 
şoptesc: 


— Ce să fac, Maici Divine? Cum să-l opresc? 
Patru capete se întorc deodată spre mine. 


— Capturează-l pe seniorul Kadiri, dar nu-l omorî pe loc. 
Mai întâi va trebui să-l interoghezi. El e păstrătorul tuturor 
secretelor jatu. Va şti unde se află cel care mânuieşte acum 


angoro, oricine ar fi. Odată ce-l găseşti, omoară-l şi adu-ne 
angoro. Vei şti ce e în clipa în care vei da cu ochii de el. Teva 
îndruma sângele tău. 


— Şi ce se întâmplă dacă nu pot să-l omor pe cel care-l 
mânuieşte? 


E neplăcut, dar trebuie să întreb. 


— Dacă angoro chiar vă foloseşte puterea, s-ar putea 
să nu reuşesc să-l înving pe cel care îl are în mână. 


— Vei reuşi. Ai deja ajutorul nostru. 


Anok se ridică şi apasă cu degetul negrul adânc al colierului meu 
ansetha. 

— Colierul acesta e făcut din sângele nostru, din iubirea 
noastră; te leagă de noi, ca o ancoră. Dacă vreodată ajungi faţă 
în faţă cu cel care mânuieşte angoro, e de ajuns să te gândeşti la 
noi în timp ce îl ţii în mână şi vom revărsa în tine tăria şi forţa 
noastră. 


Ceea ce mi se oferă e dincolo de orice aş fi anticipat vreodată. 
Mă arunc la picioarele lor, cu tot corpul întins pe podea. 


— Nu sunt demnă de asemenea iubire, Divine Mame. 
— Şi totuşi îţi aparţine. 


O mână mătăsoasă şi albă îmi înalţă capul. A Bedei. 

— Un avertisment, copilă iubită. Angoro minte, iar cel 
care se foloseşte de el îţi va arăta lucruri - amintiri care par 
adevărate. 


îmi învie în cap într-o străfulgerare amintirea pe care am văzut-o 
în mintea lui Melanis şi icnesc. Deci asta era. Şi eu care tocmai 
mă pregăteam să le întreb pe mame despre ea. Apoi îmi vine altă 
idee. 


— Dar comenzile mele? Jatu cu care am luptat nu le-au 
ascultat. Şi acolo era tot influenţa talismanului angoro? Sau a 
fost asta? 


închizând ochii, dezvelesc din nou platoşa jatu şi o pun la 
picioarele lui Anok, după care mă întorc cu faţa de la el când ea 


face un gest şi obiectul începe să plutească spre ea. 


Nu vreau să mă mai influenţeze. 


Trec câteva momente: apoi aud un foşnet ciudat. Arunc o privire 
în sus şi văd pânza de la picioarele mele cum zboară unduind şi 
se înfăşoară în jurul platoşei. Odată acoperită cu totul, Beda 
culege platoşa din aer şi mi-o înmânează. 


— Este aşa cum bănuieşti: şi acesta e tot un talisman al 
puterii, unul mult mai slab decât angoro. E făcut să-ţi reteze 
legătura cu noi, cu divinitatea. Va trebui să înveţi să-i ţii piept. 


Mă încrunt. 
— Dar cum să... 


— Eşti Nuru, intonează brusc zeițele într-un glas. Carne 
din carnea noastră, sânge din sângele nostru. îl vei învinge. 


Apoi, din senin, aurul se răspândeşte din nou peste corpurile lor. 
Şi, dintr-odată, sunt adormite adânc şi visează la o Otera mai 
bună. 


Mă uit repede în jos la colierul ansetha, la mulţimea lui de stele 
care-mi scânteiază pe piept. 


— Să-l înving, oftez eu. Şi cum fac asta, mai precis? 


— Şi ce-or spus? 

Britta aşteaptă nerăbdătoare când intru în camera pe care o 
împărţim, o încăpere mare, aerisită, de trei ori cât dormitorul 
comun în care dormeam toate la Warthu Bera. Spre deosebire de 
paturile noastre din locul acela sumbru, cel de aici e atât de 
mare, încât e străpuns prin mijloc de un arbore-lunar solitar, 
care luminează slab. Crengile lui sunt ca nişte baldachine, care 
învăluie partea mea şi partea ei în draperii verzi de frunze 
străbătute de nervuri de aur. De parcă n-ar fi suficient, uşile 
impunătoare de sticlă de la capătul celălalt al încăperii se 
deschid spre un balcon cu vedere peste toată Abeya, oraşul 
zeiţelor, ale cărui clădiri de piatră albă licăresc pe coasta 


untelui. sub noi..Parcă suntem 

LR var emd a putem 1n 
mana orlunde aorim. 
îmi face semn să vin pe partea ei de pat. 


— Hai, Deka, spune! mă îndeamnă, dând la o parte crengile 
ca să intru. 


— Am nevoie de o pauză, gem eu, strecurându-mă 
printre frunze şi cufundându-mă în salteaua binecuvântat de 
moale. 


După discuţia cu mamele, fiecare muşchi din corp îmi e încordat. 
Britta se trânteşte lângă mine. 


— Aşa rău o fost? întreabă, învârtind o pietricică peste 
degete ca pe o monedă. 


Pentru o clipă, simt o furnicătură slabă, ca o părere. Dispare când 
mă încrunt. 

— Mai rău. Vor să-l omorâm pe seniorul Kadiri. 

— Păi, nu asta oi vrut şi tu? 

Britta pare uluită. 


— Asta am vrut, dar nu de asta sunt neliniştită. 

Mă ridic în capul oaselor, apoi îi explic situaţia pe scurt. Ochii 
Britei se fac tot mai mari pe măsură ce-i povestesc. 

— Deci îs pe moarte? suspină ea. Auritele, zeițele Oterei... 
îs pe moarte? 

— Ssst, nu mai repeta cuvântul. 

îi apăs buzele cu degetele ca să opresc refrenul acela groaznic. 
Apoi îmi scapă un suspin. 


— E numai vina mea, spun eu, după care izbucnesc în 


plâns când mă loveşte toată vinovăția, toată ruşinea. 


Britta mă cuprinde repede cu braţele ei moi şi alinătoare şi mă 
mângâie blând pe păr. 


Ssst..., Deka, ssst, spune ea cu glas liniştitor, până 
când muşchii mi 'se destind în sfârşit. 


Apoi se trage înapoi şi mă priveşte. 
— Cum adică e vina ta, ce se întâmplă? 


Cuvintele se revarsă din mine într-un puhoi. 

— Dacă nu l-aş fi capturat pe împărat aici, nu s-ar fi 
trezit angoro, mamele n-ar fi pe moarte, toate surorile noastre n- 
ar fi închise în Warthu Bera, Adwapa n-ar fi atât de furioasă tot 
timpul, femeile din Otera ar... 

— Stai aşa, tu chiar crezi că toate alea îs din vina ta? 
Vocea Brittei răzbate prin panica mea, iar ochii albaştri îi 
sclipesc, plini de îngrijorare. 


învârte din nou pietricica pe degete şi mişcarea îmi trezeşte 
furnicături pe spate, deşi nu ştiu de ce. 


— Bun, hai să vedem unde ajungem aşa. Să zicem că 
nu l-oi fi învins pe Împărat. Ce s-ar fi întâmplat? 


Privesc în jos. Mă gândesc. 
— Am fi tot la Warthu Bera. Jumătate dintre noi am fi 
moarte. 


— Şi toate femeile din Otera? mă îndeamnă ea. 
— Ar fi tot unde sunt, spun eu în cele din urmă. Dar nu 
le-ar omorî jatu ca acum. 


Britta mă ţintuieşte cu o privire grea. 


— A, nu? Da’ pe câte femei le-or omorât în bătaie bărbații 
sau familiile, sau 


s-or făcut nevăzute de parcă or intrat în pământ pe vremuri, cân’ 
erai la tine-n sat? 


îmi amintesc de vremurile acelea şi de toate zvonurile, de 
şoaptele despre soarta de care aveau parte femeile în Irfut. îmi 
amintesc de fosta mea prietenă, Elfriede, al cărei tată a fost la 
un pas să-şi omoare soţia în bătaie pentru că născuse o fată cu 
un semn din naştere roşu atât de hidos pe faţă. Sau chiar şi sora 
mai mică a tatei, cea despre care nu vorbea nimeni, niciodată, 
pentru că a dispărut după ce s-a căsătorit cu un bărbat pe care 
familia nu-l vedea cu ochi buni - acelaşi păcat pe care l-a comis 
şi tata, numai că el era bărbat şi bărbaţii sunt scutiţi de astfel de 
pedepse. 


Dar chiar sunt? 


Cu cât mă gândesc mai mult, cu atât ies la suprafaţă mai multe 
amintiri. Băieţii bătuţi pentru că erau prea „feminini”, mulţimea 
de bebeluşi pe care lumea îi lăsa pe deal pentru că aveau 
membrele prea scurte, spatele încovoiat sau altele asemenea. Pe 
yandau - toţi oamenii care nu erau nici bărbaţi, nici femei - îi 
izgoneau sau îi obligau să intre în stăpânirea templelor. Toţi 
erau fiinţe umane vii şi însufleţite, pedepsite, ostracizate, ucise 
pentru că nu se potriveau cu o aşteptare sau alta. 


Ridic ochii spre Britta. 
— înțeleg ce vrei să spui. 
Dă din cap a aprobare şi îmi ia mâna într-a ei. 


— Prea multă vinovăţie strică, Deka. 

Aprob şi eu, apoi îmi îngrop capul într-o pernă. îmi doresc aşa de 
tare să fie Keita aici. M-ar lua în braţe, mi-ar spune că totul o să 
fie bine. 


— Mi-e dor de urunii noştri, şoptesc eu, îndesându-mi nasul 
în pernă. 


— Vrei să spui că ţi-e dor de Keita, pufneşte Britta şi mă 


împinge de pe pernă. Să nu mi te-aud! Nu te primesc să te 
miorlăi după iubitu' tău la mine-n pat şi-n niciun caz să dormi 
aicea cu roba aia murdară şi afumată. Du-te de te 


spală, murdăriei. 
Hai. Oftez şi mă 
ridic. 


— Mă duc, mă duc. 


Ce m-aş face fără 


Britta? 

— Seară bună, cinstită Num. 


Cuvintele ne urmează pe mine şi pe Britta a doua zi, când seara 
de-abia începe şi intrăm în Sala Veneraţiei, încăperea unde va 
avea loc festinul de bun-venit pentru Melanis. 


încăperea e plină-ochi când ajungem - alaki, urlătoare-ale-morţii 
şi oameni care îi aşteaptă cu nerăbdare pe Melanis şi pe Aurite. 
De la victoria iniţială împotriva jatu, am avut prea puţine motive 
de sărbătoare. Mereu avem o altă bătălie de purtat, un alt sat de 
eliberat, o altă căpetenie de omorât - chiar şi acum ne pregătim 
de atac împotriva seniorului Kadiri, de azi într-o săptămână, când 
va fi Festivalul Crepusculului. Mâini-Albe a ales momentul pentru 
că gărzile jatu ale seniorului vor fi în mod sigur atât de bete după 
festival, încât nu vor mai fi bune de nimic. Dar chiar şi fără asta, 
avem asediul continuu asupra Hemairei, din care trebuie să 
înlocuim constant soldaţi prin rotaţie. în ziua de azi, mereu avem 
ceva. Nu e de mirare că ultimele câteva luni s-au topit unele într- 
altele, un iureş de sânge, aur şi violenţă. 


Dar acum a venit Melanis, acum avem speranţă, admiraţie... 
venerație. 


Simt un fior de nelinişte pe şira spinării când se ridică în aer 
zumzetul slab al rugăciunilor. E partea care îmi place cel mai 
puţin la astfel de adunări: devotamentul. Aici, îngenuncheaţi în 
spatele paravanului cu zăbrele din capătul îndepărtat al sălii, se 
află şiruri de oameni care se roagă cu ardoare. Sunt convertiți 
recent şi se dedică, prin rugăciune şi venerație, zeiţelor. E cea 
mai importantă cerinţă pentru toţi cei care vor să trăiască în 
Abeya. Până şi eu a trebuit să mă dedic la început, când zeițele 
au ridicat cetatea din părăsirea care domnea odinioară pe munte. 


Mijesc ochii, încercând s-o găsesc pe bătrâna din jungla de lângă 
Oyomosin, 


dar gloata de convertiți în robe albe se topeşte într-o masă 
nedesluşită, aşa că privesc prin restul sălii. Sunt multe de văzut azi 
aici: fluturi de noapte scânteietori, iridescenţi, care fâlfâie prin aer, 
adăugându-şi lumina la ambianța creată de luminile mamei Beda; 
rânduri-rânduri de flori galbene gigantice, catifelate, care servesc 
şi ca scaune în care te poţi cufunda complet; cascade îngheţate din 
care curg sucuri de fructe şi vin de palmier. Toată sala e o feerie. 
Ca să nu mai vorbesc de oaspeţi, care mişună toţi în veşmintele 
cele mai alese, cu scăpărări de aur şi pietre preţioase şi cu 
chipurile acoperite de măşti bogat împodobite. 


Fac ochii mari când un bărbat trece vioi pe lângă mine, cu o mască 
de lemn vărgată cu argint în forma celor patru stele de pe ansetha. 
Femeile din Otera poartă obligatoriu măşti odată ce se confirmă că 
sunt pure în Ritualul Purităţii, dar singurii bărbaţi pe care i-am 
văzut cu ele pe faţă au fost împăratul şi curtenii lui. Există reguli 
pentru măşti în Otera - există şi pedepse. De fapt, când sângele mi 
s-a făcut auriu, mi s-a interzis privilegiul de a purta mască. Asta ca 
toată lumea să mă poată privi la faţă şi să-mi vadă ruşinea. Multă 
vreme după aceea am urât măştile şi le-am văzut ca pe o metodă 
de a controla femeile. Ceea ce, în majoritatea cazurilor, şi sunt. 
Dar pot fi şi un mod de a exprima bucuria, credinţa, spiritul festiv. 
Pot fi orice vrea purtătorul lor să fie. Până la urmă, sunt simple 
obiecte. Purtătorul e cel care le determină înţelesul. Mi-a trebuit 
mult să desluşesc asta. 


Britta mă bate pe umăr. 
— Vrei să mergem să mâncăm, Deka? 


Face semn din cap spre celălalt capăt al sălii, unde platourile cu 
mâncare formează stive înalte pe mesele împodobite cu flori mici, 
de un alb translucid. Belcalis, Katya şi gemenele sunt deja acolo, 
cu Nimita, Chae-Yeong şi alte câteva urlătoare-ale-morţii care se 
înalţă impunător deasupra lor. Par relaxate, ba chiar fericite, cu 
ocazia aceasta - încă un semn al schimbării enorme prin care au 
trecut urlătoarele-morţii: au devenit tot mai puţin agresive de când 
s-au trezit mamele, ceea ce e cât se poate de firesc. Au fost create 
să ne apere rasa de extincţie înainte de revenirea la viaţă a 
Auritelor, iar acum că s-au întors mamele, majoritatea celor mai 


rele trăsături ale urlătoarelor-morţii — 


furia parbă, turbarea — s-au 
atenuat. 


într-o bună zi, vor dispărea cu totul. Mamele au jurat că, atunci 
când îşi recapătă puterea, unul dintre primele lucruri pe care le 
vor face va fi să le transforme pe urlătoarele-morţii din nou în 
alaki. Vor fi iar surorile noastre de sânge. 

Cel puţin Katya ştiu că de-abia aşteaptă ziua aceea. Şi eu la fel. 


Arunc o ultimă privire spre prietenele mele înainte să clatin din 
cap. 


— Nu pot, oftez necăjită spre Britta. Trebuie să le aştept 
pe mame lângă piedestalul lor. 


Aşa fac întotdeauna la astfel de evenimente rare şi n-am de gând 
să-mi schimb obiceiul acum. 


Nu pot risca să mă umplu de ruşine prostindu-mă cu celelalte. 
Comportamentul meu trebuie să le facă cinste mamelor. în fond, 
sunt Nuru. 

Britta mă strânge de umăr în semn că înţelege ce simt. 

— Ştiu, spune ea şi scoate un oftat de tristeţe. Dar aş 
vrea să stai cu noi ca pe vremuri. 

îmi apăs cu blândeţe fruntea de a ei. 

— Şi eu, îi răspund. Aş vrea să fiu din nou cu toată lumea. 
— Şi cu urunii noştri? chicoteşte Britta, amintindu-şi fără 
îndoială ce am spus ieri. 


— Şi cu urunii noştri, aprob, de vreme ce şi ea, şi eu ştim 
că mă refer la Keita. Şi cu tine, bineînţeles, adaug, de parcă 
acum mi-aş fi amintit. 

— Păi, sigur. 

Mă trag înapoi ca s-o pot privi în ochi. 


— Te iubesc, îi spun sincer - o rugăminte nerostită să mai 
aibă răbdare. 

Ştiu că n-am fost cea mai bună prietenă în ultimele luni. 

Deşi eu şi Britta dormim în aceeaşi cameră şi mergem în raiduri 
împreună, mereu e o criză la orizont care îmi solicită atenţia - o 
bătălie, un raid, o căpetenie de asasinat. Măcar la Warthu Bera 
aveam câte o zi-două în fiecare lună când puteam să ne adunăm, 
toate neofitele, şi să ne relaxăm împreună Aici nu pot fi niciodată 
doar Deka, hlizindu-mă cu prietenele. Niciodată nu e timp. 


Britta îşi încrucişează braţele la piept, cu o expresie prefăcut 
severă. 

— Cât luna şi stelele? 

— Cât un peşte kuta proaspăt rumenit în sos de ardei. 


— Asta da iubire. 


Britta râde. Ştie că peştii aceia oceanici uriaşi sunt noua mea 
mâncare preferată. Lasă brațele să-i cadă. 


— Acuma te iert, da’ când mergem în raidul ăla după ştii- 
tu-cine, nu mai scapi de mine. 


— Nu mai scap de tine, întăresc eu, strângând-o de 
mână. Surori de sânge pentru totdeauna. 


— Pen’ totdeauna, spune ea, salutându-mă scurt. 
Apoi merge aţă la celelalte, care îi fac cu mâna şi îi zâmbesc 
larg, după care scot limba la mine dezaprobator. 


îmi înăbuş zâmbetul în timp ce mă îndrept spre piedestal. Serios, 
ce copilăroase pot să fie prietenele mele uneori! 


O mie de ochi mă urmăresc pe când merg către scările care urcă 
până la piedestal. Unii se pleacă în faţa mea, alţii pun genunchiul 
la pământ, câţiva chiar fac temenele adânci. în Abeya, lumea e 


mereu cu ochii pe mine. 


Oriunde merg în oraş, oamenii mă privesc şi se pleacă, de parcă ar 
putea primi binecuvântarea mamelor prin simpla apropiere de 
mine. Dar atenţia lor nu mă lasă să uit: nu trebuie să le fac de 
ruşine pe mame niciodată, nu trebuie să arăt niciodată că sunt 
nedemnă de bunăvoința lor. în timp ce mă îndrept de spate, 
încercând să arăt cât mai impunător, intră în sală Mâini-Albe. 
Ochii ei îi caută imediat pe ai mei şi face o mişcare hotărâtă din 
cap spre uşile de la capătul celălalt al încăperii, pe unde tocmai 
intră un adolescent scund cu o demimască de lemn pe ale cărei 
margini sunt înscrise cu mărgele binecuvântări în hemairana 
veche. 


Ridic nedumerită din sprâncene. 


Pasul dezlânat, părul castaniu... Trag aer în piept. E Acalan, 
partenerul lui Belcalis. Trupul i-a devenit mai viguros în ultimele 
câteva luni, dar nu încape îndoială că el e. 


Şi dacă el se află aici... 


Inima mi se opreşte în loc când în urma lui intră alt băiat cu 
demimască - de data aceasta unul înalt, vânos, în fruntea unui 
contingent de foşti jatu care ţin cu toţii în mâini assegai, suliţele 
ceremoniale pe care le folosesc întotdeauna trupele lor. Mă 
străbate ceva ca un şoc electric când o pereche de ochi aurii 
binecunoscuţi se întâlnesc cu ai mei. Chiar dacă au pleoapele 
îngreunate de oboseală, vederea lor e suficientă ca să-mi înmoaie 
picioarele de bucurie. E Keita - e aici! E aici în carne şi oase! 


De cum îşi dă seama că l-am văzut, i se întinde un zâmbet pe faţă. 

Ca reacţie, stomacul mi se strânge, apoi se destinde, iar buzele mi 
se curbează într-un zâmbet atât de larg că doare. Keita... Mi-a fost 
atât de dor de el în ultimele luni. Mi-a fost dor să vorbesc cu el, să- 
l sărut... 


îmi face cu ochiul chiar când încep să bată tobele, anunțând 
începutul procesiunii. îl privesc cu lăcomie în timp ce merge în pas 
solemn, împreună cu contingentul lui, pe mijlocul sălii, după care 
grupul se împarte în două şi se întoarce spre mulţime. Mâini-Albe, 
care a urcat scările şi a ajuns lângă mine, face un semn şi nou- 


veniţii bat cu suliţele în podea la unison. 


Mulțimea tace şi toată lumea se ridică în aerul însufleţit de un 
curent electric 


subtil. 
Vin... 


Mă cuprinde un fior de venerație şi îmi simt sângele zvâcnind 
când patru umbre aurii scânteietoare, fiecare de zece ori cât un 
om obişnuit, se materializează pe tronurile din spatele meu, cu 
zâmbete binevoitoare pe figuri şi cu privirea în jos, spre 
mulţimea adunată. Sunt doar cu puţin mai reale decât razele 
soarelui, fulgere întrupate, dar sunt vizibile exact cât să le poată 
zări toată lumea din sală: Auritele, fiecare perfectă ca în ziua în 
care le-am trezit. 


— Copiii noştri iubiţi, spun zeițele într-un glas, iar vocea 
lor împreună e atât de puternică încât o simţim ca un val de 
maree peste adunare. Cât ne bucurăm să vă vedem aici în seara 
aceasta! Şi cât ne bucurăm să le urăm bun-venit noilor noştri 
copii! 


Fac un semn şi paravanul din spatele sălii lunecă la o parte, 
dezvăluindu-i pe cei nou convertiți, care merg ceremonios spre 
mijlocul sălii, apoi îngenunchează cu fruntea la podea. 


Zeiţele le zâmbesc. 


— Din toată Otera aţi venit să căutaţi lumina 
binecuvântărilor noastre. Şi, pentru unii dintre voi, lumina 
iertării. 

Acum câțiva dintre convertiți (în mare parte cei mai în vârstă) se 
ridică în picioare. Toţi poartă fâşii negre peste piept - culoarea 
iertării - şi trupurile le sunt rigide de încordare. Printre ei e şi 
femeia din junglă. îmi aruncă o privire plină de ură, apoi îşi 
întoarce atenţia către mame, cu o urmă de teamă în ochi. în 
ciuda bravadei, e la fel de plină de admiraţie ca toţi ceilalţi în 
prezenţa divinității. 


Acum Auritele se ridică şi le fac semn celor din grup. 


— Apropiaţi-vă, copii iubiți. Odată astfel curățiți, veţi fi 
ca noi, nepătaţi şi nevinovaţi în ochii noştri. 


Privind în podea, convertiţii păşesc înainte, apoi se lasă cu totul 
la pământ în faţa mamelor, care ridică mâinile deasupra lor, 
binecuvântându-i. 


— Fie-vă minţile curățate, vindecate de toate grijile, 
eliberate de toate păcatele, intonează zeițele într-un glas. 


Mă înţeapă pielea, iar peste grupul cu fâşiile negre se lasă o 
ceaţă slabă, scânteietoare, care le preschimbă negrul într-un alb 
pur, cristalin. Transformarea se petrece în câteva secunde, dar 
odată terminată, se observă o schimbare evidentă în grup. Dacă 
înainte corpurile le erau încordate, acum toţi par relaxaţi şi 
fericiţi, iar în ochi li se citeşte o venerație limpede, tinerească. 
Parcă ar fi renăscut, aduşi din nou la o stare mai inocentă. 


Cu toţii ridică privirile uluite spre Aurite, iar femeia din junglă e 
prima care vorbeşte. 

— Cine sunteţi? le întreabă ea pe mame, cu ochii măriți. 
— Suntem Auritele, răspund zeițele într-un singur glas, 
zeitățile Oterei şi mamele voastre. 


Femeia dă din cap, acceptând declaraţia cu uşurinţa unui copil. 
— Şi eu cine sunt? 


— Tu eşti fiica noastră şi poţi fi orice vrei să fii. 

Ca întotdeauna, cuvintele acestea mă umplu de bucurie şi 
admiraţie. Orice vrei să fii... E tot ce mi-am dorit pentru mine şi 
pentru femeile Oterei: şansa de a ne hotări singure calea în viaţă, 
aşa cum pot majoritatea bărbaţilor. 


— Orice... 


în ochii femeii sclipesc lacrimi de bucurie, pe care le şterge de 
parcă s-ar mira să le vadă. Se întoarce spre ceilalţi cu faţa 
strălucind: 


— Pot să fiu orice! 


— La fel şi voi toţi, spun mamele. Vi s-a dat un dar, şansa 
de a vă duce viaţa 


= aşa cum doriți. 


în sală izbucnesc urale. Convertiţii nou renăscuţi zâmbesc şi se 
îmbrăţişează între ei, dar apoi, după ce termină, încep să 
privească în jur, curioşi. Mi se cuibăreşte în adâncul stomacului 
o senzaţie neplăcută. Asta e partea din ceremonie pe care n-o 
suport, partea în care se instalează curiozitatea, apoi deruta. 


Toţi oamenii aceştia au ales să li se curețe minţile - să primească 
o viaţă cu totul nouă, liberă de toate amintirile dureroase ale 
trecutului. De fapt, acesta e unul dintre cele mai mari daruri pe 
care le pot oferi mamele celor care le venerează. Dar are un 
preţ. Nou convertiţii îşi amintesc cum să vorbească, ba câţiva 
rețin şi lucruri pe care se pricepeau să le facă, dar tot restul 
dispare. Toate amintirile, tot ce erau până atunci - oamenii pe 
care i-au iubit, locurile pe care le cunoşteau, chiar şi mâncărurile 
care le plăceau. Totul s-a şters. 


Ştiu că acesta e însuşi scopul curăţirii - ca din rămăşiţele omului 
vechi să se ridice cel nou -, dar nu pot să nu mă simt tristă la 
gândul pierderii. 


— Te simţi bine, Deka? 


Ridic ochii şi o văd pe Mâini-Albe cum mă priveşte cu o expresie 
de nepătruns. Nu mă deranjez să încerc s-o descifrez. Mâini-Albe 
adună secrete cum adună alţii podoabe mărunte. 


— Tu ai face vreodată asta? Le-ai ruga pe mame să-ți 
şteargă memoria? o întreb. 

Clatină din cap. 

— Nicio amintire din viața mea nu e atât de dureroasă 
încât să fiu dispusă să şterg tot ce sunt odată cu ea. 


Asta spune o femeie care şi-a petrecut câteva secole sub formă 
de bucăţi dezmembrate legate cu lanţuri pe podeaua temniţei 
imperiale. 


— Dar pe de altă parte, adaugă ea, ridicând din umeri, 


dacă mi s-ar fi luat vreo amintire, n-aş avea de unde să ştiu, nu? 


Cuvintele mi se strecoară prin minte ca şerpii; ideea e 
neplăcută. N-aş avea de unde să ştiu... 


— Dar tu? întreabă ea, întorcându-se spre mine. Ţi-ai ceda 
amintirile? 

Are ceva ciudat exprimarea aceasta, „ţi-ai ceda amintirile”, dar o 
ignor şi clatin din cap. 


— Nu. 


M-am gândit la asta după prima ceremonie de închinare - să-mi 
şterg amintirile despre Irfut şi toate chinurile pe care le-am 
îndurat în pivniţă. Dar am alungat repede ideea. Durerea poate 
să rămână, poate să-mi nenorocească fiecare clipă de trezie, dar 
nu e mai puțin adevărat că ea m-a făcut cine sunt azi. 


— Nu vreau să mă despart de nicio parte din mine, spun 
eu. înţeleg de ce ar face-o alții, dar pentru mine... Numai când 
mă gândesc... 


— întocmai, încheie Mâini-Albe, după care ne întoarcem 
atenţia la scena din faţa noastră, în care nou convertiţii se 
risipesc în mulţime, iar cei cărora li s-au curăţit amintirile sunt 
conduşi în altă parte de ajutoare care îi vor sprijini să se 
adapteze la noua lor viaţă în Abeya. 


Odată ce dispar, mamele se ridică din nou. 

— Acum că i-am primit în rândul nostru pe noii noştri 
copii, e timpul să-i urăm bun-venit unuia dintre cei mai vechi - 
Melanis, Lumina între Alaki. în sfârşit, după secole de 
despărţire, s-a întors la noi, copila noastră iubită şi a doua dintre 
reginele noastre războinice. 


Zeiţele privesc ca la un îndemn spre tavan, a cărui sticlă se 
deschide cu uşurinţa unei flori şi dezvăluie o singură siluetă 
înaripată, al cărei corp lucitor e scos în evidenţă de lumina 
soarelui de început de seară: Melanis. Mă copleşeşte admiraţia 
în timp ce o privesc cum se coboară cu aripile, graţioasă ca un 
strop de rouă purtat de vânt. Aceasta e adevărata formă a lui 


Melanis, motivul pentru care am riscat atât de mult ca s-o 
salvăm. Spre deosebire de celelalte trei regine războinice şi, de 
fapt, de toate alaki în general, Melanis e 


un.far călăâuzitor în sensul cel 
mal precis, cea. care ne va 

anay a.spepanţa Int Imp ce ne 
continuăm ofenșiva împotriva 
jatu şi a preoţilor. 


Acum toată sala e cufundată în tăcere şi toată suflarea se uită în 
sus la Melanis cu aceeaşi admiraţie pe care o simt şi eu. De fapt, 
toată suflarea mai puţin Mâini-Albe. îmi privesc cu coada 
ochiului fosta karmoko şi mă mir s-o văd din nou ţeapănă, având 
pe chip un zâmbet de politeţe, nu de bucurie. Ce are Melanis de 
o pune în gardă atât de tare pe Mâini-Albe? 


încerc să nu mă gândesc prea mult la asta acum, când zeițele îi 
zâmbesc, privind în sus, zeiţei războinice care coboară. 


— De prea multă vreme, vorbesc ele mai departe, copiii 
noştri au suferit în tăcere - nedreptăţiţi, bătuţi, executaţi. 
întoarcerea reginei noastre războinice Melanis vesteşte zorii 
unei epoci noi. Cu ea şi cu fiica noastră iubită Nuru alături - şi 
aici patru perechi de ochi divini se întorc spre mine, iar eu 
îngenunchez, copleşită de venerație - vom recuceri Otera şi o 
vom face a noastră din nou. Vom stăpâni din nou pământurile 
acestea. 


Izbucnesc ovaţii, expresiile din jur sunt extatice, pline de 
bucurie şi triumf. Mă umple atâta bucurie încât mă simt ca o 
cupă gata să dea pe dinafară. Şi vreau s-o împart cu o singură 
persoană: Keita. E cu spatele la mine, dar ştiu că-mi simte 
privirea şi îşi dă seama că-l urmăresc. Doar câteva ceasuri şi voi 
fi din nou în braţele lui. 


îmi va trebui toată răbdarea de care sunt în stare ca să aştept. 


Restul ceremoniei trece ca într-o ceaţă. De-abia dacă le aud pe 
mame vorbind, de-abia dacă o observ pe Melanis când se 
adresează mulţimii. Chiar şi când mamele pleacă, iar prietenele 
mele ne mână grăbite pe mine şi pe Keita la mese, nu sunt 
foarte atentă. Nu văd altceva decât pe Keita aşezat alături de 


mine, cu ochii aurii privind adânc într-ai mei. Simt căldura 
piciorului lui lângă al meu, bătăturile degetelor sale care-mi 
mângâie încheietura mâinii. 

— La nystria după? îmi şopteşte în ureche. 

Mă străbate un val de căldură şi încuviinţez din cap. 


— Imediat ce terminăm. 


îmi zâmbeşte, cu umbra unei gropiţe într-un obraz. 
— De-abia aştept. 


— Şi eu. 

— Ooo, ia uite porumbeii reuniți, gângureşte Adwapa, iar 
tăişul sardonic din vocea ei e atât de discret, încât celelalte nu-l 
observă în timp ce râd şi ridică din sprâncene spre noi. 


Le ignor pe toate. De luni de zile aştept ziua aceasta; n-am de 
gând să las nimic s-o strice. Keita e aici şi asta e tot ce contează. 

Mă întâlnesc cu Keita, ca şi în cele câteva dăţi când am reuşit să 
ne vedem între patru ochi până acum, sub noul nostru arbore 
favorit. E un nystria, precum cel sub care ne întâlneam la Warthu 
Bera, numai că acesta se înalţă pe unul dintre cele mai izolate 
vârfuri de stâncă ale munţilor N'Oyo - e un uriaş cu multe 
ramuri, atât de impresionant, încât rădăcinile i se întind peste 
tot. Sub crengile lui parfumate, cu flori albastre, a crescut o 
pădure în miniatură: copăcei înmuguriţi între rădăcinile lui, 
animale mici care se ascund în umbre. Ixa le pândeşte cu o lucire 
entuziastă în ochi. Nu-i place nimic mai mult pe lume decât să 
terorizeze vietăţi mai mici. în ciuda înfăţişării blânde, care aduce 
a pisoi, e prădător până în vârful ghearelor - or prădătorilor le 
place carnea. Nu trec bine câteva clipe că a şi dispărut, fugărind 
prin înflorire o pasăre-maimuţă îngrozită. Le trimit mamelor o 
scurtă rugăciune pentru sufletul bietei fiinţe. Un Ixa înfometat e 
un Ixa hotărât - nu renunţă niciodată la pradă. 


Când mă cuibăresc cu Keita în pătura pe care am întins-o pe jos, 
în crengile de deasupra noastră apar două lumini verzi blânde. 


îl împung cu cotul, încântată. 
— Uite, un indolo, îi şoptesc. 


— Unde? 

Se mişcă greu din pricina epuizării, dar îmi urmăreşte privirea, 
fascinat, când îi arăt din cap o ramură undeva mai sus, pe care 
două feline micuţe merg ţanţoşe în lumina lunii, cu corpurile 
zvelte acoperite de liane verzi care atârnă după ele şi cu 
coarnele aurii lucitoare, şi se uită la noi. 


Lumina aceea verde, blândă se revarsă asupra amândurora, ca o 
legătură vizibilă între ele. Anok mi-a spus odată că indolo sunt 
creaţiile cele mai dragi 


ale ei şi ale surorilor ei, fiecare câte un spirit al pădurii împărţit 
în câte două corpuri identice. Orice i se întâmplă unuia i se 
întâmplă şi celuilalt. Un memento clar că toţi suntem legaţi între 
noi, mereu. 


Zâmbesc larg spre Keita. 

— Un singur spirit..., Încep eu. 

— Două corpuri. Ca noi doi, spune el, strângându-mă tare 
în brațe. 


în ciuda oboselii, strânsoarea Îi e la fel de fermă ca întotdeauna. 
îşi îngroapă nasul în părul meu şi mă înfior, savurând senzaţia. 
De fiecare dată, atingerea lui Keita mă încălzeşte pe dinăuntru. 
Deşi niciodată n-am făcut mare lucru în afară de sărutat, cea mai 
mică mângâiere e suficientă pentru ca pielea să freamăte de 
nerăbdare. 


Ridic privirea spre el. 
— Şi... cum a fost la Hemaira? 
Oftează. 


— Aş prefera să nu vorbim despre asta. 


Simt un nod în gât. Există un singur motiv pentru care Keita n-ar 
vrea să vorbească despre Hemaira: au fost aruncate şi mai multe 
fete de pe ziduri. Mult mai multe. 


— Cunoşteam pe vreuna? 
Când clatină din cap, uşurarea mă copleşeşte. Aproape că mă face 
să tremur. 


— Nu, spune el. 


Nu încă..., îi termin eu răspunsul în tăcere. 

Jatu au aruncat deja câteva fete care au fost la Warthu Bera, dar 
niciuna pe care s-o cunosc bine. Niciuna ca Binta, novicea mereu 
veselă care era pe 


vremuri Supr vegne toarpa A 
ehputuLeh Stay bÌ a.a Aawa ei. 
ar indi ereat! acă le cunosc 

sau.nu, fiecare moarte încă.o 
rana carę-mi rapu ot ma 

adânc inima, .loa e acel ea 

aveau. familii, oameni.dra i 

VISuCi de Capart r. a C 
m ác aritia eu.. Si e e 

Ke. uro e pe mâini 


Pun repede întrebarea următoare ca să mă gândesc la altceva: 
— Se aude ceva de la karmoko? 


Nu mai ştim nimic de ele de când s-au închis porțile Hemairei. 
De fapt, tot ce ştim despre ce se întâmplă la Warthu Bera şi în 
Hemaira în general aflăm de la jatu pe care-i capturăm uneori şi- 
i „interogăm”, eufemismul preferat al lui Mâini-Albe pentru 
tortură. Iar din câte am auzit la ultimele câteva interogatorii, 
situaţia de acolo nu s-a schimbat. Jatu le ţin în continuare 
prizoniere pe toate alaki din toate terenurile de antrenament şi 
le varsă în continuare sângele ca să strângă aur. 


în fond, războiul e o ocupaţie foarte costisitoare, iar neamului 
alaki îi curge aur prin vene. 


Keita face semn din cap că nu. 
— Nu ştim nimic. 
Aşadar, pun o ultimă întrebare: 


— Şi Gazai? 

Ultima oară când am auzit de alaki cea mohorâtă şi plină de 
cicatrice care mă teroriza odinioară la Warthu Bera, fusese 
promovată în funcția de comandantă a unuia dintre regimentele 
care asediau Hemaira şi încercau mereu să-i escaladeze zidurile, 


indiferent de efectele n'goma. 


Gazai e straniu de imună la durere, în comparaţie cu alte alaki. 
Pe de altă parte, având în vedere prin ce a trecut... 


— Caută în continuare o cale de intrare în oraş, 
răspunde Keita. încearcă să descopere orice indiciu despre 
talismanul puterii. 


Cel pe care se străduieşte să-l găsească de atâta vreme. 


De şase luni de când asediem Hemaira, jatu reuşesc, cine ştie 
cum, să se reaprovizioneze şi să se întâlnească cu alţi 
comandanţi jatu din toată Otera. La început, am crezut că 
trebuie să existe o reţea de coridoare secrete care intră şi ies din 
oraş, dar ne-am străduit luni de zile să găsim unul, fără succes, 
în cele din urmă, Mâini-Albe şi celelalte comandante şi-au dat 
seama că la mijloc e un alt talisman al puterii, unul care le 
permite trupelor jatu să călătorească din Hemaira oriunde 
doresc - motiv pentru care i-a trimis pe Keita şi ceilalţi uruni să-l 
caute. 


Asta e problema cu talismanele puterii: când nu te omoară în 
feluri groaznice sau nu-ţi vatămă înfiorător mintea, sunt 
instrumente utile, capabile de fapte care sfidează imaginaţia. E 
ironic. Cu şase luni în urmă, nici măcar nu auzisem de ele. Acum 
trebuie să ţin cont de ele în fiecare plan de luptă. 


— încă n-am găsit nici urmă, spune repede Keita când îmi 
vede expresia întrebătoare, dar nu de-asta ne-am întors în grabă. 
Mâini-Albe vrea să mergem cu voi săptămâna viitoare să-l 
căutăm pe seniorul Kadiri şi talismanul angoro. Ne-a pus la 
curent deja cu toate detaliile. 


— Bun, îi spun şi simt că mă eliberez de tensiune. 


Nu vreau să petrec timpul nostru preţios împreună discutând 
strategii militare. 


— Să nu mai vorbim de lucruri rele, Keita, adaug, 
apăsându-mi nasul de pieptul lui şi inspirându-i mirosul. Spune- 
mi ce mai faci. Mi-a fost dor de tine. 


Au trecut luni întregi de când îi vedeam chipu în fiecare zi, de 
când puteam fura momente nepreţuite pe care le petreceam 
împreună. 


Nu s-a scurs decât un an de când nu înţelegeam cum ar putea 
cineva să mă iubească, să-şi dorească să fie alături de mine. 
Acum nu-mi pot imagina o lume fără Keita, o lume în care să nu 


fiu iubita lui pentru totdeauna. 


îmi urcă pe gât ceva cald. Sărutări uşoare, tăişul blând al unor 
dinţi. 

— Şi mie mi-a fost dor de tine, spune el, cu răsuflarea 
caldă în urechea mea. Te-am visat. în fiecare noapte te-am visat. 


Mă întorc spre el şi buzele lui le ating pe ale mele. Lucrul acesta 
mi-a lipsit. La asta am visat nopţi întregi. închid ochii şi las 
senzaţia să pună stăpânire pe mine. 


Urmează mai multe sărutări, presărate pe gâtul şi pe umărul meu. 
în cele din urmă, Keita oftează şi îşi apasă fruntea de a mea. 
Amândoi suntem hotărâți să nu ne grăbim ca atâţia alţii. Când nu 
cunoşti altceva decât războiul neîntrerupt, e uşor să renunti la 
speranţă şi să te agăţi de lucruri aşa cum vin. Dar eu şi Keita am 
hotărât împreună să mergem înainte lent şi sigur. Trebuie să 
credem că vom supravieţui vremurilor acestora, că vom fi 
împreună pentru totdeauna. Chiar am vorbit cu zeițele despre 
posibilitatea de a-i prelungi viaţa lui Keita, poate chiar de a-l face 
nemuritor, dar despre asta am să-i spun când vom fi în împrejurări 
mai puţin tensionate. Trebuie să aleagă singur. Oricât l-aş iubi, nu- 
i pot impune decizia. Ştiu mai bine ca oricine cât de dureroasă 
poate fi în fapt nemurirea. 


Rămânem aşa o vreme, sorbindu-ne unul altuia răsuflarea. O 
confirmare. Eu sunt a ta şi tu eşti al meu. 


îşi lasă capul pe umărul meu şi îmi trece degetele prin păr, 
apucând fiecare buclă şi apoi dându-i drumul ca s-o urmărească 
atent cum se cârlionţează la loc. 


— Şi aici ce mai face lumea? 
— Bine. Mai puţin Adwapa, poate. 
— îi e dor de Mehrut? 


— Tot mai mult în fiecare zi. 


Azi-dimineaţă devreme iar a avut coşmaruri. O auzeam cum ţipă 
de partea cealaltă a coridorului. Pereţii sunt ei groşi, dar şi eu 


am auzul ascuţit. 


— O s-o aducem înapoi pe Mehrut, spune Keita, hotărât. 
O să le aducem înapoi pe toate. 


Nu e nevoie să mai spună altceva ca să ştiu că se gândeşte şi la 
prietenii lui rămaşi la Warthu Bera, cei pe care i-am lăsat în 
urmă când am plecat în campanie. Cei mai mulţi au rămas de 
bunăvoie cu jatu, dar câţiva îşi sprijineau surorile alaki. Ei s-au 
revoltat împotriva împăratului când au descoperit adevărul 
groaznic despre ce ne pusese să facem. 


Şi ei sunt prizonieri la Warthu Bera, încătuşaţi alături de alaki şi 
trataţi cu şi mai multă brutalitate. Una e să se revolte fetele, dar 
să se ridice băieţii, aleşii Oterei, împotriva societăţii? Toţi băieţii 
din Warthu Bera primesc pedepse grăitoare - avertismente 
pentru ceilalţi: „Nici voi nu sunteţi în siguranţă. Niciodată n-aţi 
fost”. 


Dau din cap în semn că înţeleg. 


— Aşa o să facem, spun cu convingere, străduindu-mă să- 
mi scot din minte imaginile cu suferinţa urunilor, şi schimb 
repede subiectul Aţi mai făcut progrese cu urlătoarele-morţii în 
regimentul vostru? 


Nici după atâtea luni, urlătoarele-morţii şi Primele născute nu s- 
au obişnuit cu Keita. El şi alţi câţiva uruni au reputaţie de ucigaşi 
de urlătoare-ale-morţii, deci nu sunt acceptaţi la fel de uşor 
precum ceilalţi. 

Keita zâmbeşte amar. 

— E un proces lent. Nu pot să fac altceva decât să le 
dovedesc că sunt camaradul lor, că n-o să le trădez niciodată. 

— E un început. Nu e uşor să... 

Mă opresc când bag de seamă că i se închid ochii. Acum observ 
cearcănele întunecate de sub ei, pupilele sticloase. 

— Eşti epuizat, îi spun. 

— N-am nimic. 


Mă priveşte cu vinovăţie, iar în mine creşte îngrijorarea. 


Nu e ceva obişnuit pentru Keita să fie atât de stors de puteri. 
Chiar şi în toiul unui raid, e în stare să adoarmă în câteva 
minute. Dar e clar că n-a avut parte de somn în ultima vreme. 


îmi ascunde ceva. 

— Spune-mi, îl somez, fixându-l cu privirea. 

Oftează. 

— Am tot avut vise... mă rog, de fapt coşmaruri... 

— Ce coşmaruri? întreb şi ochii mi se îngustează şi mai 


tare. 

Keita a trăit cu realitatea luptei mare parte din cei optsprezece 
ani pe care-i are. Coşmarurile sunt o consecinţă a ceea ce 
facem, a mulţimii de vieţi pe care le luăm. Un simplu coşmar nu 
l-ar chinui atât de profund. 

Mă priveşte cu o expresie de suferinţă pură. 

— Ard de viu, Deka... numai că focul... nu mă consumă. E 
parte din mine, vine dinăuntru. Pârjoleşte totul în jurul meu. 
Clatină din cap. 

— Poate e vinovăția. Am trădat toate lucrurile în care 
credeam. Poate o parte din mine regretă ce am făcut. Dar ciudat 
e că de fiecare dată când am visul ăsta mă simt... puternic. 

Ochii i se îndepărtează de mine. 

— Şi asta mă sperie cel mai tare. Pentru că recunosc 
focul, e ca furia şi o să ardă tot, dacă se iveşte prilejul. 

— Vai, Keita, îi şoptesc şi îl strâng mai tare în brațe. 


Când mă gândesc că se chinuieşte aşa de tare de atâta timp... Cum 
de n-am 


ştiut? Cum de nu mi-am dat seama cât de profund l-a afectat 
dezertarea din rândul trupelor jatu? Acum prin toată Otera sunt 
puse anunţuri cu un preţ pe capul nostru - nu doar al meu, al lui 
Mâini-Albe şi al tuturor prietenelor mele, ci şi al lui Keita şi ale 
celorlalţi uruni. Au întors spatele frăţiei jatu, au contribuit la 
dărâmarea imperiului. Cei mai mulţi prieteni şi rude îi 
dispreţuiesc. Satele unde s-au născut le ard efigiile. 


Nu poţi să respingi pur şi simplu tot ce ai cunoscut de o viaţă, 
toate relaţiile pe care le-ai avut, şi să scapi nevătămat. Mai ales 
dacă eşti băiat. 


Noi, alaki, n-am avut nicio şansă de la început, dar băieţii sunt fiii 
iubiţi ai Oterei. Conform opiniei populare, trebuie să fie 
recunoscători pentru existenţa lor, deşi să fii bărbat înseamnă să 
ţi se înlăture, prin bătaie şi batjocură, orice emoție, orice 
slăbiciune. Căldura, alinarea, sentimentele - toate acestea le 
sunt refuzate bărbaţilor Oterei, ba mai rău, sunt obligaţi să fie 
recunoscători pentru asta, să fie recunoscători că sunt bărbaţi. 


Dar când uruni şi-au respins statutul, când au ales să meargă 
alături de surorile lor alaki, au transmis un mesaj: „Există şi altă 
cale”. Asta seamănă frica în inimile jatu. Pentru că atunci când 
băieţii se revoltă, oteranii de rând încep să-şi pună întrebări, apoi 
să găsească răspunsuri la care nu s-au mai gândit. 


De aceea jatu se tem de uruni şi îi urăsc chiar mai mult decât pe 
noi. Keita ştie asta, simte toată ura visceral. Dar eu am fost atât 
de ocupată să fiu Nuru în ultimele luni, încât nici n-am observat. 


îl privesc în ochi şi încerc să-i transmit toată iubirea şi grija mea. 
Să-mi ascund vinovăția pentru că nu i-am fost alături aşa cum mi- 
a fost el. 


— Ai făcut alegerea corectă; ştii asta, Keita. Dacă ai fi rămas cu 
jatu, ne-ai omori în continuare, deşi ai şti ce suntem cu adevărat. 
Ai fi acolo jos, cu ceilalţi, îi spun şi arăt spre poalele muntelui, 
dincolo de râul de sticlă ascuns, unde taberele jatu îndepărtate 
luminează noaptea. Ai fi duşmanul nostru de moarte. 


Keita aprobă din cap. 


— Ştiu. Dar aş vrea să simtă la fel şi mintea mea. 


— Dă-i timp, îi şoptesc. Timpul ajută întotdeauna. Şi 
vorbeşte. Sunt foarte dornică să te ascult. 


îi fac cu ochiul, iar el îmi zâmbeşte trist. 


— Probabil ai dreptate. Ar trebui să vorbesc mai mult. 
Dar după ce dorm puţin. 


— Sigur, îi spun. 


Se reazemă de mine şi îi aşez capul în scobitura umărului meu, 
apoi îi trasez cercuri lente şi liniştitoare pe spate. A trecut doar 
un an de când nu mi-aş fi putut imagina că voi fi atât de 
apropiată de el. Era băiatul pe care-l dispreţuiam, care părea să 
mă privească de sus la fiecare pas. Acum e iubitul şi aliatul meu, 
unul dintre cei mai buni prieteni ai mei. 


Nu trece mult şi respiraţia i se linişeşte, în timp ce începe să 
sforăie uşor. Strâng pătura pe lângă el şi mă fac şi eu comodă. E 
un loc de dormit la fel de bun ca oricare altul. Şi zeițele ştiu că 
amândoi avem nevoie de somn. 

în dimineaţa în care urmează să aibă loc misiunea de capturare a 
seniorului Kadiri, e forfotă peste tot: croitorese grăbite pun la 
punct deghizările grupului meu, meşterii de măşti ne fac probe 
cu măştile de călătorie în culori vesele, tâmplarii fac ajustări de 
ultim moment la căruțele de lemn cu care vom merge. Urmează 
să călătorim în caravană, dar fiecare suntem în câte o căruţă 
împreună cu urunii noştri - eu cu Keita într-una, Belcalis cu 
Acalan în alta, Asha cu Lamin, Adwapa cu Kweku, Britta cu Li. Ai 
zice că suntem un grup de proaspăt însurăţei fericiţi dintr-un 
oraş comercial înfloritor, care au plecat împreună la drum ca să 
fie în siguranţă, acum că mişună peste tot nemernicele de 
urlătoare-ale-morţii şi alaki, care de-abia aşteaptă să ne ia vieţile 
şi să ne fure sufletele. Li, singurul dintre noi care chiar vine din 
Provinciile de la răsărit, ne va fi lider şi ghid. 


Biata Katya a fost agitată toată dimineaţa. Ea, Nimita, Chae- 
Yeong şi alte trei urlătoare-ale-morţii vor călători cu noi din 
umbră, dar se vor separa de noi în pădure odată ce ajungem la 
Zhushan, oraşul unde s-a stabilit seniorul Kadiri. în seara aceasta 
începe Festivalul Crepusculului, perioada sacră în care se 
sărbătoreşte coborârea lui Oyomo din ceruri şi înteţirea frigului 
iernii. Când eram mică, era sărbătoarea mea preferată. în cele 
cinci zile ale festivalului, sunt interzise toate călătoriile, ca să nu 
tulburăm drumul lui Oyomo. Toată lumea din Otera trebuie să 
rămână unde e şi să se adune în jurul focurilor de tabără, să 
mănânce şi să bea. E momentul ideal ca să-l capturăm pe 
seniorul Kadiri şi tocmai pentru asta l-a ales Mâini-Albe. 


în timp ce aştept pe terenul de instrucţie şi mă uit ţintă pentru 
ultima oară la platoşa jatu, trăgând adânc aer în piept ca să adun 
putere când simbolul vibrează ca întotdeauna, prin aer trece un 
freamăt care-mi ridică firele de păr de pe braţe. Las genunchiul 
la pământ imediat, bucuroasă să văd că reuşesc să fac 
plecăciunea fără să-mi tremure membrele. în ultimele două 
săptămâni mi-am antrenat treptat rezistenţa la simbolul jatu. 


— Mamă Anok, spun eu, întorcându-mă şi plecând capul cu 
respect. 


Dintr-odată, e lângă mine, o întunecime neclintită care adună în 
ea toate umbrele. în mod neobişnuit, e de mărimea unui om, 
doar că nu e cu mult mai concretă decât un contur înceţoşat în 
primele raze ale dimineţii. 


Nu pare s-o observe nimeni în afară de Ixa, care se ariceşte, 
enervat. Mereu e iritat când sunt mamele prin preajmă, după ce 
a păţit în Sala Zeiţelor cu săgețile. Mârâie şi se retrage indignat 
în tufele din spatele meu, cu coada băţoasă ca un steag. în jurul 
nostru, celelalte îşi inspectează în continuare armele, ca şi cum 
nu s-ar fi întâmplat nimic. Nici măcar pe mine nu par să mă 
observe. De fapt, e ca şi cum, din senin, n-aş mai exista. 


Privesc în sus spre Anok. 
— S-a întâmplat ceva, Divină Mamă? întreb, îngrijorată. 


Auritele rareori îşi părăsesc sala şi în niciun caz una fără 
celelalte. De ce e Anok aici, de una singură? 


— Nu tocmai, răspunde zeiţa, lunecând mai aproape. Am 
venit să-ţi urez drum bun, fiică. Să vorbesc cu tine pentru ultima 
oară înainte să pleci. 


La auzul vorbelor ei, mă cuprinde panica. Am fost în sute de 
misiuni (niciuna atât de importantă precum cea de acum, ce-i 
drept), dar Anok n-a venit niciodată personal să-şi ia rămas-bun. 
De ce se poartă de parcă nu mă va mai vedea niciodată? Mă 
încrunt spre ea. 


— Divină Mamă, am... 

— Sst, Deka. 

Anok îmi cuprinde chipul în mâini şi mi-l ridică să mă privească 
în ochi. Şi toate gândurile mele o iau la vale. 


Să priveşti în ochii unei zeițe e ca şi cum ai privi în măruntaiele 
unei stele. Mai întâi sunt pupilele albe, scânteietoare şi calme. 
Dar cu cât te uiţi mai mult, cu atât albul se despică, până când 


ajungi într-un caleidoscop de culori, în care gândurile rătăcesc 
aiurea. 


— Vom vorbi în altă parte. 


Vocea lui Anok ajunge la mine din depărtare, ca şi cum ar fi la 
leghe întregi de mine, după care mă pomenesc în mijlocul lacului 
din jurul templului. în jur, activitatea e în toi, dar nimeni nu pare 
să ne observe cum stăm pe apă. 


Lichidul face vălurele sub picioarele mele, atât de limpede, încât 
văd aproape până la fund, printre toate felurile de peşti şi alte 
vietăţi care înoată în el. Mă uit lung la ele, absorbită pe moment 
de imaginea atâtor creaturi, cele mai multe dintre ele nefiindu-mi 
cunoscute. Unele sunt transparente ca apa, altele netede şi 
amfibii. Unele au chiar şi coarne şi blană şi săgetează prin 
curenţi pe labe alungite ca nişte înotătoare sau cu pieliţă între 
degete. Oare mamele le-au luat din altă parte sau le-au creat la 
fel ca pe lianele mâncătoare-de-sânge? Apoi, ceva masiv şi negru 
şerpuieşte pe sub picioarele mele. Şi îmi amintesc unde sunt şi 
cu cine. 


Anok zâmbeşte. 
— Nu te teme, fiică, spune ea calm, îngenunchind. 


Bate cu degetele în suprafaţa apei într-o serie rapidă de ritmuri, 
trimițând o vibraţie care se cufundă ca într-o pâlnie în adâncimile 
de sub ea. 


— Ababa e doar curios să te vadă. 


în timp ce vorbeşte, Ababa se înalţă, agitând apa până ajunge 
imediat sub suprafaţă, o fiară reptiliană colosală, cel puţin de 
douăzeci de ori mai mare decât Ixa în forma lui adevărată, toată 
numai dinţi cât bolovanii şi solzi de un cenuşiu metalic. O fixează 
calm pe Anok, cu ochii galbeni lucind prin apa albastră şi 
cristalină, până când zeiţa întinde o mână şi mângâie un petic 
minuscul dintr-o nară gigantică. Ababa pufneşte, mulţumit, apoi 
lunecă spre mine, făcând apa să se legene atât de violent cu 
această mişcare simplă, încât trebuie să mă ţin bine pe picioare 
ca să-mi recapăt echilibrul. 


Odată ce reuşesc, mângâi prudent nara lui Ababa, uşurată când 


îl văd că pufneşte din nou, fericit. 


— Are vreo legătură cu Ixa? întreb, retrăgându-mi repede 
mâna din apă. 

Dacă mă uit cu atenție, aproape că disting o asemănare 
familiară. Ceva legat de solzi şi botul vag felin. Plus faptul că e o 
creatură acvatică. 


înainte, şi Ixa era cu totul acvatic. Apoi l-am scos eu din lac. Dar 
s-a adaptat foarte bine la viața pe uscat. Lăsând la o parte ce s-a 
întâmplat în Sala Zeiţelor. 


Anok se ridică şi îşi şterge mâna. 


— Nu de sânge, spune ea, clătinând din cap. Ixa e o 
creatură făcută în întregime din divinitate, la fel ca tine. Dar 
amândoi sunt făcuți după acelaşi tipar, asta da. 


— Deci după un drakos de mare, spun eu, gândindu-mă 
la dragonii colosali din adâncul oceanelor care se ridică din când 
în când să facă prăpăd printre corăbiile oamenilor. 

Zeița aprobă din cap. 

— Da, un drakos de mare..., deşi pe Ababa l-am adaptat 
la apa lacului, l-am făcut mai mic ca să încapă. 


în tonul ei se simte ceva, o notă de tristeţe atât de vagă încât e 
aproape imperceptibilă. 


Aşa e Anok: o ascunde, dar e singura dintre mame care pare 
tristă uneori. Celelalte simt fericire, furie, indignare - dar tristeţe 
niciodată. 


— Ai adaptat multe lucruri, spun eu, amintindu-mi brusc 
de toate schimbările pe care le-au făcut zeițele pe munte, şi mă 
uit la ea. Asta se va întâmpla şi cu restul Oterei? 


Anok dă din umeri. 
— Poate. Un ev nou cere minuni noi. încuviinţez din cap, 


entuziasmată. 


— De-abia aştept să vină vremea aceea. 


Când zeițele îşi vor recăpăta puterea deplină, vom putea să 
terminăm în sfârşit cu luptele, să nu ne mai apărăm de jatu şi de 
preoți. Toată lumea va avea ocazia să fie egală. Iar eu voi putea 
să mă odihnesc în sfârşit, poate chiar să merg pe vreo insulă 
îndepărtată pentru relaxare, cu Keita şi prietenele mele. 


— în curând. 
îmi întorc atenția către Anok, care repetă: 
— în curând va veni vremea. 


— Dar până atunci trebuie să luptăm. 


Anok înclină capul în semn că da şi povara secolelor ei infinite îi 
încetineşte mişcarea. 


Ştie, la fel ca mine, că nu avem de ales. Trebuie să limităm 
pagubele pe care le fac jatu, numărul de vieţi pe care le iau. 
Zeiţele vor putea face multe când îşi vor recăpăta gloria - asta, 
bineînţeles, presupunând că şi-o vor recăpăta, având în vedere 
situaţia cu angoro. Chiar şi atunci, cu condiţia să reuşesc în 
misiune, un lucru nu le va sta în puteri niciodată: să-i readucă 
la viaţă pe cei căzuţi. Au renunţat la puterea aceea după ce le- 
au creat pe urlătoarele-morţii, împreună cu alte câteva despre 
care încă nu vor să-mi spună. Deci trebuie să ţinem în viaţă cât 
mai mulţi oameni, în timp ce jatu încearcă mereu să ne şteargă 
neamul de pe faţa pământului. 


— Nu-ţi pierde curajul, Deka, spune Anok când vede că 
stau prea mult pe gânduri. Toate se vor aşeza cu timpul. Dar 
deocamdată îmi iau un ultim rămas-bun. 


Cuvântul acela, din nou. Ultim. Privesc în sus la ea şi simt cum 
mă cuprinde iar neliniştea, în timp ce stomacul mi se strânge. 
— Ce-mi ascunzi? 


Anok clipeşte. Expresia îi dispare atât de iute, încât aproape îmi 
scapă, dar 


vederea ei îmi face stomacul să mi se strângă şi mai tare. în 
atâtea luni de când sunt cu mamele, n-am văzut-o pe niciuna să 
clipească. Niciodată. 


Lui Anok îi trebuie câteva momente să răspundă. 


— Vino cu mine, spune ea simplu, apoi coboară în apă, 
lunecând sub suprafaţa ei atât de firesc, încât parcă e o bunică 
oterană ieşită la plimbare - dacă acea bunică ar fi o zeiţă care 

poartă întunericul ca pe o mantie. 


Mă grăbesc să fac la fel şi, brusc, sunt în apă şi curenţii trec pe 
lângă mine ca o briză, iar peştii mă cercetează curioşi. Nu mă mir 
să descopăr că respir cu uşurinţă. Anok porunceşte elementelor la 
fel de uşor ca umbrelor. Nu m-ar duce niciodată într-un loc 
primejdios. 


Când o ajung în sfârşit din urmă, zeiţa aşteaptă pe vârful unui deal 
subacvatic. în jurul ei s-a adunat un banc de peşti cu reflexe 
opaline, care-i încearcă roba cu dinţii. Mă aşez pe coralul rotunjit 
din faţa ei şi aştept, încercând să nu mă foiesc. Nu degeaba m-a 
adus aici, departe de ochi curioşi. Nu degeaba a clipit când i-am 
pus ultima întrebare. Trebuie doar să aştept să-mi explice. 


Anok se trage mai aproape, privind cu atenţie colierul ansetha, pe 
care acum îl port pe deasupra robei, fiindcă încă nu m-am 
îmbrăcat de călătorie. îl ridică brusc şi continuă să-l fixeze cu o 
expresie foarte concentrată. în cele din urmă, îşi înalţă fruntea, iar 
ochii îi sunt plini de hotărâre. Neliniştea mea creşte. 


— Vreau să-ți aminteşti câteva lucruri, Deka. Acest colier e 
dovada că eşti Nuru - divină, la fel ca noi. Conține sânge de la 
fiecare dintre noi, ca să stea mărturie că suntem un singur lucru, 
zei cu toţii. Ori de câte ori ai îndoieli, aminteşte-ţi asta - aminteşte- 
ţi că răspunsul e în sânge. 


Acum ochii ei mă fixează pătrunzător, iar albul lor orbitor mă face 
să fiu atentă numai şi numai la ea. Nu mai observ apa, peştii, pe 
Ababa care moţăie în apropiere. N-o mai văd decât pe Anok. 


— Unde e răspunsul, Deka? întreabă ea şi vocea ei parcă- 
mi răsună prin tot corpul. 


— în sânge, răspund eu cu voce slabă. 
Sunt obosită, dintr-odată foarte obosită, deşi nu ştiu de ce. 
— Ce eşti tu? 


— Nuru. 


— Sunt cu totul divină. 

— La fel ca? 

— La fel ca voi. 

— Ține minte asta întotdeauna, iar acum dormi. 

Anok mă mângâie pe frunte, cu privirea tristă. Apoi întunericul 


înghite totul. 


Când mă trezesc, sunt din nou pe terenul de instrucție, mângâi 
colierul ansetha şi mă întreb de ce mă simt de parcă tocmai am 
trăit ceva de o importanţă covârşitoare, deşi nu ştiu exact ce. 


în aceeaşi dimineaţă, îmi simt tot corpul încordat în timp ce mă 
apropii, împreună cu prietenele mele, de curtea templului. E 
locul de unde pornim de fiecare dată. E o privelişte minunată, cu 
grădini tropicale luxuriante înconjurate de cascade care se 
revarsă din văzduh, dar eu nu mă pot gândi la altceva decât la 
misiunea care începe. Odată ce plecăm, vom merge drept la 
Zhushan, tocmai în inima Provinciilor de la răsărit, unde trebuie 
să-l capturăm repede pe seniorul Kadiri şi să-l interogăm. Un 
singur pas greşit din partea noastră, şi jatu îl vor ascunde atât de 


bine, încât nu vom mai reuşi să-l găsim vreodată. Urmările ar fi 
de neimaginat. Lete torturate - omorâte - în toată Otera. 
Moartea mamelor... 


Simplul gând îmi trezeşte un noian de griji, aşa că încerc să-mi 
controlez respiraţia privind cele patru statui impunătoare, cu 
vene de aur, din mijlocul curţii. Mâini-Albe stă lângă ele şi 
priveşte globul auriu micuţ care pluteşte deasupra palmelor lor 
deschise - reprezentare a lacrimii divine unice pe care au plâns- 
o mamele când le-au luat prizoniere jatu, cu atâtea şi atâtea 
secole în urmă. 


Vine spre mine. 


— De fiecare dată când mă uit la ea îmi amintesc de 
mama ta, zeițele s-o odihnească, spune încet. Umu chiar a fost 
un spirit minunat. 


O căldură blândă mă învăluie când o aud vorbind cu atâta drag 
despre mama mea. Dar, în fond, mama era protejata ei. Mâini- 
Albe a ales-o special, i-a dăruit lacrima de aur care avea să se 
transforme în mine, pe vremea când amândouă spionau în 
Warthu Bera. Uneori, când sunt pe lângă Mâini-Albe, parcă sunt 
cu mama, deşi ea a murit acum doi ani, încercând să-mi ascundă 
existenţa de jatu. 


— Şi acum mi-e dor de ea, şoptesc. Mai ales acum, cu toate 
câte se întâmplă. 


Jatu care învie, talismaneleputerii care se trezesc după secole... Nu e 
nevoie să le spun cu voce tare. Mâini-Albe ştie deja. 

Aprobă cu bunăvoință. 

— E o zicală, Deka: atunci când zeii dansează, omenirea 
tremură. Şi zilele astea se dansează mult. Din fericire, ca Nuru, 
ai un cuvânt de spus în privinţa direcţiei dansului. 

Se apropie de mine cu o expresie hotărâtă. 


— Vreau să-ţi aminteşti ceva acum că pleci în călătoria 
aceasta, Deka: întotdeauna să ţii minte pentru cine lupţi. Pentru 
surorile tale de sânge - ele sunt familia ta, casa ta. 


Mă încrunt. Ceva din spusele ei îmi trezeşte o amintire, dar nu 
sunt sigură care. Şi oricum, de ce se comportă de parcă ne luăm 


adio? Am fost în 

Gândul se risipeşte cât ai clipi, aşa că mă uit în direcția în care 
se uită şi Mâini-Albe. Le priveşte pe prietenele mele şi are 
aceeaşi expresie de mai înainte. Una serioasă. 


— Răspunderea ta - chiar mai presus de ceea ce le 
datorezi mamelor - e faţă de ele, spune, iar cuvintele sale îmi 
amintesc din nou de ceva ce nu disting prea clar. 


Aprob din cap. 
— N-aş uita asta niciodată. 
— Te-ai mira cât de tare pun Împrejurările la încercare 


astfel de convingeri. 

Un zâmbet amar licăreşte pe buzele lui Mâini-Albe, dar îl 
ascunde repede şi îmi face semn să mă duc. Indiferent care ar fi 
cauza acelui zâmbet, ştiu că e încă un secret, unul pe care nu mi- 
l va dezvălui, aşa că încuviinţez din cap când spune: 


— Du-te deci, tot înainte, până la Provinciile de la răsărit. 
Şi nu uita: nu muri de prea multe ori. Nu se face din partea unei 
războinice. 


— Da, karmoko. 
— Şi, Deka... 


— Da? 

Când mă întorc spre ea, în ochii lui Mâini-Albe apare o expresie 
ciudată - ceva ca un tărâm pustiu, i-aş spune. Mă duce atât de 
mult cu gândul la credincioşii cărora le şterg mamele amintirile 
în timpul ceremoniei de închinare, încât mă înţeapă pielea peste 


tot. 


— Nimic, răspunde ea şi clatină din cap. Du-te, prietenii 
tăi se pregătesc de plecare. 


Neliniştită, fac o plecăciune respectuoasă, apoi merg la 
prietenii mei, care inspectează căruțele înainte să pornim. Sunt 
cu ei şi Braima şi Masaima, însoțitorii equus ai lui Mâini-Albe, 
care aşteaptă să ne ureze drum-bun, pentru că nu vor veni cu 
noi în călătoria aceasta. 


Când ajung la ei, Masaima se încruntă la roba mea albastră 
frivolă şi demimasca galbenă zglobie care-mi acoperă faţa de la 
frunte până la nas. 


— Mutulică, ce ai pe tine? întreabă el, îngrozit, folosind 
porecla familiară pe care mi-au dat-o equus. 


— O deghizare, răspund eu cu glas măsurat, amuzată, în 
ciuda stării de dinainte. 


El şi fratele lui nu m-au văzut niciodată în altceva decât în 
echipamentul greu de luptă şi măşti de război - sau în haine 
rupte. îmi vine în minte prima oară când au dat cu ochii de mine, 
zdrenţuită şi chinuită, şi zâmbetul mi se stinge imediat. 


— Nu-ţi stă bine, pufneşte Braima, fluturându-şi coama cu 
dungă neagră. 

Aprob din cap, ştergând transpiraţia care mi se adună de o parte 
şi de alta a feţei. Măştile ca aceasta sunt făcute să 

împodobească, nu să fie confortabile, iar eu m-am obişnuit foarte 
tare cu confortul - cel puţin în materie de îmbrăcăminte. 


— Sunt întru totul de acord, spun eu. Aş prefera să port 
armură şi mască de război oricând. 


Cel puţin sunt confortabile. 


— Dar părul îmi place cum Îți stă, spune Masaima, 
mergând înainte în trap uşor. 


Ceea ce, bineînţeles, înseamnă că vrea să-l ronţăie. L-am 
împletit pentru ocazia aceasta, folosind tulpini de trestie, subţiri 
şi negre, ca să-l fac să pară mai lung, atârnându-mi pe spate, şi 
să semăn cu femeile obişnuite din Otera. 


Din fericire, un fâlfâit de aripi îi distrage atenţia şi uită să facă din 
noua mea 


coafură gustarea lui de după-amiază. A sosit Melanis, cu 
mulţimea obişnuită de admiratori după ea. Vine şi ea cu noi, o 
sabie în plus în caz că e nevoie. în ciuda tuturor talentelor 
noastre de netăgăduit, niciuna dintre noi nu are aripi cu care să 
ne retragem repede dacă e nevoie. 


Până să ajungă la noi, mulţimea a umplut toată curtea; toţi se 
bucură să-i ureze drum bun, deşi nu ştie unde pleacă şi pentru 
ce. Raidul acesta e strict confidenţial - numai participanţii şi 
generalii ştiu detaliile. 


De lângă mine răbufneşte un pufnet enervat când Melanis 
pluteşte peste curte, zâmbind cu bunăvoință către cei adunaţi. 


— N-oi putea eu să zic prea multe despre femeia asta, 
mormăie Britta, da' clar ştie să se facă admirată. 


— Te roade invidia? rânjeşte Li, uruniul Brittei. 

E un băiat chipeş de la răsărit, înalt şi subţire, iar chipul lui 
exprimă veselia degajată a unui om care a fost atrăgător de când 
se ştie. 


El şi Britta se înţepau mereu când erau la Warthu Bera, iar acum 
că s-a întors, au reluat obiceiul. 


— Nu-s invidioasă, îl repede ea. Numa’ zic că e prea 
mult, atâta tot. La ce-i trebuie atâta fâlfâială şi fasoane? 


Belcalis dă din umeri. 


— Să-ţi crească ţie aripi de aur şi piele care sclipeşte şi 
s-ar putea să înţelegi şi tu, spune ea, fără să-şi ia ochii de la 
Melanis. 


O privesc pentru o clipă pe Belcalis, curioasă. O fixează pe 
Melanis cu aceeaşi atenţie cu care o privea Adwapa pe Mehrut, 
deşi nu cred că simte acelaşi fel de pasiune pentru Prima 
născută înaripată. Bărbat, femeie, yandau - niciodată n-am 
văzut-o pe Belcalis să se uite galeş la cineva. Nu ştiu dacă mereu 
a fost aşa sau dacă e din cauza trecutului ei, dar ştiu cănu e 


cazul să întreb şi, până acolo, nici nu e treaba mea. Dar dacă 
păstrarea secretelor ar fi o artă marţială mortală, Belcalis ar fi 
acolita şi Mâini-Albe ar 

Britta pufneşte din nou, apoi se uită în jos la pietricica pe care o 
învârte între degete - noul ei obicei. Pielea îmi e străbătută de o 
furnicătură iute şi mă încrunt. în ultimele zile o simt tot mai des 
şi vine ori de la ea, ori de la Belcalis, ori de la Adwapa. 


— Nu ştiu eu d-astea cu aripi şi cu sclipici, dar s-ar putea 
să am şi eu ceva la fel de frumos, spune ea şi zâmbeşte 
satisfăcută. 


— Ce? o întreb. 
— Las’ că vezi tu, răspunde ea misterios. 


Mă încrunt şi mai tare, iar Keita îmi face cu mâna de pe capra 
căruţei noastre. E o copie aproape identică a celei ca o cutie de 
lemn cu care m-a adus Mâini-Albe de la miazăzi acum mai mult 
de un an, numai că acum capra e împodobită cu perne brodate în 
culori vii, iar ferestrele din faţă şi din laterale au perdele la fel de 
frumos decorate. Ne dăm drept însurăţei, deci se cere un pic de 
aer festiv. Toate perechile poartă chiar şi robe la fel, ca să 
întărească iluzia. A mea şi a lui Keita sunt albastre, iar gluga 
galbenă care-i ascunde faţa se potriveşte cu demimasca mea 
galbenă. 


— R Căruţa e gata, spune, bătând cu palma locul de lângă el, 
pe capră. 

Deja l-a înhămat pe Ixa. Nu mă mir să văd că tovarăşul meu de 

un albastru viu e acum un cal nemaipomenit de frumos, identic 

cu cei adevăraţi în toate privinţele, în afară de culoarea pielii. Pe 
asta n-o poate schimba niciodată, nu că ar conta. Unul dintre 
darurile lui Ixa e capacitatea de a face oamenii să vadă ce vor să 
vadă. Prima oară când l-am adus la Warthu Bera, toată lumea, 

mai puţin prietenele mele cele mai apropiate, îl vedeau ca pe un 
pisoi drăgălaş când era în forma felină. De-abia când m-a pus 


Mâini-Albe să-i dezvălui forma de luptă l-au văzut şi celelalte cum 
era cu adevărat. 


Azi, îl văd ca pe un cal albastru zvelt, dar pentru ceilalţi probabil 
e cenuşiu. Ar fi înfiorător dacă ar putea lua formă umană, din 
fericire însă e singura deghizare de care nu e capabil. 


Cred. 


Mă caţăr în căruţă, mârâind când mi se prinde fusta sub 
pantof. M-am obişnuit prea tare cu roba mea simplă, care 
cade în falduri libere, ca să mă mai deranjez cu manierisme 
finuţe. în timp ce mă salt stângace cu braţele lângă Keita, îl 
observ cum chicoteşte pe sub mustăţi. 


— Ți se pare amuzant, nu? 
Nici măcar nu se deranjează să nege, ci izbucneşte în râs. 
— A-arătai ca o găină grasă care încearcă să se urce la loc 


pe cuibar! 


— Ba nu arătam deloc aşa, ripostez, dar Keita nu face 
decât să râdă şi mai tare, până îi curg lacrimile pe obraji. 


— Puteai şi tu să mă ajuţi, mormăi, deşi în secret mă amuz 
şi eu. 

Keita nu râde niciodată aşa, făţiş. îmi maschez zâmbetul cu o 
pufnitură indignată. 


— Se presupune că te prefaci că eşti soțul meu. 
Printre altele, trebuie să ai grijă de mine. Să veghezi la binele 
meu şi toate cele. 


Cel puțin aşa am învățat. în Otera, soții trebuie să aibă grijă de 
soții, să le asigure hrană şi adăpost, protecție... şi aşa mai 
departe. Aşa poruncesc înţelepciunile Veşnice. Pe vremuri mi se 
părea romantic, dovada supremă de iubire. Acum îmi dau seama 
ce înseamnă de fapt: încă o formă de control. Femeile din Otera 
nu pot lucra în afara căminului familial, nu pot câştiga bani şi nu 
pot moşteni proprietăţi. înţelepciunile Veşnice interzic explicit 
toate astea, ceea ce înseamnă că majoritatea oteranelor depind 
tot timpul de soţii şi taţii lor. Rămân mereu copii, se bazează pe 
bărbaţi în toate aspectele vieţii - exact cum voiau cei care au 
scris înţelepciunile. O femeie care nu-şi poate câştiga pâinea e o 
femeie care nu are de ales şi nu are unde să plece. 


Şi totuşi... chiar mă bucur că urmează să ne prefacem că sunt 
soţia lui Keita. Poate e presiunea misiunii - atârnă atât de multe 
de reuşita noastră în ceea ce priveşte sarcina de a-l captura şi a-l 
interoga pe seniorul Kadiri, de a-l găsi 

Keita mă înconjoară cu un braţ şi mă trage mai aproape. 


— Fii fără grijă, nevastă, spune el pe un ton oficial, 
evident un şiretlic menit să mă facă să revin în prezent. De cum 
ajungem la Provinciile de la răsărit, o să am grijă de tine cât 
vrei tu. îţi dau de mâncare, te duc în braţe - poate te şi culc, 
dacă eşti vrednică din cale-afară. 


Ridică din sprâncene cu subînţeles şi simt cum obrajii mi se încing. 
Apoi foşnetul paşilor pe iarbă îmi atrage atenţia. 

Melanis s-a oprit în faţa noastră, cu corpul acoperit acum de roba 
cafenie, uzată, a unei bunici, pe care i-au pregătit-o croitoresele 
azi-dimineaţă, numai că i s-a adăugat ceva: toiagul de lemn 
noduros din mână. E accesoriul perfect pentru cocoaşa care 
tocmai i-a crescut pe spate - aripile, ridicate foarte puţin ca să 
completeze imaginea de bătrână şubredă şi încovoiată pe care o 
proiectează. 


— Melanis, s-a întâmplat ceva? întreb eu, derutată, 
pentru că ar trebui să se ducă la căruţa Brittei. 


— Da, spune ea, apropiindu-se de partea din spate a 
căruţei noastre şi deschizându-i uşa de lemn. 


Priveşte înăuntru şi aprobă mulţumită. 
— Căruţa prietenei tale nu e confortabilă. Merg cu voi. 


— Dar credeam că... 

— Asta credeai, că Fatu m-a trimis la căruța Brittei? 
întreabă ea, folosind numele lui Mâini-Albe din epoca zeițelor. 
Bineînţeles că da. Mereu a ştiut exact ce nu suport. Aşa e ea. 


Cuvintele ei mă tulbură; mă încrunt. 
— Melanis, de ce e între tine şi Mâini-Albe... 


Dar Melanis priveşte în sus, cu atenţia complet acaparată de 
electricitatea care animă aerul. 


— Vin mamele, suspină ea şi pe figură i se întinde o 
expresie plină de venerație. 


Acum curtea e goală, iar în secunda următoare sunt acolo - 
Auritele, strălucitoare ca razele soarelui, plutind pe nori albi 
întinşi ca o cunună în aerul de deasupra noastră. 


— Azi este o zi mare, tună ele într-un singur glas. Iubita 
noastră fiică Deka, Nuru, împreună cu Melanis, a doua dintre 
reginele noastre războinice, vor pleca împreună cu unii dintre 
cei mai iscuiţi războinici ai noştri într-o călătorie care ne va 
aduce cu un pas mai aproape de victorie. 


Răsună urale, dar nu le aud. Ochii îmi fug dintr-odată la Anok. 
Deşi priveşte drept înainte, precum celelalte zeițe, am brusc 
senzaţia că se uită ţintă la mine. Mă încrunt. De ce mi se pare că 
îmi scapă ceva important? îmi amintesc întâlnirea de azi- 
dimineaţă, când mi-a... 


Gândul îmi fuge din minte atât de repede încât clipesc derutată. 
La ce mă gândeam? 


Probabil e de la nervozitate - de la neliniştea provocată de 
călătorie. 

Mamele mai spun câteva cuvinte, dar de-abia le aud, aşa sunt de 
ocupată să repet acelaşi refren lăuntric pe care îl am în cap de 
câteva zile: Capturaţi-l pe seniorul Kadiri. Folosiţi-l ca să aflaţi 
cine mânuieşte angoro. Nu daţi greş. Până să ridic privirea, 
zeițele şi-au încheiat discursul, iar Melanis intră pe uşa din dos a 
căruţei. O văd prin ferestruica din spatele meu cum se face 
comodă în încăperea dinăuntru. Oftez şi încerc să alung 
încordarea care mi-a înţepenit fălcile. Keita observă şi mă 
strânge de mână. 


— E în regulă, Deka, spune el. Suntem împreună. Când e 
prea greu, sunt aici. 


Nu eşti singură. 


Aprob din cap, uimită în continuare că mă citeşte atât de bine. 
Ce-am făcut să merit un om ca el? 


Keita nu mă mai priveşte. Le urmăreşte pe mame, care plutesc în 
direcţia noastră. 


— Cred că sunt gata, şopteşte el. E timpul să mergem. 


Mă uit într-acolo exact când zeițele ridică mâinile. Imediat se 
aud pârâituri, puterea se amplifică şi se solidifică, până când 
aerul din faţa căruţei se despică brusc, tăiat în două pe mijloc ca 
şi cum ai trece un cuţit prin hârtia de pergament. Când 
marginile se răsucesc de o parte şi de alta, apare un luminiş într- 
o pădure, cu pete de soare pe pământul înverzit de muşchi. îmi 
scapă din piept un icnet de admiraţie. Le-am văzut pe mame 
făcând asta doar de câteva ori şi numai la mare nevoie. în ultima 
vreme, sunt atât de slăbite din cauza angoro, încât nu pot crea 
aşa ceva decât rareori: o uşă care ne permite să păşim peste 
continente fără cel mai mic efort. 


Dacă sunt în stare să o creeze acum, înseamnă că şi-au păstrat 
energiile pentru asta. Au adunat toate rugăciunile pe care li le- 
au oferit ca hrană noii credincioşi în timpul ceremoniei de 
închinare, numai ca să ne facă drumul mai uşor şi mai sigur. 
Amploarea sacrificiului lor mă apasă, dar ştiu că nu trebuie s-o 
las să mă copleşească. 


Mamele nu ar vrea asta. 

— Mergeţi cu binecuvântările noastre, intonează ele, 
zâmbind în jos către noi. 

Către mine. 

Aşa că mă întorc spre prietenii mei, ale căror căruţe sunt 
înşiruite în spatele căruţei noastre, cu urlătoarele-morţii alături. 
— Gata? spun eu. 


Hăţurile şfichiuiesc şi caii fac primii paşi înainte. Strâng mâna lui 
Keita într-a 


mea în timp ce înaintăm drept prin uşa deschisă de mame, către 
pădurea din faţa noastră şi pericolele necunoscute care ne 
aşteaptă dincolo de ea. 

p Provinciile de la răsărit îmi amintesc foarte tare de nord. 
eamănă izbitor de mult: poieni cu pete de soare sub copaci 
impunători. Zburători-de-hăţiş cu aripi ascuțite şi şoareci-de-copac 
de un verde viu care săgetează pe crengi mlădioase. Un vânt cald, 
adormitor, care foşneşte prin iarbă şi aduce cu el izul familiar de 
frunze uscate şi umezeală. Singura diferenţă pe care o observ este 
că anotimpul e greşit. în Irfut, acum am fi la începutul iernii. 
Copacii s-ar fi îmbrăcat de mult în frunzişul roşu şi portocaliu 
strălucitor şi ne-ar mai despărţi doar câteva zile de prima zăpadă. 
Aici, însă, copacii încă îşi poartă mantia de frunze de un verde- 
crud. Şi mai ciudat e faptul că mulţi dintre cei din jurul meu sunt 
lungi şi subţiri, ca trestiile, şi cresc sub formă de desişuri foarte 
înalte, atât de stufoase, că arată ca nişte ziduri verzi masive. N-am 
mai văzut niciodată aşa ceva, şi credeam că am văzut aproape 
toate felurile de copaci în înflorirea care înconjoară Abeya. Cu 
toate astea, aş putea fi în pădurea de lângă Irfut, la adunat ciuperci 
sălbatice, în timp ce bărbatul pe care îl consideram odinioară tatăl 
meu intră mai adânc în pădure ca să vâneze căprioarele miţoase 
ale căror blănuri ne acoperă paturile iarna. 


Căruţa mea şi a lui Keita e prima care se opreşte, iar celelalte trag 
lângă ea nu după mult timp şi toată lumea face cu mâna pe când 
Katya, Nimita, Chae-Yeong şi celelalte urlătoarele-morţii se 
adâncesc în frunziş, unde vor aştepta până le trimitem semn că 
începe misiunea. La Abeya, era pe la mijlocul după-amiezii, dar aici 
e aproape seară - ora e alta pentru că am străbătut continente 
întregi într-o clipă. Simplul gând îmi dă fiori de uimire. 


Britta sare de pe capră, se învârte într-un cerc mare şi spune cu un 
zâmbet larg: 


— lote, Deka! Zici că ne-om întors acasă. 
Acasă. Cuvântul mă izbeşte cu forţa a o mie de bolovani. 


Dintr-odată, nu mai pot să respir. 


Acasă, unde m-au târât în pivniţă şi m-au torturat luni de zile. 
Acasă, unde m-au omorât iar şi iar, mi-au vărsat sângele ca să 
adune aurul, mi-au împrăştiat membrele pe podea, apoi le-au 
privit cu scârbă cum se târau încet ca să se unească la loc. Acolo 
sunt? Acasă? Fiecare muşchi din corp îmi e întins ca o coardă, iar 
marginile câmpului vizual mi se întunecă. Craniul îmi e strâns de 
o presiune enormă. Mă strânge şi mă strânge... 


— Deka! Deka! 


Braţele lui Keita mă înconjoară, dar sunt prea departe să-i 
răspund. De-abia îl aud când îi spune Brittei: 


— Britta, are un atac! 


Totul se preschimbă în străfulgerări - lumină, mişcare. Sunt 
înapoi acolo, înapoi în locul unde totul a mers atât de groaznic de 
greşit. Cum m-am întors aici? Cum am... 


Braţe moi şi calde îmi trasează cercuri prelungi şi liniştitoare pe 
spate. 

— E în regulă, Deka, spune Britta cu blândeţe. Nu 
suntem în Irfut; numa' seamănă. Uite, uite copacii. Aştia subţiri. 


Urmăresc cu greutate degetul Brittei, care arată spre copacii pe 
care i-am observat mai devreme. Cei care seamănă cu trestia. 


— La miazănoapte nu cresc copaci din ăştia, îmi 
aminteşte ea, în timp ce mâinile ei, calme, îmi masează în 
continuare spatele. Nu s-o întâmplat nimic, iubire, eşti în 
siguranţă. 


în siguranţă... 


Cuvintele răzbat prin întunericul meu, împreună cu imaginea 
acelor copaci. Tremuratul mi se potoleşte încetul cu încetul până 
când, în cele din urmă, reuşesc să-mi controlez din nou muşchii. 
Când ridic privirea, îi regăsesc pe Britta şi ceilalţi în jurul meu, 
toţi cu expresii îngrijorate pe faţă. Rareori am atacuri atât de 
intense, dar ştiu exact de ce: pentru că sunt aici, în locul acesta 

Eu deţin controlul, nu mintea mea. 

Treptat, panica se stinge. Iar în locul ei creşte jena. 

— N-am nimic, spun eu, desprinzându-mă repede din 
braţele lui Keita şi ale Brittei. 


De ce sunt în continuare aşa de slabă? De-acum, ar fi trebuit să 
depăşesc vremurile acelea. 


Lacrimile mă gâtuie şi îmi strâng mantia în jurul feţei, tot mai 
ruşinată, în timp ce braţele lui Keita mă înconjoară din nou. în 
cele din urmă, cedez şi mă cufund în căldura lor, las mirosul lui 
curat şi fin să mă învăluie. 


— Aşa deci, o aud pe Britta spunându-le celorlalţi. 
Treceţi înapoi la căruţe. Toţi se îndepărtează fără chef. Mai puţin 
o siluetă. 

— Cred că ar vrea să stea puțin singură, spune Keita cu 
asprime. 

— Atunci tu de ce mai eşti aici, fiu de muritori? răspunde 


vocea lui Melanis. 
Privesc în sus şi o văd în fața căruţei, fixându-mă cu sprâncenele 
împreunate. E în continuare în deghizarea de bunică, dar masca 


roşie purtătoare de noroc îi e ridicată pe păr, aşa că-i văd faţa 
descoperită, toată numai dezaprobare. 
Mă îndrept, băţoasă. 


— E trauma pricinuită de lupte, spun în apărarea mea. 
Am fost torturată într-o pivniță luni de zile. Decapitată, 
dezmembrată, arsă... 


— După care, ce, ai dat în nebunie? 


Se apropie, fără să pară deranjată când Ixa mârâie spre ea. E în 
continuare în 


Ana; de al emiâle lavei ashtit 
Deka! hârâie în direcţia ei. 

Melanis abia dacă-i aruncă o privire. 

— Eu am ars secole întregi. Ştii cum e, cinstită Nuru? 
Chiar şi prin ceața care-mi cuprinde mintea, simt batjocura din 


vocea ei. 

— Dai în nebunie, apoi îţi găseşti calea înapoi, doar ca 
să-ţi pierzi minţile din nou. Decenii de prăbuşire, apoi urcare la 
loc cu ghearele. Durerea, umilinţa, furia... 


Ochii ei mă privesc cercetător. 


— Ascultă la mine, Nuru a mamelor noastre. Tot ce ai 
trăit, toată durerea pe care crezi că ai îndurat-o, toate au fost 
nimic. Abia cea mai fină atingere de pană. înmulţeşte-o de mii, 
de milioane de ori şi atunci vei şti ce înseamnă de fapt durerea. 
Am ars atâta timp, mi se desfăcea pielea de pe oase, îmi clocotea 
grăsimea. Ori de câte ori mi se vindecau ochii, flăcările se 
ridicau şi mă plesneau iar. Din când în când, ca să fie mai cruzi, 
mă lăsau să mă vindec o zi. Două. Numai ca să recite rugăciuni 
în faţa mea. După care mă ardeau iar. 


Mă pironeşte cu privirea. 

— Să arzi o mie de ani, Deka. Să te obişnuieşti aşa de 
tare cu mirosul propriei cărni, încât ajunge ca un parfum ce nu 
dispare niciodată. Să înveţi până în cele mai mici amănunte cum 
ţi se fărâmiţează fiecare parte a corpului şi cum se vindecă la 
loc. Pe urmă să vii să-mi povesteşti mie de prostii ca trauma 
pricinuită de lupte şi tortura. 


Dispare furtunos în pădure, cu aripile foşnind în urma ei. 


Iar neliniştea mea se adânceşte. 


La fel şi ruşinea. 


Toată lumea din jurul meu a pierdut camarazi, rude, a fost 
chinuită în cele mai groaznice feluri. Belcalis a fost abuzată şi 
ucisă ani de zile într-un bordel şi nu-şi pierde niciodată controlul 
ca mine. Sigur, are coşmaruri, viziuni care o afectează atât de 
tare, că nu poate dormi noaptea; dar când vine dimineaţa, e 
întreagă şi îşi vede de treabă, la fel ca toată lumea. 


De ce sunt eu singura care se complace în amintiri? De ce sunt 
eu singura slabă? 


îmi privesc mâinile - mâini suficient de puternice ca să omoare 
jatu, urlătoare-ale-morţii, oameni, suficient de puternice ca să 
doboare un imperiu. Nici măcar ele nu mă pot apăra de 
întunericul din propriile gânduri. 


— N-are dreptate, să ştii. 


Mă uit în sus şi-l văd pe Keita, cu brațele în continuare în jurul 
meu, cum priveşte lung după Melanis, cu o expresie gânditoare 
în ochii aurii. 


— Ce-ai îndurat tu în Irfut n-a fost ceva neimportant. 
Cum n-au fost nici moartea familiei mele, nici morţile celorlalţi... 


Keita nu e singurul uruni care şi-a pierdut familia. La fel au păţit 
şi Li, şi Acalan, uruniul lui Belcalis, care pe vremuri era de o 
religiozitate arogantă, dar ei nu vorbesc niciodată despre asta. 
Pe de altă parte, nici nu sunt aşa de apropiată de ei ca de Keita. 


— Tot ce trăim contează, spune el. Un lucru nu-l 
desfiinţează pe altul. Tu, uneori, nu poţi să respiri în anumite 
locuri. Eu, unul, - şi trage aer în piept cu greutate, străduindu-se 
să-şi adune cuvintele - eu, unul, nu pot să pun piciorul în casa în 
care a fost omorâtă familia mea. 


Mă uit în sus la el. 
— Keita, şoptesc eu şi mi se frânge inima. 


Ştiu cât îi e de greu să rostească asta, să scoată pur şi simplu 
cuvintele pe gură. 


Familia lui Keita a fost ucisă de urlătoarele-morţii când el avea 
doar opt ani. 


Mama, tatăl, fraţii - toţi s-au dus cât ai clipi. Şi au fost omorâţi 
pentru că au construit o reşedinţă de vară aproape de templul 
zeiţelor. O reşedinţă de vară despre care fostul împărat ar fi 
putut foarte uşor să-i avertizeze că le punea în pericol vieţile. Pe 
atunci, urlătoarele-morţii aproape că turbau la vederea 
oamenilor, când le miroseau frica - instinct pe care li-l 
conferiseră zeițele ca să le asigure supraviețuirea. împăratul ştia 
- ştia totul despre alaki, urlătoarele-morţii, zeițe. Şi i-a lăsat pur 
şi simplu pe părinţii lui Keita să moară. De fapt, le-a pus la cale 
moartea. 


Credeam că învăţasem ce e răul pur în mâinile bărbaţilor din 
satul meu, dar ei nici măcar nu se apropiau de enormitatea 
nelegiuirilor fostului împărat. 


Simt în păr răsuflarea lui Keita când mă strânge mai tare în braţe. 


— E acolo, aproape, dincolo de templu. Dacă aş vrea, aş 
putea ajunge în locul acela în mai puţin de o oră călare pe Ixa. 
Dar de câte ori mă apropii simt că mă sufoc, parcă am o greutate 
în piept, şi mă întorc din drum, şopteşte el, stins. întotdeauna 
mă întorc... 


Câtă durere e în vocea lui! 


— Vai, Keita, de ce nu mi-ai spus? întreb tristă, privind în 
sus în ochii lui. 

N-am ştiut. O mulţime de lucruri nu ştiu despre Keita. Ori de 
câte ori cred că am dat la o parte destule straturi, mai iese unul 
la lumină. 


— Pentru că ai avut atâtea pe umeri în ultimele luni. Să 
fii Num, să fii tot ce vrea toată lumea să fii - comandantele, 
mamele... N-am vrut să-ți fac povara şi mai grea şi în plus, dacă 
e să fiu sincer... n-am vrut să ştii. 


Cuvintele mă străpung, ascuţite ca un pumnal. 


— De ce? Am făcut ceva greşit? întreb, rănită. 


— Nu, răspunde Keita şi dă din cap grăbit. în niciun caz. 
Doar că... îşi fereşte privirea şi oftează. 
— Tu eşti foarte puternică, Deka. Nu doar fizic, şi 


emoţional. Tu, Belcalis, 


celelalte. Toate aţi îndurat atâtea şi totuşi, când vine durerea, 
respiraţi adânc până vă trece şi mergeţi mai departe. 
întotdeauna mergeţi mai departe. Voiam să fiu şi eu aşa. 


— Dar nu sunt puternică, răspund eu, scuturând din cap. 
Mă prăbuşesc de fiecare dată, plâng la toate mărunţişurile. 


— După care te ridici şi treci mai departe, mai puternică 
decât înainte. 


Ochii lui mă fixează hotărât. 


— Când eram recrut, ni se spunea că jatu nu simt 
durerea. Că sunt ca nişte automate - fier întrupat în carne. Fără 
sentimente, fără gânduri, fără emoţii. Asta ne făcea puternici, 
aşa ne spuneau. l-am crezut ani de zile. Am încuiat în mine toate 
sentimentele, până la ultimul. Toate gândurile care mă îndemnau 
să mă revolt. Apoi v-am cunoscut pe tine şi pe Britta şi pe 
celelalte şi mi-am dat seama că pot să fiu altfel. Ştiu că vrei să 
împărţi durerea cu mine, Deka, dar deocamdată lasă-mă s-o duc 
eu. Lasă-mă s-o simt, măcar acum, în loc să mă prefac că nu 
există. 


Deschid gura să protestez, dar Keita clatină din cap. 


— Te rog, nu spune nu - nu la asta. Trebuie să învăţ, 
Deka. Atâţia ani am trăit fără să simt... Lasă-mă să învăţ să nu fiu 
un automat. Lasă-mă să învăţ să fiu om. 


încuviinţez din cap şi oftez. 

— Bine, spun şi pun o mână pe a 
lui. Sunt recunoscătoare că ai fost 

sincer cu 

mine. Ştiu cât de greu ţi-a fost să spui asta. 


— N-am vrut să te simţi singură,să crezi 
că numai ţie îţi e greu. Toţi suntem 
la fel - chiar şi ea. 


Arată din bărbie spre cărarea pe care a apucat-o Melanis. 


Mă încrunt. 
— Cum adică? 


— îi tremurau mâinile, ai observat? mă întreabă Keita. 
Spunea ea vorbe curajoase, dar tremura numai spunându-le. 
Probabil de-asta a plecat aşa repede. N-are decât să se prefacă 
oricât vrea, dar probabil se luptă mai tare decât oricare dintre 
noi. Durerea ei e acolo. Nu e nevoie să te uiţi prea atent ca s-o 
vezi. 


îmi amintesc cum o privea Belcalis mai devreme. Asta vedea? Ea 
mereu observă repede contradicţiile oamenilor. Trebuie să învăţ 
de la ea, să văd mai bine, să fiu mai atentă. Dacă vreau să fiu o 
conducătoare mai bună, trebuie să ştiu ce se întâmplă în jurul 
meu. 


— O s-o urmăresc cu atenţie, spun eu. 


— Dar nu prea tare, îmi aminteşte Keita. Avem lucruri 
mai importante pe cap. 


Face semn spre orizont, unde lumina răzbate printre copaci. 
Castelul Zhushan. Destinația noastră. 

Keita încuviinţează, iar eu mă întind spre el şi-l sărut pe obraz. 
— Mulţumesc, îi spun. 

— Pentru ce? 

— Că eşti aici. Că mă asculți. 


Mişcă jucăuş din sprâncene, din nou degajat. 
— Asta e treaba soțului şi eu am promis să-ți fac o treabă 
temeinică tot drumul. 


Simt că obrajii mi se înroşesc când înţeleg sensul dublu al 
cuvintelor lui. Mă uit în altă parte şi-mi dreg glasul. 


— Bun. Hai să adunăm pe toată lumea. E timpul să plecăm. 


Pfoai, ia uite ce de angarale, spune Britta fluierând 
când ne apropiem de tabăra seniorului Kadiri. 


„= 


Se întinde pe mai multe dealuri joase, unduitoare, şir după şir de 
corturi care înconjoară un castel roşu masiv, ale cărui streşini se 
încovoaie în sus la marginile numeroaselor acoperişuri verzi, ca 
petalele unei flori de liană-trompetă. Numai când îl văd îmi 
creşte neliniştea, aşa că trag cu gândul de legătura care mă 
uneşte cu mamele. Când simt un răspuns liniştitor, ca şi cum 
cineva trage de capătul celălalt, îmi întorc atenţia la priveliştea 
din faţa mea. 


în jurul castelului s-a adunat o mulţime mare de oameni, cei mai 
mulţi în preajma unor focuri de tabără sau pe lângă lampioane 
de hârtie bogat împodobite, în timp ce alţii iau cu asalt tarabele 
cu mâncare instalate la poala pădurii. Câţiva s-au adunat chiar în 
jurul scenei mari de lemn din faţa porţilor castelului, deşi acolo 
încă nu se întâmplă nimic. Toţi poartă robe cu croiala orientală, 
dar modelele de pe ele sunt tipice pentru miazăzi. Lucru şi mai 
ciudat, părul le e coafat în cârlionţi strânşi, deşi majoritatea 
celor din Provinciile de la răsărit se nasc cu părul drept, 
curgător. înfăţişarea lor vădeşte un lucru: deşi Zhushan se află 
chiar în inima Provinciilor de la răsărit, influenţa Hemairei e 
puternică şi aici. 


Din fericire, nu vedem nici urmă de simbolul jatu - cel împotriva 
căruia mă antrenez să rezist de câteva săptămâni. Nici acum nu 
ştiu prea multe despre el, în afară de faptul că-mi blochează 
puterile. Am încercat să aflu ceva în plus despre originile lui, dar 
niciuna dintre Primele născute nu-l recunosc, iar mamele au fost 
atât de ocupate în ultimele săptămâni să se întremeze şi să facă 
planuri pentru viitorul Oterei, încât n-am vrut să le irosesc 
timpul preţios punând mai multe întrebări despre un talisman al 
puterii decât era nevoie. 


— Ce puzderie de oameni, spune Melanis, cuprinzând 
scena cu privirea, pe când Keita opreşte căruţa pe un deal cu 
iarbă deasă, chiar la marginea pădurii. 


Partea acoperită a căruţei are trei ferestre (câte una de o parte 
şi de alta şi una mare, pe mijloc, chiar deasupra caprei); se vede 
mult mai bine de afară decât dinăuntru, motiv pentru care 
Melanis stă acum înghesuită între mine şi Keita, exact ca genul 
de mămăiţă care-şi bagă nasul peste tot, cum se preface că e. 
Nu-mi pot imagina cum trebuie să fie pentru ea să se afle printre 
oameni după atâtea milenii. 


— Pe vremea ta nu erau aşa mulţi oameni? întreb, curioasă. 
Clatină din cap repede. 
— Când m-am născut eu, triburile omenirii erau aşa de 


risipite, că mulţimea pe care o vedem aici ar fi fost considerată 
un oraş întreg. 


Gândul mă năuceşte. Sunt mulţi oameni adunaţi în locul ăsta, 
dar nici pe departe câţi ar trăi într-un oraş, fie el şi mic. 


— Mai vezi alte diferențe? întreb. 
— Da. 


Se întoarce spre mine şi ochii ei căprui, de nepătruns, îi fixează 
pătrunzător pe ai mei de sub mască. 


— Pe vremea mea, femeile nu se lăsau oprimate de 
bărbați. Noi eram la cârmă, nu ei. 


— Credeam că erați egali. 
Comentariul vine de la Keita, care ascultă în tăcere de la început. 


— Nu, fiu de muritori, spune Melanis dispreţuitor. Cum 
să fie egalitate când numai o jumătate a perechii poate crea 
viață? 


încremenesc, dintr-odată foarte stingherită. Nu e prima dată 
când aud o Primă născută exprimând astfel de idei - de fapt, 
câteva dintre generali au spus lucruri asemănătoare În lunile 
care au trecut. Dar niciuna nu s-a exprimat atât de urât. în fond, 
cum să creăm o societate egală dacă o jumătate din populaţie 
crede că cealaltă e inferioară? 


Ştiu că ceilalţi generali încearcă să facă faţă prejudecăţilor şi 
furiei dinăuntrul lor, dar Melanis nu pare să aibă astfel de 
intenţii. Văd în ochii ei că e convinsă de fiecare cuvânt pe care l- 
a spus. 


Acelaşi lucru îl observă şi Keita, motiv pentru care zâmbeşte 
subţire când răspunde: 


— Şi eu care credeam că e nevoie de cel puțin două părți 
ca să creeze viață. 


— Asta să-i spui lui Nuru, ființa creată numai de femei. 


Când Melanis face semn spre mine, mă încordez şi mai tare, 
îngheţată ca o căprioară pironită cu privirea de un prădător. 


Tensiunea e atât de intensă acum, încât sunt aproape 
recunoscătoare când în depărtare se aude larmă. 


— Asta ce-o fi? întreb repede, scrutând cu privirea 
grupul de jatu care împing pe scena din faţa castelului ceva care 
arată ca o masă amorfă de aur. 


— Nu'ş', răspunde vesel Britta, coborând din căruţa de 
lângă mine şi mergând în urma lui Li la o distanţă prudentă de 
trei paşi, cum se cuvine să facă perechile proaspăt căsătorite. 


Acum că suntem în Provinciile de la răsărit, trebuie să ne 
prefacem că suntem din nou oterane credincioase. Niciuna 
dintre noi nu poate pleca nicăieri fără un păzitor de sex masculin 
şi în niciun caz nu putem merge umăr la umăr cu ei decât dacă 
suntem într-un grup mare de oameni. 


Britta se bate gânditor cu un deget pe buze, oprindu-se lângă mine. 


— Mare tam-tam la o mascaradă? sugerează ea, dând din 
cap spre un grup de măscărici pe catalige care se strecoară prin 
mulţimea din faţa scenei, cu fuste de iarbă multicolore şi măşti 
exagerate care trezesc la fel de multe exclamaţii de încântare ca 
lampioanele de hârtie în formă de soare pe care le înalţă în aer. 


Mijesc ochii în continuare la mormanul strălucitor, nefiind 


convinsă de ce spune Britta. Mascaradele sunt anunţate de 
obicei de un singur artist care 


dansază pot [oddaprănșăpală 
cela are ceva tei.. 


Mulțimea se unduieşte dintr-odată şi expune vederii toată scena, 
iar trupul îmi îngheaţă, cuprins de oroare. Aurul luceşte de la 
ceva ce pare a fi un grup de trei statui. Statui de femei în 
mărime naturală. 


— Nu se poate să fie ce cred că e..., şoptesc, făcând un 
pas înainte fără să-mi dau seama. 


Din fericire, brațul lui Keita mă opreşte cu o secundă înainte să 
ies de la adăpostul căruțelor. 


— Nu uita unde eşti, Deka, şopteşte el şi face semn din 
bărbie spre un grup de bărbați aflați cu câteva dealuri mai jos de 
noi, majoritatea purtând armura roşie distinctivă a jatu şi 
înaintând spre scenă. 

Mă opresc imediat. Pielea nu mă furnică în prezenţa lor ca atunci 
când sunt aproape de jatu adevărați, dar în continuare suntem 
înconjurați de inamici foarte bine pregătiți. Din fericire, sunt 
mult prea departe să ne audă şi nu ne pot vedea prea bine, 
fiindcă între noi se află căruțele. 

Dau din cap spre Keita. 

— Ştiu. Dar... statuile sunt... 

— Alaki în somnul aurit, încheie Belcalis sumbru, pe un 
ton sec, dar o dă de gol privirea mânioasă. 


Vine în urma lui Acalan şi corpul îi tremură uşor de furie în timp ce 
spune: 
— Ne expun cadavrele. 


— în ce scop? 


— Ştii deja, Deka. 

Răspunsul rostit încet vine de la Adwapa. E şi ea aici, alături de 
uruni al ei, Kweku, un băiat de la miazăzi înalt şi plinuţ cu pielea 
de un cafeniu cald. 


Lângă el e uruniul lui Asha, Lamin, cel mai masiv dintre băieţi, 
dar foarte blând. Cu toţii privesc scena, cu trupurile ţepene, în 
timp ce Adwapa continuă: 


— Fetele alea... sunt avertismente pentru toată lumea: 
uite cum arată impuritatea, uite ce pericol aduce. Pun pariu pe 
douăzeci de ota că le execută în public de fiecare dată când se 
trezesc. 


La auzul vorbelor ei, văd roşu în faţa ochilor. Furie, furie pură şi 
intensă. 

— îl luăm pe seniorul Kadiri în noaptea asta, spun eu 
printre dinții încleştaţi. 


— Deka..., începe Keita, dar îl întrerup repede. 


— Cercetaşii au făcut deja harta zonei şi ne-au arătat 
cum se deplasează toate trupele, deci orice recunoaştere în plus 
ar fi o pierdere de timp. 


— Ştii că lucrurile se schimbă întotdeauna de la o zi la 
alta... 


— Dar nu mai putem lăsa asta să continue. 


Numai când mă gândesc la fetele acelea, la suferința prin 
care trebuie să treacă... Aceeaşi suferință în care trăiesc, 
fără îndoială, nenumărate fete, nenumărați oameni din toată 
Otera. 


— îl răpim în seara asta. Şi ardem tot ce e aici. 


Deja îmi imaginez cum aş da foc la iadul ăsta. Cum aş asculta 
tipetele mulţimii de jatu nemernici care simt aceeaşi durere pe 
care le-au provocat-o altora. Gândul îmi mai alină din furia care- 
mi curge prin vene. 


Keita întoarce ochii spre Melanis, care tocmai vine spre noi 
şchiopătând, în deghizarea ei de bătrână. 


— Melanis, spune el, exasperat, lămureşte-o tu. 
Dar Melanis se mulţumeşte să dea din cap spre mine. 
— Sunt de acord cu tine, Nuru, spune ea cu glas măsurat, 


ignorându-l de 


parcă n-ar fi spus nimic. Nu putem lăsa nepedepsită o asemenea 
atrocitate, îmi arăt aprobarea cu un gest din cap. 


— începem pregătirile pe loc, spun eu. 

Apoi mă întorc spre Keita şi văd că dintr-odată tot trupul îi e 
încordat de furie. Dacă e îndreptată spre mine sau spre Melanis, 
de asta nu-mi dau seama. 


— Ia-i pe ceilalți uruni şi cercetaţi zona. Verificaţi dacă e 
cum ni s-a spus. Acalan, tu rămâi cu noi. 


— Deka..., începe Keita din nou, dar de-acum sunt prea 
pornită, mânată de indignarea celei convinse că are dreptatea de 
partea ei. 


— Dacă acolo, pe scenă, ar fi prietenii tăi? întreb eu. Dacă 
ar fi familia ta? 


— Nu e drept, răspunde Keita. Nu poți să faci din 
povestea asta un joc de „dacă şi cu parcă”. 
— Nu pot? 


îl ţintuiesc cu privirea până când, într-un târziu, oftează şi se uită 
spre Belcalis în căutare de ajutor. în astfel de chestiuni, ei doi 
sunt întotdeauna aliaţi de nădejde. 


îşi transmit mesaje tăcute din priviri până când Belcalis dă din 
cap că a înţeles, iar Keita se întoarce din nou spre mine. 


— Nu sunt de acord cu tine, Deka, dar în momentul ăsta 
n-are rost să discutăm. 


— De ce, pentru că o să discute Belcalis cu mine în locul 
tău? ripostez eu cu ciudă. 


Ştiu cum lucrează ei doi: Belcalis vorbeşte cu mine când nu 
reuşeşte Keita şi invers. 


Keita nu muşcă momeala. 


— Eu mă duc în recunoaştere, răspunde cu voce 
calmă, dar să nu înţelegi greşit: n-am încheiat discuţia. O să 
mai vorbim noi despre asta. 


Se întoarce spre ceilalţi băieţi. 

— Hai. 

— Vin şi eu, anunță Melanis, plecând după el. 
Când Keita se uită lung la ea, uluit, adaugă: 


— Vreau să le văd mai de aproape pe surorile noastre. 
— Deci rămân eu să fac de pază, spune Acalan, privind-o 
cum merge, cu pas prefăcut greoi, după ceilalți uruni. Bun, hai 
atunci. 


Ne face semn şi îl urmăm până în spatele căruţei mele. Ne 
deschide uşa, iar eu mă strecor repede în capătul opus al uneia 
dintre cele două băncuţe cu perne brodate aşezate de o parte şi 
de alta, deasupra cuferelor. Tremur de furie. Credeam că m-am 
obişnuit să văd cadavre, dar asta, spectacolul sinistru de pe 
scenă, mă loveşte drept în miezul fiinţei şi scoate la lumină o 
amintire despre vremea când eram în pivniţa templului din Irfut. 


Seniorul Durkas priveşte în jos la mine cu dezgust, ţinând o sabie în mână. 
„De ce nu mori odată?” mârâie şi ridică tăişul. Apoi simt muşcătura fierului 
pe gât. Şi totul e învăluit de întuneric. 


— Măcar îs în viață. 
Vocea Brittei îmi răzbate prin amintire, iar când ridic ochii, o 


văd cum mă măsoară lung din patul suspendat care ocupă 
celălalt capăt al căruţei, cu o expresie plină de speranţă. 


— Fetele alea or să se trezească din somnul aurit, dar 
până atunci le salvăm noi - nu-i aşa, Deka? 


Aprob cu un gest, recunoscătoare că măcar cineva e de acord cu 
mine, dar în acelaşi timp Belcalis clatină din cap. 


— Nu aşa era planul, spune ea încet. 
Eram sigură: exact argumentul la care mă aşteptam. 


— Planul nu era nici să-i vedem cum fac spectacol din 
noi, ripostez, simțind amintirea aceea încolăcită în adâncul 
minţii, un şarpe gata să atace. 


Belcalis nici nu clipeşte. 


— Nu ne permitem să ne lăsăm orbite de emoții. Tu ar 
trebui să ştii asta mai bine decât oricine. 


Caută calmă prin raniţa ei şi scoate un recipient mic cu un lichid 
verde vâscos, ce seamănă cu mucegaiul cleios care se întinde pe 
solul pădurilor, dar miroase şi mai rău, apoi începe să-l 
amestece. 


Mă înfurii numai uitându-mă la ea. 


— Dacă te-ar fi scos pe tine pe scenă aşa? mă răstesc, 
lăsând furia să mi se reverse. Dacă te omorau pe tine aşa, iar şi 
iar? N-ai vrea să venim să te scăpăm? 


— Păi, chiar m-au scos şi m-au omorât, spune Belcalis 
încet, în căruţă se lasă o tăcere descumpănită, până vorbeşte din 
nou. 


— Ani de zile asta am trăit. 

Amestecă în continuare, cu ochii fixaţi demonstrativ pe mişcarea 
propriilor mâini, care acum tremură puţin. Dintr-odată, simt că 
furia începe să mi se risipească. 


Belcalis a fost pe vremuri ucenică de apotecar, iar una dintre 
sarcinile ei era să prepare creme şi leacuri. Ori de câte ori se 
simte încordată, ca acum, prepară ceva până-şi potoleşte din nou 
emoţiile. La fel fac şi eu, numai că eu strâng colierul ansetha sau 
număr în minte până la trei iar şi iar. 


După câteva clipe, ridică în sfârşit ochii. 


— Matroana de la bordel îmi aşeza cadavrul la vedere în 
sala comună, pentru a-i atrage pe clienţii cu gusturi mai... 
rafinate. Aşa făcea de câte ori muream, ca să vadă clienţii ce 
cumpărau: ocazia să mă omoare, să se uite cum mi se stinge 
lumina din ochi şi mi se întinde aurul pe corp. 


Mă pironeşte cu privirea. 


— Deci da, Deka, ştiu cu adevărat cum e. Ştiu cum e de 
ani de zile şi de-asta îţi spun că dacă aş fi eu în situaţia asta, aş 
prefera dreptatea în loc de o salvare grăbită. Aş prefera 
răzbunarea rece faţă de uşurarea de moment. Bineînţeles, tu eşti 
conducătoarea noastră, tu hotărăşti planul de acţiune şi noi îl 
urmăm, dar să-ţi spun ceva: Dacă lansezi atacul, devii exact ca 
bărbaţii aceia care miau văzut corpul şi moartea ca pe o sursă de 
divertisment. Pentru că-ţi pui pe primul loc furia, emoţiile de 
moment, mai presus de binele a mii de oameni. 


De-acum nu mă mai simt deloc furioasă, m-a cuprins altceva: 
ruşinea. 

Belcalis are dreptate. Aşez pe primul loc sentimentele mele în 
loc de vieţile celorlalţi. Dacă fac cum aveam de gând, îmi pun în 
pericol nu doar prietenii, ci şi o mulţime fără număr de oameni. 
Dorinţa mea de a-l ataca pe seniorul Kadiri în seara asta vine nu 
din rațiune, ci din emoție. Una complet egoistă, văzută în 
ansamblu. 


Belcalis pare să remarce că am căzut pe gânduri, aşa că face 
semn din cap spre fereastra din spatele meu, prin care se vede 
un grup de bărbaţi care beau pe dealul din depărtare. 


— Uită-te. Observi ceva? 


îi urmăresc privirea, apoi încremenesc când îmi dau seama, 
imediat, ce îmi arată. 


Bărbaţii au lăsat jos stacanele şi strâng după ei - numai că 
soldaţii de rând n-ar face în niciun caz aşa ceva. Infanteria 
oterană, spre deosebire de jatu cei rigizi şi severi, e obişnuită cu 
o rutină de ordine şi disciplină mai îngăduitoare. De fapt, puţinii 


soldaţi care dezertează şi trec de partea noastră trebuie supuşi 
unui program riguros de reformare condus de căpitanele 

noastre. Şi totuşi, toţi bărbaţii dimprejurul căruţelor noastre 

sunt ordonaţi. 

Din cale-afară. E clar că nu sunt soldaţi obişnuiţi. Iar prin mulţime 
mai sunt şi 

au dat cercetaşii? Nu - ceea ce înseamnă că seniorul Kadiri îi 
trimite ba într-o parte, ba în alta, ca să nu atragă atenția. 


Se aude un fluierat slab şi Adwapa se lasă pe spate, rezemându- 
se de tăblia căruței. 


— Ei, drăcie, spune ea, năucită. Nu observasem. 
— Nici eu, mă grăbesc să adaug, vinovată. 


— Tocmai de-asta mai facem întotdeauna o tură de 
recunoaştere, spune Belcalis. Ca să preîntâmpinăm complicațiile 
neprevăzute ca asta. 


încuviinţez din cap, spăşită. 


— înțeleg, spun şi mă întorc spre celelalte. Urmăm planul 
aşa cum e acum şi îl atacăm pe seniorul Kadiri mâine. în seara 
asta ne familiarizăm cu împrejurimile. 


Şi, mă gândesc eu, cu poziţia tuturor gărzilor, care, dacă am 
învăţat ceva din mica lecţie a lui Belcalis, vor fi toţi jatu. 


— Hai să recapitulăm detaliile, adaug. 


— Sau, propune Asha, uitându-se la toate feţele din jur, 
am putea să ne relaxăm puţin. Să ne liniştim. Adevărul este că e 
cam tensionată atmosfera aici de câteva minute încoace, 
comentează ea, privind cu subînţeles la mine şi la Belcalis. în 
plus, se presupune că suntem tinere neveste. Sunt de părere că 
ar trebui să ne purtăm mai potrivit. Să ne plimbăm cu băieţii, să 
ne prefacem oterane obişnuite... 


Adwapa şi Belcalis reacţionează amândouă cu un mormăit 
exasperat, dar Britta roşeşte pe loc: e atât de îmbujorată, încât 
arată ca un fruct copt. Mijesc ochii. Ne ascunde ceva. 


Mă duc la patul ei şi aştept până se trage mai aproape, ca să-i 
mângâi părul blond, lung până la umeri, pe care şi l-a împletit în 
mai multe modele în formă de inimă. E o schimbare izbitoare faţă 
de cum şi-l lega într-un nod ca războinică sau faţă de tunsoarea 
periuţă pe care o purta la Warthu Bera - şi nu-mi displace. în 
plus, îmi mai distrage atenţia de la gândurile care mi se 
învolburează în minte. 


Privesc în jos la ea. 

— Vrei să-mi spui ceva? Te porţi ciudat. 

Britta sare în capul oaselor, roşind şi mai tare decât prima oară, 
ceea ce mă face s-o privesc pieziş. Aici clar se întâmplă ceva. 

— Ce e? o întreb. 


Pentru o clipă, Britta gândeşte frenetic, iar emoţiile i se perindă 
pe faţă una după alta. Niciodată nu s-a priceput să-şi ascundă 
sentimentele. îmi dau seama chiar şi când se decide cu ce 
mincună să mă îmbrobodească, pentru că se luminează la faţă. 


— A, de când mă țin să-ți spun. 

Scormoneşte prin bagaj şi scoate pietricica ei. 

— O început de câteva săptămâni, da' n-am găsit timpul 
potrivit să-ţi povestesc, la cât de ocupată eşti. 


învârte pietricica o dată în palmă, iar eu mă încrunt, simțind 
furnicătura cunoscută. Credeam că se pregăteşte să-mi spună 
ceva care să mascheze răspunsul real la întrebarea mea, dar aici 
e la mijloc altceva. Simt puterea cum se ridică din mâinile ei în 
valuri, concentrată toată pe acea pietricică. 


Ce e asta? 
Britta zâmbeşte timid, cu privirea în pământ. 


— Ține cont că asta e versiunea mai mică şi mai puțin 
folositoare, că suntem în căruță. 


Trage aer în piept şi sângele îmi freamătă din nou, simțind 
energia care se trezeşte în ea în unde mici şi hotărâte. în câteva 
momente, pietricica începe să vibreze, la început încet, dar tot 
mai repede şi mai repede, până când Britta nu mai ţine în mână 
o piatră cenuşie de formă neregulată, ci o aşchie dintr-o piatră 
ca suprafaţa unei oglinzi, atât de subţiată încât îi acoperă toată 
palma. 


înmărmuresc. 
— Britta, ai un dar divin! 


Belcalis pufneşte. 


— Toate avem câte unul, spune ea, scoțând un cuţit de la 
centură şi tăindu-se în palmă cu el. 


Sângele iese din piele, cum mă aşteptam, dar apoi continuă să se 
întindă, alunecând sinuos peste degete şi în sus spre 
încheietură, unde se opreşte. Clipesc, şocată. Acum mâna îi 
arată exact ca după aurirea din Sala Jor, cea de care ne-au lipsit 
zeițele imediat ce ne-am alăturat cauzei. 


Faţa lui Belcalis e palidă şi transpirată, dar zâmbeşte larg şi 
victorios, bătând în aurul care-i acoperă mâna şi care sună a gol. 


— Acum sunt propria mea armură divină, declară ea. 

— O, Belcalis, exclam, iar mâna mi se duce singură la gură. 
Formidabil! 

— Nu e mai formidabil decât al meu, pe cuvânt, spune 
Britta. 

Asha pufăie. 


— Ai făcut o oglindă dintr-o piatră. Sau mi-a scăpat mie 


ceva? 
— V-am zis că asta e versiunea mică, se bâlbâie Britta. 
Pot să fac mai mult, mult mai mult! 


— în regulă, nu e cazul să-ți agiţi izmenuţele, spune 
Adwapa, ridicând mâinile în semn că se predă. 


Eu tac şi le privesc, iar gândurile mi se învârtesc în cap. Daruri 
divine. Când s-a întâmplat asta? în mod sigur e un semn - 
probabil mamele capătă puteri. Poate că angoro nu le-a secătuit 
atât de tare pe cât mă temeam. 


Arunc o privire spre gemene, aşteptând să ne arate şi ele ceva, 
dar se mulţumesc să ridice din umeri. 


— Nu vă uitaţi la noi, spune Adwapa, că n-avem nimic. 
— Deocamdată, încheie Asha ghiduş. 

Se privesc. 

— Deja creşte În voi, nu? ghicesc eu. 

Cele două dau din umeri încă o dată. 


— Posibil, spune Asha pe un ton misterios. 


Mă gândesc la furnicăturile pe care le simt în ultima vreme în 
prezenţa ei şi a Adwapei şi mişc din cap. Ştiu deja răspunsul. 


— Şi tu? întreabă Asha, aruncându-mi înapoi întrebarea. 
Ai început să dezvolți vreun dar? 


Când o aud, ridic nedumerită din sprâncene. Sunt Nuru - am 
deja vocea şi starea de luptă. Chiar am nevoie de alte puteri, 
peste ce am deja? 


Britta pare să se gândească la acelaşi lucru, pentru că întreabă: 
— La ce i-ar trebui mai multe daruri? Nu e Deka divină de- 
a dreptul? 


— Aşa e, recunoaşte Asha, dar nu e zeiță. 


— Divină, dar nu zeiță, comentează Belcalis sarcastic. 
Cam despicăm firul în patru. 


Chicotesc, amuzată de idee. 


— Eu şi zeiță... Dacă aş fi zeiță, credeți că aş fi aici? 
Probabil aş fi pe cine ştie ce plan eteric, ocupată să contemplu 
misterele universului şi să beau sucuri exotice direct din plante. 

— Fascinant, spune Adwapa sec. Imaginaţia ta mă uluieşte. 
— Spuneam doar ce aş face, pufnesc eu. E fantezia mea. 
Ce, eu ţi-am judecat ţie fanteziile? 

— Normal că nu, pentru că ale mele sunt infinit mai bune. 
— Putem să revenim la subiect? 


— întâi să scuipe tot Britta, spune Adwapa, întorcându-se 
cu intenție clară spre prietena noastră. Tot nu ne-ai spus de ce ai 
roşit când te-a întrebat Deka de secrete, după care ai încercat să 
te fofilezi cu povestea cu darurile divine, deşi ştii foarte bine că 
nu te pricepi să minți. 


Britta ridică privirea. 
— Nu te mai băga ca musca-n lapte, Adwapa, spune ea 
tăios. N-am secrete. Dar gâtul îi e roşu sub mască, semn că 


minte. 


Se pare că mai avem un mister de rezolvat. Asta după ce 
terminăm misiunea, bineînțeles. 

borârea soarelui spre orizont pictează totul împrejur cu tuşe 
aūrii, calde. Câmpurile, ierburile, castelul - totul e scăldat în 
lumina aceea de început de seară pe care mi-o amintesc cu atâta 
drag din copilărie. Numai că nu ne aflăm în Irfut, iar oamenii din 
jur sunt pentru noi un pericol şi mai mare decât sătenii cu care 
am crescut. Arunc o privire prudentă spre ei pe fereastra din 
partea din faţă a căruţei. Cei mai mulţi îşi fac de lucru pe lângă 
focurile de tabără şi lampioane, bărbaţii beau şi stau la taclale cu 
camarazii lor şi cu soldaţii care trec pe acolo (mulţi dintre ei sunt 
jatu pe care i-am văzut mai devreme), iar nevestele împodobesc 
corturile familiei în aşteptarea ceremoniei odată cu care începe 
Festivalul Crepusculului. După tradiţie, va începe în seara asta, 
probabil pe scena unde sunt aşezate la vedere corpurile fetelor. 
De acum înainte, tot ce e pe câmpie trebuie să rămână aici până 
îşi termină Oyomo călătoria, peste trei zile. Nu are voie nimeni 
să-l tulbure pe zeul fals al Soarelui în drumul lui pe cer, nici 
măcar marele lui preot. 


Stau cu fetele în jurul focului pe care l-a aprins Acalan, când se 
întorc în sfârşit Melanis, Keita şi ceilalţi băieţi. 


— Deka, trebuie să vezi asta, spune Keita, dându-mi un 
pergament învechit. 

Mă uit la el şi în mine se amestecă amărăciunea cu 
amuzamentul când văd desenate pe el şase feţe: eu, Mâini- 
Albe, Britta, Belcalis şi gemenele - iar dedesubt sunt scrise 
cuvintele Date în urmărire, cu litere mari şi înflorituri. 


Melanis priveşte peste umărul meu. 
— „Trădătoare de imperiu”, citeşte ea amuzată. Bravo, 
cinstită Nuru, îmi spune, pe un ton aproape impresionat. 


Dau din cap că am auzit-o, cu ochii tot la schiţa care se 
presupune că mă reprezintă. Există o oarecare asemănare, 
numai că m-au transformat într-o 


fată cu o expresie îndârjită şi gura strâmbată a ură, pielea palidă 
şi părul blond şi lung, mult, dar mult mai deschis decât îl am de 
fapt. Nu pot spune că mă miră prea tare. Influenţa Hemairei se 
întinde prin toată Otera şi face ca pielea închisă la culoare să fie 
considerată mai frumoasă decât cea deschisă, iar trăsăturile 
sudice să fie considerate idealul frumuseţii. Normal că m-au 
făcut cât mai albă şi cu trăsături cât mai ascuţite. La o adică, e 
ironic. Toată copilăria mea în Irfut mi-am dorit mai mult decât 
orice să arăt exact ca fata pe care au desenat-o aici, dar acum nu 
mai am astfel de aspirații. Acum înţeleg ce era Irfut de fapt: un 
sat izolat dintr-un colţ de ţară, departe de restul imperiului, în 
care eu eram singurul ţap ispăşitor evident pe care sătenii să-şi 
reverse ura. 


— Ar trebui să mă flateze atenţia, murmur eu în cele din 
urmă. Pe noi toate, de fapt, adaug, privind scurt spre tovarăşele 
mele. 


— într-adevăr, răspunde Melanis. Eu aş fi onorată să fiu 
privită drept forța care tulbură apele în epoca aceasta nouă. 


Ceva din spusele ei trezeşte în mine o nelinişte ascunsă - de 
fapt, aşa mă simt pe lângă Melanis în general. Discuţia noastră 
de mai înainte despre rolul bărbaţilor în societatea oterană îmi 
tulbură în continuare gândurile şi, de câte ori mă uit la ea, îmi 
amintesc de generalii ceilalţi, Primele născute mai vârstnice, 
care există aproape de la începutul începutului. Rareori li se 
adresează bărbaţilor şi atunci se răstesc scurt, de parcă nu 
suportă să le deranjeze nişte fiinţe atât de josnice în comparaţie 
cu ele. înainte, credeam că atitudinea aceasta şi obiceiul lor de a 
proclama mereu superioritatea femeilor se trăgeau din ororile 
pe care le-au îndurat. Acum nu pot să nu mă întreb dacă nu 
cumva aşa au gândit de la început. 


încă şi mai rea e bănuiala tot mai concretă că am observat de 
mult astfel de comportamente, dar le-am ignorat pentru că n-am 
vrut să văd - pentru că ideea ca o alaki să nutrească astfel de 
convingeri controversate nu se potrivea cu felul cum vedeam eu 


noua ordine dominată de alaki. 


Trebuie să mă îndrept, trebuie să fiu mai atentă. Nu se poate să 
rămân cum eram, să ignor lucrurile pentru că mi-e prea frică să 
privesc realitatea în faţă. 


Britta îmi smulge afişul din mână. 


— Iote-aici, ţâţâie ea din buze dezaprobator. M-or făcut 
de zici că-s un duh din Tărâmurile de Apoi. 


Nici că se putea descriere mai exactă. Pielea Brittei din desen e 
atât de palidă, încât aproape că pare de gheață, iar părul ar 
putea să-i fie din zăpadă, la cât de alb l-au făcut. Mai rău, toate 
trăsăturile i-au fost subțiate - nas de-abia dacă mai are, gura îi e 
o linie, ba nici atât. 


— Măcar voi două mai sunteți de recunoscut cât de cât, 
pufneşte Belcalis, uitându-se peste umărul Brittei. Eu arăt ca o 
farfuză de două parale. 


Fac ochii mari când întoarce afişul spre noi. Credeam că ne-au 
desenat urât pe mine şi pe Britta, dar Belcalis are nişte buze 
desenate atât de senzual, încât îi ocupă aproape toată faţa, iar 
ochii au o scânteie de vino-ncoace deşucheat. 


— Câţiva ani stă omul într-o casă de toleranță şi gata, e 
târfă pe viaţă, remarcă ea sec. 


Dar în vocea ei e o notă de durere, ascunsă în spatele vorbelor 
sarcastice şi a sfidării din ochii căprui-deschis. 


Mă apropii de ea. 
— Nu contează, Belcalis, spun eu. Nu eşti tu asta. 


— Nu e? 
Mai-mai că tresar când intervine în discuţie Melanis. Din senin, 
Prima născută a rămas cu privirea în depărtare şi pare absentă. 


— Trebuie să ne acceptăm toate laturile, Nuru. Chiar şi 
pe cele care nu ne plac, murmură ea. 


— Are dreptate, Deka, spune Belcalis, întorcându-se din 
nou spre mine. Timpul cât am fost în casa de toleranţă e parte 
din mine. Una dintre multele părţi. Şi dacă e să spunem 
adevărul, nu e nicio ruşine să fii femeie căzută - deşi nici acum 
nu înţeleg prea bine ce se presupune că înseamnă asta. Căzută. 


Colţurile gurii i se ridică uşor. 


— Cum cade omul, mai exact? 

Meditează puţin la întrebarea aceasta, apoi mă priveşte din nou. 
— Oricum, câştigi o pâine cinstită, dacă eşti dispusă s-o 
faci. 


Numai că tu nu erai dispusă. 

Nu spun asta cu voce tare în fața ei. Atâtea lucruri nu-i spun, 
atâtea lucruri nu pot să-i spun. Nu când e încă atât de rănită, atât 
de încordată, gata să se destrame. 


Nu pot decât s-o ţin în braţe. 


— Nu, Deka, protestează ea, uitându-se în altă parte când 
o cuprind, dar nu mă las. 


Are trupul ţeapăn ca o scândură, totuşi nu se retrage şi asta îmi 
spune că de fapt vrea s-o ating. Belcalis rareori caută afecțiune 
fizică - ba chiar se fereşte de ea ca de ciumă când poate. Dar din 
când în când are nevoie să fie atinsă, ca oricare dintre noi. E 
limpede că acum e unul dintre acele rare momente. 


După câteva clipe, se trage totuşi înapoi şi îşi reia atitudinea 
serioasă. 

— Hai, ajunge, spune ea, ştergându-se la ochi atât de 
repede, încât aproape că-mi scapă mişcarea, apoi aruncă o 
privire în jur. Aşa, şi pergamentul băieţilor unde e? întreabă. Că 
de al nostru ne-am amuzat. 


— N-am găsit, spune Keku, dând din umerii care i s-au 
făcut masivi. 


De fapt, e aproape incredibil cât i-au schimbat aspectul ultimele 
luni de luptă, de la băiatul de oraş plinuţ şi indolent pe care l-am 
cunoscut acum un an şi ceva la războinicul voinic pe care îl am în 
faţă acum. 


— N-are sens, spune Belcalis, încruntată. 


Ba are, dacă se aşteaptă să atacăm. 


Cuvintele aproape şoptite vin dinspre Lamin cel înalt şi tăcut. Se 
uită cu subînţeles la bărbaţii adunaţi pe dealul de lângă noi, jatu 
care se prefac că nu sunt j atu. 


I-am tot urmărit şi nici măcar o privire n-au aruncat înspre 
căruțele noastre, ceea ce e o uşurare. 


— Nu ştiu cine suntem, spun eu. Dacă ar şti, ar fi făcut 
ceva deja. 

Lamin aprobă din cap, dar nu-şi ia ochii de la ei. 

Mă întorc spre Keita. 


— Spune-ne ce ați mai aflat. 

— E aşa cum ni s-a spus. Seniorul Kadiri şi preoţii lui 
dorm în castel în fiecare noapte. Din fericire, încuie porţile 
seara, deci n-o să fie nevoie să ne ocupăm şi de pleava din jur 
când îl luăm. 


Face semn din bărbie spre mulţimea tot mai numeroasă de la 
poalele dealului: grupuri de bărbaţi petrecăreţi cu câteva femei 
cu măşti şi glugi printre ei. Toţi umblă fără ţintă în jurul scenei 
de lemn pe care se află cadavrele fetelor, de pe a căror piele se 
retrage încet aurul. Vederea lor mă umple de o tristeţe nespusă. 


Fetele acestea se vor trezi într-o oră, poate mai puţin. Dar noi nu 
vom fi acolo să le salvăm. în orice caz, nu azi. 


Foşnetul paşilor prin iarbă mă smulge din gândurile mele sumbre. 
— Slavă, credincioşi ai lui Idugu, spune un glas. 


Mă întorc şi dau cu ochii de un grup de soldaţi care se apropie 
de noi; arată mult mai şleampăt decât cei care îşi au tabăra în 
apropiere. Cu toţii sunt ostaşi de rând, nu jatu deghizați. 


Când ajung mai aproape, Britta îşi fereşte chipul, prefăcându-se 
timidă, iar eu o imit repede, împreună cu celelalte fete. Femeile 
oterane (mai ales cele tinere) nu prea se uită la bărbaţi 


necunoscuţi şi nici nu vorbesc cu ei, de teamă 

Keita mă înconjoară cu brațul şi mă trage lângă el când cel mai 
înalt dintre soldați păşeşte spre noi; dinspre el vine în valuri un 
damf de mied. Melanis se încordează, dar rămâne credincioasă 
deghizării ei de bunicuţă curioasă. 


— însurăţei, ha? întreabă soldatul, uitându-se tulbure la 
robele-pereche pe care le purtăm. 


Din unduirea fluidă a glasului său şi din textura tăbăcită pe care 
a căpătat-o pielea lui rozalie sub soarele arzător al verii, nu 
încape îndoială că e din provinciile nordice mai îndepărtate, 
poate chiar dintr-un sat din apropiere de al Brittei. Probabil că a 
venit aici cu seniorul Kadiri, la fel ca majoritatea soldaţilor care 
mişună pe câmpie. 


Li păşeşte în faţă, aşezându-se între el şi grupul nostru. 
— Da, toţi. Suntem în drum spre Senlin Hu. 


— A, oraşul unde curge vin şi miere! Lrumos loc să-l vezi 
după nuntă, spune soldatul, dând din sprâncene cu subînţeles 
spre băieţi în timp ce mai ia o gură de mied. Dar acum începe 
Lestivalul Crepusculului. Nu se călătoreşte cât umblă Idugu pe 
cer. 


Idugu... Numai la auzul numelui mă cuprinde neliniştea. Am 
ajuns în sfârşit, suntem atât de aproape de ţinta noastră, încât 
aproape că-i simt gustul pe limbă. Nu trebuie decât să-l 
capturăm pe seniorul Kadiri şi să ne folosim de el ca să aflăm 
unde se află cel care mânuieşte angoro. Apoi vom putea să-l 
găsim şi să-l distrugem, pentru ca mamele să-şi recapete puterea 
şi să zdrobească tot cultul lui Idugu pentru totdeauna, aducând 


în Otera epoca de aur de care are atâta nevoie. 


Mă agăţ de gândul acesta în timp ce Li îşi mângâie mustaţa 
lungă, parte din deghizare. 


— Idugu? întreabă el, prefăcându-se că nu înțelege. 


Soldatul râde. 


— Da' chiar că v-a ameţit fericirea conjugală dacă nu 
ştiţi, prietene. De luni de zile ne tot spun preoţii. Oyomo şi-a 
schimbat forma. Acum e Idugu - răzbunare pe cei care se prefac 
zeii adevărați ai Oterei. 


Arunc o privire tensionată spre Li, dar el se mulţumeşte să 
aprobe vag din cap înainte să-şi întoarcă din nou atenţia spre 
soldat. 


— Şi cum are de gând să se răzbune, prietene? Iartă-mi 
ignoranţa. Am avut altele în gând în ultimele luni, mă înţelegi. 


O strânge pe Britta mai aproape de el, ca să-şi întărească 
spusele. Soldatul râde, ameţit de băutură. 


— Nu-i nevoie de scuze, prietene, înțeleg. Idugu adună 
armate să mărşăluiască spre munţii unde sunt necredincioşii. 
Gândeşte-te: toţi bărbaţii din Otera, luptând laolaltă. 


Cuvintele mă lovesc ca un fulger, la fel şi imaginile. Mulțimea de 
bărbaţi care ne-ar ataca, ridicând armele împotriva mamelor. 
Ştiam deja ce au de gând, dar acum că-l aud pe soldat cum se 
împăunează cu asta... De-abia reuşesc să-mi ţin fruntea plecată, 
atât de puternică e furia din mine. Nu sunt singura afectată. Aud 
un foşnet slab - aripile lui Melanis, care i se mişcă sub mantie. 


Din fericire, soldatul nu observă. 

— O să dărâmăm munţii ăia blestemaţi din temelii şi o 
să măcelărim toate alaki care ne ies în cale, oricât ar dura. O 
să curgă la aur în Otera de n-o să mai ştie nimeni ce-i aia 
sărăcie câteva sute de ani. 


Pe sub pleoape îmi joacă viziuni sângeroase: cum mi-aş împlânta 
atika în măruntaiele lui, după care i-aş secera pe toţi bărbaţii din 
jur. 


Strâng pumnii atât de tare, încât unghiile mi se înfig în piele. 
Aripile lui Melanis tremură mai tare, dar omul vorbeşte în 


continuare, orb la pericol. 


— Până atunci, prieteni, să veniți la adunare. Vorbeşte 
Wumi Kaduth. E foarte bine s-o audă soțiile voastre, să învețe din 
înțelepciunea ei. 


— Wumi Kaduth? repetă Li, de data aceasta cu o ignoranță 
sinceră. 
Nici eu n-am mai auzit numele. 


Bărbatul pune o mână pe umărul lui Li şi rânjeşte. 

— Da' pe unde-ai fost, prietene? Doamna Inimii, o 
preoteasă. îți închipui? O femeie să fie preot! Acum ce să zic, 
dacă ne ajută să le batem pe nemernicele de Aurite şi pe cine le 
ține partea, accept orice. 


— Sună fascinant, reuşeşte Li să mai spună, deşi a 
început să strâmbe din nas. 


Mirosul de mied şi transpirație e şi mai puternic, acum că 
omul e atât de aproape. 


— Să n-o rataţi, adaugă bărbatul, apoi o ia din loc cu 
tovarăşii lui. Acuşi începe. 


Când soldaţii se îndepărtează suficient încât să nu ne mai audă, 
mă răsucesc repede spre ceilalţi. 

— O preoteasă? Mâini-Albe nu ne-a spus nimic despre asta. 
— Nici cercetaşii, murmură Britta. Mă-ntreb ce-au 

păzit de le-a scăpat aşa ceva atâta timp. 


Dau din cap în semn de aprobare. Nu e normal să le scape 
atâtea detalii cercetaşilor. 


Tocmai mă pregătesc să spun asta, când Keita oftează. 


— Trebuie să fie ceva nou, spune el. Comandanții jatu nu 
sunt prea slobozi la gură, or asta... mda, n-am auzit niciodată de 
o femeie care să fie preot al lui Oyomo. 


— N-am auzit niciunii, spun eu. De când trăiesc în Otera, 
n-am auzit de vreo preoteasă care să-l slujească pe Oyomo. Sunt 


fecioarele templelor, 


bineînţeles, dar preotese nu. 


— Pentru că nu există aşa ceva, spune Melanis, cu o 
expresie teribil de convinsă pentru o femeie care n-a văzut lumea 
de o mie de ani. 


Pe de altă parte, îmi aduc eu aminte, n-a fost complet izolată. în 
fiecare clipă era înconjurată de preoţi şi cu siguranţă mulţi 
dintre ei erau vorbăreţi. 


îmi întorc din nou atenţia spre ea când continuă. 


— Cel puțin nu una adevărată. Trebuie să fie un gest de 
considerație pentru femeile muritoare, un nimic sclipitor care să 
le ia ochii. Cât de uşor au să renunte la libertate dacă cred că pot 
ajunge la acelaşi rang cu bărbații! 


Mă încrunt şi mă întorc cu faţa la ea. 
— Ce vrei să spui? 


— Dacă înțeleg eu bine situația de față, răspunde 
Melanis, în Otera femeile sunt cele scoase cu forța din case şi 
executate pentru presupuse moravuri uşoare. Bărbaţii îşi fac de 
cap şi se luptă, iar femeile îndură urmările. Cât de groaznic. 
Trebuie să fie speriate de moarte. Dar acum, iată că există o 
preoteasă - o poziţie care nu era posibilă înainte. O poziţie care 
dă putere, influenţă, şi pe care n-o poţi dobândi decât dacă te 
arăţi demnă. Dacă slujeşti. E o diversiune ca toate celelalte, 
continuă ea. încă o aspirație imposibilă care să le mute femeilor 
gândul de la nefericirea în care trăiesc. Care să le facă să viseze, 
chiar dacă numai într-un moment de entuziasm, că ar putea fi 
mai mult. Deşteaptă idee. Otrăvită, dar deşteaptă. 


Mă copleşeşte oroarea - şi, împreună cu ea, o revelaţie: dacă eo 
diversiune, e una pe care o putem folosi în avantajul nostru. Cât 
vorbeşte preoteasa, noi putem să ne apropiem de scenă, să 
vedem cum anume le-au legat pe fete acolo. Poate reuşim chiar 
să le salvăm şi pe ele, în timp ce-l capturăm pe seniorul Kadiri. 
Nu strică să încercăm. 


Mă întorc spre ceilalţi. 


— Să ne punem în mişcare, le spun, înviorată. Avem o 
preoteasă de ascultat. 

iudat să merg prin mulțime cu Keita ținându-mă strâns de 
mână. în orice altă situaţie, ar fi împlinirea unuia dintre cele mai 
fericite visuri ale mele: eu şi Keita în robele-pereche ale tinerilor 
însurăţei, atât de aproape încât suntem practic lipiţi unul de 
celălalt. Dar realitatea e total diferită. Sub robă am ascunse 
săbiile atika, iar mintea îmi e năpădită de gânduri - de griji. 
Fetele acelea, Idugu, armata, preotesele lui Oyomo, toate sunt 
lucruri pe care trebuie să le cercetez, despre care trebuie să aflu 
mai multe. Din fericire, acum e seară, partea din zi perfectă 
pentru furişat. Umbrele s-au întins peste aproape toată câmpia, 
iar focurile de tabără şi lampioanele care ard abia reuşesc să 
străpungă întunericul. Lampioanele sunt făcute din hârtie bogat 
împodobită şi aşezate la intervale anume pe câmpie, ca să-l ajute 
pe Oyomo (mă rog, pe Idugu) în călătoria lui. Când eram mică, 
dădeam fuga de la unul la altul sub privirea tatei, făcând cu 
mâna din răsputeri, în speranţa că o să mă vadă zeul. Acum am 
grijă să ţin capul plecat în timp ce merg înainte, cu masca bine 
potrivită pe faţă. Pericolul mă înconjoară din toate părţile. 


Cu cât mă apropii mai mult de scenă, cu atât mai concretă 
devine convingerea aceasta, ca un val de înţepături care-mi 
coboară încet pe spate. Aproape că aş crede că e din cauza 
mulţimii, o puzderie de oameni înghesuiți atât de tare unii într- 
alţii, încât nu disting contururile fiecăruia, doar că a început să 
mă furnice şi restul corpului, sângele îmi goneşte prin vene, 
inima îmi bate tot mai tare. Se încolăceşte în jurul meu o 
senzaţie tulburătoare, febrilă: putere, foarte, foarte multă 
putere. Se acumulează încetul cu încetul în aer şi-mi agită 
sângele până la frenezie. Dar nu e energia divină obişnuită, pe 
care o simt când sunt în apropierea mamelor. Cumva, îmi 
aminteşte de n'goma, bariera care apără zidurile Hemairei, 
numai că nu e exact la fel. Parcă e mai întunecată. Aproape ca o 
prezenţă. 


— Simti, Deka? îmi şopteşte Keita în ureche. Apăsarea asta din 
aer? 


încuviinţez din cap. 

— Crezi că e angoro? îl întreb. 

Să se afle obiectul misterios chiar aici? 

— Credeam că nu poate fi scos din Hemaira. 

Mă încrunt: are dreptate. 

— Aşa ar trebui... Poate e cel care-l foloseşte? 

— Nici el sau ea n-ar trebui să poată să plece din Hemara. 


— Atunci ce e senzația asta? 


Privesc roată în jur, în timp ce greutatea aceea continuă să mi se 
lase pe umeri ca o mantie uleioasă. Dar nu mai pare s-o observe 
nimeni altcineva. 


Toată lumea priveşte în sus, la scenă, şi li se citeşte veneraţia în 
ochi. încremenesc, cu stomacul strâns ghem de nelinişte, când 
îmi dau seama că toţi par captivaţi, deşi acum doar câteva 
momente nu arătau aşa. Orice s-ar întâmpla, nu e normal şi are 
legătură cu prezenţa stranie pe care o simt în aer. 


— Fă ca ei, şopteşte Keita, tulburat. O să arate ciudat 
dacă nu ne purtăm şi noi la fel. 


Mă grăbesc să-i urmez îndemnul şi mă prefac că nu-mi pot lua 
ochii de la scenă, absorbită, precum ceilalţi. Keita are dreptate, 
s-ar putea să fie o probă, o metodă de a demasca agenţi din 
Abeya care ar încerca să se infiltreze aici. Spre deosebire de 
majoritatea oteranilor, eu şi prietenii mei suntem obişnuiţi cu 
puterea divină. Toţi intrăm în contact cu mamele frecvent, deci e 
de aşteptat să reacţionăm diferit de restul lumii. 


Rămân aşa, alături de Keita, cu ochii pironiţi în aceeaşi direcţie 
ca toţi ceilalţi, până când, după câteva clipe, energia se risipeşte 
şi mulţimea se pune din nou în mişcare, în felul cel mai firesc, de 


parcă n-ar fi fost prinsă acum doar câteva clipe în cine ştie ce 
capcană celestă. Tulburarea mi se înteţeşte, mi se întorc 
măruntaiele pe dos de greață. Dacă într-adevăr a fost angoro, 

conştilhţa de sine. 


Aproape ca un zeu... 


Cu un tremur, alung repede gândul acesta deloc bine-venit. Nu 
există alţi zei în afară de Aurite. Exact despre asta m-au avertizat 
mamele, despre faptul că angoro le absoarbe puterea şi o 
foloseşte ca să-l hrănească pe cel care-l mânuieşte. Ca să-i dea 
aura divinității. Poate că de la persoana aceea emana prezenţa 
pe care am simţit-o, iar dacă e aşa, atunci nici vorbă să fie zeu; 
oricine ar fi, e doar un om supus greşelii care foloseşte un obiect 
străvechi ca să se dea drept zeu. Nu trebuie să mă las păcălită. 


— Faceţi loc, scuzaţi, pardon... faceţi loc, am zis! 


Sunt silită să-mi alung gândurile când se apropie Melanis, 
împingând lumea din calea ei cu toiagul şi mormăind. Se pare că 
îşi ia foarte în serios rolul de bunicuţă, iar vocea i se potriveşte 
cu comportamentul, asprită şi răguşită. E o ciudăţenie de-a lui 
Melanis: adoptă foarte repede tiparele de vorbire şi 
manierismele celor din jur. Strategie de supravieţuire, bănuiesc. 


Se aud câteva mârâieli, dar nimeni nu-i spune nimic în faţă. 
Singurele femei respectate în Otera sunt bătrânele, pentru că au 
supravieţuit atât de mult, încât nu mai sunt considerate propriu- 
zis femei. 


Dacă există un avantaj în statutul femeii în imperiu, acesta este. 
Odată ce îmbătrâneşti suficient, devii atât de invizibilă, încât nu-i 
mai pasă nimănui ce faci. 


— Melanis? şoptesc, alarmată, când se apropie. 


Planul era să fim poziţionaţi la anumite intervale prin 
mulțime. Aşa putem observa ce se întâmplă din toate 
unghiurile, ca să ne comparăm impresiile apoi. 


E important să ne organizăm cât mai bine în astfel de situaţii. 
Dar lui Melanis nu pare să-i pese; mă apucă de braţ. 


— Am mai simţit prezenţa asta, îmi murmură agitată 
în ureche. Am mai simţit-o. 


— Unde? o întreb, surescitată. Unde ai simţit-o? 


— Când, mă corectează Melanis. Vrei să spui „când”. în 
timpul Războaielor Divine. în clipa când mamele au căzut 
prizoniere şi Idugu... 


Se opreşte, iar chipul îi capătă brusc o expresie năucită. Clipeşte 
des, de parcă ar fi cu mintea în altă parte. 


— Idugu... 

— Idugu? o îndemn eu, dar Prima născută nu mă mai 
ascultă. 

Priveşte în depărtare, la ceva ce numai ea vede. 


— Melanis? întreb, tulburată. 


Când o ating pe umăr, tresare şi clipeşte din nou. Numai că de 
data asta parcă se trezeşte dintr-un somn de după-amiază. 


— Scuzele mele, despre ce vorbeam? spune ea din senin, 
părând derutată, îngheţ. 
— îmi povesteai de Idugu. 


Se încruntă, iar expresia de confuzie i se accentuează. 

— Idugu? Ce să înţeleg eu din închipuirile aiurite ale 
neghiobilor de oameni? spune, pufnind şi clătinând din cap. Şi de 
ce-mi pierd timpul aici? Ar trebui să fiu la postul meu. 


Se îndepărtează şchiopătând, iar pe mine mă cuprind fiorii şi mai 
tare. La fel şi îngrijorarea. Parcă ceva ne-a şters discuţia 
dinainte, a înlăturat-o cu totul din mintea lui Melanis, n-a mai 
rămas nici urmă din ea. Şi cum se uita în depărtare, de parcă o 
chema ceva pe nume. 


Sau cineva.. 


Nu cunosc decât o singură persoană cu o asemenea putere. 
De fapt, sunt patru. Şi toate au fost în imediata apropiere a 
lui Melanis. lar misteriosul mânuitor al talismanului angoro 
cu siguranţă nu a fost. 


O privesc, tulburată, cum se face nevăzută în mulţime. 


— Ce-a fost asta, ce s-a întâmplat? întreabă Keita 
imediat ce o pierd din vedere. 


Şi el pare neliniştit. 

— Nu ştiu, răspund, clătinând din cap. Acum îmi spunea 
ceva, după care... 

— Ce? 

Privirea cu care mă fixează Keita e aspră. A observat ezitarea de pe 
faţa mea. 

— Ce nu-mi spui, Deka? şopteşte. 

Dintr-odată, mi s-au uscat buzele; le umezesc cu limba. 

— Cred că cineva i-a schimbat amintirile. Ca discipolilor 
care vin la Abeya. Se încruntă. 

— Stai, crezi că mamele... 

Aprob din cap. 


— Dar de ce? 

Aceeaşi întrebare mă blochează şi pe mine. De ce i-ar răpi zeițele 
memoria lui Melanis? Oare Prima născută chiar nu mai voia să-şi 
amintească cele întâmplate în timpul Războaielor Divine? Sau a 
fost voinţa mamelor să nu-şi mai amintească? Alung repede 


gândul scuturând din cap. N-are sens; mamele n-ar lua niciodată 
amintirile cuiva fără voia lui. Asta trebuie să fi fost dorinţa 
Primei născute însăşi. Poate apăsarea atâtor secole era prea 
greu de îndurat. 


Eu, una, ştiu că aşa mă simt uneori, şi am trăit de-abia 
şaptesprezece ani. 

Mă uit din nou după Melanis. S-a apropiat de primele rânduri ale 
mulţimii şi îl împunge fără nicio ruşine pe Li cu toiagul, ca să-l 
dea la o parte şi să aibă ea locul cel mai bun. Nu pare să se mai 
gândească deloc la discuţia noastră. 


Dar asta probabil pentru că a uitat-o... 

Privesc din nou spre Keita. 

— Nu cred că e locul potrivit să vorbim despre asta. 
Keita dă din cap în semn că e de acord. 


— Atunci mai târziu. 

— Mai târziu, încuviinţez eu şi mă întorc spre scenă, 
unde unul dintre preoţi se adresează mulţimii, stând lângă cele 
trei alaki adormite, care acum nu mai au pe trupuri decât urme 
slabe de aur. 


Se vor trezi în două ore, dacă nu mai repede. 
Gândul e de ajuns ca să mă facă să-mi încleştez pumnii. 
— Bună să vă fie seara, credincioşi loiali ai lui Oyomo, 


spune preotul tare, iar faţa de un roz-palid i se înroşeşte din 
pricina efortului de a striga. 


— Bună să vă fie seara, răspunde mulțimea. 


Chiar şi de la depărtare, îmi dau seama că e ceva ciudat la ochii 
lui: pupilele sunt prea întunecate şi ocupă prea mult loc în 
mijlocul albului. Privitorii mai puţin cunoscători poate ar crede 
că a stat prea mult pe întuneric citind pergamente sau chiar că s- 
a dedat prea tare la ierburi halucinogene, dar eu ştiu. Preotul nu 
e om de rând; e un jatu adevărat şi la fel sunt toţi ceilalţi preoţi 
din jurul lui, care au ochii aceia aparte. 


Cineva îi înmânează un corn din metal, iar el mulţumeşte cu o 
înclinare a capului. 


— Cinstiţi discipoli ai lui Oyomo, fie ca binecuvântările 
Tatălui Nesfârşit să vă apere şi să vă izbăvească. 


— Să ne apere. Să ne izbăvească, intonează mulțimea. 


N-am mai auzit astfel de incantaţii de când mi-a venit rândul 
la Ritualul Purităţii, dar le recit cu uşurinţă, după anii de 
venerare la templu în care cuvintele mi s-au întipărit adânc 
în minte. 


— Azi începe un răstimp de mare bucurie - suntem 
Înainte de Festivalul Crepusculului, când sărbătorim pogorârea 
lui Oyomo şi sosirea lunilor întunecate de iarnă. După sfânta 
noastră tradiție, vom rămâne alături unii de alții până la 
încheierea festivalului. Dar nu trebuie să ne pierdem vigilența în 
timp ce sărbătorim călătoria Tatălui Nesfârşit. Prin Otera umblă 
demonii. 


Mulțimea e cuprinsă de încordare, soldaţii îşi aruncă priviri unii 
altora, unii îşi exprimă scârba scuipând pe jos. îmi încleştez 
pumnii şi mai tare. întotdeauna mă înfurii când aud că se 
vorbeşte despre semenele mele cu atâta venin, cu atâta ură, de 
parcă am fi cu adevărat demonii care cred ei că suntem. Nu am 
făcut niciodată altceva decât să încercăm să supravieţuim - la fel 
ca orice altă vietate din Otera. Şi totuşi, oamenii ne dispreţuiesc 
pentru asta. 


Preotul încuviinţează către mulţime, iar capul chel îi luceşte în 
lumina serii. 


— Auritele s-au trezit şi îşi împrăştie necurățenia şi 
smintirea monstruoasă, prefăcând fete nevinovate în alaki şi 
împingând tinerii la dezmăţ. Nu trebuie să cădem pradă 
ispitelor lor infame. 


— Trebuie să fim tari! strigă o femeie cu mască de lângă 
mine, adunându-şi copiii pe lângă ea. 


Toată lumea din jur Îşi exprimă susținerea dând din cap. 
Zâmbetul aprobator al preotului pare că i se revarsă din ochi ca o 


lumină. 
— V-a spus multe seniorul Kadiri, cinstitul mare preot al 


lui Oyomo! strigă el. Azi a adus cu el încă un suflet ales de 
Oyomo: pe Wumi Kaduth, Doamna 


Inimii! 

Răsună urale, ovaţii atât de zgomotoase, încât acoperă toate 
celelalte sunete. Le imit şi eu, deşi încordarea îmi face muşchii să 
fie rigizi şi duri ca fierul. Simt cum creşte din nou prezenţa aceea 
stranie, un soi de urzeală uleioasă a aerului care se înteţeşte cu 
fiecare val de aplauze al mulţimii. Ceva din tiparul acesta nu-mi dă 
pace şi nu-mi trebuie decât câteva clipe ca să înţeleg ce anume. E 
aproape ca şi cum prezenţa s-ar... hrăni din aplauze. 


închinare... Cuvântul mi se iveşte brusc în minte, dar îl izgonesc repede. 
Numai Auritele se hrănesc din veneraţia credincioşilor. 


Când se lasă liniştea, redevin atentă la scena din faţa mea. 
Seniorul Kadiri tocmai înaintează spre centru, cu paşi înceţi şi 
atenţi, iar pe piele îi tremură lumina de la focurile de tabără. Nu l- 
am mai văzut, dar ştiu bine cine e. Clericul în vârstă e subţiratic şi 
cu pielea parcă tăbăcită, roba galbenă îi e zdrenţuită, iar picioarele 
au bătături atât de groase, încât seamănă cu nişte copite. Singurul 
lucru care-l deosebeşte de cerşetorii care cer de pomană pe la 
marginile mulţimii e kuru, simbolul sacru al Soarelui, întipărit pe 
fruntea lui cu aur, ca ars cu fierul roşu. 


Asta şi faptul că pielea îi e de un albastru-închis. 


Culoarea sclipeşte ori de câte ori o atinge lumina focurilor, scoțând 
în evidenţă nuanțele care îi compun întunecimea bogată. Mă 
străbate un fior. Seniorul Kadiri e un mombani, unul dintre cele 
mai rare triburi din Provinciile de la răsărit - din toată Otera, de 
fapt. Unicul Regat se întinde pe continente întregi, mărginit numai 
de Tărâmurile Necunoscute din părţile îndepărtate de miazăzi şi 
răsărit, dar până şi între grupurile atât de diferite care-i locuiesc 
provinciile - de la miazăzi, de la miazănoapte, de la răsărit şi de la 
apus - mombani nu au seamăn. Numai ei au pielea de o asemenea 
nuanţă de giuvaier. 


Albastrul intens îl face pe seniorul Kadiri să pară o creatură 
mitologică. Dar e aici, iar acum înaintează până la marginea 
scenei, înălţat impunător peste noi, numai că nu este atât de înalt 
pe cât pare. De fapt, e cu cel puţin un cap mai scund decât toţi 


ceilalţi preoţi care stau în picioare în spatele lui, cu buzele 
mişcându-se într-o rugăciune febrilă. 


Simt fiori de nelinişte când peste mulţime începe să plutească un 
sunet - un zumzet jos şi insistent. De fiecare dată când se 
intensifică, reapare senzaţia aceea ciudată - prezenţa. în cele din 
urmă, seniorul Kadiri face semn să se lase tăcerea, iar preoţii se 
întorc, aproape în acelaşi timp, către partea din spate a scenei. 
Acolo, o femeie în robă galbenă e ajutată să urce pe platforma de 
lemn. Este Wumi Kaduth. Nu e nevoie de prezentări ca s-o 
recunosc. în fond, e singura femeie de pe scenă - cu excepţia 
fetelor adâncite în somnul aurit. 


O fixez cu privirea, fascinată. E foarte subţire această Doamnă a 
Inimii; corpul îi este fragil, ca de pasăre, sub faldurile robei 
galbene ceremoniale care o acoperă din cap până în picioare. 
Presupun că e bătrână, dar ar putea avea oricâţi ani între 
doisprezece şi şaizeci, la cât de puţine semne observ legate de 
vârsta ei; faţa îi e ascunsă de o mască de lemn din cea numită „a 
pietăţii”, iar pânza neagră îi acoperă până şi ochii. O văd foarte 
clar, în ciuda nopţii care se lasă: simţurile mele ascuţite îmi 
permit să scurtez distanţa până la ea în timp ce Wumi Kaduth 
înaintează cu precauţie către preoţi, apoi îngenunchează, în 
semn de supunere absolută atât faţă de seniorul Kadiri, cât şi 
faţă de adunarea de bărbaţi aflată în faţa ei. 


Strâmb din buze, dezgustată. Atâta tam-tam pentru o femeie- 
preot, o Doamnă a Inimii, şi ei vin cu fiinţa asta speriată şi 
preaplecată. Dar asta e şi ideea, nu? îmi impun să mă calmez, 
amintindu-mi cuvintele lui Melanis: nu e preoteasă, ci momeală 
pentru femeile muritoare - dovada vizibilă că, dacă se supun 
până la capăt, dacă se dăruiesc până nu mai rămâne în ele 
altceva decât devoţiunea, şi pe ele le-ar putea alege Oyomo să fie 
mesagerele lui speciale. Simt manipularea din spatele ideii ca pe 
o arsură usturătoare. înainte, fetele puteau aspira la puritate şi 
măritiş, ca răsplată pentru supunere. Acum pot aspira şi să fie 
declarate preotese false şi să-i slujească pe ceilalţi preoţi drept 
recompensă - ca femeia din faţa mea. 


Seniorul Kadiri o mângâie pe cap cu un gest atât de plin de 
superioritate, încât îmi face greață, apoi se întoarce spre 


mulţime. 


— Binecuvântaţi credincioşi ai lui Oyomo, spune el, cu o voce 
surprinzător de tunătoare, m-aţi auzit vorbind iar şi iar despre 
puterea Tatălui nostru Nesfârşit, despre iubirea şi grija pe care 
le are pentru noi - o grijă atât de pură încât s-a prefăcut pe Sine 
însuşi în înfăţişarea Sa cea mai puternică, 


Idugu, pentru a lupta împotriva influenţei Auritelor. 


Acum mulţimea e complet neclintită, captivată de vocea lui. îmi 
răsună adânc în oase, cu o putere tangibilă, pe care o simt până 
şi eu. 


Efectul ei se adaugă la pielea albastră şi îl transformă într-o 
figură aproape mistică atunci când vorbeşte din nou: 


— Demonii aceia sunt o pată pe faţa Unicului Regat pe 
care îl iubim, cum o pată este şi odrasla lor netrebnică, acea 
alaki pe care au botezat-o Nuru, Deka. Ardă în Focuri. 


— Ardă în Focuri, intonează mulţimea. 


Simt un spasm în stomac. Nu e prima dată când disprețul acesta, 
dorinţa să ard în Focurile Tărâmurilor de Apoi, dar tot doare. 
Keita mă strânge mai tare cu braţul pe după talie, cu toate astea 
apropierea lui nu risipeşte scârba şi groaza care mocnesc în 
mine. 


Seniorul Kadiri aprobă cu o înclinare pioasă din cap, apoi continuă. 


— Iarăşi şi iarăşi am vorbit despre zeul nostru, despre 
duşmanii Săi monstruoşi. E timpul să glăsuiască alte guri. Aşa 
cum ştiţi de-acum cu toţii, Oyomo, în mila Lui infinită, a găsit cu 
cale să le cheme la El pe anumite femei sfinte, să le dea puterea 
de a-şi depăşi infirmitatea trupească şi de a primi în ele tăria 
divină. în seara aceasta sfântă, o aduc în faţa voastră pe întâia 
dintre fiicele lui alese, pe Wumi Kaduth, Doamna Inimii. 


Face un semn către femeie, care se ridică şi se înclină spre 
mulţime. Apoi întinde braţele înainte. 


— Iubiţi credincioşi ai lui Oyomo, spune ea, cu o voce 
neaşteptat de puternică din spatele măştii. 


în ciuda aparenţei de fragilitate, glasul îi ajunge departe, la fel 
ca al seniorului Kadiri. 


— Tatăl Nesfârşit vă binecuvântează. 


— Tatăl Nesfârşit ne binecuvântează pe toți. 
— Vă aduc binecuvântări de la Idugu. 
— Binecuvântări. 


Fiecare gură din mulțime repetă cuvintele, numai a mea nu. 


A mea a tăcut, toate cuvintele mi-au fost înghiţite de oroarea care 
mă cuprinde dintr-odată. Nu mi-am dat seama pe loc, dar cunosc 
vocea aceasta - am auzit-o de sute de ori. Chiar dacă n-ar mai 
scoate o vorbă Doamna Inimii, eu tot ştiu cine e. 


Elfriede, vechea mea prietenă din Irfut. 
Fata care s-a uitat cum mă omorau şi n-a spus nimic. 

um nici doi ani, Elfriede de-abia dacă era în stare să deschidă 
gura în prezenţa altcuiva. Ţinea capul plecat ca să-şi ascundă 
semnul din naştere, pata roşie cu margini neregulate care-i 
acoperea jumătatea stângă a feței, şi nu s-ar fi arătat unei 
mulţimi decât forțată. Când se întâlnea cu necunoscuţi, nu putea 
vorbi decât în şoaptă. Atunci când au venit urlătoarele-morţii în 
timpul Ritualului Purităţii şi s-a aflat că eram impură, n-a spus 
nimic, doar a privit în tăcere, cu ochii plini de groază, cum Ionas 
m-a înjunghiat în stomac, în lunile următoare, pe care le-am 
petrecut în pivniţa templului, torturată şi ucisă iar şi iar, n-a 
protestat nici măcar o dată. Nici măcar o dată n-a cerut să mă 
vadă. Nu că m-aş fi aşteptat la asta. Era doar o fată - nici măcar 
nu era rudă cu mine. Ce putere să aibă într-un loc cumplit ca 
Irfut? N-ar fi obţinut altceva decât să fie aruncată şi ea în 
temniţă, aşa că nu i-am luat niciodată în nume de rău tăcerea, nu 
m-am aşteptat niciodată la altceva de la ea. 


Dar acum, din motive pe care nu reuşesc să le înţeleg, dintr- 
odată, iat-o la capătul celălalt al lumii, captând atenţia a sute de 
oameni cu vocea răsunătoare din spatele măştii: 


— Iubiţi credincioşi ai lui Oyomo, aflați că Idugu vă apără 
şi vă îndrumă în toate, că El vă este pavăză în vremurile acestea 
pline de întunecime şi haos. Este uşor să vă lăsaţi pradă 
deznădejdii, să vă lăsaţi copleşiţi de gândul de a lupta împotriva 
Auritelor. L-au luat prizonier pe împăratul nostru iubit, ne-au 
asediat capitala; ne-au ucis prietenii, rudele, sate întregi. Dar nu 
e totul pierdut. 


O urmăresc, tot mai uluită, cum vorbeşte mai departe: 


— Oricât de puternice ar fi demonicele acelea de Aurite, 
noi le-am mai învins şi înainte, le-am încătuşat în închisoarea pe 
care acum au îndrăzneala s-o numească templul lor. Şi la fel 
putem face din nou. Acum sunt slăbite, secătuite de puterea lor 
de odinioară - puterea pe care au strâns-o momind 


de partea lor femei nevinovate, devorând copii neprihăniţi. 


Mulțimea suspină, toată numai furie şi indignare, dar eu sunt în 
continuare prea şocată, prea zguduită să reacţionez. Până în ziua 
de azi am crezut că pe Elfriede o măritaseră părinţii sau, în cazul 
cel mai rău, o obligaseră să intre în serviciul templelor ca să 
şteargă stigma asocierii cu mine, un demon impur. Dar iat-o 
chiar în faţa mea. Şi spune lucruri pe care doar câţiva dintre 
locuitorii aleşi ai Abeyei le cunosc. Cum a dobândit cunoştinţele 
acestea? Şi de ce spune asemenea lucruri oribile? 


Lui Elfriede pe care o ştiam eu nu-i plăcea să vorbească de faţă 
cu străinii, nu-i plăcea să fie în centrul atenţiei. Trebuie că a 
obligat-o cineva - poate ca pedeapsă pentru apropierea de mine. 
Da, asta trebuie să fie. Odinioară, Elfriede îmi era cea mai dragă 
prietenă - singura prietenă. Cu siguranţă, explicaţia pentru 
schimbarea ei e pedeapsa pe care a primit-o fiindcă am fost 
prietene. 


Ridică mâinile, cerând linişte. 

— în vremurile lor de glorie, Auritele erau lighioane 
împotriva firii, care sorbeau viaţa din copii şi femei - din orice 
fiinţă pură care le ieşea în cale. Aşa au ajuns îndeajuns de 


puternice încât să se proclame zei şi să pângărească Otera cu 
odraslele lor impure. 


Strâng pumnii atât de tare, încât pielea de pe nodurile degetelor 
stă să-mi plesnească. Chiar dacă au constrâns-o preoţii să spună 
toate astea, cuvintele lui Elfriede mă lovesc drept în inimă. Nu 
înţeleg cum poate scoate pe gură asemenea neadevăruri 
strigătoare la cer despre mame, despre surorile mele. Dintr- 
odată, vreau să lovesc ceva, orice - preferabil faţa ei acoperită 
de masca lipsită de emoție. Poate dacă-i dau o palmă suficient de 
tare, reuşesc s-o trezesc la realitate, să redevină fata drăgălaşă 
şi fericită pe care o cunoşteam pe vremuri. 


De-abia reuşesc să mă forţez să rămân pe loc când Elfriede 
continuă: 


— Dar acum sunt izolate în templul acela al lor, departe 


de copiii noştri dragi, care le sunt prada preferată. însă asta nu 
înseamnă că toţi copiii Oterei sunt în siguranţă. Asta nu 
înseamnă că sunt în siguranţă atâţia şi atâţia tineri cu 


minţile tulburate care dau fuga în munţi să se înfrupte din 
libertăţile pe care le oferă Auritele, neştiutori că fiinţele acelea 
blestemate se hrănesc cu ei, se ghiftuiesc cu sufletele lor. Din 
fericire, însă, încă nu au mâncat pe săturate. 


Elfriede priveşte peste capetele mulţimii captivate de vraja ei. 


— Auritele sunt înfometate, vulnerabile, iar noi vom 
folosi vulnerabilitatea aceasta în avantajul nostru. Le vom ataca 
templul şi vom face ceea ce războinicii Oterei strămoşeşti nu au 
reuşit: vom ucide demonii o dată pentru totdeauna! 


Strigătul mulţimii e atât de entuziast, încât duşmănia aceea 
cumplită umple aerul. Mă chircesc, sângele îmi fierbe, năvalnic. 
Din nou, parcă prezenţa aceea, talismanul, orice va fi fiind, se 
hrăneşte din elanul celor adunaţi, din setea lor de sânge. Iar eu 
nu pot face altceva decât să bat din palme împreună cu ei, 
atentă să-mi păstrez pe faţă încântarea prefăcută. 


Când, în sfârşit, aplauzele se sting, mâna lui Keita o caută pe a 
mea, iar eu o apuc cu recunoştinţă, deloc mirată s-o găsesc 
transpirată. Keita strânge din dinţi atât de tare încât îi tremură 
un muşchi pe maxilar. Simte şi el prezenţa. 


După ce mulţimea se linişteşte, Elfriede cuprinde cu privirea toată 
câmpia. 
— Poate vă întrebaţi cum de ştiu atâtea adevăruri 


despre Aurite. De unde ştiu eu, o fată nevolnică dintr-un sat 
uitat de lume ca Irfut, toate adevărurile acestea despre demoni? 


Face o pauză dramatică, aşteptând să se acumuleze tensiunea. 
Parcă văd cum i se ridică oblic colţurile ochilor verzi, ca pe 
vremuri, când avea o bârfă delicioasă de împărtăşit. 

— Spune-ne! strigă cineva. 

— Spune-ne, Wumi Kaduth! i se alătură altcineva. 


Liniile argintii de pe masca lui Elfriede scânteiază în lumina 
torțelor, iar vocea îi coboară până devine aproape o şoaptă. 


— Vedeţi voi, am crescut în acelaşi sat ca odrasla 
demonilor. Am crescut 


<- alături de Nuru_însăşi, 
Alături yg bef$ Nu #at3 dè colo. 
Un deget slab, ca o gheară, arată drept spre mine şi, cât ai 
clipi, lumea încremeneşte. 


Pentru o secundă, parcă mi-a supt ceva tot aerul din plămâni, 
parcă totul curge încet, ca mâzga. Apoi, mulţimea se întoarce spre 
mine. Spre noi. Pentru că, în timp ce eu eram cu ochii la scenă, 
încă înlemnită, prietenii mei s-au grăbit să se strângă în jurul meu, 
observându-i, cum îi observ şi eu dintr-odată, pe jatu care s-au 
infiltrat treptat prin mulţime, încercuindu-ne, în timp ce Elfriede 
ne distrăgea atenţia. Pentru că, până la urmă, asta era ea de fapt - 
o diversiune. Nu o momeală pentru femeile oterane, nu altceva din 
ce mai presupuseserăm noi, ci o capcană, pur şi simplu. O 
momeală care să-i permită seniorului Kadiri să ne captureze, aşa 
cum voiam noi să-l capturăm pe el. 


Keita face ochii mari, numărându-i din priviri pe jatu care ne 
înconjoară. Sunt cel puţin o sută, toţi umani - de aceea nu m-au 
avertizat simţurile mele. înţeleg brusc ironia situaţiei. Nu e de 
mirare că n-am mai auzit de preoteasă până să ajungem aici: au 
avut grijă să nu vorbească de ea până în ultima zi, când eram deja 
aici, departe de comandantele alaki cu mai multă experienţă care, 
spre deosebire de noi, ar fi mirosit capcana. 


în timp ce eu credeam că-i tragem pe sfoară, ne trăgeau ei pe noi. 


— Deka..., spune Keita, iar în ochi îi citesc o întrebare 
mută. Ce facem? 


Mă întorc spre prietenii mei, care mă privesc cu toţii, aşteptându- 
mi comanda. Cuvintele mi se revarsă de pe buze dintr-odată. 

— îl prindem pe seniorul Kadiri acum! 

Ixa, atac! adaug în gând. 


Nici n-am formulat bine gândul că îl simt pe Ixa cum se repede din 
harnaşamentul căruţei, explodând în forma lui masivă, cea 
adevărată. De obicei e cât un taur, poate puţin mai mare. Azi e de 
patru ori mai mare. N-am nevoie să-i văd transformarea ca să ştiu. 


E un instinct din adâncul meu, încă o faţetă a legăturii care ne 
uneşte. Ixa se repede pe câmpie, călcându-i în 


picioare pe jatu din jurul căruţelor noastre. E o umbră lucitoare 
în întuneric, un colos răzbunător, care aduce oarecum a 
mammut, vietăţile mătăhăloase, cenuşii, cu colţi şi ţepi pe 
spinare, pe care călărim uneori când mergem la luptă. Dar 
mammuţii sunt înceţi şi grei, nu zvelţi şi graţioşi ca Ixa când sare 
înăuntrul cercului de jatu care ne înconjoară, în timp ce 
mulţimea ţipă şi fuge în urma lui. 


Scoate un răget atât de puternic, încât ecoul răsună pe toată 
câmpia şi îi face pe câţiva jatu să se dea înapoi cu paşi 
împleticiţi. La chemarea lui răspunde fără întârziere un chiot 
ascuţit, urmat de încă unul şi încă unul - Katya şi celelalte 
urlătoare-ale-morţii. Suspin uşurată. Gata-gata să uit că erau 
acolo. Când atacă dinspre pădure, se înalţă în aer şi mai multe 
ţipete, ale oamenilor obişnuiţi din adunare care dau bir cu 
fugiţii. 


Sar repede pe spinarea lui Ixa. 
— Sus! le strig celorlalți. 


Acum avem loc cu toții. 

în timp ce mi se alătură Keita, Belcalis şi gemenele, împreună cu 
ceilalți uruni, şuieră pe lângă noi o rafală de vânt aprig. Melanis 
zboară către scenă, cu Britta şi Li sub câte un braţ. Dar seniorul 
Kadiri nu pare îngrijorat de apropierea ei şi nici măcar de a 
noastră. în timp ce toţi ceilalţi preoţi fug la loc sigur, el rămâne 
lângă alaki cele adormite, cu o expresie infatuată. 


Mă cuprinde teama. 
— Fiţi cu ochii în patru la capcane! strig. 


Adaug şi pentru Ixa: Ixa, fii atent! 


Deka! încuviinţează tovarăşul meu uriaş şi aterizează pe platformă cu o 
bufnitură răsunătoare. 


Dar în clipa în care mă las să cobor pe el, o simt: energia se 
adună în aer. Dintr-odată, e atât de familiară, mai ales în lumina 


întâmplărilor de azi, încât nu-mi trebuie mai mult de câteva clipe 
să înţeleg. 


— E o uşă! Mai multe uşi. 


Nici măcar nu e nevoie să mă întreb cum e posibil, fiindcă deja 
aerul e sfâşiat de prima fisură, din care străbat până la noi din 
partea cealaltă razele vii ale soarelui de după-amiază. Sub privirea 
mea uluită, apare o siluetă enormă, a cărei armură aurie, pe care 
o cunosc cât se poate de bine, nu reuşeşte să-i ascundă ghearele- 
pumnal înfiorător de ascuţite şi forma costelivă, straniu de umană. 
E un urlător-al-morţii, numai că, spre deosebire de Katya şi 
celelalte, are pielea (cel puţin partea neacoperită de armură) de 
un mov-închis, brăzdată de vene aurii. Şi mai ciudat e faptul că 
poartă o armură infernală de aur, aidoma celei pe care o au alaki, 
şi e înarmat cu o suliță căreia îi recunosc pe loc forma de floare cu 
petale din lame tăioase. E acelaşi fel de suliță pe care o purtau 
jatu de la Oyomosin, numai că urlătorul-morţii din faţa mea nu are 
cum să fie unul dintre ei. Jatu adevăraţi nu devin urlători-ai-morţii 
când sunt ucişi şi, chiar dacă s-ar întâmpla asta, noi am pârjolit tot 
ce a rămas în Oyomosin. 


Dar acum jatu învie... Gândul mi se furişează în minte ca un şarpe, împreună 
cu o durere cunoscută. Mă chircesc, copleşită de intensitatea ei. Acolo, pe 
platoşa urlătorului-morţii, e tocmai lucrul de care mi-era frică de la început: 
simbolul acela, etalat sinistru, de parcă de-abia aştepta să-l văd eu. întorc 
repede privirea, recunoscătoare când durerea se potoleşte, până rămâne doar 
o pulsaţie surdă. 


Nu că ar mai conta. Durerea e nimic în comparaţie cu asta, cu 
revelaţia îngrozitoare care capătă formă dintr-odată în mintea 
mea: urlătorul-morţii din faţa mea e acelaşi conducător jatu pe 
care l-am văzut la Oyomosin. E bărbat şi nu e singurul. 


în aer apar tot mai multe fisuri, din care ies noi urlători-ai-morţii, 
toţi de aceeaşi culoare purpurie cu vene aurii, toţi înarmaţi cu 
aceleaşi sulițe în formă de floare, toţi cu simbolul jatu care parcă 
mă priveşte fix de pe platoşele armurii lor fioroase de aur. Mi se 
răceşte tot corpul. 


în câteva secunde, urlătorii-morţii au format un cerc în jurul 
nostru şi au aţintit suliţele spre noi. Ori de câte ori Melanis 


plonjează din zbor către seniorul Kadiri, le ridică vârfurile şi o 
resping. Chiar şi cu viteza şi agilitatea pe care le are, nu reuşeşte 
să răzbată printre ei. Urlătorii-morţii de aici sunt cu 


totul altceva, ceva ce nu am mai văzut. Şi au o asemenea 
disciplină în mişcări, încât ai crede că sunt mai multe 

prelungiri ale aceleiaşi fiinţe. 

— Staţi pe loc! le ordon, luptând cu durerea care-mi 
zvâcneşte în craniu. 

Mă înconjoară prea multe simboluri jatu, prea multă putere care 
o respinge pe a mea; de aceea, urlătorii-morţii îmi ignoră 
comanda şi continuă să se apropie, încet dar sigur, strângând 
formaţia în jurul nostru. 


Dar mă pregătesc pentru asta de săptămâni de zile, în care m-am 
antrenat să rezist efectelor simbolului. N-am de gând să mă las 
bătută de câteva simboluri mistice. 

— STAŢI PE LOC, VĂ ORDON! strig din nou. 

La fel ca prima dată, urlătorii-morţii mă ignoră. 

Puterea simbolului e prea mare, formează un scut prea eficace 
împotriva puterii mele. 

De-acum seniorul Kadiri rânjeşte. 


— Glasul tău nu are nicio putere aici, cinstită Nuru, 
spune el batjocoritor. Kaduth îl leagă la fel de strâns cum leagă 
lanţurile trupul. 


Kaduth? Faptul că acum ştiu numele simbolului blestemat nu 
potoleşte cu nimic furia care-mi clocoteşte în vene. 


— Ce vrei? mârâi la el, văzând roşu în fața ochilor. 


Ştiu că vrea ceva; măcar atâta lucru ştiu. Dacă ar fi vrut doar să 
mă oprească, seniorul Kadiri l-ar fi putut pune pe unul dintre 
jatu să mă înjunghie în mulţime, în timp ce discursul lui Elfriede 
ne distrăgea atenţia şi mie, şi prietenilor mei. Mi-ar fi trebuit cel 
puţin câteva ceasuri să învii; Elfriede ştie bine. 


Apropo de Elfriede... 


îi arunc o privire otrăvită fostei mele prietene. Nu s-a mişcat din 


loc, ne 


urmăreşte. De ce n-a fugit cu toţi ceilalţi? De ce nu şi-a adunat 
ultima fărâmă de ruşine care i-a mai rămas? Dar stă acolo, chiar 
lângă fetele adormite, care şi-au recăpătat aproape complet 
culoarea pielii. Pe una dintre ele o străbate un fior uşor -e o 
copilă plinuţă şi palidă de la răsărit, nici nu cred că are 
cincisprezece ani. înghit cu greutate şi simt un gust de fiere la 
gândul cumplit că va reveni la viaţă curând. 


Te rog, nu te trezi acum, îmi spun în gând, în timp ce seniorul Kadiri 
rânjeşte la mine. 


— Ce vreau? mă îngână el, parcă amuzat. Ce să vreau? 
Hmm... interesantă întrebare. Numai că... aici nu e vorba despre 
ce vreau eu, cinstită Nuru. Aici e vorba de El. 


Aţinteşte un deget noduros spre cer. 


— El? repet, într-o încercare disperată de a-mi ascunde 
groaza crescândă, când aceeaşi alaki tresare slab. 


Te rog, nu acum, o implor din nou. în tăcere, o îndemn cu puterea voinței 
să adoarmă la loc, dar norocul, ca întotdeauna, nu e de partea mea. Şi 
celelalte fete încep să tresară, să se trezească treptat. 


— Idugu... 


Vocea seniorului Kadiri îmi atrage din nou atenţia. Acum are o 
exprese stranie, aproape absentă. 


— îmi şopteşte în vise. îmi spune că e fascinat de tine. Că 
a pus la cale tot planul acesta doar ca să te întâlnească. 


— Idugu? fac eu, cu o strâmbătură, deşi simt prezența 
aceea uleioasă planând în aer. Nu există decât patru zei în Otera 
şi aceia sunt Auritele. 


— Aşa ti-au spus? zâmbeşte seniorul Kadiri, blând şi plin 
de milă. Biată copilă, cum te-au mai minţit blestematele. Sigur ți- 
au spus şi că ele n-au mâncat niciodată copii, că n-au câştigat 
niciodată putere mistuind vieţi nevinovate. 


— Nici n-a fost nevoie să-mi spună. 
Scrâşnesc din dinţi, fierbând din nou de furie. Toată viaţa am 


auzit poveşti despre cum Auritele, mâncătoare de copii, au 
distrus Otera cu foamea lor nesăţioasă. 


— Mamele sunt zeițe, apărătoare. Niciodată nu le-ar 
face rău copiilor lor. Zâmbetul acela încărcat de milă devine 


un rictus de prădător. 

— Copilă neroadă, oftează compătimitor seniorul 
Kadiri. Nu ştiai? Zeii au nevoie de închinare, iar cea mai pură 
închinare este sacrificiul. 


Nici nu apuc să fac o mişcare, că o prinde de păr pe fata care 
tocmai se trezeşte şi scoate un pumnal din teaca de la şold. îi 
smuceşte capul pe spate şi ridică ochii spre cer, cu o scânteiere 
frenetică în priviri. 


— Tată Divin, îţi înalţ ofranda aceasta ca să-ți sporească 
puterea. Fie ca sângele ei să te umple. Fie ca spiritul ei să te 
hrănească. Fie ca foamea să-ți fie potolită. 


Îi taie gâtul fetei dintr-o singură mişcare iute. 


Aerul se umple de ţipete, cele mai multe de la celelalte fete care 
tocmai se trezesc, restul de la mine - le aud ca un ecou 
îndepărtat în urechi. Pe scândurile de lemn din care e făcută 
scena se revarsă sânge auriu, atât de mult, că la picioarele 
seniorului Kadiri începe să se întindă o băltoacă. Şi totuşi nu 
sunt în stare să mă mişc. Sunt încremenită pe loc, inima mi se 
zbate cu disperare, răsuflarea îmi e o luptă chinuită pentru câte 
o gură mare de aer şi nu pot să fac altceva decât să privesc 
sângele acela şi lumina ciudată, slabă, care se ridică de pe 
suprafaţa lui, însoţită de senzaţia intensă a răului, a unor degete 
care se târăsc tot mai aproape de fata care moare. 


Deka! tună Ixa, speriat. Simte şi el răutatea care se înteţeşte în aer. Parcă 
am avea aceeaşi minte, am trăi aceleaşi lucruri, doar că în două corpuri 


separate. 


Strigătul lui mă împinge la acţiune. 


Dar când încep în sfârşit să înaintez poticnit spre fete, strângând 
fără vlagă săbiile atika în mâini, simt un fior de groază pe şira 
spinării. Privesc repede în jos şi văd că sângele de pe scânduri 
străluceşte acum atât de viu, încât pare mai puternic decât 
soarele. 


— Ce e asta? întreb, înfricoşată. Ce se întâmplă? 


Dar zâmbetul seniorului Kadiri se lărgeşte şi mai tare, 
întinzându-i obrajii într-o mască macabră, o parodie a plăcerii. 


— Deci vezi şi tu. A spus că vei vedea. Dovada existenței 
Lui, a divinității Lui. 


Lângă mine, Keita nu ştie ce să facă. Se mută şovăitor de pe un 
picior pe celălalt, aruncând câte o privire în direcția spre care 
mă uit eu. 


— Ce se întâmplă, Deka? 


întrebarea lui îmi face să-mi înţepenească toţi muşchii din corp. 
Keita nu vede lumina pe care o emană sângele, nu-i simte 
strălucirea vie, deşi e chiar în faţa lui. La fel şi Britta şi ceilalţi, 
încă ghemuiţi în poziţiile de luptă în jurul meu, cu ochii pe 
urlătorii-morţii, care deocamdată nu se mişcă; toţi au aceleaşi 
expresii, aceeaşi groază de acum câteva momente, dar niciunul 
nu pare uimit sau zguduit. Ei nu văd lucirea aceea, deşi e 
orbitoare. Mă trec fiori reci. Lumina aceea e ca râul de stele din 
Sala Zeiţeilor: numai eu îi văd natura adevărată. Or asta nu 
poate însemna decât un singur lucru - aici e lucrare divină. 
Orice s-ar întâmpla sub ochii mei, e de natură celestă. 


Seniorul Kadiri pare să observe imediat că înţeleg despre ce e 
vorba. 


— în sfârşit ţi-ai dat seama, Deka, spune el, acum 
aproape încântat. Aici nu e la mijloc vreun talisman al puterii, 
cum ar vrea ele să crezi. E El, adevăratul zeu al Oterei, Idugu. 


Fiecare fărâmă din conştiinţa mea urlă de împotrivire la 
cuvintele lui, dar adevărul lor e de netăgăduit. Sub ochii mei, 


lumina care vine din sânge păleşte până se stinge, ca şi cum ar 
absorbi-o ceva, ca şi cum ar bea-o până la ultima picătură. Şi cu 
fiecare strop care dispare, voinţa aceea rea creşte în 


jurul meu, parcă tot mai intensă cu fiecare clipă care trece. 


Dacă nu eram sigură înainte, acum sunt: Idugu chiar există. 
Numai că nu e un talisman al puterii, cum au spus mamele, şi în 
niciun caz o fiinţă binevoitoare - o versiune ascunsă, protectoare, 
a lui Oyomo, care îşi binecuvântează credincioşii cu puterea de a 
lupta împotriva mamelor. E o monstruozitate răzbunătoare şi 
parazită, care se îndoapă cu rugăciunile şi energia celor suficient 
de proşti încât s-o asculte. 


Şi se hrăneşte cu sânge de alaki tinere. 


Cum e posibil măcar să existe? Mamele mi-au spus să mă 
aştept la angoro, mi-au spus că imită divinitatea, dar fiinţa 
aceasta chiar e de origine celestă. Nu e o simplă imitație, 
înţeleg asta la fel de profund cum ştiu ce culoare are cerul şi 
ce textură are lemnul de sub picioarele mele. Şi totuşi, nu se 
ştie de ce, mamele nu ştiau de existenţa ei. 


Sau ştiau? 
într-o străfulgerare, îmi amintesc discuţia cu Anok, pe când eram... 


Gândul se îndepărtează de mine atât de repede, încât rămân 
locului, clipind des. Derutată. Scutur din cap ca să-mi limpezesc 
mintea. Nu e momentul să-mi pierd şirul ideilor. Indiferent de ce 
au păstrat tăcerea despre Idugu, mamele trebuie să fi avut o 
explicaţie solidă. 


Dar jatu nu. Ei sunt personajele negative aici. 


De secole le acuză pe Aurite că ar fi monştri, demoni nemuritori 
care se hrănesc cu vieţile copiilor. Dar acum ei înşişi nu doar că 
renasc, ci sunt şi capabili să devină urlători-ai-morţii. Iar zeul lor 
înghite copii aşa cum înghit grăunţe păsările pe care le numim 
lăcomiţe. Fete tinere - majoritatea la vârsta la care de-abia dacă 
sunt în stare să se apere. Deja ostracizate şi pedepsite de satele 
şi familiile lor; deja pe punctul de a fi înghiţite de hăul negru al 
disperării. Fete cum am fost şi eu odată. Pline de speranţă, de 
încredere - nevinovate. Furia creşte în mine, fiecare bucăţică din 
corp îmi e plină de o hotărâre cutezătoare şi îndreptăţită. 
Indiferent ce se întâmplă de acum încolo, un lucru ştiu că e 


adevărat: voi găsi zeitatea aceasta falsă, 


şarlața ul acesta, monstruoş, şi 
yoi distruge na.n ma 
pamane in eş iig ` tai cât o 
Tar apa ca sa a mamele ce să 

robeasca sub calcâie. 


Indiferent ce e, indiferent ce origini are, îmi voi răzbuna surorile 
mai tinere: jur pe sufletul meu. 


întorc privirea spre seniorul Kadiri, ridicând săbiile atika. 

— Zeu sau nu, e o hidoşenie şi o să-l şterg de pe faţa 
Oterei. 

Dar zâmbetul seniorului se transformă într-un rânjet. 

— în acest caz, ar trebui să-L întâlneşti faţă în față. Perfect. 


Te aşteaptă. 

Ridică privirea către ceva ce doar ochii lui văd. Apoi simt şi eu 
cum se coagulează ceva în aer. O uşă. Dare altfel decât cea 
dinainte. Atunci totul ne apărea pur şi simplu în faţă; acum, 
parcă ceva întinde mâna după noi. Parcă încearcă să ne prindă 
în mreje. Mă răsucesc spre ceilalţi, alarmată. 


— Altă uşă! Melanis, trebuie să-l iei pe seniorul Kadiri 
acum! 

— Cum îţi e voia, cinstită Nuru. 

Melanis coboară în plonjon spre scenă, cu aripile strânse, dar, 
până să ajungă la el, bărbatul dispare. Se face nevăzut de parcă 
l-ar fi înghiţit pământul. Nu rămân decât urlătorii-morții cei 
ciudați, care o urmăresc, neclintiți, cum bate din aripi ca să se 
ridice din nou, mârâind de frustrare. 


Iar acum se deschid uşi peste tot în jurul nostru, aerul e sfâşiat 
şi încearcă să ne absoarbă corpurile. 


— Luaţi fetele! strig eu, iar Melanis aprobă din cap şi se 


repede în jos spre ele. 


Le ridică pe toate trei în braţe şi urcă din nou, chiar în clipa în 
care cea mai apropiată deschizătură începe să tragă de mine. 


— Deka! 


Simt cum Keita mă apucă repede, urmat de ceilalţi tovarăşi ai mei. 
— Ce se întâmplă? întreabă Katya, sărind să ajungă la 
mine, cu Nimita lângă ea. 


Celelalte urlătoare-ale-morţii, de partea opusă a scenei, sunt 
prea departe să le mai ajungem acum. 


— Ce se întâmplă, Deka? repetă ea, năucită, în timp ce 
aerul se învârtejeşte sălbatic în jurul nostru. 


— E o uşă! strig eu. Suntem în mijlocul ei! Țineți-vă bine! 
Şi e ultimul lucru pe care-l spun înainte ca totul să dispară. 


1 


mplul care ne apare în față e la fel de luminat pe cât de 
întunecat era locul de mai adineauri. Se înalță pe vârful unui deal 
cu vedere la cetatea magnifică pe care o recunosc în câteva 
secunde: Hemaira, cu râurile şi lacurile sclipind blând în lumina 
de după-amiază târzie. De-abia am timp să observ uluită dealurile 
şi insulele înverzite, luxuriante, că uşa se învârtejeşte din nou şi 
ne lasă în mijlocul Sălii de Rugăciune din templu. Panica îmi 
bubuie în piept ca o tobă când îi recunosc superbele relicve de 
aur, pereţii impunători din n'goro, cea mai tare şi mai prețioasă 
rocă din Otera. Toate acestea sunt descrise în înţelepciunile 
Veşnice, cum e descris şi restul templului. Mai mult, îi sunt 
dedicate capitole întregi din pergamentele acelea: e locul cel mai 
sfânt şi mai încărcat de spiritualitate din Otera. E Marele Templu 
al Hemairei, sălaşul marilor preoţi oterani şi unul dintre cele mai 
venerate locuri ale lumii noastre. Mai e şi cel mai periculos. 


Aici se află Idugu. 


îl simt chiar acum, o prezenţă rău-prevestitoare care şerpuieşte 
tot mai aproape de noi. 


— Nu, nu, nu! geme o voce lângă mine. 

E Acalan. 

Uruni cel atât de stăpân pe sine de obicei pare îngrozit, îşi ţine 
capul în mâini. 

— Nu se poate să fim aici! Nu se poate... 

Adwapa îl susţine şi încearcă să-l ajute să respire. 


— Respiră, Acalan, respiră! 


Dar nu e singurul care a intrat în panică. Toţi cei din jurul meu par 
tulburaţi şi privesc cu ochii măriţi de groază împrejurimile, care 
deja unduiesc din nou. Aerul se mişcă încă o dată, şuieră pe lângă 
noi atât de repede, încât mă cuprinde greaţa. 


Britta mă strânge mai tare de mână. 
— Deka, ce se întâmplă? 


— Cred că iar se mută uşa! 

Sala din jurul nostru se estompează deja, iar în locul ei apare o altă 
încăpere de aur. Dar şi ea dispare repede, ca şi următoarea. Parcă 
Idugu ne-ar împinge dintr-un loc într-altul, ca şi cum n-ar avea 
putere decât pentru călătorii scurte. 


Mă încordez când uşa se opreşte din nou, de data aceasta dând 
într-o cameră pe ai cărei pereţi de un albastru-viu se înşiră 
sculpturi de sus până jos. întruna, patru perechi de războinici sunt 
încleştaţi în luptă, uniţi de fire de aur scânteietor, cu săbiile unii la 
gâtul altora. Seamănă mult cu indolo acele corpuri împletite unul 
cu altul, numai că doi dintre războinici au aripi aproape ca ale lui 
Melanis. Sub ei se văd nişte mici inscripţii, dar în jurul fiecăruia 
sunt pictate atâtea semne kaduth, încât nu mă pot împotrivi 
suficient durerii care-mi pulsează surd în cap ca să le înţeleg. 
închid ochii şi încerc să-mi recapăt echilibrul, până când un icnet 
de panică mă obligă să-i deschid repede la loc. 


— Deka, şopteşte Keita răguşit. Ne-au înconjurat. 


Mă întorc pe călcâie şi văd cel puţin cincizeci de urlători-ai-morţii 
cu suliţele aţintite spre noi. Pielea vineţie le luceşte sinistru în 
lumina slabă cernută prin tavanul de sticlă. Când văd vatra din 
mijlocul încăperii, trag scurt aer în piept. Uşa ne-a dus în sala 
sfântă din inima Marelui Templu. Mai rău, încă nu s-a închis. O 
simt şi acum, fremătând la hotarele a ceea ce pot percepe. Ori 
puterea lui Idugu nu e îndeajuns de mare ca s-o închidă, ori vrea să 
ne poarte către destinaţia finală. 


Cum stau acolo, cu tot trupul împietrit de groază, seniorul Kadiri 


iese de după rândul de urlători-ai-morţii, întinzându-mi mâinile în 
semn de bun-venit. 


— Bine ai sosit, Num Deka, spune el, cu zâmbetul acela 
înfiorător, placid pe faţă. Idugu te primeşte, cinstit fie numele 
Său. 


— Cinstit fie numele Său. 


Ecoul vine dinspre locul în care preoții se preling pe lângă 
pereți; cu trupurile lor mici, învăluite în robe grele, sunt aproape 
ascunşi de urlătorii-morții cei masivi, care rămân, ca 
întotdeauna, nemişcaţi. Măcar sunt vii? Gândesc? Sunt 
conştienţi? 


Ixa mârâie la ei, agitat. Deka? întreabă, aruncând o privire 
scurtă spre tavanul de sticlă, dar seniorul Kadiri îl observă 
imediat. 


Face un gest din cap spre urlătorii-morţii, care-şi încrucişează 
suliţele pe loc, formând o barieră. Nu au de gând să ne lase să 
scăpăm. Dacă e să mai ieşim de-aici, va trebui să ne folosim 
forţa. 


— Pregătiţi-vă de luptă! strig, ridicând săbiile atika. 


Camarazii mei îmi urmează îndemnul, adunându-se lângă mine, 
ca să fim toţi cu faţa la atacatori. Sunt foarte mulţi. încerc să-i 
număr, să mă gândesc la ce s-ar putea întâmpla, dar mintea mi 
se poticneşte, copleşită de situaţia deznădăjduită în care ne 
aflăm. Suntem încercuiți de urlători-ai-morţii cărora nu pot să le 
poruncesc, fiindcă nu pot să-mi folosesc vocea când sunt 
prezente semnele kaduth; mai rău, prezenţa alunecoasă a lui 
Idugu ne dă târcoale şi mă împiedică să iau legătura cu mamele. 
Ating din nou colierul ansetha, în încercarea disperată de a 
trage de legătura invizibilă care ne uneşte, dar nu simt nicio 
smucitură care să mi se opună. încerc din nou şi spaima mă 
paralizează când văd că nu primesc niciun răspuns. îmi înţeapă 
ochii lacrimi de frustrare. Suntem singuri aici, eu şi camarazii 
mei, fără nicio călăuză în absenţa mâinii nevăzute a mamelor 
care să ne îndrume. 


Măcar dacă am fi în altă parte. Chiar şi la Irfut. Aş prefera chiar 


şi vizuina aceea plină de atrocități decât... 


Dintr-odată, aerul începe să se mişte din nou şi, în câteva 
secunde, apar pietre de pavaj şi o piaţă liniştită de sat, care 
luceşte în lumina lunii argintii. Rămân cu gura căscată când 
recunosc brutăria familiară, grajdurile familiare. Numai 


paznicul care moţăie rezemat de un perete din apropiere nu mi-e 
cunoscut. 


Când scot un țipăt uşor de uimire, tresare şi se trezeşte. Face 
ochii mari de groază în clipa în care vede grupul nostru. 


— Urlătorii-morții! strigă el. Alaki şi urlătorii-morții şi... 
Se uită o dată la Ixa şi ochii par să-i iasă din orbite. 


— .. „şi monştri în piaţa mare! Daţi alarma! 

în depărtare sună un corn, iar tobele îi răspund de pe zidurile 
care înconjoară satul. Ziduri care nu erau acolo cu doar un an în 
urmă şi care acum sunt înţesate de jatu - şi ei purtători de 
kaduth. 


— Nu, nu, nu! şoptesc eu, tot mai speriată. Cum se poate 
să fim aici? 

Mă strâng mai aproape de camarazii mei, fiecare la fel de confuz 
şi de panicat ca mine. Dintr-odată, gândurile mi se învârtejesc în 
cap. De ce suntem aici? Ăsta e planul lui Idugu? Să mă 
înnebunească trimiţându-mă în locurile cele mai groaznice pe 
care mi le pot imagina? De ce nu ne-a trimis pur şi simplu în 
mijlocul Hemairei, unde sunt toate forţele lui? în clipa în care 
gândesc asta, priveliştea tremurătoare a unor ziduri uriaşe ne 
apare în faţă - fortificațiile Hemairei, înălțate deasupra lor, 
numai că nu suntem aproape de numeroasele garnizoane şi 
temnițe de pe coama lor. Nu, cumva suntem la ceva depărtare, în 
umbra a ceea ce pare a fi... un turn? 


Odată ce uşa se opreşte din nou, privesc repede înjur, buimăcită. 
Am alături zidurile împodobite cu decoraţiuni complicate ale unui 
turnuleţ decorativ, care ne ţine umbră în căldura bruscă, 
neiertătoare, a soarelui de după-amiază. Un vânticel răcoros bate 
printre coloanele ce se deschid către acoperişul unei locuinţe, un 
spaţiu lung şi plat, înconjurat de turnuri decorative dispuse în 
jurul unei grădini mici, dar luxuriante. De dedesubt ajung până la 
noi voci, murmurul familiar al negustorilor care se tocmesc într-o 
hemairană cu accent puternic, aşa că privesc în jos şi dau cu 


ochii de tarabele acoperite cu pânze în culori vii ale unei pieţe de 
pe malul râului. Cum - şi de ce suntem aici? Pe sub noi curge 
unul dintre numeroasele cursuri de apă care străbat Hemaira, iar 
mulţimea omenească din bărcile-tarabe şubrede cumpără 

Şocată, rămân fără aer când ridic privirea şi văd zidurile de un 
roşu-intens, inconfundabil, care înconjoară dealurile din 
depărtare. 


Adwapa icneşte şi face un pas înainte. 
— Asta e... 


— Warthu Bera. Chiar acolo, spun eu, arătând cu 
degetul Suntem atât de aproape. 


Dar cum e posibil? 


îmi las simţurile libere şi încerc să găsesc vreo urmă de amestec 
din partea lui Idugu, dar a dispărut, prezenţa lui s-a retras de 
mult, de când am plecat din templu. Nu el ne-a adus aici. Şi nici 
mamele; ating colierul ca să mă conving, dar, ca şi mai devreme, 
legătura dintre noi e complet inertă. Uşa aceea... s-a mutat 
singură. Ba nu... îngheţ, amintindu-mi toate gândurile pe care le- 
am avut cât a durat călătoria. Mi-am spus că până şi la Irfut era 
mai bine decât în templu şi, cine ştie cum, am ajuns acolo. Apoi 
m-am întrebat de ce nu ne dusese Idugu în inima Hemairei şi, 
dintr-odată, iată-ne aici. 


Fac ochii mari. Uşa nu s-a mişcat pentru că s-ar fi amestecat 
mamele sau pentru că ar fi devenit Idugu binevoitor din senin; s- 
a mişcat pentru că aşa am vrut eu. Bine că nu m-am gândit s-o 


pun să ne trimită la... 


Alung repede gândul şi mă întorc spre ceilalţi. 
— Ieşiți pe uşă, le spun grăbită. Acum. 
Toată lumea se supune pe loc, mai puțin Acalan. Când mă întorc, 
îl găsesc pe uruni cel stoic de obicei ghemuit în sine, tremurând. 


Belcalis trebuie să-l tragă cu forța pe uşă, chiar în ultima clipă. 
De cum îl scoate, deschizătura 


dispare. 


— Acalan, Acalan! spune ea, scuturându-l, dar el se lasă 
să cadă moale, cu capul în mâini. 


— Nu mă duc înapoi, nu mă duc înapoi..., murmură. 


— Ce a păţit? o întreb pe Belcalis, ea însă mă ignoră şi 
îngenunchează ca să-l poată cuprinde cu braţele. 


Când îşi lasă capul peste al lui, Acalan izbucneşte într-un plâns 


cu suspine. Mă apropii repede. 
— Acalan, îi şoptesc, punându-mi atika în teci şi 
îngenunchind şi eu. Suntem în siguranță. Uite. 


Arăt spre împrejurimi, spre acoperiş, spre piaţa de sub noi, dar 
el clatină din cap. 


— Am fost acolo. Am jurat că nu mă mai întorc. 

— La Marele Templu? 

întrebarea vine de la Keita, care se lasă şi el pe vine lângă mine. 
Acalan ridică o privire plină de mâhnire. 

— Da. 

— De ce? 


Acalan inspiră adânc, tremurat. 


— Acolo m-au trimis prima oară ca recrut, răspunde el, 
apoi îşi fereşte ochii. Credeţi-mă, Warthu Bera era ca o bălăceală 
într-un izvor călduţ în comparaţie cu ce era acolo. 


— De ce? întreabă Li, încruntându-se curios. 


Şi eu sunt curioasă. Marele Templu e unul dintre locurile cele 
mai râvnite de recruţii jatu. Dacă Acalan, cel mai religios băiat 
din câţi am cunoscut, s-a dezis de viaţa de gardă la templu, 
trebuie să se fi întâmplat ceva oribil. 


Peste chipul lui Acalan se lasă un nor. 

— Nu e nevoie să povesteşti, se grăbeşte să-i spună 
Belcalis. Dacă nu vrei. 

— Nu, vreau, insistă Acalan. 


Apoi trage aer în piept. Se foieşte puţin. 

— Acolo le fac rău băieților care arată vreo preferință 
pentru bărbaţi, spune el dintr-o suflare. Zic că e ca să împiedice 
perversiunile, dar când îi vezi cum se poartă, câtă plăcere simt 
când fac rău... 


îşi fereşte din nou privirea. 


— Ajunge să bănuiască pe cineva că Îi dau o pedeapsă 
crudă. După care uneltesc în aşa fel încât te simţi recunoscător 
că ţi-au făcut rău. De parcă ţi-ar face un serviciu. 


Mă uit la el şi dintr-odată au sens o mulţime de lucruri. 
Majoritatea recruţilor pe care-i cunosc au format deja perechi cu 
fetele alaki, dar Acalan nu şi-a găsit pe nimeni, din câte ştiu. Nu 
m-am gândit niciodată serios, acum însă... Nici nu-mi pot închipui 
cât curaj i-a trebuit să facă mărturisirea asta. Despre bărbaţii ca 
el, despre bărbaţii cărora le plac alţi bărbaţi, nici măcar nu se 
vorbeşte în Otera. în unele privinţe, e un lucru considerat mai 
rău chiar şi decât femeile care preferă femei sau decât yandau, 
pentru că băieţii sunt comorile Oterei. Ei sunt cei care pot deveni 
preoţi, care se pot căsători, care pot merge la război ca să lupte 
pentru gloria lui Oyomo. Ei sunt cei care pot deveni orice vor. 
Dar un bărbat căruia îi place orice altceva în afară de femei nu 
poate face copii, nu poate intra în rândul lumii. E considerat 
împotriva firii - în cel mai bun caz castrat, în cel mai rău caz ucis. 


Câtă brutalitate. Câte pedepse pentru cei care ies din limitele 
considerate acceptabile. 


Nu e de mirare că Acalan nu ne-a dezvăluit asta. 

Trage adânc aer în piept, apoi continuă. 

— Şi ştiţi ce e cel mai rău? Cei mai mulţi dintre preoţi 
sunt şi ei la fel - adică preferă compania bărbaţilor. Cred că de- 
asta se şi fac preoţi, pentru că în felul ăsta bolnav, oribil, vor să 
se pedepsească. 

Ridică privirea şi ochii lui, acum înroşiţi, îi întâlnesc pe ai mei. 
— Uneori, când te rănesc, parcă aleg asta ca să nu fie 
nevoie să-şi facă rău singuri. 


Deja lui Keita îi zvâcneşte maxilarul, iar eu am mâinile atât de 
încleştate pe mânerul săbiilor atika, încât dacă strâng mai tare o 
să le rup. 


— îi dau foc din temelii, scrâşnesc eu din dinţi, încercând 
să respir în ciuda furiei care clocoteşte în mine. Fac scrum şi 
ultima piatră. 


Acalan pare aproape descumpănit de înverşunarea mea; întoarce 
privirea spre mine, dar apoi pe chip i se iveşte un zâmbet trist. 
— Torn eu uleiul, spune el. 

— Şi Ixa probabil o să trântească un rahat mare şi 
aburind în cenuşă, adaugă Britta, gata să ajute. 

Ixa ciripeşte aprobator. 

Acalan se ridică în picioare şi Belcalis îl îmbrăţişează strâns. 

— Te iubim, sper că ştii, Acalan, spune ea încet, într-un 
fel atât de neobişnuit pentru ea, încât o privesc ţintă. Chiar şi 
când eşti un ştie-tot insuportabil, noi tot te iubim. 

Acalan aprobă şi o strânge şi el în braţe cu drag. 


— Şi eu vă iubesc, spune el. 


Apoi se întoarce spre mine şi se şterge la ochi. 


— Bun, am terminat, spune, pe un ton ferm. Am revenit. 
Acum ce facem? 

Mă uit în jur şi evaluez situaţia. Suntem pe un acoperiş în 
mijlocul unei pieţe riverane din Hemaira, unde nu se găseşte 
picior de femeie cât vezi cu ochii şi nu ne putem ascunde altfel 
decât cu deghizările noastre deja compromise. lar Melanis, 
singura înaripată dintre noi, probabil a ajuns până acum la 
jumătatea drumului de întoarcere la Abeya. 


— Nu ştiu, răspund sincer. Habar n-am ce să facem. 
Adwapa păşeşte în mijlocul grupului nostru. 


— Nu cumva sărim peste o etapă? întreabă ea, arătând 
cu mâna în jur. în primul rând, cum am ajuns aici? A greşit 

angoro? 
— N-a fost de la angoro, spun eu cu voce joasă. A fost 
Idugu. Chiar există. 


— Nu, spune Britta, încruntată. Asta vrea seniorul Kadiri să 
credem. 


— Nu e doar asta, răspund eu hotărât. E o ființă reală, un 
zeu, şi el ne-a adus aici - mă rog, de fapt la templu. De acolo 
înainte cred că eu ne-am adus. 


Văzând expresiile nedumerite ale prietenilor mei, explic: 
— Am schimbat direcţia uşii. 


Li îşi trece o palmă peste faţă. 

— Tocmai ai zis o grămadă de lucruri care n-au niciun 
sens, Deka, deci hai să începem cu Idugu. Credeam că Idugu era 
angoro. 


— La fel credeam şi eu, îi spun, dar acum cred că angoro 
nu există. Sau poate există, dar Idugu e altceva. Aici el e 
adevărata amenințare. 


— Atunci de ce nu ne-au avertizat mamele despre el? Nu 
- mai întâi şi mai întâi, de ce nu ne-au spus că mai există o ființă 
divină? 


întrebarea vine de la Belcalis, care pare furioasă când adaugă: 


— De atâta timp spun că ele sunt singurele zeități şi 
acum îmi spui că mai e una? Şi că e bărbat? 


— Nu sunt sigură dacă e bărbat sau nu, îi spun eu sincer. 
Apoi oftez. 


— Nu ştiu, continui în şoaptă. Nu ştiu de ce nu ne-au spus. 


Ori de câte ori mă gândesc la asta, îmi amintesc de discuţia cu 
Anok, care m-a avertizat să... Clipesc din nou: gândul deja s-a 
dus. 


— Ce spuneam? 

Keita se încruntă la mine, privindu-mă fix. 

— Te simți bine, Deka? întreabă el. Tu de obicei nu-ți pierzi 
firul gândurilor. 

— Cred că sunt obosită. 

Mă las să alunec pe jos, dintr-odată sleită de puteri. 


— Tocmai am schimbat direcția unei uşi. 


— Nu, spune Britta, clătinând din cap a neîncredere. 
Numai Auritele pot să folosească uşi. 


— Mi se pare că am stabilit deja că multe din câte ne-au 
spus mamele nu sunt adevărate, spune Belcalis, înțepată. 


De-acum sunt atât de obosită, încât nici nu mă mai deranjez să 
comentez. Mă prăbuşesc cu totul pe jos şi-mi doresc ca ziua să 
se termine odată. 


Deka? Ixa se micşorează până îşi capătă forma de pisoi şi se ghemuieşte 
lângă mine, apoi îmi trage o limbă aspră şi udă pe faţă. îl cuprind cu braţele 
şi-mi îngrop capul în corpul lui acoperit cu solzi moi şi blană. 


— Ce se întâmplă aici? şoptesc, copleşită. 

— Ceva groaznic, dacă nu baricadăm uşa aia şi nu ne 
orientăm, spune Lamin cu voce joasă, înaintând spre intrarea de 
lemn din spatele nostru, deasupra căreia basoreliefurile 
complicate reprezentând Soarele ne amintesc din nou că, da, 
chiar suntem în Hemaira. Ştiu că trebuie să stăm de vorbă 
despre ce s-a întâmplat, adaugă el pe tonul lui obişnuit, calm şi 
blând, dar dacă vine cineva şi ne găseşte aici, chiar s-a terminat 
cu noi. 


Katya se reazemă cu toată greutatea de uşă. 
— Am eu grijă, spune ea. Voi vedeţi cine mai e aici. 


Lamin aprobă din cap, apoi îi urmează pe Keita şi pe ceilalţi 
băieţi, care se răspândesc în evantai să exploreze restul 
acoperişului. 


După câteva minute, se întorc. 


— Suntem în siguranță, anunță Lamin. Nu mai există alte 
uşi - în fine, cel puţin uşi omeneşti, se corectează el. 


— Oricum, nu putem să rămânem aici la nesfârşit, adaugă 
Keita. 

— Sigur? pufneşte Acalan dintr-un colţ. Pe mine nu mă 
deranjează să ne ascundem aici pentru totdeauna, dacă e cazul. 


— Dar aici n-o să rămânem în siguranţă, spun eu obosită, 
acceptând braţul pe care mi-l oferă Keita ca să mă ridic. Mai jos 
sunt oameni. 


Dacă închid ochii, îi aud cum umblă dintr-o încăpere în alta. O 
familie întreagă, cel puţin opt persoane, jumătate dintre ei adulţi 
în toată firea. 


în curând vor urca pe acoperiş, cum fac cei mai mulţi hemairani 
seară de seară, ca să ia cina în familie. Mai avem doar câteva 
ore, cel mult trei, până atunci. Deja după-amiaza e pe sfârşite. 


— Trebuie să găsim o ascunzătoare bună, hotărăsc eu. 


— Nu deschidem din nou uşa aia? întreabă Britta. Şi să ne 
ducă înapoi în 


Abeya. 

Clatin din cap. 

— Nu ştiu cum. Eu doar am îndreptat-o în altă parte. N-am 
deschis-o eu. 


— Daʻ încearcă, insistă Britta. 

— După care ce facem? întreabă Asha, apropiindu-se din 
capătul opus al acoperişului, de unde a observat în tăcere piața 
de dedesubt, cum îi e obiceiul. Seniorul Kadiri e aici, în templu. 


Face semn din cap spre Marele Templu al Hemairei, apoi aruncă 
o privire plină de regret spre Acalan, care se mulţumeşte să se 
scuture a dezgust. 


— Şi toate surorile noastre de sânge sunt chiar aici, la 
Warthu Bera, spune şi Adwapa, iar dorința din ochii ei e atât de 
adâncă, încât sunt convinsă că se gândeşte la Mehrut. Sunt aici, 
ne aşteaptă. 


— Şi noi am trecut de zidurile n'goma... 
Trag aer în piept, având brusc o revelaţie. 


— Putem să le eliberăm! Putem să le scoatem de aici! 
— Şi sunt destule încât să zdrobim forțele seniorului 
Kadiri, adaugă Li entuziasmat. Destule alaki, destui recruți jatu 
de partea noastră. Suntem o armată, dacă e nevoie. 


— Putem să ardem Marele Templu din temelii, spune 
Belcalis cu o satisfacţie sumbră. 


— Asta presupunând că Idugu nu mai foloseşte o uşă ca 
să-l ia de aici pe seniorul Kadiri înainte să punem noi mâna pe el, 
Îi amintesc eu. Şi chiar trebuie să punem mâna pe el, adaug, iar 
gândurile mi se învârtejesc în cap. 


Lăsându-l la o parte pe Idugu, seniorul Kadiri e adevărata 


căpetenie a tuturor forţelor jatu. Dacă l-am răpi, am semăna 
haos în rândul lor şi, lucrul cel mai important, l-am putea lua la 
întrebări despre Idugu şi slăbiciunile lui, oricare 


ar fi ele. Dacă am învăţat un lucru de la mame, acela e că 
zeii nu sunt infailibili. Cel puţin cei care există în Otera. 


în numele Nesfârşitului, ce straniu e şi doar să mă gândesc la asta. 


— Atunci nu-l opreşti tu pe Idugu dacă încearcă? 
întreabă Britta. Dacă poți să schimbi direcția uşii, mă gândesc că 
poţi şi să înveţi s-o deschizi... sau s-o închizi, nu? 


Clipesc de câteva ori, înțelegând treptat importanţa spuselor ei. 
De atâta timp tot încerc să-mi ţin în frâu reacţia la kaduth, să-mi 
recapăt controlul asupra vocii mele. Dar dacă sunt în stare să 
controlez uşi ca mamele, s-ar putea să nici nu am nevoie de 
voce. Pot să ne duc pe toţi altundeva cât ai clipi dacă apare un 
pericol. 


Dar ca să creezi uşi, ai nevoie de energie... Avertismentul acesta îmi trece 
prin minte ca o şoaptă. Mamele trebuie să adune venerație săptămâni de 
zile doar ca să susţină una singură. Cine sunt eu să cred că aş putea chiar 
şi să încerc? 


Nu. îmi alung îndoielile cu hotărâre. Trebuie să încerc. Suntem prizonieri 
aici, în Hemaira, şi nu avem cum să le contactăm pe mame şi să le spunem 
unde ne aflăm, iar eu deja am mutat o uşă de două ori. Dacă există vreo 
posibilitate să deschid una şi să ajung, împreună cu toţi ceilalţi, la loc sigur, 
trebuie să încerc să învăţ cum, indiferent cât mă va costa. 


— în regulă, spun eu, convinsă. Plan nou. Trebuie să 
ne găsim un loc sigur unde să ne odihnim câteva ore, după 
care putem să ieşim în cercetare prin Warthu Bera şi să le 
salvăm pe furiş pe surorile noastre de sânge. 


— Şi pe fraţi, adaugă Li, dregându-şi glasul. 


— Şi pe fraţi, repet eu. Apoi îl capturăm pe seniorul 
Kadiri, aflăm mai multe despre Idugu, cine e, bărbat, obiect sau 
orice altceva, şi ce vrea. 


— După care ardem Marele Templu din temelii, îmi 


aminteşte Acalan. încuviinţez din cap. 


— După care ardem Marele Templu din temelii. 


— Şi cu n'goma cum rămâne? întreabă Kweku, încruntat. 
Cum trecem de el ca să ne întoarcem la Abeya cu seniorul Kadiri 
odată ce-l prindem? 


— Ca să nu mai vorbim de mica încurcătură cu 
armata care se apropie de Abeya chiar acum, spune Li, 
mereu dispus să ajute. Cum îi avertizăm pe ceilalţi? 


Deja mă doare capul. 


— Hai să luăm lucrurile pe rând. Melanis deja e pe drum 
spre Abeya. O să-i avertizeze ei când ajunge. în plus, oraşul e 
pregătit deja de luptă. 


— Dar împotriva întregii hoarde jatu? 

Li nu pare convins. 

— Bun, hai să ne oprim puţin şi să ne gândim. Jatu or tot 
ieşit pe furiş din Hemaira, spune Britta. Asta înseamnă că există 
o cale de ieşire. Trebuie doar să aflăm cum fac. Nu ştiu ce 
talisman or fi folosind ei, da‘ probabil putem şi noi. Şi chiar dacă 
nu putem, se pare că Deka e în stare să mute uşi. 


— Dar dacă uşile sunt „talismanul” pe care-l căutam de la 
bun început? 


Speculaţia aceasta aproape şoptită vine de la Keita, iar când mă 
întorc spre el, nedumerită, continuă: 


— Jatu ies de mult din oraş, fără tuneluri, fără niciun 
mijloc de transport pe care să-l putem vedea noi, corect? 


Dau din cap. 
— Corect. 

Deci are sens dacă Idugu le-a tot deschis uşi, aşa cum 
ne aé deschid nouă mamele. Ceea ce Înseamnă că n-a existat niciun 


talisman mistic care să-i scoată pe jatu dintre ziduri, ceea ce la 
rândul său înseamnă... 


— Că singura cale de a ieşi din Hemaira în siguranță e pe 
uşi, completez eu, îngrozită. 


— Exact, încuviinţeză Keita. 


— Nu putem să ne bazăm pe asta, spune Acalan 
clătinând din cap. Să stăm cu mâinile-n sân şi să aşteptăm să 
înveţe Deka să lucreze cu uşile, cu care, apropo, le e greu şi 
mamelor, ca să ne scoată ca prin minune din Hemaira? Suntem 
în oraş, înconjurați de inamici. 


— Şi de aliaţi, dacă reuşim să-i eliberăm, îi aminteşte 
Belcalis. 
Pufnesc, cuprinsă de iritare. 


— Uite cum văd eu lucrurile: trebuie să ne creăm o 
ieşire. Suntem blocaţi aici, nu mai avem nicio alternativă - deci 
trebuie să ne salvăm prietenii şi să găsim o metodă să plecăm 
din Hemaira... dar şi să-l capturăm pe seniorul Kadiri şi să aflăm 
mai multe despre Idugu şi puterile lui. 


Trec cu privirea de la un camarad la altul. 

— Ce ziceţi, avem un plan? 

Britta dă din cap în semn că da. 

— Avem un plan. Cucerim sau murim. 


Asha îi urmează exemplul. 


— Ştii că eu şi Adwapa suntem întotdeauna pregătite 
pentru aşa ceva, spune ea. 


— Şi noi la fel, e de acord Li, făcând semn din mână spre 
toţi ceilalţi băieţi. 

— Atunci aşa facem, spun eu, uşurată. Acum ce-ar fi să 
ne găsim alte deghizări? 


Strâmb din nas uitându-mă în jos la hainele mele sfâşiate şi 
murdare. în niciun caz nu pot să umblu drept prin centrul 


Hemairei îmbrăcată aşa. 

gi că nu e nevoie să mergem prea departe în căutare de 
eghizări. E suficient ca Lamin să sară pe acoperişul vecin, de 
unde adună (mă rog, fură) tot felul de haine bărbăteşti de pe 
sforile întinse între stâlpi, precum şi o grămadă de mâncare din 
bucătăria de dedesubt. Pentru un băiat atât de masiv, se furişează 
foarte bine. Aş vrea să ştiu mai multe despre tot trecutul lui, dar 
Lamin nu e prea vorbăreţ nici măcar cu ceilalţi uruni şi cu atât mai 
puţin în ce priveşte povestea vieţii lui. Odată ce toată lumea a 
mâncat şi noi, fetele, neam înfăşurat în destule robe încât să 
ascundem vederii orice trăsătură feminină, suntem gata să 
mergem mai departe. Keita, care cunoaşte cel mai bine Hemaira, 
fiindcă a trăit aici cel mai mult, preia conducerea. 


Bun, spune el, arătând cu degetul pe harta 
mud aia pe care a trasat-o pe ţiglele roşii de pe acoperiş cu 
pământ luat din grădină. leşim neobservaţi din piaţă şi trecem 
podul peste râul Agbeni aici. 

Arată un punct de pe hartă. 


— De acolo, putem să stăm ascunşi în parc până se 
întunecă, după care intrăm în Warthu Bera prin peşteri. 
Presupunând că totul merge bine, putem să începem să eliberăm 
pe toată lumea în noaptea asta. 


— Mehrut, spune Adwapa, cu glas răguşit. Pe ea o eliberăm 
prima. 


Are atâta speranţă în ochi, atâta dorinţă aprinsă. Asha se întinde 
repede s-o ia de mână. 


Keita aprobă cu un gest din cap. 

— întâi le eliberăm pe Mehrut şi pe toate karmoko pe care 
le găsim. 

— Crezi că ar vrea ele să vină cu noi? pufneşte Acalan, care 


pare deja să se fi 


întors la felul lui de a fi cu nasul pe sus, slavă zeiţelor. 


— Şi de ce n-ar vrea să vină cu noi? întreb. Sunt femei 
umane care au antrenat alaki devenite rebele. Nici nu pot să-mi 
imaginez ce pedepse îndură de când am plecat noi. 


Mai ales cea mai frumoasă dintre ele, karmoko Huon. Pentru ea 
sigur au pedepse speciale. Gândul mă nelinişteşte. 


— Şi noi ce facem? 
Nimita coboară discret pe zidul turnului, ca o scânteiere albă, 
palidă, ieşită la lumină. 


Clipesc ca să-mi limpezesc vederea. Uneori, Nimita e atât de 
nemişcată, încât e uşor să uiţi de ea. Dar de îndată ce uiţi, 
reapare ca din senin să te înjunghie în stomac. 


Keita ridică privirea spre ea. 
— Puteţi să vă ţineţi după noi pe acoperișuri? 


— Bineînțeles, fiu de om. 

Urlătoarea-morții zveltă pare aproape jignită de întrebare, deşi 
s-ar putea să fie doar fiindcă i se adresează băiatul care 
odinioară era faimos pentru câte urlătoare-ale-morţii ucidea. 


Simt un fior de tristeţe la gândul acesta. 
Şi Katya pare jignită când Keita se întoarce spre ea, dar în cazul 
său e pur şi simplu fiindcă o ofensează faptul că el se amestecă. 


— Sunt în stare să trec neobservată, Keita, pufneşte ea, 
repetând cuvintele în limbajul semnelor ca s-o poată înţelege şi 
el. 


— Bine, bine, încuviinţează el, ridicând palmele ca pentru 
a spune că nu vrea s-o contrazică. 


— Dar cum trecem râul? 


Eu n-am traversat niciodată Agbeni, dar l-am văzut de la 
depărtare. E imens. lar urlătoarele-morţii nu pot să meargă 
direct pe pod şi să se amestece printre oameni ca noi. 


— înotătoare bune, chiar şi în ape adânci, răspunde Nimita, 
netulburată. 

— Sau am putea să trecem pe dedesubt, agățate 

de pod, adaugă Katya gânditoare. 


— Foarte bine, spune Keita, aprobând din cap. Deci 
toţi ştim ce avem de făcut. Haideţi. 


Dau şi eu din cap, dar când mă ridic în picioare, simt pe şira 
spinării nişte înţepături. Simţurile mi se ascut şi intru 
instantaneu în starea de luptă. Mă întorc iute spre colţul 
turnului, unde licăreşte o lumină slabă, ca o reflexie a soarelui în 
apă. Mă încordez, cu muşchii gata de acţiune. Să fie cumva o 
uşă? Dar nu, nu am senzaţia aceea de energie care se adună în 
mine. Şi nici Idugu nu poate să fie. Lipseşte atmosfera aceea 
oribilă, apăsătoare, aerul acela uleios pe care-l asociez cu 
prezenţa lui. Lucru şi mai clar, Ixa nu e în gardă. S-a zburlit când 
s-a apropiat Idugu în Zhushan, dar acum pare doar curios. Se 
îndreaptă într-acolo în forma lui pisicească să amuşine lumina. 


— Deka? întreabă Keita, privindu-mă lung. Ce e? 
— Nu ştiu, răspund eu, cu ochii tot pe colţul acela. E ceva 
acolo... 


— Ce vrei să spui? 

Strânge din pleoape în întuneric, derutat, deşi licărirea e mai 
clară acum - ba chiar e atât de clară, încât îmi dau seama că eo 
siluetă. O femeie. O femeie cu pielea foarte întunecată. Fac ochii 
mari când o recunosc. 


— Mâini-Albe? întreb, încruntându-mă, în clipa în 
care capătă formă în întuneric. Cum ai ajuns aici? 


— N-am ajuns, spune ea, păşind mai în față ca să văd 
cum trece lumina prin ea. 


Se aud icnete surprinse - ceilalţi o văd şi ei în sfârşit. 
— Dar cum? întreabă Britta. 


Nici măcar nu-mi pot închipui răspunsul. 

E aproape ca şi cum Prima născută ar fi o umbră, dar una făcută 
din lumină, nu din întuneric. Un fel de iluzie, ca mirajele care 
apar în deşert în zilele foarte fierbinţi. 


N-am mult timp, Deka, spune ea grăbită. Mănuşile 
Tiele cer multă forță când le folosesc. 


— Mănugşile? 

Ridică mâinile ca să-şi arate mănuşile albe cu gheare, cele pe 
care nu şi le scoate niciodată. 

— Sunt talismane ale puterii, explică ea. Le folosesc ca să 
urmăresc lumea. 


Ca să spioneze, vrea să spună. Acum înţeleg cum de ştia 
întotdeauna ce făceam la Warthu Bera. Nu era doar mulţimea de 
spioni cu care împânzise locul; erau şi mănuşile, blestema-le-ar 
Nesfârşitul 


Şi bineînţeles că n-a vorbit de asta până acum. Afurisită fie 
Mâini-Albe, cu tot cu secretele ei. 


— Dar de unde ai ştiut să mă cauţi? întreb, lăsându-mi la o 
parte enervarea. 


— Am avut o intuiție că ceva nu era în regulă, aşa că am 
căutat-o pe Melanis şi am dat de ea fâlfâind din aripi prin 
Provinciile de la răsărit. Imediat ce au adus-o mamele înapoi la 
Abeya, ne-a povestit ce s-a întâmplat. 

— Uşa, spun eu, dând din cap în semn că înţeleg. Idugu a 
creat-o. 


— Vrei să spui angoro. 


Clatin din cap. 


— Nu, vreau să spun Idugu, răspund hotărât. 
Acum faţa lui Mâini-Albe e mai îngrijorată decât am văzut-o 
vreodată. 


— Deka, nu există alţi zei decât Auritele. 


— Şi totuşi unul ne-a târât prin toată Hemaira. Un tur de 
forță de care nici mamele n-ar fi capabile, spun eu. 


— Pentru că angoro le absoarbe puterile. 
— Sau Idugu. 


Dintr-odată, Mâini-Albe se satură de discuție. 


— Deka, indiferent ce e la mijloc aici, te depăşeşte. 
Trebuie să vii înapoi la Abeya ca să ne lămurim. Şi voi toți la fel. 


Se întoarce spre ceilalţi, dar păşesc în faţa ei, prinzându-i privirea. 


— Cum? întreb. Cum trecem de n'goma? E tot acolo, face 
scrum corpurile surorilor noastre de sânge. Şi noi am arde dacă 
am încerca să plecăm. lar mamele n-au destulă putere să ne 
scoată de aici, nici vorbă să facă faţă unei armate atât de mari de 
urlători-ai-morţii. 


— Urlători-ai-morții? 
Mâini-Albe pare uluită. 


— Mai nou, se pare că sunt o mulțime, remarcă Adwapa. 
— Aşa că am o idee mai bună, spun eu. Le eliberăm pe 
surorile noastre din Warthu Bera, după care atacăm Marele 
Templu, Îl scoatem pe seniorul Kadiri din ce vizuină s-a ascuns 
şi-l aducem înapoi la Abeya, unde putem să aflăm de la el cu ce 
avem de-a face - Angoro, Idugu, de-acolo înainte descoperiţi voi 
adevărul. Sau ai un plan mai bun? 


Mâini-Albe întoarce privirea în altă parte, gânditoare. Calculează 


toate posibilităţile. Ştiu că nu crede ce i-am spus despre Idugu, 
dar nu poate ignora 


teoria. Experienţa a învăţat-o să ia în considerare toate 
implicaţiile, cum m-a învăţat şi pe mine. Se poate să nu-i placă 
ce am de zis, dar asta nu înseamnă că nu se va gândi la ce aude. 


în cele din urmă, se întoarce iar spre mine. 

— Foarte bine, Deka, spune ea, numai să nu vă prindă. 

— Ştiu ce fac, spun eu, jignită. 

— Şi Melanis ştia şi a rămas prizonieră la jatu sute de ani. 
Excelent argument. 

— Nu-i las să mă prindă, promit eu. Nici eu, nici ceilalți. 
Mâini-Albe pufneşte. 

— Cu o atitudine înfumurată ca asta, 

îţi cauţi moartea, îngustează ochii. 


— Vezi să nici nu te omoare. 
— Fac tot posibilul, ripostez eu, apoi o privesc lung. 


Apropo, Mâini-Albe, eşti sigură că nu te-ai mai întâlnit 

niciodată cu Idugu? 

Se încruntă, gânditoare. Apoi face ochii mari. 

— Ba da, spune, cu un oftat. în ziua în care mi-au dat viaţă, 
mamele... 


Se opreşte şi ochii i se înceţoşează. 


— Mâini-Albe, te simţi bine? 
— Deka, murmură Mâini-Albe, cu o expresie obosită. Ţi- 
am spus? Tocmai am vorbit cu Melanis. 


Mă cuprinde panica şi tot corpul mi se încordează. Fac schimb de 
priviri cu 


Keita înainte să mă întorc iar spre ea. 
— Ştiu, spun eu în cele din urmă. 


Apoi îmi umezesc buzele, forțându-mă să pun întrebarea pe care 
aproape că mi-e frică s-o rostesc. 


— Mâini-Albe, spun eu precaută, ai fost vreodată... 
Mâini-Albe scutură din cap; dintr-odată, arată epuizată. 


— Mă lasă puterile, spune ea din senin. Mă întorc mâine, 
după ce îmi revin. Noi două trebuie să stăm de vorbă. 


După care, brusc, dispare, iar Keita mă priveşte fix şi toată 
figura lui exprimă îngrijorare. 


— Am mai văzut expresia asta... 
— Şi eu, îi şoptesc. 


Era aceeaşi expresie pe care a avut-o şi Melanis. Aceeaşi pe care 
o au toţi cei care le permit mamelor să le şteargă amintirile. 


Mă uit lung spre locul de unde a dispărut Mâini-Albe, tulburată. 
De-acum un lucru e clar ca lumina zilei: i s-au şters amintirile 
despre Idugu (de la naştere, se pare), ceea ce înseamnă că 
mamele nu doar că ştiau de Idugu de la bun început, ci mai erau 
şi hotărâte ca noi să nu aflăm. De ce? De ce să le şteargă 
amintirile lui Mâini-Albe şi lui Melanis ca să nu ne spună nouă 
ceva? De ce să nu le oblige pur şi simplu să jure tăcere? 


De ce ar recurge la atâtea diversiuni doar ca să ne mintă? 
Ca să ne mintă... 


Cuvintele mă zguduie, îngrozitoare prin ceea ce implică. Mamele 
ne mint. Dar mereu ne-au spus că zeii nu mint. Că zeii sunt 
infailibili. Dintr-odată, îmi simt pieptul atât de apăsat, că parcă 
stă un bolovan pe el. Pământul mi se mişcă sub picioare şi tot ce 
credeam adevărat se răstoarnă cu susul în jos. Nu 


ot să faç a InErepa decât să-mi 

— Credeam că zeii nu pot să mintă. 


îi repet cuvintele acestea lui Belcalis, cu voce joasă, în timp ce 
ne furişăm pe la marginile pieţei, mai pe seară. 


E ora de vârf de dinainte de cină, aşa că toate bărcile sunt 
strânse unele într-altele şi legate cu podeţe, ca să poată clienţii 
să treacă uşor de la una la alta. Vacile-de-râu cu colţi se bălăcesc 
alene în faţa ambarcaţiunilor mai mari - vietăţi enorme, vineţii, 
cu solzi sidefaţi, mult mai puternice decât ar sugera corpurile lor 
grăsune, vag bovine. Mereu îmi lasă o impresie ciudată, de 
încrucişare deloc atrăgătoare între peşti (de la corpurile 
solzoase şi înotătoare) şi vacile de la care îşi trag numele, numai 
că au şi colţi uriaşi care le ies dintre buzele de jos cărnoase, plus 
cocoaşele de grăsime rotunde de pe spate. Ele sunt cele care 
trag vasele cele mai mari de la un port la altul, ca piaţa să se 
mişte mereu de la un capăt al râului la celălalt fără să provoace 
nicio pagubă. Partea aceasta din râul Agbeni e mai mică decât 
majoritatea celorlalte căi acvatice ale Hemairei, dar tot 
şerpuieşte încolăcită prin mijlocul oraşului, unde sunt 
îngrămădite una într-alta o mie de case cu terase şi grădini 
elegante. Dacă s-ar produce vreun accident aici, piaţa n-ar fi nici 
pe departe singura afectată. 


Fac ochii roată, încercând să văd ce se întâmplă. La fel ca mai 
devreme, nu se zăreşte nicio femeie. Pe vremuri, piaţa aceasta 
de pe râu era plină de negustorese şi cliente cu măşti care mai 
de care mai fistichii, dar acum nu e nici urmă de mască, nici 
măcar o robă cu margini în culori vii - deşi observ câteva figuri 
umbrite la ferestrele caselor cu vedere spre râu. 


Unde au dispărut toate femeile? 
Privind în sus la ferestre, am o bănuială cumplită. 
Belcalis se apropie de mine, strângându-şi mantia mai aproape de 


faţă. 


— Mda, răspunde ea în cele din urmă la întrebarea la 
care mă gândeam. Minciunile nu sunt singura problemă pe care 
am descoperit-o. Se mai presupunea şi că mamele nu greşesc şi 
că numai alaki pot să învie sau să se transforme în urlătoare-ale- 
morţii, dar văd că nici astea nu erau adevărate. 


Dintre toţi, ea pare cel mai puţin surprinsă de revelaţiile 
ultimelor ceasuri. Pe de altă parte, mereu se aşteaptă la ce e mai 
rău de la toată lumea. E o strategie de supravieţuire care până 
acum i-a servit bine. 


— în momentul acesta, trebuie să acceptăm că anumite 
alte lucruri sunt adevărate, spune ea. Mamele ne mint despre 
Idugu, ceea ce înseamnă: unu - şi numără pe degete - că sunt 
capabile să mintă. Doi, că au un trecut comun cu Idugu. Şi trei, 
că el, ea sau ce-o fi trebuie să fie foarte puternic, dacă mamele 
depun asemenea eforturi să-i nege existenţa. 


— Şi, adaug eu, scuturată de un fior, au avut grijă ca nici 
Mâini-Albe, nici Melanis să nu ştie de Idugu - mai precis, să nu-şi 
amintească ce ştiu. 


— Ceea ce Înseamnă că nici celelalte Prime născute nu 
ştiu sau nu-şi amintesc, şopteşte Keita. 


E cu noi, o umbră tăcută în spatele nostru. Ceilalţi sunt risipiţi 
prin bărci în grupuri mici, ca să nu atragă atenţia. 


— Probabil, continuă el, suntem singurii din Abeya care 
ştiu. 

— Dar atunci de ce ne-ar spune povestea cu angoro şi 
mânuitorul lui? întreb, încruntând din sprâncene. Oricum o iau, 
tot nu are sens. 


— Pentru că trebuie să existe - vorbesc de angoro, spune 
Keita. 
Se opreşte şi ne trage la adăpostul unei bărci aglomerate care 


vinde bunătăţi, plină de mici tarabe care oferă frigărui, budincă 
de fasole moi-moi cu mirodenii şi altele asemenea. Nu mai e mult 


şi vine seara, aşa că întunecimea umbrelor creează o intimitate 
stranie, de parcă am fi singuri aici. 


— Mă gândesc: de ce ar insista atât de tare să-l găsim, 
cu tot cu cel care-l foloseşte? Singurul răspuns e că angoro 
există şi că are ceva de-a face cu 


Idugu - numai că nu ce credem noi. 


— Poate e o armă, şopteşte Belcalis. Poate de-asta e aşa 
de important. Generalii caută mereu arme mai bune, mai 
puternice. Dar e un talisman al puterii, deci trebuie să fie cu 
adevărat unic. Ceva care distruge armate întregi, sau... 


Face ochii mari, de parcă i-a venit o idee măreaţă. 
Se întoarce spre noi. 

— Dacă omoară zei? 

— Ce? 

Mă opresc cu piciorul ridicat, gata să păşesc. 


— Crezi că mamele vor să-l omoare pe Idugu? 


— Poate. Nu ştiu, spune Belcalis clătinând din cap. 
Toate astea sunt doar presupuneri şi teorii. Nu ştim dacă e 
adevărat ceva din ce am spus noi. Nu ştim nimic... 


— încă, închei eu pe un ton ferm. Nu ştim nimic încă. 
Dar deocamdată putem măcar să încercăm să deducem ceva. Să 
ne pregătim pentru orice posibilitate. 

Aşa cum în Zhushan am ratat dezastruos şansa s-o facem. 


Keita dă din cap în semn că e de acord, deja în drum spre barca 
următoare, dar în timp ce el înaintează, Belcalis se opreşte şi 
înclină capul. 


— Ai auzit? 
Mă încrunt. 


— Ce să aud? 
— Asta. 


Se întoarce spre coloanele impunătoare de la intrarea 
principală în piaţă. De pe strada de dincolo de ele răzbate un 
sunet, unul uşor de recunoscut pe loc: paşi. Grei, rău- 
prevestitori - neomeneşti. 


— Vin! strigă un bărbat, îngrozit. Vin Lepădaţii! 


în piaţă se stârneşte agitația: negustorii îşi strâng tarabele, 
clienţii panicaţi sar în apă. Vacile-de-râu îşi arată furia pricinuită 
de întrerupere şi colții le sticlesc ameninţător, dar bărbaţii din 
apă înoată mai departe, neabătuţi. S-a instalat haosul, toată 
lumea fuge în toate direcţiile cât de repede poate. Aşa că ne 
punem şi noi în mişcare. 


— Fiţi atenți unde călcaţi! strigă Keita, clătinându-se 
când o vacă-de-râu furioasă se izbeşte de barca în care se 
află el. 


— Şi tu la fel! îi răspund, sărind cu uşurinţă în barca 
următoare. 

Nu e greu, acum că toţi negustorii şi clienţii fug să se pună 

la adăpost, ca şobolanii când abandonează o corabie care se 
scufundă. 


în spatele nostru, paşii aceia se apropie, cu un tropăit înfiorător 
de familiar. Sunt urlătorii-morţii purpurii. Nu e nevoie să mă 
uit în urmă ca să ştiu că ei sunt - că lor le spune toată lumea 
Lepădaţi. 


— Hei, pe-aici! anunță Li, alergând pe o stradă din 
apropiere, în timp ce Katya şi Nimita, două umbre mari, sar pe 
acoperişuri pe deasupra lui. încolo e Piaţa Sanusi! 


îl urmăm în grabă, grupaţi tot aşa cum eram mai devreme, în caz 
că trebuie să ne risipim. 

— Pe-aici! exclamă Li triumfător, luând colţul cu viteză. 
Apoi se opreşte. 

De cum apar de după colţ, fac şi eu la fel. Piaţa Sanusi, spaţiul 


deschis odinioară animat şi prosper în care se întâlneau multe 
dintre cele mai aglomerate străzi şi căi acvatice ale capitalei, e 
acum straniu de pustie. în loc de tarabe şi magazinaşe viu 
colorate, e mărginită de mici platforme macabre 

Scârba îmi întoarce stomacul pe dos. Deci asta a devenit 
Hemaira. Şi totul e din vina mea. 


Mă opresc în loc, fiindcă din senin picioarele nu mă mai ascultă, 
şi observ grozăvia nenorocirii care s-a abătut asupra Hemairei. 
Nenorocire pricinuită de mine. Eu am fost cea care a insistat să 
le eliberăm pe mame ca să creăm o lume mai bună, dar în 
schimb am creat asta: o lume a cruzimii, a torturii şi a lipsurilor. 
Un loc unde femeile sunt obligate să se ascundă în umbre, iar 
corpurile măcelărite le sunt expuse în stradă, în văzul tuturor. 
îmi tremură tot corpul şi sunt copleşită de ce simt. Ceva dincolo 
de durere, dincolo de furie, dincolo de vinovăţie. Un fel de 
amorţeală ciudată la vederea oraşului pe care-l ştiam odată. 


Deka! mă îndeamnă Ixa, dându-mi ocol îngrijorat. Zboară înainte, în forma 
lui de pasăre, cu ochii în patru după posibile ambuscade. 


— Deka, nu te opri! spune şi Keita, trăgându-mă după el. 
A găsit Li o ascunzătoare! 


îmi forţez picioarele să se pună în mişcare din nou şi îl urmez cu 
mintea golită, dar în timp ce înaintez văd siluetele vineţii, 
mătăhăloase, cum înaintează cu pas egal în piaţă, venind de pe 
străzile laterale. Lepădaţii. Ne încercuiesc, asigurându-se că nu 
avem unde să ne ascundem. 


— Deka, mai repede! 
Keita mă trage pe o alee îngustă unde mirosul de peşte e atât de 
înţepător, încât le acoperă pe toate celelalte. 


La capătul ei, lângă râul cu ape leneşe care curge pe lângă 
ultima clădire, sunt îngrămădite coşuri mari de răchită, toate 


pline cu peşte în putrefacție. Dar Keita şi ceilalţi înaintează spre 
ele. Rămân pe loc, propunerea dezgustătoare readucându-mă 
înapoi la realitate. 


— Doar n-aveţi de gând să... 
— Treci aici, spune Keita, trăgându-mă sub un coş gol. 


Şi gata. 

Coşul se lasă peste mine, îmi învăluie simţurile în duhoarea de 
peşte putred, iar Keita vine mai aproape şi ochii abia i se văd în 
lumina slabă care pătrunde prin găurile cât gămălia de ac din 
împletitura coşului. 


— Ştiu că e oribil, şopteşte el, dar mirosul de peşte şi 
râul ar trebui să-i deruteze. Numai să stăm nemişcaţi şi s-ar 
putea să scăpăm şi de asta. 


Aprob din cap, fiindcă de altceva nu sunt în stare. Mirosul a 
ajuns atât de puternic, încât e ca o prezenţă fizică ce se 
strecoară insistent în nările mele, dar nu se compară cu 
deznădejdea pe care o simt. Toate experienţele recente mi se 
învârt în minte - Zhushan, revelaţia despre uşi, despre Idugu şi 
despre mame. lar acum, asta - cât de mult a decăzut Piaţa 
Sanusi - şi eu nu pot să fac nimic, nici măcar nu pot să mă 
gândesc cum să le ajut pe fetele de pe platformele de acolo. Eu şi 
prietenii mei suntem prinşi în capcană aici, neîndoielnic 
Lepădaţii se apropie şi, chiar dacă aş putea să iau legătura cu 
mamele acum, nu sunt sigură că aş face-o. De la început, am 
avut încredere în ele, am făcut tot ce mi-au cerut. Dar au minţit, 
iar acum îmi pun şi eu la îndoială faptele. 


încerc să rămân în prezent, însă e aproape imposibil, aici, în 
întuneric, unde toate fricile mă cotropesc în acelaşi timp. Stau cu 
urechile ciulite să aud paşii ritmici ai Lepădaţilor, încerc să-i 
localizez, dar s-au oprit. Adică nu mai mărşăluiesc, ci parcă 
umblă de colo-colo. 


— Ce fac? şoptesc, trăgându-mă mai aproape de partea din 
faţă a coşului. 


— Nu ştiu, dar nu e de bine, răspunde Keita sumbru. 


în clipa aceea, aud sunetul: bubuitul unor pumni masivi în uşi. îi 
urmează un altul, foarte cunoscut: strigăte, majoritatea de 
bărbaţi, dar câteva şi de femei. Mijesc ochii ca să văd ce se 
întâmplă prin găurile împletiturii, dar nu disting decât umbre, 
mişcări. 


— Ce se petrece? întreb încet, împingându-mă nerăbdătoare mai în 
faţă. 

încerc să scrutez exteriorul prin răchită. Aş vrea să fi fost mai 
aproape. Mârâi încet, exasperată. Nu reuşesc să văd mai nimic. 


Aproape imediat ce mă gândesc la asta, simt un fior pe şira 
spinării, în sus şi în jos. Da... spune Ixa, mai precis îi aud ecoul 
vocii în minte, apoi, brusc, ne luăm zborul amândoi de pe 
acoperişul pe care stăteam. 


Ne luăm? 


Clipesc repede, surprinsă, şi-mi simt corpul dintr-odată uşor, 
purtat în aer peste Piaţa Sanusi de aripile mele care prind un 
curent cald. Stai... Mai-mai să cad la pământ, atât sunt de uluită. 
Aripile mele? Nu, aripile noastre. 


Ixa, îngân. Ce e asta? Ce se întâmplă? 


Corpul lui Ixa e străbătut de un tremur. Mă rog, corpul nostru, 
mai precis. Ixa şi Deka una, răspunde el simplu. 


Răspunsul mă năuceşte atât de tare, încât aproape că nici nu 
observ că Ixa pronunţă cuvinte propriu-zise, nu doar numele 
meu, ceea ce a făcut doar de câteva ori. Acum sunt cufundată în 
mintea lui, suntem strâns împletiţi unul cu celălalt, deşi cumva 
rămânem entităţi separate. Cred că e una dintre cele mai ciudate 
experienţe din viaţa mea. Cea mai apropiată senzaţie de asta am 
trăit-o când i-am văzut amintirile lui Melanis, dar atunci situaţia 
era cu totul alta. Când am fost în mintea lui Melanis, am devenit 
ea. Dar cu Ixa e aproape ca şi cum ar avea un spaţiu liber în 
mintea lui numai pentru mine, unul care-mi permite să fiu eu 
însămi. 

Deka, vrei vezi ? mă întreabă entuziast. 

Da, îi răspund, înţelegându-l limpede. Vreau să văd piaţa. 


Mă străduiesc să rămân calmă în timp ce Ixa îşi îndreaptă - mă 
rog, ne îndreaptă - corpul ameţitor de aproape de piaţă, tot mai 
aproape. Urlătorii-morţii, Lepădaţii, sunt înfricoşător de mari; 


târăsc din case cetăţeni care urlă, în timp ce pe margine stau şi 
aşteaptă jatu rânduri-rânduri, însoţiţi de 


conducătorul lor devenit urlător-al-morţii. La fel ca înainte, şi ei, şi 
jatu umani poartă armura fioroasă cu semnul kaduth pe ea, numai 
că de data asta nu mă tulbură. Nici măcar un gând neliniştitor nu- 
mi apare în minte. E ca şi cum corpul lui Ixa m-ar proteja de 
simbol. 


Urlătorii-morţii îi împing pe cetăţeni în mijlocul pieţei, unde se află 
două căruţe, una împodobită ţipător cu simbolul Soarelui lui 
Oyomo, kuru, cealaltă solid armată, întărită cu fier, pentru 
transportul prizonierilor. întorc ochii spre prima căruţă când doi 
jatu îi deschid uşa şi îngenunchează respectuos în faţa celor trei 
siluete care ies din ea. Numai una, o fecioară de templu cu părul 
scurt şi foarte creţ şi pielea de un negru-albăstriu, îmi e 
necunoscută. Pe ceilalţi doi îi ştiu prea bine: seniorul Kadiri şi 
Elfriede. 


— Deka, Deka! 


Vocea lui Keita sună panicată, dar e undeva în depărtare, aşa că o 
ignor şi îi urmăresc pe senior şi pe Elfriede înaintând până în 
centrul pieţei, păziţi de jatu, în timp ce urlătorii-morţii îi adună pe 
oameni mai strâns, ca pe oi. 


Seniorul ridică mâinile într-o imitație revoltător de pioasă a unui 
gest de bun-venit. 


— Cinstiţi cetățeni ai Hemairei, se adresează el publicului 
deloc încântat. Sunt seniorul Kadiri, mare preot al lui Oyomo. Vă 
dau binețe în numele lui Idugu. Lie ca Idugu să vă apere şi să vă 
izbăvească. 


— Lie să ne apere. Lie să ne izbăvească, răspunde 
mulţimea îngrijorată, făcând schimb de priviri furişe. 


— Toate scuzele mele pentru că v-am luat de la îndatoririle 
de seară, dar astăzi este o zi dintre cele mai faste. 


Cercetează adunarea din priviri. 
— Vedeți voi, astăzi, cea mai iubită fiică a Auritelor, cea 


numită Nuru, Deka, este aici, ascunsă printre voi. 


Sunt cât pe ce să intru într-un zid, atât sunt de şocată. 


Ixa zbor, ciripeşte Ixa şi îşi preia repede controlul asupra corpului. Spre 
deosebire de mine, nu-l deranjează ce se întâmplă sub noi. Aşa cum am mai 
bănuit de multe ori până acum, nu înţelege cu adevărat ce se întâmplă - 
doar că e râu. 


Ixa se lasă grăbit pe o margine de acoperiş şi urmărim împreună 
ce se petrece dedesubt, în mulţimea dinspre care răzbat şoapte 
înfiorate. 


Seniorul Kadiri îşi duce degetul la bărbie, prefăcându-se gânditor. 


— Trebuie s-o momim să iasă, dar cum? Nu va ieşi la 
vedere doar aşa, de dragul vostru. Nici dacă am ameninţa că vă 
trecem prin sabie, aşa-zisa Izbăvitoare (spune cuvântul cu toată 
condescendenţa de care e în stare) nu şi-ar risca nemurirea 
pentru vieţile voastre omeneşti. Deci trebuie s-o stârnim să iasă 
din ascunzătoare. 


Face semn spre un jatu din apropiere, iar bărbatul cu spatele lat 
se îndreaptă spre căruţa ferecată pe care am văzut-o mai 
devreme, cea pentru transportul prizonierilor. Ce e înăuntru? mă 
întreb, cu inima bătându-mi tot mai tare. Mai precis, cine? 


Seniorul Kadiri arată spre ea. 


— înainte să se dezvăluie că e fiica Auritelor, această 
Nuru, Deka, avea altă familie. O familie de oameni. Cred că a 
venit timpul să le înlesnim o revedere. 


Lumea mi se prăbuşeşte când jatu deschide uşa căruţei şi-l trage 
afară pe cel dinăuntru - un bărbat şubred, slab, cocârjat, cu 
cârpe zdrenţuite şi pătate atârnându-i pe el. Vederea lui mă 
şochează atât de tare, încât mintea îmi sare din trupul lui Ixa şi 
revine într-al meu. 


— Tata, rostesc, dintr-odată fără răsuflare. E tata. 

i Au atât de zguduită când mă întorc în corpul meu, încât 
urează câteva clipe până reuşeşte să mă calmeze Keita. 


— Deka? Deka, te simţi bine? şopteşte el, trecându-şi 
liniştitor mâinile peste spatele meu. Ai avut un fel de criză. 


Mă întorc spre el. 
— E tata, repet. Am fost în corpul lui Ixa şi l-am văzut - 
Cerule, l-au prins! 


— Cum adică l-au prins? Şi... corpul lui Ixa? 
Deja sunt atât de tulburată, încât de-abia reuşesc să-mi adun 
cuvintele, care îmi ies din gură ca o bolboroseală. 


— Am vrut să văd piaţa şi Ixa pur şi simplu a... nu ştiu... 
m-a primit la el în corp şi l-am văzut pe tata acolo, în mijlocul 
pieţei, cu seniorul Kadiri şi Elfriede. L-au prins - of, Cerule, l-au 
prins. Ixa, du-mă înapoi! 


Du-mă înapoi! 

Când repet comanda în gând, aud vocea lui Ixa în mintea mea, ca 
întotdeauna. Da, spune el şi, dintr-odată, sunt din nou în trupul 
lui şi plutim sus de tot deasupra mulţimii, unde jatu aceia îl duc 
pe tata spre seniorul Kadiri. 


Durerea îmi face aripile să-mi tremure când mă apropii de el. S-a 
schimbat tare mult în ultimul an. Deja era slăbit când l-am văzut 
ultima oară, dar acum părul lui blond, odată des, e atât de rar, 
încât din el au rămas doar câteva petice pe scalp, iar corpul nu îi 
e cu mult mai mult decât un schelet pe care atârnă zdrenţele. La 
încheieturile mâinilor şi la gleznele emaciate îi zornăie 


lanţuri în timp ce îşi târşâie picioarele spre centrul pieţei, cu 
capul plecat, cu ochii pironiţi în pământ. Când îl aud cum se 
luptă să tragă aer în piept, se sfărâmă ceva în mine. 


După ce le-am trezit pe zeițe, credeam că n-am să mai simt 
niciodată ceva pentru el - pentru omul acesta care m-a trădat, 
m-a dat pe mâna preoţilor, apoi mi-a tăiat capul, dar acum că e 
aici, îngenuncheat pe platforma de sub mine, de-abia mă pot 
abţine să nu dau fuga la el, să nu-l iau în braţe ca să-l apăr de 
lume. 


Deka bine? întreabă Ixa, îngrijorat. 
Sunt bine, îi răspund, îndurerată. Zboară mai aproape. 


Ixa îmi face pe plac şi coboară în ramurile unui arbore amarul 
din apropiere, apoi îi urmărim amândoi pe jatu aducându-l pe 
tata la seniorul Kadiri, care îndreaptă spre el un deget acuzator. 


— Omul acesta, fiara aceasta, care ne pângăreşte ochii şi 
nouă, şi lui Oyomo, are ceva să vă spună tuturor. 


Face un semn din cap şi unul dintre jatu ia un corn de metal şi i-l 
împinge în faţă tatei, care clatină din cap rugător spre seniorul 
Kadiri. Dar seniorul e neîndurător. 


— Vorbeşte, porunceşte el aspru. 


Toată fiinţa tatei parcă se prăbuşeşte în sine. Arată atât de mic 
acum, atât de fragil... Niciodată nu l-am mai văzut aşa, nici 
măcar când suferea atacurile cele mai rele de vărsat roşu. 


Se întoarce spre mulţime, tuşeşte puţin şi vorbeşte cu un glas 
dureros de slab chiar şi prin corn. 


— Seara bună, credincioşi ai lui Oyomo. 


Nu primeşte niciun răspuns în afară de nişte murmure 
dezaprobatoare. în mulţime creşte tensiunea. Furia. Toată lumea 
e speriată, nesigură, iar în faţă îl au pe tata, presupusul motiv 
pentru care au fost târâţi afară din case. Un ţap 


ispăşitor care le convine. 
Tata pare să ştie, pentru că aruncă o privire prudentă în jur. 


— Nu am dreptul să vă vorbesc. Sunt un păcătos în ochii 
voştri, în ochii lui Oyomo. 


Cade în genunchi. 


— Sunt cel mai monstruos păcătos din câți au existat! 
Iertați-mă! Iertați-mă! 

Se pleacă în fața mulțimii, lovind pământul cu fruntea la fiecare 
mişcare, dar mărturisirea aceasta nu face decât să ațâțe furia 
celor adunați. 


— Trădătorule! strigă cineva şi un bulgăre de pământ 
zboară spre tata. 


Se sparge de roba lui şi lasă o pată roşie pe materialul rupt. 


— Tată de demoni! strigă altul şi e de ajuns ca să se rupă 
stăvilarul: încep să zboare din nou bulgări şi pietricele ascuțite - 
practic orice găseşte gloata de aruncat. 


Cu fiecare lovitură, tata se pleacă tot mai mult, de parcă 
plecăciunile lui ar putea să îmbuneze adunarea, să stingă 
vinovăția care coace în el ca un puroi. 


Când lumea începe să arunce cu bălegar în el, jatu face în 
sfârşit un pas înainte şi cere tăcere cu un glas sever. 


— Ajunge! strigă cel cu glasul cel mai tunător. 


Durează o vreme până când mulţimea se potoleşte. Acum e într-o 
stare frenetică, de furie aprinsă, însetată de violenţă. Şi toţi ochii 
sunt aţintiţi asupra tatei, care stă în continuare cocârjat şi face 
temenele. Eu îl privesc cu trupul împietrit, dar cu gândurile într- 
un vârtej disperat. 


Cum a ajuns tata aici? 


îl credeam în siguranţă la Irfut, apărat de credinţa că eu, fiica 
lui alaki, ruşinea lui, am murit. Presupuneam că nu are cum 
să facă legătura dintre 


mine şi Num care s-a răzvrătit împotriva Hemairei în numele 
zeiţelor, să-şi dea seama ce am devenit. Deka e un nume destul 
de obişnuit în Provinciile de miazăzi şi, lucru şi mai important, 
trăsăturile mi s-au schimbat în ultimul an: pielea îmi e mai 
închisă la culoare, buclele odinioară moi îmi sunt strâns încreţite, 
iar ochii îmi sunt negri, nu cenuşii ca la naştere. Dacă adăugăm 
la asta faptul că toate posterele nu seamănă cu mine decât foarte 
vag, n-aş fi crezut niciodată că ar putea face legătura. Şi în niciun 
caz că ar fi aici, prizonier al seniorului Kadiri. 


Niciodată, nici în cele mai febrile închipuiri ale mele, nu mi-am 
imaginat asta. 

Seniorul Kadiri face ochii roată prin piaţă. 

— Deka, dacă mă auzi, şi sunt sigur că mă auzi, diseară îl 
vom executa pe tatăl tău. 

Cuvintele mă înjunghie ca un pumnal, dar nu mă clintesc. 

Deka bine? întreabă Ixa, îngrijorat 

Da, răspund, dar simt că mă sufoc, iar seniorul Kadiri continuă, 
cu zâmbetul acela oribil, pios, pe faţă: 

— Ai să-l laşi să moară, Deka, sau eşti o fiică onorabilă? 
Eşti o fiică gata să-şi dea viaţa pentru a-şi scăpa tatăl? 

— Nu! 

Spre uluirea mea, tata e cel care protestează. 

— Nu, Deka, deja ai murit o dată din cauza mea! Nu te 
pune în pericol din nou! 


S-a ridicat în picioare şi strigă atât de tare, încât îl aude toată 
lumea. 


Seniorul Kadiri se face vânăt la faţă; masca aceea calmă a lăsat 
loc unei expresii de furie, de parcă nu-i vine să creadă. 


— îndrăzneşti? şuieră el. îndrăzneşti să te pui împotriva 
voinţei lui Idugu, zeul tău? 


Le face semn celor doi jatu care stau cel mai aproape de tata să-l 
imobilizeze. Dar tata nu-l mai ascultă. 
— Deka, dacă mă auzi, am ceva important să-ți spun! 


Mama ta trăieşte. E... 


Unul dintre jatu îl pune la pământ cu un dos de palmă în aceeaşi 
clipă în care eu revin în propriul corp, trăgând scurt aer în piept 
şi speriindu-l pe Keita, care e înnebunit de panică. 


— Deka, ce se întâmplă? întreabă el, cu o expresie 
răvăşită, în timp ce mă îmbrăţişează. Iar erai în altă parte şi n- 
aveam cum să ajung la tine... nu puteam... 

— Mama, Keita. Tata a zis că trăieşte! 

— Ce? 

Keita se încruntă, pare să nu fi înţeles. 

— Ce spui, Deka? Mama ta a murit. Chiar tu mi-ai spus. 


— i-am spus, dar trăieşte. Aşa a zis tata. 


— Şi tu Îl crezi? Pe omul care te-a decapitat cu mâna lui? 


Cumva, Keita a trecut pe loc de la confuzia pricinuită de scena 
din fața noastră la bănuiala față de tata, dar n-am timp să-i explic 
ce se întâmplă. Dacă nu mă grăbesc, jatu îl vor lua pe tata şi n- 
am să aflu niciodată ce încerca să-mi spună despre mama. 


— Trebuie să mă duc, spun eu şi mă ridic. Trebuie să-l 
salvez pe tata! 


— Deka, stai, ce... 


Dar deja sar de sub coş şi alerg cu toată viteza spre capătul aleii. 


Ixa, vino! 


spun. Hai să-l luăm pe tata. 


Spre uşurarea mea, camaradul meu se lasă să plutească imediat 
până jos, deja în curs de preschimbare în forma lui adevărată, 
doar că-şi păstrează aripile. în spatele nostru se aud paşi în clipa 
în care îi sar în spate, iar când mă întorc, o văd pe Britta cum se 
apropie, cu o expresie derutată. 


— Deka, un' te duci? întreabă. Te-oi auzit că ziceai de tatăl 
tău? 

— Trăieşte, îi explic eu, prinzându-mă deja cu mâna de 
ţepii de pe spatele lui Ixa. 


N-am de gând să las pe nimeni să mă întoarcă din drum - nici pe 
Keita şi cu atât mai puţin pe ea. 


— Seniorul Kadiri l-a adus în piață şi tata a spus că 
mama trăieşte. Mă duc să-l eliberez. 


Spre surprinderea mea, Britta se mulţumeşte să aprobe din cap. 


— Nu-nţeleg nici jumate din ce oi zis, dar îs cu 
tine, Deka, spune ea, convinsă. Vin cu tine. 


Fără măcar să aştepte să protestez, se caţără pe spatele lui 
Ixa şi îşi ridică ciocanul de război. 


— „Britta! strigă Fi, dând fuga de sub coşul sub care au stat 
ascunşi. 

în privirea lui desluşesc ceva, o panică asemănătoare cu ce am 
văzut la Keita, dar n-am timp să mă gândesc. Britta vine cu 

mine. Mergem împreună să-l salvăm pe tata. Orice s-ar întâmpla, 
suntem eu şi cu ea. împreună ca întotdeauna. 


— Fuaţi-o înainte. Ne întâlnim la parc, îi spune ea lui Fi, 
în timp ce restul îşi fac şi ei apariţia, miraţi. 


între timp, eu mă străduiesc să-mi feresc ochii de ai lui 
Keita. Acum se apropie de Ixa, cu voce rugătoare. 


— Deka, gândeşte-te ce faci, mă avertizează el. Indiferent 
ce ţi se pare că ai văzut, probabil e o capcană a lui Idugu. Trebuie 
să fii prudentă. 


Dau din cap în semn că am înţeles. M-am gândit şi eu la 
posibilitatea asta, dar m-am mai gândit şi la altceva: dacă ce am 
auzit e adevărat şi eu îi ignor spusele tatei şi ratez ocazia, n-o să 
mi-o iert niciodată. 


— Mama trăieşte, răspund eu, hotărâtă. Şi tata ştie unde e. 
O să-l salvez. Ne vedem la parc înainte să se întunece. 


— Dar, Deka... începe el, aşa că-l privesc în ochi şi încerc 
să-i transmit tot ce simt. 


Ştiu că ce fac e nesăbuit - că îmi risc viaţa şi mie, şi Brittei. Dar am 
ieşit eu din situaţii mai rele, iar ea a ales să mă urmeze. Dau iarăşi 
din cap spre el. 


— Te iubesc, spun simplu, apoi îl îmboldesc pe Ixa cu 
genunchii în coaste şi simt privirea lui Keita aţintită asupra mea în 
timp ce ne înălţăm în aer. 


Când plonjăm vertiginos spre seniorul Kadiri, doar câteva secunde 
mai târziu, ochii lui ard de o încântare păgână. 


— Ştiam eu! cârâie el când Ixa aterizează. Ştiam eu că 
n-ai să-ți părăseşti tatăl! 


De-abia dacă-i arunc o privire şi mă reped spre tata, în timp ce 
Britta şi Ixa îmi deschid calea. Ce mulți urlători-ai-morți sunt aici! 
Dar nu sunt la fel de rapizi ca mine când mă aflu în starea de luptă, 
or eu pot să fiu agilă. Nu am nevoie decât să fiu agilă. Frica îşi 
iţeşte capul, dar o îndes cu forţa la loc. N-am timp de ea acum; 
trebuie să-l salvez pe tata. 


Mânată de disperare, lunec pe lângă urlătorul-morţii care îi 
comandă pe jatu şi îi văd corpul ca pe o formă de un alb orbitor, 
fiindcă ochii mei deja au trecut la starea de luptă. îmi simt pielea 
cum se întăreşte şi corpul cum se lungeşte, iar degetele mi se ascut 


în chip de gheare. Când întrezăresc semnul kaduth, îmi aţintesc 
repede privirea în pământ şi urmăresc mişcările urlătorilor-morţii 
după picioare. Atâta timp cât reuşesc să mă concentrez pe ei şi nu 
pe simbolul acela groaznic, n-o să păţesc nimic. Pot să-l iau pe tata 
de 


aici. 

Nu am în minte decât planul acesta în timp ce mă eschivez, 
dansez şi fentez; în doar câteva clipe, am ajuns la tata şi jatu 
care tocmai îl împing cu forţa în căruţă. îl smulg din mâinile lor 
cu o asemenea forţă încât se duc amândoi de-a berbeleacul. 


Tata priveşte în sus la mine cu un amestec de uimire şi fascinaţie 
îngrozită. Una e să ştii că fiica ta e Nuru cea despre care 
vorbeşte toată lumea şi alta s-o vezi în carne, oase şi piele 
bicoloră, cu corpul asemănător cu al unei urlătoare-a-morţii. 


— Deka, hârâie el răguşit, clătinându-se de parcă e prea 
slăbit să se mai țină pe picioare. Ai venit. 


în aerul din jurul lui e un miros ciudat, dar îl ignor. 
— Ţine-te bine, îi spun şi îl ridic pe un umăr. 
Apoi ţâşnesc mai repede decât am făcut-o vreodată, alergând ca 


vântul printre urlătorii-morţii, ferindu-mă de scânteieri de 
gheare şi împunsături de sulițe. 


Sunt ca un dansator dintr-o procesiune de carnaval - fac 
piruete, mă învârt, mă eschivez până când, în cele din urmă, 
ajung lângă Ixa, deja înconjurat de o hoardă de urlători-ai- 
morţii. 


Deka! spune el, uşurat, în timp ce-i rupe dintr-o muşcătură mâna 
unui urlător-al-morţii din apropiere. 


Creatura răcneşte de durere şi sunetul îl face pe tata să tresară 
chinuit. Aproape că am uitat că e om şi deci îl reduc uşor la 
neputinţă vocile urlătorilor-morţii. Mă răsucesc pe loc şi îi tai 
gâtul atacatorului. în timp ce se prăbuşeşte, sar peste corpul lui, 
apoi îl urc pe tata pe Ixa, care întinde aripile imediat şi se ridică. 
Sar şi eu pe el, apoi o strig pe Britta; încă se luptă cu urlătorii- 
morţii în apropiere. 


— Britta, hai să mergem! strig eu. 
— Vin! răspunde, alergând spre mine cu mâna întinsă. 


O apuc în timp ce Ixa se înalţă şi iată-ne: suntem în aer, Ixa bate 
din aripi spre parcul către care se îndreaptă ceilalţi. îi văd, 
puncte care gonesc pe străduţe, iar deasupra lor Katya şi 
Nimita, două umbre zvelte în întunericul începutului de seară, 
sar de pe un acoperiş pe altul. 


De cum părăsim piaţa, Britta se porneşte pe râs, cu o uşoară 
notă de isterie în glas. 


— Om reuşit, Deka! spune ea, şocată. Nu-mi vine să cred c- 
om reuşit! 


Dau din cap, încă tremurând din tot corpul. 


— Nici mie nu-mi vine să cred, spun, cu ochii la spatele 
tatei, care umple spațiul din fața mea. 


îl bat pe umăr. 

— Tată, întreb, mama chiar trăieşte? 

— Deka... 

Tata se întoarce spre mine, cu un aer nedumerit. 

— Chiar eşti aici. 

Apoi, de parcă tocmai şi-a amintit întrebarea mea, încuviinţează 
din cap. 


— Da, este. Umu e... 


îl întrerupe o bufnitură puternică. Mă uit în jur, încercând să-mi 
dau seama de unde a venit, până aud un mârâit slab, îndurerat. 
Apoi Ixa cade. 


Mi se strânge stomacul; Ixa se prăbuşeşte, străduindu-se din 
răsputeri să bată din aripi sau măcar să le mişte puţin. 


— Ixa? strig, disperată. Ixa! 
Deka, răspunde el răguşit, amuţit de durere, privind în jos. Din 


coaste, în 


partea stângă, îi iese o suliță - una foarte cunoscută -, iar 
conducătorul jatu urlă victorios când ne ciocnim de un acoperiş 
din apropiere. 


— Ţineţi-vă bine! spun, trăgându-mă mai aproape de 
tata, când Ixa se rostogoleşte, apoi cade pe străduţa de 
dedesubt. 


Suliţa zăngăneşte ascuţit pe pietrele de pavaj roşii, smulgându-i 
încă un mârâit de durere tovarăşului meu, aşa că sar repede jos 
şi, între timp, îmi despic pielea din palmă. Coada suliţei îi iese 
dintre coaste însoţită de un râu de sânge albastru în clipa în care 
trag de ea, dar sunt pregătită şi îmi apăs mâna însângerată de 
rană. Aurul i se cufundă imediat în carne şi, sub privirea mea 
uşurată, deschizătura dintre coastele lui Ixa se lipeşte la loc, iar 
marginile neregulate se trag una spre alta sub palma mea. Deja 
se vindecă, aşa cum mă aşteptam. 


Dar a pierdut prea mult sânge. Cu cât mă uit mai mult la el, cu 
atât mai mult îmi dau seama: sunt scăldată în el, albastrul mi se 
îmbibă în robă cum stau îngenuncheată deasupra lui. Nu mai are 
cum să ne poarte în spate, iar Lepădaţii sunt pe urmele noastre, 
le aud paşii tot mai aproape. Mă uit în jur, în căutarea unei căi 
de scăpare, şi aud apa clipocind. Iată-l, un râu uriaş care curge 
chiar prin mijlocul oraşului. Braţul principal al lui Agbeni. 
Răsuflu uşurată când văd cât de aproape e de noi. Nu trebuie 
decât să-l traversăm. Dacă trecem de el, putem scăpa. 


Mă ridic repede şi mă simt plină de recunoştinţă când o văd pe 
Britta că-l ţine bine pe tata. Hai, Ixa! îl încurajez eu. Treci, te 
rog, la forma de pisoi. 


Deka, spune el. Un răspuns slab, dar aprobator. 


Se micşorează cât ai clipi până ajunge la forma felină, iar eu îl 
iau în braţe înainte să mă întorc spre Britta, gata s-o îndemn 
să alerge mai departe. Mă opresc când îi văd expresia 
mâhnită de pe chip. 


— Deka, spune ea încet, cu ochi trişti, foarte trişti. 


Se uită în jos la tata şi aud imediat hârâitul oribil care-i iese din 
piept. 
— Deka, şopteşte Britta din nou, cu privirea îngrijorată. E 


deja... 


— Ştiu, spun repede, încercând s-o opresc înainte să 
continue. 


Ştiu ce înseamnă sunetul acela. Orice războinic ştie. 


Britta aruncă o privire spre capătul aleii, de unde se apropie 
paşii Lepădaţilor, apoi se uită din nou la mine. 


— Pot să trag de timp, spune ea brusc. Câteva minute, mai 
mult nu-s în stare. 

— Mulţumesc, îi spun, deşi de-abia acum încep să înțeleg 
situaţia în care ne aflăm. 


Am scăpat o dată de Lepădaţi, încă nu sunt sigură cum; Ixa e 
rănit; Lepădaţii se apropie; iar tata... tata e... 


Respir adânc în încercarea de a-mi alunga acest gând din minte, 
iar Britta păşeşte în faţa mea şi ridică braţele. Sunt încă în 
starea de luptă, aşa că văd puterea cum îi izbucneşte în sus prin 
corp când izbeşte cu piciorul în pământ, adoptând forma de 
luptă Pământul Neclintit, pe care o recunosc de la lecţiile cu 
karmoko Huon, fosta noastră maestră de lupte. Pământul 
Neclintit e făcută să echilibreze combatantul în confruntări corp 
la corp, dar nu ştiu ce rost ar avea aici, când avem atâţia 
adversari. Oricum, continui s-o urmăresc, captivată de puterea 
care clocoteşte în ea ca un val de lumină albă. 


Pentru o clipă, nu se întâmplă nimic. Nu văd altceva decât 
lumina aceea... Apoi ţâşnesc cu boltă dâre albe, când puterea 
explodează din picioarele ei, revărsată în pământ ca un ocean 
de lumină. în clipa în care dispare, se aude un huruit 
îndepărtat şi slab... apoi în faţa noastră erupe un perete de 
stâncă. 


Şi încă unul. 


Şi încă unul. 


Până să mă dezmeticesc, suntem încercuiți complet de o 
structură mică, triunghiulară, ale cărei laturi de piatră se îmbină 
atât de bine, încât prin crăpăturile din colţuri nu răzbate decât 
un firicel de lumină. Britta ne-a construit o fortăreață - una 


făcută doar din piatră şi energia ei... din care a cheltuit prea 
multă. Văd cât a slăbit lumina dinăuntrul ei, la fel cum arăta în 

Numai să reuşim să scăpăm de aici. 
Odată ce termină, Britta se lasă la pământ, cu trupul secătuit. 


— Nu ştiu cât o să ţină când o să dea în el, spune ea 
obosită, în timp ce pleoapele i se îngreunează. Eu acuma trag 
un pui de somn scurt. 


— O să țină atâta timp cât e nevoie, spun eu repede, 
recunoscătoare pentru efortul ei. 


Şi chiar dacă nu ține piatra, o să mă descurc eu. Nu am de ales. 
Hârâitul acela groaznic se aude atât de tare din pieptul tatei, 
încât nu mai pot să-l ignor. Tata trage să moară. 


E timpul să ne luăm adio. 


1 


goa eram mică, tata era un bărbat masiv, robust, cu părul auriu 
ca soarele şi ochii cenuşii ca norii de furtună. în mintea mea, era 
un munte - o siluetă impunătoare care mă ridica pe umerii lui 
laţi şi îmi dădea senzaţia că pot să ating cerul. îl credeam etern, 
de neclintit, ca muntele cu care-l identificam. N-aveam dreptate. 
lar acum, n-a mai rămas din bărbatul puternic pe care-l 
cunoşteam decât silueta asta scheletică, al cărei piept osos e 
scuturat de horcăitul acela cumplit. 


Când îl văd întins acolo, un morman de zdrenţe mizerabile pe 
pietrele murdare pe care se ridică adăpostul acesta ridicat în 
grabă, din piept îmi iese un suspin. 

— Tată, şoptesc, trăgându-mă mai aproape de el. 


îi aud pe Lepădaţi dincolo de peretele cel mai apropiat, râcâind 
piatra cu ghearele, dar nu contează. Nimic nu mai contează. Tot 
ce s-a întâmplat între noi mai demult - trădarea lui, abandonul, 
chiar şi mulțimea de întrebări pe care le am despre mama - 
dintr-odată nimic nu mai pare atât de important, întind o mână 
spre el, dar o trag repede înapoi, uimită, când mă loveşte izul de 
transpirație acră şi urină şi moscul cărnii în putrefacție. Deci 
asta am simţit mai devreme. 


— Tată, şoptesc îngrozită. 

Simt că este aproape peste puterile mele să-l văd în starea asta. 
Tata se întoarce spre mine şi zâmbeşte trist, cu ochii cenuşii orbi în 
întuneric. 

— Deka, spune el răguşit, chiar tu eşti. Credeam că 

visez... întinde mâinile şi mă smucesc înapoi fără să vreau, 


asaltată de toate 


amintirile groaznice. Ultima oară când i-am văzut mâinile, ţinea 
în ele o sabie - sabia cu care mi-a tăiat gâtul. Dar acum degetele 


îi sunt aproape blânde în timp ce mă caută. 


— Ce vise am avut, Deka, ce coşmaruri cumplite. 
Tata tuşeşte din nou, de data asta atât de violent, încât aud 
lichidul cum îl clipoceşte în plămâni. 


Mă las repede lângă el, fără să-mi mai pese când mirosul mă 
asaltează din nou, fără să-i mai aud pe Lepădaţi cum izbesc în 
zidurile fortăreței. 


— Tată, spun, luându-i palmele într-ale mele. 
Ce reci sunt. Ce reci... 
— Trebuie să rezişti. Dacă rezişti, te duc eu undeva, găsesc 


un vindecător. 
Pot să te salvez. 


îmi strecor mâinile pe sub el ca să-l ridic, dar iarăşi mi se pune 
un nod în gât. E tot numai piele şi os. Văzusem şi până acum, dar 
când îl şi simt... E atât de fragil încât parcă vântul îl va lua dintr- 
o clipă în alta, făcându-l să dispară pentru totdeauna, dacă nu-l 
ţin bine. Mi se scurge o lacrimă pe obraz şi clipesc, luată prin 
surprindere. 


— O să te duc de aici, îi spun, hotărâtă. 

Dar în timp ce mă ridic în picioare, un deget scheletic îmi şterge 
lacrima. Privesc în jos şi văd ochii tatei cum sticlesc febril. 

îmi alung gândul din minte. 


— N-are rost, Deka, şopteşte el. Deja e prea târziu, ştii şi 
tu, nu? Şi chiar dacă n-ar fi... 


Se întoarce cu greu spre pereţii fortăreței, dincolo de care 
izbiturile au lăsat loc bufniturilor îndesate ale unor corpuri 
masive lovindu-se de stâncă. 


Din fericire, fortăreaţa nu se clinteşte. Nici măcar nu se clatină. 
Britta chiar a 


construit-o cu toată puterea ei. îmi dau vag seama că a început 
să se mişte şi ne urmăreşte cu lacrimi în ochi. 


întorc privirea spre tata. 


— Nu, îi spun. O să te duc la un vindecător. O să te duc 
într-un loc sigur. 

Toate resentimentele, toată furia mea - toate s-au risipit şi au 
lăsat numai disperarea asta, convingerea asta stranie, îndârjită. 


Atâta timp am crezut că sunt furioasă pe el, când de fapt eram 
tristă. Era tatăl meu şi s-a dezis de mine. De cum au venit preoţii, 
m-a părăsit, m-a trădat când ar fi trebuit să mă iubească - şi eu îl 
iubeam. La gândul acesta simt că mă sufoc - e un lucru de care 
îmi dau seama şi pe care prea târziu îl accept. 


De atunci şi până acum l-am iubit. 


Credeam că sunt tare, că am înlocuit toate amintirile, că mi l-am 
izgonit din minte cât de mult am putut, dar de fapt sunt aceeaşi 
fetiţă de odinioară şi-i caut afecțiunea. îi caut iubirea. 


Tata clatină din cap, o mişcare imperceptibilă. 
— Nu mai e timp, nu mai e leac - pentru aşa ceva nu există. 


îşi trage la o parte partea de sus a robei şi mirosul se intensifică. 


Stomacul îmi tresare şi mi se umplu ochii de lacrimi când mă uit 
în jos şi îi văd rana din piept, înnegrită pe margini, rotundă şi 
adâncă. în ea se foieşte ceva. Viermi. îmi urcă voma în gât şi mă 
grăbesc să-l las din nou jos şi să alerg spre capătul cel mai 
îndepărtat al adăpostului, unde dau afară toată mâncarea pe 
care a furat-o Lamin pentru noi mai devreme, după-amiază. Când 
termin, mă şterg la gură cu mâini tremurătoare şi mă întorc la el, 
ignorând din răsputeri bufniturile corpurilor de jatu care se 
lovesc de adăpost, ţipetele îndepărtate, comenzile înfuriate ale 
seniorului Kadiri. Dacă mă concentrez pe ce se întâmplă aici şi 
acum, e ca şi cum n-ar exista. Ca şi cum nici n-ar fi aici. 


— Ce frumoasă e lumina, şopteşte tata. 


Are ochii fixaţi pe ultimele raze de soare care intră printr-una 
dintre crăpăturile adăpostului, dar nu sunt sigură cât vede din 
ele. Parcă e deja pe jumătate plecat, cu spiritul înălţat la ceruri, 
dar corpul încă aici. 


Apoi privirea îi rătăceşte spre mine, ciudat de absentă. O observ, 
chiar şi în penumbră. 


— Ştiu că n-am niciun drept să cer asta, dar ai vrea să vii 
să stai lângă mine din nou, Deka? Te rog, şopteşte el. 


E prima oară când aud cuvintele astea din gura lui şi mă zguduie 
până în adâncul ființei. Fac ce-mi cere, cu fiecare muşchi din corp 
tremurându-mi atât de tare, încât parcă am fost aruncată într-un 
lac îngheţat şi ţinută sub luciul apei până mi s-a prefăcut toată 
carnea în gheaţă. 


— Am avut mult timp să mă gândesc în anul care a 
trecut, şopteşte el, cu vocea redusă la un şuier. Mult timp să mă 
rog, să reflectez. Să mă căiesc. 


întinde mâna spre mine şi i-o iau, încercând să nu observ cât e de 
slab, cât de clar simt oasele cum se freacă unele de altele sub 
piele. Par fragile, la fel de uşor de spart ca nişte coji de ouă. 


— îmi pare rău că nu te-am apărat, Deka, horcăie el. îmi 
pare rău că n-am fost un tată bun... N-am nicio scuză pentru cum 
te-am tratat. Când ţi s-a schimbat sângele, trebuia să te duc pe 
furiş undeva, să fug cu tine. Chiar şi acolo, în pivniţă, trebuia să 
întorc sabia spre seniori, dar am întors-o spre tine. Singurul meu 
copil. Singura mea fată. 


Cuvintele răsună în mine - şi îmi amintesc de ceva. 


— Tată, încep, simțind cum mi se lasă o greutate pe 
inimă. Cred că trebuie să ştii ceva. Nu sunt chiar... 


— Ştiam că nu eşti sânge din sângele meu. 


Mă fixează cu o privire pătrunzătoare, deşi pustie. 


— Din clipa în care mi te-a pus Umu în braţe, am ştiut că 


nu eşti a mea. 


Semănai cu mine, te şi purtai ca mine, dar ceva dinăuntrul meu 
îmi spunea că erai ceva nefiresc. Că erai ca ea. 


îi simt cuvintele ca pe o sabie în inimă. 


Lacrimile îmi ard ochii; încerc să-mi trag mâna din mâna lui, dar 
tata o strânge mai tare - lucru straniu pentru cineva atât de 
slăbit. 


— Dar tot te-am iubit. Pe amândouă v-am iubit. 
Zâmbeşte trist, cu ochii plini de lacrimi. 


— Te-am iubit cu tot ce erai - cu fiecare răsuflare a ta. 
Nu conta ce erai, Deka. Erai a mea şi trebuia să te apăr - trebuia 
să te salvez. Dar eu am ascultat de înțelepciuni. Mi-am încălcat 
cele mai adânci credințe pentru ce m-au învăţat pergamentele şi 
preoții. Am fost un laş, un nebun nedemn de darul pe care l-am 
primit şi pentru asta îmi pare rău. Loarte, foarte rău. 


Scormoneşte prin zdrenţele robei de pe el şi scoate ceva pe care 
mi-l îndeasă în palmă. 


Când o deschid, simt că rămân fără aer. E colierul mamei, cel pe 
care l-a luat când eram întinsă, pe moarte, pe podeaua pivniţei. 
Mi-l pune în mâini, apoi se apleacă înainte ca să-şi odihnească 
fruntea pe ele ca în rugăciune. 


— Mă vei putea ierta vreodată pentru ce am făcut, Deka? 
şopteşte el. Nu acum, dar poate într-o zi, în secolele care vor 
urma - vei putea ierta vreodată slăbiciunea omului ăstuia 
netrebnic şi mândru? 


— Te iert. 


Cuvintele ies din mine atât de repede, încât îmi dau seama pe loc 
că sunt adevărate. îl iert pe tata pentru tot ce a făcut. L-am 
iertat din clipa în care l-am văzut în piaţă, plecându-se în faţa 
unei mulţimi care-l ocăra ca să mă apere cu ultima suflare, deşi 
era împotriva firii lui să se opună celor din jur. 


— Te iert, spun din nou. Te iert. 


Mă bucur, răspunde tata, cu o voce stinsă. 


Ochii îi sunt şi mai goi, îmi dau seama că nu mai văd nimic. 
— Mă bucur că sunt iertat. Acum pot să mă duc să fiu cu 
Umu din nou. Clipesc. 


— Dar credeam că... 


— Uneori o văd, şopteşte el, în timp ce strânsoarea îi 
slăbeşte, iar hârâitul devine, dintr-odată, şi mai puternic. 


Degetele îi sunt reci, din cale-afară de reci. 


— Mă urmăreşte de la marginea satului. Întotdeauna 
arată ca pe vremuri Umu a mea. Mereu aşa de frumoasă. 
Neschimbată, cum mi-o amintesc. Trăieşte, să ştii. Trăieşte aici. 


Se bate pe piept, apoi îmi zâmbeşte, cu o expresie de extaz 
aşternută pe faţă. 

— Uneori îmi şopteşte noaptea, îmi dă veşti pentru tine. 
îmi cere să-ţi spun că trăieşte, că te aşteaptă în Gar Nasim... 
Gar Nasim. Mă forţez să-i zâmbesc. Bineînţeles. 


Gar Nasim e insula pe care a vrut mama s-o vadă dintotdeauna, 
un loc minunat ascuns atât de departe în oceanul dintre Otera şi 
Tărâmurile Necunoscute, încât a căpătat o aură mitică. 


Bineînţeles că tata şi-ar imagina-o acolo. Bineînţeles că şi-ar 
imagina-o pe mama vie. 


Scot un suspin, dar ochii tatei se întorc din nou, orbi, spre 
crăpătura din zid, de parcă ar căuta o lumină pe care numai el o 
vede. 


— Mi se pare că o şi văd, şopteşte. Cred că vine să mă ia. 


Mâna i se ridică firav, în semn de salut spre o ființă care nu mai 
există decât pentru el. 


— Mergi mai încet, Umu, spune el zâmbind. Vin, iubirea mea. Vin 
acasă... încă o răsuflare îi zguduie pieptul, apoi tăcere. 


Dintr-odată, tata nu mai e. 


Apoi e linişte. Gol. Parcă a ieşit tot aerul din adăpost şi a lăsat 
numai întunericul şi umbrele. Colierul mamei îmi atârnă greu în 
mână, aşa că îl bag în buzunar. Apoi închid ochii tatei şi îi acopăr 
trupul cu mantia mea. 


Şi rămân acolo. 


Trece un timp - cât anume, nu ştiu sigur. Nu-mi dau seama cum 
curg minutele, cum plutesc pe lângă mine secundele. Nu ştiu 
decât că de-acum e noapte şi totul e nemişcat. Paşnic. Parcă 
lumea s-a oprit în loc şi nu se va mai pune niciodată în mişcare. 
Şi nici nu vreau să se mişte. Nu vreau decât să stau aici, în 
tăcerea asta, şi să las întunericul să mă ducă unde vrea el. 


Aproape că nici nu simt lacrimile care îmi curg pe obraji, 
aproape că nici nu-l simt pe Ixa care, slăbit, mi se încolăceşte în 
jurul gâtului în forma de pisoi şi nici pe Britta trăgând de mine. 


— .. .eka, trebuie să mer... 


Acum totul e făcut ţăndări. Lumina, sunetul, mişcarea - totul. La 
colţurile fortăreței scânteiază ceva argintiu, spre care Britta 
arată cu disperare: un cârlig de metal gigantic trage de pereţii 
fortăreței să-i depărteze, dar mie numi pasă. Nu-mi pasă dacă se 
prăbuşesc, dacă moare sau nu moare seniorul Kadiri, dacă arde 
lumea în jurul nostru. Eu vreau să stau aici în tăcere şi 
nemişcată. Măcar o dată, vreau să stau nemişcată. 


— V-am spus eu că n-o să-l părăsească nici mort. 


Vocea triumfătoare a lui Elfriede însoţeşte prăbuşirea bruscă a 
pereţilor fortăreței, iar când ridic ochii, o văd pe străduţă, chiar 


dincolo de pietrele căzute, cu seniorul Kadiri alături. Cei doi sunt 
însoţiţi de un contingent întreg de jatu, iar din piaţa din spatele 
lor se revarsă şi mai mulţi. Ixa mârâie şi se 


ariceşte spre ei. 


în mod ciudat, nici urmă de Lepădaţi. Urlătorii-morţii cei 
purpuriu-aurii au dispărut cu toţii, cine ştie de ce, şi le-au luat 
locul aceşti jatu, care acum poartă măştile morţii, nişte podoabe 
bogate, de obicei făcute pentru cadavre, modelate după 
trăsăturile fiecăruia. La vederea lor, simt că mă întunec. Mai- 
marii satului ar fi pus să i se facă una şi tatei, dacă ar fi murit la 
Irfut. L-ar fi îngropat cu un exemplar din înţelepciunile Veşnice - 
i-ar fi făcut măcar o scurtă ceremonie ca să-i uşureze călătoria 
către Tărâmurile de Apoi. Dar aici nu va avea parte de aşa ceva. 


Gândul mă îngheaţă şi mai tare pe dinăuntru. 


îl pun jos pe Ixa, apoi mă ridic, îmi iau săbiile atika, dându-mi 
vag seama că Britta stă în picioare în faţa mea, protectoare, cu 
ciocanul de război în mână, deşi de-abia mai e în stare să-l 
ridice. 

— Deka... începe ea, îngrijorată, dar trec mai departe. 
Nu mai am nevoie să mă apere. 

— Altă capcană, spun, cu o voce ciudat de distantă, 
privindu-l pe seniorul Kadiri. Bravo. 


Nu ştiu de ce, dar nu mă îndurerează gândul că m-a prins 
preotul, deşi o mică parte din mine e curioasă să afle de ce i-a 
înlocuit pe Lepădaţi cu atâţia jatu. Dar nu stărui prea mult 
asupra întrebării. 


în adâncul meu se înfiripă alt sentiment straniu. Uşurarea. Rece 
şi crudă. Tata e mort pe jos în spatele meu, în mâini am două 
atika, iar în faţă, aliniaţi, un contingent de bărbaţi cu măşti ale 
morţii, vieţi numai bune de secerat. 


Ce amabil din partea lor că au venit pregătiţi aşa. Aproape ai 
zice că-şi doresc să-i masacrez. 


Bineînţeles, am de gând să le fac pe plac. 


Deka? întreabă Ixa, dar clatin din cap. 


Nu, Ixa, răspund. De data asta nu mai fugim. 


Nu acum. Niciodată de-acum încolo. 


îi ignor pe el şi pe Britta în timp ce înaintez spre seniorul Kadiri 
şi Elfriede, cântărindu-mi săbiile în mână, savurându-le 
greutatea. Aşa cum mă aşteptam, amândoi au semnul kaduth 
brodat pe robe, la fel ca jatu, numai că aceştia din urmă îl poartă 
pe platoşe, ca întotdeauna. E ciudat, dar nu mă mai deranjează. 
Acum nimic nu mă mai deranjează. Sunt complet rece. O vietate 
făcută din gheaţă şi zăpadă. 


— De când pui la cale asta? întreb, mai mult din 
curiozitate decât cu vreun gând serios, când ajung în dreptul lor. 


Şi asta, şi capcana întinsă de seniorul Kadiri la Zhushan par 
foarte bine gândite. 


— Luni de zile, recunoaşte seniorul. Ştiu eu cum lucrează 
zeițele voastre. 

Mai precis, ştiu ce metode are căţeaua de Fatu. 

Ah... Iar cuvântul acela. Ori de câte ori vor să insulte, bărbaţii 
pioşi îl scot la înaintare. Dar pe mine nu mă deranjează. 


— N-o mai cheamă Fatu, să ştii, acum e Mâini-Albe, îi 
spun calmă. S-a hotărât să-l adopte ca nume nou pentru o eră 
nouă. 


Nu mă obosesc să comentez celălalt apelativ, insulta. Nu 
contează, am de gând s-o fac cu tăişurile săbiilor atika. 


— Fatu, Mâini-Albe - n-are importanță cum îi spuneţi. 
Prima regină războinică a rămas la fel: o grozăvie, un blestem 
asupra imperiului, pufneşte disprețuitor seniorul Kadiri. 


De fapt, e aproape liniştitor să văd atâta ură cum se revarsă din 
el, cum îşi dă arama pe faţă. 


— Atâţia şi atâția ani am studiat-o, am citit despre 
isprăvile ei, continuă el. Bineînțeles că urma să te trimită pe tine, 
ca Nuru, să te ocupi de asta. Te manevrează cum vrea ea, nu-i 


aşa? îţi clădeşte legenda şi puterea, nu? Dar 


Z aşa face ea, întocmai cum 
am prevazut — numai că -a 
reuş1 spe oria cu uşile, ai 
ncerca ispari in , 
ericire, teca asit’ ldugu aici. 
re tot oraşu D mână, 5a, Stii. 
ànd ne-a spus ca._te-al intâcs 
mi-am da ma_că ebule să-l 
aduc pe. tată ău. „era 
singurul, care putea. să. te. cheme 
aşa, sa te facă să ieşi din 
ascunzătoare. 


Chicoteşte. 

— Ai tu defectele tale, dar ca fiică eşti devotată nevoie 
mare, nu-i aşa, Num Deka? De cum l-ai auzit că suferă, ţi s-a 
şters orice urmă de judecată. Deşi s-a dezis de tine şi ţi-a aprobat 
moartea. 


Aruncă o privire spre Elfriede. 
— Ba te-a şi decapitat o dată, nu? 


Când ea încuviinţează din cap, mă cuprinde ceva ciudat de 
asemănător cu furia. Dar n-are cum să fie furie. Furia nu e 
rece şi îndepărtată ca senzaţia aceasta stranie şi urâtă care 
pare că-mi despică pieptul 


O privesc cu ochii îngustaţi cum răspunde: 


— Da, aşa a făcut. După care a lăsat-o în pivniță cu 
preoţii. Ştia că e o mârşăvie, o jignire față de tot ce e sfânt. Dar 
Idugu e îndurător. Vede merite chiar şi în creaturile ca ea. 


Dintr-odată, vocea îi sună ca un cui care îmi zgârie craniul pe 
dinăuntru. 


— Nu mai vorbi, mă răstesc, nemaiputând să suport 
sunetul. Dacă vrei să trăieşti, nu mai scoate o vorbă. 


Aproape o simt cum zâmbeşte în spatele măştii de pietate din 


lemn simplu când răspunde: 


— Eu dacă vreau să trăiesc? Eşti înconjurată, Deka, şi tu 
şi mizerabila ta de soră de sânge de colo. 


Scuipă cuvintele către Britta de parcă prietena mea ar fi mai prejos 
de ea. 


— Nu mai ai scăpare. Aşa cum n-a avut nici tatăl tău, eretic 
ce era. 

Cu fiecare cuvânt al ei, lumea se întunecă, se preface într-o 
versiune a ei mai sumbră, mai umbrită. Lunec în starea de luptă 

şi Elfriede nu mai e o persoană - doar o umbră în formă de om de 
un alb orbitor, în care inima străluceşte cel mai tare. Mă 
concentrez pe ea. 


O bătaie. Două. Trei. 

Elfriede nu observă pericolul, continuă să-şi reverse veninul. 

— N-o să înţeleg niciodată cum de n-am văzut întunericul 
din tine. 


Seniorul Kadiri se întoarce şi o mângâie pe cap. 

— Nu e vina ta, copilă. Răul ne orbeşte. Dar de aceea e 
Idugu cu noi: să reverse lumina adevărului peste lume. Să 
gonească răul înapoi în întuneric. 


Simt cum îmi zguduie pieptul un râs sumbru. Răul? Arunc o 
privire peste umăr la tata, la trupul lui fără viaţă întins acolo, 
printre spărturile fortăreței sfărâmate, atât de departe de tot ce 
cunoştea şi iubea. Atâţia ani a recitat cu credinţă înţelepciunile 
Veşnice, le-a cinstit fiecare precept, ca să ajungă aşa, un trup 
neînsufleţit uitat pe o străduţă. 


Mă întorc spre preot. 
— Noi suntem răul? şuier. 


— Deka, şopteşte Britta ca să mă avertizeze. 


De ceva vreme aruncă priviri în jur, desigur, ca să găsească o 
cale de retragere, doar că nu există. 


Nu e decât râul Agbeni în spatele nostru, dar şi ea, şi Ixa sunt 
prea slăbiţi să înoate. Şi chiar dacă n-ar fi, vacilor-de-râu nu le 
plac intruşii la ora asta a serii: s-a mai întâmplat să spintece 


străini cu coarnele noaptea. 


Nu există absolut nicio cale de scăpare de pe străduţa asta 
mizerabilă şi, pentru prima oară, gândul nu mă sperie. Nu simt 
decât un entuziasm straniu, 


pervers. 
Seniorul Kadiri îmi zâmbeşte compătimitor. 


— Eşti cea mai spurcată dintre toate creaturile, Nuru 
Deka, o pată pe faţa pământului, dar Idugu, în marea Lui 
înţelepciune, simte că poţi fi izbăvită. Vei veni la chemarea lui. 


— Şi dacă nu, ce? îl provoc. Ce o să faceți dacă nu ascult 
chemarea lui, o să mă executaţi? 


— Dacă aşa doreşti... 
Seniorul Kadiri face un gest indolent spre jatu. 


Şi primul val de bărbaţi se năpusteşte înainte. 

Nici nu apucă să se apropie, că mi se lasă pe ochi o ceaţă roşie, 
iar instinctul ia imediat locul raţiunii. Sunt un vârtej în mişcare; 
îl despic în două prin mijloc pe cel mai apropiat jatu, apoi trec la 
următorul. în câteva clipe, sunetul şi culorile se amestecă, se 
rostogolesc capete, zboară braţe, aerul e împroşcat cu sânge şi 
măruntaie. Simt durere în braţ şi, când privesc în jos, îl văd 
aproape complet despărţit de corp. îl smucesc la loc înainte să 
merg mai departe, croindu-mi drum cu atika. Cad alte capete, 
alte măruntaie, alte viscere. Dar eu continui să înaintez. Continui 
să lupt. Nu ştiu cât fac asta, cât timp lupt cu jatu, doar că o fac 
neîntrerupt, cu asemenea ferocitate încât, din senin, nu-mi mai 
rămâne niciun corp de jatu de secerat. 


Când cobor ochii, uimită, descopăr că sunt scăldată în sânge de 
sus până jos, iar dintre duşmanii noştri nu mai sunt în picioare 

decât Elfriede şi seniorul Kadiri, ghemuiţi în mijlocul străduţei, 
protejaţi până acum de bărbaţii care au murit. 


Pe jos e atâta sânge, încât cizmele îmi plescăie când mă îndrept 
spre ei. Elfriede chiţăie şi se retrage în spatele seniorului în clipa 
în care mă apropii, dar preotul ridică bărbia sfidător. 


Apăs vârful unei atika de gâtul lui gol. 


— Fii bun şi mai aminteşte-mi ce ai spus mai devreme, îl 
îndemn. Mi se pare că mi-ai spus că sunt o năpastă, o pată pe 
faţa pământului sau aşa ceva... 


Seniorul Kadiri face un pas înainte, în tăişul săbiei, fără să 
tresară măcar când lama îi taie pielea. Mă amuză să văd că, sub 
albastrul pielii, sângele îi e roşu, ca al oricărui om. Dar, spre 
deosebire de cei mai mulţi, el nu se fereşte când împing atika 
mai adânc. 


Ce curajos. Ce necugetat. 
Sunt aproape impresionată. 


— Nu-mi iau cuvintele înapoi, Num Deka, rosteşte el, iar 
în ochi încă îi luceşte pioşenia aceea enervantă. Eşti fiara 
prorocită în înţelepciunile Veşnice. Dar Idugu crede de cuviinţă 
să încerce să te aducă pe calea cea dreaptă. Vede potenţial în 
tine, deşi eu cred că meriţi să arzi în Focuri. 


— Să arzi în Focuri, repetă Elfriede rugăciunea plină de 
ură, într-o şoaptă slabă. 


Când mă întorc spre ea, scoate iar un sunet ascuţit. Exasperată, 
îi ridic masca pe vârful celei de-a doua atika şi i-o azvârl. Se 
repede după ea şi oftez. Chiar şi acum, îi e ruşine să-şi arate 
chipul descoperit în faţa unui bărbat. 


Fanatismul e cea mai rea boală. 


O apuc de braţ înainte să apuce să ajungă la ea şi lovesc masca 
cu piciorul, aruncând-o mai departe. 


— Nu-ţi mai foloseşte la nimic, îi spun rece când se 
sparge de un zid. Toţi bărbaţii care au fost aici sunt morţi deja, 
iar el - fac un semn din cap spre seniorul Kadiri - va pleca după 
ei curând. Nu mai ai în faţa cui să faci temenele. Nu mai suntem 
decât eu şi cu tine. 


Tremurând, Elfriede se îndreaptă de spate şi se întoarce să se 
uite la mine. în sfârşit, îi văd chipul, chipul fetei care-mi era 


odinioară singura prietenă. 


Nu s-a schimbat prea mult în anul ce a trecut de când ne-am 
despărţit. Părul îi e la fel de subţire şi de tern, doar că acum e 
strâns la spate cu brutalitate, de 


parcă ar fi suficient să-l întrezărească cineva ca să se simtă jignit. 
Pata roşie cu margini neregulate îi înfloreşte în continuare pe 
obrazul stâng, doar că acum e mai intensă - sau poate s-a făcut 
mai palidă pielea din jurul ei. Aşa se întâmplă cu femeile de la 
miazănoapte după doar trei-patru luni de purtat masca. Orice 
culoare ar fi avut pielea lor, dispare şi lasă în urmă doar tenul 
palid, aproape transparent din pricină că nu vede lumina soarelui. 


Ochii verzi ai lui Elfriede, însă, sunt la fel de vii ca întotdeauna. 


îl supraveghez pe seniorul Kadiri cu coada ochiului şi înaintez spre 
ea, simțind în continuare răceala aceea în suflet. Nu mă deranjez 
să mai ţin atika îndreptată spre el - amândoi ştim că nu are cum să 
fugă de mine. 


— Şi tu, Elfriede? şoptesc. Nici tu nu-ţi iei înapoi cuvintele 
de mai devreme? Cele de aici şi cele de pe scenă? în continuare 
crezi că sunt mârşavă? 


în ochi i se iveşte teama dar, spre surprinderea mea, îi ia locul 
repede sfidarea. Ridic din sprâncene. O scânteie de curaj. Cine ar 
fi crezut că fata care fugea de frică de cum trecea pe lângă ea un 
păianjen avea şi ea coloană vertebrală? 


Face un semn spre străduţa murdară de sânge şi nările i se lărgesc 
din pricina duhorii. 


— Nu vezi, Deka, ce monstru ai ajuns? 


Pare atât de sigură de sine, încât din piept îmi iese un râs amar. 


— Eu sunt monstrul, Elfriede? repet, nevenindu-mi să cred. 
Seniorul Durkas, seniorul Norlim - mai-marii satului m-au executat 
şi m-au torturat cu lunile pentru simplul fapt că m-am născut aşa 
cum sunt - şi tot eu sunt monstrul? 


Pufneşte. 


— De la început ai fost şi dacă ar fi avut mai multă 
înţelepciune, te-ar fi omorât înainte să te blestemi şi pe tine, şi pe 
toţi din jurul tău să ajungeţi în Focuri! 


Vorbele îi ies pe buze într-un şuvoi, usturătoare ca frunzele de 
wodama pe 


care le amestecă uneori Belcalis în cataplasmele ei, dar 
spectacolul nu mă atinge câtuşi de puţin. 


Nu simt nicio emoție. 


— Nu sunt blestemată, Elfriede, spun eu calm. Sunt 
Nuru. M-am născut din aur şi esenţă divină. Sunt nemuritoare ca 
mamele mele. 


— Şi vei arde în Focuri cu ele când se termină toate, 
şuieră ea, cu atâta răutate în voce, încât o simt ca pe un pumnal. 
La fel ca toate celelalte fete. 


Clipesc nedumerită. 
— Toate celelalte fete? 


— Celelalte alaki. Le-am dat foc peste tot pe unde am 
ajuns, spune ea, mulţumită de sine. Eu le-am spus preoţilor cum 
să facă, să ştii. Le-am spus preoţilor că, dacă eşti în mulţime, n-o 
să rabzi. Că o să ieşi în faţă dacă vezi că sunt în pericol altele de 
soiul tău. 


— Tu le-ai... spus să facă asta? 
— Sigur că le-am spus. Altfel nu m-ar fi luat în serios. 


îşi fereşte privirea, parcă nesigură pentru o clipă. Apoi ochii ei îi 
întâlnesc din nou pe ai mei şi văd că sunt plini de un reproş 
tăcut. 


— Voiau să mă țină în lanțuri, trebuia să le arăt că sunt o 
credincioasă adevărată. Că nu sunt ca tine, indiferent ce spunea 
toată lumea. 


Deja tremur atât de tare, încât restul explicației nici nu-l mai aud. 


Elfriede spune că preoţii omoară alte alaki. Ea însăşi a aruncat 
alte fete pe rug, la figurat şi chiar la propriu. Ar trebui să fiu 
obişnuită de-acum cu felul în care femeile trădează uneori alte 
femei, cum trec de partea bărbaţilor, fie şi numai ca să-şi 
garanteze siguranţa, atâta câtă primesc, dar tot nu reuşesc să 
înţeleg. Nu reuşesc să înţeleg cum fata cu care pe vremuri mi- 


am împărtăşit cele mai mari secrete e aceeaşi care acum 
mărturiseşte atât de nonşalant că instrucţiunile ei au dus la 
moartea altora. 


Poate sunt eu Num, poate sunt chiar monstrul care spune ea 
că sunt, dar niciodată în viaţa mea n-am făcut rău cuiva fără 
să fiu convinsă că merita. 


Elfriede ţâţâie compătimitor din buze când vede groaza din ochii 
mei. 

— Mereu ai fost slabă de inimă, Deka, chiar şi pentru un 
demon. Ce ciudat, observă ea, păşind din nou spre seniorul 
Kadiri. 

îi întinde mâna, întorcându-mi spatele. 


— Să arzi în Focuri, intonează ea triumfător. 


Dar seniorul nu repetă cuvintele şi cu niciun chip nu-i întinde 
mâna; se mulţumeşte să se uite în jos la ea cu un dezgust de-abia 
disimulat. Ironia situaţiei aproape că mă face să râd. Chiar şi 
înconjurat de cei mai aprigi duşmani, seniorul Kadiri refuză să se 
înjosească urmând îndemnul unei femei sau măcar atingându-i 
mâna. Mă întreb dacă s-ar înjosi vreodată să se culce cu o 
femeie, dar nu mi-l pot imagina făcând asta. 


îi întâlnesc privirea lui Elfriede când dau din cap spre preot. 
— Nu-ţi atinge mâna, observi, Elfriede? 


Când ea se uită brusc în jos, mirată, vorbesc încet mai departe: 


— Nici măcar acum, când amândoi sunteți la un pas de 
moarte, nu-ți oferă măcar alinarea asta simplă a atingerii. Ştii de 
ce, Elfriede? o întreb, apropiindu-mă. Pentru că în ochii lui nu 
eşti nici măcar om întreg; eşti o creatură inferioară. Nu eşti 
suficient de curată cât să te atingă măcar. Te vede ca pe ceva 
doar cu o treaptă mai sus decât un animal. Deşi ai sacrificat 
vieţile altora, conştiinţa ta, raţiunea ta pentru binele lui. Poţi să 
spui ce vrei despre mame, dar la cel fel de zeu vă închinaţi 
amândoi, dacă vă refuză o alinare omenească simplă chiar şi 
acum? Ce fel de zeu nu te consideră egală cu semenii tăi? 


— Un zeu adevărat, şuieră Elfriede, înfuriată. Zeul 
adevărat, nu unul prefăcut, cum e căţeaua de maic... 


îi zboară capul de pe umeri. 


în timp ce eu stau pe loc, încremenită, îi urmează cu repeziciune 
şi al seniorului Kadiri, a cărui piele albastră scânteiază în lumina 
lunii. Când karmoko Thandiwe păşeşte înainte, legănând în mână 
lama circulară pe care a folosit-o la ambele execuţii, îmi ţiuie 
urechile, iar inima îmi stă gata-gata să-mi sară din piept. Mă 
îndoi de mijloc ca să vomit, şocată la vederea fostei mele 
karmoko, femeia înaltă şi musculoasă de la miazăzi, vie şi 
nevătămată după atâtea luni. 


Karmoko Thandiwe oftează, privind în jos la capetele seniorului 
Kadiri şi al lui Elfriede. 


— Nu mai suportam să aud atâta venin din gura ei, 
spune, enervată. Ce amărâtă nenorocită. Şi el era şi mai rău, 
umflat tot de sfânta lui dreptate. 


Plescăie din limbă de scârbă. 
Mă şterg pe buze. 


— Karmoko Thandiwe? şoptesc, uluită. 


Se apropie din spatele meu, trupul de un cafeniu-închis îi luceşte 
în întunericul tot mai dens şi nu e singură. Acolo, alături de ea, 
sunt Keita şi ceilalţi prieteni ai mei, iar cu ei vin doi oameni pe 
care nu-i cunosc: un băiat de la miazănoapte, cu un chip şters şi 
un singur smoc alb în părul negru ca pana corbului, şi o femeie 
din cale-afară de grasă, cu o mască simplă de lemn şi o mantie 
neagră. în spatele lor aşteaptă, pe râu, o barcă mică, iar cele 
două vaci-de-râu care o trag mug de exasperare. Vacile-de-râu 
sunt creaturi diurne - nu suportă să călătorească noaptea. 


— Deka din Irfut, spune fosta mea karmoko, aceea care 
m-a învăţat strategia de luptă, privind aprobator la măcelul de pe 
străduţă. Splendid lucrat, dar e cazul să plecăm repede mai 
departe, până nu se întorc Lepădaţii. 


— Hai, Deka, spune Keita, întinzându-mi o mână. 


Dar eu rămân cu ochii la karmoko Thandiwe, în continuare 
năucită. Oricât m-aş strădui, nu reuşesc să-mi adun gândurile. 


Nu le pot pune unul lângă altul. 


— Dar nu înţeleg, spun eu, amorţită. Karmoko Thandiwe, 
ce căutaţi... deci aţi venit şi Elfriede şi... 


Acum tremur din tot corpul şi oriunde mă întorc, nu o văd decât 
pe Elfriede, fără cap. E întinsă pe jos, la fel ca tata, amândoi 
morţi în aceeaşi zi. Câtă moarte în jurul meu! 


— Am... n-am... 
Tremur atât de tare, încât de-abia mai reuşesc să stau în picioare. 


Când mi se taie genunchii, mă înconjoară două braţe puternice 
care mă strâng. 


— E în regulă, Deka, şopteşte Keita, sărutându-mă pe 


frunte. E în regulă... Mă ridică în braţe dintr-o mişcare. 


Dar în timp ce ne întoarcem cu toţii spre barcă, în spatele nostru 
se aud nişte trosnituri ciudate. Unele sinistru de cunoscute. 


a Äňă.. . voi vedeţi ce văd şi eu? 

Din vocea Brittei răzbate groaza, iar când Keita se întoarce pe 
călcâie, cu mine în braţe, prietena mea arată la picioare, unde 
unul dintre corpurile de jatu tresare, iar firicelele de carne din 
stomacul lui spintecat se târăsc unele spre altele şi oasele se 
aşază la loc pocnind. Trosniturile se înteţesc şi nu trece mult 
până vedem şi alte cadavre făcând la fel: semnul kaduth le 
luceşte pe platoşe, iar corpurile se fac aurii şi sângele care se 
revarsă din ele capătă lucirea aceea inconfundabilă. E ca şi cum 
simbolul ar alimenta schimbarea - ca şi cum i-ar readuce la viaţă. 


La fel ca la Oyomosin. 


Mă izbeşte în plin revelaţia: kaduth nu e menit doar să-mi 
blocheze puterile, mai are un scop. îi permite purtătorului să 
învie dacă suferă o moarte alta decât cea finală. îi face pe jatu 
nemuritori, la fel ca alaki. 


— Măştile morții, şopteşte Acalan, îngrozit. Toţi poartă 
măştile morţii. Au 


— venit pregatiţi sa moară. 
Cea mai pură închinare este sacrificiul... Cuvintele de mai devreme ale 
seniorului Kadiri îmi răsună în minte, împreună cu altceva - un sunet 
straniu, care seamănă în acelaşi timp şi cu un huruit, şi cu o şoaptă 
înfiorătoare. 


Râs. Un râs de bărbat. Şi numai eu îl aud, dacă e să judec după 
expresiile celorlalţi. Mă năpădeşte senzaţia aceea de rea-voinţă 
uleioasă - aceeaşi pe care am simţit-o când priveam semnele 
Kaduth de pe scenă mai devreme. 


— Idugu... şoptesc eu, înspăimântată. 


Cele mai adânci mulţumiri, Nuru Deka... spune zeitatea cu vibrația 
batjocoritoare a o mie de voci masculine la un loc. Apoi o simt: puterea care 
se adună în aer. 


Când aerul de deasupra străduţei începe să se sfâşie, mă întorc 
spre ceilalţi. 


= Fugiţi! 

ita şi ceilalţi o iau în fugă chiar când Lepădaţii năvălesc pe 
va deschise de Idugu, cu ghearele de la picioare călcând pe 
sânge şi măruntaie. Pe jos e atât de alunecos, încât urlătorii- 
morţii cei purpurii nu pot să înainteze, aşa că recurg repede la 
ziduri, în frunte cu săritorii, cei mai deschişi la culoare, care de 
obicei se lasă să cadă din copaci ca să-şi sfâşie victimele în 
gheare. îi îndeamnă conducătorul, transformat în urlător-al- 
morţii, cu o lucire turbată în ochi care se aprinde şi mai tare 
când mă vede. Aruncă o privire în jos la Ixa, care acum e 
încolăcit pe după gâtul meu, şi rânjeşte, apoi întinde sabia spre 
mine şi Keita, cu o intenţie clară: voi urmaţi. Din fericire, noi toţi 
gonim deja spre barcă, iar Keita mă poartă cât de repede îl ţin 
picioarele. Urcăm repede în ea şi, în câteva clipe, băiatul cu 
smocul de păr alb şi Katya ridică ancora. 


Odată ce toată lumea e la bord, femeia cu mantie le îndeamnă 
sever pe vacile-de-râu nerăbdătoare, înjugate la barcă cu nişte 
lanţuri enorme de fier. 


— Yakuba, Manty - hai! 


Apa se învolburează când vietăţile de un mov irizat se năpustesc 
în ea, despicând-o iute cu înotătoarele enorme şi împingându-şi 
cu uşurinţă trupurile mătăhăloase prin întuneric. Lepădaţii se 
aruncă în apă după noi, dar e prea târziu. Urlătorii-morţii sunt ei 
înotători puternici, dar nu se pot pune cu vacile-de-râu în 
elementul lor natural. Şi cu atât mai puţin ar putea să se lupte 
cu ele şi să şi înoate în acelaşi timp. în aer se ridică mugete 
agresive şi celelalte vaci-de-râu din împrejurimi se adună, 
pornite să-i izgonească pe intruşii care le deranjează cuibul pe 
nepusă masă. Când văd că i-au încercuit cu totul pe Lepădaţi, mă 
las să cad pe pieptul lui Keita, uşurată. Sunt recunoscătoare că 
am scăpat de pe străduţă, recunoscătoare că sunt departe de 
râsul acela groaznic, atât de groaznic. 


— Idugu, şoptesc eu, uluită, după ce-mi recapăt suflul. 


încă nu-mi vine să cred că a vorbit. De atâta timp e o prezenţă 
amorfă, dar acum i-am auzit glasul, i-am simţit inteligenţa 
neomenească. Acum sunt sigură: nu e un talisman al puterii - 
nici vorbă de aşa ceva. E un zeu real, adevărat, şi are aproape la 
fel de multă putere ca mamele. Destulă încât să-i trezească din 
morţi pe jatu, se pare. 


Mă arde în piept o furie îndepărtată. De la început, mamele mi- 
au spus că ele sunt singurii zei, că înţelepciunile Veşnice sunt 
minciuni. Dar ele erau mincinoasele, ele erau cele care m-au 
amăgit, iar de aici nici măcar nu pot lua legătura cu ele, nu pot 
să le vărs furia mea în faţă, aşa cum îmi doresc. Influenţa lui 
Idugu acoperă toată Hemaira, deci nu pot decât să sper că, 
oriunde ne-ar duce barca asta, va fi un loc îndeajuns de sigur 
încât să fac o regrupare şi să-mi planific următorii câţiva paşi, 
acum că seniorul Kadiri, tocmai motivul care ne-a adus în 
misiunea aceasta blestemată, e mort. 


în spatele meu se mişcă ceva. Keita. 
— Deka, te simți bine? întreabă el, privind în jos la mine. 
M-a ținut în brațe tot timpul, nu mi-a dat drumul nici o clipă. 


Mă străduiesc să mă ridic şi mă întorc spre el, cuprinsă de panică. 
— L-am auzit, l-am auzit pe Idugu, şoptesc. Mi-a vorbit, 

e real, Keita. E un zeu adevărat. Un zeu deplin, la fel ca 
mamele. Dar acum că seniorul Kadiri nu mai e, ce facem? 


Keita nu pare să audă din toate astea decât un lucru: 
— Ţi-a vorbit? Idugu... ţi-a vorbit? 


Aproape că reuşeşte să pară calm când spune cuvintele acestea, 
dar pe de altă parte asta a fost antrenat să facă. Calmul acesta, 
echilibrul inatacabil sunt o parte esenţială a antrenamentului pe 
care îl administrează jatu recruţilor şi sunt recunoscătoare că 
există, pentru că eu mă sfărâm, mă sparg în cioburi. 


— Ce a zis? întreabă el. 


încrunt din sprâncene, amintindu-mi. 


— Mi-a mulţumit. 
— Pentru ce? 


— Nu ştiu. 
Şi tocmai asta mă tulbură. Ce motiv ar avea să-mi mulțumească? 
Şi de ce mi-ar mulţumi acolo, pe străduţa plină de sânge şi... 


închid ochii când mă năpădesc dintr-odată amintirile despre tata, 
Elfriede... Acum îi văd limpede, întinşi pe jos... morţi. Ameninţă 
să se reverse din mine un vaiet adânc, pătrunzător, dar nu-mi 
permit să mă prăbuşesc - nu acum, când totul e atât de sumbru, 
când tot ce credeam că ştiu se năruie din nou. 


Cine să mă adune dacă mă fac bucăţi? Cine să mă repare 
după câte m-au zdrobit în seara asta? Simt cum mi se adună 
suspinele în piept, până când sunetul de paşi mă obligă să le 
înăbuş. 


Femeia cu mantie se apropie de noi, lăsându-l la cârmă pe 
băiatul ciudat, care le urmăreşte cu ochii plini de îngrijorare pe 
vacile-de râu, deşi bovinele uriaşe par să ştie exact unde au de 
mers. 


— Cinstită Num, spune femeia, dându-şi jos mantia şi 
masca. Se pare că ai avut o seară de pomină... 


Mă întorc spre ea, uimită să descopăr că nu arată deloc cum mă 
aşteptam. Nu e atât de grasă pe cât mi se păruse, în primul rând. 
Sigur, e plinuţă, dar mare parte din silueta masivă se explică prin 
pântecul enorm de gravidă, pe care îl poartă cu uşurinţă, cu 
statura ei înaltă şi bine legată. Pielea, atâta cât i-o văd în 
întuneric, are cafeniul-roşcat deschis al provinciilor de miazăzi 
cele mai de sus, iar părul creţ îi e prins într-o împletitură 
elaborată cu fir de aur. E o femeie nobilă. Am văzut destule de la 
depărtare încât să le recunosc. 


Se bate pe pântec când observă că-l privesc lung, iar pe faţa 


rotundă i se întinde un zâmbet vesel. 


— Şapte luni, spune ea pe un ton dulce-amar. Sigur sunt 
băieţi - am deja două gemene, ele n-au fost niciodată aşa de 
mari. 


Vine mai aproape. 


— Mă bucur foarte mult să te întâlnesc, Nuru Deka, deşi 
nu în astfel de împrejurări mi-aş fi dorit să mă prezint. Sunt 
Maimuna, doamnă de Kamanda, din casa Kamanda, spune ea, iar 
vorbele ei trezesc ceva înăuntrul meu. 


O amintire - dar nu sunt sigură ce e. 


Dau din cap, fiindcă doar de asta mai sunt în stare. Sunt atât de 
obosită, atât, atât de obosită. 


— încântată, spun încet, deşi nu o cred. 


Doamna de Kamanda dă şi ea din cap, iar karmoko Thandiwe 
înaintează şi o cuprinde cu un braţ. O strânge lângă el aşa cum 
mă îmbrăţişează Keita pe mine întotdeauna şi, dintr-odată, 
înţeleg: se iubesc. 


Karmoko Thandiwe o sărută blând pe frunte pe doamna de 
Kamanda, apoi se întoarce spre mine. 


— Cadavrul de pe stradă, cel acoperit cu mantia, era tatăl 
tău, nu? mă întreabă ea, iar cuvintele se răsucesc în mine ca un 
cuţit. 


Aprob din cap şi corpul începe din nou să-mi tremure. 
— A murit, şoptesc eu. S-a dus... tata s-a dus. 


Deşi le rostesc, vorbele mele nu par să fie adevărate. 

— Of, Deka, spune Keita, îmbrăţişându-mă mai strâns; 
materialul aspru al robei lui furate foşneşte când se atinge de 
roba mea. 


îmi las capul pe umărul lui şi îi simt bărbia ţepoasă pe frunte. 


Atât mi-a fost. Izbucnesc în suspine grele, dureroase, a căror 
forţă îmi vlăguieşte corpul. Keita mă ţine bine şi eu plâng şi plâng 
şi plâng, lovită dintr-odată de adevăr. Tata s-a dus şi nu se mai 
întoarce. N-o să mă mai ridice niciodată în braţe, n-o să-mi mai 
ciufulească părul. N-o să-mi mai spună 


niciodată că sunt fetița lui 
scumpa. 5-a du a disparu 
într-un Loc unde nu pot.a]unge, 
pen iust xeu sunt nemuritoarë — 


N-o să-l mai văd niciodată. 
— Ssst, ssst, gata, Deka, gata, îmi şopteşte Keita la ureche în 
timp ce plâng. Gata, iubita mea. 


Vocea lui e o vibraţie liniştitoare, un cocon de căldură care mă 
învăluie, ţinând la distanţă durerea, groaza ultimelor câteva ore 
şi zile. îmi odihnesc faţa pe gâtul lui, îi inspir mirosul familiar, mă 
alin cu ritmul lent al inimii lui şi nici nu simt când mi se închid 
ochii şi mă cuprinde întunericul. 


Apoi adorm. 


Când deschid ochii din nou, e toiul nopţii. Vânticelul cald care 
bate pe râu îmi face părul să-mi fluture, iar în jurul meu e 
încolăcită o greutate şi mai caldă: Ixa, cu ochii de un negru lichid 
pironiţi într-ai mei şi forma lui adevărată, enormă, lipită de mine. 


Deka? şopteşte el, iar îngrijorarea i se citeşte pe chip. 
Sunt bine, îi răspund, doar tristă. 
Tristă... ? ciripeşte Ixa. 


încuviinţez din cap. A fost o zi foarte tristă. Pot să te iau în braţe? 
Deka, aprobă el şi îşi micşorează corpul în forma de pisoi. îşi 
împinge nasul în umărul meu şi oftează când îl scarpin după 
urechi. 

Mulţumesc, Ixa, îi spun, strângându-l tare în braţe. Mă simt puţin mai bine. 
Deka, ciripeşte el fericit, apoi peste noi se lasă o umbră. 

Ridic ochii şi o văd pe Britta cercetându-mă cu un aer preocupat, 


iar alături de ea e Li. 


— Deka, te-oi trezit, spune ea încet. 


Când dă din cap spre Li, care se face nevăzut cât ai clipi, încep 
imediat să mă usture ochii. 


— Da, m-am trezit, numai... 


Mă întorc repede cu spatele, încercând să-mi ascund lacrimile, 
dar nu apuc s-o fac că Britta se lasă să cadă lângă mine şi mă 
cuprinde cu braţele. îmi îngrop faţa în gâtul ei şi dau repede 
afară aerul din plămâni când pieptul începe să mă strângă. 


— Nu pot... nu pot... 
Britta îşi trece palma peste spatele meu cu mişcări liniştitoare. 
— Lasă, poți să plângi, Deka, spune ea. Suntem în 


siguranță. 
— Nu, nu suntem niciodată în siguranță, şoptesc eu. 
Niciodată, dacă e pe-aproape Idugu. 


Ca să nu mai vorbesc de mame - de multele lor minciuni şi 
trădări. Nu sunt aici şi nu vor să răspundă când le chem, deşi au 
promis că Îmi vor sări mereu În ajutor. 


Deşi lumea se destramă în jurul nostru şi jatu învie ca noi. 
Britta se dă un pas înapoi şi arată cu mâna spre împrejurimi. 


— Uite, Deka, spune ea, făcând un gest spre întinderea 
de ape care ne înconjoară. 


Suntem atât de aproape de luminile Hemairei, încât par aproape un 
miraj. 

— Suntem pe lacul Ikema, spune ea. E cel mai mare din 
Hemaira. în ce-i priveşte pe jatu, e ca şi cum am fi în mijlocul 
oceanului. Lepădaţii n-au cum să ne ajungă aici - poate doar 

dacă au o flotă întreagă. Şi chiar dacă ar avea, sunt eu aici; n-o 

să te las să păţeşti nimic, îţi jur. 


Se uită în jos la mine, fixându-mă cu ochii ei albaştri. 


— Eşti în siguranță, Deka, repetă ea convinsă. în 
siguranță. Poți să plângi dacă vrei. 


Clatin din cap, simțind că mi se pune un nod dureros în gât. Ce 
spune e foarte ademenitor, dar ştiu eu mai bine. 


— Nu pot, şoptesc, chinuită. Nu pot să mă las în voia 
durerii. Nu acum, nu aici. 


E cu neputinţă să mai am încă o cădere, ca mai devreme cu Keita. 
Nu e timp. 

Dar Britta nu pare să-şi amintească de asta, fiindcă mă trage mai 
aproape de ea şi mă mângâie pe păr. 


— Of, sufleţelule, şopteşte ea. Văd cât te doare şi trebuie 
să-ţi dai şi tu voie să vezi. Ştiu că nu-ţi place să te simţi slabă, 
da' jalea e ca oceanul Urcă şi scade, te ia prin surprindere. Nu 
poţi să controlezi oceanul, iubire, oricât ai încerca. Numai să 
mergi cu el unde te duce. 


— Avem ceva de făcut, protestez eu. Sunt multe în joc. Şi 
seniorul Kadiri a murit, dar acum jatu vin înapoi din moarte... 


Mă ridic în capul oaselor când îmi dau seama ce înseamnă asta. 
— Jatu vin înapoi, deci s-ar putea... 


Britta îmi pune un deget pe buze. 

— Poţi să le laşi la o parte o zi, spune ea. Măcar o dată, 
poţi să te gândeşti la Deka şi numai la Deka. Şi-n plus, m-oi uitat 
eu la cadavrul seniorului Kadiri când or început să mişte alelalte. 
A rămas pe loc. Chiar a murit. 


Scutur din cap. 


— Cum poţi să fii sigură? I-ai văzut pe jatu, pe toți. Nu e 
exclus, se poate să... 


— I s-a albăstrii sângele, spune Britta neabătută. Chiar 
dacă învie ceilalţi jatu, el mort o să rămână. S-o dus de tot, la fel 
şi fosta ta prietenă Elfriede. Poţi să plângi şi pentru ea. 


Britta îmi ridică bărbia ca să mă facă s-o privesc în ochi. 

— Nu-nseamnă că nu eşti războinică adevărată dacă 
plângi. N-o să te respect mai puţin dacă plângi pentru oameni 
dragi care ţi-or murit. 


Oameni dragi. Tata, Elfriede - chiar şi după tot ce au făcut, tot i-am 
iubit. 

Stăvilarul se rupe din nou şi lacrimile mi se revarsă iuți şi grele, 
zguduindu-mi tot corpul cu forţa lor. De data asta curg pentru 
Elfriede. 


Mi-o amintesc fetiţă, atât de fericită şi de plină de speranţă. Dar 
apoi eu am devenit ce am devenit. Iar ea era deja cea mai 
apropiată tovarăşă a mea, fiindcă purta semnul acela ca ars cu 
fierul roşu pe faţă. Cât trebuie să fi suferit, pur şi simplu pentru 
că m-a cunoscut! Mă roade vinovăția. Amărăciunea pe care o 
revărsa Elfriede în cuvinte, toate faptele ei... nu au apărut din 
senin. Trebuie să fi plătit scump pentru ce am făcut eu - atât de 
scump, încât a început să le facă rău altora şi, astfel, să se 
transforme în ceva oribil. 


Trebuia să găsesc o cale s-o salvez. Trebuia s-o salvez cum le-am 
salvat pe atâtea altele. Dar n-am făcut-o. Nici măcar nu m-am mai 
gândit la ea. Şi acum a murit. Şi ea şi multe, multe alaki. 


Lacrimile îmi curg în continuare, un ocean întreg de sare, până 
când, într-un târziu, şi oceanul seacă. Rămân tăcută şi nemişcată, 
iar Britta înmoaie o cârpă în lac şi mă şterge cu blândeţe pe faţă 
şi pe mâini. 

— Aşa, vezi? spune ea vesel când termină. Ia, nu te simți 
mai bine? 

Clipesc, apoi aprob din cap, surprinsă. Chiar mă simt mai bine. 
Atât de bine încât reuşesc să ridic ochii când o siluetă robustă 


trece pe lângă noi cu paşi mari - doamna de Kamanda. 


— Aşa deci, spune ea, făcând semn spre apa întunecată şi 
pustie. Am ajuns. 


Mă încrunt, uitându-mă spre lac, dar se aude un trosnet puternic şi 
aerul începe să tremure. în faţa noastră se deschide lunecând o 
poartă masivă, ale cărei canaturi sunt făcute din acelaşi material- 
oglindă ca zidul în care e încadrată, zid pe care nici nu l-am 
observat, atât de bine e camuflat. Pe loc, se aprind felinare, care-i 
luminează pe paznicii de pe zid care manevrează poarta şi, odată 
cu ei, insula care se înalţă în depărtare şi domeniul enorm din 
centrul ei, aşezat printre dealuri unduitoare. 


Rămân cu gura căscată văzând cât de mare e. 


Domeniul ar putea cuprinde toată Warthu Bera, atât e de uriaş. Şi 
de frumos. Printre tufele tunse în forme fanteziste se joacă de-a v- 
aţi ascunselea nuk-nuk mici şi zvelte - căprioarele miniaturale de 
un verde-viu care se camuflează printre muşchi în timpul zilei -, iar 
în arborii mabureh colosali care se înalţă peste tot îşi au cuiburile 
păsări în culori aprinse şi chiar şi zerizarzi, creaturile înaripate ca 
nişte şopârle cu moţuri de pene de un roşu şi albastru intense. 
Când văd toate astea, înţeleg în sfârşit de ce numele doamnei de 
Kamanda mi-a trezit o amintire. Domeniul Kamanda se află pe una 
dintre celebrele „şapte surori” Ibujan, un grup de insule din 
mijlocul lacului Iyema, fiecare înconjurată de ziduri aproape 
invizibile care protejează proprietăţile celor mai bogate familii din 
cetate. 


— Ei, ca să vezi. 


Asha scoate un fluierat de apreciere când vacile-de-râu trag barca 
în golfuleţul insulei, unde un şir de servitori în robe splendide sunt 
întinşi cu fruntea la pământ, aşteptându-ne sosirea. Chiar şi de aici 
observ că poartă toţi în păr aceeaşi împletitură complicată, cu 
piepteni de aur şi pietre preţioase în bucle, dar cu şi mai mult aur 
în brăţările de la încheieturile mâinilor şi de la glezne. 


în faţa lor stă aşezat un bărbat mic şi îngrijit, în veşminte verzi, 
brodate cu migală, întruchiparea însăşi a eleganţei, drapate peste 
scaunul de aur care, lucru ciudat, are roţi de o parte şi de cealaltă. 
Pe mâini îi sclipesc inele cu giuvaiere, iar din vârful paletei de 
muşte din aur îi iese un smoc de păr de cal roz. Când o agită agale 
spre o insectă care-i bâzâie în jur, întorc ochii spre doamna de 


Kamanda. Numai orbai, clasa cea mai înaltă a domnilor Hemairei, 


are dreptul la paletă de muşte de 


Doamna Kamanda se mulţumeşte să-mi zâmbească din nou vesel, 
în timp ce bărbatul lunecă înainte pe roţile scaunului, care par să 
se mişte de unele singure, şi întinde mâna s-o ajute să coboare 
de pe barcă. Femeia îl îmbrăţişează, apoi ne spune: 


— Bine aţi venit în Casa Kamanda. El e soţul meu, domnul 
de Kamanda. 

Eu rămân locului, clipind surprinsă, iar domnul de Kamanda 
pleacă fruntea spre mine cu o reverență elegantă. 


— Cinstită Nuru, sunt cum nu se poate mai mulțumit că 
ne vizitezi umila locuință, spune el cu o voce subțire, ca un 
clinchet, pe un ton atât de sincer, încât aproape că reuşesc să 
ignor faptul că a ales să numească umilă monstruozitatea 
aceasta de reşedinţă. Nădăjduiesc că soţia mea te-a ajutat în 
călătorie. 


îi zâmbeşte doamnei de Kamanda şi nici măcar nu clipeşte când 
ea şi karmoko Thandiwe înaintează ţinându-se de talie. 


— Da, m-a ajutat, răspund eu repede, încercând să nu-mi 
trădez surprinderea. 


Cele mai multe din relaţiile din Abeya ar părea neobişnuite în 
lumea din afară, dar să vezi aşa ceva aici e un şoc destul de 
mare. 


Domnul de Kamanda îmi observă reacţia, în ciuda eforturilor mele. 
— A, da... căsnicia nostră, spune el, amuzat. 


Se apleacă în faţă, cu un aer conspirativ. 


— Vezi dumneata, pe vremuri asta ar fi fost considerată o 
căsătorie de convenienţă. Ne iubim unul pe celălalt din toată 
inima - doar că nu în sensul romantic. 


Mă îndeamnă să înaintez cu un gest nonşalant. 


Vino, cinstită Nuru. Avem chestiuni urgente de discutat. 


Scaunul i se răsuceşte şi înaintează - din nou, parcă de unul 
singur, numai că acum aud zumzetul slab care răzbate dinspre 
el. 


Trebuie să fie vreun mecanism automat, precum cele pe care le 
făcea karmoko Calderis în fierăria ei când nu perfecționa cea mai 
recentă armă. Ceea ce-mi aminteşte... 


— Unde sunt celelalte karmoko? o întreb pe karmoko 
Thandiwe, dar nu primesc ca răspuns decât o clătinare din cap. 
— Trăiesc, spune ea. Discutăm la cină. 

încuviinţez şi dau să merg după ea, dar Keita mă prinde de braţ 
şi mă trage înapoi. 

— Te simți bine, Deka? Mă ocup eu dacă vrei. 

Ridic ochii spre el şi caut un răspuns care să fie sincer. 


— Nu mă simt bine, îi spun în cele din urmă. Totul e 
ciudat şi am nişte emoţii ca nişte... fire înnodate pe care nici nu- 
mi închipui cum le-aş desface. Dar mă descurc... cred că mă 
descurc. 


Chiar în timp ce vorbesc, îmi dau seama că nu sunt sigură de ce 
spun. 

— Nu e nevoie să te descurci, răspunde Keita. Poți să te 
opreşti. Ştiu că vrei să ştii ce se întâmplă, dar sunt lângă tine. 
Dacă ţi-e prea greu, pot să te duc de-aici. Pot să pun pe altcineva 
să conducă grupul. Sunt aici să te ajut. 


— Toți suntem, spune o voce joasă. 
Ochii mi se umezesc când îi văd pe Li şi pe ceilalți uruni dând din 
cap. 


— Toţi suntem aici, Deka. 


— Şi noi la fel, spune solemn Belcalis. Toţi ştim ce 
înseamnă să-ţi pierzi familia. 


Simt o gheară în piept când mă uit la prietenii mei, cu ochii 
sclipind de iubire 


şi de dorinţa de a mă sprijini. 
— Mulţumesc, reuşesc să şoptesc. 


Apoi îi urmez pe domnul şi doamna de Kamanda în conac. 

meniul Kamanda e la fel de impunător pe dinăuntru ca pe 

inafară - tavanul boltit e atât de înalt, încât aproape că te ia 
ameţeala când te uiţi în sus la el; podelele de piatră lucesc, 
acoperite de mozaicuri cu modele atrăgătoare. Pe lângă pereţii 
din fiecare sală sunt înşiruite statui cu feţele acoperite de măşti 
de aur cu detalii delicate, cât nişte farfurii. Una singură ar hrăni 
tot satul Irfut cel puţin un deceniu, asta fără să mai pui la 
socoteală bijuteriile bătute pe câteva dintre cele mai 
impunătoare. Şi, de parcă nu era de ajuns, în jurul coloanelor 
care încadrează ferestrele uriaşe, deschise către aerul cald al 
nopţii, se încolăcesc din abundență flori şi liane rare. E prima 
oară când văd atâtea plante într-o locuinţă în afara Abeyei. 
Lucru şi mai important, e prima dată când intru într-o reşedinţă 
atât de grandioasă, în afară de palatul fostului împărat. Nici nu 
ştiam că e posibil aşa ceva. 


Privirea domnului de Kamanda e amuzată văzându-ne cum stăm 
cu gurile căscate. 


îmi amintesc când am venit şi eu aici prima dată, 
spune el cu nostalgie, în timp ce scaunul îl poartă huruind mai 
departe. O după-amiază întreagă m-am pierdut prin aripa de est. 
A trebuit să trimită Maimuna o cameristă să mă caute. 


Britta se încruntă, mirată. 
— Staţi aşa, deci doamna de Kamanda e... 
— Stăpână aici? 


Nobilul cel vesel arată cu mâna împrejur. 


— La început, da. Şi numele Kamanda vine din familia ei. 
Dar, cum ştiţi, femeile hemairane nu pot să moştenească 
proprietăţi. Se trec pe numele 


fratelui celui mai mare sau, dacă nu există moştenitori în 
viaţă de parte bărbătească, pe numele soţului unei 
moştenitoare. 


Doamna de Kamanda încuviinţează din cap. 


— Tata a fost ultimul din neamul lui, aşa că l-am ales pe 
Sandima ca soţ. în fiecare zi le mulţumesc zeilor că l-am găsit. 


Domnul de Kamanda îi sărută mâna. 
— Nu, o corectează el. Fiecare ne-am găsit unul pe celălalt. 


Cei doi îşi zâmbesc radios, iar privirile le sunt pline de iubire. 
Mă uit discret spre karmoko Thandiwe, care merge alături de ei, 
urmată îndeaproape de băiatul tăcut care, acum sunt sigură, e 
asistentul său. Sper că e fericită în familia aceasta mică şi 
neobişnuită. Domnul şi doamna de Kamanda, în ciuda averii 
enorme, par oameni foarte buni şi oricine a stat la Warthu Bera 
cât a stat karmoko Thandiwe are mare nevoie de bunătate. 


Merg în continuare în urma celor trei, care ne conduc spre o 
verandă spațioasă cu vedere la lac, pe care e întinsă o masă 
enormă, ce stă să se rupă sub greutatea mâncărurilor de pe ea. 


— Iată-ne, anunţă domnul de Kamanda cu o fluturare 
elegantă din mână. O cină demnă de vlăstarul zeilor. 


Ne zâmbeşte entuziasmat, aproape ca un copil care se 
mândreşte cu jucăria preferată. Dacă aş avea altă stare de spirit, 
probabil n-aş putea să nu mă amuz. 


— Arată magnific, spun eu în cele din urmă, iar la auzul 
cuvintelor mele lordul de Kamanda zâmbeşte şi mai larg. 


în ciuda tristeţii pe care o simt, vorbesc sincer. Masa întinsă în 
faţa mea nu se compară cu nimic din ce am văzut până acum. 
Brânzeturi din Provinciile de la miazănoapte, tocăniţe asortate şi 
legume la grătar, deserturi cu mirodenii dintre cele mai fine, 
toate aranjate astfel încât să îmbie privirea, iar aroma lor 


combinată să se amestece într-o esenţă unică şi nespus de 
plăcută. Dar 


— Karmoko Thandiwe? întreb când domnul de Kamanda 
îmi trage un scaun în capul mesei, mişcându-se cu uşurinţă în 
scaunul lui. Ce mai e la Warthu Bera? Ce se întâmplă cu surorile 
noastre de sânge? 


— Eşti sigură că vrei să vorbim despre asta acum, Deka? 
întreabă ea cu blândeţe, în timp ce nobilul are grijă să stau cât 
mai confortabil la masă. 


Lângă mine, băiatul tăcut se îngrijeşte la fel de Nimita şi Katya, 
în timp ce servitorii, agitaţi, îşi fac de lucru în jurul lui Keita şi al 
celorlalţi prieteni ai mei, fiindcă le e prea frică să se apropie de 
urlătoarele-morţii. 


Din când în când, băiatul se încruntă spre Katya, dar nu înţeleg 
de ce: ea îl ignoră în mod intenţionat, chiar întoarce capul ori de 
câte ori se uită el la ea. 


— Nu mai bine vorbim mâine, când o să fii într-o... stare 
de spirit mai bună? întreabă karmoko. 


încerc să respir adânc ca să-mi treacă accesul de râs nervos ce 

mă loveşte la auzul cuvintelor pe care le-a ales. O stare de spirit 
mai bună. Ce definiţie pentru cât de frântă sunt pe dinăuntru! 

— N-o să-mi fie mai bine mâine, răspund, clătinând din cap. 
Şi nici poimâine, şi nici răspoimâine. Nu ştiu cum ar fi posibil să fie mai 


bine vreodată. Dar păstrez asta pentru mine. 


— Vreau să ştiu acum, mai spun. 


— Foarte bine, conchide karmoko oftând şi dând din cap 
spre doamna de Kamanda. 


Nobila gazdă flutură scurt un deget spre servitori, care se 
evaporă cât ai clipi, tăcuți şi discreţi ca umbrele. 


Karmoko Thandiwe ia o gură sănătoasă de vin de palmier. 


— Situația e gravă, spune ea, apoi priveşte câteva clipe 
alcoolul alb, scump, înainte să ridice iar ochii spre mine. Nu ştiu 
cum să o spun altfel: e gravă. După ce l-ai învins pe împărat în 
munţii N'Oyo, armata hemairană s-a grăbit să se întoarcă şi să 
recucerească oraşul, iar primul lucru pe care l-au făcut a fost să 
asalteze Warthu Bera. Huon, Calderis, eu şi majoritatea fetelor 
am opus rezistenţă, dar am avut atât de multe victime... atât de 
multe... Ne-am dat seama repede că ne trebuie căi mai subtile de 
a rezista dacă e să avem vreo speranţă să eliberăm pe cineva. 
Aşa că Huon şi Calderis s-au prefăcut că se predau şi eu m-am 
prefăcut moartă. 


— Stai, deci sunt în continuare acolo, şoptesc eu, 
îngrozită. Toate prietenele mele? 


Bănuiam deja că aşa e, dar confirmarea e mai rea decât mi-aş fi 
imaginat vreodată. 


Karmoko Thandiwe aprobă din cap. 

— Aşa este. 

— Şi Mehrut? intervine Adwapa în discuție, agitată. E 
bine? 


Karmoko ezită înainte să dea din cap că da. 
— Mai mult sau mai puţin. A fost dintre cele mai 


puternice. Pe cele mai puternice le taie ca să adune aur din 
sângele lor, fiindcă nu pot să rişte să evadeze şi să le ajute pe 
celelalte. Pe cele mai slabe le pun la muncă la forjă. 

Adwapa se întristează, iar Asha o ia repede în braţe şi îi şopteşte în 
ureche. 

— Nu înţeleg, spune Kweku, încruntat. 


E aşezat la capătul celălalt al mesei, lângă Katya şi Nimita. 


— De ce n-aţi plecat toate şi nu v-aţi întors cu întărituri 
când au atacat jatu? Sunt terenuri de antrenament prin toată 
Hemaira. Doar vă puteaţi uni. 


— Să ne unim? 


Ideea pare să-i provoace lui karmoko Thandiwe un amuzament 
amar. 

— Nu toate karmoko din toate casele de antrenament le 
susţin pe alaki la fel ca noi şi, chiar dacă ne-am fi unit toate, n- 
am fi fost suficiente. Şi nu în ultimul rând, continuă karmoko 
Thandiwe, întorcându-se spre el, ce înseamnă numele Warthu 
Bera, tinere uruni? 


— „Casa femeilor”, răspunde Kweku, derutat. Ce legătură 
are? 


Belcalis îşi dă ochii peste cap. 


— Şi ce fac de obicei bărbaţii când sunt într-o casă plină 
de femei tinere şi frumoase? întreabă ea cu subînţeles. 


— Oh. 
Kweku coboară privirea, îngreţoşat. 


— De aceea, tinere, n-am putut să plecăm toate, 
răspunde karmoko Thandiwe. 


E nevoie de toată puterea mea ca să nu cedez în faţa groazei 
care-mi cuprinde măruntaiele. 


— Deci jatu au... 


— Nu, răspunde karmoko. Nu atâta timp cât Huon şi 
Calderis sunt în continuare acolo şi au grijă ca orice bărbat care 
le atinge măcar cu un deget pe fete să nu mai vadă lumina zilei. 


Se trage mai aproape de mine. 

— De luni de zile intră în peşteri, îi omoară pe jatu când 
pot şi îi sperie când nu pot mai mult. Mai-mai să-i convingă pe 
neghiobii ăia superstiţioşi că Warthu Bera e un loc blestemat, 
până când le-au trimis preoţii un comandat nou, Xipil. El a 
început să încuie peşterile noaptea. Din fericire, bărbaţii sunt şi 
acum prea speriaţi să facă ceva. Dar e doar o chestiune de timp 
până încep să încerce din nou marea cu degetul. 


în ciuda acestui avertisment, simt uşurare. 


— Deci chiar le-aţi apărat pe fete de la început şi până 
acum. 


— Mai precis Huon şi Calderis, spune karmoko, iar eu 
între timp am căutat locuri unde să le ascundem - oameni care 
gândesc ca noi şi care ne-ar putea susţine cauza odată ce le 
eliberăm din grozăvia de acolo. Aşa am cunoscut-o pe Maimuna. 


îi zâmbeşte cu drag doamnei de Kamanda, care îi răspunde la fel. 
Dar Belcalis nu se lasă la fel de uşor impresionată. întoarce o 
privire bănuitoare spre nobilă. 

— Eşti umană. 

— Tocmai. 

Când o privim cu toţii lung, neştiind ce să înţelegem, doamna de 
Kamanda continuă: 


— Tocmai pentru că sunt umană vă ajut. Cum să văd ce 
se întâmplă şi să nu simpatizez cu alaki? Sau cu mine însămi? în 
fond, ce păţeşte neamul vostru păţesc şi femeile de sânge 
omenesc. Aţi văzut câte cadavre sunt în Piaţa Sanusi. Indiferent 
ce am fi, oameni sau alaki, toate suntem femei. 


— Unele dintre noi. 

Comentariul vine de la karmoko Thandiwe. 
Doamna de Kamanda zâmbeşte. 

— Unele dintre noi, aprobă ea. 


Când mă uit nedumerită la karmoko Thandiwe, îmi explică: 


— Eu nu sunt nici bărbat, nici femeie. Mă consider mai 
degrabă o persoană decât o „ea”. 


Se potriveşte atât de bine cu tot ce ştiu despre karmoko, încât 
mă mulţumesc să dau din cap în semn că am înţeles, în timp ce 
doamna de Kamanda continuă. 


— Trebuie să le eliberăm pe surorile dumitale de sânge, 
Nuru Deka, şi să le scoatem de acolo. Şi din Hemaira. Să 
sperăm că într-o bună zi tu şi mamele tale vă veţi întoarce să 
recuceriţi oraşul. 


Mamele mele. Cuvintele aţâţă toate îndoielile din mine şi-mi izgonesc pe loc 
gândurile despre karmoko Thandiwe şi revelaţia sa de mai devreme. îmi 
ating colierul ansetha şi încerc să simt prezenţa zeiţelor, dar e din nou 
tăcut. Măcar dacă aş putea să iau legătura cu ele. Măcar dacă aş putea afla 
mai multe despre ele, cum spunea Anok... 


Clipesc repede şi ideile mi se risipesc. La ce mă gândeam? 
Când ridic ochii, Keita mă fixează ciudat. 


— Te simţi bine, Deka? întreabă. 
Aprob din cap şi o urmăresc pe Belcalis cum se întoarce spre 
domnul de Kamanda. 


— Dar dumneavoastră? întreabă ea. De ce ne ajutați? 


Nobilul zâmbeşte liniştit, câtuşi de puţin intimidat de căutătura 
ei cruntă, de obicei cea mai amenințătoare din tot grupul nostru. 
Dar, în fond, nu-i e frică nici de urlătoarele-morţii, lucru care îmi 
sugerează că, în ciuda zâmbetelor calde şi a cuvintelor 
nonşalante, domnul de Kamanda e un om ale cărui profunzimi 
nici măcar nu le intuim încă. 


— Doar pentru că sunt bărbat, asta nu înseamnă că nu 
am conştiinţă, copilă, spune el. în plus, cei ca mine de-abia dacă 
sunt toleraţi. Mulțumită Maimunei, sunt unul dintre cei mai 
bogaţi şi mai puternici oameni din Hemaira, dar nu există nici 
bani, nici putere suficientă încât să şteargă faptul că prefer 
compania bărbaţilor, nu a femeilor. Acum toată lumea se face că 
nu vede, dar dacă întrec măsura câtuşi de puţin... mda, înţelegeţi 
ce se întâmplă cu oamenii ca noi, bănuiesc. 


Belcalis aprobă scurt din cap. Cunoaşte foarte bine atrocitățile 
care îi aşteaptă pe cei care nu-şi îndeplinesc rolurile hărăzite. 


Bineînţeles că vreau să ajut. Am şi eu inimă, simt, 
înteleg. Ştiu cât de greu e să trăieşti într-o lume care nu te 
acceptă. Şi întâmplător am privilegiul de a putea azvârli cu bani 
în orice mă deranjează. Casa şi vistieria mea sunt la dispoziţia 
voastră. 


Dau din cap spre el, plină de recunoştinţă. 

— Mulţumiri, îi spun şi reuşesc să-i zâmbesc când îmi 
răspunde tot cu un semn din cap. 

— Deci care e planul? întreabă Keita, întorcându-se spre 
karmoko Thandiwe. Presupun că v-aţi gândit la ceva ca să 
eliberăm Warthu Bera. 

Karmoko aprobă din cap. 


— Sigur că da. Acum Huon culege informaţii noi. Dar 
sunt tuneluri pe sub Warthu Bera, să ştiţi. Le-au blocat ei, jatu, 
dar tu, Britta, presupun că eşti la fel de puternică şi acum, nu? 
spune ea, privind spre prietena mea. 


Britta zâmbeşte larg. 
— Ba şi mai puternică. 


Ridică o pietricică de pe jos şi simt străfulgerarea de putere care 
o străbate. Domnul şi doamna de Kamanda trag adânc aer în 
piept când o văd cum se subţiază până la grosimea unei lame de 
pumnal. 


— Şi acum pot să controlez cele mai multe forme ale 
pământului - mai ales pietrele. 


— Minunat! aplaudă karmoko Thandiwe. 


Nu arată nicio surprindere faţă de noul dar al Brittei, dar e drept 
că niciodată n-a fost genul care să se entuziasmeze uşor. 


— Atunci să trecem în revistă planurile? Timpul e foarte 


scurt. Jatu ştiu că-i 


zii aboțăm. .Sunt,porniţi să-i 
găseasâd pe vingio t 
Se întoarce spre mine, dar eu am început să ațipesc: mă 


copleşeşte un val de oboseală atât de mare, încât nu-mi pot 
imagina cum aş mai sta aici nici măcar un minut. 


— Puteți să mă informați mai târziu ce ați discutat? 
întreb, ridicându-mă. Trebuie să mă odihnesc. 


— Desigur, spune domnul de Kamanda, îndepărtându-se 
şi el grăbit de masă şi mânându-şi scaunul de aur spre uşi. Te 
conduc la camera ta. 


Keita se ridică şi el şi ne urmează. 

— Te ajut eu, spune el. 

Refuz cu o mişcare din cap. 

— Nu, stai şi mănâncă. Vorbeşte cu ei. 

Keita îmi imită gestul. 

— Nu te las singură, spune el hotărât. Nu în starea asta. 
Vin cu tine. 


— Venim şi noi, spun la unison Asha şi Adwapa. 

— Atunci ce-ar fi să ne odihnim cu toții? conchide 
doamna de Kamanda şi se ridică de la masă. Ne putem continua 
conversațiile pe parcursul următoarelor câteva zile. O misiune ca 
a noastră are nevoie de planificare atentă. 


— într-adevăr, aprobă şi domnul de Kamanda, dând din 
cap. Voi trimite servitorii să vă aducă mâncare în camere. 


— Mulţumesc, îi răspund uşurată, dar în timp ce ies 
pe uşă, observ ceva ciudat: Katya a rămas în urmă, cu o 
expresie plină de dor, şi îl fixează cu privirea pe băiatul tăcut 


cu smocul de păr alb. 


Lucru şi mai ciudat, şi el se uită la ea. 

And mă trezesc, e deja a doua zi, după-amiaza târziu, iar razele 
sOarelui filtrate de ferestrele dormitorului meu sunt de un 
portocaliu-şters. în continuare sunt stoarsă de puteri, aşa că 
rămân în patul enorm, cu ochii la colierul mamei, în timp ce Ixa 
sforăie uşor lângă mine. Ridic lănţişorul delicat de aur în lumină 
şi îmi dau lacrimile când văd că arată exact cum mi-l aminteam: 
un fir subţire de aur cu simbolul şters al eclipsei ale cărei raze 
sunt prefăcute în pumnale, imprimat pe sfera meşteşugit lucrată 
care atârnă de el. Am descoperit însemnătatea simbolului când 
eram la Warthu Bera. E erebus, emblema Umbrelor, spionii 
fostului împărat, Gezo. Mama s-a antrenat ca Umbră din 
copilărie şi a practicat artele lor până i s-a aurit sângele la 
şaisprezece ani şi a luat-o Mâini-Albe să-i fie asistentă, ca s-o 
ferească să fie descoperită. 


Ce viaţă extraordinară - şi totuşi n-a mai rămas decât colierul 
acesta din ea, de fapt din amândoi părinţii care m-au crescut. Au 
pierit de pe lume la fel de uşor ca o suflare de vânt şi ne-au lăsat 
în urmă doar pe mine şi alţi câţiva să-şi mai amintească de ei. 
Gândul mă face să simt greutatea aceea groaznică, zdrobitoare, 
pe piept şi, dintr-odată, de-abia mai pot să respir. Mi se scutură 
umerii, plămânii se chinuie să tragă aer. Aproape că nici nu aud 
bătăile din uşă până nu se repede Keita înăuntru, alarmat de 
sunetele pe care le scot. 


— Nu e nimic, nu e nimic, mă alină el, cuprinzându-mă 
repede cu braţele. Inspiră, expiră, Deka, inspiră şi expiră încet. 


îmi arată cum, răsuflare lentă după răsuflare lentă, iar eu îl imit, 
încercând să trag cu forţa suficient aer în plămâni. 


— Aşa, uite-aşa, spune el, iar lacrimile îmi curg pe faţă ca 
nişte pârâiaşe. 

Le şterg furioasă, scârbită de mine însămi. De ce mai plâng? 
Ideea era să mă trezesc gata împăcată cu moartea tatei, iar la 
mama se presupunea că nici nu 


mă mai gândesc. Deja am trecut prin asta de două ori: mai întâi 
pe când eram la Irfut şi credeam că murise de vărsatul roşu, apoi 
când am descoperit adevărul, şi anume că-şi înscenase propria 
moarte ca să fiu eu salvată înainte să trec prin Ritualul Purităţii, 
numai că au descoperit-o jatu şi au condamnat-o la Mandatul de 
Moarte. 


— Nici nu ştiu de ce plâng, spun eu, trăgându-mi nasul, 
şi mă întorc spre Keita. Deja l-am pierdut o dată. Doar că... şi-a 
cerut iertare, Keita. A zis că m-a iubit, că-i pare rău pentru ce a 
făcut. A zis că-i pare rău... 


Plâng cu sughiţuri. 
— Ştiu că mai am încă patru mame, dar... 


Keita mă cuprinde uşor de cap şi mi-l lasă pe umărul lui. 
Căldura sa mi se impregnează în piele şi înlătură puţin din 
sentimentul acesta de disperare care mă sufocă. 


— Sunt ele mamele tale, dar nu zeițele te-au ţinut în 
braţe când erai mică, nu ele te-au pupat pe genunchi când ai 
căzut şi te-ai julit. Nu pot să ia locul părinţilor dinainte şi nici nu 
trebuie să te aştepţi la asta. 


încuviinţez mâhnită din cap că am înţeles. Ştiam deja, dar 
emoţiile mele nu se lasă convinse la fel de uşor. Parcă le-am 
scăpat din frâu, parcă sunt în oceanul acela de jale, cum spunea 
Britta. în clipa în care cred că mi-am revenit, mai vine un val şi 
mă trage la fund. 


— Cea mai rea e furia, mărturisesc eu. Sunt furioasă pe 
mine că nu i-am apreciat cât trăiau - mai ales pe tata. Atâta 
timp l-am urât... şi pentru ce? 


Keita pufneşte pe nas. 
— Pentru că te-a decapitat. 


îmi ridică bărbia ca să mă uit în sus la el. 


— Ştiu că vrei să ai amintiri frumoase despre el, dar nu 
se poate să uiţi că omul te-a abandonat când aveai cea mai mare 
nevoie de ajutorul lui. Nu numai că te-a lăsat acolo, în pivniţă, să 
mori; o dată te-a omorât cu mâna lui. 


Tata în pivniţă, cu sabia în mână. 

— Câteva vorbe prin care şi-a cerut iertare n-au cum să 
şteargă toate astea. Dau din umeri. 

— Sunt nemuritoare. Ce contează o decapitare-două între 
rude? 

Keita nu râde la gluma mea de bravadă. Privirea îi rămâne la fel de 


serioasă. 

— Tatăl tău a făcut multe, Deka. Te-a iubit şi te-a 
sprijinit, sigur. Dar a fost şi rece şi crud. Se poate să fie 
adevărate amândouă laturile lui. Oricât ai vrea tu să ţi-o 
aminteşti pe cea bună, vreau s-o ţii minte şi pe cea rea. Ţi-a făcut 
rău. Ar fi continuat să-ţi facă rău dacă l-ai fi lăsat. 


— Ştiu, dar... ce să fac cu toată furia asta? 
Strâng din dinţi şi pe obraz mi se scurge încă o lacrimă. 


De când am fost prizonieră acolo, în pivniţă, furia a fost în mine, 
fierbând mocnit sub suprafaţă, dar după evenimentele de azi- 
noapte, s-a schimbat. S-a răcit. S-a ascuţit. Până ieri, era 
combustibilul cu care supravieţuiam, cu care mergeam înainte. 
Acum o simt ca pe un pumnal, gata să mă taie în fâşii. Să mă 
transforme în ceva crud şi înfiorător, dacă o las. 


— Cum o fac să dispară? şoptesc. Sunt aşa de furioasă. 
Aşa de furioasă pe el. Furioasă pe ce mi-a făcut. 


Keita oftează. 


— Deka... Atunci când au murit părinții mei, am fost în 
starea asta luni de zile. Ani întregi. Eram furios - tot timpul eram 
furios. Era ca o... greutate care-mi stătea În piept. Mă obliga să 
lupt mai tare, să omor mai brutal. Să vărs mai mult sânge. Atâţia 
ani am omorât urlătoare-ale-morții şi ştii ce s-a întâmplat? 


Ridic privirea spre el. 


— Am devenit eu cel rău. 
— Keita, nu, tu nu eşti... 
— Chiar nu sunt? 


Se ridică în capul oaselor. 

— Ai văzut că toate urlătoarele-morții mă ocolesc. Că mă 
urmăresc tot timpul, de parcă nu se poate avea încredere în 
mine cu o sabie în mână. Şi nu le învinuiesc. Am încercat cât am 
putut, dar ştiu că atunci când se uită la mine, nu văd altceva 
decât sângele de pe mâinile mele. Sângele surorilor 

lor - al surorilor tale. 


— Of, Keita, spun şi îl strâng mai tare în braţe. înţeleg. 
Ştiu cum e să trebuiască să dovedeşti mereu că meriţi. 


Se trage înapoi şi clatină din cap. 


— Nu e nevoie să faci asta, să mă compătimeşti. Nu e 
nevoie să te străduieşti din răsputeri să mă faci să mă simt mai 
bine. 


— Atunci ce să... 
— Să te ocupi de problemele tale, de furia ta. 


Se încruntă gânditor câteva clipe, apoi continuă. 

— E o emoție folositoare furia asta. Aşa ne spuneau 
întotdeauna comandanții noştri. Furia te avertizează că trebuie 
schimbat ceva. Problema e că, dacă rămâi în starea asta, te 
devorează pe dinăuntru. îţi tulbură mintea şi te transformă într- 
un instrument pentru cei care fac rău. Trebuie s-o dai afară într- 
un fel sau altul. Trebuie să ai o cale prin care să-ţi eliberezi 
durerea cum trebuie. 


îl privesc în tăcere. Ne desparte doar un an, dar uneori parcă ar 
fi un secol. Keita e mult mai matur - mai cu picioarele pe 


pământ, mai chibzuit. A avut 


parte şi el de tragedii: toată familia i-a fost masacrată, ani 
de zile a vânat urlătoare-ale-morţii. Dar cumva reuşeşte să-şi 
păstreze firea. 

Sau poate îmi e mie mai uşor să cred asta. 


Mă trag puţin într-o parte, amintindu-mi dintr-odată de câte ori l- 
am văzut epuizat, înfrânt. De câte ori am observat urlătoarele- 
morţii cum îl ocolesc, dar nu m-am gândit prea mult la asta. Doar 
pentru că e tăcut şi gânditor, asta nu înseamnă că nu simte nicio 
durere. Iar eu trebuie să ţin cont de asta când vorbesc cu el. 


— Keita... ieri, când te-am lăsat sub coş şi am plecat să-l 
salvez pe tata, am... 


Mă întrerupe clătinând din cap, cu ochii aurii aproape 
strălucitori în lumina slabă a după-amiezii. 


— Avem noi timp să vorbim şi despre asta, spune el. Şi 
poţi sta liniştită că vom vorbi, pentru că nu se poate să mă laşi pe 
dinafară aşa, mai ales în situaţia în care eram. Dar nu acum, 
când suferi. Trebuie să-ţi plângi părinţii, Deka. Trebuie să-ţi 
plângi viaţa din trecut. Am vorbit cu ceilalţi despre asta la micul- 
dejun. Cum să-ţi eliberăm durerea? 

Mă gândesc. 

— Când am crezut că a murit Katya, i-am făcut o 
înmormântare, spun. 

Keita dă din cap că înţelege şi se gândeşte câteva clipe. 

— Atunci o să-i facem o înmormântare şi tatălui tău. 

— Şi lui Elfriede. 


Nu se poate să uităm de ea. Deşi a ajuns cum a ajuns. 


Keita aprobă din nou din cap şi oftează. 


— Şi lui Elfriede. 


Ţinem înmormântarea pentru tata şi Elfriede într-una dintre 
numeroasele grădini terasate ale domeniului Kamanda, în seara 
aceleiaşi zile. E un eveniment discret şi improvizat: aprindem un 
foc în onoarea lor, apoi coborâm pe apa lacului lampioane de 
hârtie care reprezintă trupurile lor muritoare. în timp ce luminile 
dispar în noapte, rostesc un epitaf pe care îl las neterminat, iar 
Ixa scoate un vaiet pe note joase care, cumva, îmi exprimă toată 
durerea. Keita şi Britta mă ţin în braţe când mă las să cad în 
genunchi şi plâng, cu inima frântă. în tot acest timp, doamna de 
Kamanda, domnul de Kamanda, karmoko Thandiwe şi băiatul cu 
smocul alb de păr ne privesc de pe o terasă din apropiere, 
martori tăcuţi şi respectuoşi. 


Când se termină, mă simt mult mai bine. Mai uşoară, parcă. E ca 
şi cum mi s-ar fi ridicat o greutate de pe umeri, dar ştiu că e doar 
graba mea de a mă despărţi de sentimentele pe care le am. Avea 
dreptate Britta: durerea e un ocean. Dar deja aştept cu disperare 
să-i văd capătul 


în timp ce ne întoarcem la camerele noastre, se lasă peste mine 
o umbră înaltă. 


— E colierul mamei tale? întreabă Katya, uitându-se la 
obiectul pe care-l ţin în mână. 


I-am povestit despre el demult, când de-abia ajunseserăm la 
Warthu Bera şi vorbeam despre cum erau vieţile noastre în 
oraşele şi satele din care veneam. 


Dau din cap că da. 


— O să-l pun din nou la gât, să am ceva care să-mi aducă 
aminte de ea. De ei amândoi. 


Mă gândisem să-l încredinţez flăcărilor, ca simbol al reîntâlnirii 
dintre mama şi tata, dar m-am răzgândit. Oriunde ar fi părinţii 
mei, deja s-au împăcat unul cu celălalt. Eu sunt cea care încă are 
nevoie de simboluri ale existenţei lor, rămăşiţe care să arate că 
au trăit odată. 


— Bine, spune Katya. E bine să păstrezi amintirile vii. Aş 
vrea să pot şi eu. 


Priveşte cu regret spre băiatul tăcut, Rian, care merge din 
nou în fruntea grupului. 


Mi-a spus Keita cine e în după-amiaza asta, deşi deja bănuiam 
după cum se tot uita Katya la el aseară. Rian e logodnicul despre 
care ne-a povestit de atâtea ori la Warthu Bera - băiatul care a 
încercat să-i împiedice pe jatu s-o ia când s-a dovedit impură; cel 
al cărui nume a fost ultimul cuvânt pe care l-a rostit când a murit 
de moartea finală. Numai el ar fi putut-o face să se comporte atât 
de ciudat de ieri încoace. 


— De ce nu-i spui cine eşti? întreb. 
— Cui să-i spun? 
— Nu face pe neştiutoarea, răspund. Ştii despre cine 


vorbesc. 


Când mă uit din nou spre Rian, Katya încremeneşte, apoi se uită 
în jos la mâinile ei. Dintr-odată, strânge pumnii, înfigându-şi 
ghearele în palme atât de tare, că-i dă sângele. Trage adânc aer 
în piept. 


— Sunt un monstru, Deka, şopteşte ea şi îmi arată 
ghearele însângerate. Uită-te şi tu. Nici să-l ţin în braţe n-aş mai 
putea. Probabil l-aş răni. Şi nici măcar nu mai pot să stau de 
vorbă cu el - acum vorbim limbi diferite. 


Mă cuprinde mila când înţeleg adevărul a ceea ce spune. Ca 
urlătoare-a-morţii, Katya nu poate să comunice cu majoritatea 
oamenilor obişnuiţi. De fapt, singurul motiv pentru care o înţeleg 
Keita şi ceilalţi uruni e că s-au obişnuit atât de tare cu mârâielile 
urlătoarelor-morţii şi cu limba de luptă pe care o folosesc, încât 
au ajuns să stăpânească aproape fluent limba surorilor noastre 
de sânge readuse la viaţă. întind mâna şi-mi împletesc degetele 
cu ale ei; fac ochii mari când mi se trezesc amintirile. Katya şi 
Rian jucându-se în pădure împreună. Katya şi Rian sărutându-se 
pentru prima oară lângă lac. 


Mă iubeşte, gândeşte/gândesc cu încântare Katya/eu. Rian chiar mă iubeşte, 
e adevărat. Există vreun lucru mai minunat pe lume? 


— Deka? 


Vocea Katyei risipeşte amintirile şi mă aduce înapoi pe coridor, 
unde încă-mi ţin mâna în mâna ei. 


— Deka? repetă ea. 
Glasul Îi tremură. 
Mă forțez să înlătur şi ultimele urme din amintirile ei şi privesc 


în sus, la ochii ei care acum sunt plini de lacrimi. E cu adevărat 
sfâşiată. 


— Tu rămâi tu, îi spun cu blândeţe, strângând-o de 


mână. încă are sânge pe ea, dar nu ne deranjează pe niciuna. 
— Indiferent cum arăţi, tu rămâi tu. Şi dacă Rian te-a 
iubit vreodată cum spui întotdeauna că te-a iubit, o să te 
iubească şi acum. 


Katya aruncă o privire neliniştită spre el. 

— Deka... şopteşte ea, nesigură. 

— A venit până în Hemaira după tine, îi spun. Prin cine 
ştie ce minune, a reuşit să ajungă la karmoko Thandiwe şi 


împreună au sosit aici. Ce înseamnă asta dacă nu norocul care 
lucrează în favoarea ta? 


Katya se trage de ţepii de deasupra urechii stângi - un tic nervos 
de pe vremea când încă era alaki. 


— Chiar crezi că ar fi bine să-i spun? întreabă. 


Nu mă deranjez să răspund. Doar fac un pas în lături şi mă uit 
cu subînţeles în spatele ei, de unde se apropie cu paşi repezi 
Rian. Tremură tot de emoție, privind-o cum se trage de ţepi, gest 
pe care l-ar recunoaşte imediat oricine o ştie. 


— Katya? şopteşte el. Tu eşti, nu-i aşa, Katya? 


Katya pare să-şi încordeze toţi muşchii din corp când se întoarce 
spre el şi, pentru o clipă, mă tem să nu fugă. Apoi, încet, 
şovăitor, aprobă dând din cap. 


— Katya! suspină Rian şi în clipa următoare e lângă ea. 
Mi-era teamă că n-o să te mai văd niciodată. 


Sub privirile ei, încă pline de nelinişte, Rian o îmbrăţişează cu 
toată puterea de care e capabil. 


— Katya, Katya, repetă el, plângând. Ştiam eu că tu eşti. 
Te-aş recunoaşte oriunde, sufletul meu. 


Asist la scenă, simțind că-mi înfloreşte şi mie inima, până când 
mă trage cineva de mână din senin. 


— Lasă-i, şopteşte Britta, îndrumându-mă spre camera 
mea. Lasă-le loc să se lămurească. 


— O iubire ca asta învinge tot, spune Adwapa în şoaptă, 
cu gândul la propria ei iubire, fără îndoială. Dacă a venit tocmai 
de la miazănoapte s-o caute, sunt sigură că găseşte el o metodă 
să-i vorbească. 


— Deci hai, spune Britta, trăgându-mă după ea. 


De cum intrăm în camera mea, mă las să cad pe pat, epuizată. 
Cu înmormântarea, revederea neaşteptată a Katyei şi a 
logodnicului ei şi amintirile ciudate pe care tocmai le-am trăit, 
mi-am pierdut şi ultimul strop de energie. Aşa că rămân acolo şi 
încerc să-mi adun forţele. 


în cele din urmă, după câteva momente, mă întorc spre celelalte. 
— Vreau să vă spun ceva. 

— Alt dezastru? întreabă Britta, trântindu-se lângă mine. 
Numai dezastre zilele astea. 

— Mamele ne mint. 


— Ne-ai spus, pufneşte Belcalis, iar când mă întorc spre 
ea, adaugă: în ultima vreme, parcă nu trece zi să nu descoperim 
o minciună nouă. 


Numără pe degete. 


— Mai întâi spun că ele sunt singurii zei, dar aflăm că 
mai e unul, care poate să comunice cu noi. Pe urmă ne trimit în 
misiunea asta, numai că ne ascund natura ei adevărată. 


. 


— Ca să nu mai zic că spun că vor egalitate pen‘ toți, da 
generalii sunt numai femei - nu e loc nici de bărbați, nici de 
yandau, nici de alții. 


Când ne întoarcem toate spre Britta, luate prin surprindere de 
evaluarea aceasta, se Îmbujorează. 


— Ce? Observ şi eu, atâta. Şi mai observ, adaugă ea, 
întorcându-se spre mine, cum tot zic că eşti fiica lor iubită, dar 
te tratează ca pe un fel de animal de companie. 


Adwapa ridică un deget triumfător. 

— Asta era! Exact aşa. 

— Nu sunt animalul lor de companie. 
Mă uit la ele, uluită. 

— Nu sunt. 


Belcalis îmi pune o mână pe genunchi, cu blândeţe. 

— Atunci ce mai căutăm aici? Angoro s-ar putea să nici 
nu existe, iar Idugu e un zeu, cu o lume întreagă mai presus de 
noi. Ce mai căutăm aici? 

Mă întorc spre ea şi mă încrunt. 


— Suntem aici ca să ne salvăm prietenele şi apoi să 
aflăm mai multe despre Idugu şi angoro înainte să facem paşii 
următori. 


— După care? 


Clipesc nedumerită. 


După care ce? 


— Să spunem, de exemplu, că angoro chiar există şi că tu 
îl găseşti. Ce se presupune că faci cu el? 


— îl dau înapoi mamelor, mă grăbesc eu să răspund. 
— Dar dacă nu e al lor? întrebarea vine de la Britta. 
— Cum adică? întreb, perplexă. 


Belcalis oftează. 

— Deka, dacă Auritele sunt zei şi creează talismane ale 
puterii, e logic că la fel poate să facă şi Idugu. S-ar putea să 
încerce să fure angoro de la el folosindu-se de tine. 


Sar în picioare, dintr-odată incapabilă să mai rămân aşezată. 
Simt cum îmi tremură corpul - şi că mă cuprinde panica. De-abia 
mai reuşesc să respir. 


— Nu se poate să spui aşa ceva, mă răstesc la ea. Dacă 
ne urmăresc mamele, dacă... 


— Nu ne urmăresc, mă întrerupe Belcalis, calmă. Nu sunt 
aici. 
Clipesc repede. 


— Dar... 

— Când le-ai simţit ultima dată, Deka? întreabă ea, iar 
când clipesc din nou, încercând să înțeleg, continuă: Nu le simți 
pentru că nu sunt aici. Aici n-au nicio putere. Doar Idugu are. 
Acum suntem pe teritoriul lui. 


Pe teritoriul lui... Cuvintele mă zguduie; mă aşez din nou, cuprinsă de o 
energie ciudată. Dintr-odată, îmi vine în minte tot ce am aflat în ultimele 
zile: existenţa lui Idugu, urlătorii-morţii bărbaţi, jatu care învie, amintirile 
lui Mâini-Albe şi Melanis - până şi faptul că am puterea de a privi în 
memoria altora. Acum înţeleg ce s-a întâmplat când i-am atins mâna Katyei. 
Acelaşi lucru pe care l-am simţit şi când i-am atins lacrima lui Melanis. Le- 


am văzut 


amintirile. 


Şi totuşi, mamele mi-au spus că nu e cu putinţă. La fel cum ne- 
au spus, mie şi tuturor celorlalţi, că aproape toate lucrurile pe 
care le-am văzut în ultima zi nu sunt posibile. 


Dar de ce ne-ar minţi? De ce m-ar minţi pe mine? Asta nu înţeleg 
încă. Sunt Num, fiica lor. Carne din carnea lor, sânge din 
sângele lor. înţeleg de ce le-ar ascunde unele lucruri celorlalţi - 
dar mie? Nu pricep deloc. 


— Am o-ntrebare pentru tine, Deka, spune Britta. Numai 
una, ultima, şi dacă zici da, mă mugşc singură de limbă şi nu mai 
spun nimic despre asta. 


Mă întorc spre ea. 
— Ce e? 


Mă priveşte lung, cu o expresie sinceră. 
—Dacă n-ai reuşi să găseşti angoro sau să-l opreşti pe Idugu, 
crezi c-ai mai fi bine-venită în Abeya? 


Mă încrunt. 
— Bineînţeles că aş... 


Cuvintele îmi mor pe buze când mă gândesc la norii cenuşii de 
furtună care anunţă furia lui Hui Li, la vânturile şoptitoare ale 
dezamăgirii Bedei, la ceţurile viclene şi lunecoase ale învinuirii 
lui Etzli. Dintre toate mamele, numai Anok, cred, m-ar bate pe 
umăr pentru că m-am străduit. Celelalte şi-ar revărsa pe mine 
toată furia lor, fiecare în felul ei. 


Britta confirmă cu un gest din cap, observând cu ochi trişti 
revelaţia mea. 


— Vezi, exact asta-ncercăm şi noi să zicem. Mamele - 
adică mamele bune, Deka - întotdeauna te susţin, şi când nu 
reuşeşti. Dar eu bănuiesc că, după câte oi tras, aşa de tare te-oi 
obişnuit să fii tratată urât, că accepţi orice seamănă a purtare de 
mamă, chiar dacă ştii că nu e. 


Mă las să mă prăbuşesc şi dintr-odată nu mai pot respira. 
Colierul ansetha îmi stă atât de strâns pe gât, că e ca o zgardă 
care mă sugrumă. Trag cu unghiile de el. 


— Daţi-mi-l jos, şoptesc, apoi încep să smucesc de el cu 
disperare. Daţi-mi-l jos, daţi-mi-l jos! 

— Gata, gata! 

Britta se apropie repede şi mă ajută să-mi smulg colierul de la 
gât; îl arunc cât colo pe podea. 


De cum dispare, respir din nou. Mi s-a uşurat pieptul, de parcă 
mi s-ar fi ridicat o greutate de pe el. 


în timp încerc să-mi recapăt echilibrul, Britta ia colierul şi-l 
priveşte încruntată. 


— Ciudat, spune ea, cântărindu-l în palmă. Mereu e aşa 
de... greu? 

Aprob tăcut. Mă obişnuisem cu greutatea lui. 

— E de la esența divină. Anok mi-a spus că are în el 
sânge de la fiecare dintre ele. Staţi aşa... 


Sânge de la fiecare dintre ele... Cuvintele trezesc ceva în mine - amintiri. 
Picătura de sânge pe care am atins-o în lacrima lui Melanis. Dârele de sânge 
care au trecut din palma Katyei pe a mea când am luat-o de mână. 


Unde e răspunsul, Deka? întreabă ea. 
în sânge, răspund. 


Ies la suprafaţă noi şi noi amintiri: eforturile făcute de Anok ca să 
discutăm acolo unde nu ne putea auzi nimeni altcineva. 
Insistenţa cu care m-a îndemnat să-mi aduc aminte tot ce 
spunea. Cum mă absorbeau ochii ei, apoi uitarea... 


Anok mi-a schimbat amintirile, atâta lucru e clar, dar cu cât îmi 
revin mai 


multe, cu atât mai convinsă sunt: n-a făcut-o cu gând rău. E 
ciudat, dar aproape că aş crede că încerca să mă apere. 
Mă uit la celelalte. 


— Anok mi-a schimbat amintirile, le spun, iar 
gândurile îmi sunt încă departe, în timp ce încerc să le pun 
pe toate cap la cap. 


— Ha? Când? icneşte Britta, îngrijorată. 


— Chiar înainte să plecăm. încerca să mă avertizeze, 
cred. Mi-a spus că răspunsul e în sânge şi mai devreme i-am 
văzut amintirile Katyei când i-am atins sângele. 


— Dar mamele au spus că e de la ansetha, spune 
gânditoare Belcalis. De ce ar vrea să nu ştii că poţi să faci asta? 


— Pentru că sunt nişte mincinoase, intervine prompt Britta. 


— Nişte mincinoase care ți-au umblat prin creier, adaugă 
Adwapa, iar imaginea mă face să mă scutur. 


Deja mi-e atât de greu cu propria minte, cu propriile amintiri. lar 
acum, posibilitatea ca Auritele să-mi fi manipulat şi gândurile... 


Mi se întoarce stomacul pe dos. 

— Eşti sigură că n-au mai făcut-o şi altă dată? întreabă 
Belcalis. 

Cobor privirea. 


— Aşa cred. Dar n-am cum să fiu sigură, nu? 


Gândul mă tulbură. Dacă zeițele mi-au umblat prin amintiri de 
la început? Dacă tot ce cred că e adevărat nu e? Chiar m-am 
născut la Irfut? Chiar am trăit tot ce mi se pare că am trăit? 


— Cred că mi-e rău, spun. 


— Stai aşa, înainte să vomiţi din nou, spune Asha repede, 
am o întrebare. De ce au fost convinse că n-o să descoperi 
niciodată adevărul? Vorbesc de povestea cu amintirile. în fond, 
tot timpul ai sânge în jur. Cum de au fost aşa de sigure că n-o să 
ţi se întâmple din nou? 


Mă uit lung la colierul ansetha din poala mea şi mă gândesc. Apoi 
mi se luminează mintea. 


— îl port tot timpul, spun cu o voce gâtuită, dar de cum l- 
am dat jos... 

Ridic privirea spre celelalte, îngrozită. 

— Nu credeți că... 


— De la început te-au controlat prin colier? 
Belcalis ia podoaba şi o priveşte cu ostilitatea cu care ar trata un 
şarpe veninos. 


— Se prea poate. în fond, de cum a apărut Idugu, ai 
început să schimbi uşile şi toate cele. 


— Vrei să zici semnul kaduth, o corectează Britta, iar 
când ne uităm toate la ea, explică: Puterile tale or început să 
crească de când te-ai întâlnit prima oară cu kaduthul, la 
Oyomosin. Şi la o adică, simbolul ăla a fost peste tot prin Marele 
Templu. 


Sare în picioare. 

— Dacă semnul kaduth îți slăbeşte puterile şi ţie, dar şi 
mamelor? Dacă le slăbeşte controlul asupra ta? 

Privesc îndelung colierul, gânditoare. 


— Numai într-un fel putem să aflăm. Trebuie să punem 
mâna pe un kaduth. 


— Vezi, nu suntem noi norocoase că mergem exact unde 


se fabrică? glumeşte Asha. 


— Cum? întreb, încruntându-mă. 
— La Warthu Bera, mă lămureşte Britta. Karmoko 


Thandiwe ne-o spus că asta-s obligate să facă surorile de sânge 
acolo - armură fioroasă cu kaduth pe ea. 


— Trebuie să ajungem acolo cât mai repede, spun, 
ridicându-mă din nou, dar Britta îmi pune o mână pe umăr. 


— Nu mai bine te odihneşti puţin şi te linişteşti, Deka? 
îmi spune cu blândeţe. 


Când mă întorc spre ea, adaugă: 


— Oi trecut prin multe în ultima vreme şi nu zic că n-am 
încredere în tine, dar dacă intri într-o adunare acum, orice 
hotărăşti n-o s-o faci cu mintea limpede. 


Oftez. 


— Ştiu că n-am luat cele mai bune decizii în ultima vreme, 
dar... 

— Nu, Deka, mă opreşte Britta, clătinând din cap cu o 
expresie severă. Nu şi nu. Oi avut o grămadă de lucruri pe umeri 
zilele astea. Ştiu că te simţi copleşită acum, dar ţine minte că 

eşti în familie. Şi familia intervine când nu ţi-e bine, or ţie nu ţi-e 
bine, Deka. Lasă-ne să ne ocupăm noi măcar azi. Tu mănâncă şi 
odihneşte-te. 


Expresia îi e de neclintit. 
Până la urmă oftez şi aprob din cap. 


— înţeleg, îi spun. 
— Minunat. Acum hai la cină. Dar pe urmă te duci direct 
să te culci. Ne aşteaptă o săptămână plină. 


în timp ce dau din cap că sunt de acord, observ dintr-odată ceva. 
Roba Brittei e foarte drăguță. Mult mai drăguță decât ce poartă 
de obicei. 


— Te-ai aranjat, spun, curioasă. Ocazie specială, ceva? 


— Adică Înmormântarea de la care om venit acuma? 
întreabă ea sec, apoi pufneşte. Nu-ţi mai băga atâta nasul, Deka. 
Vii la masă sau nu? 


Mă uit în jos la colierul ansetha. 
— Cred că rămân aici, răspund. Nu mi-e prea foame. 
— Treaba ta, mormăie Britta, apoi le împinge din urmă 


pe toate să iasă. După care rămân în sfârşit singură cu colierul. 

în sânge... Cuvintele îmi răsună în minte ca o şoaptă când iau în mână 
colierul ansetha. Miile de flori împletite în el scânteiază în lumina slabă a 
serii, iar esenţa divină din ele parcă şerpuieşte. Şi totuşi... nu-mi răsare în 
minte nicio amintire. Nu mă cuprinde nicio senzaţie ciudată. Oftez şi mă uit 
dezamăgită la el. Normal că n-are cum să fie atât de simplu. Auritele sunt 
zei. Nu sunt uşor de descifrat, ca muritorii. 


Trebuie să sap mai adânc. 


Cu gândul acesta în minte, trag aer în piept şi mă cufund cât ai 
clipi în starea profundă de luptă, până când colierul ansetha 
începe să-mi strălucească în palme ca soarele în miezul zilei. Dar 
nici acum nu iese la suprafaţă nicio amintire. Nici urmă. Mârâi 
de frustrare. Cum să fac? Cum să privesc în minţile Auritelor 
dacă nu ştiu nici de unde să încep? încerc să-mi amintesc cele 
două dăţi când am intrat în mintea altcuiva. Ce au avut în comun 
contactele scurte cu gândurile lui Melanis şi ale Katyei? Care a 
fost firul comun care le-a unit? Amândouă sângerau chiar atunci! 
Sângele lor era încă lichid, ceea ce înseamnă că trebuie să fac să 
curgă esenţa divină. 


Cu mâini tremurânde, îmi fac o tăietură mică în palmă şi aştept 
până începe să picure sângele, după care îmi apăs mâna pe 
colier. Mă trece un fior când esenţa divină începe să se topească 
imediat şi sângele zeiţelor îmi curge în palmă. Trece o clipă. 
Două... 


Apoi cad în jurul meu picături de ploaie. 


Nu, nu picături de ploaie - sfere de aur, fiecare perfectă, fiecare 
divină. Mamele în forma lor cea mai pură. Cunoaşterea îmi 
lunecă în minte la fel de uşor ca apa peste sticlă. Le privesc cum 
sclipesc în aer, zeițele, toate atât de aproape, încât le-aş putea 
atinge. Dar ştiu că nu e cazul să îndrăznesc. Cel mai uşor 
contact ar fi suficient să mă ardă, să-mi facă tot corpul cenuşă. 


Numai că nu am corp... Din mine radiază o lumină aurie - de aceeaşi nuanţă 
cu toate celelalte sfere, numai că a mea e împletită cu întuneric şi umbre. E 
lumina lui Anok. Ceea ce înseamnă că eu sunt ea şi ea sunt eu. Gândul îmi 
dă un fior de entuziasm. E tot mai uşor să trec de la mintea mea la 
amintirile altcuiva, la esenţa lor lăuntrică. Sau poate e pentru că Anok vrea 
să intru în mintea ei? Vrea să-i văd amintirile? 


Cu cât mă gândesc mai mult, cu atât mai probabil pare. între 
mame vibrează o senzaţie stranie. O tristeţe, aproape. Regret, 
poate. Mă cuprinde şi, dintr-odată, sunt complet una cu Anok şi 
în pământ se deschide o prăpastie enormă, în care se prăbuşesc 
mii de siluete mărunte. Oroarea ne străbate cu explozii sălbatice, 
portocalii, cu nori clocotitori, cu izbucniri de fulgere. 


Deci asta am făcut, eu şi surorile mele. Asta e atrocitatea pe care 
am comis-o, motivul pentru care fiii noştri ne dispreţuiesc acum. 


— Nu! strig spre ele, în timp ce tot mai multe siluete cad 
în prăpastie. Nu trebuie să facem asta! 


Dar ele se mulţumesc să mă fixeze cu priviri ferme. 


— E singura cale, Anok, intonează ele, iar înţelesul e 
clar: ele sunt din nou una, iar eu sunt singură. 


Desprinsă cu forţa de surorile mele prin hotărârea pe care am luat- 
o. 


Dar asta nu înseamnă că n-am nicio putere. îmi împing mintea 
înainte şi exult de bucurie când atinge vălul, bariera de stele 
care ne desparte de celălalt tărâm. Galaxiile se rotesc una în 
jurul celeilalte, nebuloasele explodează şi se contractă în jurul 
stelelor de un albastru-liliachiu. Vălul e mereu acolo, aşa cum am 
căzut de acord înainte. Sau erau ere? Timpul se amestecă în 
vârtej - cât ai clipi, cum spun oamenii. Şi totuşi, vălul e încă 
acolo, ne desparte. Ne ţine la locul nostru. 


Nu trebuie decât să-l ating. 
Mă întorc spre surorile mele. 


— Ascultaţi-mă, strig. Mai există o cale! 
— Nu ne vom abate de la aceasta, răspund ele. 
Din nou, sunt un monolit. Un singur organism. lar eu sunt separată 


de ele. 

Mă cuprinde tristeţea. Stele cad din cer. O mie de flori au parte 
de morţi negre, cristaline, pe un câmp. Surorile mele sunt prea 
departe de-acum. Dar trebuie să le aduc înapoi - pentru binele 
tuturor. îmi adun din nou gândurile, cu atâta putere, încât 
străbat dintr-odată vălul şi ajung în partea cealaltă. Spre Celălalt 
care aşteaptă acolo. 


— Nu! răcnesc surorile mele. Ce faci, Anok? 


Le ignor şi întind mâna, gata să-mi ofer mâna Celuilalt. E singur, 
la fel ca mine. Separat, la fel ca mine. împreună putem fi unul. 
Putem fi nemărginiţi, ca odinioară. Dar în timp ce întind mâna, 
simt furia, răutatea care freamătă în inima întunericului. 
Nebunia, atât de asemănătoare cu a surorilor mele. Teroarea 
creşte în mine cu străfulgerări de alb zimţuit şi portocaliu 
dezgustător. Vulcani erup sub forţa fricii mele. 


Eu şi surorile mele nu suntem singurele care s-au schimbat. S-a 
schimbat şi Celălalt. 


înainte să apuc să mă trag înapoi, a şi ajuns la mine şi se 
împinge să răzbată prin văl. 


— O Aurită, mârâie el. Aşa ați ales să vă numiţi, nu? Şi 
eu am un nume. Sunt Neîndurătorul. Niciodată să nu uiţi asta, 
Anok. Şi să nu uiţi că nu mai eşti bine-venită lângă mine. 


împinge din nou. 


Apoi durerea mă izbeşte cu forţa a o mie de fulgere, mă aruncă 
din Anok şi mă readuce în propriul corp. 


Mă trezesc cu un tresărit, leoarcă de sudoare, iar gândurile mi se 
invârtesc în 


minte. Ce-a fost asta? 


Mâini-Albe apare a doua zi, dimineaţa devreme, ca o reflexie 
scânteietoare deasupra pârâului în care exersez de ceva vreme 
deschiderea unei uşi. Sau măcar încerc. Habar n-am cum să fac, 
nici măcar cum să încerc. Sosirea ei e o uşurare. Sunt trează de 
noaptea trecută şi mă tot gândesc la ce am văzut în amintirile lui 
Anok. Ce anume au făcut ea şi surorile ei, ce regretau? Ce era 
prăpastia care s-a deschis în pământ? Dar Neîndurătorul? Cu el 
nici nu ştiu de unde să încep. îmi amintea de Idugu, dar nu era 
el. Era o fiinţă diferită de cea pe care am întâlnit-o pe străduţa 
din Hemaira şi totuşi, cumva, era asemănător. Oare să existe şi 
alţi zei în afară de Idugu? Şi ce legătură au cu mamele? îmi vin în 
minte o mulţime de întrebări, o mulţime de lucruri pe care nu le 
înţeleg câtuşi de puţin. Amintirile lui Anok erau atât de 
copleşitoare, încât gândul de a privi din nou în mintea zeiţei mă 
epuizează. 

îmi şterg faţa cu mâna, în timp ce reflexia Primei născute păşeşte 
spre mine. 


— Ţi-au fost schimbate amintirile, Mâini-Albe, o informez 
eu calmă. Şi nu e asta partea cea mai rea. S-ar putea să existe şi 
alţi zei în Otera, pe lângă Idugu. 


— Dimineaţa bună şi ție, Deka, răspunde liniştită Mâini- 
Albe, a cărei expresie deloc frământată, senină, e luminată de 
primele raze ale soarelui. 

Mă încrunt. 

— Nu eşti surprinsă. 

— Am fost conştientă de la început de posibilitatea să-mi 
fi fost alterate amintirile. Cât despre alţi zei... 

Dă din umeri. 


— E bine să fii pregătită pentru astfel de lucruri. 


Nu te înfurie minciunile? Manipularea? 


Mâini-Albe se apropie de mine cu paşi mari, iar imaginea ei 
oglindită aproape că păşeşte pe suprafaţa apei, deşi ştiu că e 
doar o iluzie. 


— Furia e o emoție neproductivă. Prefer răzbunarea. 
Rece, superbă... perfectă. în plus, mai e un lucru la care nu te-ai 
gândit, Deka. 


— Care? 
— S-ar putea ca nici mamele să nu ştie. 


Când o privesc lung, neconvinsă, oftează şi arată, dintr-odată, 
vulnerabilă. Parcă şi-ar da jos masca puterii şi mi-ar îngădui să 
văd sensibilitatea, nesiguranța din spatele ei, pentru prima dată. 


— S-a întâmplat ceva cu secole în urmă - o calamitate, şi 
totuşi nici eu, nici celelalte Prime născute nu ne-o amintim. Nu 
cred că ele ştiu, şi nici măcar mamele. Prea obosite, prea secătuite 
de forţa pe care le-o absoarbe ori angoro, ori celălalt zeu de care 
mi-ai vorbit, Idugu, ca să-şi mai amintească... Dar tu eşti Nuru: ai 
amintirile în sângele lor şi, lucru chiar mai important, eşti în 
Hemaira, unde sunt ascunse multe răspunsuri, numai să ştii unde 
să le cauţi. 


Dintr-odată, toate se pun cap la cap. 


— De-asta nu eşti îngrijorată că sunt blocată aici. De-asta 
nu încerci să găseşti o metodă să mă aduci înapoi. 


— întocmai, spune simplu Mâini-Albe. Nu sunt 
împrejurările ideale, dar măcar eşti în locul ideal pentru a deosebi 
ce e adevărat de ce nu este. E Idugu un zeu adevărat, comparabil 
cu mamele? Mai există şi alții? Şi ce s-a întâmplat acum atâtea 
secole - cataclismul acela pe care nu mi-l amintesc? 


Dar deja sunt în gardă din nou. 


— E exact ca pe vremuri, la Warthu Bera, când m-ai 
întrebat cine era adevărata ameninţare - urlătoarele-morții sau 
împăratul, spun eu, încruntată. Mâini-Albe, de data asta ce mai 
plănuieşti? Ce încerci să obţii? 


— Singurul lucru pe care am încercat să-l obţin vreodată: 
siguranţă pentru 


=> rorile mel i ntr 
mine. SU O e mele şi pe u 


— Dar pentru asta mă foloseşti pe mine ca pion. 
— Nu. 
Spre uluirea mea, Mâini-Albe face o plecăciune adâncă. 
— Te recunosc ca divinitate. Una care ține la neamul ei. 
Stomacul mi se strânge. 
— Mâini-Albe, nu există alţi zei decât Auritele. 
— Atunci Idugu ce e? Şi tu ce eşti? 
— Eu n-am puteri divine... 
încă, spune Mâini-Albe. Nu ai puteri divine încă. Dar 


ast făcută din aceeaşi materie ca Auritele, iar puterile îţi cresc, 
nu-i aşa? De când ai ajuns la Hemaira, cresc mereu. 


— De unde ş... 

Se ridică şi arată spre gâtul meu. 

— Unde îţi e colierul, Deka? De ce nu-l mai porţi? 
Acum tremur, cu mintea copleşită de tot ce spune Mâini-Albe. 


— L-am dat jos doar temporar, îl... 

— Am să-ţi mai pun o ultimă întrebare, Deka, spune ea, 
întrerupându-mă. Eu ce sunt? 

— Eşti Prima născută a Auritelor, şoptesc, tulburată. 
Buzele lui Mâini-Albe se ridică într-un zâmbet mulţumit. 


— Observ că n-ai spus „fiică”. 

Lunecă spre mine, fără ca picioarele ei să atingă iarba. 

— Spune-mi, când ai început să cunoşti adevărul despre 
mine? 

Cobor privirea, stingherită. 

— Nu sunt sigură. 

— Chiar nu eşti? înclină capul într-o parte. 


Oftez. 


— în starea profundă de luptă. Prima oară când am 
folosit-o, te-am văzut. Team văzut cu totul. 


Mâini-Albe încuviințează din cap şi se întoarce cu fața spre apă. 
Pe un ton aproape indiferent, continuă: 


— Ştii ce e ciudat la mame? Spun că le sunt dragi toți 
copiii lor, dar cei care par să se fi născut bărbați le sunt mai 
puţin dragi. Iar Idugu, dacă chiar e zeu, pare să ţină numai la 
bărbați. E ca şi cum, pentru zei, nu contează altceva decât 
carnea În care te-ai născut, meditează ea. 


— Dar tu eşti femeie, spun eu repede. Aşa ai fost de la 
început. 

— Asta ştii tu. Dar printre surorile noastre sunt şi unele 
care se îndoiesc. 


— Melanis, spun eu. 


Acum înţeleg de ce ea şi Mâini-Albe se ignoră reciproc, de ce se 
tratează cu asemenea ostilitate. 


— Melanis, confirmă Mâini-Albe. 
Mă încrunt. 


— Mai ştie cineva? 

— Numai celelalte regine războinice. Dar Amataga nu 
mai e, iar Sayuri nu se mai consideră una dintre noi. Deci în 
toată lumea nu ştiţi decât tu, mamele şi Melanis. 

— Iar eu o să păstrez secretul, spun eu. 


— Mulţumiri, răspunde Mâini-Albe, apoi dă din cap. Cât 
eşti aici în Hemaira, Deka, trebuie să-ți foloseşti darurile, să 
descoperi tot ce poţi despre ce s-a întâmplat în trecut. 


Dintr-odată, îmi amintesc de Marele Templu şi de abundența de 
sculpturi de pe pereţi - o istorie pictată a Oterei. Fac ochii mari. 
Poate acolo se află ceva care o să explice în amănunt ce am 
văzut când am intrat în amintirile lui Anok. Trebuie să mă întorc 
cât pot de repede. 


îmi îndrept din nou atenţia spre Mâini-Albe, care continuă: 


— Vorbeşte cu Idugu dacă trebuie. S-ar putea să încerce 
să te păcălească - fii pregătită. Iar când termini, raportează-mi 
mie. 


Dar nu şi mamelor... Subînţelesul a ceea ce a spus se strecoară între 
noi, letal. 


— Şi încă ceva, Deka: ai grijă să dai nume lucrurilor. 
Când mă încrunt la ea, nedumerită, adaugă: 

— Numele dau lucrurilor putere. Chiar şi zeilor. 

Vine mai aproape de mine. 

— De exemplu, dacă eu te numesc zeu, atunci eşti. Să nu 
uiţi asta niciodată, înghit cu greutate, tulburată. 


— O să încerc, karmoko. 


Mâini-Albe întăreşte cu un gest din cap. 

— Acum mă voi întoarce. După cum știi, am nevoie de 
energie ca să-mi folosesc mănuşile. Vom mai vorbi, Deka. 

Rămâi în viață până atunci. 

— O să încerc să nu mor, răspund, cu gândurile încă 
învârtindu-mi-se în cap. La fel şi tu. 


— Chiar aşa, spune Mâini-Albe. 


După care dispare. Iar eu rămân acolo, cugetând la tot ce s-a spus 
între noi. 

gumi până la Warthu Bera durează mult mai mult decât aş fi 
ut eu, mai ales pentru că-mi petrec cea mai mare parte a 
timpului gândindu-mă la discuția cu Mâini-Albe - la toate lucrurile 
pe care mi le-a mărturisit. Ce anume a fost calamitatea care s-a 
întâmplat cu multe secole în urmă? Asta am văzut în amintirile lui 
Anok? Lucru şi mai important, Auritele chiar au uitat-o, la fel ca 
toate Primele născute... sau doar se prefac, la fel cum s-ar putea să 
se prefacă a fi binefăcătoarele noastre? încă şi mai rele sunt 
cuvintele lui Mâini-Albe şi implicaţiile lor: Dacă eu te numesc zeu, 
atunci eşti. Gândul îmi dă fiori pe şira spinării. Nu i-am spus 
niciunuia dintre prietenii mei despre partea aceea din conversaţia 
noastră şi nici nu am de gând. Ideea de divinitate e pur şi simplu 
prea copleşitoare, prea groaznică s-o asimilez. Toţi zeii pe care i- 
am întâlnit până acum sunt fiinţe cu defecte, distante, enorm de 
îndepărtate de oamenii care-i venerează. Până şi mamele par 
uneori străine, ca nişte creaturi pe care nu le-aş putea înţelege 
niciodată cu adevărat. Şi cer mereu venerație, cer mereu rugăciuni 
care să le alimenteze puterea. Nu am nicio dorinţă să fiu zeu, nici 
măcar să mă gândesc la asta nu vreau. Aşa că păstrez tăcerea în 
timp ce ne continuăm călătoria, care (spre marea mea dezamăgire) 
ne duce pe uscat de data asta, fiindcă jatu bat râurile şi lacurile 
Hemairei în lung şi-n lat de trei zile, încercând să ne ia urma. 


Din fericire, avem la dispoziţie flota personală de trăsuri a doamnei 
de Kamanda şi le folosim ca să străbatem străzile şi podurile 
aglomerate ale oraşului. Desigur, e un pariu îndrăzneţ: Warthu 
Bera se află în capătul celălalt al oraşului, iar drumurile pe uscat 
ne lungesc călătoria la două zile, nu una singură, ca să nu mai 
spun că zerizarzii cu penaj viu colorat care ne trag trăsurile se tot 
împăunează când trecătorii se opresc să caşte gura. Dar chiar şi 
aşa, riscul e mult mai mic decât dacă am folosi una dintre 
ambarcaţiunile doamnei de Kamanda. 


— Nu s-ar aştepta nimeni ca una dintre cele mai avute familii din 
oraş să 


transporte fugari, îmi şopteşte satisfăcută în ureche doamna de 
Kamanda când garda jatu de la un punct de control ne face semn 
să trecem fluturând din mână, aproape de Lacrimile lui Oyomo, 
cascada uriaşă de la marginea cetăţii. 


Aprob din cap şi mă uit din nou la Belcalis şi Britta, care stau pe 
bancheta din faţa noastră, purtând aceleaşi robe şi măşti bogat 
împodobite ca ale mele. Ne dăm drept compania personală a 
domnului şi doamnei de Kamanda, care, la fel ca majoritatea 
nobililor de rangul lor, au nevoie de o suită numeroasă când 
pleacă în călătorie. Keita şi ceilalţi uruni împart trăsura cea mai 
mare cu domnul de Kamanda, în timp ce Katya şi Rian ocupă 
alta, cu Nimita alături de ei. Karmoko Thandiwe e călare, în 
fruntea alaiului, în deghizarea sa ca gardă personală a familiei 
Kamanda. 


— Bun, voi două, le spun eu lui Belcalis şi Brittei odată 
ce trecem de punctul de control. închideţi ochii. 


Când se conformează, continui lecţiile pe care le facem 
împreună de la o vreme, pentru controlul puterilor. 


— Imaginaţi-vă că vă curge prin corp un râu de lumină 
albă, le instruiesc. Găsiţi curentul cel mai puternic şi trageţi de 
el. 


Nu mă mir prea tare când Belcalis, deşi nu reuşeşte să 
folosească starea profundă de luptă ca să privească înăuntrul 
propriei ființe, face imediat exact ce i s-a spus. A dezvoltat un 
autocontrol bun în ultimele câteva luni, deci era de aşteptat ca 
stăpânirea aceasta să se extindă şi asupra stării de luptă. O 
urmăresc, fascinată, cum caută cu mintea înăuntrul ei şi alege 
dintre celelalte firul subţire de energie, ale cărui margini 
scânteiază de un alb şi mai strălucitor decât restul puterii care 
curge prin ea. Liecare mişcare îi e calmă, controlată, precisă - 
spre deosebire de ale Brittei. 


Mă întorc spre Britta, îngrozită, când simt energia care 
răbufneşte din ea, toată îndreptată spre pietricica pe care o ţine 


în pumn. 


— Nu, Britta, nu aşa de multă! spun dintr-o răsuflare, 
dar înainte să-mi iasă cuvintele din gură, energia a şi țâşnit din 
ea şi a făcut pietricica să explodeze. 


Am doar o clipită la dispoziţie ca să-i acopăr pe doamna de 
Kamanda şi pe 


Ixa cu propriul corp, înainte ca tot interiorul trăsurii să fie 
împroşcat cu aşchii mici de piatră. Când mă dau la o parte din 
faţa lor, cu punctuleţe de aur ieşindu-mi din pielea spatelui acolo 
unde s-au înfipt, Britta e moale, inconştientă, pe locul ei. 


O verific repede pe doamnă ca să mă asigur că n-a păţit nimic, 
apoi mă întorc grăbită spre prietena mea. 


i Britta! Britta! o strig, scuturând-o, dar nu primesc niciun 
răspuns. 

Şi-a pierdut cunoştinţa fiindcă şi-a consumat mai toată energia. 
Vor mai trece câteva minute până să se trezească. Ceea ce 
probabil e mai bine, pentru că doamna de Kamanda pare 

zguduită. 


— Mda, spune ea. Asta a fost... neaşteptat... 


— îmi pare foarte rău, spun repede, întorcându-mă din 
nou spre ea. Nu mă aşteptam să-şi piardă controlul atât de uşor. 
Trebuia să mă gândesc. 


în fond, exact la fel am făcut şi eu la prima lecţie cu Mâini-Albe. 
— Fii fără grijă, cinstită Num, răspunde doamna de 
Kamanda, scuturându-şi roba cu mâinile. Sunt teafără şi 
nevătămată. Cred, totuşi, că ar trebui să iau altă trăsură cât timp 
voi trei vă exersaţi... meşteşugurile. 


— Sigur că da, îi spun, dând din cap, în timp ce trage de 
şnurul clopoţelului de pe peretele trăsurii ca să-l facă atent pe 
vizitiu. 

Omul o ajută să iasă şi, după câteva secunde, intră lângă noi Fi, 
acum înveşmântat din cap până-n picioare în roba opulentă a 
unui nobil. 


— Am făcut schimb de locuri, anunţă el, rânjind cu gura 


până la urechi. 


Asta până când o vede pe Britta. 
— Britta! Britta! strigă şi o ia în braţe. 


Când ea nu răspunde, se întoarce spre mine, furios. 


— Ce-ai făcut? 


— Nimic, mă grăbesc să răspund. A consumat prea multă 
energie la lecție, atâta tot. De ce eşti aşa... Ah... 


Fac ochii mari când îmi amintesc, din senin, cum a roşit şi a 
început să se foiască Britta când am luat-o la întrebări în căruţă, 
pe când eram în Zhushan; cum se strângeau ei doi unul în 
celălalt în mulţime chiar şi când nu era nevoie; cum, de când s-a 
întors el, Britta îşi aranjează părul şi se îmbracă altfel. Acum că 
mă gândesc, s-au apropiat mult în ultimele luni. Nu se mai 
împung tot timpul, ca înainte, şi mereu pleacă pe undeva 
împreună şi dispar în câte un colţ. 


Cum de n-am observat mai devreme? Li şi Britta încep să se 
îndrăgostească, asta dacă nu sunt deja împreună. 


— Ah? Ce ah? 


în timp ce eu rumeg ideea, Belcalis se întoarce spre mine, cu 
aurul retrăgându-i-se de pe braţe şi faţă - s-a protejat instinctiv 
cu armura când Britta a produs explozia fără să vrea, dar şi-a 
distribuit aurul doar ici-colo, în cel mai bun caz. Va trebui să 
lucrăm împreună ca să înveţe să dezvolte o armură completă. 


— Ce ah? repetă ea, uitându-se ba la mine, ba la Li, 
bănuitoare. 


— Nimic, răspund şi încerc să ignor roşeaţa care se 
întinde pe faţa lui Li. Hai să exersăm mai departe. Vreau să 
stăpâniţi măcar lucrurile elementare până să ajungem la Warthu 
Bera. 


Belcalis continuă să-şi plimbe privirea de la mine la Li şi înapoi, 
neconvinsă. Până la urmă, pufneşte pe nas. 


— Atâta timp cât n-are legătură cu siguranța noastră, nu 
e treaba mea. Continuă, Deka. 


Flutură din mână poruncitor. 
Mă cufund din nou în starea profundă de luptă. 


— Bun, spun, lăsând puterea să mă cuprindă. Să începem de unde 
ne-am oprit. 


în seara următoare, când doamna de Kamanda ne lasă în apropiere 
de poalele dealului învecinat cu latura stângă a cetăţii Warthu 
Bera, scapără pe cer primele câteva stele. Spre uluirea mea, aici a 
răsărit o aşezare. Părţile laterale şi din spate ale terenului de pe 
lângă Warthu Bera erau mereu pustii, populate doar de desişuri de 
copaci, ca măsură de protecţie. Acum, însă, se întind până în zare 
rânduri peste rânduri de colibe mărunte, ridicate în grabă din 
noroi şi bălegar şi atât de înghesuite unele într-altele, încât de-abia 
ai loc să te strecori printre ele. Bărbaţi în robe aspre se adună în 
jurul vetrelor care aruncă lumini vii şi mănâncă frigărui, iar fumul 
din pipele lor bagida îmbâcseşte aerul înăbuşitor al nopţii. Din 
fericire, sunt prea atenţi la alaiul doamnei de Kamanda, care 
şerpuieşte pe lângă ei, ca să ne observe pe noi cum ne furişăm 
peste deal până în desişul cel mai îndepărtat din spatele cetăţii 
Warthu Bera, unde se află intrarea în peşteri. 


De cum mă apropii de zidurile roşii care-mi sunt atât de cunoscute 
şi care se înalţă atât de sus, încât parcă ating cerul, mă cuprinde o 
senzaţie ciudată, dulce-amară, mai puternică decât tensiunea care- 
mi încordează muşchii. 


Deka? întreabă Ixa, strângându-se mai bine pe după gâtul meu în forma de 
pisoi. 


— Acasă, şopteşte Britta, răspunzându-i fără să-şi dea 
seama. 

Dau din cap şi întind braţul să-i strâng mâna. 

— Acasă, unde e familia noastră... surorile noastre de 


sânge... 
— Fraţii noştri, adaugă Keita în şoaptă, luându-mă de 


cealaltă mână, şi mă priveşte. N-o să păţească nimic, mai spune, 
deşi nu sunt sigură dacă pentru mine sau pentru el însuşi. 


Karmoko Thandiwe n-a mai primit niciun semn de la sursele sale 
din Warthu 


Bera de câteva zile, aşa că n-avem nici cea mai mică idee ce ne 
aşteaptă dincolo de ziduri. O teamă cât se poate de cunoscută 
ameninţă să pună stăpânire pe mine, dar respir adânc ca s-o 
alung. Suntem aici. Avem un plan. Ne descurcăm. 

Tufele foşnesc şi karmoko vine spre noi, cu Katya şi Rian alături, 
ca întotdeauna. Cei trei parcă sunt lipiţi unul de altul de la o 
vreme, deşi, dacă e să fiu exactă, Katya şi Rian sunt cei care se 
urmează unul pe celălalt peste tot. Când Adwapa îi priveşte pe 
cei doi cu o undă de alean în ochi, mă duc lângă ea şi o strâng în 
braţe. 

— O să fie bine, îi şoptesc. Mehrut o să fie în siguranță. 
Adwapa încuviinţează din cap în tăcere, dar îi simt încordarea. 


Karmoko Thandiwe dă la o parte un pâlc de tufişuri de pe o 
porţiune din zid şi dezvăluie o poartă de metal ruginită, o intrare 
în peşteri de care nu ştiu decât karmoko. Odată ce o deschide cu 
cheia mare şi la fel de ruginită pe care a ţinut-o ascunsă sub 
robă, se întoarce spre noi. 


Trebuie să vă pregătiţi, spune. Orice ar fi de partea 
cealaltă a porții, trebuie cucerit, s-a înțeles? 


Dăm din cap cu toții. 

— Cele ce sunt moarte te salută, încep ceilalți salutul 
nostru, îi privesc şi adaug: 

— Trăiți pentru totdeauna. 

— Trăiţi întru victorie, răspund ceilalți - noua noastră 
chemare la luptă. Când karmoko ne priveşte cu surprindere, dau 
din umeri. 


— Suntem alaki, spun. Suntem fără moarte. 


în clipa în care ceilalţi încuviinţează din cap, mă întorc spre poartă. 


— Mergem? 


Karmoko Thandiwe face semn că da şi apucă torța care aşteaptă 
imediat după intrarea în peşteră şi o aprinde cu amnarul. 


— Spre deosebire de voi, observă karmoko, noi, oamenii, 
mai avem nevoie şi de lumină ca să vedem în întuneric. 


— Şi noi la fel, adaugă Kweku, ridicând un deget. 


Karmoko ne invită să intrăm cu o înclinare din cap, păşind 
înăuntru. Mă grăbesc să fac la fel şi mă înghite penumbra. 


E întuneric în tuneluri şi atâta mucegai, încât mirosul de 
descompunere mi se strecoară în nări ca nişte fire de păianjen. 


Britta expiră zgomotos. 
— De ce miroase de zici c-o murit ceva aici? 


Karmoko Thandiwe face semn din cap spre scheletele risipite 
într-o parte a tunelului. 


— Oh, şopteşte Britta. 


Karmoko ne conduce pe coridoare până când, într-un sfârşit, se 
opreşte în faţa unei uşi grele de lemn, ale cărui lanţuri zornăie 
când karmoko scutură încuietoarea deja topită - cum topite sunt 
şi balamalele uşii, după cum observ când le privesc mai 
îndeaproape. Nu m-ar mira dacă dincolo de ea am găsi intrarea 
zidită cu piatră - atât s-a străduit cineva să împiedice trecerea. 


— Uite, de-asta n-am reuşit să mai intru, pufneşte de 
exasperare karmoko Thande. Comandantul Xipil a blocat toate 
intrările. 

— Nu şi pentru mine, spune Britta nerăbdătoare, 
trosnindu-şi degetele. 

Aşteaptă până-mi întind simţurile dincolo de uşă să aud dacă e 
cineva prin apropiere, apoi, când îi dau aprobarea, smulge uşa 
din balamale dintr-o singură opintire. 


în mod deloc surprinzător, şi aici e un perete, dar Britta îl 
străpunge cu un singur pumn. 


— Măi, măi, fluieră Li în tăcerea plină de admiraţie care 
se lasă. Aminteşte-mi să nu mă iau la trântă cu tine. 


— Presupunând că ai fi în stare, râde Britta, iar când el îi 
răspunde cu un zâmbet, se luminează şi mai tare la faţă. 


Arunc o privire dincolo de cei doi, în adâncimea întunecată a 
peşterilor, pustie, după cum mă aşteptam. Din fericire, nu aud 
nici paşi în împrejurimi. E foarte probabil să nu ne fi auzit 
nimeni. lar când intru prudent în această nouă parte a tunelului, 
prin care, spre marea mea uşurare, se simte şi un fir de aer 
proaspăt, sper în gând să nu ne observe nimeni. 


— Bun, spune karmoko Thandiwe după ce îi fac din nou 
semn din cap că suntem în siguranță. Partea asta a peșterilor 
trece pe sub terenurile de antrenament, deci deja ar trebui să 
fim departe de toată lumea. Primul punct pe ordinea de zi: o 
găsim pe Huon sau pe Calderis, ne orientăm, apoi luăm fetele. 


— Pentru Mehrut, îi aminteşte Adwapa. 
— Pentru Mehrut, confirmă karmoko. 


Iar când ele pornesc înaintea noastră, eu şi Britta respirăm 
adânc şi ne privim, transmiţându-ne un mesaj tăcut: Indiferent 
cu ce ne confruntăm aici, ne vom salva prietenii. Ne vom ajuta 
surorile de sânge să ajungă la loc sigur. Vom elibera în sfârşit 
Warthu Bera. 

îmainte chiar să devină cel mai temut teren de antrenament pentru 
alaki, Warthu Bera era renumită în anumite cercuri drept locul 
unde se antrenau fetele să devină Umbre, asasinii personali aflaţi 
în slujba împăratului. Multe o făceau împotriva voinţei lor - biete 
copile luate cu forţa din familii încă de la patru ani ca să înveţe 
cum să-i spioneze sau asasineze pe duşmanii împăratului. Fireşte, 
asta explică şi felul cum e construită cetatea. Pe lângă gropile cu 
trape sau alte capcane ascunse peste tot, complexul de 
antrenament are două rânduri de ziduri, unul exterior şi unul 
interior, între care e un şanţ de apărare cu apă stătută şi ţepe 
înfiorător de ascuţite. Cine are norocul să treacă de prima 
fortificaţie ori se îneacă în şanţ, ori e străpuns de ţepe înainte să 
mai ajungă la următoarea. Asta, fireşte, presupunând că trece de 
capcanele de toate felurile, ca să nu mai vorbesc de contingentele 
de jatu care patrulează pe metereze din oră în oră. 


încerc să ţin minte toate astea când ies pe furiş pe gura peşterii, cu 
urechile ciulite ca să aud orice jatu ar pândi prin preajmă. în afară 
de patrulele de pe ziduri, tot complexul pare tulburător de pustiu - 
clădirile de antrenamente sunt învăluite în întuneric, cărările de 
pământ roşu sunt îngropate de tufe care acum doar câteva luni ar 
fi fost tunse fără milă ca să rămână la locul lor. Până şi torţele ard 
mai slab, iar acum văd mai multe şiruri de căruţe acoperite cu 
coviltire groase, aliniate ordonat pe lângă peretele interior unde 
odinioară eu şi celelalte neofite pierdeam vremea ori de câte ori 
puteam, în speranţa de a trece neobservate de matroana Nasra şi 
toţi ceilalţi ochi care ne urmăreau. 


Acum, la fiecare pas, stau cu răsuflarea tăiată şi cu muşchii 
încordaţi. 


Unde sunt toate surorile de sânge? încătuşate în continuare în 
cavernele de sub sala mare, cum ne-a informat karmoko 
Thandiwe? Mai trăiesc? Au păţit ceva? Dar karmoko Fluon şi 
karmoko Calderis? Karmoko Thandiwe ne-a spus că noul 
comandant jatu le-a dus recent pe fiecare în altă parte ca să le 


interogheze despre dispariţiile misterioase din Warthu Bera, 
cauzate de karmoko Thandiwe şi karmoko Huon pentru a le 
apăra pe surorile de sânge de jatu desfrânaţi, dar nu a aflat unde 
anume au fost duse. A trebuit să fugă înainte ca noul comandant 
să blocheze toate ieşirile din Warthu Bera. 


Dacă celelalte două karmoko mor chiar acum, secătuite de sânge 
pe jos, în peşteri? Dacă... 


— Uite, Deka. 


Karmoko Thandiwe arată spre o clădire din apropiere, unde într- 
una din încăperi tremură o lumină singuratică. 


Clădirea pentru antrenamentele de luptă, în care luni de zile am 
învăţat să-mi rafinez posturile marţiale şi manevrele fizice. 
Karmoko Huon, maestra noastră de lupte, a ales locul foarte 
bine. E departe de restul clădirilor din Warthu Bera şi suficient 
de izolat încât, dacă-ţi rupi un os-două, să nu te audă nimeni cum 
tipi. Multe dintre noi şi-au rupt destule oase în primele câteva 
luni de instrucţie. Din fericire, întotdeauna se vindecau. 


Keita se opreşte lângă mine. 
— Eu, dacă aş vrea să izolez pe cineva pentru 
interogatoriu... 


— Acolo l-aş duce, îi termin eu gândul. 

Ridic trei degete, semnul pentru înaintare în linişte, şi avansez 
spre clădire. Nu trebuie să ne simtă paznicii jatu de aici, mai ales 
dacă sunt mulți, cum mă aştept să fie. 


Spre surprinderea mea, când ajung acolo cu prietenii mei, nu 
patrulează decât doi. Keita, Li şi ceilalți au trecut cu toţii prin 
antrenamentul jatu pentru a se face neobservaţi, aşa că mă 
mulţumesc să stau pe loc şi să-i urmăresc, împreună cu ceilalţi, 
în timp ce strâng cu precizie puncte anume de pe gâturile 
paznicilor jatu. Cei doi bărbaţi îşi pierd cunoştinţa fără un sunet 
şi rămân inerţi în timp ce Keita şi Li îi târăsc în tufişuri. Mă uit la 


ei şi îmi simt muşchii umerilor încordaţi - ceva la situaţia asta 
mă nelinişteşte. De ce sunt doar doi paznici jatu? De ce sunt 
oameni obişnuiţi? Nu simt din pricina lor 


intanpl aron sf fa ÎI nostri, jatu 
eyara i. Şi de e toată = 
argou pega ata e pustie, atat 


Ochii lui Belcalis săgetează de colo-colo, împrejur, iar 
sprâncenele i se adună, încruntate. Simte şi ea nemişcarea asta 
stranie. 


— Ceva nu e în regulă, spune ea. 
Britta aprobă din cap. 


— Mie-mi miroase a capcană. 
Dar pentru cine? Jatu n-au cum să ştie că suntem aici. încă sunt ocupați să 
ne caute pe ape. Şi totuşi... Mă întorc spre Katya şi Nimita. 


— Fiți cu ochii-n patru. 

— Da, răspunde Katya, strângându-l şi mai tare lângă ea pe 
Rian. 

îmi iau rămas-bun de la ele înclinând din cap, apoi eu şi restul 
grupului ne strecurăm pe uşa clădirii de antrenamente şi prin 
sălile ei întunecoase, îmbrăcate în lemn, care sunt la fel de 

ciudat de pustii. Cei trei paznici jatu pe care-i întâlnim sunt scoşi 
din luptă atât de repede, că nici nu merită pomeniţi. 


Ne trebuie mai puţin de un minut să ajungem la uşa bibliotecii 
personale a lui karmoko Huon, care se află la capătul celălalt al 
clădirii, faţă în faţă cu biroul ei. Aici e domeniul său: pereţi 
zugrăviți în culori vii, plini de arme şi de o puzderie de etajere pe 
care stau rânduri-rânduri de pergamente instructive despre 
toate tehnicile de luptă posibile cunoscute de om, equus şi 
oricare dintre celelalte specii inteligente răspândite prin toată 
Otera. Singura dată când am văzut uşa deschisă a fost în primele 
săptămâni petrecute la Warthu Bera, iar atunci n-am fost în stare 
decât să mă uit cu gura căscată. Nu mai văzusem niciodată un 
loc atât de frumos între zidurile cetăţii şi nici de atunci înainte n- 


am mai văzut. 


Când ajungem acolo, ridic mâna, cerând linişte. 


Dinăuntru vine un sunet: bufnitura aspră a unui pumn strâns izbit 
de carne. 


— Nu mai eşti aşa tare, ha? spune, mulţumită, o voce de 
bărbat. Ani de zile te-ai prefăcut sub nasul nostru. Acum o să faci 
exact ce-ţi spunem noi. 


Când nu primeşte niciun răspuns, glasul devine un răget furios. 
— Spune-mi cine sunt! Ştiu că ştii! Câţi sunt? Vorbeşte! 


în aer răsună încă o bufnitură şi nu mai suport. Dau semnalul. 
Keita doboară uşa cu o lovitură de picior şi dezvăluie privirii o 
scenă chiar mai groaznică decât îmi imaginam. Doi jatu sunt în 
picioare în faţa lui karmoko Huon, care e în genunchi, cu 
încheieturile în cătuşe de fier, cu roba ei frumoasă sfâşiată şi 
părul lung şi negru desprins din acele de păr cu podoabe florale. 
Pielea translucidă îi e pătată de vânătăi. 


Când îi înfloreşte pe obraz una roşie, în locul unde tocmai a fost 
lovită, îmi explodează furia în piept. 


— Luaţi mâinile de pe ea! şuier. 
Jatu, care tocmai a bătut-o pe karmoko Huon, se răsuceşte spre 
noi. 


— Cum îndră... 

De pe buze Îi iese un bolborosit umed. Unul dintre acele de păr 
ascuțite ca o lamă ale lui karmoko Huon i-a străpuns pieptul cu 
atâta uşurinţă, încât i-au trebuit secunde bune să observe. Când 
se întoarce şi se apropie împleticit de karmoko, şocat, ea îşi 
scoate cu repeziciune cealaltă mână din cătuşă, apoi îi smulge 
bărbatului sabia din teaca de la şold. 


— Ce crezi că f... 
Nu mai apucă să termine. Karmoko Huon coboară brusc sabia şi 
sângele îi ţâşneşte din gât, iar capul i se rostogoleşte pe podea. 


Odată ce-l vede mort, karmoko zâmbeşte spre cadavrul lui, apoi 
priveşte în sus la noi. 


— Prima regulă când torturați o victimă, alaki: întotdeauna 
verificaţi cătuşele. 


îşi leagănă batjocoritor legăturile, acum desfăcute, în faţa celuilalt 
jatu, care cade pe spate, înspăimântat, apoi face un semn amabil 
din cap spre karmoko Thandiwe. 


— Dar nu te-ai grăbit deloc, Thandiwe. începeam să-mi fac 
griji că ai trecut pe Tărâmurile de Apoi. 


— înaintea ta? pufneşte karmoko Thandiwe, pe un ton 
amuzat. Niciodată. 

Karmoko Huon dă din cap absentă şi se întoarce spre jatu, care a 
făcut pe el de spaimă. Acum are o privire ciudată, se zăreşte în ea 
o pustietate înfiorătoare. Bărbatul ridică mâinile rugător când o 
vede că se apropie. 


— Nu, te rog, nu... 


Dar ea îi înfige sabia în inimă şi o scoate atât de repede, încât e 
mort înainte să cadă la podea. 


Când termină, îşi ia înapoi acul de păr din spinarea primului jatu, 
apoi se duce la biroul ei, scoate un ştergar dintr-un sertar şi-l 
îmbibă cu apă dintr-un urcior. încet, cu calm, îşi curăţă sângele de 
pe faţă şi acul de păr, apoi îşi aranjează roba şi părul până e 
mulţumită de înfăţişarea ei. De-abia apoi se întoarce spre noi. 


— Deka, Britta, Belcalis, Adwapa şi Asha, mă bucur mult să 
vă revăd. Iar ei sunt urunii voştri, presupun? 


— Da, karmoko. 


îngenunchez cu respect în faţa ei odată cu ceilalţi, în salutul 
tradiţional pe care l-am învăţat aici, la Warthu Bera. 


— Sunt impresionată să văd că nu ţi-ai uitat manierele, 
Nuru a zeiţelor, observă ea, în timp ce scoate o sticlă de vin de 
palmier de sub masa de lucru şi trage o duşcă. E minunat că nu va 
trebui să te învăţ cu bătaia, ca pe cea de acolo. 


îi aruncă o privire cu subînţeles Adwapei, care se uită în jos, fără 
îndoială amintindu-şi cum karmoko i-a țintuit de perete o bucată de 
ureche. 


Apoi se întoarce spre karmoko Thandiwe. 


— Ai venit la ţanc, Thandiwe. Presupun că te-a 
informat cineva de noile măsuri luate de jatu? 


Karmoko Thandiwe face semn din cap că nu. 


— Nu, n-am reuşit să iau legătura cu niciunul dintre 
informatori, aşa că de cum i-am întâlnit pe ei, ne-am grăbit să 
venim. 


— Bine ați făcut. Am adunat câte informații am putut 
de la ăştia doi, spune ea, făcând semn din cap spre cadavrele 
celor doi jatu. 


— Aţi adunat informaţii? 


Şoapta aceasta nedesluşită vine de la Li, care a urmărit toată 
scena cu ochii mari de uluire. 


Nici nu pot să-mi închipui cât de şocat e. 


Dintre toate karmoko de la Warthu Bera, karmoko Huon are 
înfăţişarea cea mai înşelătoare. E micuță şi superbă, are tenul 
acela palid, uşor îmbujorat, care-ţi aminteşte de o floare delicată. 
Dar exteriorul acesta aparent ornamental ascunde un interior 
înfricoşător: după Mâini-Albe, karmoko Huon era cea mai 
nemiloasă persoană din Warthu Bera, cu fier curat în vene. 
Numai ea era în stare să schilodească o alaki ca să-i bage în cap 
ceva, cum i-a făcut odată Adwapei. Şi numai ea ar fi în stare să 
se supună de bunăvoie la tortură pentru a extrage informaţii de 
la călăii ei. 


Dacă am învăţat un lucru de la ea, acela e că o războinică 
vicleană îşi foloseşte toate atributele pentru a extrage un folos - 
chiar şi aspectul. 

Karmoko Huon înclină capul într-o parte şi se uită la Li, amuzată. 


— Bineînţeles că am adunat informaţii. Ție ce ți se părea că 
fac? 


Gura lui se deschide şi se închide fără sunet, ca a unui peşte scos 


din apă. Probabil e prima oară când o vede pe karmoko Huon în 
acţiune, deci nu mă 


mir. Natura ei adevărată e întotdeauna înfiorătoare la prima 
dezvăluire. 


Se întoarce din nou spre karmoko Thandiwe. 


— Trebuie să facem mişcarea în noaptea asta. 
Săptămâna asta pleacă ultimele transporturi de armuri şi jatu se 
poartă ciudat în ultima vreme. Ai văzut ce linişte e afară - 
comandantul Xipil întinde o capcană ca să-i prindă pe sabotorii 
care-i omoară oamenii. E doar primul pas. După asta are de gând 
să curețe toată Warthu Bera. Şi s-o transforme în barăci pentru 
jatu. 


încremenesc. 
— S-o curețe? 
Karmoko Huon se întoarce spre mine. 


— De tot. Vor să le omoare pe toate alaki de aici. 

— Când? şopteşte răguşit Adwapa, iar vocea îi sună la fel 
de îngrozită pe cât mă simt eu. 

— în două zile, răspunde karmoko. îi trimit pe Lepădaţi, 
tocmai de-asta trebuie să fim plecate de mult când ajung ei. 
Trebuie să... 


— SUNT ÎN SALA DE MESE! 

Strigătele şi agitația de afară mă fac să mă reped la ferestre. 
Tobele de pe ziduri încep să bată, transmițând informații prin 
toată Warthu Bera: Inamici în clădirea principală. Mobilizarea. 
Karmoko Huon scoate o sabie dintr-o teacă de pe perete. 


— Tocmai ați auzit-o pe noua mea asistentă cum îi duce 
pe jatu pe o pistă falsă, ne informează ea cu calm. Cum am spus, 
au întins o capcană, dar nu e prea bună. Mergem şi noi? 


Mai ia o înghiţitură din vinul de palmier, în tihnă, înainte să se 
îndrepte nonşalant spre uşă. 


O urmăm în grabă. 


Când ieşim, găsim terenurile care înconjoară Warthu Bera 
luminate ca ziua de torţe şi mai multe contingente de jatu 
alergând după o singură siluetă subţire, uşor de deosebit de 
celelalte după viteza neomenească cu care străbate curtea 
clădirii principale din Warthu Bera şi trece pe lângă statuia 
aceea detestabilă a lui Emeka, primul împărat al Oterei. 


— Gazai! suspină Belcalis când novicea redutabilă, cea 
cu cicatricea zimţuită pe obraz, care ne conducea în raiduri, se 
eschivează şi fentează printre jatu, întunericul deplin al nopţii 
ascunzând-o de vederea lor slabă. 


Ultima oară când am văzut-o, încă încerca să găsească o cale de 
intrare în Hemaira, dar acum se pare că a reuşit, pentru că iat-o 
cum coboară dealul în fugă, spre celălalt capăt al cetăţii noastre. 
De cum îi rosteşte numele Belcalis, aruncă o privire spre ea, 
semn că urechile îi sunt la fel de ciulite ca întotdeauna, şi ne 
întâlneşte privirile, în ciuda întunericului şi a depărtării. Şovăie 
doar un moment, apoi ne face un semn: Peşterile, semnalizează 
în limbajul de luptă pe care l-am învăţat chiar între zidurile 
acestea, după care aleargă mai departe, cu jatu la câţiva paşi în 
urma ei. 


Pe lângă mine suflă un vânt iute când karmoko Huon trece în 
frunte. 

— După mine, ne cheamă ea, alergând spre una dintre 
anexele mai mici de la poalele dealului. 


Pentru o femeie umană, mai ales una rănită, se mişcă aproape 
nefiresc de repede. 


Când ne ajung din urmă Katya şi celelalte urlătoare-ale-morţii, 
karmoko nici măcar nu clipeşte; aleargă mai departe, doar că din 
când în când aruncă o privire la jatu care au ajuns aproape în 
paralel cu Gazai. Comandanta recent promovată pare să 
încetinească, iar când mă uit cu atenţie, văd aurul cum îi picură 
dintre coaste. E rănită. 


Privesc în sus la Ixa, care bate din aripi deasupra noastră, în 
forma lui mică şi albastră de zburător-al-nopţii. Distrage-le 
atenţia! îi spun, arătând spre jatu. 


Deka! încuviinţează el şi se repede într-acolo. 


Răsună ţipete când se transformă chiar în timp ce aterizează şi 
îşi croieşte o cărare printre ei, în forma lui adevărată gigantică. 


— E un demon! strigă cineva. 


Buzele mi se arcuiesc într-un zâmbet amuzat. Bravo, Ixa! îi spun 
în timp ce mă ţin după karmoko Huon. 


Spre surprinderea mea, destinaţia ei e fântâna străveche din 
spatele uneia dintre clădirile periferice din Warthu Bera - un puț 
cu ghizduri de piatră, de mult secat, acoperit cu un capac de 
lemn scorojit. Caută grăbită sub mormanul de pietre desprinse şi 
adunate în spatele lui, apoi, cu cheia pe care o găseşte acolo, 
descuie lacătul de pe lanţurile care ţin capacul. 


— Pe-aici, spune, coborând. 
Mă uit peste umăr la Ixa. Vino înapoi, îi comand. 


Deka, răspunde el, iar ţipătele din depărtare lasă loc unei tăceri 
stinghere când se transformă din nou în zburător-al-nopţii şi se 
înalţă iar. 


Ajunge la mine chiar când le urmez pe cele două karmoko în 
fântâna care, după cum descopăr cu uimire, ascunde o scară 
şubrezită - încă un secret din Warthu Bera pe care nu-l ştiam. 
După ce Ixa mi se aşază în braţe în forma de pisoi, mă grăbesc să 
cobor treptele, tremurând când mă învăluie repede un aer umed 
şi rece: ceața produsă de urlătoarele-morţii, care năpădeşte 
puţul, e atât de densă, încât de-abia mai văd în faţa ochilor. 
Rattle, urlătoarea-morţii care e la Warthu Bera de cel mai mult 
timp, şi toate celelalte, sute şi sute, sunt încă prizoniere în 
celulele lor de sub terenul de antrenament, iar pâcla aceasta e 
dovada fizică a prezenţei şi a disperării lor. Urlătoarele-morţii o 
emană atât de groasă numai când emoţiile le sunt intense. Alung 
gândul acesta şi mă grăbesc să cobor treptele ca să-i fac loc lui 
Gazai, care se strecoară în fântână la câteva clipe după mine şi 
închide bine în urma ei. 


De afară se aude forfotă când jatu ajung la noi; le vedem torţele 


prin spaţiile dintre scândurile capacului. 


— Găsiţi-o! răcneşte o voce de bărbat - noul comandant 
jatu, Xipil, fără îndoială. 

Numai un comandant ar îndrăzni să vorbească atât de furios în 
faţa celorlalţi jatu. 


— Doar nu s-a evaporat. 


— Dar e un monstru, dom‘ comandant, răspunde un glas 
tremurător - pare tânăr, aproape sigur e unul dintre recruți. 
Poate aşteaptă în Întuneric chiar acum. 


— închide gura aia ignorantă, recrut, mârâie 
comandantul Xipil, confirmându-mi teoria despre soldatul mai 
tânăr. Nu e niciun monstru. E doar o alaki care-şi bate joc de 
tine. îşi bate joc de noi toţi! 


Pietrişul de afară scrâşneşte, semn că merge de colo-colo furios. 


— Atunci cum se face că ne omoară aşa de uşor? 
întreabă altă voce, de data asta una ceva mai matură şi foarte 
tulburată. Mai întâi Seref, pe urmă Amadou şi Keuong. Avem 
deja trei morţi într-o oră şi nici nu e miezul nopţii. Nu ne putem 
permite să pierdem şi mai mulţi, nu ne... 


— Am zis să-nchideţi gurile! latră comandantul Xipil. 
Nu e niciun monstru aici, doar femei. Iar voi o să le găsiţi şi o 
să le capturați, sau iau pielea de pe voi. Puneţi-vă în mişcare! 


Pietrişul scrâşneşte din nou când jatu execută ordinul. încerc să- 
mi calmez respiraţia în timp ce de fântână se apropie o torţă, a 
cărei lumină se revarsă printre scânduri. Dar când recrutul care 
o ţine în mână se pregăteşte să arunce o privire, alt jatu îl trage 
la o parte. 


— E o fântână închisă. Dă-i înainte până nu te prinde dom‘ 
comandant Xipil. 
Lumina se îndepărtează; recrutul li se alătură celorlalți. 


Răsuflu uşurată, apoi aştept să dispară toate luminile înainte să 
cobor mai departe, până la tunelul de la capătul treptelor, unde 


aşteaptă celelalte. Karmoko Huon desprinde o torţă de pe perete 
şi o aprinde cu amnarul, fiind 


doar uşor mirată când le vede pe Katya şi Nimita. Katya 
îngenunchează imediat, oferindu-i acelaşi salut respectuos pe 
care-l foloseam pe vremea când eram neofite la Warthu Bera. 


Karmoko Huon înalţă din sprâncene privind în jos la Katya. 
— Roşul ăsta..., şopteşte ea. Katya? Tu eşti? 


Când Katya aprobă din cap, karmoko icneşte. 


— Katya! Am auzit toate că urlătoarele-morţii sunt alaki 
înviate, dar până acum nu mi-a venit să cred. Katya... Nesfârşitul 
să ne scape! Mă bucur să te văd în viaţă. 


Katya dă din cap cu timiditate şi se duce mai aproape de Rian, 
care o strânge de braţ. 


De cum dă cu ochii de el, karmoko Huon zâmbeşte. 
— Iar tu trebuie să fii Rian. 
Rian ridică din sprâncene. 


— Aţi auzit de mine? întreabă. 


— Cine n-a auzit? pufneşte exasperată Gazai, dându-şi 
ochii peste cap - e prima oară când vorbeşte. Acum putem să 
mergem mai repede? Nu vreau să ne prindă ziua aici. 


în timp ce eu încuviinţez şi păşesc mai departe, Keita se apropie de 
ea. 


— Deci aţi descoperit pe unde intră şi ies jatu din 
Hemaira? întreabă el, entuziasmat. 


Gazai clatină din cap. 
Keita se încruntă. 


— Atunci cum aţi reuşit să ajungeţi aici? 


Gazai dă din umeri. 


— Soluţia obişnuită: prin tunelurile de evacuare a 
deşeurilor. 

E rândul meu să mă încrunt. 

— Dar n'goma nu ajunge şi acolo? 

Dă din umeri încă o dată. 

— Bine că eu nu mor de la arsuri. 

Mă opresc în loc, îngrozită. 

— Ai trecut prin n'goma? 

Gazai aprobă din cap. 


— Mi-a trebuit o zi întreagă, dar am reuşit. 

A ars şi a înviat iar şi iar, carnea i s-a topit şi i s-a regenerat la 
fiecare câteva ore. Cred că i-au trebuit ceasuri întregi numai ca 
să facă un pas prin zidul acela de flăcări. Mă cuprinde o senzaţie 
de greață, dar simt şi admiraţie. Nici nu pot să-mi închipui de 
câtă voinţă a avut nevoie ca să reuşească aşa ceva. 


Nici Britta nu-şi poate imagina, după cât de şocată arată. Când 
reuşeşte în sfârşit să se adune, întreabă: 


— Şi apa? Prin tuneluri curge încontinuu. Prin unele mai 
tare decât râurile. 


Gazai ridică iarăşi din umeri, dar de data asta are o privire 
sticloasă, înfiorătoare. 


— Bine că nu mor nici înecată. 


Mă scutură un nou fior, de data asta mai puternic decât primul. 
în trecut, Gazai a fost închisă într-o cuşcă şi aruncată în lacul 
familiei sale, unde a rămas numai Nesfârşitul ştie cât, înecându- 


se şi înviind din nou. Când mă gândesc că s-a forţat să treacă iar 
prin asta, numai ca să ajungă aici... 


Ce o mână să facă asemenea sacrificii? 
Nu trece mult şi privirile noastre încep s-o deranjeze. 


— Mergem? întreabă repezit. Celelalte sunt puțin mai în 
față, aş prefera să le eliberăm înainte să ne prindă cineva şi pe 
noi. 


Aprob din cap şi mă întorc spre karmoko Huon. 

— Deci care e planul? întreb. La fel cum am discutat cu 
karmoko Thandiwe? întotdeauna e bine să verifici astfel de 
lucruri. 


Karmoko Huon clipeşte repede. 


— Dacă planul era să luăm cu asalt peştera unde le țin pe 
alaki, să le eliberăm... 


— .. „fără să-i lăsăm pe jatu de acolo să se folosească de 
tobele de afară ca să cheme întăriri..., intervine karmoko 
Thandiwe. 


— .. „după care să ne regrupăm şi să atacăm zidurile 
Warthu Berei, adaugă karmoko Huon, atunci aşa facem. Simplu, 
nu? 


Mă uit de la o karmoko la cealaltă. 


— Da, răspund eu sec. Foarte simplu. 


Iar dacă reuşim toate astea fără pierderi însemnate de vieţi sau 
membre, va fi un miracol. Dar partea asta o ţin pentru mine. 
Plecăm mai departe. 

grou miros pe care-l simt când mă apropii de peştera în care se 
află surorile noastre e cel de sânge şi foc. îmi asaltează nările şi 
îmi trezeşte brusc amintiri din pivniţă: mai-marii satului, aurul. 
Pe spate mi se scurg sudori reci, dar înainte să încep să tremur 
din tot corpul, trag aer în piept ca să mă încurajez. Eu îmi 
controlez corpul, nu amintirile. Eu îl controlez... Am trecut prin 
atâtea în ultimele zile, am supravieţuit deja de atâtea ori, încât 
nu mai am de gând să-mi las amintirile să mă stăpânească. în 
niciun caz. 


Deka? Acel ciripit îngrijorat vine de la Ixa, iar când îşi împinge nasul rece în 
gâtul meu, îl mângâi cu recunoştinţă. Simplul fapt că-i simt greutatea mă 
ajută să rămân în prezent, în corpul meu. 


Mulţumesc, Ixa, îi spun şi îl îmbrăţişez. 
Keita observă. 


— îţi faci griji pentru prietenele tale? întreabă, venind 
mai aproape ca să mergem unul lângă altul. Sau e de la miros, de 
la foc? 


Are o privire ciudată când spune ultima parte. 


— Amândouă, îi răspund, apoi întreb îngrijorată: Tu eşti 
bine, Keita? Parcă eşti... îngândurat... 


aA îmi fac şi eu griji pentru prietenii mei. Cei care au rămas 
aici. 

Nu toţi urunii au decis să vină cu noi la Templul Auritelor. Unii 
(chiar mulţi, de fapt) n-au fost dispuşi să renunţe la loialitatea 
pentru Otera, nici după tot ce văzuseră. Privilegiile pe care le 
aveau erau prea importante ca să le sacrifice. S-au regrupat cu 
ceilalţi jatu în timpul retragerii la Hemaira. Din fericire, 
majoritatea prietenilor celor mai apropiaţi ai lui Keita sunt 

ceilalţi 


urimi din grupul nostru. Din câte ştiu, nu i-au mai rămas decât 
doi în Warthu Bera. 


— Ştiu că Chernor şi Ashok sunt duşmanii noştri acum, 
continuă el. Dar tot... 


îi strâng mâna în semn că sunt alături de el. 


— Nici eu n-aş vrea să-mi încrucişez săbiile cu Britta, cu 
Belcalis sau cu gemenele. 


— Poate-mi fac griji degeaba, spune el, ridicând din 
umeri. Se poate să fi fost trimişi în altă parte. Sau să fi plecat. 
Oricum, n-am recunoscut nicio voce la cei care-o urmăreau pe 
Gazai... Dar adevărul e că nu doar asta mă îngrijorează. 


Acum se uită la mine ciudat cu coada ochiului. 
— îţi aminteşti de visele despre care ţi-am povestit? 


— Cele în care arzi? întreb, dând din cap. 


Priveşte lung spre capătul tunelului, unde pe perete joacă lumini 
portocalii, aruncate de flăcări îndepărtate. 


— Parcă vreau să mă duc mai aproape de el - de foc, 
adică, şopteşte. Parcă am nevoie să fiu lângă el. 


Ceva din tonul lui îmi trezeşte o amintire la care nu m-am mai 
gândit decât în treacăt: când am ţinut înmormântarea pentru tata 
şi Elfriede, Keita privea flăcările atât de fix încât, pentru o clipă, 
parcă îi ardea un foc în ochi. 


Şi acum are aceeaşi privire când se uită la mine cu ochii aurii 
scânteindu-i în întuneric. 


— De ce crezi că am senzaţia asta, Deka? întreabă încet. 
De ce simt că trebuie să ard în Focuri? 


întrebarea atârnă în aer, sumbră şi cutremurătoare, până când din 
spatele meu 


ÎRaRUd asi uşori: karmoko 


Am ajuns, spune, dând din cap spre lucirea portocalie 
din faţă. Pregătiţi-vă. 


Cel puţin trei contingente de jatu stau de pază la intrarea în 
caverna următoare, atât de vastă încât se întinde în depărtare 
până când capătul îi e învăluit în întuneric. îi vedem deja din 
ascunzătoarea noastră din tunel: aproape şaizeci de bărbaţi în 
total, toţi cot la cot, cu armele sclipind în spaţiul întunecos şi 
apăsător care era odinioară una dintre închisorile pentru 
urlătoarele-morţii din Warthu Bera. Dincolo de ei se află celule 
de piatră pline de alaki, iar în jurul fiecăreia şerpuieşte un 
păienjeniş de ţevi groase de sticlă. Răbufneşte în mine furia, 
fierbinte şi usturătoare, când văd aurul transportat prin 
conductele care se îndreaptă toate în aceeaşi direcţie, aşa cum 
ne-a avertizat karmoko Huon: forja din peştera vecină. 


Acum înţeleg de ce locul acesta miroase atât de tare a moarte şi 
descompunere, de ce fetele nu s-au unit ca să-şi smulgă lanţurile 
din pereţi. Au fost secătuite de sânge până în pragul morţii, 
aduse înapoi şi secătuite din nou. Multe sunt în somnul aurit, iar 
trupurile aflate în nesimţire lucesc ca nişte statui de aur în 
lumina slabă. 


Mă întorc spre ceilalţi, cu vederea tulburată de o ceaţă roşie. în 
spatele meu, Ixa s-a zburlit în forma lui adevărată uriaşă, 
reflectând cu tensiunea din corp furia pe care o simt, aşa că lui îi 
dau prima comandă. 


— Doboară-i, Ixa! spun cu voce tare, strâmbând 
dezgustată din buze când jatu scot imediat săbiile din teacă, 
pregătindu-se. 

Deka! aprobă Ixa, aruncându-se în prima linie. 

în timp ce el azvârle în lături bărbaţii ca pe nişte păpuşi, eu mă 
întorc spre karmoko Huon şi Thandiwe. 


— Mergeţi să-i ţineţi pe loc pe jatu de la forjă. Vă 


deschidem noi drum. Voi şase le sunteţi întăriri! strig spre uruni 
şi urlătoarele-morţii. Aveţi grijă să nu ajungă jatu la tobe! 


— Da, Num! răspunde Acalan, fugind împreună cu 
ceilalţi prin deschiderea asigurată de Ixa. 


Mă concentrez din nou spre jatu din faţa mea, iar furia urcă în 
mine tot mai puternică. Ei sunt cei care le-au chinuit şi secătuit 
de sânge pe surorile mele, care le-au făcut numai Nesfârşitul ştie 
ce când le-au avut în mână. Azi vor cădea toţi sub săbiile mele 
atika. Mă reped spre ei cu asemenea viteză încât parcă aş 
comprima porţiuni de aer ca să scurtez distanţa dintre noi. Acum 
totul pare lent - jatu care aleargă spre mine, armele lor... Despic 
doi jatu dintr-o singură lovitură, apoi mă răsucesc ca să-i spintec 
stomacul următorului; tăişurile mele muşcă din trupuri atât de 
iute, încât sângele se împrăştie în aer precum ceața. Culoarea lui 
intensă îmi provoacă încântare, mă alină să văd atâta sânge 
udându-mi săbiile. 


Roşul înseamnă că faptele mele sunt însemnate: mă răzbun, fac 
lumea puţin mai bună. 


Când îşi dau seama cât de repede mă mişc, bărbaţii se risipesc, 
în încercarea de a lua distanţă. Câţiva încep chiar să alerge, cu 
gândul să se refugieze în capătul îndepărtat al peşterii. E un 
efort zadarnic. Dau iama în ei şi mai tare, până când, în cele din 
urmă, şi ultimul jatu cade sub sabia mea. 


— Pe Auritele zeițe, Deka, ce-ai făcut? 


Icnetul plin de admiraţie vine de la Belcalis, pe care, când mă 
întorc, o văd cum mă urmăreşte împreună cu celelalte, cu 
expresii ciudate, unele vecine cu teama. 


Privesc în aceeaşi direcţie, în jos la podeaua peşterii, acum 
presărată cu cadavre şi alunecoasă de la atâta sânge şi 
măruntaie. Mă înconjoară cincisprezece - nu, cel puţin douăzeci 
- de cadavre de jatu, toate secerate atât de repede, încât încă 
sunt în poziţia de atac. Lucru şi mai ciudat, câteva sunt la 
capetele opuse ale cavernei, atât de departe unele de altele, că 
nu pare posibil să fi ajuns singură la ei. 


— I-ai omorât în câteva secunde - nici atât, Deka, spune 


Belcalis, încruntând din sprâncene. Parcă erai acum într-un loc, 
acum în altul. 


— Nu, spune Britta, la fel de încruntată. Parcă foloseai uşi. 
— Uşi? o îngân, încreţindu-mi fruntea. 


Asta făceam? 


Dintr-odată, îmi amintesc de discuţia cu Mâini-Albe. Ce spunea 
despre puterile mele... Privesc în jos şi mă încrunt şi mai tare 
când observ că nu se vede aproape niciun semn de luptă pe 
bărbaţii pe care i-am omorât. Pe cei mai mulţi i-am măcelărit 
înainte să apuce să se apere, lucru de care până acum nu eram 
în stare. Şi pe care nu l-aş fi putut face decât dacă mă mişcăm 
atât de repede, încât fulgeram pur şi simplu de la un capăt al 
peşterii la celălalt. Mă năpădesc amintirile - cum mi se părea că 
strâng aerul ca să comprim distanţa dintre mine şi adversari. 
Atunci nu m-am gândit la asta, dar acum... Parcă aş dezvolta 
daruri divine, unul după altul, numai că sunt Nuru, aşadar orice 
daruri aş avea, le-am avut din naştere. Amintirile, uşile, toate 
erau ascunse în mine, încuiate. Dar acum ies la suprafaţă, exact 
cum spunea Mâini-Albe. Să fie Hemaira, să fie faptul că sunt aici, 
de-asta mi se dezvoltă puterile? Sau pentru că sunt departe de 
mame, iar influenţa lor e redusă de prezenţa lui Idugu şi a 
mulţimii de simboluri kaduth? Gândul îmi aminteşte de ce e atât 
de important să merg din nou la Marele Templu când terminăm 
aici, să privesc atent imaginile de pe pereţi şi să vorbesc cu 
Idugu, dacă pot. 


Arunc o privire spre celelalte. 


— Eliberaţi-le pe surorile de sânge, le ordon, iar Nimitei 
îi spun: Du-te şi caută prin celelalte peşteri, deschide toate 
cuştile urlătoarelor-morţii. Ai grijă să le eliberăm pe toate, până 
la ultima. 


Le simt în continuare, le percep tulburarea care umple aerul 
cu vălătuci de ceaţă, dar probabil le-au pus căluşuri. Nu aud 
niciun urlet, nici măcar dacă ascult cu mare atenţie. 


Mă întorc spre Katya. 


— Tu rămâi cu noi, să ne ajuţi să deschidem cuştile. 
Ştiu că surorilor de sânge li s-a spus deja adevărul despre 


urlătoarele-morţii, 


faptul că sunt alaki revenite la viaţă; dar e mai bine ca prima 
urlătoare-a-morţii pe care o întâlnesc să fie una pe care o cunosc 
dinainte. 


Amândouă dau din cap ca să-mi arate că au înţeles, aşadar 
vorbesc mai departe: 


— Avem noi timp mai târziu să ne gândim la ce am făcut. 
Deocamdată, la treabă. 


Când Nimita aprobă din nou cu un gest şi se face nevăzută în 
beznă, două siluete întunecate vin din spatele meu cât ai clipi: 
Adwapa şi Asha alături de ea. Amândouă se îndreaptă spre una 
dintre celulele mai aglomerate, unde o fată scundă şi rotunjoară 
s-a lipit de zăbrele, cu ochii de un căprui-închis aprinşi de 
speranţă. Mehrut. 


— Adwapa? spune ea cu glas răguşit. Adwapa, tu eşti? 
— Eu sunt, răspunde Adwapa şi, uşurată, o apucă pe 
Mehrut de mâini printre zăbrele. Ţi-am spus că vin să te iau. 
— Daţi-mi drumul de aici! strigă Mehrut, disperată. 


Adwapa şi Asha încuviinţează din cap. Grăbite, ajutându-se una 
pe cealaltă, îndoaie zăbrelele, apoi îi smulg lui Mehrut lanţurile 
din perete, pentru ca Adwapa s-o poată cuprinde în braţe pe fata 
plinuţă, cu pielea cafenie, şi s-o sărute cu înflăcărare. 


— Mehrut, Mehrut! spune ea întruna. 

— Ai venit, şopteşte Mehrut, iar din ochi îi curg lacrimi. 
Nici nu pare să observe când Asha îi scoate cu grijă tuburile 
însângerate din membre. 

— Ştiam eu că o să vii, ştiam. 


— întotdeauna, spune Adwapa, apoi mârâie de frustrare 
când lanţurile cu care încă sunt ferecate mâinile şi picioarele lui 
Mehrut refuză să se mişte în timp ce încearcă să i le scoată. 


Mă apropii, iar lucirea albicioasă, familiară, a metalului îmi 
spune tot ce trebuie să ştiu. Sunt făcute din aur celest. Au în ele 
esenţă divină. Nu e de mirare că niciuna dintre karmoko n-au 
reuşit să găsească o cale să le rupă: orice metal îmbibat cu ea e 
indestructibil. 


Mai puţin pentru mine. 
O bat pe Adwapa pe umăr ca s-o fac să se dea la o parte. 


— Mă ocup eu, îi spun şi îngenunchez ca să fiu mai 
aproape de lanţurile lui Mehrut, apoi mă tai în palmă. 


De cum sângerez pe ele, lanțurile încep să slăbească. Nu-mi 
apare în minte nicio amintire, probabil pentru că sângele 
mamelor e prea diluat aici, aşa că le rup cu mâinile şi trec mai 
departe, la lanţurile fetei următoare şi ale fetei următoare şi ale 
fetei următoare. Sunt atât de absorbită de sarcina mea încât, 
când ridic ochii într-un târziu, celulele sunt goale, zăbrelele sunt 
atât de îndoite, că nici nu se mai înţelege ce au fost, iar ţevile 
acelea oribile de sticlă sunt ţăndări. Britta şi Rian le ajută pe 
surorile de sânge rănite să iasă din celule şi, împreună cu 
Belcalis şi celelalte, le poartă în braţe pe cele prea slăbite ca să 
se ţină pe picioare. Mă uit în jur în căutarea unor chipuri 
cunoscute, de pildă Jeneba, novicea care ne-a îndrumat în 
primele noastre zile la Warthu Bera, dar nu-i văd nicăieri faţa 
întunecată, bonomă, şi nici pe altcineva nu recunosc. Majoritatea 
fetelor de aici sunt noi, neofite recent ajunse la Warthu Bera pe 
când eu şi celelalte am plecat în campanie, ceea ce înseamnă că 
novicele, cele care erau aici de cel puţin un an, trebuie să fie în 
altă parte. 


Observ că fetele o privesc acum lung pe Katya. Toate par 
zguduite, aşa că le ofer cel mai blând zâmbet de care sunt în 
stare. Nu ştiu dacă li s-a spus deja că urlătoarele-morţii sunt 
alaki căzute, aşa că trebuie să le dau vestea cât mai delicat. 


— S-ar putea să vă surprindă, spun eu, dar când noi, 
alaki, trecem prin moartea finală, înviem ca urlătoare-ale-morţii. 


Când aerul se umple de şoapte uluite, fac semn spre Katya. 


— O ține minte cineva pe sora noastră de sânge Katya? 
Katya le face cu mâna timid. 


Câteva fete o privesc curioase, dar unele, care erau neofite sau 
novice la Warthu Bera pe când mă aflam eu aici, scot brusc un 
icnet, recunoscând-o. 


— Katya? spune o fată costelivă, cu aspect bolnăvicios, şi 
face un pas în faţă. Tu eşti? 


Trec câteva secunde până s-o recunosc: Yumi, una dintre cele 
mai prietenoase surori de sânge din dormitorul comun vecin cu 
al nostru. Pe vremuri, trupul îi era zvelt şi bine făcut, dar acum 
coastele îi împung pielea ca nişte cuțite, iar părul drept şi negru 
i-a căzut pe alocuri din pricina malnutriţiei, la fel ca al celor mai 
multe fete. Numai câteva, printre care Mehrut, nu par să fie la 
capătul puterilor. 


Când Katya dă din cap în semn că da, chiar ea e, şi întinde 
braţele în lături, Yumi ţâşneşte spre ea. Atât le trebuie celorlalte. 
Surorile de sânge din acelaşi an cu noi se adună repede în jurul 
Katyei, îi mângâie şovăitor ţepii roşii, se miră de statura ei 
enormă. 


într-un fel, e ciudat să le văd cum se împacă acum cu un lucru pe 
care eu îl înţeleg atât de bine de aproape un an. Nu e uşor să 
accepţi că fiinţele pe care le consideram inamici erau de fapt 
surorile noastre, noi înşine. 


Le mai privesc câteva secunde pe fete şi pe Katya, apoi bat din 
palme să le atrag atenţia. 


— Ne salutăm noi mai târziu, le anunţ. Deocamdată 
trebuie să ne ocupăm de jatu din forjă şi să le eliberăm pe 
novice. 


— Ca să nu mai spunem că trebuie să scăpăm din iadul 
ăsta, adaugă Adwapa furioasă, cu brațele încă strânse în jurul lui 
Mehrut. 


Rian îşi croieşte grăbit drum printre fete până ajunge la mine. 


— Staţi în spatele meu şi al Katyei şi vă rog să păstraţi 
tăcerea, spune el pe un ton liniştitor. 


Se pricepe surprinzător de bine să le vorbească oamenilor 
speriaţi. Nu e de mirare că el şi Katya se potrivesc de minune. 
înainte să devină urlătoare-a-morţii, Katya era genul foarte 
neliniştit. 


— Vă scoatem noi de aici 
tefere, le promite el. între timp, Britta 
se uită la mine. 

— Gata, Deka? 


— Pe cât posibil, spun, ridicând săbiile atika. 

Apoi mergem mai departe, în peştera următoare, unde lupta e 
deja pe sfârşite: karmoko Huon, karmoko Thandiwe şi Gazai i-au 
secerat cu uşurinţă pe ultimii câţiva jatu, iar Lamin şi Li apără 
ieşirile, ca să nu scape niciunul. 


în mijlocul cavernei, zburlite, stau urlătoarele-morţii, toate legate 
cu lanţuri de roata de lemn uriaşă care umflă foalele ce înteţesc 
focurile forjei. Trebuie să fie cele mai puternice, alese pentru 
statură şi forţă. Rattle, cea cu ţepii argintii pe care îmi exersam 
vocea pe vremuri, se repede şuierând la un jatu rănit care se 
împleticeşte pe lângă ea. Belcalis termină repede cu el, punând 
capăt luptei cu o lovitură hotărâtoare. 


Când observă că am ajuns, Ixa calcă în picioare un jatu din 
apropiere, rupându-i oasele cu mare veselie, după care se 
preschimbă din nou în forma de pisoi şi mi se urcă pe spate ca să- 
şi îndese nasul în îndoitura gâtului meu. 


Ixa făcut bine? întreabă, ridicând ochii la mine în căutare de aprobare. 

Ai făcut foarte bine, Ixa, îi spun, scărpinându-l după urechi. 

Când îl aud că toarce încântat, mă uit în jur la caverna cu forja. O 
văd repede pe karmoko Calderis, în picioare, lângă una dintre 
vetrele aliniate pe lângă pereţi, cu muşchii proeminenţi şi cu 
unicul ochi, albastru, îngustat de concentrare, cum împinge în 


jăratic un jatu care se împotriveşte. Când bărbatul tace, cu 
tipetele înăbuşite în gât, îi aruncă trupul fără viaţă cât colo, apoi 
ia cleştii de pe marginea vetrei şi îşi sparge lanţurile cu ei. 


— Era şi timpul să veniţi, mârâie ea, apropiindu-se 
legănat de capătul cavernei, pe lângă pereții căreia sunt 
aliniate armuri gigantice, binecunoscute, cu semnul kaduth 
pe platoşă. 


Armura Lepădaţilor. Deci e adevărat, aici e făcută. 


Karmoko dă la o parte armura pentru urlătorii-morţii şi scoate la 
iveală trei costume de aur mai mici, cu tot cu coifuri. îl ia pe 
primul, care e lat cât un butoi, potrivit pe silueta ei scundă şi 
îndesată. 


în timp ce-şi pune armura, îmi aruncă o privire şi pufneşte. 


— Totuşi, nu mă aşteptam să te văd pe tine, Deka din 
Irfut, progenitură a Auritelor. 


Flutură spre restul peşterii din mâna îmbrăcată în gantlet. 

— Aici e opera ta, să ştii. 

Vinovăţia mă străpunge ca un cuţit când văd grupul de alaki 
costelive şi pline de funingine strânse în adâncul cavernei. Gazai şi 
uruni le ajută să-şi desfacă lanţurile făcute din fier gros, nu din aur 
celest. Ele trebuie să fie fetele mai slabe, pe care jatu le-au obligat 
să lucreze la forjă. 


Nu stau pe gânduri şi-mi tai repede pielea din palmă, în caz că 
unele dintre lanţuri mai au esenţă divină în ele, dar din rândul 
surorilor mele de sânge deja se ridică exclamaţii de uşurare: îşi 
aruncă lanţurile şi se îmbrăţişează. Pe una o recunosc imediat, cea 
a cărei piele întunecată luceşte în lumina pulsândă, de un galben 
cald, a vetrelor: Jeneba. Gazai, care era, împreună cu ea, 
supraveghetoare peste dormitorul comun în care ne aflam eu şi 
Britta, smulge repede lanţurile cu care e legată, apoi o ridică de la 
pământ cu totul şi o sărută atât de apăsat, încât par să rămână 
fără aer. 


Cât cele două se privesc îndelung, cu ochii plini de iubire şi 
uşurare, Britta se opreşte lângă mine. 


— Mda, face ea sec. Asta explică multe. 


Dau din cap în semn de aprobare. Nu e de mirare că Gazai era atât 
de 


disperată să intre în Hemaira, nu e de mirare că ea şi Jeneba se 
înțelegeau atât de bine pe vremea când eram noi aici. Gazai e 
una dintre cele mai morocănoase persoane din câte am cunoscut 
vreodată, iar Jeneba e una dintre cele mai amabile, şi totuşi 
mereu păreau să se completeze una pe cealaltă. Sunt atât de 
emoţionată să le văd fericirea sinceră, încât îi strâng mâinile lui 
Keita când se apropie şi zâmbesc simţindu-le căldura. Nu e 
atmosfera romantică pe care mi-am imaginat-o când plecam din 
Abeya deghizați în însurăţei, dar, cumva, e la fel de frumoasă. 


Trebuie să savurezi astfel de momente când ai ocazia, pentru că 
dacă nu... Sunetul puternic, sacadat al tobelor de afară îmi 
întrerupe reveria, dar nu face decât să anunţe ora: zece bătăi, 
adică zece seara. 


— Ne ducem noi să ne ocupăm de tobe, se grăbeşte 
Jeneba să spună, desprinzându-se din brațele lui Gazai, care 
confirmă cu un gest din cap. 


— Mulţumiri, îi spun, strângând-o de umăr când trece pe 
lângă mine alături de Gazai. 


Aş vrea să fi avut mai mult timp pentru revederi, dar dacă 
bătăile ritmice ale tobelor se întrerup, jatu de pe ziduri vor 
bănui ce s-a întâmplat şi vor chema întăriri. 

Dau fuga înapoi la karmoko. 

— Şi acum, spun, cum scoatem pe toată lumea de aici? 


Partea asta din plan nu mi-a fost clară de la început, pentru că 
nici karmoko Thandiwe nu ştia în ce stare se află grajdurile de la 
Warthu Bera. 


— Cu căruțele, răspunde karmoko Calderis. 
Clipesc nedumerită. 


— Căruţele? 
— Cele care stau pe lângă ziduri, la Warthu Bera, mă 
lămureşte Keita. Au simbolul kaduth pictat pe laturi. 


— Mă gândesc că numai ele pot să intre şi să iasă din 
Hemaira acum, spune nonşalant karmoko Calderis. 


— Nu înţeleg, protestez eu. Cum adică pot să intre şi să 
iasă? 


Dă din umeri. 


— Jatu de pe ziduri le folosesc ca să se apere de ceea cee 
aici. Şi care arde oameni. 


Clipesc iar. 

— Staţi, adică n'goma. 
Pocneşte din degete. 

— Aşa. 


Eu şi Keita facem schimb de priviri, şocaţi. 

— Vreţi să spuneţi că de la început, rostește el, trecându- 
şi o mână peste față în semn de frustrare, jatu se folosesc de 
kaduth ca să se ferească de n'goma? Şi noi ne-am tot învârtit în 
jurul cozii când răspunsul era chiar în faţa noastră din prima 
clipă? 


Cu inima zbătându-mi-se în piept, mă întorc spre armura 
Lepădaţilor, fiecare piesă fiind gravată cu semnul kaduth. în mod 
ciudat, acum simbolul nu face decât să mă irite puţin. După ce i- 
am făcut faţă atâtea săptămâni, îmi provoacă doar o uşoară 
mâncărime pe pleoape, nu o durere de cap serioasă, ceea ce nu 
poate decât să mă bucure. Acum că în sfârşit am unul în faţă şi 
ştiu ce poate să facă, în minte îmi vin şi mai multe întrebări. De 
câte ori se poate folosi talismanul acesta? Şi a fost creat ca să mă 
afecteze pe mine, sau pe mame, sau şi pe mine, şi pe ele? 


Nu pot afla decât într-un singur fel. întind mâna şi ating simbolul 
cu degetele însângerate. 


Pe loc, îmi apar în minte imagini ca nişte străfulgerări: un bărbat 
blond, scund, care cade sub tăiş de sabie, dar se trezeşte în 


întuneric, după un timp 


care nu pare. mai_ lung de çateva 

Şfichiuiesc din gheare ca să gonesc formele mişcătoare. Stai, din 
gheare? Mă uit în jos la pumnalele care-mi ies acum din degete, 
atât de ascuţite, încât trec cu uşurinţă prin ţărână. Ce e asta? De 
ce am gheare ca un urlător-al-morţii? De ce mă îngroapă 
pământul? 


Atunci le aud: mârâiturile care mă înconjoară. Pământul 
viermuieşte, viermuieşte, iar lianele şerpuitoare se târăsc tot 
mai aproape. Ce se întâmplă? Să mă ajute cineva! AJUTOR! 


— Deka! 

Trag scurt aer în piept şi îmi revin cu o smucitură când cineva 
mă prinde de mână. Keita mă priveşte fix, îngrijorat. 

— Ce a fost asta? 


— Kaduth, spun cu greutate, tremurând. E făcut din 
sânge de jatu. Nu - din sânge de urlător-al-morții. Am văzut unul 
- era bărbat şi pentru un moment am fost el. Am fost în mintea 
lui şi pe urmă s-a transformat în urlător-al-morții şi îi era aşa de 
frică, aşa de frică... 


Nu-mi pot opri corpul din tremurat la amintirea scenelor. 
Ce a fost asta? Ce erau siluetele şerpuitoare pe care le-am văzut? 


în timp ce-mi trag sufletul, se apropie karmoko Thandiwe. 


— Trebuie să plecăm, Deka. Trebuie să ajungem repede 
la căruţe şi să ieşim din Warthu Bera înainte să se lumineze. 


— Iar noi, celelalte, trebuie să ne întoarcem la Marele 
Templu să vedem ce e cu Idugu, ne aminteşte Belcalis. 


Karmoko Calderis încuviinţează din cap. 


— E în regulă, ne ajută Rustam, spune ea, cu obrajii 
colorați de ceva ce aduce foarte tare a îmbujorare. 


— Rustam? face Britta, clipind confuză. 
Karmoko Huon se întoarce spre ea, dându-şi ochii peste cap. 
— Calderis are un prieten... printre jatu. 


Mă încrunt cât timp mă lămuresc ce vrea să spună. 


— Dar credeam că Umbrele, chiar şi după ce se retrag, n- 
au voie să aibă... prieteni. 


— Mă rog, teoretic nu trebuia nici să ajungem forță de 
muncă pentru tovarăşii noştri jatu, şi totuşi iată-ne, răspunde sec 
karmoko Calderis. Aşa deci, ce facem, stăm degeaba sau ne 
ducem la căruţe? 


— La căruţe, răspund. Dar aşteptaţi-mă puţin înainte. Am 
ceva important de făcut. 

nd mă îndrept spre roata din mijlocul forjei, Katya şi ceilalţi 
s-au apucat deja să le elibereze pe urlătoarele-morţii, care se 
împleticesc cu mişcări poticnite, odată ce scapă de lanţuri. 
Rian şi fetele le evită cu tot dinadinsul, fiindcă e evident că 
niciuna nu e cu mintea limpede. Observ că jatu nu s-au 
mulţumit să le încătuşeze cu aur celest şi să le pună căluşuri 
de fier; le-au şi drogat, ca să fie docile, cu flori-albastre, la fel 
ca pe vremea când eram eu aici, la Warthu Bera. însă acum că 
sunt libere, agitația le învinge repede docilitatea. Când mă 
apropii de Rattle, o găsesc frecându-şi încheieturile recent 
eliberate. Clipeşte greoi, surprinsă, şi observ, pentru prima 
oară, ce ochi feminini are. 


Nu e din pricina genelor sau a altei trăsături clare. Pur şi simplu 
transmit ceva. Cum de n-am văzut-o niciodată aşa cum era cu 
adevărat? Cum de nu i-am observat inteligenţa? Aproape tot 
timpul cât a durat instrucţia mea aici, am considerat-o o fiară 
fără minte - un material de studiu, nu o creatură vie, cu 
sentimente şi dorinţe. Ori de câte ori a încercat să comunice cu 
mine, n-am înţeles. 


Pe de altă parte, nici n-am vrut să înţeleg, nu? Voiam să cred 
minciunile pe care mi le înşirau preoţii, voiam să cred că-mi pot 
câştiga puritatea şi un loc în Otera omorând urlătorii-morţii. Pot 
da eu vina pe floarea-albastră cât vreau, dar adevărul e că 
trebuia să-mi dau seama, trebuia să înţeleg mai multe. Chiar 
dacă urlătoarele-morţii erau drogate şi greoaie în încercările lor 
de comunicare, fie că ştiam pe atunci sau nu, eu eram Num, fiica 
Auritelor. Era de datoria mea să traduc pentru ele. Dar mă 
orbeau prea tare propriile nevoi egoiste ca să văd ceea ce era 
chiar în faţa mea. 


— Rattle, spun, străduindu-mă să nu-mi arăt stânjeneala când îmi 
amintesc de câte ori am constrâns-o să se supună vocii mele ca 
să învăţ s-o stăpânesc, trebuie să-ţi ofer cele mai sincere regrete 
pentru tot ce ţi-am făcut cât am stat 


aici. 
îngenunchez în faţa ei. 


Se lasă o tăcere încordată; urlătoarea-morţii masivă priveşte în 
jos spre mine, cu ochii negri gânditori, deşi încă înceţoşaţi. Când 
vorbeşte, în cele din urmă, glasul ei are vibrația profundă pe 
care o cunosc atât de bine, dar pe care pe atunci n-am reuşit s-o 
înţeleg. 


— Să ştii că semeni cu ea, spune pe un ton ciudat, şovăitor. 
— Cu cine? 
— Cu Umu... cu mama ta. îmi sare inima din piept. 


— Ai cunoscut-o pe mama? 

Rattle dă absent din cap, iar mişcarea îi face să-i zornăie țepii de 
pe spate. Parcă n-ar fi aici decât pe jumătate, iar partea laşă din 
mine se simte uşurată, îmi era frică să vorbesc cu Rattle cea 
feroce şi sfidătoare, cea care m-a terorizat săptămâni de-a rândul 
după prima noastră întâlnire. 


— Şi ea a învăţat lupta pe mine, spune ea. întotdeauna 
îmi aducea daruri, spre deosebire de tine. Ce-i drept, tu nici nu 
înţelegeai ce sunt. 


Când mă încrunt, descumpănită, îmi explică: 

— Mâini-Albe i-a spus adevărul despre urlătoarele-morții 
foarte devreme. N-a fost ca în cazul tău. Mintea lui Umu nu 
fusese... otrăvită, cum era a ta când ai ajuns aici. Ea n-a crezut 
niciodată minciunile înţelepciunilor Veşnice. Cred că se simţea 
vinovată, ştiind ce sunt. Şi că nu-mi puteam controla firea 
naturală din cauza blestemului cu care ne-au legat mamele. 


— Blestem? 
Nici măcar nu mă mir foarte tare când aud cum îl numeşte. 


Rattle face un gest spre sine. 


— Corpul ăsta ți se pare vreo binecuvântare? Atâta furie, 
nebunie... Şi pentru ce? Ca să le eliberăm pe Aurite? 


Scutură din cap, zornăind din ţepi. 


— Am şi încercat să vorbesc cu tine, dar nu mă auzeai, 
nu-i aşa, Nuru? Dacă tu trebuia să fii salvatoarea noastră, cum de 
nu mă auzeai? 


Cuvintele ei mi se înfig în gât ca nişte aşchii. 


— îmi pare rău, şoptesc din nou, nespus de mâhnită, deşi 
ştiu că vorbele nu alină cu nimic o ființă căreia i-am făcut atâta 
rău. Pe atunci nu înțelegeam. Eram prea oarbă să văd ce aveam 
în față. 


Colţurile gurii i se ridică, dezvelindu-i dinții ascuțiți ca nişte lame. 
— Acum vezi? 

Dau din cap. 

— O să fac totul mai bine. O să le eliberez pe toate surorile 
noastre, spun. 

— Dar de cine o să le eliberezi, mai exact? întreabă 

Rattle. încremenesc. 

— Cum adică, Rattle? 

Urlătoarea-morții nu răspunde. Ochii îi sunt ațintiți în depărtare. 


— Azi scăpăm de aici, da? spune ea, gânditoare. 
Când aprob, derutată de schimbarea bruscă de subiect, pocneşte 
din ghearele cât nişte satâre de măcelar. 


— Odată ce ieşim din Hemaira, mă îndoiesc că o să te mai 
văd vreodată, 


Nuru a zeiţelor. Mă îndoiesc că o să-mi mai văd vreodată surorile. 
Să-i spui 


rămas-bun lui Fatu din partea mea, da? Să-i spui că o iubesc din 
toată inima, dar dacă o mai văd vreodată, o s-o omor. Nu că şi-ar 
mai aminti ce a făcut. Ce a fost. Au avut ele grijă, nu-i aşa? Au 
încercat să-mi facă şi mie la fel, dar nebunia... Nebunia rezistă şi 
la asta. 


Cu cât vorbeşte Rattle mai mult, cu atât îngheţ mai tare. 
— Ele? şoptesc, deşi ştiu deja răspunsul. 


Rattle clipeşte spre mine, de parcă s-ar mira că încă o privesc. 
— Auritele. Mamele noastre - dacă poţi să le spui aşa. 
Mamele se presupune că-şi iubesc copiii, nu? Dar Fatu nu era ce 
voiau ele şi a fost prima lor născută. O greşeală, în ochii lor. S-a 
străduit din toate puterile. Chiar din toate puterile. Biata Fatu. 
Păcat că a sfârşit aşa. Păcat că a ajuns să se înjosească în faţa 
unor zei falşi. 

Acum ochii lui Rattle parcă mă străpung, ascuţiţi şi acuzatori. 

— Toţi sunt falşi, toți zeii, croiți din aceeaşi pânză. De- 
asta se urăsc unii pe alţii. E în sângele lor - nu se pot abţine. 

Mă cuprinde un fel de ameţeală. 

— Ce vrei să spui, Rattle? întreb, dar urlătoarea-morţii se 
îndepărtează deja, iar ceața îi învăluie paşii. 

Alerg după ea. 

— Cum adică, în sângele lor? Rattle? RATTEE! 


Strig cu disperare şi, din senin, îmi răsare scurt în minte o 
imagine de pe pereţii Marelui Templu, aceea cu cei patru 
războinici legaţi cu un fir de aur. 


Prinşi unii de ceilalţi, ca felinele indolo. 
Rattle se întoarce spre mine, cu o sclipire de enervare în ochi. 


— Rattle... Nu aşa mă cheamă, îmi spune, apoi clatină din 


cap, ca şi cum s-ar 


gândi atent. Sayuri, rosteşte în cele din urmă. Aşa mi se spunea 
pe vremuri: Sayuri înţeleaptă. 


Simt că rămân fără aer. 


— Sayuri, repet. Adică a treia regină războinică, a treia 
ca vârstă dintre Primele născute? 


— Asta eram? 
Sayuri înclină capul. 


— Probabil aşa era odată, demult. Dar acum nu mai sunt 
Sayuri. Sunt o urlătoare-a-morţii - fără nume, fără chip, uitată... 
Mă voi duce la semenele mele şi voi lăsa locul acesta să se facă 
una cu pământul. Rămas-bun, Nuru a zeiţelor. Să te însoţească 
norocul. Vei avea nevoie. 


Râde scurt şi sumbru. 

Apoi dispare. 

Rămân pe loc, clătinându-mă din pricina şocului, până îmi face 
semn Britta să mă apropii de locul unde sunt strâns adunaţi 
karmoko şi Keita, care fac planuri în grabă. S-a terminat cu 
revederile. E timpul să fugim din Warthu Bera şi să plecăm spre 
templu. 

ntea îmi e atât de plină de tot ce a spus Sayuri, încât durează 
ceva până observ cât de straniu de nemişcat e aerul când ies pe 
furiş din peşteră, împreună cu Britta, alături de karmoko şi alţi 
câţiva. De cum îndrept privirea spre metereze, mi se taie 
respiraţia. Acolo sclipesc arme şi armuri, un râu aurit în noapte. 
Toată Warthu Bera a fost înconjurată, pe zid nu poţi să arunci un 
ac de jatu şi urlătorii-morţii, Lepădaţii. O armată întreagă. 


— Mamele să ne apere, şopteşte Britta, speriată. 
Keita se uită de la ea la mine, încordat. 


— Câţi? întreabă. 

— Toţi jatu din Warthu Bera, aşa pare, răspund eu, cu 
ochii mijiţi. Şi câţiva Lepădaţi pe lângă ei. 

Keita înjură aspru printre dinţi. 

— întăriri din afară? întreabă, tulburat. 


Clatin din cap. 


— Nu cred, îi spun. 

— Urlătorii-morţii au venit chiar azi, spune karmoko 
Calderis, vorbind de Lepădaţi. Ar fi trebuit să ia ultimul lot de 
armuri. 


— Şi, din păcate pentru noi, au rămas să ajute cu 
manevra de prindere în cleşte, spun eu, oftând, cu ochii la forțele 
de pe metereze - forțe care s-au dispus într-un semicerc foarte 
familiar. 


Am văzut tactica de îndeajuns de multe ori încât s-o recunosc 
imediat: cele 


două linii opuse se apropie treptat, până ţinta e prinsă în cleşte. 
Din păcate pentru jatu de pe ziduri, însă, le lipseşte mult din 
efective. Cei care erau sub pământ, la forjă, au murit toţi - chiar 
dacă cei de sus probabil n-au aflat încă. Jeneba, Gazai şi alte 
câteva bat regulat în tobe la fiecare cincisprezece minute, 
transmițând mesaje false. Din câte ştiu jatu aceştia, camarazii lor 
de la forjă sunt încă tari pe poziţii; probabil tocmai de-asta s-au 
retras pe metereze, de unde văd clar toată Warthu Bera, în caz 
că ar fugi spre ei Gazai şi karmoko. 


— Se pare că au decis să se apuce de curățenie mai 
devreme, spune sumbru karmoko Thandiwe, măsurând din priviri 
meterezele - nu vede în întuneric la fel de bine ca noi, dar nu m- 
aş mira să aibă o vedere nocturnă foarte bună. Dacă e să avem 
vreo speranță să scăpăm de-aici, trebuie să punem la punct un 
contra-asediu. 


Dau din cap în semn că sunt de acord cu planul maestrei noastre 
de strategie de luptă. 


— Eu şi surorile de sânge putem să le evităm săgețile cât 
ne apropiem de ziduri, dar de cum Încercăm să ajungem la ei... 


— V-ar doborî, spune Keita, scuturând din cap. Asta 
presupunând că nu toarnă ulei pe voi să vă ardă de vii şi gata. 


înclină din cap spre metereze, pe lângă balustradele cărora au 
fost împinse butoaie mari pline cu ulei. 


Pe mine mă trece un fior când observ, dar karmoko Huon se bate 
gânditoare peste buze cu un deget. 


— Da, dar nu pot să vă dea foc dacă sunteți protejate... 
Arunc o privire spre ea. 


— Cum adică? 
— Cuvele de la forjă, exclamă şoptit karmoko Calderis, 
care deja a înţeles. Le-am folosit la amestecat aurul blestemat... 


Acalan îşi drege glasul, stânjenit. 

— Acum îi spunem „aur divin”, observă el. 

— Bravo vouă, răspunde karmoko, toată numai sarcasm, 
după care continuă: Cuvele sunt făcute din oţel de Efuana - dens, 
rezistent la orice alte metale... 

— Perfect pentru un scut! exclam eu. 

— Aţi putea să alergaţi până la ziduri sub ele. Armura ar 
trebui să vă împiedice să fierbeţi de vii în ele dacă trag în voi cu 
săgeți aprinse. 

Armura infernală, printre altele, e un bun izolant termic. 

— După care ce facem? 


întrebarea vine de la Belcalis, care până acum a ascultat în 
tăcere discuția noastră. Nu putem să ne cățărăm pe ziduri şi să 
tinem cuvele deasupra capului în acelaşi timp. 

Gura lui karmoko Calderis se întinde într-un zâmbet satisfăcut. 


— Cine a zis că trebuie să vă cățărați? Puteţi să le 
spargeţi şi gata. De mult adun ingredientele. Am destule pentru o 
frumuseţe de bagba. 


Karmoko Thandiwe râde. 
— Bagba? Calderis, vulpe bătrână ce eşti. 
Karmoko Calderis radiază de plăcere, dar Keita se încruntă. 


— Şi ce e bagba, mă rog? 

— Un fel de explozibil, explică Belcalis. Foarte instabil. 
Ar arunca în aer amândouă rândurile de ziduri fără probleme. Şi 
măruntaiele voastre odată cu ele, dacă nu aveţi grijă. 


— Deci îl cunoşti, spune karmoko Calderis, care arată de 
parcă tocmai calculează în gând. 


Belcalis dă din umeri. 

— Am mai lucrat cu el. 

Când karmoko o priveşte fără un cuvânt, explică: 

— Lucram la un apotecar care avea interese diverse. 
Karmoko Calderis rânjeşte. 


— Atunci tu mergi în primul val. 

Belcalis aprobă, în timp ce eu, Britta şi Keita ne uităm unii la 
alții. Niciunul dintre noi nu moare de nerăbdare să umble cu 
explozibili. 


— Staţi aşa, spune brusc Belcalis. Bagba e foarte 
zgomotos. Dacă încercăm să evităm să dea năvală aici jatu, chiar 
vrem să spargem zidurile Warthu Bera de să răsune toată 
Hemaira? 


— Pentru asta s-ar putea să am eu un plan, propune 
karmoko Huon. Armata Zeiţelor... a, aşa îşi spune, nu? 


Când fac semn din cap că da, continuă: 
— E staționată în continuare sub zidurile cetății, corect? 


Aprob din nou. 


— Şi ce-ar fi dacă ar scoate la înaintare o armă nouă - 
una capabilă să treacă prin n'goma? Calderis, pregăteşti tu 
repede o platoşă mică şi cu kaduth pe ea? Trebuie să treacă 
cineva peste zid... 


Se uită întrebător în jos la Ixa, care-şi îndeasă capul în umărul 
meu, tulburat. Deka? chiţăie. 


îl privesc şi eu. Ixa, îi spun. Am nevoie să mă ajuţi cu ceva. 


Trece vreo jumătate de oră până să înceapă ţipetele. La început 
doar ici-colo, câteva strigăte de surpriză de la jatu de pe ziduri. 
Apoi încep exploziile, toate atât de zgomotoase, încât răsună 
prin tot oraşul. Ixa, acum în forma lui adevărată, înaripată, face 
întocmai ce i-am cerut: lasă să cadă bagba în diverse puncte pe 
lungimea zidurilor Hemairei ca să-i dezorienteze pe jatu 
staţionaţi acolo. Din fericire, platoşa pe care i-a făurit-o karmoko 
Calderis face exact ce trebuie: împiedică n'goma să-l afecteze. 
Chiar acum mai aruncă vreo câteva platoşe printre alaki din 
afara zidurilor, cu răvaşe prinse de ele care le spun că trebuie să 
folosească semnul kaduth ca să treacă de barajul de foc al 
n'goma. Deja se înalţă bătăi de tobe frenetice şi toate cer 
întăriri. 


Tobele din Warthu Bera trimit repede răspuns: Venim. 


O mulţime de bărbaţi aleargă spre porţile exterioare, la ordinele 
comandanților. Pe lângă criza care pare să se desfăşoare afară, 
golirea Warthu Bera de alaki cele devenite inutile este, dintr- 
odată, o grijă foarte măruntă. Fiecare jatu din oraş priveşte ţintă 
spre zidurile Hemairei. 


Iar noi exact asta voiam. 


Mă întorc spre Britta şi gemene, care poartă deja armuri aurii 
atent potrivite pe ele. Karmoko Calderis a făurit în secret sute de 
armuri ca pregătire pentru ziua aceasta - ziua când alaki din 
Warthu Bera îşi vor sfărâma cătuşele şi se vor elibera şi pe ele, 
şi pe cele din celelalte terenuri de antrenament din cetate. Dar 
nu sunt singurele cu armuri: Keita poartă şi el o platoşă de aur, 
după cum cere rolul lui de ghid. Ştie toate punctele slabe din 
fortificaţii şi îi va fi un al doilea scut lui Belcalis, care are asupra 
ei bagba, pentru că numai ea se pricepe să-l detoneze cum 
trebuie. Odată ce ne deschidem cale prin ziduri, karmoko şi 
celelalte alaki vor veni după noi şi, cu ajutorul căruţelor 
însemnate cu kaduth, le vor ajuta pe alaki (şi pe oricine altcineva 
mai vrea) să fugă din oraş. 


— Gata? întreb, aruncând o privire la restul grupului. 


— Gata, spune Britta, ridicându-şi vasul. 
Adwapa şi Asha se grăbesc să-i urmeze exemplul, la fel şi Keita. 


Numai Belcalis nu răspunde, iar când mă întorc spre ea, o văd, 
tot fără armură, cum pare să-şi caute pumnalul din cizmă. 


— Belcalis, îi spun, îngrijorată, unde ţi-e armura? 


Sunt convinsă că n-are de gând să-şi folosească darul - armura 
pe care o creează este fragmentară şi neuniformă. 


Belcalis nu pare să fie de aceeaşi părere, pentru că-mi zâmbeşte 
cu subînţeles şi îşi despică pielea palmei, pe care o ridică să ne 
arate sângele cum i se întinde repede pe braţ, apoi pe restul 
corpului. Nu trece nici un minut că străluceşte auriu peste tot - 
acum ai zice că până şi păru îi e de aur. Noua armură îi vine ca 
turnată, pare o a doua piele, dar ştiu din experienţă că e la fel de 
tare şi de rezistentă ca armura infernală. 'Tresar, în acelaşi timp 
intimidată şi fascinată de vederea darului ei. Mie mi-au trebuit 
săptămâni (aproape o lună, de fapt) să-mi controlez vocea, dar 
Belcalis şi-a stăpânit puterea în mai puţin de o săptămână. Dintr- 
odată, mă simt dureros de nepricepută. 


— Asta e armura mea, spune ea, mulţumită de sine, sub 
privirea mea uluită. 


Arată aproape ca în somnul aurit, de parcă a fost ucisă şi se 
regenerează, numai că expresia nu-i e împăcată, ca a unei fete 
care se vindecă. Emană hotărâre. 


— Mergem? întreabă, fluturând din mână. 

Aprob din cap. 

— Trăiţi pentru totdeauna! încep eu salutul nostru. 
— Trăiţi întru victorie! răspund celelalte. 


Apoi ne ridicăm vasele peste cap şi pornim în fugă. 


S-a întunecat atât de tare, iar pe zidurile care înconjoară Warthu 
Bera domneşte un asemenea haos, încât ajungem aproape de 
jumătatea terenului până să ne observe jatu. Singurul lucru care 
mă avertizează că am fost observate este potopul brusc de săgeți 
care şfichiuiesc pe lângă găurelele pentru ochi pe care mi le-a 
făcut karmoko Calderis în vas. Dar le ignor, cu ochii aţintiţi pe 
țelul din faţa mea: poarta mare. Nu trebuie decât s-o spargem, 
apoi putem traversa podul care duce afară. 


— Nu vă opriți! strig, repezindu-mă înainte. 
Până când în jurul nostru începe să plouă cu foc. 


Jatu au început să-şi aprindă săgețile, iar acum în fața mea se 
întinde o linie de flăcări, care înfierbântă şi îngroaşă aerul. Când 
copacii din jur încep să trosnească, aprinşi în nuanţe portocalii, 
cu flăcări ţâşnind printre frunze, mă împiedic; în mine se trezesc 
amintirile amare de când eram pe mg. Dar scrâşnesc din dinţi şi 
dau aerul afară, gonindu-le cu forţa. N-am de gând să-i las pe 
jatu să mă oblige să mă retrag - nu acum, când sunt atâtea în 
joc. Nu trebuie decât să ne apropiem, apoi bagba... 


Bagba! 


Mi se opreşte răsuflarea în gât şi mă cuprinde panica atunci când 
îmi dau seama în ce pericol ne aflăm. Dacă flăcările devin prea 
fierbinţi, există un risc foarte real ca bagba să sară în aer şi s-o 
ia cu el pe Belcalis şi pe noi toţi. 


— Trebuie să ne retragem! strig, Încercând să le chem pe 
celelalte înapoi. Trebuie să ne repliem! 


— Nu! Mergeţi mai departe! 

în vocea lui Belcalis răsună hotărârea. 

— Dar bagba e prea inflamabil! Poate să explodeze de la 
flăcări. 


— Trebuie să riscăm, Deka! strigă ea. Acum ori... 


— Staţi, staţi aşa! o aud pe Britta, peste târşâitul cuvei 
pe care o trage mai aproape de mine. 


— Acum ce mai e? mă răstesc, agitată. 


N-avem timp de pierdut. Fumul e atât de dens, că-mi umple 
nările. Focul se apropie tot mai tare şi, odată cu el, vine şi 
teroarea binecunoscută. 


Flăcările se târăsc pe mine... mă ard de vie. 


încerc să mă scutur ca să scap de gânduri, dar frica e prea 
puternică. Mai mult, ştiu că-l afectează şi pe Keita. 


— Keita? Keita? îl strig, amintindu-mi ce mi-a povestit 
despre frica lui de a arde în Focuri. 


Un zăngănit puternic mă readuce în prezent. E Britta; şi-a 
aruncat vasul cât colo. 


— Am o idee! anunţă ea, în timp ce eu icnesc de groază. 


Gestul ei şi furnicăturile care mi se întind pe piele sunt singurul 
avertisment de care am parte înainte ca din pământ să erupă un 
zid de piatră, ce se înclină în faţa noastră ca o coastă muntoasă. 
în întâmpinarea lui mai creşte unul şi amândouă au o pantă care 
formează un scut deasupra noastră, apărându-ne de flăcările de 
afară şi de săgețile de sus. 


Pe zidurile cetăţii Warthu Bera se lasă o tăcere uluită - la fel şi în 
grupul nostru. Când am văzut-o pe Britta făcând asta data 
trecută, nu eram în starea necesară ca să apreciez manevra ei, 
ca să înţeleg cu adevărat magnitudinea a ceea ce creează. 


— Britta, tu ai făcut asta? întreabă Keita, şocat, ieşind şi 
el de sub vasul lui, apărat de noul adăpost al Brittei, la fel ca ale 
noastre. 


îi urmez exemplul, aruncând la o parte metalul încălzit, iar Britta 
aprobă din cap. 

— Dacă Belcalis e în stare să-şi stăpânească darul repede, 
pot şi eu. 


— E formidabil, Britta, e de-a dreptul extraordinar, spune 
Keita. Dar... acum 


= cum mai ajungem la zid? 
= Uite-aşa. 
Britta îşi aruncă braţul înainte ca şi cum ar da un pumn, iar 


piatra din faţa noastră începe să se mişte, ca o maşină de 
asediu care ar străbate iarba. 


Mă holbez la Britta, plină de admiraţie, în timp ce piatra 
lunecă încet, dar sigur. Depune atâta efort, că are broboane 
de transpiraţie pe frunte, iar membrele îi tremură. Dar merge 
mai departe. 


— Cred că niciodată n-am fost mai mândră de tine ca 
acum, Îi spun, clătinând din cap de uimire. 


— Serios, Deka? pufneşte Britta, împingând din nou. 
Atâta lucru te impresionează pe tine? Da' când te-oi salvat în 
luptă de vreun milion de ori? 


— Atunci n-ai creat un scut din piatră pe care să-l mişti 
pe pământ, răspund, cu grijă să continui să o țin de vorbă. 


Corpul Brittei tremură de încordare şi văd energia din ea cum e 
pe punctul de a se epuiza. Spre deosebire de Belcalis, Britta încă 
n-a stăpânit meşteşugul de a consuma doar cantitatea minimă 
necesară de energie când îşi foloseşte darul, ceea ce înseamnă 
că se poate prăbuşi în orice clipă. Trebuie să ne apropiem mai 
mult de zid înainte să se întâmple. 


— Eşti în stare, Britta, îi spun, ţinând pasul cu ea. încă 
puţin şi gata. 

Dă din cap în semn că mă aude, iar ochii albaştri îi strălucesc de 
hotărâre. 

— Sunt în stare. Sunt... 


Se opreşte brusc şi ochii i se fac albi. Până să mă dezmeticesc, 


se prăbuşeşte. Dau fuga la ea. 
— Britta! strig, scuturând-o, dar şi-a pierdut cunoştinţa; 
energia din ea e doar o umbră palidă a ce era înainte. 


S-a forţat prea tare. 
îmi duc mâinile la cap, simţindu-mă neputincioasă. 


— Nesfârşitul s-o ia de treabă! Acum ce ne facem? 
Zidul e încă prea departe şi nu putem să ieşim din adăpost 
fără să fim secerate. Jatu au început deja să-şi concentreze 
tirul înflăcărat spre partea aceasta din terenul Warthu Berei. 


Belcalis oftează. 
— Nu ştiu, Deka, n-am... 


— Sst, ai auzit? spune dintr-odată Adwapa. 

Mă opresc şi mă încordez când în depărtare se iscă un şuierat, 
urmat repede de strigăte înfricoşate, toate venind de pe ziduri. 
Nu sună ca aripile lui Ixa - bătăile lui sunt mai sacadate. Şuierul 
de acum are un sunet aparte, ca al unei păsări gigantice. Şi l-am 
mai auzit. Ba chiar de multe ori. 


Asha încremeneşte. 
— Asta e ce cred eu? 


Mă uit printr-o crăpătură din scutul Brittei şi fac ochii mari. O 
văd, bătând din aripi spre Warthu Bera, cu trupul lucind stins pe 
fundalul cerului fără lună, pe Melanis, urmată de Ixa în zbor. 
Rămân cu ochii la ei, şocată. Cum a ajuns aici? De fapt, de cea 
ajuns aici? 


— Melanis? o strig, şovăitoare. 


— Ce cauţi ascunsă după piatră, cinstită Nuru? întreabă 
Prima născută, plonjând nonşalant ca să culeagă un jatu de pe 
metereze - pe comandantul Xipil, după cum îi arată armura bogat 
împodobită. 


— Te rog, dă-mi drumul, se smiorcăie bărbatul scund şi 
gros - un spectacol ruşinos la care căpitanul Kelechi, jatu cel 
înalt şi sever care comanda zidurile Warthu Berei pe vremea 


când trăiam eu aici, nu s-ar fi înjosit niciodată. Te 


Tog..., se vaită el. 
Melanis îi aruncă o privire plictisită. 
— Prea bine, spune. 


După care îi dă drumul. 

Sub privirea mea neclintită, încă năucită de sosirea ei din senin, 
Belcalis scoate bagba din săculeţul pe care-l are pe umăr şi 
începe să amestece grăbită ingredientele, ca să fie gata de 
explozie. Dă din umeri când îmi observă expresia. 


— Acum ori niciodată, cât nu sunt atenţi, spune ea. 
încuviinţez din cap şi-mi vin în fire. Apoi mă întorc spre celelalte. 


— Pregătiţi-vă, ordon. Belcalis o să arunce bagba. 
De-abia dacă am timp să mă las la pământ înainte ca Belcalis să 
ţâşnească înainte şi să arunce bagba spre partea din poartă pe 
care ne-a indicat-o Keita mai devreme. Explozia e instantanee; 
totul în jurul nostru se zguduie, zboară bucăţi de lemn şi piatră. 
Se aud ţipete; miros de trupuri arse, de carne pârjolită. Până să 
ies eu de după scutul de piatră, cu urechile ţiuind, în locul părţii 
din zid unde era poarta se cască un gol. 


— Cuceriţi zidurile! 
Strigătul vine din spatele nostru, apoi karmoko trec pe lângă noi 
în fugă, cu armata de alaki după ele. 


Adwapa, Asha şi Keita, încă năuciţi de explozie, le urmează, 
sărind peste peretele de flăcări. Eu rămân pe loc lângă Belcalis, 
care e în continuare zguduită din pricina conflagrației, şi Britta, 
care e tot fără simţire. 


Belcalis o ia în braţe. 


— Am eu grijă de ea cât Îmi revin, spune, ridicând glasul 
prea tare. 


Probabil explozia i-a afectat auzul, fiindcă a fost mai aproape de 
ea. Dar se va vindeca repede. 


— Du-te, mă îndeamnă, cu un gest din mână. 


Dar când arunc o privire pe după scut, focul încă se înalţă, iar 
căldura şi duhoarea corpurilor arzânde mi se par dintr-odată atât 
de intense, încât mă apucă tremuratul. îmi frâng mâinile şi mă 
străduiesc să respir. Mă străduiesc să rămân în picioare. Eu am 
controlul, nu corpul meu, îmi amintesc cu asprime. Nu cedez în 
faţa amintirilor. Nu intru în panică... 


Spre mine se întinde o mână cafenie. 


— Ai nevoie de ajutor? întreabă Keita, care a ajuns din 
nou, cine ştie cum, lângă mine. 


Priveşte lung la peretele de flăcări care se ridică în faţa noastră, 
cu expresia aceea stranie, aproape absentă. îl fascinează 
flăcările, exact cum spunea. Sau să fie frică ce se citeşte în ochii 
lui? Chipul său mă tulbură suficient încât să-mi alung gândurile 
învârtejite. 


îi iau mâna, apoi îl întorc spre mine şi trag aer în piept. 


— E timpul să privim focul în faţă, Keita, îi spun cu 
blândeţe. Şi pentru tine, şi pentru mine. 


Apoi îi trag în jos masca de război peste faţă, bucuroasă că e 
făcută din aur divin, la fel ca restul armurii. Ar trebui să-l apere 
de căldură, dacă e suficient de rapid. 


— Gata? îl întreb. 


— Gata, răspunde cu o înclinare din cap, apoi alergăm în 
flăcări. 

Focul e fierbinte, mai fierbinte decât mi-aş fi putut închipui, dar 
căldura nu durează decât câteva clipe, apoi trecem de partea 
cealaltă şi ajungem la zidul exterior care împrejmuieşte Warthu 
Bera, prin gaura enormă pe care a deschis-o Belcalis. în timp ce 
eu mă clatin, uluită cât de uşor mi-a fost să-mi înving amintirile 
despre flăcări, armata de alaki şi urlătoare-ale-morţii se 


repede spre noi, după care se opreşte la fel de brusc. 

Se aud paşi. Zgomotoşi, ritmici - familiari. 

Privesc, cu groază crescândă, cum rândurile de Lepădaţi 
mărşăluiesc pe podul care leagă zidul exterior de cel interior, 
apoi formează o singură linie în curtea mică din mijlocul celui 
interior. îl recunosc pe loc pe urlătorul-morţii care-i comandă, cu 
sulița lui cu petale ucigătoare: conducătorul jatu de la Oyomosin. 
Când îmi observă privirea, mârâie - un sunet jos, vibrant. 

— Nuru, rânjeşte el. De unde am ştiut eu că te găsesc aici? 

Bat atât de şocată că-l înțeleg, încât nu sunt în stare decât să-l 
privesc fix. 

— Te înţeleg, murmur eu, înaintând. 

în spatele meu, Melanis coboară ca fulgerul, însoţită de Ixa. 

— Deka, şuieră ea. Nu vorbi cu hidoşenia aceea. 


Şi conducătorul jatu, şi eu o ignorăm. 
— Bineînţeles că mă înţelegi, spune el pe un ton coborât, 
dând din umeri cu eleganţă. 


în ciuda înfăţişării fioroase, are un fel de a fi foarte stilat. De-abia 
acum observ. 


— Doar că înainte nu ascultai. Sau poate ai încercat, dar 
te-au împiedicat să mă auzi aşa-zisele tale mame - ultimele 
cuvinte le scuipă dispreţuitor. Observ că nu-ţi mai porţi colierul 
cu floricele, cel care duhneşte de esenţa lor. 


Din reflex, îmi ating gâtul gol, apoi îmi forţez mâinile să coboare şi 
ripostez: 

— Iar tu observ că încă porţi semnul kaduth, spun, 
arătând din bărbie spre platoşa lui. Deşteaptă idee să vă folosiţi 
de el ca să vă feriţi de n'goma. Din fericire, vă ştim secretele. Iar 
acum o să profităm ca să ieşim din Hemaira. 


în timp ce privesc peste umăr la prietenele mele, care deja au 
adoptat posturile de luptă, în ciuda diferenţei de forţe între noi şi 
Lepădaţi, urlătorul-morţii care-i conduce pe jatu izbucneşte în 
hohote de râs zgomotoase. 


— N'goma? 


Râde şi îşi şterge o lacrimă cu o gheară ascuţită ca un tăiş de cuţit. 
— Crezi că asta v-a împiedicat pe voi să intrați în 

Hemaira, un talisman al puterii de pe vremuri? Oraşul v-a fost 
deschis de la bun început, ba chiar v-a chemat. Idugu vă caută 

cu braţele deschise, doar ştii. Mamele voastre sunt cele care nu 
vor să fiţi aici, care nu vor să ştiţi... 


— Ce să ştim? 

Lângă mine, Melanis începe să se agite tot mai tare. 

— Nu mai vorbi cu el şi luptă, Nuru. Trebuie să scăpăm de 
aici. 

Dar m-am săturat de întreruperile ei. 


— Cum să scăpăm? întreb, făcând semn cu mâna în jur. 
Lepădaţii sunt, ce-i drept, mai puţini la număr, dar fiecare dintre 
ei face cât cel puţin trei-patru dintre noi. Ar fi altfel dacă ar fi 
aici doar grupul nostru şi dacă am lupta doar ca să fugim, dar 
acum avem cu noi toată Warthu Bera şi cele mai multe alaki sunt 
atât de slăbite, încât nu ar fi altceva decât carne de tun. Suntem 
prinşi în capcană, fără cale de scăpare. 


Privesc scurt spre karmoko, încercând să-mi dau seama dacă au 
pus la cale vreun plan, dar ele continuă să vorbească în şoaptă 
între ele, profitând de faptul că liderul urlătorilor-morţii e atent 
la mine. 


Lepădatul înaintează din nou, iar buzele i se ridică în rânjetul 
acela oribil. Nici măcar o privire nu-i aruncă lui Melanis când 
continuă: 


— întreabă-te, Nuru, de ce ar pune la cale şiretlicul cu 
n'goma? Şi de ce te-ar încătuşa cu atâta esenţă de-a lor împuţită 
încât să nu auzi nici sunetul vocilor fraţilor tăi, darămite să-ţi 
foloseşti puterile cu care te-ai născut? De ce ar căuta să te facă 
mai puţin decât ce eşti? 


Cuvintele lui mi se strecoară în minte, făcându-se ecoul 
tuturor temerilor şi bănuielilor mele: mamele mă mint, mă 
folosesc pentru cine ştie ce scop pe care nu-l înţeleg bine. 


Mamele nu mă iubesc. 

Scutur din cap. 

— Nu! exclam. Vrei tu să mă duci de nas. 

îi văd limpede satisfacția josnică din rânjet, viclenia din ochi. 
Poate există un sâmbure de adevăr şi în cuvintele lui - sau chiar 


un sâmbure foarte mare -, dar e întinat de o motivaţie ascunsă, 
de cine ştie ce plan mârşav. 


— Ce vrei? întreb, încleştându-mi mai tare degetele pe 
mânerul săbiilor atika. Lângă mine, Melanis spumegă de mânie. 
— Ucide-l, Num, şuieră ea. Dacă nu, îl ucid eu. 


Urlătorul-morții se întoarce spre ea. 

— Şi după aceea ce vei face, Melanis, Lumină între 
Alaki? Vei zbura înapoi la mamele tale dragi? o ia el în râs, ştiind 
prea bine că nu-i înţelege cuvintele. Spune-mi, cum vei ajunge la 
ele fără aripi? 


Când mă încordez, gata s-o avertizez, Melanis se lansează ca 
fulgerul în aer. 

E prea târziu. Deodată aud un şuier; o suliță apare de nicăieri şi 

îi străpunge aripile, doborând-o. 


— îndrăzneşti? răcneşte ea în timp ce corpul frânt i se 
izbeşte de pământ, iar aripile îi flutură neputincioase. 


Căpetenia urlătorilor-morţii care a aruncat sulița rânjeşte şi se 
retrage, urcând înapoi pe ziduri, până dispare în întuneric. 


— îndrăzneşti să-mi aduci vătămare, vietate 
nedorită? mârâie ea la conducătorul jatu. 


Belcalis şi celelalte dau fuga la ea şi încearcă s-o tragă la loc 
sigur, dar eu rămân pe loc, cu gândurile în dezordine. Tocmai 
mi-am dat seama de ceva: Melanis s-a mişcat înainte să-şi ia 
zborul sulița. înainte chiar să mă încordez 


eu după ameninţarea comandantului urlătorilor-morţii. N-a avut 
nevoie să-mi citească limbajul corpului şi nici pe al lui ca să se 
apere; ştia deja ce urma să se întâmple. Nu, a auzit ce urma să 
se întâmple, pentru că i-a spus urlătorul-morţii, ceea ce 
înseamnă că ea îl înţelegea - probabil înţelege de la început. 


Mă răsucesc spre ea şi în mine se luptă şocul şi senzaţia că am fost 
trădată. 

— Melanis? o întreb. îl înţelegi? 

Prima născută nu face altceva decât să mă fixeze cu o 

privire răzvrătită, strângând din dinţi, în timp ce-şi smulge 

sulița din aripi. 


Când se ridică şi le scutură, fac un pas înapoi, simţindu-mă tot mai 
trădată. 

— I-ai înțeles de la început? şoptesc eu. 

— Normal că ne-a înţeles. 


în spatele meu, conducătorul urlătorilor-morţii pare amuzat. 


— E Lumina între Alaki, preferata mamelor voastre. 
De ce crezi că ne-am străduit atât de mult s-o păstrăm? Şi ele 
de ce crezi că s-au străduit atât de tare s-o elibereze? 


încep să mă clatin, pradă atâtor emoții care s-au adunat în mine. 
Melanis îi înțelege pe urlătorii-morții, pe cei numiţi Lepădaţi, îi 
aude când vorbesc. I-a auzit de la început, deşi eu nu reuşeam. 
Credeam că numai eu înţeleg toate limbile mamelor. Credeam 
că asta înseamnă să fii Nuru, că nimeni nu mai putea să facă ce 
puteam eu. 


Şi totuşi, Melanis era capabilă de la început să comunice cu 
Lepădaţii. Dar n-a spus o vorbă. 


— De ce? întreb, rănită. De ce nu mi-ai spus 
niciodată? De ce n-ai spus nimănui? 


Melanis păstrează tăcerea, ca întotdeauna, aşa că 
răspunde în locul ei comandantul jatu, urlătorul-morţii. 


— Răspunsul e simplu, Nuru, spune el. Mamele n-au vrut 
să afle nimeni. N-au vrut nici măcar ca preţioasele lor fiice să 
ştie că existăm. Vezi tu, pentru ele suntem odrasle nedorite, nu 
valorăm nici cât carnea dintr-un abator. 


Are un ton straniu. E în el un tremur de-abia ascuns pe care ştiu 
că n-ar vrea să-l observ. Dintr-odată, îmi amintesc de bărbatul 
acesta în memoria lui Melanis, de durerea din ochii lui când 
privea în sus la mame. Un alt jatu, care se ruga de Aurite să-l 
iubească, dar fără folos. 


Mă întorc din nou spre urlătorul-morţii, obosită. Cât de obosită 
sunt, cât de obosită. 


— Ce vrei? îl întreb, stoarsă de puteri. 

— Pe tine, spune el. Numai pe tine te vrea Idugu. Celelalte 
pot să ardă. 

Se întoarce spre trupele lui şi ridică sulița. 


— Nu lăsați pe nimeni în picioare. Doar pe ea. 

Cu un răget, urlătorii-morții se reped spre noi. Dar când îmi ridic 
săbiile atika, gata să mă apăr, în curte răsună un chiot care-mi 
dă fiori pe şira spinării. Privesc în sus, ca toți ceilalți, şi o văd pe 
Sayuri în picioare pe metereze, fluturând o suliță de aur. 


— Surori de sânge! răcneşte ea. Apărați-vă neamul! 
Acesta e singurul avertisment înainte ca toată împrejmuirea să 
mişune de trupuri masive, din care se ridică ceața: urlătoarele- 
morţii ţinute până acum prizoniere în Warthu Bera se năpustesc 
în rândul semenilor lor mai mari şi vineţii, un întreg potop venit 
să-i împingă înapoi. Cât ai clipi, aerul e sfâşiat de răgetele 
asurzitoare ale urlătoarelor-morţii care se folosesc de colţi, 
gheare şi chiar arme ca să-şi atace semenii. 


O mână trage de mine. Britta, care s-a trezit şi încearcă să mă 
ducă într-un loc sigur, pe terenul din Warthu Bera. 


Hai, Deka! spune, târându-mă înapoi în fum. 


O urmez printre focurile încă aprinse până în curte, unde stau de 
pază un grup de urlătoare-ale-morţii din Warthu Bera, în timp ce 
karmoko şi un jatu scund şi rumen la faţă, împreună cu alţi doi 
pe care nu-i văd prea bine, îndeamnă fetele să urce în căruţe, 
câte patru-cinci în fiecare. 


Odată ajunse acolo, o fixez pe Britta, năucită. 


— Ce se întâmplă? întreb, încă amorţită de şoc. Ce-a fost 
asta? Urlătoarele-morţii? 


— Sayuri, vine răspunsul de la Melanis, care se apropie 
de noi şchiopătând, cu aripile atârnându-i în urmă. A chemat la 
ea toate urlătoarele-morţii din Warthu Bera. Chiar şi în forma ei 
de fiară, ne e în continuare loială. Nu şi-ar lăsa surorile pradă 
unor jatu. 


Mă holbez la ea. 


— Ne e loială? repet cu răceală. Nu există niciun „noi”. 
Refuz să fiu tovarăşă cu cineva care mă minte şi pe mine, şi pe 
toţi cei din jur. 


Nu mă obosesc să mai pomenesc cum s-a referit la Sayuri, 
fiindcă ştiu că nu e în stare să priceapă ce mă deranjează la 
exprimarea ei. 


Acum o înţeleg pe Melanis, înţeleg cum îi funcţionează mintea. 
Am văzut atâtea indicii, am auzit-o spunând atâtea lucruri 
mărunte pe care le-am ignorat, crezând că ţin doar de vârsta ei. 
Dar făceau parte dintr-o imagine de ansamblu mult mai mare şi 
mult mai condamnabilă: în ochii lui Melanis, există fiinţe care 
contează şi fiinţe care nu. Zeiţele, alaki - numai ele au vreo 
valoare pentru Prima născută cea înaripată. Toţi ceilalţi n-au 
decât să ardă. 


Melanis dă din umeri. 


— Uneori minciunile sunt pentru binele tău. Te împiedică 
să cazi pradă celor care-ţi vor răul. 


Ca Idugu, vrei să spui? 
Ca el, încuviinţează ea. 


— Deci recunoşti că există. Că îl cunoşti, că ai ştiut de la 
început de existenţa lui. 


Ceea ce înseamnă că şi mamele știau... 


Melanis se mulţumeşte să clipească repede şi toate bănuielile mi 
se confirmă. Ea şi Auritele au ştiut de Idugu de la bun început. 
Au ştiut de urlătorii-morţii masculi din capul locului. Dar nouă 
nu ne-au spus, doar ne-au trimis la Zhushan să-l capturăm pe 
seniorul Kadiri şi să luăm talismanul angoro. 


Dar ce e angoro de fapt? Şi de ce sunt atât de disperate să-l 
obţină, încât au riscat să mă trimită pe mine după el? Acum ştiu 
că, în mod aproape sigur, nu e ce mi-au spus ele - vreun obiect 
misterios care le fură puterea. Să fie o armă, cum credeam mai 
demult? Poate chiar o persoană? Are vreo legătură cu 
cataclismul, cel pe care Mâini-Albe nici acum nu reuşeşte să şi-l 
amintească? 


Ba mai rău, ce le-a făcut pe mame să presupună automat că li-l 
voi preda odată ce-l găsesc? 


Colierul... Cuvintele mi se furişează în minte, acuzatoare. Auritele n-au 
avut deloc temeri în legătură cu ce puteam face, pentru că mi-au pus 
zgardă - o zgardă care mă făcea mereu supusă, mereu a lor. Dar acum am 
scos-o. 


Mai fac un pas spre Melanis. 

— Idugu e el un monstru, un rău pur care ne pradă 
surorile, dar cel puţin, din câte ştiu, nu m-a minţit niciodată. 

— Şi ce vrei să spui cu asta? 

— Vreau să spun că există nişte lucruri pe care nu le ştiu 
şi o singură zeitate care pare dispusă să mi le spună. 


Trag aer în piept, ştiind foarte bine că ceea ce urmează să 
rostesc mă va despărţi aproape sigur de mame pentru 
totdeauna, şi de ele, şi de tot ce mi-a fost familiar până acum. 


— Mă voi duce să vorbesc cu Idugu, îi spun. Mă voi duce să 


aflu ce nu-mi 


dezvăluie mamele. 


— Ai fi în stare să-ți părăseşti surorile de sânge pe 
câmpul de luptă doar aşa, de dragul unei cauze egoiste? 


Ochii lui Melanis au căpătat o scânteiere stranie şi ştiu, aproape 
fără urmă de îndoială, că prin ei privesc mamele. Le simt, o 
putere îndepărtată, dar care nu mai are acelaşi efect asupra mea 
ca odinioară. 


Arunc o privire în urmă, la curtea de dincolo de zidul interior, 
unde urletele devin tot mai stinse cu fiecare clipă care trece. 
Oricât de mari şi de impunători ar fi, nici măcar Lepădaţii nu pot 
ţine piept numărului uriaş de urlătoare-ale-morţii din Warthu 
Bera şi deceniilor de resentimente şi agresiune pe care le ţin în 
ele. Deja au pierdut lupta. 


— Ce câmp de luptă? răspund în cele din urmă. Nu 
văd decât un cimitir. Lupta s-a terminat, la fel şi discuția 
noastră. 


Melanis mă apucă de braţ atât de repede, că nici n-o văd când se 
mişcă. 

— Dacă faci asta, nu vei mai fi primită niciodată în Abeya. 
Vocea ei are mai multe nuanţe, ca şi cum mamele ar vorbi 

prin gura ei. Privesc în jos şi, încet şi hotărât, îi iau 


degetele de pe mâna mea. 

— Sunt Num, singura fiică în care curge tot sângele 
Auritelor. Nu-mi spui tu ce să fac şi nu mă tratezi de sus. Numai 
mamele au dreptul să-mi revoce dreptul de a intra în Abeya, iar 
tu nu eşti una dintre ele... aşa e? 


întrebarea o adaug doar ca s-o zgândăresc. 


Văzând că nu primesc niciun răspuns, mă îndepărtez. N-am de 
gând să mă mai las manipulată de mame, să fiu marioneta lor. 


— Deka! mă strigă Melanis din urmă, iar vocea ei are în 
continuare nuanțele acelea. Deka! Nu face asta! 


Dar eu n-o mai aud. Nu le mai aud. 


Mă opresc lângă karmoko. Aproape au terminat de mânat fetele 
în căruţe, ajutate de Rustam, iubitul lui karmoko Calderis, jatu 
cel scund şi rumen la faţă pe care l-am văzut mai devreme, şi de 
prietenii lui Keta, Chernor şi Ashok. Se pare că şi-au schimbat 
atitudinea, ceea ce e bine. Mi-ar părea rău să fiu nevoită să-i 
spintec cu sabia. 


— Bănuiesc că acum ne luăm rămas-bun, spune karmoko 
Thandiwe când mă apropii. 


— Da, îi răspund, apoi înclin din cap cu respect către 
toate karmoko. A fost minunat să vă revăd. Sper să ne întâlnim 
din nou, în împrejurări mai bune, dar eu trebuie să plec mai 
departe. Deocamdată, conduceţi-le pe fete afară din oraş şi dați 
o mână de ajutor pe terenurile de antrenament pe la care treceţi 
până la ieşire. Am ceva de făcut. 


Apoi mă întorc spre prietenii mei. 


— Să mergem, spun cu hotărâre. Idugu ne aşteaptă la 
Marele Templu. Să-i facem pe plac. 

9 străzi domneşte haosul când începem să urcăm dealul spre 
arele Templu. Asha îi însoţeşte pe Rian, Mehrut, Gazai şi 
celelalte surori de sânge către ieşirea din Hemaira, unde 
aşteaptă Armata Zeiţelor, pregătită să le primească şi pe ele, şi 
pe karmoko. Le-am instruit să le povestească tuturor 
comandantelor din armată planul de atac împotriva Abeyei, 
pentru că am o bănuială că Melanis nu s-a oprit din drum ca să 
avertizeze pe cineva. Ce fac cu informaţia le priveşte. 
Deocamdată, toate fetele şi urlătoarele-morţii din grupul meu 
sunt înghesuite în două căruţe pe care le-am luat din Warthu 
Bera şi încercăm să rămânem cât mai nemişcate sub prelata 
băţoasă, în timp ce băieţii ne mână spre destinaţie, conduşi de 
Acalan. El cunoaşte Marele Templu în amănunt, deci e cel mai 
bun ca ghid. Şi cel mai dornic să ne îndrume. După câte am trăit 
în ultimele zile, e în sfârşit pregătit să se întoarcă în sălaşul acela 
al coşmarurilor, de unde-i vin cele mai urâte amintiri; e în sfârşit 
pregătit să-şi privească demonii în ochi. Ceea ce se potriveşte de 
minune, pentru că dacă vizita noastră la templu se desfăşoară 
aşa cum mă aştept, va avea nevoie de tot curajul de care e în 
stare. 


— Deci chiar crezi că mamele vorbeau prin ea? 


întrebarea vine din senin de la Britta, de-acum complet trează, 
care m-a ascultat explicând ce s-a întâmplat cu Melanis, cu o 
figură îngrijorată. 


Celelalte încă dorm, sforăiturile lui Ixa îmi fac să-mi fluture 
şuviţele împletite, aşa că vorbesc în şoaptă când îi răspund: 


— Parcă le vedeam în ochii ei. Şi le simţeam puterea - aş 
recunoaşte-o oriunde. 


— De ce crezi că nu vor să vorbeşti cu Idugu? 
— Nu ştiu, îi spun. Dar am nişte bănuieli. 


Britta se întinde şi îmi atinge mâna. 
— Deka, rezişti? Dacă mamele chiar ţi-or ascuns 


ceva important - mai important decât tot ce-om descoperit 
pân-acum? O să rezişti? 


— Dar tu? 
Când Britta se încruntă spre mine, îi explic. 


— Toate astea vă afectează şi pe voi la fel de mult ca pe 
mine. Dacă mamele îmi ascund mie ceva şi mai mare - atunci n-o 
să mă mai întorc la ele... Ceea ce înseamnă că s-ar putea să nu 
vă mai dea voie nici vouă să mai intraţi în Abeya, pentru că veţi fi 
considerate trădătoare. 


Posibilitatea asta mă apasă pe piept ca o greutate, mă sufocă. Le 
răpesc pe celelalte de la casa lor, le împiedic să se întoarcă la 
singurul loc sigur pe care-l avem acum. 


Mă trag mai aproape de Britta, dintr-odată disperată. 


— Nu e nevoie să veniți cu mine. Puteţi să vă întoarceţi 
acasă şi mamele o să vă accepte. O să vă primească. 


— Serios, Deka? pufneşte Britta, dându-şi ochii peste 
cap. Chiar crezi că te-aş lăsa? Acasă înseamnă unde eşti tu, 
năroado. Unde suntem toate. Şi când ne aflam la Warthu Bera şi 
totul era groaznic, ne simţeam acasă pentru că eraţi toate acolo. 


— Nici eu n-aş fi zis-o mai bine, spune Belcalis, 
întorcându-se pe banchetă ca să fie cu fața la mine - se vede că 
s-a trezit şi ea. Mă scoateţi voi din minți şi n-aveţi prea multă 
judecată, dar tot familia mea sunteţi. 


— De acord, intonează în cor Adwapa şi Asha de la 
picioarele noastre, unde stau înghesuite. 


Ochii mi se împăienjenesc de lacrimi - sunt lacrimi de fericire. 
— Vă iubesc, tâmpitelor, şoptesc. Şi voi sunteţi casa mea. 


— Mă rog, chiar aşa e, acum că Warthu Bera arde, spune 
Britta cu tristeţe. 

Era un loc de doi bani plin cu oameni de doi bani, dar într-o 
vreme o fost locul nostru, nu? 


Chicotesc. 


— Țineți minte când a fost pedepsită cu jupuirea toată 
echipa lui Mehrut şi le-am făcut gogoşi să le înveselim? 


Britta zâmbeşte amintindu-şi. 
— Ce de făină de nuci am furat de la bucătării! 


— Aşa de tare s-a înfuriat matroana Nasra, că a scos 
flăcări pe nas săptămâni întregi, râde Asha. 


— Ne-o făcut chisăliță cu rungu ăla al ei, dar nici una n-o 
ciripit. Ce vremuri, oftează Britta. Pe atunci era mai simplu. 
Brutal, da‘ simplu. 


— Să sperăm că n-o să treacă mult până să fie totul 
simplu din nou - dar fără partea brutală, spun eu în timp ce 
căruța hurducăie mai departe, apropiindu-se de-acum de templu. 


în jurul nostru se înteţeşte ropotul de copite, însoţit de strigăte 
şi ordine agitate. Jatu de la templu sunt trimişi pe zidurile 
Hemairei, în încercarea de a le opri să iasă din Warthu Bera pe 
alaki şi urlătoarele-morţii şi a le împiedica să le urmeze pe 
celelalte surori de sânge de pe alte terenuri de antrenament. 
Câţiva jatu strigă la Acalan fiindcă le stă în drum, dar el îi ignoră 
şi mână căruţa înainte fără şovăire, până când, într-un târziu, 
strigătele se sting în depărtare şi începem să încetinim. 


Când roţile se opresc, mă încordez toată, cu muşchii strânşi. Am 
ajuns. 

Templul e aproape tăcut când ieşim afară, iar primele raze ale 
soarelui la răsărit de-abia dacă se ghicesc la orizont. Am început 
lupta la Warthu Bera ieri, când se lăsa seara; acum în sfârşit a 
venit dimineaţa. Ultimii câţiva jatu şi urlători-ai-morţii Lepădaţi 
de la templu au ieşit de mult pe porţi şi se îndreaptă spre 


zidurile Hemairei, care se întrezăresc în depărtare, izvor de 

erta! Templu. 


După ce Acalan ne conduce la o uşiţă din spate, mă întorc spre 
ceilalţi. 

— Pregătiţi? întreb. 

— Mai pregătiţi de-atât nu se poate, spune Keita şi mă 
strânge de mână. 

Mă mut de pe un picior pe altul, şovăitoare. 


— Nu ştiu ce-o să găsim acolo, le spun sincer. 


— Nu contează, atâta timp cât suntem împreună, spune 
Britta, luându-mi cealaltă mână. 


Dau din cap spre ea, neîncrezătoare, apoi arunc o privire în jos 
la Ixa, care deja ţopăie pe jos în forma de zburător-al-nopţii. Ne 
duci la Idugu? îl întreb. 


Deka, răspunde el, apoi intră în zbor pe uşă de cum o deschid. 


îl urmez, sigură că ne va duce unde trebuie. Ixa simte prezenţele 
divine. Va şti unde să-l caute. 


Gărzile de pe coridorul îngust tresar când ne văd venind, dar 
Nimita e pe ei înainte să apuce să ţipe; ghearele sale le despică 
armura mai repede decât ar trece un cuţit prin unt. De fapt, 
aproape că mă amuză lipsa lor de prevedere. După cât aur au 


investit preoţii în armura pentru urlătorii-morţii Lepădaţi, nici nu 
le-a trecut prin cap să-şi echipeze şi gărzile proprii. Ixa merge 
mai departe, înaintea noastră, cu ochii-n patru. Pluteşte pe 
coridoarele templului, evitând cu grijă grupuri de preoţi şi acoliţi 
care patrulează după program şi se roagă în şoaptă. Acalan ne-a 
spus că toţi preoţii de rang înalt ori ar trebui să fie deja alături 
de jatu pe zidurile Hemairei, ca să le binecuvânteze eforturile, 
ori sunt prea în vârstă să mai umble prin templu la o oră atât de 
înaintată - de fapt, atât de devreme - şi dorm tun, ceea ceeo 
uşurare. Nu sunt împotriva uciderii preoţilor, dar cei mai mulţi 
dintre cei rămaşi aici sunt 


acoliţi, tineri cărora de-abia le-au răsărit primele tuleie, 
însărcinaţi cu întreţinerea focurilor din templu în toiul nopţii, 
şi preoţi de rang mai mic. 


Cu cât înaintăm în templu, cu atât mai bogate sunt podoabele - 
basoreliefuri pe pereţi, etajere nesfârşite cu pergamente 
îndesate prin toate colţurile. Dar oricât m-aş strădui, nu văd 
sculpturile pe care le-am văzut data trecută când am fost aici. 
Cele cu firul de aur care nu-mi dădea pace. Poate sunt mai 
aproape de sanctuarul interior, unde presupun că sălăşluieşte şi 
Idugu. Dacă seamănă cu mamele, ne va aştepta acolo, după ce 
ne-a simţit prezenţa încă din clipa când am pus piciorul în incinta 
templului. Din fericire, însă, nu e la fel de iubitor de capcane ca 
ele - dar, pe de altă parte, având în vedere că toată Hemaira e 
teritoriul lui, nici nu are nevoie. 


După ce zboară o vreme, Ixa coteşte spre un colţ întunecat care 
se dovedeşte a adăposti o scară. Mă încrunt la treptele care urcă 
în spirală prin întuneric: mai sus, torţele plăpânde de-abia mai 
risipesc din beznă. 


— Acolo sus e Idugu? întreb. 

Deka, ciripeşte Ixa. 

— Treptele astea nu le-am mai văzut niciodată. 

Mă întorc la auzul cuvintelor lui Acalan, care arată puțin confuz. 
— Credeam că ai fost peste tot prin templu, spune Kweku, 
încruntat şi el. 

— Aici nu, spune el. Acoliţilor nu li se dă voie aşa de 


departe. 

— Atunci suntem pe drumul cel bun, conchid eu şi urc 
după Ixa pe scările atât de tulburător de întunecate şi pustii, 
încât paşii noştri răsună cu ecou în aerul zorilor. 


Parcă Idugu a avut grijă să întâlnim cât mai puţine obstacole, 
ceea ce are sens. Vrea să venim la el. Nu pot înăbuşi tulburarea 
pe care mi-o provoacă acest gând. 


în cele din urmă, Ixa ne conduce la o uşă masivă de lemn, aidoma 
celor pe care le place preoţilor să le pună în locurile cu obiecte 
sacre. Drept mânere 

Idugu. E aici. 


Dar, pentru prima oară, nu-mi vine să mă trag înapoi la contactul 
febril cu prezenţa lui. Doar mă uit în jos la Ixa. Bravo, îi spun în 
gând. 


Deka, ciripeşte el, mulțumit. 

Mă întorc spre ceilalți. 

— Aşteptaţi aici. 

îmi răspunde o pufnitură neîncrezătoare. 


— Nicio şansă, spune Keita, venind lângă mine. Merg cu 


— Şi eu la fel, întăreşte Britta, apoi îi aruncă o privire lui 


Li. 

îşi transmit din priviri mesaje ascunse, dar apoi, spre 
surprinderea mea, Li păşeşte înainte, o cuprinde pe Britta într-o 
îmbrăţişare strânsă şi o sărută pe creştet, iar ea îşi îngroapă faţa 
în pieptul lui, roşind. Sub ochii noştri uluiţi, îi şopteşte ceva la 
ureche, apoi se retrage. 


— Noi aşteptăm aici şi păzim uşa cât aveţi nevoie, spune 


el cu glas tare, fără să-şi ia ochii de la Britta, care e în continuare 
îmbujorată; e clar că următoarele cuvinte le spune numai şi 
numai pentru ea. Norocul fie cu voi, adaugă el încet. 


— Şi cu voi, răspunde Britta, roşie ca racul. 
Când îmi observă expresia, se înroşeşte şi mai tare. 


— Să nu te-aud, Deka, şuieră ea. Vorbesc serios. 


Ridic mâinile repede. 
— Dar nici nu... 


îmi mor cuvintele pe buze. 

Canaturile uşii se deschid singure, scârţâind. Odată ce se dau de 
tot la o parte şi ne permit să vedem bine pentru prima oară ce se 
află înăuntru, rămân cu gura căscată. 


încăperea care ni se întinde în faţă e colosală, o structură 
impunătoare, enormă, aproape cât tot Templul Auritelor. Nu are 
cum să existe în turnuleţul acesta care se ridică deasupra 
Marelui Templu. Nu are cum să existe în niciun turn, oriunde ar 
fi el. Dar nu-mi bat capul să mă întreb cum şi de ce; toată atenţia 
îmi e captată de ceea ce se află la capătul opus al sălii: patru 
tronuri masive de aur şi pe fiecare dintre ele o statuie de aur la 
fel de masivă. Rămân cu ochii la ele, incapabilă să mă clintesc, 
incapabilă să respir. Şocul mi-a prefăcut picioarele în plumb. 


— Statuile..., şoptesc. 
— Arată ca mamele. 


Brittei i se citeşte limpede consternarea pe față când vine, 
împleticit, lângă mine. 


— Arată exact ca mamele. 


— Dar sunt bărbaţi, spun eu şi sângele mi se urcă la cap 
în timp ce mă străduiesc să înţeleg ce văd. 


Statuile de pe tronuri sunt identice cu Auritele. Aceleaşi chipuri, 
aceleaşi robe, aceleaşi cu totul - numai că toate sunt bărbaţi. 
Copii masculine perfecte ale mamelor care stau acolo, adormite. 
Unul are până şi aripi, ca mama Beda. în timp ce le privesc, îmi 
străfulgeră prin minte amintiri, iar firele încep în sfârşit să se 
lege: momentul în care Anok întindea mâna spre Neîndurător, 
vinovăția pe care o simţea pentru ceva ce făcuseră ea şi surorile 
ei. Apoi, sculpturile pe care le-am văzut când ne-a adus uşa aici 
pentru prima 


oară, .cele care arătau ca patru 

ar ati e. care erau legate. 

îmi apare în minte o viziune cu indolo, două creaturi legate cu un 
fir de aur. 


Şi toate piesele se aşază la locul lor. De atâta timp am crezut că 
Idugu e o singură entitate, o fiinţă misterioasă unică, ascunsă în 
sălaşul său îndepărtat, care râde de încercările noastre de a-l 
găsi. Dar dacă în loc de o singură fiinţă misterioasă sunt patru? 
Patru zei bărbaţi, patru fraţi ai Auritelor. Patru Neîndurători. 


Ceea ce înseamnă că minciunile mamelor sunt şi mai mari decât 
credeam. Nu au creat Otera singure. Au fost acolo şi fraţii lor. Şi 
ei există de la început. 


— Ce e asta, Deka? întreabă Britta. Cum se poate să fie 
toate astea aici? 


Nu pot formula niciun răspuns la întrebarea ei. Capul parcă îmi 
e umplut cu vată. Aerul s-a îngroşat, prezenţa lui Idugu e 
aproape copleşitoare. Ne urmăreşte - nu, ne urmăresc. 
Aşteaptă... Dar ce aşteaptă, asta încă nu ştiu. 


Privesc în sus, ca o provocare. 
— Ce e asta, un joc? Vă jucaţi cu noi, aşa e? 
Văzând că nu primesc niciun răspuns, mă întorc spre cele patru 


tronuri. 
— Sunteţi fraţii Auritelor? De-asta m-aţi adus aici prima 
oară? Ca să văd ce sunteţi? 


Acum înţeleg de ce ne-au luat uşile şi ne-au adus tocmai din 
Provinciile de la răsărit. Fraţii (poate împreună se numesc 


Idugu, sau poate Neîndurătorii, nu sunt sigură) au încercat să 
mă aducă aici, să-mi vorbească. Dar eu am schimbat uşa înainte 
să apuce s-o facă şi am evadat. 


însă acum m-am întors. Exact de unde am plecat. 


Ca răspuns la întrebarea mea, în sală se revarsă puterea, iar 
mangalurile cu jăratic izbucnesc în flăcări unul după altul, o linie 
dreaptă care mă îndrumă spre postamentul pe care se află 
statuile. Nu trebuie decât să urc scările, să 


stau în faţa lor şi voi găsi răspuns la toate întrebările. 
E în sânge... Cuvintele mă înfioară. 


Mă întorc spre Britta, care freamătă în spatele meu, îngrijorată. 


— Acum voi trebuie să plecaţi, îi spun. Tu şi Keita trebuie 
să-i avertizaţi pe ceilalţi să fie gata de fugă. Eu am nişte întrebări 
de pus aici. 


Apoi adaug, de data asta mai blând: 

— Dacă se întâmplă ceva, spune-i lui Keita că el are 
comanda. 

— Dar, Deka... 

— Trebuie să fac asta, Britta. Trebuie să ştiu. 

Aprobă din cap. Oftează. 

— Bine. Ai grijă, Deka. 

— Şi tu, Britta, îi spun şi o îmbrăţişez. 

Apoi se duce. 

îngenunchez; scot pumnalul ascuns în cizmă. Nu e nici pe 
departe la fel de împodobit precum cel ceremonial pe care l-am 
folosit când le-am eliberat pe zeițe, dar tăişul tot tăiş e. Şi atâta 
timp cât e în mâna mea, cred că va fi de ajuns. Acum înţeleg de 
ce mi-a spus Anok cuvintele acelea de mult, când m-a pus să 
privesc atent colierul. Mă pregătea pentru asta, pentru clipa 
când voi fi faţă în faţă cu adevărul dezvăluit. Nu trebuie decât să 
urc treptele, să adun nişte sânge de la Idugu în formă lichidă şi 


voi avea toate răspunsurile pe care le caut. Apoi voi fi în măsură 
să judec adevărul mamelor, adevărul Oterei, cu mintea mea. 


încep să urc. 


Prima statuie la care ajung e a unui bărbat mai în vârstă, sever, 
cu înţelepciunea erelor nesfârşite în privire, nasul lat şi expresia 
pusă pe şotii 

Atinge-l şi vezi... îmi şopteşte o voce în minte. A mea sau a celor patru 
Idugu, nu sunt sigură. 


Oricum ar fi, răspund cu glas tare. 
— Bine. Arătaţi-mi totul. 


Şi ating aurul. 


3 


nt din nou în oceanul celest întunecat; trec pe lângă mine 

laxii în rotaţie, sori se nasc şi mor în universuri îndepărtate. 
Numai eu rămân nemişcată, privesc. Acolo, imediat în spatele 
vălului, al barierei nevăzute care desparte lumile, se află un lanţ 
de munţi pe care-l recunosc imediat, în ciuda sălbăticiei care 
domneşte luxuriant pe el: N'Oyo. Vârful cel mai înalt e semeţ, 
încă neatins de templul care îl va încorona într-o zi. Dar pe 
câmpiile de la poalele lui - haos. Armate se ciocnesc, armură se 
izbeşte de armură, sabie se izbeşte de sabie. Iar eu - noi - 
rămânem unde suntem, nu-i putem ajuta. Acum ne simt, o 
uniune de fiinţe împletite într-una, dar fiecare cu conştiinţa sa 
separată. Ne copleşeşte tristeţea, îndepărtată, totuşi intensă. 
Jalea ne e colorată în nuanţe de albastru şi argintiu, care 
întunecă aurul ce scânteiază pe siluetele noastre celeste. Huruie 
tunetul, valurile oceanului se rostogolesc ca răspuns la 
deznădejdea noastră. 


De secole întregi tot încercăm, fără sorţi de izbândă, să ajutăm 
omenirea să-şi ignore instinctele cele mai josnice, cele care o 
împing spre distrugere şi război. Orice am face, oamenii se 
împotrivesc întotdeauna. Fug de noi în trupurile lor muritoare 
fragile. Dar nu-i putem învinui pentru frica lor. Numai vederea 
noastră e de ajuns ca să-i prefacă în cenuşă, doar cei mai 
puternici rezistă; iar când îi înmulţim ca să producem departe- 
văzători care să vorbească în numele nostru, şi ei sunt cuprinşi 
de nebunie pe loc. Cum să-i ajutăm pe oameni dacă nu putem 
nici comunica? 


Cum să ajungem la ei dacă simpla noastră apropiere le aduce 
moartea? 

Enigma ne frământă, verdele şi portocaliul sunt culorile 
consternării noastre. Un vulcan îndepărtat erupe ca reacţie la 
tulburarea noastră. 


Dar dacă ne-am schimba forma, dacă ne-am face să arătăm cum sunt ei, 
muritori? Gândul ne trece prin minte, o idee care capătă forţă pe măsură ce 
o contemplăm în nuanţe de albastru şi mov. Zefiri înfioară aerul. înfloresc 


flori. 


Dar cum? Altcineva din conştiinţa noastră gândeşte: Oamenii au formă 
preponderent dimortă şi privesc cu ochi bănuitori pe oricine e diferit. Nu ar 
face la fel şi cu noi dacă ne-am înfăţişa aşa cum suntem ? 


Am putea deveni doi. Gândul se propagă ca o undă prin obştea noastră. 
Fiecare dintre noi s-ar putea separa. Masculin şi feminin. Sau aproximativ, 
după cum dorim. 


Masculin şi feminin... Simplul gând ne tulbură. Oamenilor le place să se 
despartă în funcţie de aceste graniţe, deşi nu sunt atât de uşor de împărțit. 
Există atâtea diferenţe. Atâtea. Dar oamenii le fac întotdeauna rău celor pe 
care nu-i pot măsura cu uşurinţă. îi obligă să aleagă - bărbat, femeie. Ori 
una, ori alta. Când ne gândim că şi noi trebuie să alegem... Să ne limităm la 
forme atât de mărginite. Neplăcerea ne înţeapă cu roşu şi portocaliu, făcând 
păduri îndepărtate să se usuce până rămâne doar deşert. 


Cât de neelegant, oftează altcineva. Nu am vrea să ne despicăm în două. Să 
ne despărțim pentru totdeauna. Obştea noastră are mai mulţi membri, dar 
în acelaşi timp suntem o unitate, legată de forţele care ne unesc între noi şi 
cu toate celelalte lucruri din cosmos. 


Poate că nu ar fi nevoie să recurgem la mijloace chiar permanente, cugetă 
altcineva. 


Ne întoarcem atenţia, odată cu entitatea aceea, spre pământul de 
dedesubt, unde o creatură măruntă, cu siluetă graţioasă, se 
strecoară printre arbuşti cu cele două trupuri ale sale legate de 
un fir de aur strălucitor. 


Se numeşte indolo, şopteşte entitatea cealaltă, încântată. Două componente 
separate, dar un singur întreg. 


Ne aplecăm, ca să-i studiem forma. Spre surprinderea noastră, 
creatura aceasta, indolo, nici nu se mistuie în flăcări, nici nu fuge 
la vederea noastră. Doar ne priveşte la rândul său cu două 
perechi de ochi aurii care clipesc gânditor. 


Un indolo, murmurăm noi, iar gândul ne place tot mai mult Poate că asta 
vom deveni. 


Mă trezesc, trăgând scurt aer în piept. 


Când deschid ochii, clipind alene, templul e pustiu. Şi tăcut, cu 
excepţia flăcărilor care pocnesc şi scot scântei în talerele cu 
jăratic. Parcă aş fi singură pe lume. Dar ştiu că nu sunt. Tovarăşii 
mei sunt undeva dincolo de uşă. Dacă sunt foarte atentă, le aud 
mişcările, sunete surde, fiecare distinct şi nefiresc de încet. 
Aerul mi se pare aproape ca atunci, în peşterile de sub Warthu 
Bera, când mă deplasam atât de repede încât totul părea să se 
târască lent ca un melc. Dar ştiu că acum nu e asta. Nu mă mişc 
repede - de fapt nu mă mişc deloc. Idugu distorsionează timpul. 
Mai precis, toată sala aceasta este distorsiunea. Exact la fel e şi 
Sala Zeiţelor, numai că în loc de râul de stele, în încăperea 
aceasta e ascuns un templu întreg. Pe vremuri, aş fi spus că e un 
miracol, dar acum îl recunosc aşa cum este: o toană nestatornică 
a unor zei nestatornici. 


Mă apropii de statui şi observ cât de vii au început să arate. Din 
ele se ridică o căldură, ca şi cum ar respira. Şi mai grăitor e 
faptul că am palma atât de mânjită de aur, că trebuie să-l şterg 
cu hainele pe care le port pe sub armură. Deci aveam dreptate: 
acestea sunt formele adormite ale lui Idugu. Numai că nu se 
trezesc cum s-au trezit mamele când mi-am atins sângele de 
aurul care le ţinea prizoniere. Oare să fie şi ei cumva încătuşaţi 
ca mamele? 


Nu, nu se poate. De atâta timp comunică cu mine. 

Ridic privirea spre ei. 

— De ce mi-aţi arătat amintirea aceea? întreb. Ca să dovediţi că 
sunteţi fraţii Auritelor? 


— Fraţi? 


Cuvântul dispreţuitor mi se rostogoleşte pe sub piele, o mie de 
voci într-una singură. Privesc în sus şi văd gurile lui Idugu 
mişcându-se în vălurele vizibile pe sub aurul care le acoperă. 


— După câte ai văzut, chiar crezi că asta suntem? 


Atunci ce să cred? întreb. Că sunteţi un fel de 
echivalent al mamelor? Că pe vremuri aţi fost una cu ele, ca 
indolo? 


— Atunci, acum, întotdeauna. Una şi aceeaşi ființă. 


— Atunci de ce toate astea? întreb, arătând în jur. 
Templele separate, alaki sacrificate - sângele, luptele? De ce 
să nu vă reuniți cu celelalte părţi ale voastre dacă asta sunt? 


— Pentru că ele au ales să rupă legătura dintre noi! 
Podeaua se îndoaie sub forța furiei lui Idugu. 


— Ai văzut amintirile! Ele ne-au întemnițat aici, ele ne-au 
ascuns de lume! Ele au fost cele care au hotărât să ne fure toți 
copiii ca să fie numai ai lor. Alaki, jatu - i-au luat pe toți. I-au 
constrâns să se potrivească cu ce credeau ele că trebuie să fie 
lumea. 


Prin minte Îmi săgetează imagini: Mâini-Albe ieşind dintr-un 
bazin cu aur, în toată gloria sa, o ființă de toate genurile, cu 
posibilități nesfârşite. O ființă la fel de divină ca esența din care a 
fost creată. Dar mamele sunt îngrozite de înfăţişarea sa, aşa că Îi 
resping toate celelalte aspecte, cioplesc la ființa aceea până nu 
rămân decât cele feminine. în tot acest timp, Idugu privesc de 
dincolo de văl, neajutoraţi. Le urmăresc apoi pe mame cum 
creează alți copii, înălţându-i pe cei feminini şi ignorându-i pe cei 
masculini şi pe yandau, în vreme ce ele se distrează cu oamenii şi 
construiesc imperiul care se va numi într-o zi Otera. în tot acest 
timp, Idugu privesc, prizonieri în temniţa lor, în lumea aceea 
dintre lumi, iar tărâmul ceresc se face RoşuPortocaliuROŞU de 
FURIA MÂNIA neagrăgri sumbră FOAMEA... 


Mă smulg din amintiri, fiindcă nu le mai fac faţă. Sunt prea 


intense, prea copleşitoare. Şi nu sunt decât jumătate din poveste 
- jumătatea Idugu. Mai 

Simt o furie arzătoare. 

— Minciuni! răcnesc. Minciuni şi iar minciuni! Vă 
aşteptaţi să cred că zeii masculini care pun bărbaţii mai presus 
de toţi ceilalţi au prețuit o fiinţă ca Mâini-Albe? Că au plâns de 
jale pentru soarta sa? Toate astea sunt neadevăruri convenabile 
ca să mă faceţi să le urăsc pe mame, ca să mă faceţi să mă 
îndoiesc de toate faptele lor. 


Şi nu am nevoie de niciun ajutor ca să fac ce deja începusem să 
fac de una singură. 


Răspunsul, fireşte, îi nemulţumeşte pe Idugu. 

— Tu vorbeşti de minciuni, Deka? vine reacţia 
dispreţuitoare. Ai venit aici ca să găseşti angoro, nu-i aşa? 
Mamele tale ţi-au spus ce e? Ţi-au spus că e un tron de aur 
dătător de putere? 


— Şi dacă mi-au zis? mă strâmb. Vă oferiţi să mi-l dați? 
Idugu continuă ca şi cum nici n-aş fi vorbit. 


— Auritele nu te-au informat de existenţa nostră, nu ţi-au 
spus că există şi alţi zei. Nu ţi-au spus decât că ele sunt 
singurele, unicele creatoare ale voastre, alaki şi jatu. Spune-ne, 
de ce crezi că au făcut-o? De ce au păstrat pentru ele toată 


adoraţia, toată gloria? De ce ne-au ascuns, de ce ne-au 
înfometat? 


Cuvântul zguduie sala şi îmi trezeşte o imagine în minte: Idugu 
privindu-le pe Aurite de dincolo de văl, cu roşu-portocaliul acela 
al furiei, al turbării, clocotind în ei. Dar pe sub emoţiile lor 
şerpuieşte discret o altă culoare, una pe care am văzut-o atât de 
puţin, încât a dispărut înainte să apuc s-o înţeleg. Negru, subţire 
şi sumbru - neajutorare. Foame... 


Şi, în sfârşit, cuvintele spuse de Mâini-Albe nu mai departe de 
acum câteva dimineţi au sens: Numele dau lucrurilor putere. 
Chiar şi zeilor. 


Revelația mă face să mă cutremur: mamele le-au răpit lui Idugu 
numele şi identitățile şi, astfel, le-au refuzat şansa de a fi 
veneraţi. Toţi zeii au nevoie de venerație ca să supravieţuiască. 
Se hrănesc din supunerea şi credinţa oamenilor. Dar Auritele i- 
au lipsit pe Idugu de adoraţie, apoi i-au surghiunit dincolo de văl 
ca să moară de o moarte care se anunţa foarte înceată şi 
dureroasă. 


Şi totuşi, sunt încă aici. 


Cum e posibil să mai existe? îmi iese din nou la suprafaţă mintea 
raţională, care împunge afirmaţiile lui Idugu şi lasă găuri în ele. 
După câte ştiu, conştiinţa ar fi trebuit să li se stingă de mult. Ar 
trebui să fie doar cu o treaptă mai sus de energia plutitoare prin 
univers. Cum se poate să existe în continuare, să-mi vorbească în 
acest templu al lui Oyomo, dacă... 


Stai. 
Acest templu al lui Oyomo. 
Oyomo... 


Mi se scurge tot aerul din plămâni. 


— Voi l-aţi creat pe Oyomo! exclam. Aţi făcut o identitate nouă 
care să vă ajute să vă hrăniţi! 


E perfect logic. Nu e de mirare că jatu au reuşit să le ia prin 
surprindere pe Aurite şi să le întemniţeze - îi aveau drept 
conducători pe Idugu, iar mamele nu ştiau. îi credeau pe Idugu 
închişi la loc sigur, dincolo de văl, murind încet de foame. Dar 
fără ştirea lor, părţile lor complementare creaseră o identitate 
nouă pe nume Oyomo şi, cu ajutorul ei, îi manipulaseră pe jatu să 
urmeze o cale nouă, numită înţelepciunile Veşnice. Iar dacă 
amintirea pe care am văzut-o în mintea lui Melanis e adevărată - 


cea cu acel jatu care privea în sus cu disperare către mame - 
atunci jatu aveau deja toate motivele să urmeze înţelepciunile. 
Am văzut cum îi tratează Primele născute pe bărbaţi, 


cum îi privesc de sus, ca pe nişte fiinţe inferioare. Bineînţeles că 
jatu aveau să cadă sub farmecul lui Oyomo, zeul care le promitea o 
lume condusă în întregime de bărbaţi. O lume în care femeile 
aveau să fie constrânse să fie supuse, iar alaki aveau să fie 
decimate treptat, până când a ajuns necesar un ritual special ca să 
le găsească şi să le execute pe cele foarte puţine care mai 
rămăseseră. 


Pe când conduceau lumea, mamele au creat o ierarhie bazată pe 
gen, aşa că Idugu, când au avut ocazia, au făcut la fel. Dar 
diferenţa e că ei au fost şi mai răzbunători decât părţile lor 
feminine, i-au masacrat pe copiii crescuţi de Aurite şi cu sacrificiile 
acelea s-au hrănit, s-au îndopat cu puterea care le fusese refuzată 
de atâta vreme. 


Furia îmi mătură tot corpul, atât de puternică, încât de-abia mai 
sunt în stare să vorbesc. 


— înţelepciunile Veşnice, templele - voi le-aţi creat pe 
toate ca să puteţi fi veneraţi! strig mânioasă. Ca să vă hrăniţi, iar 
cu puterea câştigată să vă răzbunaţi pe mame şi copiii lor! 


Totul e aşa de sinistru, de deformat, încât cu greu reuşesc să 
înţeleg. Toate suferinţele mele, ororile din pivniţă, poverile vieţii 
de femeie în Irfut, toate au fost din cauza lui Idugu. Pentru că 
aveau nevoie de hrană. Da, Auritele i-au închis, dar ei au fost cei 
care au dus lucrurile la extrem. Ei au fost cei care au transformat 
Otera în locul acesta perfid, sumbru. Dintr-odată, îmi amintesc 
cuvintele pe care ni le-a spus seniorul Durkas în nenumărate 
rânduri la Irfut: Veneraţia nu înseamnă doar rugăciunile pe care le 
rostim; ci şi actele de supunere pe care le înfăptuim. lar Idugu s-au 
folosit de înţelepciunile Veşnice ca să ceară de la femei supunere 
aproape completă. Aşadar, ori de câte ori mergeam mai încet 
pentru că aşa mă învățau înţelepciunile Veşnice, ori de câte ori 
plecam capul, îmi ţineam gura, mă chirceam... ori de câte ori 
făceam toate aceste lucruri, ele erau o închinare către Idugu. 
Supunerea mea - durerea mea - îi hrănea. 


Toată oroarea, toată frica... îi ţineau în viaţă, le dădeau energie să 


comploteze împotriva noastră atâta timp. 


— Voi sunteți de vină pentru toate! strig, furioasă. Ritualul 
Purităţii, 


Mandatul de Moarte... tot ce s-a întâmplat, tot sângele, toată 
durerea! Din cauza voastră m-au torturat, m-au omorât iar şi iar! 
Din cauza voastră au suferit toţi prietenii mei şi atâtea femei 
oterane suferă în continuare. De la început voi aţi fost. 


— Nu, Auritele au fost! răcnesc înapoi la mine zeii. Ele 
ne-au închis! A trebuit să găsim o cale să supravieţuim, chiar 
dacă pentru asta a trebuit să născocim o înşelătorie ca să ne 
hrănim! 


— Dar pe socoteala tuturor alaki! 


De-acum sunt atât de furioasă, încât îmi ies în relief toate venele 
de pe gât când ţip: 


— Spuneţi că suntem copiii voştri, dar vă hrăniţi cu noi, 
chiar şi acum vă hrăniţi cu noi, chiar şi acum vă folosiți de 
corpurile noastre de parcă ar fi locurile voastre de joacă! Dacă 
vă numiţi taţii noştri, progenitorii noştri, spuneţi, de ce sunt 
atâtea alaki legate cu lanţuri pe eşafoduri prin toată Hemaira, 
spuneţi, de ce sunt atâtea fete prizoniere în temple, în celule, 
aşteptând să vă îndopaţi voi cu sângele lor? 


Când nu primesc niciun răspuns, privesc în sus la ei cu ură. 


— Nu puteţi să-mi răspundeţi, aşa e? Nu puteţi să 
justificaţi ce-aţi făcut. Nici măcar nu puteţi să ieşiţi de după văl 
şi să... 


Mă opresc, clipesc repede... înţeleg. 


De când tot vorbim, Idugu nu s-au clintit din loc. Nici măcar 
degetele nu le-au tresărit. De fapt, nu le-au fremătat pe sub aur 
altceva decât gurile. Parcă n-ar avea destulă putere cât să mişte 
altceva. Acum îmi aduc aminte: când ne-au adus aici de la 
templul din Provinciile de la miazănoapte, ne-au împins dintr-un 
loc în altul de parcă nu le ajungea forţa să menţină uşa deschisă. 
Şi nu e doar asta. Nu s-au manifestat decât în locuri unde deja 
aveau credincioşi, unde se făceau chiar atunci sacrificii în 
numele lor: Oyomosin, Zhushan, străduţa aceea. în fiecare loc, a 
trebuit să moară sau să fie torturat cineva, cum a fost Melanis, 


ca să apară Idugu. 


N-are sens. După ce au fost veneraţi ca Oyomo de atâta timp, 
Idugu ar trebui să aibă de două - nu, de trei ori puterea 
Auritelor. Şi totuşi nu pot nici măcar să se mişte de pe locurile 
lor şi se ascund în continuare după un nume fals ca să nu atragă 
făţiş atenţia şi furia perechilor lor. 


De ce? 


îmi trece fulgerător prin faţa ochilor o imagine cu indolo. Ce se 
întâmplă cu unul se întâmplă şi cu celălalt... 


Şi, în sfârşit, înţeleg. 

Râd şi râd şi tot râd, mă las în voia amărăciunii care clocoteşte în 
mine. 

— Sunteţi prizonieri şi acum, aşa e? 


Când Idugu nu răspund, după cum mă aşteptam, continui. 

— L-aţi creat pe Oyomo şi i-ați făcut pe jatu să creadă în 
el, ba chiar i-aţi manipulat ca să le ia prizoniere pe mame. Dar s- 
au întors toate împotriva voastră, nu-i aşa? Pentru că în 
continuare sunteţi legaţi. în continuare sunteţi una şi aceeaşi 
fiinţă, deşi aveţi corpuri separate. Când le-au închis pe mame, 
corpurile voastre au ajuns şi ele aşa. Numai că voi n-aveaţi o 
Num să vă elibereze. Oricât aţi complotat voi, nu v-aţi gândit atât 
de departe, iar eu, una, refuz să vă eliberez. 


Se lasă o tăcere încordată. în colţul câmpului vizual îmi 
scânteiază nuanţe de galben-ars, portocaliul exasperării. 
Aproape că simt furia lui Idugu cum fierbe sub ei ca un vulcan 
adormit. 


— Deci? îi îndemn. 


Sala e străbătută de un suspin. 


— O eroare regretabilă, recunosc în cele din urmă zeii. 
Dar o vom îndrepta noi curând. Vom tăia legătura care ne 
uneşte şi le vom distruge pe celelalte „noi” o dată pentru 


totdeauna. 


— Cum? întreb, neîncrezătoare. Nu le puteţi face nimic 
mamelor fără să 


= suferiţi şi voi. 
— Nu, dar tu poţi... 


Şoapta vicleană îmi întoarce lumea cu susul în jos. 

Dintr-odată, de-abia mai pot să mă ţin pe picioare. Ceea ce 
sugerează, să le omor pe mame... nici măcar nu pot înţelege aşa 
ceva. Dar par atât de convinşi. Atât de categorici. Asta voiau de 
la mine, de asta m-au adus de fapt aici. Chiar cred că aş fi în 
stare să le omor pe mame. 


— Am fost creată să le eliberez pe Aurite, spun eu încet. 
Indiferent ce se întâmplă între noi, sunt fiica lor. Nu a lor şi a 
voastră, ca alaki şi jatu. 


încă o pauză de la Idugu. 
Răspunsul, când vine în cele din urmă, e un râset amuzat. 
— Aşa ţi-au spus? 


Simt cum mi se încinge pielea de pe gât când îi aud cum continuă: 
— Credeai că ele te-au creat? Că eşti chiar fiica lor? 
Minciuni, numai minciuni. Permite-ne să-ți arătăm adevărul. 


Dintr-odată, o mână îmbrăcată în aur se întinde spre mine, atât 
de mare încât îmi acoperă tot corpul. O singură atingere şi cad - 
o lacrimă de aur în coborâre vertiginoasă spre un ocean de 
albastru. întreaga lume parcă se bucură de sosirea mea. Cerul e 
zugrăvit în nuanțele de roz şi auriu ale entuziasmului. Peste 
apele de dedesubt zâmbeşte un curcubeu, ceea ce are sens. 
Exact aşa mi-au spus şi mamele că m-am născut. Sunt o lacrimă 
de aur căzută din ochii lor - ultima lor încercare disperată de a 
evita să rămână prizoniere o eternitate. Dar, când privesc mai 
îndeaproape, văd că lacrima pe care o urmăresc nu curge din 
ochii mamelor, cum mi s-a spus întotdeauna - ci din... 


Mă smulg din amintire, îngrozită. Idugu încearcă să mă 
manipuleze din nou, numai că de data asta îmi arată amintiri 


false despre propria mea naştere. 


— Nu! strig eu. Refuz să văd ce-mi arătați! Refuz să fiu 
instrumentul vostru pentru răzbunare. 


Există şi alte metode să aflu adevărul. Acum am sângele lor în 
palmă. Nimic nu mă opreşte să-l păstrez, să caut în el mai târziu 
şi să văd ce s-a întâmplat în realitate, în loc să cred amintirile pe 
care încearcă ei să mi le îndese în cap. 


— Eu plec! le strig. Plec acum şi nu aveţi cum să mă opriţi. 
— Nu ne crezi spusele, nu-i aşa, Deka? 


Răspunsul vine ca un oftat lung, pe jumătate adormit. Prezenţele 
lui Idugu deja slăbesc. Adorm la loc, la fel ca mamele când sunt 
epuizate. 


— Atunci crede-ți propria putere, uită-te cu ochii tăi, mai 
spun ei şi, din nou, o mână de aur se întinde spre mine. 


Mă trezesc, cu un icnet, de cum mă atinge. 


Când mă ridic în picioare, în jurul meu încăperea e scăldată în 
lumină, iar lucrul acesta mă tulbură. Sunt aprinse toate 
mangalurile, întunericul care le ascundea a dispărut. Chiar am 
fost adormită tot timpul - chiar şi după prima dată când am 
crezut că m-am trezit? Tot ce am văzut a fost un vis? 


— Te-oi trezit, slavă mamelor. 


Vocea Brittei se aude chiar lângă urechea mea. Tresar, luată prin 
surprindere, când o văd în picioare în spatele meu, Împreună cu 
Keita şi Ixa. Cu toții par uşuraţi - foarte, foarte uşuraţi. Cât timp 
a trecut de fapt? 


— Te simţi bine, Deka? 
Britta mă cercetează cu ochi plini de îngrijorare. 


— O trecut o oră şi ceva. Oi primit răspunsul pe care-l 
căutai? Om fost îngrijoraţi rău. Trebuie să plecăm. Tot ce e pe- 
aici e greşit tare de tot. 


— Bine, spun eu, încuviinţând cu hotărâre din cap. Hai să... 


Mă opresc când în aer se aude un trosnet straniu. O uşă. 


în clipa în care mă întorc spre ea, din senin dau cu ochii de un 
Lepădat mic şi vânos, în spatele lui Keita. Pielea îi e de un 
vineţiu-albăstrui, ciudat, nu seamănă cu a celorlalţi pe care i-am 
văzut. în jurul nostru se deschid alte şi alte uşi, din care se 
revarsă ceilalţi uruni ai noştri - Acalan, Li, Lamin şi Kweku. Sunt 
păziţi din spate de jatu, împreună cu urlătorii-morţii, Lepădaţii. 
Cu toţii apar din uşile care se formează acum în jurul nostru. 
Zecile şi zecile de uşi. Mai rău, Keita şi ceilalţi par încremeniţi, 
incapabili să se mişte, incapabili să vorbească. 


— Dimineaţa bună, Num, spune urlătorul-morţii din spatele 
lui Keita. 


Ştiu, chiar şi fără să întreb, că e seniorul Kadiri. 
Are privirea aceea - cea pe care o avea şi pe scenă, când era 


gata să le sacrifice pe fetele lui Idugu. Ghearele lui se întind spre 
spatele lui Keita şi eu îngheţ toată. 


— Keita... 


— Când au venit Idugu să mă învie, spune seniorul, mi- 
au spus că e cu putință să nu asculţi de rațiune, aşa că a trebuit 
să-ți arăt. A trebuit să-ți arăt adevărul ca să vezi cu ochii tăi. Nu 
uita, spune el, cu ochii arzând de un fanatism păgân, că toate 
astea sunt pentru tine. îţi dedic acest sacrificiu ție, Deka, angoro 
a zeilor. Lie să te hrănească, aducătoare de moarte pentru tot ce 
este divin. 


Apoi îi taie gâtul lui Keita. 

ngele lui Keita e de un roşu-viu. Nu ştiu ce culoare mă 
âŞteptam să aibă, dar împietresc când îl văd cum îi izvorăşte, 
bolborosind, din gât. Se revarsă şi se tot revarsă, incredibil de 
mult, din rozul de dedesubt. Rozul acela care arată atât de ireal 
sub cafeniul frumos al pielii lui. 


Visez? Trebuie să fie un vis - n-are cum să fie real ce văd. Sala se 
învârte cu mine. Lumini, mişcare, culori - ţipete. Multe, multe 
ţipete. 


Undeva în apropierea mea, Britta plânge. 

— Li... Li e... 

Se întoarce spre mine cu lacrimi în ochi. Li e prăbuşit în brațele 
ei. Şi din gâtul lui se revarsă acelaşi roşu oribil. 

— îl o... îl omoa... 


Nu înţeleg ce spune. Parcă merg pe sub apă. Totul e atât de 
apăsător. De-abia mă pot mişca. Nu-l văd decât pe Keita întins 
acolo cu roşul acela groaznic care curge şi tot curge din el şi nu 
ştiu ce să fac şi de ce nu pot să fac nimic şi de ce, of, de ce îi 
curge lui Keita sânge din gât? 


— Keita? 


încerc să merg spre el, dar mă lasă picioarele, aşa că sunt 
nevoită să mă târăsc până acolo şi să-mi adun şi ultima fărâmă 
de putere ca să-l trag la mine în poală. 


— Keita, te rog, vorbeşte-mi, te... 


încearcă, dar îi iese o spumă sângerie la colţul gurii şi tuşeşte, 
împroşcându- 


mi roba cu roşu. Nu, nu, nu... îmi tremură mâinile în timp 
ce-mi apăs degetele pe gâtul lui. 


încerc să opresc sângele, încerc să adun marginile rănii ca să se 
vindece, dar e degeaba, aşa că intru în starea de luptă să văd 
dacă e ceva înăuntru ce pot să schimb. Dacă am reuşit s-o vindec 
pe Britta acum doar câteva luni, dacă am fost în stare s-o readuc 
din morţi, probabil îl pot vindeca şi pe Keita. Dar când mă uit, 
sufletul lui Keita e uman, atât de frustrant şi neechivoc de uman. 
Aşa că ies brusc din starea de luptă şi mă întorc la roşul care 
curge întruna. Curge şi tot curge. 


Deja lumina din ochii lui Keita s-a stins aproape de tot şi hârâie 
când răsuflă, aşa că mă rog de el. 


— Keita, nu, te rog, te rog, te rog, noi doi trebuia să fim 
indolo, ţii minte? Rostesc cuvintele ca un vaiet, de parcă sunt un 
animal rănit. 

— Tu şi cu mine, doi într-unul singur. Nu, te rog, Keita, 


nu... 


Nimic din ce fac nu contează: Keita continuă să horcăie când 
respiră şi sunetul e aşa de groaznic că-mi vine să-mi smulg 
urechile ca să nu-l mai aud. 


— Keita, te rog... îl implor întruna, trăgând cu disperare 
ce pânză mai găsesc din stratul de sub armură. 


I-o strâng pe lângă gât, dar roşul răzbate prin ea. 
— Rămâi aici cu mine, şoptesc, sărutându-l frenetic pe 
buze. Rămâi cu mine. O mişcare slabă mă face să ridic privirea. 


— Deka... 
Sângele îi țâşneşte lui Keita din gât în timp ce şopteşte cuvântul, 


chinuit de durere. Vocea lui e sticlă spartă - o muchie zimţată 
care mă spintecă în două. încearcă să ridice mâna spre faţa mea, 
dar îi cade, aşa că o apuc eu şi mi-o pun pe obraz. 


— Sunt aici, Keita. Rămâi cu mine, îi spun, cu 
lacrimile curgându-mi pe obraz, în timp ce el încearcă să-mi 
zâmbească, numai că nu reuşeşte să-şi ridice colţurile gurii. 


— Uite, spun eu şi trag repede de ele în sus. 


Dacă îl ajut să zâmbească, poate o să dispară toate şi Keita o să 
fie întreg din nou şi asta n-o să fie adevărat şi n-o să se întâmple. 
Dar, orice aş face, buzele nu i se mai curbează, iar acum încep să 
se răcească sub degetele mele şi capătă o textură cerată, fără 
viaţă, ca pergamentul. La fel sunt şi ochii lui când mă uit la ei. Se 
stinge lumina din ei. Pe piele i se întinde o paloare cenuşie. 


Ba mai rău, acum horcăitul din piept îi încetineşte. Sub ochii mei 
neajutoraţi, răsuflarea îi hârâie o dată, de două ori şi, brusc, se 
termină. Keita s-a dus. Iar eu stau acolo, nefiind în stare să mă 
mişc, nefiind în stare să fac nimic. 


Doar stau acolo. 


Ixa patrulează în stânga şi-n dreapta prin faţa mea, făcând din 
corpul lui masiv o pavăză între mine şi jatu care între timp au 
început să ne dea târcoale, dar de-abia dacă observ. Undeva 
departe, Britta jeleşte şi durerea ei e soră cu a mea, dar nici 
măcar nu tresar. Ştiu doar atât: Keita era aici şi era frumos şi era 
al meu, iar acum nu mai e. Cel mai drag prieten. Camaradul meu 
în luptă. Unul dintre puţinii oameni în faţa cărora puteam plânge 
fără să creadă că sunt înfrântă sau dezgustătoare sau nedemnă. 
Cel mai minunat băiat pe care l-am cunoscut - un suflet frumos, 
plin de lumină, iar acum nu mai e, o, mamelor, nu mai e şi n-o să- 
l] mai văd niciodată, pentru că alaki nu merg în acelaşi loc ca 
oamenii şi eu nici măcar nu sunt alaki şi n-o să mor niciodată şi 
acum o să fiu singură pentru totdeauna, pentru totdeauna 
singură. 


Mă uit în jos la trupul fără viaţă al lui Keita, atât de nemişcat 
la mine în poală, şi din senin mă simt plină de îndeajuns de 
multă ură încât să dau cu cerul de pământ. 


— Ai spus că n-o să mă laşi niciodată! țip. Ai promis - tu 


şi cu mine trebuia să fim împreună! 


îl scutur, scutur cadavrul acela dezgustător, obscen. 
— Ai spus că o să fim Împreună mereu! 


Iese din mine un suspin chinuit şi îmi îngrop faţa în palme, dar 
mă trag înapoi când le simt ude. Sunt roşii - pline de sângele lui 
Keita. Sângele vărsat din cauza mea. Pentru că de la început nu l- 
am meritat, pentru că am omorât atâţia oameni, am provocat prin 
alţii atâtea morţi şi de-asta l-au luat. O, mamelor, l-au luat. 


Frec sângele în încercarea de a-l înlătura de pe mâini, dar nu 
ajută. Oricât de tare mi-aş freca mâinile de armură, pata roşie 
rămâne, auriul rămâne. E acolo, îmi scânteiază pe degete - aurul 
acela pe care îl urăsc, îl urăsc. 


Stai. 


Mi se încordează fiecare muşchi din corp când privesc în jos şi 
încremenesc. Am aur pe mâini, prin sângele lui Keita sclipeşte 
aurul. Acelaşi aur care, acum, îl cuprinde şi se împleteşte cu 
căldura care se ridică din corpul lui. Keita arde, arde ca focul. E 
cuprins tot de fierbinţeală. La fel şi încăperea din jurul nostru. 


— Ce s-o întâmplat? întreabă Britta, dezorientată. 


Mă uit în jur şi o văd acoperită cu un strat subțire de sudoare... şi 
aur. Aurul vine de la Li, care e la ea în poală şi e poleit cu totul - 
la fel şi Acalan, Kweku şi Lamin, când privesc spre ei. Sunt 
confuză. Intră cu toţii în somnul aurit, dar n-are niciun sens. Toţi 
sunt oameni. Toţi sunt muritori. M-am uitat înăuntrul lui Keita şi 
am văzut că e muritor. Altceva n-am văzut când am privit 
înăuntrul lui. 


Dar nu cumva am încetat să-l urmăresc prea devreme? încremenesc, 
până când la întrebarea Brittei răspunde o voce. 


— De la Deka este, să ştii. Ea a făcut-o. 
Ridic ochii şi-l văd pe seniorul Kadiri în mijlocul sălii, cu sângele 
lui Keita pe gheare şi lucirea aceea oribilă, fanatică, în priviri. 


Mai rău, nu e singur. în spatele lui se află acum o armată întreagă 
de jatu şi urlători-ai-morţii, cu săbiile scoase şi simbolul kaduth de 
pe platoşe pulsând violent. Simt doar o durere uşoară, surdă, în 
cap, dar îmi curge transpiraţia pe frunte. Temperatura corpului lui 
Keita creşte clipă de clipă, doar că nu mai am timp să întreb de ce 
- nu când jatu şi Lepădaţii sunt aici, iar intenţiile letale le sunt 
vădite în posturile de luptă, săbiile ridicate şi ghearele ascuţite 
gata să lovească. Ştiu ce vor, ştiu de ce sunt aici: au venit să ne 
omoare, să se asigure că n-o să mai ieşim în veci din templul 
acesta deghizat ca încăpere. 


Seniorul Kadiri ridică ghearele, de pe ale căror muchii încă se 
scurge sângele lui Keita. îi face semn unui jatu din apropiere, care 
vine grăbit şi îngenunchează în faţa lui. 


— Priveşte cu atenţie, Deka, spune el, pocnind sonor din 
ghearele acelea oribile. E timpul să înţelegi. De la început, tu le-ai 
făcut pe toate, întocmai cum au spus Idugu. întotdeauna tu ai fost. 
Tu eşti angoro, tronul de aur, izvorul puterii. Auritele te-au trimis 
aici, cu zgardă ca pe o jivină netrebnică, să-l ucizi pe Idugu, dar El, 
în înţelepciunea Lui, le-a tulburat puterea. Ţi-a dat libertatea. 
Priveşte cu atenţie, Deka. Aşa-zisele tale mame voiau să lucreze 
prin tine ca să semene moarte, dar noi îţi vom folosi puterea 
pentru a aduce viaţă. Ofer acest sacrificiu în numele tău, Deka. 


îşi înjunghie tovarăşul prin gât, până la ceafă. 

Simt că îngheţ şi privesc, năucită, cum se revarsă sângele, roşul 
acela familiar, oribil, numai că sub ochii mei se preface repede 
într-o peliculă aurie, cum se întâmplă şi la Keita, Li şi ceilalţi 
băieţi. Dar, spre deosebire de mai înainte, nu pot să stau deoparte 
şi să privesc. Nu pot să las încă un jatu să devină nemuritor 
condiţionat, ca prietenii mei acum. 


Mă forţez să ridic mâinile. Indiferent ce s-ar întâmpla în jurul meu, 
nu-l pot lăsa pe jatu acela, pe seniorul Kadiri sau pe oricine 
altcineva dintre cei de faţă să capete destulă putere încât să-mi 
rănească prietenii, oamenii pe care-i iubesc. 


— Retrageţi-vă, spun, încercând să rostesc comanda cu cât 
de multă fermitate pot. 


Nu se mişcă nici măcar un singur jatu. 


Singura motivaţie pe care o simt vine din poala mea. Keita 
mişcă, dar e cel mai rău lucru care s-ar putea întâmpla, 
pentru că se trezeşte aici, într-o sală plină de jatu care nu sunt 
afectaţi de comenzile mele. 


Seniorul Kadiri zâmbeşte cu încântare. 


— Doar ştii că n-are rost să-ncerci să-ți foloseşti vocea, 
Nuru. Pe toţi ne apără semnul lui Idugu, spune, bătând în 
simbolul kaduth de pe platoşa acelui jatu care tocmai învie. 
Puterea aceea a ta n-are nicio influență aici şi, în curând, toți 
prietenii tăi vor fi pe lumea cealaltă. Nu va mai avea ce să-ţi 
distragă atenţia şi să te abată de pe calea care ţi-a fost hărăzită. 


— Da' poate nu vreau eu, pişat băşinos ce eşti. 

Britta se ridică în picioare, cu o expresie ucigătoare. 

Seniorul Kadiri de-abia catadicseşte să-i arunce o privire. 

— Şi ce ai de gând să faci, alaki? pufneşte, deloc 
impresionat. 


— Uite asta. 

La un gest al Brittei, podeaua se curbează, iar seniorul Kadiri şi 
cei de sub comanda lui zboară în aer. El se răsuceşte iute la 
jumătatea arcului şi aterizează în picioare, dar câţiva jatu se lasă 
moi pe lângă perete, zdrobiţi de impact. Alţii au membrele rupte. 
Mă mulţumesc să-i urmăresc cu o privire sumbră. Exact asta 
merită. 

— Distrugeţi-o! Distrugeţi-o acum! rage un jatu în 
spatele seniorului Kadiri. Un comandant. 


Jatu şi urlătorii-morţii care încă mai sunt în stare să se mişte dau 
năvală spre Britta, dar ea mişcă din mână din nou. Numai că de 
data asta podeaua de-abia dacă se clinteşte. Lrustrată, încearcă 


din nou. Nimic. 


Dau fuga lângă ea, panicată. Am uitat că nu s-a odihnit destul 
după ce şi-a manifestat puterea ultima dată. 


Comandantul care a vorbit mai înainte observă. 
— Rămâne fără putere - omorâţi-o! strigă. 


Dând din cap, cel mai apropiat Lepădat se aruncă spre ea. Şi 
erupe într-un mănunchi de flăcări. 


Când mă răsucesc pe călcâie, năucită, se întâmplă ceva ciudat: 
Keita se ridică de la pământ, cu flăcări ţâşnindu-i din ochi, 
fierbinţi precum cele care-i cuprind acum pe jatu din jurul meu. 
Parcă s-a prefăcut în Alagba, spiritul despre care se spune că-i 
pedepseşte pe cei răi pe Tărâmurile de Apoi. Cu cât mai mulţi 
jatu iau foc, cu atât mai multe flăcări se revarsă de sub pielea lui 
Keita, numai că pe el nu-l ard. Pielea nu i se scorojeşte; nu se 
simte deloc mirosul acela groaznic al arderilor de viu. E întreg - 
ba char mai bine de atât. 


E plin de putere. 
— Keita? şoptesc, incapabilă să cred ce văd. 


Nu înţeleg cum e posibil. Acum era mort, acum e viu şi 
controlează focul? Ce se întâmplă? Se întâmplă ceva, dar eu tot 
nu pricep. 


Nu sunt singura uluită. 
— Ce înseamnă asta? răcneşte seniorul Kadiri. Ce se 
întâmplă? 

— Un dar divin, răspunde Keita, a cărui voce parcă are 
acum mai multe nuanţe, ca a lui Idugu. Dar trebuie să ai 
binecuvântarea unei zeițe ca să-l primeşti. Ai vrut ca Deka să 
ardă în focuri. Ai vrut să pierim toţi. Acum e rândul tău. 


Face un gest. De data asta, fiecare jatu şi Lepădat din jurul 
nostru, până la ultimul, izbucnesc în flăcări, ţipând, în timp ce 
trupurile le clocotesc şi li se pârjolesc în armură. Se înteţeşte 
duhoarea de carne arsă, oroarea aceea veche, bine-cunoscută, 
dar nu mă sperie, nici măcar nu mă tulbură vreun pic. Au 
încercat să mi-l ia pe Keita. Au încercat să-mi ia toţi prietenii, pe 
oamenii care acum sunt singura mea familie adevărată. Asta e 
pedeapsa. Asta merită. 


Mă împunge un nas rece. Deka? 
Privesc în jos la Ixa. E timpul să plecăm. Hai să-i luăm şi pe ceilalţi. 


Deka, aprobă Ixa şi se grăbeşte mai departe. 
Când ajung la Britta, deja l-a ridicat în braţe pe Li. E palidă, 
obosită. Trebuie că e epuizată după ce şi-a folosit darul. 


— Te simți bine? o întreb, dar n-are ochi decât pentru Li. 


— încă n-a ieşit din somnul aurit, spune, speriată. De ce 
n-a ieşit din somnul aurit, Deka? 


— Stai să văd. 

Mă opresc lângă ea şi intru din nou În starea de luptă, privindu-l 
pe Li. Mă încrunt când întrezăresc ce se întâmplă în corpul lui. I 
se schimbă însăşi esenţa, se înfăşoară în jurul ei fire de aur care, 
treptat, devin una cu ea. Deci asta am ratat când m-am uitat la 
Keita, asta n-am văzut fiindcă nu l-am privit suficient. 


— Se va trezi curând, îi spun Brittei, făcând ochii roată 
prin sală, la ceilalţi uruni, cufundaţi şi ei în somnul aurit. 


Şi ei trec printr-o prefacere, schimbaţi de aur dinăuntru. 
— Toți se vor trezi. 


Acum văd totul şi starea de luptă îmi permite să înţeleg asta cu o 
certitudine liniştitoare. 


Dar când mă întorc şi-mi readuc vederea la normal dintr-o 
clipire, observ ceva neobişnuit. Unul dintre jatu pârjoliţi se trage 
spre mine, târându-şi corpul înnegrit pe podea. înăuntru, sufletul 
i se stinge din auriu spre un alb-şters, dar forma i se schimbă, 
devine tot mai mare, semănând cu o siluetă pe care o cunosc 
bine. Un urlător-al-morţii, un Lepădat. 


Deci aşa se întâmplă. 


— Se transformă în urlători-ai-morții, îmi anunţ 
prietenele, dar niciuna nu mă aude. 


Toate sunt preocupate de partenerii lor, Belcalis de Acalan şi 
Adwapa de Kweku. Numai Lamin e pe jos, singur, fiindcă Asha s- 
a întors în munţi. 


Mă întorc spre Ixa. Ia-l pe Lamin, îi spun calm. 


Nu contează dacă jatu de aici devin urlători-ai-morţii; nu aici vor 
învia. Dacă e adevărat ce am văzut în kaduth, Lepădaţii se nasc 
undeva în măruntaiele pământului - probabil în munţi, fiindcă 
acolo sunt destul de izolaţi încât să nu-i vadă nimeni cum răsar 
din pământ. Aceşti urlători-ai-morţii nu vor fi problema mea 
deocamdată, ceea ce e foarte bine: mai am un singur lucru de 
făcut. 


Merg până în capătul sălii, unde a mai rămas un ultim Lepădat 
care nu arde: seniorul Kadiri, cu trupul ghemuit în spatele unui 
mangal, ca un laş ce este. Keita mi l-a lăsat în viaţă special, 
dragul de el. Să nu uit să-l sărut mai târziu ca mulţumire. 


Până să ridice ochii spre mine seniorul Kadiri, deja am săbiile 
atika în mână. Probabil că-mi vede hotărârea din priviri, pentru 
că scutură din cap cu disperare, făcând ochii mari. 


— Deka, se roagă, gândeşte-te ce faci. Dacă mă omori, 
armatele mele nu se vor mai opri. Chiar acum se adună în N'Oyo, 
iar dacă nu primesc semn de la mine în două zile au să... 


Tăişurile mele scânteiază şi capul îi cade la podea, într-un şuvoi 
de sânge. Zâmbesc răutăcios. 


— la mai învie acum, mârâi, mulţumită. 
Apoi mă aplec şi-i smulg platoşa de pe piept, strâmbându-mă 
când semnul kaduth de pe ea clipeşte malefic. 


Aerul din spatele meu se umple de o căldură înăbuşitoare. Mă 
întorc şi-l văd pe Keita cum se apropie, în timp ce flăcările de 


mai devreme i se retrag în 


piele şi dispar treptat. 

— Keita! 

Săbiile atika şi platoşa cad pe jos, zăngănind, când mă reped să-l 
îmbrăţişez. Nu-mi pasă că trupul lui încă arde ca focul, nu-mi 
pasă că în jurul nostru se desfăşoară simfonia măcelului, că pe 


jos sunt cadavre făcute cărbune. Nu-mi pasă decât că e aici, căe 
viu. 


— Keita! Keita! suspin şi îl sărut până mai-mai să se sufoce. 
Trăieşti! 

Se uită în jos la propriul corp, gânditor. 

— Aşa se pare. 

— Şi eşti jatu adevărat! Nu numai atât, acum eşti 


nemuritor! 

Mă rog, aproape nemuritor. Dar nu contează, el şi ceilalţi uruni 
au acum vieţi la fel de lungi precum cele de alaki. Cât despre 
modul cum au căpătat darul acesta, mintea mea încă nu e în 
stare să accepte. Să accepte ce au spus Idugu şi seniorul Kadiri: 
că eu sunt angoro, tocmai puterea în căutarea căreia m-au 
trimis, chipurile, Auritele. Nici măcar nu ştiu cum să interpretez 
asta. în ciuda tuturor lucrurilor care s-au întâmplat, a tuturor 
minunilor pe care le-am văzut, mi se pare... straniu. 


— încă o surpriză. 

Keita pare doar vag tulburat de situație. Aruncă o privire la 
măcel. Câteva cadavre de jatu tresar şi pe piele le apar semnele 
distinctive ale somnului aurit. Lepădaţii, bineînţeles, sunt 
nemişcaţi. Ei nu învie, la fel ca urlătoarele-morţii ale noastre. 

— E cazul să plecăm. A răsărit de mult soarele. 

Fac semn din cap că sunt de acord. 

— Şi seniorul Kadiri spunea că are armate care se 


îndreaptă spre Abeya chiar acum. 


Gândul mă zguduie - îmi amintesc: indiferent ce cred eu despre 
Aurite, nu pot să-i abandonez pe oamenii din Abeya. Poate au 
fost avertizaţi de ameninţarea jatu, dar nu sunt pregătiţi pentru 
toate armatele lui Idugu laolaltă. 


îl iau pe Keita de mână. 

— Să mergem! strig, apoi îmi adun săbiile şi platoşa, 
după care trag de el să se grăbească. A zis că o să ajungă în două 
zile. 


în timp ce alergăm spre uşă, mă întorc pentru ultima dată spre 
statuile-Idugu, cu chipurile nemişcate sub vălurile de aur. Şi-au 
cheltuit toată energia deschizând atâtea uşi pentru jatu, iar acum 
sunt într-un somn adânc. Iar dacă e după mine, nici că se vor mai 
trezi vreodată. 


— Vin eu înapoi şi după voi. 
Scuip pe jos ca să-mi întăresc promisiunea. 


Apoi ies cu paşi apăsaţi. 


Afară, le găsim pe Katya şi Nimita postate pe coridor, încordate. 
Pe scări se aud paşi care urcă şi comenzi. Mai sunt jatu. Cu 
sutele, dacă e să ne luăm după voci. 


— Deka! răsuflă Katya, uşurată să mă vadă. Suntem înconjurați! 
Am baricadat coridorul de jos, dar... 


Bufnitura grăitoare a unui berbec de asediu îi încheie fraza. 


Când mormăi enervată, un cap solzos se împinge în degetele 
mele. Cobor privirea şi îl văd pe Ixa, în continuare în forma lui 
adevărată, cea masivă, cum se uită la mine cu o concentrare 
intensă. Eu... spune el simplu. 


Mă încrunt. Tu? întreb, derutată, dar Ixa nu răspunde. 


Doar păşeşte moale până lângă peretele coridorului şi începe să 
geamă. îl urmăresc, perplexă, până văd muşchi cum răsar, 
unduitor, şi ţepi cum îi erup 

Când nu mai are loc să crească într-acolo, încep să i se întindă 
labele din spate şi şoldurile, care avansează spre noi. 

îi împing pe ceilalţi în spatele meu, alarmată. 
— Lipiţi-vă de perete! 
Ixa, e cazul să te opreşti, adaug în minte, dar el tot creşte şi creşte. 


— Ixa? îl chem, panicată. 

Scânceşte slab, dar nu răspunde. Parcă nu mai poate controla 
creşterea aceasta rapidă, doar că nu are loc să mai crească. 
Pereţii din jurul nostru sunt făcuţi din n'goro, cea mai dură rocă 
din Otera. Va dura ore întregi s-o spargem, or până atunci... 


— Ixa, şoptesc, îngrozită. Ixa, trebuie să te opreşti acum, 
trebuie să... 
— Mă ocup eu. 


Britta îl lasă jos cu blândeţe pe Li, apoi se îndreaptă spre perete. 
Apasă palma acolo şi se concentrează. în câteva momente, 
venele mă furnică de la puterea ei, care izbucneşte la suprafaţă 
din nou, numai că, spre deosebire de dăţile trecute, e calmă - 


controlată. Britta trage aer în piept o dată, îl dă afară, apoi 
împinge. Peretele explodează în afară. 


Ixa trece drept prin el, mărimea lui o egalează, apoi o depăşeşte 
repede pe a unui mammut, o creatură din aceea colosală, 
cenuşie, cu ţepi. De-abia când i se desfăşoară din umeri aripi 
lungi, cu pene, creşterea îi încetineşte şi, în cele din urmă, i se 
opreşte. 


Aerul de început de după-amiază năvăleşte înăuntru, iar Ixa se uită 
înapoi la 


noi, mulţumit, dar obosit. Şi-a încheiat transformarea şi seamănă 
şi mai mult cu un drakos marin: are o coroană de ţepi care-i ies 
mândri din frunte şi pe toată spinarea, fiecare picior îi e atât de 
mare, încât un cal ar arăta pitic pe lângă el, iar ghearele îi sunt 
cât ciocanele. Am ştiut dintotdeauna că Ixa va mai creşte într-o 
bună zi, dar acum e cât un munte. 


Sus, Deka? întreabă el, entuziast. Sus pe Ixa? 
Aprob şi mă întorc scurt spre ceilalţi. 


— Urcaţi - repede! 

Prietenii mei se caţără iute pe el, apoi Ixa se avântă în aer. Dintr- 
o bătaie de aripi, deja ne înălţăm peste Marele Templu, lăsând în 
urmă locul acela groaznic şi toate ororile lui. De dedesubt, jatu 
ne pironesc cu privirile şi îşi scutură armele, dar îi ignorăm: ne 
îndreptăm spre destinaţia noastră finală, Abeya. Dar mai întâi 
trebuie să facem o scurtă oprire. 

ŒÈlelalte căruțe au ajuns deja la tabăra armatei de alaki când 
coborâm vertiginos, iar Ixa se micşorează din nou la dimensiunea 
anterioară, cât un taur. După cum ne aşteptam, n'goma nici 
măcar nu ne-a atins când am zburat de acolo; kaduth ne-a apărat 
de focul lui, ca pe toți cei care l-au folosit până acum. 


în câteva secunde suntem înconjurați, fiindcă alaki din tabără 
sunt toate în alertă, după luptele crâncene în care au fost 
încleştate în noaptea anterioară. Focurile ard în continuare pe 
ziduri, însoţite de strigătele îndepărtate ale trupelor jatu care 
încearcă să stingă vâlvătaia. Hemaira a avut parte de mari 
vărsări de sânge azi-noapte, dar zidurile acestea, ca întotdeauna, 
rămân în picioare. 


— Cinstită Nuru. 


Cuvintele reverberează prin tabără, se întind peste armata alaki, 
peste mulțimea de femei, copii şi chiar câţiva bărbaţi care stau 
ghemuliţi în spatele lor, încercând toţi să-şi revină după evadarea 
grăbită din cetate. 


în timp ce-i salut din cap pe toţi cei care se apleacă respectuos în 
faţa mea, o siluetă familiară, cu muşchi zvelţi, îşi croieşte drum 
spre noi. 


— Deka, Keita, sunteţi bine? întreabă Asha, cu Mehrut, 
Gazai şi Jeneba în spatele ei. 


De Melanis nu se vede nici urmă, nu că m-aş fi aşteptat s-o 
găsesc aici. De-acum Prima născută înaripată trebuie să fi plecat 
de mult, ca să raporteze mamelor fiecare detaliu al presupusei 
mele trădări, deşi bănuiesc că deja au văzut totul prin ochii ei. 


Confirm cu o mişcare obosită din cap. 


— M-am oprit doar să transmit un mesaj. Armatele lui 
Idugu atacă Abeya. Toţi cei din tabără care mai sunt întregi şi 
vor să lupte trebuie să urce înapoi pe munte. 


— Vin cu voi, spune ea imediat. 


încuviinţez din cap şi flutur din mână epuizată spre ceilalţi, care 
s-au lăsat să cadă în spatele lui Ixa, storşi de puteri. 


— Du-te la sora ta. Lamin tocmai s-a trezit din somnul 
aurit. Toţi urunii s-au trezit. 


— Cum? exclamă Asha. 


Când pleacă grăbită să-şi caute sora, cu Mehrut după ea, 
mulţimea se desparte dintr-odată în două şi lasă loc unei Prime 
născute cu aer sever, pe care o recunosc repede drept generalul 
Bussaba, cea care comandă asediul zidurilor Hemairei. Am luptat 
alături de ea de mai multe ori în primele câteva luni după ce am 
fost trimisă în acea misiune. E o femeie înaltă şi demnă, din 
Provinciile de răsărit, cu pielea de un cafeniu-deschis şi părul 
negru şi unduitor, care-i curge din vârful coifului într-o coadă 
lungă. Clipitul şi tresăririle rapide care-i domină postura nu-i 
reduc cu nimic autoritatea, cum nu i-o atenuează nici faţa 
plăcută, rotundă ca luna, şi gropiţele mari. 


Pleacă genunchiul cu o smucitură în faţa mea, iar ochii i se 
măresc puţin când îmi observă starea. 


— Cinstită Num, se vede că ai trecut printr-o grea 
încercare. îţi pot oferi hrană şi odihnă? 


După ce termină de vorbit, capul îi tresare de două ori. 


— Nu, îi răspund. M-am oprit doar să vă transmit un 
avertisment: armatele lui Idugu se îndreaptă spre Abeya, dacă 
nu sunt deja acolo. Seniorul Kadiri mi-a spus că va ajunge în 
două zile, dar nu sunt sigură că spunea adevărul. Luaţi cu voi 
pe toți cei care vor să vină. Trebuie să ne apărăm casa. 


Generalul primeşte veştile cu aceeaşi eficiență calmă cu care 


răspunde la 


toate celelalte. 
— Dar asediul? 


Arunc o privire peste umăr la Hemaira, ale cărei ziduri 
cenuşii, binecunoscute, mă fermecau odinioară atât de 
mult. 


— Le-am luat cu noi pe surorile noastre şi pe toți cei 
care au vrut să plece. în Hemaira nu mai e nimic pentru noi. 
Asediul se poate încheia. 


Generalul Bussaba se pleacă în faţa mea. 

— Va fi precum doreşti, cinstită Nuru. 

Se întoarce spre un ajutor din apropiere, iar capul îi tresare din 
nou. 

— Cheamă comandantele. Ridicăm tabăra imediat. 
Apoi înclină fruntea spre mine. 

— Cinstită Nuru. îmi plec capul. 


— General Bussaba. 

După care mă întorc spre marginea mulțimii, de unde se apropie 
în grabă karmoko, Rustam, Rian şi domnul şi doamna de 
Kamanda. Scaunul aurit al domnului de Kamanda trece, 
zbârnâind la fel de uşor, peste pulberea şi pietrişul din tabără ca 
peste podelele cu dale elegante ale reşedinţei lui. Rian dă fuga 
la Katya imediat, iar silueta ei imensă o îmbrăţişează pe a lui, 
mai subțire. 


— Deka, spune karmoko Thandiwe, înclinând uşor din 
cap când ajunge la mine. Săbiile noastre îţi aparţin, dacă le vrei. 
Vom merge la Abeya cu tine. 


Generozitatea propunerii îmi încălzeşte inima peste poate, dar 


oftez şi clatin din cap. Având în vedere primirea de care mă 
aştept să am parte în cetatea zeiţelor, probabil nu e o idee bună 
să-mi aduc vreunul dintre aliaţii umani în 


apropierea imediată a mamelor. 

— Aş vrea să vă accept propunerea, dar mă tem că nu vă 
pot lăsa să călătoriți cu mine. Cu atât mai puţin pe 
dumneavoastră. 

Privesc spre karmoko Huon, care clipeşte repede. 

— Ştiai, spune ea încet. 


Dau din cap, amintindu-mi prima lecţie cu ea şi cum l-a învins cu 
atâta uşurinţă pe jatu acela masiv, în ciuda siluetei ei delicate. 
Cred că ştiam de atunci. Cred că am ştiut dintotdeauna. 


— Da, spun în cele din urmă. 

— Sunt femeie, continuă ea, strângând din buze. înclin 
din nou capul. 

— Nu m-am îndoit nicio clipă. 

Oftează. 

— Credeam că Abeya e un liman sigur pentru cei ca mine. 


— Aşa credeam şi eu, pe vremuri. 

Pe vremuri aş fi crezut că Abeya o va primi cu brațele deschise 
pe karmoko Huon, femeia care a ales să se accepte aşa cum e pe 
dinăuntru, care s-a luptat să-şi câştige statutul de femeie pe 
lumea aceasta, în locul corpului în care a făcut-o hazardul să se 
nască. Acum, însă, nu mai sunt atât de sigură. 


— Cred că, deocamdată, completez eu cu diplomaţie, e 
mai bine să vă găsiţi o cale proprie. 


— în viaţa mea n-am mai auzit o asemenea aiureală, 
pufneşte karmoko Calderis, de parcă nu i-ar veni să creadă. „O 
cale proprie”, ce tâmpenie. 


Karmoko Thandiwe, din fericire, atunci când face un pas înainte, 


tratează 


situaţia cu mai mult tact. 
— Ce nu ne spui, Deka? Aş înțelege de ce nu vrei să 
meargă Huon, dar eu? Dar Calderis? 
îmi muşc buza, apoi oftez şi hotărăsc să-i spun adevărul. 

Mă tem, îi spun, că dacă mergeţi şi vă plecaţi în faţa 
mamelor, s-ar putea ca într-o zi să ne încrucişăm săbiile. 
— Ah, răspunde karmoko. Mda, un motiv foarte bun. 
— Mai e ceva, continui, făcând semn spre doamna de 
Kamanda. Partenera dumneavoastră va naşte de la o zi la alta. 


Am privit-o în treacăt pe doamna de Kamanda când eram în 
starea de luptă. Copiii aceia sunt gata să iasă. 


— Iar gemeni! declară aristocrata, cu un aer atât de 
încântat, încât mă prefac uimită de ştire. Mi-a spus o alaki, o 
femeie foarte sensibilă. Vom merge la reşedinţa mea de vară din 
Kambiada să nasc. 


îi zâmbeşte cu drag domnului de Kamanda, apoi se întoarce spre 
karmoko Thandiwe, dintr-odată aproape şovăitoare. 

— Vii, da, Thandiwe? 

— Sigur că vin, răspunde karmoko de la înălţimea 
staturii sale. Sunt alături de tine, ştii asta. 

Doamna de Kamanda zâmbeşte radios. 

Zâmbesc şi eu, bucuroasă să văd o pereche atât de îndrăgostită. 


— Prietenii tăi sunt bine-veniţi să mă însoţească dacă 
vor, adaugă ea, făcând un gest spre Rian şi Katya, care clatină 
din cap. 


— Eu merg cu Deka, spune Katya, mârâind în limbajul 
urlătoarelor-morţii şi, în acelaşi timp, folosind limbajul de luptă 
al semnelor. 


Rian îşi strecoară mâna într-a ei. 

— Oriunde merge ea, merg şi eu, spune el încet. 

Dau din cap şi îmi simt inima cuprinsă de şi mai multă căldură. 
în afară de uruni ai noştri, nu cred că am întâlnit vreun om loial 


şi sincer ca Rian şi nici nu cred să mai întâlnesc vreodată. 
Iubirea dintre el şi Katya chiar este aşa cum ne-o descria ea. 


Mă uit la karmoko Huon, Thandiwe şi Calderis şi la doamna şi 
domnul de Kamanda şi pun genunchiul la pământ în faţa lor. 


— Adânci mulţumiri pentru tot ce m-aţi învăţat şi tot 
ajutorul pe care mi l-aţi dat. Norocul să vă însoţească. 


Trei perechi de mâini mă bat pe umeri: karmoko, care îmi zâmbesc. 
— Şi pe tine să te însoțească, Deka din Irfut, spune 
Thandiwe cu voce joasă. 

— Ne vom revedea. 

— Nu am nicio îndoială, spune karmoko Huon, întărind cu 
un gest din cap. 


Şi atât. 

în câteva clipe, urc împreună cu prietenii mei pe spinarea lui Ixa 
şi ne înălţăm în văzduh, lăsând în urmă zidurile Hemairei pentru 
ultima dată, sper eu. 


Ultimii tăciuni ai zilei se sting pe cerul de la apus când Ixa se 
lasă în sfârşit pe pământ, la marginea unei mici oaze din deşert, 
cu muşchii tremurând de epuizare. Zboară de atâta timp prin 
soarele arzător al deşertului şi e mai obosit şi mai însetat ca 
niciodată. în timp ce el se repede într-un ochi de apă mic din 
mijlocul oazei, noi, ceilalţi, ne pregătim, repede şi metodic, să 


întindem tabăra pentru la noapte. Ştim cu toţii, fără să mai fie 
nevoie să întrebăm, că Ixa şi-a atins limita şi nu ne va mai putea 
purta mai devreme de câteva ore. E timpul să mâncăm şi să ne 
spălăm, să ne împrospătăm. E unul dintre cele mai importante 
lucruri pe care le-am învăţat de la karmoko: să 


avem grijă să profităm de fiecare ocazie ca să ne recuperăm. 


Viaţa unei alaki - de fapt viaţa oricărui războinic - poate fi 
brutală şi scurtă. Aşa că trebuie să savurăm momentele atunci 
când putem, să găsim fericire în lucrurile mărunte şi simple. Nu 
putem ajunge mai repede la destinaţie, oricât de disperată ar fi 
dorinţa noastră: toată ziua m-am străduit să deschid o uşă, fără 
cea mai mică urmă de succes, ceea ce înseamnă că mai avem cel 
puţin două zile până la Abeya. Voi sosi imediat după armata lui 
Idugu, asta presupunând că încă mai suntem bine-veniţi în 
cetate. Având în vedere toate câte s-au întâmplat, se prea poate 
să nu mai fim. 


E ciudat cum, în urmă cu nici măcar o lună, nu mi-aş fi închipuit 
să fie posibil aşa ceva. 


în timp ce Adwapa şi Asha se adâncesc în întuneric ca să vâneze 
ceva pentru cină, eu şi Britta ne înţelegem din priviri să ne 
îndreptăm în linişte spre capătul cel mai îndepărtat al ochiului 
de apă ca să ne spălăm. Nu avem săpun, nici găleți, de fapt 
nimic în afară de nisip şi apă, dar e mai mult decât suficient şi 
pentru mine, şi pentru ea. La drept vorbind, nici la atâta nu ne 
aşteptam, dată fiind rapiditatea cu care am călătorit. 


Ne spălăm tăcute în liniştea din jur, întreruptă doar de câte o 
chemare sau ciripit de pasăre. S-au întâmplat atâtea în ultimele 
ore, în ultimele zile, încât cred că nu a mai rămas nimic de spus 
între noi. 


La un moment dat, în timp ce ne frecăm părul una alteia, Britta 
se opreşte, îşi lasă capul în palme şi începe să suspine. O iau în 
braţe şi încep să plâng şi eu. Stăm acolo minute nesfârşite şi 
plângem, dând afară toată frica şi frustrarea din ultimele câteva 
zile. 


Când ne seacă în sfârşit lacrimile, ne ridicăm, ne îmbrăcăm şi ne 
întoarcem în tăcere la focul dogoritor pe care l-au aprins ceilalţi. 
Keita înclină din cap în timp ce trece pe lângă noi; se duce şi el 
să facă o baie, acum că am plecat noi din apă. în spatele lui, 


ceilalţi deja au terminat jumătate din carnea de pe cele două 
gazele rotofeie pe care le-au prins Adwapa şi Asha. Ixa ronţăie 
un femur întreg, nici măcar nu ridică ochii când ne apropiem. 
Numai Lamin şi Belcalis au bunul-simţ să arate vag că le pare 
rău, dar toţi ceilalţi sunt prea ocupați să se îndoape ca să le pese 
că au început fără noi. Kweku, Asha şi Li smulg 


bucăţi zemoase de carne, iar Adwapa îi dă bucățele lui 
Mehrut din vârful degetelor şi gângureşte fericită ceva 
despre cum trebuie „s-o pună la îngrăşat”. 


— Nesătui ce sunteţi, nici n-oți fost în stare să ne 
aşteptaţi, aşa e? face Britta, îndreptând un deget acuzator spre 
prietenii noştri. 

Li zâmbeşte larg. 


— Ce să-ți zic, tocmai m-am întors de pe Tărâmurile de 
Apoi, la propriu, şi crede-mă pe mine că omului când vine înapoi 
de pe lumea cealaltă i se face foame rău. 


Trage o pulpă de pe jăratic şi muşcă din ea cu încântare, 
savurând carnea zemoasă. 


Britta dă să pornească spre el, apoi se opreşte, cu tot corpul 
tremurându-i de emoție. 


Li încremeneşte, pus în gardă imediat. 
— Ce se întâmplă? De ce te uiţi aşa la mine? 
Se întoarce şi mă întreabă: 


— De ce se uită aşa? 
— Gânsac tolomac ce eşti, credeam c-oi murit, spune ea, 
plesnindu-l peste umăr. Credeam c-oi murit! 


Şi îl bate pe umăr iar şi iar. 

El încearcă să se ferească. 

— Păi, da, am... AU!... chiar am murit... AU! Şi acum sunt 
viu... AU!... şi probabil nemuritor, sau pe-aproape, ca voi, şi... 


Nu apucă să termine propoziţia, pentru că Britta se năpusteşte 
spre el şi-l sărută atât de apăsat, că Li nu mai poate rosti niciun 
cuvânt. 


Acalan scoate un oftat de om îndelung răbdător. 

— Şi uite-aşa se strică Încă o masă care era foarte bună. 
Belcalis îl împunge cu cotul. 

— Mai taci, gelosule. 


— Pe ce să fiu gelos? pufneşte Acalan. 


— Pe iubirea asta multă din aer, spune Adwapa, 
răsfăţând-o pe Mehrut cu încă un sărut, în timp ce Britta şi Li se 
desprind în sfârşit unul de celălalt. 


Britta începe să suspine iar. Li o îmbrăţişează şi îşi apasă fruntea 
de a ei. Acum vocea îi e joasă şi liniştitoare. 


— Ei, aici sunt, uită-te la mine, Britta, aici sunt. 
Se întoarce spre noi. 
— Ne scuzaţi, spune, apoi se ridică în picioare. 


O conduce grăbit spre capătul îndepărtat al oazei. 

— Ce romantic, spune Lamin, zâmbind fără niciun 
subînţeles. Mi-a umplut inima de fericire. 

Adwapa, care acum îşi îngroapă bărbia în părul lui Mehrut, se 
uită spre noi, ceilalţi. 

— Mai aveți vreo manifestare bruscă de emoție? Chiar vă 
rog, anunţaţi-mă de-acum ca să pot să plec. 

Kweku se strâmbă văzând atâta fățărnicie. 

— Mehrut e chiar la tine în poală. Tocmai ai sărutat-o! 


— Dar noi avem nevoie, răspunde Adwapa cu năduf. 
Suntem nişte îndrăgostite, pe care soarta le-a despărțit. Nu-i aşa, 
iubire? 


O sărută pe Mehrut pe urechi, iar Mehrut chicoteşte. 

Kweku îşi dă ochii peste cap. 

— Tu nu trebuia să faci o baie? 

— Şi tu la fel, puturosule, duhneşti mai rău decât un burduf 
de... 


Kweku ridică un deget, iar chipul îi capătă o expresie severă. 

— Nu. Azi nu, Adwapa. Să nu-ți mai aud gura spurcată 
după câte am trăit azi. Tocmai m-am întors din morți. Aş zice că 
merit măcar o zi să mă scuteşti de jignirile tale. 


— Dar tocmai acum ajungeam la partea bună, se 
bosumflă Adwapa. Mă şi gândisem la o înjurătură nouă. 


— Vreau eu să aud înjurătura nouă, chicoteşte Mehrut. 


— Nu mai bine merge toată lumea să facă o baie? 
spune Belcalis, apoi i se adresează cu subînțeles Adwapei: 
Capătul îndepărtat al iazului e destul de izolat. 


Mehrut zâmbeşte spre Adwapa. 


— Putem să ne ducem noi două acolo, să stăm puțin 
împreună. 

Adwapa aprobă din cap şi cele două se îndepărtează, cu Belcalis, 
Kweku şi Acalan după ei, probabil ca să-şi găsească fiecare 
colțişoare liniştite la apă. 


Keita se întoarce imediat după ce pleacă ei, cu faţa încă lucind, 
udă după baie, pe care cred că a terminat-o în nici cinci minute. 
După regimul militar în care a trăit aproape toată viața, Keita e 
iute ca fulgerul când e vorba de mâncat, spălat, adormit - de 
toate necesitățile, de fapt. 


Mă trage jos să mă aşez lângă el, apoi aruncă o privire spre Lamin 
şi Asha. 


Voi nu mergeţi la baie? 


Lamin dă din umeri. 
— Aştept să termine toată lumea. 


— Şi eu la fel, adaugă Asha. 
înclin din cap spre ei, mă întorc la Keita şi-mi împletesc degetele 
cu ale lui. îmi las capul pe umărul lui. 


— Cum te simţi? 
Ridică din umeri. 


— Viu. E suficient, nu? 


Are un ton aparte. Sunt atât de multe lucruri nespuse în vocea 
lui. Rămân nemişcată, neştiind ce să spun. 


Asha şi Lamin se uită unul la celălalt, comunicând prin mesaje 
nerostite. Se ridică amândoi grăbiţi. 


— Eu mă duc să găsesc un loc liniştit, spune Lamin. 
Se îndreaptă spre altă parte a oazei; la fel şi Asha. 


Acum am rămas doar eu şi Keita. Un colţ al gurii i se ridică într- 
un zâmbet amar când se uită la mine şi spune: 


— Ce frumos din partea lor. încuviinţez din cap. 

— Cred că toată lumea are nevoie de nişte linişte acum. 
Apoi îi cercetez îndelung ochii. 

— Cum te simți de fapt? 

Ridică un deget şi deasupra vârfului se naşte o flacără. O plimbă de 


pe un 


deget pe altul, cu ochii concentrați asupra ei ca să nu-mi 
întâlnească privirea. Dă din umeri. 


— Nu sunt sigur. S-au întâmplat aşa de multe... Am fost 
ucis - acum sunt nemuritor. în fine, nemuritor condiționat. Cine 
ştie care o să fie moartea mea finală. Sincer să fiu, tot aştept să 
simt ceva, orice: panică, îngrijorare, frică... Dar mă simt normal 
şi atât, iar asta mă sperie. Ar trebui să simt ceva mai profund, nu, 
Deka? 


Mă încrunt la el. 
— Chiar trebuie să simți altceva? 


Dă din umeri din nou. 


— Majoritatea oamenilor aşa simt, cred eu. Majoritatea 
oamenilor probabil ar simți. 


— Tu nu eşti majoritatea oamenilor. 

— Nu. Eu sunt un monstru, spune Keita încet. 

Inima îmi stă în loc. 

— Keita, eşti... 

Ridică mâna să mă oprească. 

— Nu vorbesc de foc, Deka. Vorbesc de cât am omorât, de 


câte am făcut. 


Ştiu că tu nu vezi, dar asta sunt. De-asta nu simt. încerc din 
răsputeri, dar nu simt şi gata. E ceva monstruos în asta, nu? 
Uneori parcă nu e real nimic şi eu plutesc aşa... 


Mi se umplu ochii de lacrimi. Cuvintele lui. în ce spune e ascunsă 
atâta durere, atâta groază. Ba mai rău, se pare că încă n-a ajuns 
la stadiul în care să le poată face față. Aşa că se delimitează de 
ele. 


îl înconjur cu braţele, îmi îngrop capul în pieptul lui ca pentru a 
încerca să-l ancorez de mine. 


— Tu nu eşti monstru, Keita. Eşti doar un băiat din care 
au făcut un ucigaş. Eşti ce au făcut din tine. Aşa cum m-au făcut 
şi pe mine ce sunt. Dacă tu eşti monstru, sunt şi eu. 


Keita se mulţumeşte să mă privească fix. în cele din urmă, după 
câteva clipe, dă din cap în semn de aprobare. 


— în fine, cel puţin acum ştiu de ce tot aveam coşmaruri în 
care ardeam. 


Se străduieşte din răsputeri să evite subiectul. Dar ştiu că nu e 
momentul să-l presez acum. Aşa că îmi trec degetul prin flacăra 
pe care încă o plimbă pe vârful degetelor şi-l trag înapoi când mă 
arde. Ridic ochii spre el, curioasă. 


— Te doare? 

Face semn din cap că nu. 

— E doar o senzație ciudată. Ca un fel de furnicătură. 
Zâmbesc. 

— Ştiu cum e. 

Apoi ridic din nou privirea spre el, de data asta serioasă. 

— Keita, când te-am văzut întins pe jos mai devreme, era 
să... Îmi pune un deget pe buze. Clatină din cap. 

— S-a terminat. Sunt în siguranță. Toţi suntem în 
siguranţă. 

— Dar chiar suntem? 


Cuvintele se revarsă din mine şi nu se mai opresc. 


— Era să mori din cauza mea. Pentru că prin simpla mea 
existență Îți pun viaţa în pericol. Uite, puteai să te întorci acasă 


la Gar Fatu, puteai să te duci oriunde şi să îmbătrâneşti şi să 
mori, iar acum eşti... 


— Nemuritor. Ca tine, îmi aminteşte el. 

îl privesc iar. 

— Eu te-am făcut aşa, nu? 

încă o şoaptă slabă. încă o mărturisire şovăitoare. 
Keita aprobă din cap. 

— Da, Deka. 

Cuvintele mi se lasă pe umeri, grele ca nişte bolovani. 


— Şi jatu de la Oyomosin şi de pe strada din oraş, tot eu? 
Altă întrebare - alt răspuns pe care n-am fost în stare să-l 
recunosc în sinea mea. 


Aşa că-l las pe Keita să-l rostească. 
— Da, spune el. 


— De unde ştii sigur? 

— Pentru că atunci când am murit, chipul tău a fost 
ultimul lucru pe care l-am văzut, iar când am fost chemat de pe 
Tărâmurile de Apoi, vocea ta mă striga, vocea ta îmi spunea să 
folosesc focul. 


îmi ridică bărbia şi mă priveşte adânc în ochi. 
— Poate e şi asta parte din motivul pentru care nu mă 
simt rău - pentru că ai fost tu. întotdeauna tu ai fost. 


Dau din cap, neştiind cum să reacţionez. Dar mă forţez să 
înşir unul după altul cuvintele de care mi-e groază de atâta 
vreme, cuvintele pe care n-am vrut să le spun. 


— Crezi că sunt zeu, Keita? şoptesc. 


Keita clatină din cap. 

— Nu. 

Las aerul să-mi iasă din piept. 

— Dar cred că s-ar putea să devii. 


Orice urmă de uşurare pe care o simțeam se sfărâmă. 


Cu mâini tremurătoare, îi arăt bucata din roba mea pe care 
m-am şters de sângele lui Idugu. 


— Am nişte sânge de la idugu, mă grăbesc să-i spun. 
— Poţi să cauţi răspunsuri în el mâine, cât suntem pe 
drum. Deocamdată, trebuie să ne concentrăm pe ce avem în 

faţă. Mănâncă. Revino-ţi. 


Face semn spre mâncare. 


Aprob din cap şi muşc, fără chef, dintr-o plantă suculentă 
adunată de Asha, rumenită la foc, dar pulpa zemoasă a fructului 
deşertic are gust de cenuşă. Mi-a pierit toată pofta de mâncare şi 
parcă aş avea în stomac o bucată de cărbune. De-abia mă abţin 
să nu plâng. Apoi observ cum Keita mă fixează cu privirea. 


— Ce e? 
— Liberul arbitru, spune el în cele din urmă. 


Când îşi dă seama că nu înţeleg, explică: 

— Mai înainte nu puteam alege, aveam doar diverse 
drumuri pe care să le urmez. Erau scrise dinainte, asta se 
aştepta de la mine. Apoi te-am cunoscut pe tine. Tot ce am făcut 
de atunci am făcut de bunăvoie. Nu eşti tu responsabilă pentru 
faptele mele, Deka, aşa cum nici eu nu sunt responsabil pentru 
ale tale. Când te-am auzit cum mă strigai, puteam să aleg să nu 
mă întorc. Dar m-am întors. Liberul arbitru. Sunt aici pentru că 
aici vreau să fiu, Deka, şi te iubesc pentru că vreau să te iubesc. 


Nu mă obligă nimeni; e 


alegerea mea. 


Mărturisirea aceasta e aproape mai mult decât pot îndura. Nu 
mi-a explicat nimeni până acum atât de elocvent - şi când mă 
gândesc că vine de la Keita, băiatul care nu vorbeşte decât dacă i 
se pare necesar. Clipesc ca să-mi alung lacrimile. îi strâng mâna. 


— Şi eu te iubesc. 


E cea mai importantă declaraţie de dragoste pe care am făcut-o 
vreodată, având în vedere că în două zile vom fi din nou la Abeya, 
unde va trebui să dau ochii cu mamele şi în acelaşi timp să ţin 
piept armatei lui Idugu. Şi sper ca vorbele mele să fie suficiente 
ca să-l sprijine pe Keita chiar dacă totul merge prost. 

nd ating pânza îmbibată cu sângele lui Idugu, a doua zi la 
prima oră a dimineţii, reuşesc să mă scufund în amintirile lor în 
câteva clipe. Sunt Okot, perechea lui Anok. Unul din Idugu. 


Iar acum observ fisurile din asemănarea noastră. 


încep firav, cum se întâmplă. O vorbă aici, o răbufnire de emoție 
acolo, o furtună cu fulgere într-o zi altfel calmă. în vremurile 
dinainte de vreme, o înţelegeam perfect pe Anok. Ea era eu şi eu 
eram ea. Echivalentul meu. Egala mea perfectă. Dar au trecut 
milenii de când eu şi Anok eram unul şi aceeaşi. Acum suntem 
două entităţi diferite, cu asemănarea care ne leagă destrămată 
pe la margini. Anok şi Okot. Doi în loc de unul. Masculin şi 
feminin în loc de laolaltă. 


înainte să ne împărţim, nu aveam nume. Nu aveam nevoie de ele. 
Eram şi atât. Apoi am devenit fiecare câte doi, iar cei desemnaţi 
să fie masculi şi-au luat nume care începeau cu aceeaşi literă ca 
ale perechilor noastre feminine. Numai eu nu. Eu am ales unul 
asemănător ca sunet, ritm şi înţeles cu al lui Anok. Ca să arate că 
vom fi mereu unul. Anok şi Okot. Două laturi ale aceleiaşi 
întunecimi. 


Dar se întâmplă tot mai des să-mi ascundă lucruri. Văd asta în 
străfulgerări. Verde, gri, alb. înşelătorie, rea-voinţă, tulburare. 
Culori care odinioară nu existau în noi. Acum sunt în mine şi sunt 
în ea. Sunt în noi toţi, mai puţin... 


— Creaţie..., şuieră Hyobe, iar frământarea îi reverberează prin 
asemănarea dintre noi. Nu simţi, Okot? 


Privesc spre înăuntru şi observ: esenţa mea, a noastră, 
amestecându-se cu a altuia, a unei fiinţe umane. Eu şi Anok 
naştem. Deja am născut mulţimi întregi. Şi totuşi eu nu sunt 
prezent. Nici n-am fost întrebat. 


FuRle RoşiE, PoRTOcallu. Cerul se zguduie de forţa emoţiilor 
mele. Explodează vulcani şi întunecă aerul de cenuşă şi mânie. 


— Anok! răcnesc. Ce faci? 


Mă arunc spre văl, dar vălul nu cedează. Nu se deschide la 
porunca mea. 

De-abia când se arată Etzli de partea cealaltă a prăpastiei 
celeste, cu ochii disprețuitori, încep să înţeleg de ce. Acum 
pluteşte acolo, scânteind sub forma razelor de soare şi a materiei 
pe care ea şi celelalte au ales-o când au hotărât să se facă 
vizibile omenirii. 

— Vălul nu vi se va mai deschide, rosteşte ea calm, de 
parcă ar da o sentință. 

— Ce vrei să spui, Etzli? vibrează gândul lui Etal, 
perechea ei, care face ca un cutremur să despice pe din două o 
junglă din apropiere. 


Etal se izbeşte de văl, dar bariera îl aruncă înapoi cu uşurinţă, 
iar nebuloasele din ea rezistă la forţa lui. Când încearcă din nou, 
rezultatul e acelaşi. în mine creşte o groază negru-verde. Etal e 
prizonier aici. Toţi suntem. 


— Dreptate, răspunde Etzli, iar cuvântul e repetat de 
surorile noastre, care îşi fac apariţia alături de ea. Am fost 
trimise să le aducem oamenilor pace, dar voi aţi distrus-o. Aţi 
trimis armate unele împotriva altora, aţi despărţit familiile în 
duşmani. 


Prin legătura dintre noi clipesc imagini: oştiri de oameni care se 
ciocnesc. Mii de cadavre risipite pe pământ. 


— Toate doar în încercarea de a le deschide minţile! şuieră 
Etal. 

— Aşa-i spui tu, Etal? întreabă Beda, fluturând blând din 
aripi. Să te întreb, atunci: ţi-a plăcut ce le-ai făcut oamenilor? 
Războaiele pe care le-ai pricinuit? 


Etal tace; atunci văd fulgerele. Roşu, verde, alb: furie, minciună, 
răutate, una după alta. Emoţii pe care nu le poate ascunde, acum 
că sunt atent la legătura dintre noi. 


— Dar tu, Hyobe? întreabă Anok. 


Aceleaşi străfulgerări. Aceeaşi furie, răutate, nelinişte - şi toate 
mi-au fost tăinuite până acum. Se pare că obiceiul oamenilor de 
a se ascunde ne-a molipsit uniunea. 


Mă întorc spre fraţii mei şi trădarea mă străpunge ca o ţepuşă albă 
de gheaţă. 

— E adevărat? l-aţi împins pe oameni la război fără 
voia lor? I-ați învrăjbit între ei? Nu aşa se numeşte tendința 
oamenilor de a împinge nişte piese pe o tablă de lemn? 


înfloreşte tăcerea, cu margini ascuţite ca nişte cristale. Un 
aisberg care prinde formă. 


Nu e nevoie să le cercetez emoţiile fraţilor mei; liniştea e mai 
mult decât suficientă. Au făcut întocmai lucrurile de care-i acuză 
perechile noastre, s-au jucat cu vieţi omeneşti ca să se amuze. 


Nuanţe de albastru, adânci şi neîncetate, îmi exprimă durerea. 
Mă întorc spre surorile noastre. 


— Daţi-mi drumul mie, le cer. Eu n-am provocat niciun 
război, n-am căutat niciodată decât să ridic omenirea mai sus. 


— Dar eşti bărbat, spune Hui Li cu o voce în care 
musteşte disprețul. însăşi denumirea pe care ai ales-o te 
condamnă la agresivitate, dominație, înşelătorie. Nu putem risca 
să cazi pradă imboldurilor tale celor mai josnice. 


Furia mă arde cu un roşu copleşitor, viu. Acelaşi lucru îl spunem 
noi despre oameni. Dar eu nu sunt om şi, chiar dacă aş fi, simpla 
mea fiziologie nu m-ar condamna la lucrurile de care mă acuză 
Hui Li. Lovesc vălul. 


— Nu mă puteți ține aici! strig. 


De cum o fac, îmi dau seama că am greşit. Ochii lui Etzli capătă 
o expresie hotărâtă. Convingerea ei se propagă prin legătura 
dintre noi. 


— Trebuie, decide ea. 


— Pentru binele vostru şi al omenirii, confirmă Hui Li şi 
Beda. 


— Anok? 


Mă întorc spre perechea mea. Cealaltă jumătate a mea. Cea 
care-mi înţelege toate intenţiile. 


Pluteşte înainte, dar apoi se opreşte, iar emoţiile i se 
colorează în nuanţe melancolice de purpuriu şi albastru. 
Tristeţe. Regret. Din jalea mea cresc tăişuri dure. Fulgerul 
loveşte şi mistuie un lac, lăsând doar cenuşă. 


Mă părăseşte. însăşi perechea mea mă părăseşte. 


— Anok! răcnesc, întinzându-mă spre ea prin legătura 
care ne uneşte. îţi cer să mă eliberezi, Anok! 


Văzând-o că rămâne neclintită, chem din adâncul meu un vârtej 
de culori. O explozie de lumină, căldură, întuneric nesfârșit. 
Toate sunt fațete care cuprind strălucirea numelui ei, numele 
adevărat pe care l-a ascuns sub sunetele pe care le pronunță 
acum oamenii. Singurul lucru care-mi dă puterea s-o constrâng 
la acțiune, aşa cum şi ea mă poate constrânge pe mine. 


Alături de mine, ceilalți aleşi să fie masculini fac la fel, 
chemându-şi perechile pe numele cele mai profunde, pe 
identitățile adevărate pe care le-au ţesut când s-au legat de noile 
lor creuzete de materie şi lumină solară. De creuzetele care le 
permit oamenilor să le privească. 


Dar niciunul dintre nume nu are efect. Niciuna dintre culori. 
Niciuna dintre emoţii. 


Perechile noastre se trag încet din faţa vălului, iar când cercetez 
asemănarea dintre noi, o găsesc tăiată dinspre partea lor; n-a 
mai rămas decât o umbră de legătură. Oroarea mă scaldă într-un 
alb fără sfârşit. Noi suntem cosmosul. Neamul nostru nu poate 
exista separat. Până şi separarea în perechi ne-a făcut mai slabi, 
mai vulnerabili. 


— Anok! Anok! strig, dar fără folos. 
A plecat. Mă întunec de furie şi derută. Anok a minţit. M-a 


minţit. Nu mi-a spus niciodată numele adevărat pe care şi-l 
alesese. Numai că... la fel am 

aveam nevoie să mă despărt: 


Privesc către Singular - care nu s-a despărțit în două. A fost aici 
de la început şi ne urmăreşte. într-o tăcere îngândurată. Pentru 
că nu s-a împărţit, pentru că nici măcar nu s-a gândit la asta, nu 
poate înţelege complexitatea emoţiilor noastre de acum, aşa cum 
nici noi nu i le mai putem înţelege cu adevărat pe ale sale. 


— Cum? întreb. Cum au obţinut destulă putere încât să 
facă asta? 

Singular curge mai aproape şi mă priveşte fără tulburare. Spre 
deosebire de noi, nu şi-a ales niciun nume, nimic care să 
marcheze o separare de noi. De restul cosmosului. 


Adoraţie, explică prin şoaptele de gheaţă ale spaţiului celui mai adânc şi 
mai întunecat. Celelalte sine ale voastre au descoperit puterea adoraţiei 
omeneşti. 


— Ne poţi ajuta? întreb. Ne poţi elibera? 


Nu... Vom rămâne în neutralitate, aşa cum am jurat. Aşa cum ne este țelul. 
Nu putem face altceva decât să păstrăm echilibrul, acum că v-aţi separat. 


Albastru vânăt negru. Disperare, durere, deznădejde. Acum 
emoţiile mele sunt pline de culorile acestea. Singular mă învăluie 
liniştitor, iar vastitatea sa o cuprinde cu uşurinţă pe a mea. Cât 
m-am micşorat cu trecerea mileniilor! Cât de mic sunt faţă de cât 
eram! Mă mângâie şi radiază nuanţe calde, alinătoare, de galben 


şi portocaliu. Are o prezenţă atât de familiară. Fiinţa sa emană 
atâta siguranţă. 


Nu cădea în disperare, Okot, spune prin vibrații. Putem oferi puţin sprijin ca 
să înclinăm balanţa. 


De ce ne-ai ajuta? întreb. Nu-i stă în fire să se amestece cu noi, ceilalți. 


Singular îşi freamătă esenţa. Acum că v-aţi separat, răspunde, 
trebuie să păstrăm echilibrul cu orice preţ. 


— Ce poţi face? 


Vă putem arăta cum să vă atrageţi adoraţia oamenilor de dincolo de văl... 


Mă trezesc în poala caldă a cuiva; soarele a coborât pe cer, iar 
peste veşmintele mele unduieşte un vânt molcom de seară. Când 
mă ridic în capul oaselor, derutată, îi găsesc pe ceilalţi adunaţi în 
grupuri mici pe spatele lui Ixa. Keita e în dreptul ţepilor de pe 
capul tovarăşului meu şi vorbeşte cu Rian. Doar Britta observă că 
m-am trezit. Ce-i drept, în poala ei stau de atâta timp. 


— Şi? întreabă, nerăbdătoare. Ce-oi văzut? 
Mă străduiesc să mă îndrept şi să-mi pun gândurile în ordine. 


Am văzut o mulţime de lucruri în timp ce pluteam prin mintea lui 
Okot şi multe n-au făcut decât să confirme ce ştiam deja. Dar cea 
mai importantă confirmare a venit din străfulgerările pe care le- 
am văzut în legătura dintre zei: armatele nenumărate care 
luptau, cadavrele semănate pe câmpuri. Mamele au avut toată 
dreptatea să-i închidă pe Idugu dincolo de văl. Odată ce zeii- 
bărbaţi au început să pornească războaie fără rost doar pentru 
propriul amuzament, să omoare milioane de oameni de dragul 
distracţiei, n-au mai meritat libertatea - deşi bietul Okot trebuia 
să fi fost scutit. El doar s-a întâmplat să fie acolo, un martor 
nevinovat măturat de tăvălugul faptelor fraţilor lui. 


Nu că acum ar mai fi nevinovat. 


Prezenţa lui a fost cea pe care am simţit-o în Zhushan, el se 
înfrupta pe 


nesăturate din sacrificiul bietelor fete, vocea lui am auzit-o pe 
străduţă imediat după moartea tatei. Chiar şi când mi-au vorbit 
Idugu, vocea lui era cea mai distinctă. Neîndurătorul, aşa şi-a 
spus. Oricâtă milă aş fi simţit altfel pentru el, nu poate rezista în 
faţa atâtor atrocități pe care le-a comis, fără îndoială, în mileniile 
de când a devenit prizonier. 


Iar acum înţeleg şi ce voia să spună Mâini-Albe când m-a 
îndemnat să verific numele lucrurilor. Numele divine conţin 
putere - îi leagă pe zeii înşişi. Păcat că nu le ştiu numele 
adevărate nici Auritelor, nici lui Idugu, ca să nu mai vorbesc de 
capacitatea de a le folosi. Ceea ce, fireşte, mă face să mă întreb 
de unde a ştiut Mâini-Albe să-mi dea indiciul, având în vedere că 
memoria o înşală mereu. 


Mă întorc spre Britta şi iau o gură de apă din plosca pe care mi-o 
întinde. 

— Vă explic tot când revenim pe pământ, spun, obosită. 
După mişcările greoaie ale lui Ixa, nu mai e mult. 


— Ne-a vizitat cumva Mâini-Albe cât am dormit? întreb. 


Nu-i stă în obicei Primei născute viclene să dispară atât de mult 
timp, cu atât mai puţin în momente atât de importante. 


Sunt uşurată când Britta scutură din cap. 
— Nu. Nici urmă de ea. 


— Dacă-i linişte, e bine, spun eu, optimistă. 
Mâini-Albe ne-ar informa imediat dacă armatele lui Idugu ar 
ataca deja Abeya. De asta nu mă îndoiesc nicio clipă. 


Dar cum nu ne-a avertizat încă, înseamnă că mai avem timp. 


Ixa scoate un sunet vibrant, semn că se pregăteşte să coboare, 
aşa că mă ţin bine şi privesc în jur, fascinată. Nu am mai venit 


niciodată pe drumul acesta. Când eram în campanie, nu vedeam 
decât nisip şi dune care se unduiau în depărtare. Acum soarele 
luminează cu un portocaliu capricios pâlcuri imense 


de baobabi, iar cerul care se întunecă rapid e pictat cu dâre de 
mov şi auriu. De cum Ixa atinge pământul, Keita sare de pe el şi 
vine repede la mine. 


— Te simţi bine, Deka? întreabă, cu muşchii încordaţi. 

Ori de câte ori are sentimente prea intense, Keita le ține strâns 
înăuntrul lui, ca să nu se reverse. Trebuie să fie foarte îngrijorat, 
ceea ce Înseamnă că toată lumea e extrem de tensionată, nu doar 
la gândul că armatele lui Idugu ar putea ataca Abeya chiar acum, 
ci şi fiindcă nu ştim cum vom fi primiţi acolo. Dar după tot ce am 
văzut, nu-mi mai fac atâtea griji pentru lucrurile acestea. 
Adevărata întrebare pe care cred că ar trebui să ne-o punem este 
dacă vrem să rămânem alături de mame. După atâta manipulare şi 
minciuni, eu, una, sunt aproape sigură că nu vreau, dar încă nu am 
toate răspunsurile. încă nu înțeleg ce era cu siluetele acelea pe 
care le-a văzut Anok căzând în prăpastie când mă uitam în 
amintirile ei, Încă nu pricep ce legătură au cu cataclismul despre 
care mi-a spus Mâini-Albe. Poate dacă mă cufund din nou în 
amintirile lui Idugu, voi găsi explicații, dar având în vedere de cât 
timp am avut nevoie de data asta, aproape o zi întreagă, nu sunt 
sigură că ar fi bine să risc acum. 


îmi reazem fruntea de a lui Keita şi dau din cap. 
— Mă simt bine, îi spun şi îl îmbrăţişez. 


Ne despărţim când coboară şi ceilalţi, apoi Ixa începe să se 
transforme, numai că acum, în loc de forma lui obişnuită de pisoi 
sau cea adevărată, de taur, e cât unul dintre leopardanii cu coarne 
şi pete albastre care stau la pândă prin jungle noaptea, numai 
forţă zveltă. Albastrul odinioară uniform al solzilor lui e brăzdat de 
dungi aurii, iar în jurul ochilor poartă noi semne de aur. Tot aur se 
vede şi în ţepii care-i erup în linie dreaptă de la cap până la coadă. 


Mă holbez la el, plină de admiraţie. Ixa! spun, grăbindu-mă să mă 
apropii. 
Eşti o frumuseţe! 


Când îmi pune labele pe piept ca să mă lingă pe faţă cu o limbă 
aspră şi înţepătoare, mă clatin în spate de cât de greu e. Acum e 
practic enorm, dar se crede tot pui. Ixa drăguţ, aprobă el, deşi 
gândurile îi sună obosite. 


Da, eşti un drăguţ, îi spun, sărutându-i urechile. Eşti cea mai drăguță 
fiinţă din câte am văzut. Dar nu cred că o să mai fiu în stare să te car pe 
umeri. 


încuviinţează şi se lasă jos. Ixa nu vrea cărat. Ixa obosit acum. 
Ixa doarme, spune, apoi se îndepărtează. Se trânteşte lângă 
trunchiul unui baobab masiv, apoi prin aer răsună sforăituri 
uşoare. 


Când îmi întorc atenţia spre ceilalţi, îi văd că se adună în 
jurul meu, cu o mulţime de emoţii scânteindu-le în ochi: 
curiozitate, nelinişte, teamă. 


— Haideţi, le spun, făcând un pas înainte. Am multe să vă 
spun. 


îi conduc spre cel mai mare baobab, ale cărui frunze rare nu 
reuşesc să oprească lumina pe care o revarsă razele soarelui la 
apus. Astfel de baobabi servesc drept locuri de întâlnire nu 
pentru că ar da umbră, ci pentru că au rădăcini adânci. Sunt 
bătrâni de milenii, iar să stai sub unul dintre ei e ca şi cum te-ai 
afla în prezenţa unei bunici venerabile care este martoră la toate. 
Keita se aşază lângă trunchiul de un cenuşiu-argintiu şi bate cu 
palma locul de lângă el. Mă duc acolo şi-mi odihnesc capul pe 
umerii lui. Simpla atingere a pielii lui mă linişteşte. Ca atunci 
când sunt cu Britta. Şi ea e alături de mine, bătând din picior de 
nerăbdare, dar mai întârzii puţin în încercarea de a exprima în 
cuvinte ce am văzut. 


— Alaki şi jatu se trag şi din Aurite, şi din Idugu, spun în 
cele din urmă. Auritele sunt mamele noastre, într-adevăr, dar 
Idugu sunt taţii noştri. Au avut un rol egal în crearea noastră. 


în întuneric se lasă tăcerea, întreruptă doar de cârâitul 
broaştelor şi de cântecul greierilor. Cu toţii ne aşteptam să 
fie aşa, dar vestea e la fel de devastatoare pentru ceilalţi 
cum a fost şi pentru mine. Acalan vorbeşte primul. 


— Deci mamele chiar au minţit în tot ce ne-au spus, 
rosteşte el cu voce înceată, iar pe faţa lui se vede cât de 


trădat se simte. 


Aprob. 


— Se pare că îi uneşte pe unii de ceilalți o afinitate, o 
legătură asemănătoare 


cu cea dintre indolo, numai că acum e întinsă până la limită. Iar 
Idugu au de gând s-o rupă de tot. 


Belcalis se încruntă la auzul cuvintelor mele. 


— Dar asta n-ar însemna că s-ar omori şi pe ei, şi pe 
mame? întreabă ea. Sunt la fel ca indolo, nu-i aşa? 


Când confirm cu o înclinare din cap, le explică celorlalţi: 


— Dacă omori o parte dintr-un indolo, o omori şi pe 
cealaltă. Deci dacă Auritele şi Idugu sunt legaţi, când mor unii, 
vor muri şi ceilalţi. 


— Idugu au un plan pentru asta. Planul sunt eu. 
Văzându-i pe ceilalţi cum se încruntă, nedumeriţi, continui: 


— Mi-au spus că eu sunt angoro, sursa de putere despre 
care vorbeau Auritele. 


— Stai aşa, ce? întreabă Britta, care pare năucită de 
idee. Cum adică tu eşti angoro? 


— Idugu au spus că mamele m-au trimis să-i omor, 
vorbesc eu mai departe, că în colierul ansetha era ceva care m- 
ar fi făcut să nu ezit şi tocmai pentru asta aveau ei simboluri 
kaduth peste tot. Kaduth bloca puterea mamelor şi-mi dădea 
libertatea să gândesc şi să aleg, de-asta am reuşit să rezist la 
condiţionarea pe care mi-au impus-o ele. Mi-au mai spus şi că 
cele care au închis Hemaira faţă de exterior au fost mamele. 
N'goma nu există. Puterea lor era cea care ne ardea, de la 
început. 


Tăcerea e absolută acum; toată lumea cugetă la spusele mele. în 
cele din urmă, vorbeşte Acalan. 


— De ce? întreabă el, pierdut. De ce să facă aşa ceva? 
— Nu e evident? spune Belcalis. Pentru control. De când 
au venit în Otera, zeii ne controlează. Mai întâi mamele au 
hotărât ca, pentru că ele aleseseră să 

Dau din cap, confirmând tot ce a spus. Apoi mă mut de pe un picior 
pe altul. 
— Mai e ceva. 


— Acuma ce mai e? oftează Adwapa. 

— Exista un al cincilea zeu, care nu s-a împărţit în două, 
precum ceilalţi, a rămas deoparte. Ceilalţi zei îi spuneau 

Singular. 

La auzul veştii, toată lumea se îndreaptă de spate, cu atenţia 
încordată. 

— Şi mai e aici? întreabă Li, având pe chip o expresie plină 
de speranţă. 

— Mai sunt, îl corectez. Vorbim mai degrabă de o 

prezenţă decât de o entitate anume. 


Apoi ridic din umeri. 


— Şi habar n-am dacă mai sunt aici. Nu ştiu decât că au 
rămas în neutralitate şi au considerat că sarcina lor era să 
păstreze echilibrul în lume, aşa că au continuat să stea acolo, 
dincolo de văl. 


— Deci ne sunt aliați. 
Li pare uşurat. Eu dau din umeri din nou. 
— Nu ştiu. Păreau să fie cumva mai presus de 


toate,de fapt.De parcă nu le 
păsa decât de echilibru, mai mult decât orice. 


— Dar toți facem parte din lume, spune Britta. 
Nu 
să nu conteze şi 
asta. Nu se poate. 


Ridic iarăşi din umeri. 

— Nu ştiu. în continuare nu înţeleg multe despre ei. Dar 
un lucru ştiu: de ce se luptă zeii pentru putere. Mamele i-au 
secătuit pe Idugu de ea când i-au închis dincolo de văl, aşa că, 
drept reacţie, Idugu l-au inventat pe Oyomo ca să se hrănească 
cu veneraţia oamenilor pentru el, doar că, nefiind numele lor 
adevărat, n-au obţinut câtă putere le trebuia. 


Mă uit la ceilalţi, în încercarea de a le transmite cât e de 
important ceea ce urmează să spun. 


— Pentru zei, numele adevărate sunt totul. Dacă le 
cunoşti numele, poţi chiar să le comanzi. 


— Şi Idugu ştiu numele adevărate ale Auritelor? 
întrebarea vine de la Belcalis. 
Scutur din cap. 


— Nu, niciuna din părţi nu ştie numele celeilalte. 


— Dar tu le vezi amintirile, spune Britta, însufleţită de 
speranţă. Ai putea să le afli numele. 


Dau din cap în semn că nu. 


— Şi chiar dacă aş putea, numele lor nu sunt cuvinte. 
Sunt culori, emoţii - chiar nori. O fiinţă umană nu poate nici să 
viseze că le-ar putea exprima. 


— Dar tu nu eşti fiinţă umană, Deka, spune Britta, 
încruntată. Şi nici alaki nu eşti, deşi îţi place să te prefaci. 


— Eşti mai aproape de ele decât de noi, adaugă Belcalis. 
Tu i-ai făcut pe jatu nemuritori, pentru numele Nesfârşituluui. Ce 
alte puteri mai ai? 


Să omor zei... Gândul îmi provoacă un fior de frică. 


— Cred că întrebarea mai importantă e: acum unde 
mergem? întreabă Lamin 


= cu voce joasă. 


— Mai avem mai puțin de o zi până la Abeya. Ne 
trebuie un plan, adaugă Kweku. 


Mă gândesc câteva clipe. 


— Înainte să plec, Anok a avut grijă să-mi spună despre 
esența divină din colierul ansetha, ca să-i văd amintirile. Cred că 
ea a vrut să aflu toate astea, a vrut să plec în călătoria asta. La 
fel şi Okot, echivalentul masculin al lui Anok - ale lui erau 
amintirile pe care le-am văzut acum. Chiar şi cu toată furia, a 
vrut să înţeleg ce l-a făcut să fie aşa. Nu pot să nu mă întreb dacă 
nu cumva motivul e că cei doi vor un compromis. O reconciliere. 
Poate e singurul lucru pe care putem să-l facem: să ajutăm 
ambele tabere să se unească. 


— Sau s-o ajutăm pe una s-o omoare pe cealaltă. 
Cuvintele lui Keita mă străpung ca o suliță prin inimă, fiindcă îmi 
amintesc ce a spus Mâini-Albe: Când zeii dansează, omenirea 
tremură. lar dacă Auritele şi Idugu nu-şi pot domoli ranchiuna, 
au să danseze până distrug toată Otera cu furia lor. 


— Se prea poate, spun în cele din urmă, deşi cuvintele 
mă umplu groază, dar eu un lucru ştiu: mamele probabil şi-au dat 
seama deja de tot ce am descoperit noi. S-ar putea să ne 
urmărească chiar acum. 


Le-am văzut de nenumărate ori cum o fac, cum privesc în 
depărtare ca să vadă ce fac alţii. Le consumă enorm de mult 
din putere, aşa că nu încearcă prea des, dar o vor face dacă 
sunt suficient de îngrijorate. 


— Eu zic să mergem să vorbim cu ele, să încercăm să 
găsim o soluţie. 


— Şi crezi că o să asculte? 


Dau din umeri, fiindcă n-am niciun răspuns pentru Britta. Cine 
ştie ce vor face mamele. 


Acum le cunoaştem secretele, am înţeles că nu sunt atât de 
puternice pe cât 


susțineau. Nimănui nu-i face plăcere să fie expus aşa - cu atât 
mai puţin zeilor. Cu atât mai puţin când eu nu mai port colierul 
ansetha prin care mă controlau. E ascuns şi acum într-un sac, 
sub roba mea, dar nu mă îndur să mi-l pun. Nu sunt în stare să-l 
port la gât cu mândrie, ca pe vremuri. 


După câte am aflat, nu le voi mai lăsa niciodată pe mame să mă 
controleze. Dar asta nu înseamnă că nu voi mai trăi niciodată în 
pace cu ele. S-ar putea să reuşesc chiar să rămân alături de ele, 
asta dacă şi-au păstrat hotărârea de a construi o Otera mai bună. 
Dar dacă nu... 


Următoarele câteva ore îmi vor spune pe ce cale să apuc, oricum. 
Sper doar să putem supravieţui şi eu, şi prietenii mei. 

îi privesc în timp ce mă ridic, ca să pun capăt discuţiei. 

— Mă duc să încerc să exersez deschisul uşilor, îi anunţ. 


Cine ştie, poate chiar voi reuşi să deschid una înainte să ajungem 
la mame mâine. 

doua zi se ivesc munţii N'Oyo, cu piscurile împădurite înălțate 
în depărtare, iar în mijlocul lor Templul Auritelor, un grăunte 
minuscul de aur. îl văd de unde stau, pe ceafa lui Ixa, dar pentru 
prima oară din ziua când am fost adusă aici, făcută bucăţi, acum 
aproape o jumătate de an, apariţia lui numi umple inima de 
bucurie. Dimpotrivă, mă simt plină de îndoieli şi griji. Ce fac 
Idugu? Au atacat deja templele din Abeya? Şi mamele - cum vor 
reacţiona când mă voi înfăţişa din nou lor? Mă vor izgoni? Mă 
vor primi cu drag? Vor promite să se îndrepte? Prin minte îmi 
scânteiază un firicel firav de speranţă şi scot la lumină colierul 
ansetha, îi cântăresc în mână greutatea rece şi apăsătoare ca 
întotdeauna. Răceala puterii lui e subtilă în încercarea ei de a se 
strecura în mine. Dar îmi simt deja gândurile cum devin greoaie, 
la fel şi corpul. Prezenţa lui nu mă lasă să uit: speranţele mele 
pentru mame sunt ca ale unui copil care-şi doreşte cu înfrigurare 
să fie liniştit de părinţi. Realitatea e asta. 


Britta aruncă o privire spre colier, tulburată. 
— De ce te joci cu aia? 


Mă uit în jos la el. 

— Mă tot gândesc: de ce au mințit mamele? Dacă chiar 
sunt angoro, puterea care ucide zei, n-ar avea tot interesul să-mi 
spună adevărul, sau măcar o parte din el, ca să mă poată folosi 
împotriva lui Idugu? Doar le iubeam, aş fi făcut orice pentru ele, 
şi atunci de ce? 


Belcalis continuă întrebarea mea cu una proprie. 


— V-aţi întrebat vreodată de ce Melanis e singura alaki 
în afară de noi care şi-a recăpătat darurile? 


— Nu, răspund, ridicând din umeri. Până la urmă şi le vor 


primi înapoi toate. Cel puţin aşa mi-au spus mamele. 


— Dar de ce a fost Melanis prima? întreabă ea apăsat. De 
ce nu Mâini-Albe, de exemplu? Ea e cea mai în vârstă alaki. 


îmi dau seama din expresia lui Belcalis că încearcă să-mi 
sugereze ceva. Dar sunt prea obosită şi prea neliniştită să mă joc 
de-a ghicitorile. Oftez. 


— Nu mai bine spui direct ce... 


Mă opresc când suflă pe lângă mine o frântură de amintire. 
Prima oară când am atins-o pe Melanis am simţi ceva extrem de 
ciudat. Parcă m-a străbătut un fulger. Nu-mi vine să cred că 
aproape uitasem. 


— Am atins-o, spun eu, uimită. Am atins-o când încă se 
vindeca. 

Gândurile îmi sunt un iureş nebun, toate se aşază în sfârşit cap la 
cap. Credeam că senzația care m-a zguduit atunci a fost pentru 
că am plonjat în amintirile lui Melanis, dar dacă motivul a fost 
altul? Dacă era de fapt puterea mea care o trezea pe a ei? 
Puterea pe care mi-au spus Idugu că o am. 


întotdeauna tu ai fost - aşa mi-au spus şi seniorul Kadiri, şi Keita. 
Oare asta voiau să spună? 


— De la început, de când ai văzut prima oară semnul 
kaduth în Oyomosin, ai început să te schimbi, spune Belcalis. I- 
ai înviat pe noii jatu. Eşti mai rapidă, mai puternică. Ai folosit 
chiar şi uşile puţin... 


— Şi nici că am mai reuşit de atunci, spun cu 
amărăciune, gândindu-mă la noaptea trecută şi dimineaţa 
asta, când am încercat, din nou fără succes, să repet ce am 
făcut în Marele Templu şi la Warthu Bera. 


— Iar de atunci devii tot mai puternică şi mai puternică, 


mai ales de când ţi-ai scos colierul ansetha. 


— Staţi aşa, suspină Britta şi face ochii mari, copleşită de 
intensitatea 


revelaţiei. La fel şi noi! Până să-ţi scoţi tu ansetha, de-abia dacă 
eram în stare să modelez o pietricică. După aia... 


— Ai creat adăposturile de parcă erau o nimica toată! 
exclam eu, amintindu-mi. 


— Şi eu mi-am aurit tot corpul şi l-am folosit ca pe un 
scut când eram la Warthu Bera, adaugă Belcalis, apoi se 
gândeşte. Stai, ia să văd ceva. 


îşi scoate pumnalul din teacă şi se taie în palmă. 

— Uite, spune cu respirația întretăiată. 

Sângele iese la iveală pe piele, ca şi mai înainte, dar mişcarea îi e 
mai lentă, chinuită. Se opreşte chiar înainte de încheietura 
mâinii. 

Tremurând, înfăşor repede colierul ansetha în pânza lui, cum a 
stat şi până acum, ca să nu-mi atingă pielea. 


— Mai încearcă, o îndemn. 


Belcalis dă din cap, strânge pumnul ca să-i curgă iar sângele, 
apoi întinde braţul. Sângele se pune în mişcare imediat şi 
alunecă iute pe braţ în jos, până la umăr, întărindu-se în timp ce 
înaintează. De cum dezvelesc colierul ansetha şi apăs un deget 
pe el, însă, se poticneşte din nou. 


— Stai să încerc şi eu, spune Britta, scoțând o pietricică din 
robă. 


Cât timp ating eu colierul ansetha, de-abia dacă reuşeşte să-i 
schimbe forma, dar de îndată ce îmi iau degetele de pe el, îi 
apare în mâini un pumnal lucitor şi ascuţit de piatră. 


Icneşte. 


— Tu eşti, spune ea. Tu ne faci mai puternice. Tu ne dai 
puteri, nu ele. 


— De-asta te-au mințit, spune Belcalis pe un ton hotărât. 
Pentru că la tine e puterea. 


Ridică mâna, trage aer în piept şi sângele i se retrage înapoi în 
palmă, iar rana i se vindecă de parcă n-ar fi fost. Nici nu e nevoie 
să privesc în ea cu ajutorul stării de luptă ca să ştiu că acum îşi 
controlează perfect darul. 


Mă uit în jos la colierul ansetha de parcă ar fi un şarpe gata să 
atace. Şi într-un fel şi este. Ce bucuroase au fost mamele când mi 
l-au dăruit, cât de mândre au fost când îl purtam de parcă era 
însăşi coroana Oterei. Şi în tot acest timp se foloseau de el ca să 
mă izoleze de puterile mele, ca să ascundă cine sunt de fapt. 


Eu sunt Nuru, singurul copil născut din toate patru - aşa mi-au 
spus mamele dintotdeauna. Dar acum că mă gândesc, şi asta 
putea fi o minciună. N-am vrut să accept viziunea pe care mi-au 
înfăţişat-o Idugu, cu ploaia de aur care cădea din cer, nici măcar 
n-am înţeles ce vedeam, dacă e să fiu sinceră. Dar trebuie să 
încerc. Trebuie să răzbesc până la adevărul real despre cine şi ce 
sunt. Chiar când mă gândesc la asta, săgetează pe lângă mine 
altă amintire: privirea lipsită de emoție cu care îl fixau Singular 
pe Okot. Nu-mi amintesc cum arăta al cincilea zeu oteran, nici 
măcar nu-mi pot imagina propriu-zis existenţa sa, dar un lucru 
ţin minte: dădea senzaţia de siguranţă. O senzaţie cumva 
familiară, oricât de îndepărtată de a mea i-ar fi existenţa. 


Mă agăţ de sentimentul acesta. Nu cunosc adevărul despre ce 
pretind Idugu că aş fi. Nu ştiu nici măcar ce se va întâmpla când 
ajungem la mame. Dar atâta lucru ştiu: dacă ziua de azi nu 
merge bine, mai există o ultimă zeitate care se ascunde undeva 
în Otera. O fiinţă care poate înclina Balanța. Singular. lar dacă 
totul se năruie şi întregul imperiu arde din temelii, să sperăm că 
va vedea ce se întâmplă şi va acţiona pentru a restabili echilibrul 
în Otera. 

Brani că ceva e foarte greşit ne cuprinde de cum ajungem la 
alurile de la poalele munţilor N'Oyo. Eu şi Keita stăm pe coada 
lui Ixa, ghemuliţi unul în braţele celuilalt, când o simt: forţa 
subită din aer, greutatea respingătoare pe care o recunosc 
imediat. Idugu. Nu ştiu cum, dar sunt aici, toţi patru, plutesc 
invizibili peste munte, o prezenţă uleioasă, întunecată, în aerul 
de seară târzie. Dar cum? îi credeam prizonieri în continuare în 
templul lor, încătuşaţi de aurul care le leagă trupurile de atâta 
vreme. Evident, nu e aşa, pentru că dintr-odată puterea lor e 
copleşitor de prezentă, o urâţenie care pângăreşte însuşi aerul 
pe care-l respir. Din ea radiază emoţii: ură, furie, invidie. Idugu 
sunt pregătiţi să-şi atace perechile. Bătălia de care mă temeam a 
şi sosit. 


Mă smulg din braţele lui Keita, panicată, tot încercând să înţeleg 
cum e posibil aşa ceva, dar între timp îmi cad ochii pe ceva 
îngrozitor: o gaură enormă în râul de sticlă care înconjoară 
munţii. De când au creat mamele înflorirea, râul le-a stat pavăză, 
un semnal vizibil al creşterii puterii lor. Dar mare parte din ela 
fost aruncată în aer, iar acum prin locul unde odinioară şerpuiau 
pe sub nisipuri sulițe negre zimţuite sunt presărate aşchii de 
obsidian. 


— Nu..., şoptesc, îngrozită. 


— Ce e asta, Deka? întreabă Keita, alarmat de agitația mea 


— Idugu! Au venit! 
— Ce? Cum? 


— Nu ştiu! 

Chiar în timp ce rostesc cuvintele, mă străfulgera amintirile: 
mâna de aur gigantică a lui Idugu care se întindea spre mine în 
templu; prezența lui Okot, 


care deja părea să apară ori de câte ori mă aflam în apropierea 
credincioşilor lui. înjur printre dinţi, blestemându-mi prostia. 
Toantă de Deka, credeai că Idugu au fost vreodată ferecaţi în 
aurul care-i îmbracă. De la început au fost liberi, descătuşaţi din 
clipa în care le-am eliberat eu pe Aurite din închisorile lor, 
pentru că de la bun început nu aurul i-a ţinut în loc... ci legătura 
care-i uneşte de mame. Iar eu i-am eliberat, aşa cum le-am 
eliberat pe mame. Cât trebuie să fi râs când am presupus că nu 
se puteau mişca din templul lor. 


— Coboară, îi strig lui Ixa. 


Tovarăşul meu uriaş se conformează repede şi aterizează pe 
nisip cu o bufnitură puternică. Toată lumea sare de pe el şi 
priveşte în jur, alarmată. 

Râul de sticlă deja are o breşă. 


— S-ar părea că a trecut pe-aici o armată, spune Lamin, 
îngustând ochii, când vine lângă mine şi Keita la malul râului. 


Se pricepe să ia urma, e cel mai bun din grupul nostru. 
îngenunchează să cerceteze distrugerea, în întunericul care se 
îndeseşte cu repeziciune. 


— Probabil l-au spart cu balistele. Avansează repede. 
După ritm, soldaţii ar fi trebuit să ajungă deja în munţi. 


Britta ridică privirea şi se încruntă. 


— N-are sens. Dacă urcă o armată într-acolo, de ce nu se- 
aud alarmele? 

Mijesc ochii: are dreptate. Nu e nicio mişcare în frunzişul 
junglei, niciun zgomot. Dacă ar urca muntele o armată, ar fi 
mare tevatură printre vietăţile de acolo, păsările ar zburătăci, 
lemurii şi leopardanii ar fugi toţi să se pună la adăpost. Şi totuşi, 
la Templul Auritelor pare să domnească pacea: nici vorbă de 
tobe sau de lumini. E straniu: mamele au instalat mii de sisteme 
de avertizare şi alarme când au reconstruit baza din N'Oyo, dar 
nu simt nici măcar unul. Parcă cineva a amortizat totul pe munte. 
Ia stai... Mi se îngustează ochii când o observ: în jurul vârfurilor 


munţilor N'Oyo pluteşte o pâclă. Un ochi mai puţin antrenat ar 
lua-o drept ceața serii, dar eu ştiu ce ştiu. 


— Idugu sunt! 


Răspunsul mi se revarsă singur pe buze. 
— Probabil ascund armata care urcă! 


Deci de aceea au fost atât de zgârciţi cu puterea lor mai înainte 
şi n-au folosit decât minimumul necesar ca să-mi vorbească şi să 
deschidă uşi către templele lor. Nu era vorba că erau cu mult 
mai slabi decât zeițele; doar că aveau răbdare. E nevoie deo 
cantitate imensă de energie ca să acoperi ce se întâmplă pe un 
munte întreg. Să disimulezi urcarea a armate întregi, fără să 
prindă de veste alaki şi fără să se trezească zeițele, nu e puţin 
lucru. în mod sigur au plănuit toate astea cu foarte mare grijă de 
multă vreme. 


Mă arunc grăbită în starea profundă de luptă şi-mi încordez 
simţurile cât pot, în încercarea de a răzbate prin pătura de 
linişte, prin iluzia creată de Idugu... până ce, în sfârşit, aud: 
ecou îndepărtat de paşi. Doar că nu vine de pe munte, cum mă 
aşteptam, ci de la poalele dealurilor de sub ei. Armata lui Idugu 
încă n-a înaintat prea mult pe muntele zeiţelor. Şi nici nu pare 
să aibă de gând. Paşii aceia nu sunt marşul uniform al unei 
armate care se îndreaptă spre destinaţie. Sunt mai şovăitori. 
Caută ceva. 


Ce fac? 
N-am timp să mă întreb prea mult. Dau fuga la Ixa. 


— Trebuie să mergem, spun, făcându-le semn celorlalți. 
Ixa dă din cap. Deka, sus, acceptă el, îngenunchind ca să ne 


putem urca pe spinarea lui. 

— Ce mai aşteptaţi? întreb când ceilalţi întârzie. Urcaţi-vă! 
începe o agitaţie frenetică şi toată lumea se grăbeşte să se 

caţăre pe Ixa. Mă grăbesc şi eu să-mi iau locul în spatele ţepului 
care-i creşte din mijlocul capului. 

— Toată lumea gata? întreb. 

— Da, spune repede Britta. 


Mă întorc spre Ixa. Hai. 


Se ridică o coloană de praf când Ixa se împinge de la pământ şi 
se înalţă. Sunt suficiente câteva bătăi din aripi ca să zărim 
armata de pe dealuri. Simt o zvâcnire surdă în ceafă când văd 
miile şi miile de jatu adevăraţi şi de Lepădaţi în armura lor 
distinctivă, cu kaduth gravat pe platoşe, ca să nu-i atingă 
puterea mea. Sunt atât de mulţi încât mi se opreşte răsuflarea în 
piept şi fac ochii mari. De unde au venit atâţia jatu adevăraţi? 
Idugu trebuie să-i fi adunat de mult din rândurile armatelor pe 
care le-au format prin toată Otera, ca să-i ţină ascunşi pentru 
ziua de azi. 


Mă forţez să înghit în sec, în ciuda uscăciunii din gură, şi 
estimez repede numărul şi armamentul trupelor - orice-mi poate 
da mai multe informaţii despre strategia de atac pe care au 
gândit-o Idugu. O armată atât de mare nu poate însemna decât 
un lucru: anihilare completă şi definitivă. Dar nu şi pentru 
mame. Mă copleşeşte o teroare pură când înţeleg: Idugu nu le 
pot omori pe mame fără să se omoare pe ei înşişi, dar le pot 
ucide toţi copiii. Pot lua viaţa tuturor celor care le închină 
zeiţelor veneraţia de care au nevoie. Nu e necesar să ridice un 
deget împotriva mamelor; e suficient să le înfometeze până li se 
supun. Rămân cu ochii la armată, gândind cu frenezie, cu inima 
bătându-mi nebuneşte, până când, dintr-odată, observ ceva 
ciudat. Pe latura muntelui, un contingent de Lepădaţi e adunat 
în jurul unei gropi gigantice săpate în coasta lui. 


Imaginea îmi e atât de cunoscută, încât îmi trebuie câteva clipe 
până să înţeleg ce fac: scot încă unul din neamul lor din 
măruntaiele muntelui. Cel puţin aşa arată silueta uriaşă, vineţie, 
care se conturează în pământ. 


= CE FAC URLĂTORII-MORŢII DE COLO? 


Keita e nevoit să strige ca să se facă auzit împotriva vântului, 
care ne biciuieşte agresiv feţele în zborul lui Ixa spre vârful 
muntelui. 


încordez şi mai tare privirea, ca să mă asigur că am văzut bine. 


— SCOT ALŢI LEPĂDAŢI DIN MUNTE! 
Dar de ce? încearcă să ajungă în Abeya pe sub pământ? Prin 


groapa aceea vor 


să intre pe sub munte fără să prindă de veste mamele? Din nu 
ştiu ce motiv, nu cred că e aşa. Un gând îmi dă ghes, ceva ce 
trebuie să-mi amintesc. încerc să mă uit din nou atent la 
urlătorii-morţii, dar se aud strigăte, urmate de bătăi de tobe 
frenetice. Ne-au observat comandanții jatu şi întorc balistele 
spre noi. 


Atenţie, Ixa! strig când un bolovan e aruncat în direcţia noastră. 


Ixa se înclină imediat într-o parte şi corpul lui se fereşte cu 
uşurinţă, în ciuda mărimii lui. Săgetează şi fentează, urcând tot 
mai sus spre vârf, până când ieşim din raza proiectilelor. Deja 
mişcările i-au devenit mai greoaie, iar respiraţia îi e tot mai 
chinuită. A zburat toată ziua, aproape că şi-a atins limita. 


Mai avem puţin, Ixa, îl încurajez. Poţi să faci asta. 
Deka, răspunde el obosit, luptându-se să înainteze. 


Trupele care păzesc perimetrul par şocate când Ixa se 
prăbuşeşte pe zona de aterizare de dincolo de lac, prea epuizat 
să meargă mai departe. Aici, pâcla e şi mai deasă decât la 
poalele muntelui, deci nu mă mir că nu l-au văzut. 

Acum se învălătuceşte în jurul meu şi-mi amorţeşte simţurile. 
Numai Nesfârşitul ştie ce le face celorlalţi. Ce le face mamelor. 


Dacă le amorţeşte şi lor simţurile, dacă le adoarme ca să nu-şi dea seama 
ce se întâmplă în jurul lor? Descalec repede, cu faţa întunecată. 


— Pregătiţi-vă de luptă! comand. Jatu urcă muntele 
chiar acum şi aduc cu ei urlători-ai-morții. 


— Dar..., face o santinelă, cu gura căscată. 

— Pregătiţi-vă de luptă. Vă comandă Num! ACUM! mă 
răstesc. 

Femeia o rupe la fugă imediat. 


= DAŢI ALARMA! strigă ea. SUNTEM ATACAȚI! DAŢI 


ALARMA! 


în timp ce santinelele încep să alerge de colo-colo, eu mă întorc 
spre Ixa, care respiră atât de greoi, încât aproape i se zguduie 
coastele de forţa răsuflării. Te 


simţi bine, Ixa? întreb. 
Reuşeşte să dea din cap că da. 


Treci în forma de pisoi şi ascunde-te până-ţi recapeţi puterile. Poţi ? 

Dă din cap din nou, micşorându-se deja. De cum pleacă să se 
ascundă în frunziş, mă grăbesc să-mi ajung din urmă prietenii, 
ajunşi pe malul lacului, unde se formează podul de apă: deja i se 
conturează scândurile şi balustrada. Mă reped într-acolo, 
nerăbdătoare să ajung. Dar apoi se prăbuşeşte. Năucită, mă 
opresc, apoi mai fac un pas spre apă. Nimic. Suprafaţa nici 
măcar nu mişcă. 


Mă trece un fior. Podul de apă se formează doar pentru cei loiali 
zeiţelor. Britta se întoarce spre mine şi dă din cap. 


— încerc eu, spune şi înaintează până la malul apei. 


Podul începe să se construiască, dar apoi se prăbuşeşte la fel de 
repede cum a apărut. Parcă ar fi nesigur, parcă s-ar răzgândi în 
ultima clipă. 


— Lăsaţi-mă pe mine, spune Adwapa, făcându-şi loc în față. 


Merge în dreptul podului. Nimic. Podul nici măcar nu încearcă să 
se ridice. 


Tăcerea a ajuns atât de încordată, încât nici nu suntem în stare 
să ne privim în ochi. 


— Nu iese podul, şopteşte Britta, îngrozită. De ce nu iese 
podul? 

— Ştii şi tu de ce. 

Ochii lui Belcalis rătăcesc spre ceilalți din grup. 


— Toți ştim de ce. 


Pentru că le-am pus la îndoială... 


Simt privirile lungi ale santinelelor, sunt conştientă că toată 
lumea din jur ne fixează. Mă întorc sfidătoare spre ceilalţi. 


— Eu, una, nu ştiu nimic. Doar că trebuie să ajung la 
mame. 
Cu sau fără pod, trebuie să găsesc o cale să trec... 


în mijlocul lacului se formează o undă care se întinde. Trag aer în 
piept, surprinsă. Ababa! Uitasem că e aici şi rătăceşte în tăcere 
prin adâncuri. Bat cu degetele în apă, imitând modelul pe care l- 
am văzut la Anok, şi mă cuprinde uşurarea când apa e străbătută 
de o undă care-mi răspunde. O privesc şi în mine prinde formă o 
bănuială bruscă. Oare de-asta mi-a arătat Anok cum să-l chem pe 
Ababa? Se aştepta la ce se întâmplă acum? Alung gândul acesta 
când prin aer trece o reverberaţie joasă, apa e despicată de solzi 
cenuşii ca fierul, iar din adâncuri se ridică un cap masiv, 
reptilian. 


Ababa. Vine. 


— Pe ouăle lui Baba Dorie, ce mai e şi aia? spune poticnit 
Li. 

— Ababa, răspund şi zâmbesc când creatura gigantică îşi 
odihneşte capul pe mal. 


Mă apropii şi mângâi vârful unei nări monstruoase. 
— Bună, Îl salut. 


Ababa pufneşte, scăldându-mă într-un val de aer cald şi umed 
care miroase vag a peşte. 


— Am nevoie să-ți cer o favoare. 

încă o pufnitură de aer cald. Se pare că Ababa ascultă. 

— Mă poţi duce dincolo, cu prietenii mei? întreb, făcând 
semn spre ceilalţi. Doi ochi galbeni, de reptilă, clipesc alene a 


încuviinţare. 


Mă întorc spre prietenii mei. 


— Urcaţi-vă. 

Toată lumea se apropie de vietate, mai puţin Britta, care s-a albit la 
faţă. 

— Nu. Nu. Pân-aici. 

Mă încrunt. 


— Nu înțeleg. Tocmai ce l-ai călărit pe Ixa. 

— Exact. Tocmai ce l-oi călărit pe Ixa. Te iubesc, Deka, 
dar asta nu fac. Deja oi fost tocma-n cer, ceea ce, apropo, nu e 
normal - nu e normal - şi acuma vrei să mă urc pe chestia aia 
care are nişte fălci de zece ori cât mine întreagă şi nici măcar n- 
oi schimbat o vorbă cu ea. Şi toţi ştim ce se-ntâmplă cu cine 
cade-n lacul ăsta - cu cine nu e primit de podul de apă. Nu, nu 
pot. Refuz. 


— Britta..., încep eu, dar Li vine la ea şi-i întinde mâna. 


— Sunt aici, spune el, pe un ton liniştitor. Am eu grijă să 
nu păţeşti nimic. Şi Deka la fel, doar ştii. 

Mă cuprinde o senzaţie ciudată când Britta se uită în jos la mâna 
lui Li, apoi ridică privirea spre faţa lui. Când îl ia de mână, îmi 
dau seama în sfârşit ce simt: tristeţe. Nu mai sunt eu toată lumea 
Brittei. 


De atâta vreme nu m-a avut decât pe mine. Şi pe Keita, 
bineînţeles. Dar acum mai e şi Li. 


Văd asta în ochii ei, când îl fixează lung. 
— Promiţi? 
Li dă din cap. 


— Promit. 


îl lasă s-o tragă înainte. 
Pe când cei doi se îndreaptă spre Ababa împreună, Keita trece în 


faţa mea. 


— Hai mai repede, Deka, spune el. Trebuie să le trezim pe 
mame. 

Indiferent ce simţim faţă de ele, nu le putem lăsa să doarmă în 
timp ce Idugu le distrug căminul şi pe toţi cei care locuiesc aici. 


— Vin, îi spun. 


Urcăm împreună pe spatele lui Ababa, apoi reptila colosală se 
împinge de la mal, făcând să răsune în aer o vibraţie joasă. 


— Aoleu, mă ia burta, spune Britta, apucându-se de 
stomac, când Ababa se porneşte să înoate. Acuma nu cred că e 
momentul să vă zic că-s la ciclu iar, nu? 


Când Belcalis se răsuceşte spre ea, indignată, Britta dă din umeri. 
— Ce? E vina mea că e aşa regulat? 


Clatin din cap, ceva mai puţin tensionată, dar nu cât să simt vreo 
diferenţă. Gândurile mă asaltează cu toată forţa, acum că Ababa 
lunecă pe apă. îmi răsar în minte simultan toate lucrurile cu care 
ne confruntăm. 


Idugu au ajuns aici cu armata lor, dar mamele s-ar putea să 
doarmă prea adânc ca să observe. în plus, deşi scopul nostru e să 
avem grijă să fie treze, podul de apă nu s-a ridicat. Nu ne-a 
recunoscut ca fiind loiali mamelor. Şi doar pentru că ne-am îndoit 
- pentru că am pus mai multe întrebări despre mame decât au 
vrut ele să ştim. lar acum mergem să le trezim, deşi s-ar putea să 
nu se bucure că noi suntem cei care o fac. Eu, mai precis. 


Simplul gând mă îngrozeşte. Dar n-am de ales. Sunt o singură 
fată. Nu le pot ţine piept zeilor Idugu. Nu pot să apăr toată Abeya 
doar cu prietenii mei alături. 


Ababa ne poartă peste lac în câteva minute. în tot acest timp, 
tobele nu încetează să bată şi apar tot mai multe alaki, care se 
grăbesc să-şi ocupe poziţiile de luptă, cum au fost instruite. 


Odată ce ajungem la loc sigur, mă las să lunec de pe nasul lui 
Ababa, apoi privesc în sus la el. 


— Mulţumesc că ne-ai ajutat, îi spun. 


Fornăie din nou spre mine, trimițând un jet de aer cald şi umed, 
apoi se lasă să lunece înapoi în apă şi dispare, aproape fără să 
facă vălurele. Mă întorc spre ceilalţi, cu corpul vibrând de 
încordare, şi comand: 


— Keita, Adwapa şi Asha, mergeţi să informaţi generalii, 
apoi veniţi cu ele în Sala Zeiţelor. 


Cei trei aprobă din cap. Keita mă strânge de mână înainte să plece. 
— Ai grijă, Deka, da? 

— întotdeauna, răspund şi-l sărut pe obraz, în clipa 
următoare, a şi dispărut. 

Mă întorc spre ceilalţi. 

— Belcalis, tu şi băieții treziţi pe toată lumea. 


Dau fuga să îndeplinească ordinul. 
De-acum nu le mai am lângă mine decât pe Britta, Katya şi 
celelalte urlătoare-ale-morții; dau din cap spre ele. 


— Britta, tu şi restul aveţi grijă de oameni şi copii. Nu 
vreau să se piardă sau să uităm de ei în haos. 


Britta aprobă din cap. 

— Sigur, ne ocupăm. 

Dar apoi se opreşte. 

— Deka, o să fii bine? Nu e nevoie să te duci singură. 


Confirm dând din cap. 


— Nu sunt singură. la inima mea cu tine, îi 
spun, ca un memento, înclină şi ea din cap. 
— La fel şi tu, şopteşte, strângându-mă de 


mână. în clipa următoare, dispare şi ea. 


Curtea centrală a templului e o învălmăşeală de larmă şi panică 
atunci când ajung acolo: alaki dau fuga de colo-colo, equus se 
echipează cu suliţele lungi assegai pe care le preferă în luptă, ca 
şi jatu. Chiar şi urlătoarele-morţii îşi pun platoşele, acoperindu-şi 
repede părţile mai moi ale trupurilor cu armură infernală făcută 
din sângele vărsat pentru ele de surorile lor alaki. Tobele sunt şi 
mai zgomotoase acum şi fiecare ritm e un ordin care le spune 
soldaţilor unde să se posteze. Toţi ceilalţi, mai ales civilii umani, 
se grăbesc să ajungă la adăposturile pe care le-am pregătit în 
caz de atac. Câteva sunt presărate prin munţi şi mai sunt şi 
altele, mai departe, în deşertul din jurul munţilor N'Oyo, tocmai 
pentru o situaţie precum cea de acum. Mâini-Albe a avut grijă de 
la început să avem planuri de rezervă peste planuri de rezervă 
pentru posibilitatea căderii Abeyei. 


Două siluete albe binecunoscute vin spre mine în galop, lucind în 
întuneric: Braima şi Masaima, cu assegai şi scuturile în mâini. 


— Num, se spune că ne atacă jatu adevărați, anunță 
Masaima. 

Tratele lui încuviinţează din cap, iar şuviţa neagră de pe frunte 
se scutură întărindu-i spusele. 

— Se apropie o mulţime de soldaţi. 

— Ştiu, le spun. Mă duc să le trezesc pe mame. 


— Tocmai s-a dus şi doamna noastră să facă acelaşi 
lucru, spune Masaima, referindu-se la Mâini-Albe, cunoscută 


odinioară drept Stăpâna peste Equus, care are obiceiul să-şi 
schimbe numele cu fiecare nouă epocă pe care o trăieşte. Poate o 
prinzi din urmă pe coridoare. 


— Asta e bine, spun şi înclin fruntea către amândoi. 
Norocul să vă surâdă pe câmpul de luptă. 


— La fel şi ție, răspund ei la unison. 


Apoi o mp la fugă să se alăture tovarăşilor lor. Eu merg mai 
departe, cu inima bătându-mi în piept ca un ciocan. Se întâmplă 
atâtea lucruri în acelaşi timp, avem atâtea de făcut. Dar dacă 
mamele nu mă lasă să intru? Uşile către sala lor nu se deschid 
decât pentru cei pe care-i privesc ele cu ochi buni. Dacă hotărăsc 
şi ele, ca şi podul de apă, că îndoielile mele mă fac neloială? 


Mă uit repede în jos la buzunarul în care ţin colierul ansetha, 
învelit bine în pânză. Pentru o clipă, mă gândesc să mi-l pun din 
nou. Poate ar fi mai bine dacă l-aş purta, ca să-mi arăt credinţa şi 
supunerea. Dar nu; clatin din cap şi alung gândul care mă 
trădează pe mine însămi. Nu mă pot purta ca şi cum aş fi din nou 
în Irfut şi m-aş ruga de mai-marii satului să mă considere o fiinţă 
vie şi să nu mă rănească doar pentru că sunt altfel. Dacă Auritele 
chiar sunt mamele mele, mă vor accepta orice-ar fi. 


în mintea mea domneşte un asemenea vârtej de emoţii şi temeri 
încât durează câteva momente până să observ mirosul care se 
răspândeşte pe coridor. La început e subtil, atât de slab, încât 
ajung aproape de Sala Zeiţelor până să simt: dulceaţa 
bolnăvicioasă acoperă duhoarea grea de putreziciune. Paşii îmi 
încetinesc. A ce miroase? Are ceva de... Când mă răsucesc pe 
călcâie în căutarea sursei, observ dintr-odată că, în mod 
inexplicabil, coridorul e complet pustiu. Lumea de afară era un 
furnicar, dar aici nu e decât întuneric, nemişcare şi mirosul 
acela. Unde e Mâini-Albe? Unde sunt toţi paznicii, toate 
urlătoarele-morţii care păzesc de obicei partea aceasta din 
templu? Parcă peste sală s-a lăsat aceeaşi greutate care s-a 
infiltrat în aerul de afară. 


Dintr-un colţ îndepărtat vine un fel de târşâit şi mă întorc repede 
spre eh 


— Mâini-Albe? 
Singurul avertisment de care am parte e un zbieret asurzitor, 


apoi se repede la mine un urlător-al-morţii mătăhălos. Mă 
eschivez iute într-o parte şi observ venele aurii care pulsează pe 
sub pielea de un mov intens. E un Lepădat. Şi a 


ajuns deja aici, în mijlocul Templului Auritelor. Cum? 


Se aruncă din nou spre mine, cu ghearele scânteind. Are o 
privire stranie, o nebunie de-abia stăpânită în ochi. 


Mă trag fulgerător înapoi şi scot un pumnal din teacă. La 
urlătorii-morţii atât de mari, e mai bine să te apropii şi să-i 
înjunghii printre coaste drept în inimă. Şi totuşi... Mi se 
adânceşte cuta de pe frunte în timp ce-l evit din nou, ferindu-mă 
de încă o lovitură neîndemânatică. Mişcările urlătorului-morţii 
sunt ciudate: lipsite de graţie, de parcă încă nu-şi poate controla 
membrele. Arată ca un copil care se împiedică de propriile 
picioare. Oare să fie recent renăscut? Aşa pare. Am senzaţia că 
urlătorul-morţii din faţa mea tocmai a ieşit înot dintr-unul din 
ouăle din care eclozează urlătoarele-morţii ale noastre în lacurile 
de înmulţire. Mai precis, din gropile în care revin la viaţă 
urlătorii-morţii masculi. 


Unde-i sunt tovarăşii? Să facă parte dintr-o avangardă? Dar nu, 
nu simt pe nimeni altcineva pe coridor, iar urlătorul-morţii din 
faţa mea e mult prea dezorientat ca să fi fost parte dintr-un plan 
atât de precis. 


Când atacă din nou, îl răstorn cu uşurinţă pe spate, folosindu-mă 
chiar de greutatea şi inerția lui. Apoi îi sar călare pe stomac, cu 
săbiile atika aţintite în arc spre jugulara lui, dar mă smucesc 
imediat înapoi când simt o mişcare ciudată prin coastele lui. 


— Ce mai e şi... 
Privesc în jos şi şocul mă amuţeşte. 


Printre coastele urlătorului-morţii viermuieşte o formă neagră 
cunoscută: o singură mâncătoare-de-sânge, cu aur împletit în 
petale. Privesc înapoi la urlătorul-morţii şi ochii lui înnebuniţi se 
întâlnesc cu ai mei. 


— împăratul Gezo? 


Din gura urlătorului-morţii iese o înşiruire de şuierături. Cu cât 
le ascult mai mult, cu atât încep să aducă a cuvinte - cuvinte 
rostite de o voce aristocratică pe care o cunosc. 


— .. „trebuie... înainte... să... mâncătoarele. 


— Ce? întreb, ridicându-mă în picioare. Mai încet. 
— Răul... trebuie oprit... răul. 


— Nu te înțeleg, îi spun. 
îngenunchez mai aproape de el, dar sar în spate imediat când 
ghearele ca nişte cuțite săgetează spre mine. 


— N-am să stau deoparte! răcneşte fostul împărat, sărind 
spre mine. N-am să stau deoparte în timp ce ele înghit toţi copiii, 
fiică a Căzutelor! 


în timp ce-l privesc fix, fără să înţeleg, împăratul îşi şfichiuieşte 
din nou ghearele spre mine, cu mişcări şi mai necontrolate. 


— împărate Gezo! exclam, în speranţa de a-l convinge să-şi 
oprească atacul. 


încă din viaţă începuse să înnebunească, dar acum că a înviat 
pare să-şi fi pierdut orice urmă de rațiune. Cuvintele mele nu 
ajung la el. Se repede din nou, dar apoi, spre surprinderea mea, 
îşi pierde interesul la jumătatea mişcării. 


— Trebuie să le opresc, bolboroseşte el, întorcând ochii 
spre uşa de la capătul coridorului - cea care duce spre Sala 
Zeiţelor. 


Nu încerc să-i ţin calea când se îndreaptă într-acolo, târându-şi 
picioarele. Mintea îmi e asaltată de gând după gând. Faptul că a 
devenit urlător-al-morţii nu e surprinzător; ştiu că există urlători- 
ai-morţii masculi, iar împăratul părea în pragul morţii ultima dată 
când l-am văzut. Dar mai e ceva, un gând care nu-mi dă pace, 
care mă îndeamnă să-mi amintesc. Mă străduiesc, însă e greu în 
mirosul acesta, în duhoarea oribilă care-mi întunecă minţile. 
împăratul Gezo a ajuns deja la uşile sălii şi le împunge 
neîndemânatic cu ghearele, neobişnuit să manipuleze încuietori 
cu ele. Trebuie că a murit recent, poate chiar în cursul zilei de 
azi. Aşa s-ar explica de ce e atât de dezorientat, atât de 


înnebunit. Mă duc lângă el şi sar înapoi când repede de câteva 
ori ghearele spre mine. 


în cele din urmă încetează să mai încerce să mă atace şi mă 
strecor pe sub braţele lui uriaşe ca să trag de uşă, care e extrem 
de grea. Se pare că mamele nu vor vizitatori. Sau poate doar pe 
mine nu mă vor. Chiar şi aşa, tot trebuie să vorbesc cu ele, să le 
trezesc din somn. 


Cu gândul acesta, îmi adun toate puterile şi trag de uşă până se 
deschide. Apoi intru în Sala Zeiţelor. 


Şi văd coşmarul care se întinde în faţa mea. 

imul lucru de care dau cu ochii când intru în sală sunt 
uflătorii-morţii, toţi vineţii, toţi căzuţi pe podea în faţa tronurilor 
mamelor, cu trupurile împânzite de liane. De la distanţă, 
aproape că i-ai crede adormiţi. Numai că din ei se ridică gemete. 
Suspine întretăiate. Ţipete de durere, de împotrivire. Iar ochii le 
tresar neîncetat pe sub pleoapele închise, ca reacţie la lianele 
care se târăsc peste ei şi din care deja ies din abundență flori de 
mâncătoare-de-sânge. Rădăcinile mici şi ascuţite se împlântă în 
carnea neajutorată a urlătorilor-morţii, petalele cărnoase le 
pulsează şi tresar în timp ce se înfruptă cu tot mai mult sânge 
albastru-închis. Pe carnea victimelor se întind plăgi cenușii; 
fiecare e în putrefacție şi din fiecare curge puroiul. 


încep să-mi ţiuie urechile, apoi mă cuprinde o senzaţie oribilă de 
plutire. 

Totul e ciudat acum, parcă îndepărtat: scâncetele urlătorilor- 
morţii, viermuiala mâncătoarelor-de-sânge, mirosul... Izul oribil, 
dulceag, care se agăța de împăratul Gezo domneşte în aproape 
toate colţurile încăperii şi îmi dau seama dintr-odată de unde 
vine: lianele îl emană în timp ce mănâncă şi mănâncă şi tot 
mănâncă, drept sedativ, ca să-şi calmeze victimele îngrozite. Cu 
cât mai mult se îndoapă, cu atât mai mult aur le scânteiază pe 
trupurile verzi, şerpuitoare. Răsar tot mai multe flori de 
mâncătoare-de-sânge, fiecare stelată, neagră, cu vene aurii. Le 
urmăresc din priviri traseul încurcat, tot mai sus şi mai sus pe 
scări, până la piedestalul pe care dorm toate zeițele - toate mai 
puţin una. 


Etzli. 


E cocoşată pe tron ca un broscoi, lăsată pe vine peste urlătorul- 
morţii din poala ei - o creatură mică, de un vineţiu-palid, cu ţepi 
de un auriu-albicios şi mâncătoare-de-sânge răsărite din tot 
corpul. Icnesc, arsă de groaza din mine, văzând scena. Ochii 
mari şi negri ai urlătorului-morţii sunt larg deschişi de agonie şi 
frică, iar pielea îi e brăzdată de plăgi cenuşii, care înfloresc 
peste tot 


pe unde îi răsar din carne mâncătoare-de-sânge. Lianele îi sunt 
încolăcite pe întreg corpul şi îl leagă de Etzli. Liane divine, 
răuvoitoare, care împroaşcă în aer izul acela oribil, greu, în 
timp ce se hrănesc şi se tot hrănesc. 


Stau pironită locului şi mintea mea încă nu e dispusă să 
înţeleagă ce vede, până când, brusc, de lângă mine 
izbucneşte un răget. 


— Demon! strigă Împăratul Gezo. 


Se repede la Etzli, dar ea flutură alene din mână. Din podea 
țâşnesc liane care-l înfăşoară, apoi florile de mâncătoare-de- 
sânge încep să se desfacă şi să-şi împlânte rădăcinile ţepoase în 
pielea lui. Fostul împărat e imobilizat aproape instantaneu, cu 
trupul legat fedeleş de lianele care se zvârcolesc acum în jurul 
lui. Mirosul de putrefacție umple aerul, adăugându-se la miasma 
deja otrăvitoare. 


Parcă trec secole întregi până ce Etzli se îndreaptă de 
spate ca să mă privească, dar când o face, mişcarea e 
lentă, şerpuită. 


— Deka..., spune ea, pe tonul acela leneş, şi 
surprinderea îi colorează trăsăturile. 

Capul îi e încoronat de furtuni cu fulgere, semn de nemulţumire. 
— Cum ai deschis uşa? Era încuiată. 

— Nu ştiu, spun, cu o voce ciudat de îndepărtată, 

chiar şi pentru urechile mele. Pur şi simplu am deschis-o. 


Gândurile îmi sunt împrăştiate, efemere. Mă lupt să le adun, 
dar sângele îmi urcă la cap atât de repede, încât cred că sunt 
gata să leşin. 


— Ce se întâmplă? întreb şi arăt cu degetul, simţindu-mă 
aproape ca un copil derutat. Ce-i faci urlătorului-morţii? 


Etzli se încruntă, o expresie omenească bizară pe faţa ei 
inumană. Ochii ei albi îmi întâlnesc privirea. 


Nu trebuia să vezi asta. îţi poruncesc să nu vezi asta. 


Cuvintele îmi reverberează în craniu, un ordin care pătrunde 
atât de adânc, încât până şi inima mea bate în mine comanda: Să 
nu vezi, să nu vezi... întunericul din jurul meu se risipeşte; 
lianele se dezintegrează. Nu rămâne decât Sala Zeiţelor aşa cum 
li se înfăţişează ea mereu muritorilor: de un alb pur, cu tavanul 
care imită cerul. Vederea ei mi-ar înviora sufletul, numai că cerul 
reflectat de tavan e rău-prevestitor azi. întuneric - nici urmă de 
stele. Nu degeaba e aşa, dar am uitat de ce. Gândeşte, gândeşte, 
Deka. Mă agăţ de gânduri, dar ele se tot împrăştie, fluturaşi pe 
care nu reuşesc să-i prind orice aş face. Capul îmi zvâcneşte. 
Parcă e un fel de barieră acolo, o pânză care-mi înăbuşă creierul. 


Dar am venit aici cu un scop, îmi amintesc eu, scuturând din cap 
în încercarea de a mă concentra. Am ştiri importante pe care 
trebuie să li le aduc la cunoştinţă zeiţelor. Arunc o privire spre 
piedestal, unde o văd pe Etzli privindu-mă cu o expresie ciudată. 
De ce mă fixează aşa? 


— Te rog, ajută-mă! strigă o voce de bărbat tânăr. 

Iar pânza care-mi înăbuşea mintea se risipeşte şi mă lasă iar în 
sala aceea întunecată, cu Etzli trează pe tron, sufocându-l cu 
liane pe urlătorul-morţii din poala ei. Creaturii îi curg lacrimi din 
ochii aprinşi de disperare şi frică. Arată foarte tânăr, foarte, 
foarte tânăr. Trebuie să fi fost cam de vârsta mea când a înviat. 


Dar cum a ajuns aici? întrebarea îmi vine ca de la depărtare, fără 
îndoială ca reacţie la oroarea pe care o simt. Urlătorii-morţii 
învie în adâncul pământului, nu? Ideea îmi trezeşte amintirea 
acelui jatu cea pe care încă n-am reuşit s-o descifrez. Gonesc 
gândul. 


— Te rog! strigă urlătorul-morții. Ajută-mă! 
Cuvintele mă trezesc violent din şoc. Alerg spre el, cu mâinile 
întinse. 


— Mamă Etzli, opreşte-te! 


Dar buzele lui Etzli se curbează într-un rânjet nemulţumit, iar 
ochii îi coboară spre urlătorul-morţii. 


— Taci, îi porunceşte, bătându-l cu un deget peste buze. 


Ca răspuns, băiatul (pentru că asta e, un băiat) scoate un sunet 
oribil, înecat, apoi gura i se cască forţat, imposibil de larg. Din 
ea şerpuieşte afară o mâncătoare-de-sânge mică şi aurie, iar 
floarea desface petale de un aur scânteietor. Pe toată faţa 
băiatului se întind rădăcini aurii, care lasă în urmă putreziciune 
în timp ce planta se înfruptă, ca o lipitoare umflată, înfiptă în 
adâncul lui. în câteva secunde, corpul asaltat se face cenuşiu, 
apoi urlătorul-morţii dispare, dizolvat într-o mâzgă roşiatică sub 
ochii mei. 

Totul se întâmplă atât de repede, încât nici nu apuc să mă mişc. 
Să-l salvez. Nici măcar nu am ocazia să înţeleg ce se întâmplă. 
Mă las să cad pe podeaua piedestalului, dintr-odată picioarele 
nu mai au putere să mă ţină. Chiar şi după câte am aflat despre 
mame, după tot ce am trăit, nici acum nu-mi pot imagina aşa 
ceva - nu pot nici măcar să încep să înţeleg. 


— De ce? şoptesc, deşi durerea şi oroarea de-abia dacă 
mă mai lasă să vorbesc. De ce ai făcut asta? 


Nimeni nu merită o asemenea moarte; nimeni. Nici măcar jatu. 


— Pentru că trebuie să ne hrănim, trebuie să prindem 

puteri, răspunde Etzli, câtuşi de puţin tulburată. Pentru asta e 
făcut neamul lor. Pentru asta sunt toate. Ca să ne hrănească şi 
să ne dea puteri. 


Face un semn şi toate lianele din sală încep să vibreze, generând 
din petale şi tulpini o muzică stranie, foşnitoare. Mă zgudui de 
groază la vederea florilor lor în formă de stea, cu petalele negre 
clămpănind înfometate. Aceleaşi petale acoperă tot muntele. în 
orice colţ, pe orice perete, oriunde ne-am întoarce, eu sau 
oricare dintre noi, se află o mâncătoare-de-sânge. Mereu se află 
undeva o mâncătoare-de-sânge. Iar Etzli le foloseşte ca să se 
hrănească pe ea şi pe celelalte zeițe... 


înţelegerea acestui lucru mă amuţeşte. 
Nu e de mirare că Etzli nu pare îngrijorată că suntem atacați. 


Nu e de mirare că n-au dat semn niciuna dintre alarmele 
naturale ale muntelui când armata lui Idugu a dat năvală. Etzli 
vrea să vină. Vrea ca jatu adevăraţi să-şi croiască 


drum luptând prin jungle, unde aşteaptă hoarde întregi de liane 
de mâncătoare-de-sânge, în aşteptarea mesei următoare. lar 
dacă ea vrea asta, înseamnă că la fel vor toate mamele. Privesc 
de la o zeiţă adormită la alta, dezgustată. Sunt legate toate, 
patru voințe împletite într-una. Ceea ce înseamnă că tot ce se 
întâmplă aici e voinţa lor. Mă străbate un fior când înţeleg cât de 
îngrozitoare e de fapt situaţia: toate astea au fost plănuite. 


Când mamele m-au trimis să găsesc presupusul angoro, de fapt 
au aruncat o momeală - una căreia ştiau că Idugu n-au să-i poată 
rezista. Ştiau că Idugu le va crede slăbite; ştiau că perechile lor 
vor încerca să mă atragă de partea lor sau chiar să mă răpească 
şi că eu mă voi împotrivi cât voi putea. în tot timpul acesta cât eu 
m-am jucat de-a v-aţi ascunselea cu Idugu, mamele au aşteptat 
tocmai asta: momentul în care zeii bărbaţi vor arunca prudenţa 
cât colo şi îşi vor trimite aici armata de fii. Momentul în care vor 
sosi mii de jatu adevăraţi, vite de măcelărit sub mâna mamelor. 


A mamelor. 


Ironia cuvântului mă arde ca fierul roşu. Auritele nu merită să fie 
numite mame; nu merită să fie numite nicicum. Nu le pasă că-i 
omoară pe copiii propriilor perechi, pe copiii cărora ele însele le- 
au dat naştere în bazinele aurii. Nu le pasă de altceva decât să-şi 
recapete puterea pierdută pe vremuri. Să urce tot mai sus, cum 
urcă de când le-am eliberat eu. 


Acum îmi tremură tot corpul, atât de zguduită sunt. 


— Aţi spus că aţi venit să ne eliberaţi, să ne conduceţi 
spre o formă de existenţă superioară, şoptesc, cu vocea la fel de 
frântă ca sufletul. 


— Şi aşa vom şi face după ce ne înfrângem perechile. Dar 
pentru asta trebuie să ne hrănim. Trebuie să ne recăpătăm 
puterile. 


Etzli rosteşte minciuna fără să clipească. Fără măcar să tresară. 
Ce-i drept, chiar o crede, nu-i aşa? Ca orice fiinţă căzută pradă 
nebuniei, crede definiţia proprie a realităţii, aşa cum o vede ea, 


iar realitatea ei cere şi mai multă venerație, şi mai multe 
sacrificii - la fel ca a lui Idugu. 


Zeii sunt falşi cu toţii, până la ultimul. Acum înţeleg ce voia să 
spună Sayuri. 


Rămân pe loc, cu ochii la ea. 
— Deci celelalte mame ştiu? întreb. 


Am nevoie de confirmare, am nevoie să ştiu dacă şi celelalte 
Aurite au căzut pradă nebuniei care a infectat-o pe Etzli. 


Spre oroarea mea, dă din cap că da. 


— Se pregătesc pentru ziua aceasta încă de când ne-am 
trezit, spune ea amabil, de parcă nici măcar n-o mai deranjează 
că înţeleg ce se petrece. 


Un instinct puternic îmi spune că motivul e că are un plan dea 
mă da la o parte, dar sunt atât de absorbită de ororile pe care le 
rosteşte, încât nici măcar nu mai ştiu ce să fac. 


Continuă fără ezitare. 


— Totuşi, partea aceasta din procesul nostru de hrănire 
celelalte o găsesc neplăcută. Dintotdeauna au fost delicate. Par 
să uite că moartea şi viaţa sunt un cerc, împletite inseparabil De 
aceea le-am făcut să doarmă până le dau eu destulă putere. 
Acesta este legământul dintre noi: eu mă hrănesc, ele absorb, un 
aranjament cum nu se poate mai mulţumitor. 


Eu mă hrănesc, ele absorb. Cuvintele se infiltrează în mine şi-mi aştern 
peste ochi un alb groaznic, clocotitor. Bineînţeles că celelalte zeițe ştiu ce 
face Etzli şi că şi-au dat aprobarea. Eu n-am fost decât pionul lor - O piesă 
mică şi mobilă într-un joc complex şi detestabil între zei. 


Privesc în jur prin sală la mulţimea de urlători-ai-morţii care zac, 
îngropaţi în liane şi putreziciune. Văd unele corpuri cum încep 
să se topească pe la margini, ca băiatul pe care l-a ucis Etzli. 
Oare asta fac de atâta timp ca să-şi crească puterea - mănâncă 
urlători-ai-morţii dincolo de uşile sălii lor? Ce altceva au mai 
mâncat despre care nu ştim? Dintr-odată, mă potopesc toate 
poveştile pe care le-am auzit despre Auritele mâncătoare de 
copii şi, pentru prima oară, nu mă îndoiesc. Nu mă îndoiesc că 
zeițele acestea, demonii aceştia ar mânca şi copii dacă ar putea. 


Mă uit lung la Aurite, la siluetele lor masive, atât de distante şi 
de reci. Şi totuşi, stratul de aur pulsează în jurul lor. Aurul care 
le uneşte pe toate, aşa cum lianele o unesc pe Etzli de victimele 
ei. De victimele lor. Greaţa îmi urcă în gât, amestecându-se cu 
zvâcnirea dureroasă din craniu. O, Nesfârşire, ce rău îmi e. 
Parcă stă să erupă din mine tot ce am mâncat vreodată. 


Etzli se ridică şi pluteşte în jos pe scări, iar în ochi îi scânteiază 
o expresie pe care nu reuşesc s-o recunosc. 


— Nu trebuia să ai puterea de a ne străbate mantia. Am 
înfăşurat în ea toată sala şi totuşi ai reuşit s-o străpungi. Ai 
reuşit să aduci cu tine hidoşenia aceea. 


Face un semn leneş din mână spre împăratul Gezo şi pe el 
înfloreşte încă un mănunchi de mâncătoare-de-sânge, care-şi ţes 
rădăcinile prin adâncul corpului lui. Fostul împărat lasă să-i 
scape un țipăt îndurerat, iar lianele şerpuiesc şi pulsează ca 
nişte lipitori. în câteva minute începe să se topească şi el, carnea 
şi oasele i se dezintegrează până nu mai rămâne nimic în afară 
de o masă de liane care viermuiesc pe jos. 


Nu fac altceva decât să privesc, neclintită. Nici măcar nu mai 
ştiu ce să fac, nu mai ştiu ce să simt. împăratul Gezo mi-a fost 
odinioară duşman, a fost omul care mi-a pricinuit atâta durere. 
Şi totuşi, dintr-odată, nu mai e din el nici praful pe podea, doar 
un firicel de lichid pe care lianele îl absorb repede. 


Liane create de fiinţa demonică pe care pe vremuri o credeam 
una dintre mamele mele. 


Ridic ochii spre Etzli. 
— Nu era nevoie să-l omori. Nu aşa. 


— Dintotdeauna a fost sortit morţii şi ştii asta, Deka. 
Cu mâncătoarea-de-sânge între coaste. Simbolul nemulțumirii 
lui Etzli, al foamei ei... De când se hrănea din el sub ochii mei 
neştiutori? De când îl tot savurează cum îşi savurează Mâini- 


Albe vinul de palmier? 


— Există şi metode mai miloase de a ucide, îi răspund. 


Dar nici nu ştiu de ce mai încerc. Creatura din faţa mea nu e ce 
credeam eu că e. Nu e un zeu; e un demon din cele mai adânci 
gropi ale Tărâmurilor de Apoi şi are neobrăzarea să se numească 
una dintre mamele mele. încerc să-i întorc spatele, să mă mişc, 
dar picioarele nu mă ascultă. Probabil sunt în stare de şoc. E 
singura explicaţie pentru faptul că încă stau aici, cu mintea 
încremenită de uluire. 


Etzli se ridică în aer de pe tron şi-mi dă ocol. Trupul ei străbate 
aerul ca o rază de soare, dar toate instinctele îmi spun că nu eo 
fiinţă a luminii şi a văzduhului, ci un prădător care-şi pândeşte 
prada. Mi se ridică părul de pe braţe când se apropie de mine. 
Pare să observe, pentru că zâmbeşte. 


— Avem treburi mai importante, Deka. Ai reuşit să-mi 
ignori porunca, s-o dai la o parte. Cum e cu putinţă? 


Ţipetele tânărului urlător-al-morţii. Ele m-au trezit, ele m-au 
adus la realiate. Dar nu-i spun asta lui Etzli. Doar o privesc din 
nou, de data asta cu coada ochiului. Nu o pot privi din nou în 
ochi, nu-i pot da voie să mă prindă în altă iluzie. 


— De câte ori mi-ai mai poruncit aşa? 


Ştiu că s-a mai întâmplat cel puţin o dată sau de două ori. Un 
umăr zvelt, luminat de soare, se ridică nonşalant. 


— Nu multe, răspunde Etzli, apoi gândeşte cu glas tare: 
Trebuie să se fi întâmplat fiindcă ţi-ai tot scos zgarda, copil 
neascultător. 


Zgarda. Cuvântul mă arde. Nu colierul, nu darul. Zgarda. Exact 
ca pentru animalul care mă consideră. 


— Nu contează, continuă Etzli, pe un ton dintr-odată 
hotărât. De data aceasta te vom lega mai tare. 


întinde mâna spre mine şi gura începe să-i formeze cuvinte - noi 
comenzi cu care să mă stăpânească, în mod sigur, cu care să mă 
facă din nou instrumentul ei lipsit de rațiune. Dar n-o să permit 


asta. Nu acum. Şi niciodată de-acum încolo. 


Mă mişc atât de repede, că atika mea trece cu totul prin cutia 
toracică a lui Etzli înainte măcar să mă observe. De-abia dacă e 
cu puţin mai mare decât cel mai mic cuţit de bucătărie în 
comparaţie cu mărimea enormă a zeiţei, dar e suficient. Etzli 
ţipă când din ea ţâşneşte un alb scânteietor şi esenţa divină mă 
împroaşcă. în spatele ei, celelalte zeițe tremură pe tronurile lor, 
străbătute şi ele de unde de durere. 


— Ce-ai făcut, Deka? se vaită ea, dar de-abia o aud. 
Mă străbate un fulger. 


Apoi sunt altundeva. 


Scânteiez. 


Noi scânteiem, culorile ne lucesc atât de puternic, încât ne eclipsăm obştea, 
sau ce a mai rămas din ea. Cele care s-au numit pe sine femei au plecat de 
mult, s-au lăsat în voia lumii muritoare. Nici cei care s-au denumit bărbaţi 
nu sunt mai buni. Curg prin ei verdele şi albul: invidia şi ura. Emoţii 
ucigătoare. Emoţii omeneşti. Emoţii de care noi nu am fost niciodată 
capabili. Şi nu e totul. A mai răsărit ceva înăuntrul fraţilor şi surorilor 
noastre - o culoare nouă, îngrijorătoare. Se ciobeşte şi se crapă, un alb 
dezgustător, urlător, care se revarsă în valuri mari. 


Nebunia... Ne-a infectat obştea. 


Neliniştea şerpuieşte cu mov pârjolit prin noi în timp ce cugetăm 
la greşelile noastre. Am făcut o mulţime în ultima vreme. Le-am 
îngăduit celorlalţi din obştea noastră obsesia faţă de omenire, 
aceea a fost prima şi cea mai mare dintre greşelile noastre. Au 
căutat să-i plămădească pe oameni după chipul şi asemănarea 
noastră. Au căutat să-i îndrume spre o existenţă mai înaltă. Dar 
s-a întâmplat tocmai pe dos. Nu oamenii au devenit ca noi; ci noi 
am devenit ca ei. Deocamdată, fraţii şi surorile noastre, cum îşi 
spun, există numai în Otera, imperiul cu patru continente legate. 
Noi, unica fiinţă rămasă în obşte, protejăm de atunci ceilalţi 
oameni din lume, le păstrăm siguranţa, îi ţinem ascunşi de fraţii 


şi surorile noastre. Aşa cum ne ascundem sub un văl chiar de 

Oftăm, o expresie foarte umană pe care am învăţat să ne-o 
permitem recent. Ne străbat valuri de nuanţe liniştitoare de 
verde şi auriu. Un curcubeu scânteiază peste un ocean de un 
albastru-viu, delfinii dansează într-un spectacol vesel. 


Dincolo de celălalt văl, Okot se trage mai aproape, cu chipul 
gânditor, deşi răvăşit. Devine tot mai uman cu fiecare mileniu 
ce trece. Albul acela oribil sclipeşte înăuntrul lui, dar îl ţine în 
frâu mai mult decât ceilalţi numiţi bărbaţi. 


— Văd în tine îngrijorare, Singular, îşi spune el părerea. 


Acesta e numele pe care ni l-au dat. Şi e suficient ca să ne dea 
ghes încă un firicel de nelinişte. înainte nu aveam folos pentru 
nume. Eram toţi şi eram unul. Acum trebuie să fim numiţi, 
trebuie să ne însemnăm ca să arătăm că suntem separați. 


Conflictul vostru cu cele numite femei va distruge lumea aceasta. Am văzut 
ițele sorții cum se adună în cosmos. 
Okot dă din cap, încă un obicei omenesc de-al lui. 


— Şi noi am ajuns la aceeaşi concluzie. Creşte ceva în 
mine. Ceva ciudat. 


Nebunia... Când cuvântul iese din noi ca o şoaptă, Okot oftează cu albastrul 
şi albul frământat al unei furtuni pe ocean. Acceptare. Resemnare. 


— Ştim, spune el. Am simtit-o în noi şi în ceilalţi. Se 


întinde ca o boală. Nu o vom mai putea îndura multă vreme. 


Albastrul şi portocaliul nesiguranţei răsar, apoi se ofilesc în noi. 
Curcubeul moare de o moarte rapidă şi neobservată. 


Neobservată de nimeni, mai precis, în afară de Okot. Vine mai 
aproape. 


— Nu ştii ce măsuri să iei Împotriva noastră. O emoție 
cum nu se poate mai umană, Singular. 


Am jurat să rămânem în neutralitate. 


— Ai jurat să păstrezi echilibrul. Asta Înseamnă să-i 
aperi pe oameni. Fie că-ți place sau nu, ei sunt cele mai 
numeroase fiinţe inteligente din lume - un rău necesar. 


Ne îngăduim încă un oftat. Câte jurăminte. Câte promisiuni. 
Dar ele ne dau formă - în fond, scopul este ceea ce ne 
defineşte... Nu ştim cum anume să reuşim un lucru fără să se 
ajungă la celălalt, spunem noi în cele din urmă. 


— De ce să nu reuşeşti să le faci pe amândouă? întreabă 
Okot. Acum eşti mai puternic decât noi toţi laolaltă. Trimite-ne o 
soluţie. Trimite-ne un intermediar. 


Adică să ne separăm, cum aţi făcut voi ? Un munte se despică drept reacţie 
la neplăcerea pe care ne-o provoacă ideea. 


— Nu, Singular, spune Okot, privindu-ne lung cu ochii 
aceia tulburător de albi. Cazi pe Otera şi, odată ajuns, pune-ne 
capăt vieților. E singura cale de a împiedica să se adune iţele pe 
care le vezi. Suntem o plagă pe faţa lumii acesteia, iar tu trebuie 
să ne distrugi înainte s-o distrugem. 


O picătură singuratică de aur cade... cade... Dar nu cade din 
ochii zeiţelor; cade din cer. Cade din cosmos. 


Cazi pe Otera şi, odată ajuns, pune-ne capăt vieților. Trebuie să ne distrugi, 
Singular. 


Mă trezesc cu o tresărire. 

d îmi revin cu totul în simţiri, o văd pe Etzli cum îşi scoate 
ika din corp. Pe podea e o crăpătură în locul unde a căzut şi 
deja curge din ea atâta esenţă divină, încât pielea i s-a făcut 
argintie. La fel şi a celorlalte zeițe: argintul contaminează aurul 
care le acoperă. Sunt în continuare cufundate într-un somn 
adânc, dar nu am nicio îndoială că simt durerea şi frica lui Etzli. 
Ea încearcă să se mişte, dar corpul i se zbate ca un peşte rămas 
pe malul râului. Arunc o privire în jos, la atika mea de pe podea 
şi la esenţa divină care încă o pătează. Atâta distrugere de la o 
sabie atât de mică. 


Numai zeii îi pot răni pe zei. Cuvintele îmi răsună în minte. lar acum ştiu că 
în ele se află adevărul, pentru că am văzut picătura aceea aurie căzând, am 
auzit cuvintele, porunca din care s-a format ființa mea. Porunca înăbuşită 
fără îndoială de la început de mame. 


Trebuie să ne distrugi. 


Acum cunosc adevărul despre ceea ce sunt. Sunt Singular - cel 
puţin o parte din mine. Trebuie să existe un motiv pentru care n- 
am înţeles până acum ce sunt, pentru care n-am ştiut nici măcar 
de existenţa zeilor, iar având în vedere ce am aflat despre Aurite 
şi Idugu, ştiu că are legătură cu faptul că unele părţi din mine 
sunt încuiate într-un loc atât de adânc, încât nu pot ajunge la ele. 
Deocamdată nu ştiu decât un lucru: nu sunt fiica lui Etzli, de fapt 
nu sunt fiica niciunei Aurite. Sunt o fiinţă cu totul separată. Una 
care are puterea să le omoare pe toate. Iar Etzli ştie. îi văd 
expresia, una pe care nu i-am mai observat-o. Frică - o frică 
profundă şi copleşitoare. 


Numai din cauza mea. 


în tot acest timp, ea şi celelalte m-au controlat. M-au folosit ca 
pe un animal de companie. Dar ştiau că am putere, că sunt o 
fiinţă de care ele se tem. 


Furia îmi explodează în toată fiinţa. 


— Aţi minţit, spun, ridicându-mi atika şi aţintind-o din 
nou spre ea. De la început m-aţi tot minţit. 


Mă reped spre ea, dar Etzli şi-a revenit în fire. Face un gest şi 
lianele se smucesc spre mine, şuierând şi scoțând note stridente, 
cu petalele cărnoase pulsând de vene aurii respingătoare. Sar din 
calea lor, scoţându-mi în acelaşi timp din teacă cealaltă atika, şi 
încep să le hăcuiesc, hotărâtă. Trebuie să distrug lianele, să le 
smulg din rădăcină înainte să mai rănească pe cineva. 


Se aud ţipete ascuţite, neomeneşti, în timp ce secer tulpinile iar şi 
iar. în curând li se alătură ţipete de durere. De frică. Spre 
surprinderea mea, vin de la Etzli; de fiecare dată când tai cu sabia 
lianele, se trage înapoi de parcă ar fi fost înjunghiată chiar ea. 


Când înţeleg, fac ochii mari: lianele sunt parte din ea, sunt o 
extensie a fiinţei ei. 


— Ce faci, Deka? ţipă ea. Ne faci rău - nouă, mamelor tale! 


— Nu sunteţi mamele mele! strig în timp ce tai fără milă 
altă liană. Niciodată să nu vă mai spuneţi aşa! Am văzut adevărul! 
Eu am ales să cad de dincolo de văl, eu am ales să vă opresc! Şi o 
să vă opresc! 


Etzli scutură din cap frenetic. 

— Ce ai văzut este o iluzie. 

îmi întâlneşte privirea şi în ochi îi fulgeră albul. 

— îţi poruncesc să mă crezi, să uiţi tot ce ai văzut. Dă-mi 


puterea ta! 

închid repede pleoapele, în încercarea de a împiedica ordinul să 
treacă de ele, dar descopăr că de data asta nu spre ochii mei s-a 
îndreptat voinţa lui Etzli. Colierul ansetha, pe care îl am în 
continuare în buzunar, se zbate violent şi se strânge ca un şarpe în 
jurul abdomenului meu, în timp ce din verigi îi cresc rădăcini care- 


mi străpung pielea, iar durerea e de un alb incandescent. Mă 
grăbesc să-l smulg, dar se prinde şi mai tare în mine şi începe să 
freamăte — 


o senzaţie groaznic de familiară. Din stelele din colier răsar 
mâncătoare-de-sânge miniaturale. Sunt extensii ale lui Etzli, la 
fel ca lianele care viermuiesc prin sală, şi se hrănesc din mine 
aşa cum s-au hrănit celelalte din urlătorii-morţii. 


Colierul mă strânge tot mai tare, florile se îngroapă tot mai 
adânc, până când, în cele din urmă, ceva se frânge înăuntrul 
meu şi îmi cedează genunchii. Cad la podea şi în faţa ochilor îmi 
dansează pete negre. E atâta durere - atâta durere. Parcă aerul 
s-a făcut din cale-afară de dens şi nu mai pot să respir. De pe 
buze îmi ies şuierături poticnite şi suspine întretăiate. Puncte de 
agonie explodează peste tot unde au prins rădăcini în corpul 
meu mâncătoarele-de-sânge. Şi sapă, sapă mereu, dislocă ceva 
dinăuntrul meu, ceva ce nici nu credeam că există. Acum îl simt, 
e un fel de putere în adâncul stomacului, iar mâncătoarele-de- 
sânge mişună spre ea. 


Etzli se târăşte înapoi la tronul ei, în timp ce rana din coastă i se 
închide la loc cu repeziciune, deşi argintul încă îi acoperă pielea. 
Vocea îi sună triumfătoare când vorbeşte: 


— Credeai că nu ne vom lua măsuri pentru posibilitatea 
aceasta? Te ştim, Deka. Mereu te-am ştiut, încă dinainte să 
adopti forma aceasta. Nu eşti altceva decât un instrument, o 
sursă de hrană care să ne dea putere şi un receptacul pe care 
să-l folosim după bunul plac. De aceea am avut atâta grijă când 
te-am cultivat. 


Etzli chicoteşte, un sunet atât de uman, că e malefic. 


— Nuru, râde ea. Cât de uşor ne-ai crezut minciunile. 
Ştii ce înseamnă cuvântul în prima limbă a oamenilor? „Pion”, 
asta înseamnă. 


Acum am dureri atât de mari, încât de-abia mă mai atinge 
cruzimea cuvintelor ei, dar într-un fel nu mă miră. Ultimele 
săptămâni m-au pregătit pentru asta, pentru trădarea pe care o 
trăiesc acum. 


în aer se ridică un zgomot ca de plescăit: mâncătoarele-de-sânge 


din colier care se ospătează din corpul meu. 


— Da, aşa, pionule, gângureşte Etzli. Hrăneşte-ne, dă-ne 
puterea ta. 


Face un semn şi ceva îmi tresare în stomac - încă o mâncătoare- 
de-sânge care capătă formă. Dezvoltă ţepi în mişcare şi 
rădăcinile se împletesc prin pieptul şi gâtul meu. De-acum mi-a 
blocat toate căile pe care puteam respira, gâfâitul răguşit îmi e 
inutil. Aşa s-a simţit băiatul acela, urlătorul-morţii, când a murit? 
A simţit frica, durerea aceasta? Mă îneacă disperarea. Dar şi 
ironia: mamele trebuiau să fie salvatoarele noastre, apărătoarele 
noastre, dar sunt mai rele decât Oyomo, mai rele până şi decât 
Idugu, care i-au creat mitologia. M-au numit fiica lor dar, de la 
bun început, m-au privit ca pe un pion, s-au hrănit din mine, m- 
au secătuit de puteri. încă de atunci, Auritele mă folosesc cum 
vor. 


Din colţul ochiului mi se scurge o lacrimă. Ce proastă am fost! 
De ce nu le-am văzut pe Aurite cum erau cu adevărat atunci 
când au creat jungle întregi de liane însetate de sânge ca să-şi 
ucidă duşmanii, un lac plin de monştri ca să-i distrugă? De ce n- 
am bănuit nimic când mă trimiteau iar şi iar să le zdrobesc 
inamicii în timp ce ele rămâneau aici, în confortul templului lor? 
Tot timpul acesta cât le-am iubit, cât le-am venerat, au fost nişte 
prefăcute, nişte monştri, întocmai cum m-a prevenit împăratul 
Gezo, iar eu n-am văzut nimic. Nici prin gând nu mi-a trecut. 
Credeam că am învăţat din greşeli cu împăratul Gezo, dar n-am 
învăţat absolut nimic. Acum Auritele mă vor distruge aici, chiar 
în sala în care le-am eliberat. Eu voi muri aici, iar ele vor ucide 
alte mii de oameni. Poate chiar milioane. 


Am văzut totul în ochii lui Etzli - nebunia, setea de răzbunare. 
Odată ce termină cu mine, îmi va urmări prietenii, toţi oamenii 
pe care-i iubesc. îi va omori cu aceeaşi delectare cu care l-a 
zdrobit pe bietul băiat de mai devreme. 


NUUUUU! urlu tăcut Refuz să mor aici aşa. Refuz s-o las pe Etzli să scape 
nepedepsită pentru ce a făcut şi ce are de gând să facă. 


DEKA! Uşa se face ţăndări şi Ixa se năpusteşte în cameră, cu Keita şi Britta 
în spate, urmat îndeaproape de ceilalți. 


— Deka, ce s-a întâmplat? exclamă Britta, sărind de pe el şi 


dând fuga la mine. 


De sus cade o perdea de liane, unduitoare ca un cuib de şerpi, 
care se strânge în jurul ei şi al celorlalţi. 


— Ce e asta? întreabă Keita, luptându-se furios cu noile 
cătuşe. Mamă Etzli, ce faci? 


Trage aer în piept şi sângele mă furnică pe sub piele când îl simt 
cum încearcă să-şi invoce flăcările. Se sting înainte să-i ajungă la 
suprafaţa pielii, lăsând doar pete care luminează roşiatic. 


— De ce nu pot să-mi folosesc focul? 
Se zbate să se întoarcă cu faţa la mine, dar lianele care se târăsc 
pe el îl ţin în loc. 


— Să crezi tu că-ți voi permite să foloseşti aşa ceva în 
prezenţa mea, pufneşte Etzli. O maimuţăreală a darurilor pe care 
le-am încredinţat numai fiicelor noastre. 


Se întoarce pre mine. 

— Iar tu, copila noastră cea fără credinţă şi netrebnică, 
ai îndrăznit să-l dai şi fiilor noştri! 

— Nu sunt copila voastră! răcnesc la ea. 


îmi aruncă o privire atât de încărcată de ură, încât lianele din 
corpul meu sapă şi mai adânc, întinzând rădăcini care 
răspândesc şi mai mult putregaiul cenuşiu. Ţip, arsă de durerea 
incandescentă. 


— Te rog, doare, doare! 
Deka! strigă Ixa, explodând într-o formă mai mare şi rupând lianele care-l 


acoperă. 


Se aruncă altele în direcţia lui, dar le evită în timp ce fuge spre 
mine şi se opreşte, alunecând, în faţa mea. 


— Colierul, horcăi, cu lacrimi căzându-mi din ochi. 
Trebuie să-l smulgi din mine. 


Spre uşurarea mea, nu ezită. Deka, mai spune, apoi muşcă din 
stomacul meu 


şi trage. 


în creier îmi explodează o durere albă ca inima focului; urlu şi 
Ixa trage şi mai tare de rădăcini, în timp ce mâncătoarele-de- 
sânge se luptă să reziste. Ca şi înainte, Etzli răcneşte, cu trupul 
îndurerat de rupturile pe care le face Ixa în colier. Este exact 
cum bănuiam: colierul însuşi e o extensie a ei, a tuturor 
Auritelor. 


— Stai! strigă disperată. 
La un gest al ei, o încâlceală de liane se târăsc în jurul gâtului lui 
Ixa şi îl strâng atât de tare, încât respiraţia îi şuieră. 


Dar nici atunci nu cedează. Dimpotrivă, se înverşunează, trage 
mai tare, iar lianele ţipă în timp ce se smulg, zbătându-se, din 
pielea şi oasele mele. 


— Ixa! gâfâi, cu boabe de sânge auriu în lacrimi, dar el 
mai trage o ultimă dată, cu toată puterea de care e în stare. 


Colierul îmi e smuls din corp, cu tot cu hălci de carne. Se 
unduieşte imediat înapoi, ca un şarpe care încearcă să se târască 
înapoi la mine, dar mă rostogolesc din calea lui, iar puterea mi 
se întoarce în corp ca un torent. O putere pe care o las să-mi iasă 
odată cu respiraţia, aproape inconştient, în disperarea mea de a 
mă îndepărta de colierul respingător. Când se repede la mine, 
pocnind, prin el izbucnesc dintr-odată flăcări şi toate lianele din 
sală explodează: şi lui Keita i-a revenit puterea. în timp ce el şi 
ceilalţi se eliberează grăbiţi, eu mă forţez iute şi dureros să mă 
ridic în picioare şi să mă întorc spre colierul care, deşi în flăcări, 
continuă să şerpuiască hotărât către mine. în clipa în care se 
trage în sus, gata să mă cuprindă din nou, talpa mea cade peste 
el; mă copleşeşte uşurarea când florile mărunte de pe el 
explodează în picături mici de sânge alb-auriu. 


Etzli răcneşte de durere, căzând moale pe tronul ei, iar prietenii 
mei se grăbesc să ajungă la mine, cu ochii măriţi de şoc şi 
îngrijorare. Keita aruncă o privire neliniştită spre zeiţă. Stă pe 
loc, inertă, cu ochii parcă înceţoşaţi şi absenţi. Dar nu mă 


linişteşte tăcerea ei bruscă - de fapt mă tem de ea mai mult 
decât de ce face. Pentru că dacă tace înseamnă că pune ceva la 
cale, face ceva groaznic ce încă nu văd. 


Keita îşi desprinde privirea de ea cu greutate. 
— Totul e cum ne-am temut, aşa e? întreabă. 


— Mai rău, îi spun. De multă vreme mănâncă urlători-ai- 
morţii masculi şi cine ştie pe cine altcineva au mai înghiţit ca să 
câştige putere. Vor să vină trupele lui Idugu ca să-i mănânce pe 
toţi şi să-şi recapete toată puterea. De-asta celelalte încă dorm. 
Aşteaptă să fie hrănite. 


Ochii lui Keita par gata să-i iasă din orbite. în clipa următoare, se 
îngustează, hotărâți. Keita cel de nădejde, mereu acceptă şi 
merge mai departe. 


— Care e planul? 

— Le împiedicăm să-şi ia toată puterea înapoi. Le 
distrugem. 

Mă uit de la Keita la Britta şi zâmbesc trist. 

— Noi, cele ce sunt moarte, nu? 


Britta zâmbeşte şi ea. 
— Imediat s-ar putea chiar să fim moarte, dar eu tot aici 
cu tine sunt, Deka, spune ea şi mă strânge de mână. 


— Şi eu, confirmă Keita, îmbrăţişându-mă. 


în jur, ceilalţi aprobă dând din cap. Belcalis, Li, Acalan, 
gemenele, care s-au reîntâlnit, împreună cu Mehrut, Lamin, 
Kweku, Rian. Toată familia mea, casa mea. Pentru că toţi ştiu, 
cum ştiu şi eu, că s-ar putea să fie ultimele noastre clipe 
împreună, că s-ar putea să murim cu toţii aici, în sala aceasta, 
sau mai rău, să ajungem prizonieri cum a fost Melanis, într-o 
groapă uitată, unde să suferim pentru tot restul eternității, dar 
chiar şi aşa, sunt pregătiţi. Pregătiţi să moară sau să trăiască 
alături de mine, oricare ar fi urmările. 


Şi tocmai de asta trebuie să-i apăr. 


Le zâmbesc prietenilor mei. E un zâmbet dulce-amar, care-mi 
exprimă iubirea, recunoştinţa. 


— Eliberaţi urlătorii-morţii din lianele lui Etzli, le comand poate 
pentru ultima oară. Eu mă duc să mă lupt cu zeii. 

nd urc treptele spre piedestal, Etzli e în continuare argintie şi 

lidă. Chiar şi după toată puterea pe care a sorbit-o din mine, 
tot e slăbită. La fel şi celelalte zeițe, când arunc o privire spre 
ele. Statuile lor sunt acoperite de aceeaşi peliculă argintie. Se 
pare că e adevărat, ce se întâmplă uneia se întâmplă tuturor. Nu 
pot să nu mă întreb cât de departe merge legătura. Dacă o omor 
pe Etzli, asta înseamnă că vor muri şi celelalte zeițe - toate? 
Privesc spre Anok, care mi-a fost ca o bunică - ba chiar ca o 
prietenă dragă. Ea m-a îndrumat pe calea aceasta, ea mi-a arătat 
adevărul ascuns în colierul ansetha, deşi trebuie să fie ştiut că 
avea să se ajungă aici. Şi Beda - atât de blândă, încât e aproape 
de neimaginat că i s-ar alătura lui Etzli în nebunia ei. Chiar pot 
să le omor pe amândouă? 


Cu cât mă apropii de tronul lui Etzli, cu atât îmi sporeşte 
nesiguranța. Dacă le omor pe Aurite şi mor ca urmare şi Idugu, 
ce se va întâmpla cu Otera? îmi străfulgera prin minte viziuni 
despre cutremure, vulcani, o mie de flageluri, dar le izgonesc. 
Dacă nu fac nimic, urmările ar fi mult mai grave. Dacă nu ucid 
zeii acum, vor sfărâma tot imperiul în goana lor după putere. Am 
văzut deja la ce extreme sunt dispuse să ajungă Auritele şi Idugu 
în jocul lor de dominație reciprocă. Cine ştie ce ar fi în stare să 
facă dacă ar fi lăsaţi să prade după bunul plac cetăţenii 
neştiutori ai Oterei. 


Trebuie să vorbesc cu Etzli acum, să am discuţia pe care ar fi 
trebuit s-o port cu luni de zile mai devreme - discuţia care-mi va 
determina următoarea mişcare împotriva creaturilor care 
odinioară s-au dat drept rudele mele de sânge. 


Când ajung la tronul ei, zeiţa e încovoiată într-o postură 
înţepenită de durere. Probabil smulgerea colierului ansetha din 
corpul meu i-a făcut ceva, ceva profund şi visceral, care s-a 
adăugat durerii de când am înjunghiat-o. Nu pot să nu mă întreb 
dacă e prima oară când i-a făcut cineva un rău fizic. Ar avea 


sens. Jatu au ţinut-o prizonieră ani şi ani, dar jatu n-au reuşit 
niciodată să le rănească pe zeițe. Numai zeii pot răni alţi zei, 
poate de asta se apucă acum Etzli de coaste ca un animal rănit şi 
mă priveşte cu o expresie veninoasă când mă opresc în faţa ei. 


— Deka, şuieră ea, îndrăzneşti să... 

— M-aţi minţit, îi spun, tăindu-i vorba. Aţi minţit pe toată 
lumea. Aţi spus mereu că aveţi gânduri bune, că sunteţi mai 
bune decât Oyomo. Şi voi stăteaţi aici şi vă mâncaţi propriii 
copii! 


Arăt spre podea, pe care cenuşa lianelor formează în continuare 
mormane care păstrează forma inconfundabilă a urlătorilor- 
morţii. Ceilalţi i-au eliberat pe supraviețuitori. De-acum probabil 
că-i duc la equus, care-i vor conduce la sanctuarele din afara 
muntelui. Dar Etzli n-a spus nimic despre asta. Faptul că n-a 
încercat să-i oprească şi că nu s-a mişcat şi n-a vorbit până 
acum, când am ajuns în faţa ei, mă îngrijorează. E aproape sigur 
că plănuieşte ceva. Trebuie să rămân cu ochii în patru, să aştept 
până-mi dezvăluie ce are de gând. 


Zeița strânge din dinţi, cu o expresie răzvrătită foarte umană. 
— Energia lor conține esență divină, explică ea. Este cea 
mai puternică sursă de hrană. 


Rosteşte cuvintele atât de firesc. De parcă eu sunt tâmpită, 
fiindcă nu sunt în stare să concep aşa ceva. Mă încrunt. 


— Nu vezi nimic în neregulă cu asta? Cu faptul că-ţi omori 
copiii? 

— Până la urmă tot ne-ar fi dat energia prin adorație. Eu 
doar am grăbit procesul. 

— Sigur aşa ar fi făcut? 

O privesc lung pe Etzli şi las să se vadă dezgustul pe care-l simt, 
aţintind ochii mereu şi cu atenţie oriunde, numai la ochii ei nu. 


Enervată, încearcă alt argument. 


— Toţi muritorii mor. Este o realitate a existenţei lor. 
Murind, pentru noi capătă un ţel mai înalt decât ar fi avut 
vreodată. Noi suntem zeii lor. Tu ar trebui să înţelegi asta mai 
bine ca oricine, Deka. 


Scârba mă copleşeşte, un sentiment urât, cu gust de cenuşă. 


— Nu înţeleg altceva decât că sunteți monştri, declar cu 
voce joasă. Şi sunt aici să vă pun capăt. 


îmi ridic săbiile atika, gata să lovesc, dar în cameră izbucneşte o 
tornadă de alb. Melanis, cu aripile deja pregătite. 


— Sunt aici, Mamă Divină, spune ea, cu răsuflarea 
tăiată, de parcă Etzli tocmai ar fi chemat-o. Celelalte sunt şi 
ele pe drum. 


Etzli rânjeşte, mulţumită. Deci asta făcea ea în timp ce stătea aici 
în tăcere. Chema întăriri. Dă din cap spre Melanis cu o expresie 
solemnă. 


— Num s-a răzvrătit împotriva noastră, Fiică. Acum 
complotează să ne ia locul drept zeu al vostru. Ucideţi-o. 
Ucideţi-o pe Deka trădătoarea. 


Buzele lui Melanis se deschid într-un zâmbet pios. 
— Ar fi cea mai înaltă onoare a mea. 


Prima născută se izbeşte de mine cu asemenea viteză încât capul 
mi se loveşte de trepte şi încep să văd stele. De-abia reuşesc să 
mă feresc de vârful ascuţit de aripă pe care-l repede spre mine 
cu doar câteva clipe mai târziu, dar îmi prinde armura pe 
margine şi o sfâşie ca pe hârtie. Alarmată, mă rostogolesc iute 
mai departe, apoi mă arunc în picioare, cu toate simţurile în 
alertă. De-abia sunt în stare să-i fac faţă lui Melanis singură. 
Dacă apar şi alte Prime născute, s-a zis cu mine. 


Melanis pare aproape impresionată de agilitatea mea. 


— Ai devenit mult mai rapidă în ultimele zile, Num, 
spune ea, dând din aripi ca să se ridice spre tavan. 


Apoi plonjează din nou spre mine, cu aripile curbate. 


Reuşesc să le blochez vârfurile cu săbiile, dar asta nu face decât 
să-i ofere deschiderea de care are nevoie. Cu mâinile libere, îşi 
scoate sabia din teacă şi mă înjunghie într-o parte, răsucind 
tăişul; durerea îmi reverberează în tot corpul. Mă smucesc de 
lângă ea şi mă reped spre capătul opus al sălii, dar Melanis mă 
urmează iute. 


în timp ce alerg, încerc să-i explic totul raţional. 


— Nu e bine ce faci, Melanis, gâfâi, evitându-i loviturile. 
Mamele te-au minţit, ne-au minţit pe toţi. Nu sunt doar ele 
părinţii noştri; există şi alţi zei, Idugu, perechile lor masculine. 
Auritele ne-au manipulat de la început, în lupta lor pentru putere 
împotriva zeilor bărbaţi. Chiar şi bătălia de acum o folosesc ca să 
se hrănească cu armata de jatu. Ca să-i înghită cu ajutorul 
mâncătoarelor-de-sânge. 


— Minunat! cârâie Melanis. Sunt cu atât mai 
impresionată de mamele noastre. 


Se repede spre mine, cu aripile scânteind, iar eu le blochez cu o 
singură atika, apoi îi dau la o parte sabia cu cealaltă. încep să mă 
obişnuiesc cu stilul ei de luptă. împunge şi parează cu o aripă, 
împunge şi parează cu o sabie. Mă feresc în jos şi în lateral cu 
uşurinţă şi săbiile mele gemene sclipesc atât de repede, încât 
sunt o ceaţă de vânt şi oţel. în tot acest timp, nu încetez să 
vorbesc cu ea. 


— îşi mănâncă propriii copii, Melanis! Nu vezi nimic greşit 
în asta? 


— Numai pe bărbaţi, răspunde Melanis, dând din umeri. 
Ceea ce nu pot pune despre ceilalţi zei ai tăi, care le vânează pe 
cele din neamul nostru. 


Fac un pas dezechilibrat în spate, cu ochii măriţi. 
— Ştii de Idugu? 


Credeam că pierduse amintirile acelea. 


Melanis şfichiuieşte cu o aripă spre mine. 
— Mama Etzli a avut bunătatea să-mi redea amintirile. Ştiu 


totul despre 


Idugu şi de ce s-au revoltat fraţii noştri. 


— Şi eşti mulţumită cu toate astea? Că mamele ne-au 
minţit, că s-au hrănit cu noi? Că s-au hrănit cu fiinţe nevinovate? 


O privesc adânc în ochi, în speranţa de a vedea acolo vreo urmă 
de emoție sau compasiune. 


A fost în Oyomosin atâţia ani, a murit şi a înviat în flăcări. Nu se 
poate să nu înţeleagă ce înseamnă să fii manipulat, abuzat... O 
emoție iese la iveală în ochii lui Melanis şi mă aplec mai 
aproape, dar sunt uimită când descopăr ce se află în ei. în 
privirea sa nu e nici urmă de compasiune, cum speram; în locul 
ei sălăşluieşte altceva, ceva adânc, întunecat şi care exultă. 


— Nici acum nu înţelegi, Num Deka? cârâie ea. Nu-mi 
pasă nici cât negru sub unghie de frații noştri. Sunt vite, nici 
vite. Sunt mai prejos de noi. Eu caut o singură lume: o revenire 
la vremurile când stăpâneau mamele şi surorile noastre. O lume 
în care oamenii şi bărbaţii se întorc la locul lor cuvenit - sub 
călcâiele noastre. 


Aripile lui Melanis se ridică din nou, iar faţa ei rânjeşte spre mine. 
— Orice altă lume este inacceptabilă, cinstită Num. 


Coboară în plonjon, dar de data asta sunt pregătită. Sabia mi se 
ridică exact când bate în jos aripa cea mai apropiată de mine, pe 
care o tai în jumătate, drept prin articulaţii. Cade la podea, 
urlând şi împroşcând cu valuri de vânt şi de sânge, zbătându-se 
inutil. Mişcările îi sunt atât de violente, încât aproape că nici nu- 
i observ pe ceilalţi revenind în fugă, după ce i-au îndrumat spre 
un loc ferit pe urlătorii-morţii răniţi. 


Britta face ochii mari când o vede pe Melanis, dar aleargă spre 
mine, evitând cu grijă să intre în raza aripilor Primei născute. 


— I-om dus afară pe urlători. Fug de pe munte chiar acum. 


Dau din cap, apoi arăt spre Melanis, din a cărei aripă deja creşte 


un os nou. 
— Ține-o ocupată, îi spun, cântărindu-mi în mâini săbiile 


atika. Eu mai am 


= ceva de făcut. 


îmi continui înaintarea spre Etzli, care a rămas pe tron, 
urmărindu-mă. Nu se mişcă nici când mă apropii, nu ridică un 
deget, iar un fior îmi cuprinde şira spinării. De ce nu se mişcă? 
La fel a făcut şi mai devreme când am atacat-o. Nu s-a îndepărtat 
prea mult de tron, sau deloc. Mă încrunt, tulburată. Dacă chiar 
reprezint o ameninţare pentru Etzli, de ce n-a dispărut pur şi 
simplu din sală şi nu le-a luat pe surorile ei într-un loc mai sigur? 
De ce nu s-a refugiat undeva? Acum că mă gândesc, probabil la 
fel s-a întâmplat şi când jatu le-au luat prizoniere pe toate patru. 
Auritele n-au fugit, nici măcar când le-ar fi fost uşor s-o facă. 


Revelația aceasta îmi trezeşte alte amintiri - pâcla de pe coridor, 
surprinderea lui Etzli când am deschis uşa. Nu trebuia să ai 
puterea de a ne străbate mantia, a spus ea. Cum ai deschis uşa? 


îmi vin în minte şi alte amintiri - toate dăţile când zeițele au 
încuiat uşile şi ne-au interzis nouă, copiilor lor, să intrăm pe 
coridor, spunându-ne că se odihnesc şi nu vor să fie deranjate. 
Creşte în mine bănuiala: dacă e ceva în sala aceasta care le cere 
zeiţelor să rămână pe loc? Să se înrădăcineze aici atât de adânc, 
încât nici măcar nu se pot refugia când sunt amenințate? 


Idugu trebuie să fi ştiut, trebuie să fi observat şi ei tiparul. Aşa i- 
au ajutat pe jatu să le ia prizoniere aici... şi aşa le voi prinde şi 
eu. 
Aţintesc vârful săbiilor atika spre Etzli. 

Ce e aici? o întreb. Ce se află aici de vă ţine pe tine şi 
pe pe celelalte legate de locul ăsta? 
Un zâmbet sinistru îi deformează buzele lui Etzli. 
— Deka cea isteață. Dintotdeauna ai fost un copil 
deştept. Eşti prima care observă, de un mileniu întreg. 


Imediat mă pun în gardă. 


— Ce să observ? 


— Asta. 


La un gest al ei, podeaua mi se sfărâmă sub 
picioare. 

pta cu Melanis m-a pregătit pentru surprize, aşa că reacţionez 
imediat ce-mi fuge podeaua de sub picioare, sărind pe treptele 
care duc la piedestal. Exact la timp: tot pământul din centrul sălii 
se prăbuşeşte, atât de brusc încât Asha e gata-gata să cadă în 
prăpastie. Britta face un gest grăbit şi întinde sub ea o lespede 
de stâncă, dar, spre şocul meu, Asha ricoşează de pe ea, împinsă 
în sus de o pală de vânt din senin. Sare peste buza abisului, apoi 
pluteşte până la terenul ferm folosindu-se de acelaşi vânt, în timp 
ce Adwapa o aşteaptă, cu ochii îngustaţi de concentrare. Mi se 
ridică firele de păr de pe ceafă ca reacţie la această putere nouă 
pe care o manifestă gemenele. Trebuie să fie darul lor divin, cel 
despre care n-au vrut să ne spună prea multe. Şi nu e singurul 
activ. Singura aripă întreagă a lui Melanis fâlfâie grăbită când 
podeaua de sub ea se prăbuşeşte. O foloseşte ca să scape din 
abis în salturi, apoi se prăbuşeşte repede pe podeaua sălii, cu 
respiraţia tăiată de efort. 


Mă întorc din nou spre centrul încăperii, tot mai neliniştită. 
Prăpastia se adânceşte până în inima muntelui, întunecată şi 
nesfârşită. 


Dar nu şi goală. 


în aer se înalţă un vacarm de şuierături şi mârâieli chinuite, 
sunete atât de nenorocite, încât îmi ajung câteva clipe ca să 
înţeleg ce sunt: vaietele damnaţilor. Privesc în jos, îngrozită, 
când văd că lianele lui Etzli leagă de pereţii abisului mii de 
siluete vineţii inconfundabile, iar peste ele se zbat urlători-ai- 
morţii şuierând. Corpul îmi e atât de slăbit, încât de-abia mă mai 
ţin pe picioare. 


De câte ori m-am întrebat de ce nu existau urlători-ai-morţii 
masculi, de ce ieşeau numai femele din ouăle din lacurile de 
înmulţire? Chiar şi când i-am văzut pe Lepădaţi alături de jatu, 
m-am întrebat de ce erau atât de puţini, atât de rari. 


Acum ştiu adevărul. Urlătorii-morţii nu sunt câtuşi de puţin rari, 
nu sunt vreo apariţie neobişnuită - sunt la fel de numeroşi ca 
femelele şi au existat de la început, prizonieri sub picioarele 
Auritelor. 


Să înţeleg asta mă zdrobeşte. Nu e de mirare că zeițele rareori 
îşi părăsesc sala, că rareori coboară de pe tronuri. Le hrăneşte, 
ce-i drept, adoraţia, dar ceea ce le dă cu adevărat putere e 
suferinţa. Suferinţa propriilor copii - cei pe care i-au condamnat 
la o eternitate de chin. 


Tremur toată, fiecare părticică din mine vibrează de furie şi oroare. 


Şuierăturile şi mârâielile urlătorilor-morţii se amestecă şi 
formează cuvinte - propoziţii. Rugăminţi. 


— Dă-ne drumul... Omoară-ne... 


Cuvintele se împletesc, un uragan de durere care-mi asaltează 
urechile. Cum au putut să îndure Auritele aşa ceva? Cum rămân 
neînduplecate la asemenea suferinţă? Nu e de mirare că s-au 
revoltat jatu. Nu e de mirare că au făcut tot ce le-a stat în puteri 
ca să le prindă în capcană pe zeițe. Sunt ei Idugu răi şi uneltitori, 
dar perechile lor sunt exact ca ei. Ba chiar mai rău. 


Mă uit în continuare în groapă, incapabilă să accept ce văd. 
Aceştia să fie zeii pe care i-am venerat de atâta timp? Pentru 
care am luptat atâta vreme? 


Mă răsucesc spre Etzli, care stă locului în continuare, cu o 
expresie senină. în jur şerpuiesc şi mai multe liane de-ale ei, 
pulsând ca lipitorile în timp ce sug sânge din urlătorii-morţii din 
abis. 


— Demon! 
Cuvântul erupe din mine; fiecare răsuflare îmi e plină de ură. 


— Sunteţi cei mai oribili demoni şi o să vă distrug! 
Mă reped spre ea cu săbiile atika ridicate, dar Etzli se înalţă 


dintr-o mişcare curgătoare şi mă aruncă până în capătul sălii cu 

o lovitură cu dosul palmei. Aterizez în mijlocul gropii şi lespedea 
de piatră pe care o creează pe loc Britta e singurul lucru care-mi 
opreşte corpul să se prăbuşească în abis. Aerul 


trimi 
cader 
în pi 


s de Adwapa, îmi atenue 
ea, aşa incât sar din 
cloară, uşoară ca ùn n 


— Avem noi grijă, Deka! anunță Britta. 


— Mulţumesc! spun în timp ce sar pe piedestal şi alerg 
înapoi spre Etzli. 

Acum s-a ridicat în picioare şi lianele dezgustătoare i se târăsc în 
jos pe picioare ca nişte rădăcini, şerpuind în jos în abis. Mai rău, 
alături de ea au început să mişte şi celelalte zeițe. Nu-mi dau 
seama dacă e pentru că au recăpătat suficientă putere sau 
pentru că le trezeşte Etzli. Nu contează; oricum, trebuie să le 
opresc, trebuie să le tai legătura cu lianele. Cu gândul acesta, 
mă reped spre Etzli, cu săbiile atika pregătite, dar prinde 
amândouă lamele cu o singură mână, fără măcar să tresară când 
i se înfig în carne. Fac un salt înapoi înainte să mă arunce din 
nou cu fluturarea aceea din mână, dar în timp ce iau poziţie 
pentru următorul atac, în sală răsună o voce familiară. 


— Ce înseamnă asta? ne somează Mâini-Albe, intrând. 


Ochii lui Etzli sclipesc victorioşi. Se întoarce spre Mâini-Albe cu 
un zâmbet de bun-venit. 


— Iubită fiică, Nuru ne-a trădat şi ne atacă. Imobilizeaz-o. 


încremenesc, cuprinsă de groază. A venit Mâini-Albe şi are o 
sabie la şold. Dacă există o fiinţă cu care nu vreau să-mi 
încrucişez tăişurile, ea e. Mi-a fost mentoră încă de când m-a 
salvat din pivniţa aceea - mi-a fost un fel de naşă, fie ea şi 
distantă şi uneori crudă. Nu vreau să mă lupt cu ea, dar orice 
ezitare din partea mea ar fi o greşeală fatală. Mâini-Albe are un 
singur scop în bătălie: să ucidă. 


întotdeauna. 


Lângă ea, Melanis se ridică în picioare, clătinându-se, cu aripa 
încă sângerând. 


— Vino, Soră, spune. Te voi ajuta. 


Când cele două se îndreaptă spre Etzli, ridic mâinile şi cuvintele se 
revarsă 

— îi omoară pe urlătorii-morții, Mâini-Albe. De la început 
mamele ne-au omorât fraţii exact ca monștrii care spunea lumea 
că sunt. De-asta s-au revoltat jatu, pentru că au aflat că aici 
există urlători masculi şi zeițele îi mănâncă. 


Arăt spre abis. 

— Uite, vezi singură. 

Mâini-Albe priveşte în jos, încreţindu-şi fruntea. Enervare? Furie? 
Nu-mi dau seama. Se întoarce spre Etzli. 

— Aceia sunt jatu renăscuți? întreabă ea nonşalant. 


Etzli flutură din mână ca pentru a da la o parte întrebarea, deloc 
îngrijorată. 

— Nu au nicio importanță pentru noi. Nu ca voi şi 
surorile voastre. Voi ne-aţi jurat loialitate. Voi nu ne-aţi întors 
spatele, spre deosebire de ei. Ei ne-au luat prizoniere - ne-au 
închis. îşi merită soarta. Dar lasă asta - eşti fiica noastră, nu-i 
aşa? 


întrebarea are în ea o implicaţie, una atât de subtilă, încât sunt 
sigură că numai eu o observ pe Mâini-Albe cum înţepeneşte. 
Etzli nu vede. 


— Tu eşti Prima noastră născută. Tu trebuie să sfârşeşti 
totul. 


îmi stă inima în loc când Mâini-Albe aprobă cu un gest din cap şi 
scoate sabia din teacă. Urcă pe piedestal şi mă priveşte cu ochi 
severi. 


— Mâini-Albe... spun eu rugător, cu ochii înlăcrimaţi. Te 
rog, te rog, te rog... 


Dar Mâini-Albe se apropie tot mai mult, cu o expresie resemnată. 
— Trebuie să fac asta, spune ea, apoi se repede la mine. 


Mă încordez, pregătindu-mă pentru impact, dar apoi se 
răsuceşte la jumătatea saltului, întorcându-se spre Etzli. 


— Erau fraţii noştri! răcneşte ea, atacând-o pe zeița uimită. 
— îndrăzneşti? 


Melanis se repede spre ea, dar Mâini-Albe parează atât de iute, 
încât a eviscerat-o pe cealaltă Primă născută înainte să apuce să 
ridice sabia. 


— Cunoaşte-ţi locul! latră Mâini-Albe înainte să-şi întoarcă 
atenţia spre Etzli. 

Recunoştinţa şi uşurarea explodează în mâine când începe s-o 
lovească pe zeiţă, iar şi iar. 


— Ce faci? răcneşte Aurita, ridicându-se. Cum îndrăzneşti 
să mă ataci? 

Mâini-Albe nu ia în seamă învinuirea, ci continuă s-o lovească. 
Aruncă o privire spre mine. 


— Aştepţi invitaţie, Deka? Termin-o! 

Ţâşnesc înainte s-o atac pe Etzli din partea cealaltă, dar zeiţa ne 
respinge cu uşurinţă. De-acum a absorbit atâta putere, încât 
mişcările ei nici nu mai seamănă cu ale unei fiinţe umane. Săbiile 
ne sunt aruncate în lături de mai multe braţe; pielea i se 
întăreşte până la duritatea metalului, apoi se încinge ca focul. în 
tot acest timp, eu şi Mâini-Albe ne continuăm atacul. Când se 
clatină una, preia cealaltă, hăcuind şi despicând. Ţintim spre 
lianele lui Etzli, în încercarea de a le separa de ea, dar efortul ne 
e zadarnic. 


— Ajutaţi-le! se aude o voce din depărtare. 
Belcalis. 


Sare şi ea în luptă, cu tot corpul aurit, şi o atacă pe Etzli cu 
pumnalele. Zeița ţipă înfuriată şi mânia i se înteţeşte şi mai tare 
când lianele sunt mistuite de flăcări, mulţumită lui Keita. Face să 
răsară şi mai multe; toate ies din ea şi se târăsc pete urlătorii- 
morţi din abis, ca nişte şerpi negri înfrunziţi, ca să-i sporească 


puterile, până când începe să lupte tot mai bine cu fiecare clipă. 


Chiar şi atunci, rezistăm: ori de câte ori o aruncă pe una din noi 
spre abis, Britta e gata şi creează suprafeţe ca să ne prindă, în 
timp ce Adwapa şi Asha ne ajută să aterizăm lin cu vântul lor. 


Suntem toate împotriva lui Etzli, dar zeiţa nu face altceva decât 
să mănânce tot mai mulţi urlători-ai-morţii, până când simt 
semnele: cumulul de putere tipic care apare înainte de trezirea 
zeiţelor. Anok deja se întinde, mişcând din umeri, în timp ce 
trupul i se schimbă din auriu în culoarea întunecată obişnuită. 
Privesc într-acolo, deznădăjduită. Dacă intră în luptă şi Anok, nu 
avem cum să-i rezistăm. Dar de-acum nu mai avem de ales. Se 
ridică în picioare, deja trează. 


Anok întoarce ochii spre bătălia noastră şi în jurul frunţii i se 
adună nori de furtună la vederea haosului. Apoi, cu un gest, face 
să apară un perete de sticlă transparentă care ne desparte pe 
mine şi pe Mâini-Albe de Etzli. 


— Ce înseamnă toate acestea? întreabă calm Anok, 
aruncând o privire la Etzli. 


— Fiicele noastre s-au răsculat, răspunde Etzli, înfuriată. 
Caută să ne împiedice să înghiţim armata lui Idugu şi să căpătăm 
putere. 


La cuvintele ei, mânia îmi explodează în toată fiinţa; îmi ies la 
iveală toată indignarea şi frustrarea. 


— Eu nu sunt fiica voastră! strig. N-am fost niciodată şi ştii 
foarte bine! 


Spre mine se întorc doi ochi în care zăresc întunecimea de 
nepătruns a măruntaielor pământului. 
— Deci ştii adevărul, spune Anok încet. 


— Pe tot! răcnesc. Ştiu că vin, cumva, din Singular, că 
voi vă mâncaţi fiii de secole şi secole. Ştiu că sunteţi monştri, la 
fel ca Idugu! Că toţi sunteţi putrezi pe dinăuntru! 


Anok aprobă cu un gest solemn din cap. 


Atunci ştii îndeajuns încât să ne distrugi. 


După care se întoarce spre Etzli. 
— Soră, spune ea. 
Etzli zâmbeşte. 


— Da? 
Anok ripostează apucându-o de gât şi pironind-o la podea. Sub 
privirea mea şocată, îmi face semn. 


— Mergi, Deka, spune ea grăbită. Le voi reține pe 
celelalte cât să-ţi dau timp să fugi de pe munte! 

Mă holbez cu gura căscată. 

— Nu înțeleg... 

— în cele din urmă, nebunia care ne mistuie va distruge 
lumea aceasta, declară Anok. Găseşte-ți restul puterii şi 
foloseşte-o ca să ne pui capăt. Te va îndruma mama ta muritoare. 
— Mama? 


Credeam că spusele tatei, cum că mama ar fi încă în viață şi i-ar 
fi spus să-mi transmită s-o caut, erau doar o amăgire. Ultimele 
năluciri ale unui om în pragul morții. 


Anok nu pare să fie de aceeaşi părere, pentru că spune: 
— Ştii deja unde s-o găseşti. 


Gar Nasim... Ultimele cuvinte ale tatei îmi revin în minte. 

— Ține minte, Deka, tu eşti cheia şi în curând puterea ta 
îi va trezi şi pe alţii în număr îndeajuns de mare încât să ne ţină 
piept. Nimiceşte-ne, copilă! strigă Anok. Eliberează-ne! 
Eliberează lumea de noi. 


Etzli se zbate să scape din strânsoarea surorii ei. 
— E o nebunie, Anok. Dă-mi drumul! 
Dar zeiţa mai întunecată o ţine bine. 

— Pleacă! îmi strigă ea tare. Fugi! 

Mă răsucesc spre capătul opus al sălii. 

— Ixa, transformă-te! 


Deka! acceptă Ixa. 


în timp ce eu traversez abisul în fugă, pe podul pe care mi-l 
creează repede Britta, ţipetele urlătorilor-morţii îmi curg în şuvoi 
pe lângă urechi, toate atât de încărcate de durere şi nenorocire 
încât mă doare sufletul. Paşii îmi şovăie. Chiar dacă scăpăm de 
aici, urlătorii vor rămâne prizonieri, trupurile lor vor fi hrană 
pentru zeițe, care le vor folosi după bunul plac. Vor rămâne aici o 
eternitate, prinşi în ciclul acesta nesfârşit al suferinţei. Nu pot 
lăsa să se întâmple aşa ceva. Nu pot permite ca urlătorii-morţii 
de aici să sufere iar şi iar, în timp ce zeițele se îndoapă şi se 
întremează tot mai mult. 


Puterea ta îi va trezi şi pe alţii în număr îndeajuns de mare... Cuvintele lui 
Anok îmi răsună cântat în cap şi îmi amintesc că nu sunt complet 
neputincioasă. 


Nu-i pot elibera de una singură pe urlătorii-morţii din groapă, dar 
pot trezi darurile altora care pot. Mă întorc spre Mâini-Albe, care 
se apropie în fugă din spatele meu. De câte ori nu am auzit 
despre puterea ei, despre prăpădul pe care-l făcea în vremea ei 
de glorie? 


— Mâini-Albe, care era darul tău divin? întreb - iar 
întrebarea e, în sine, un pact. 


Nu-i pot elibera puterea lui Mâini-Albe decât dacă acceptă de 


bunăvoie. Liber arbitru, cum mi-a spus Keita. 


Prima născută pare să înţeleagă, pentru că-şi scoate mănuşile de os 
în timp ce 


înaintează. Sub ele, mâinile nu-i arată deloc ieşit din comun - 
sunt de acelaşi cafeniu-închis ca restul pielii, mai degrabă 
mici, aproape îndesate acum că nu mai are ghearele. Dar ştiu 
că au în ele putere, o putere care odinioară a ras la pământ 
oraşe întregi. 


— Cenuşa, spune ea în cele din urmă, ridicând mâinile 
spre mine. Pe vremuri aveam puterea de a preface orice în 
cenuşă. 


— Şi o vei avea din nou. 


îmi pun mâinile pe ale ei şi mă cufund în starea de luptă; las 
aerul să-mi iasă din plămâni când simt darul ascuns în adâncul 
oaselor ei. Cel pe care sper să-l trezesc din nou la viaţă. 


Respir din nou, mă concentrez şi în câteva momente parcă mă 
scufund în ea. Mâinile deja îi strălucesc mai tare decât restul 
corpului, fiindcă puterea ei se ridică în întâmpinarea alei mele. 
îmi trimit forţa înainte prin vârfurile degetelor; în jurul fiinţei ei 
se răsucesc şi se rotesc arcuri de lumină stelară; din adâncul 
meu se ridică o căldură. Asta înseamnă să trezeşti puterea; aşa 
te simţi când ajuţi un dar divin să revină la viaţă. 


Nici nu clipesc când observ că în vârfurile degetelor mi se 
deschid răni, că pielea se umple de băşici şi plesneşte ca reacţie 
la puterea pe care am folosit-o. Nu simt altceva decât entuziasm. 
Acum mâinile lui Mâini-Albe strălucesc şi în fiecare vârf de deget 
are concentrată putere. 


Zâmbesc, uşurată: am reuşit, i-am retrezit la viaţă darul. 

Odată ce sunt convinsă că puterea i-a revenit complet, fac un pas 
înapoi şi mă întorc spre abis. 

— Lianele, îi spun, arătând spre ele. Le poţi distruge? 


Mâini-Albe aprobă din cap, apoi îngenunchează la buza abisului 
şi îşi pune mâinile pe o liană de mâncătoare-de-sânge. Mâinile 
par să-i scânteieze când din ele ţâşneşte în boltă puterea. Darul 
ei, care prinde formă. 


Ascultaţi-mi porunca, şopteşte ea. Fiţi cenuşă. 


Aproape imediat, liana se dezintegrează, dar nu e singura. Sub 
ochii mei uimiţi, cenuşa lui Mâini-Albe se întinde de la o liană la 
alta, până când toate mâncătoarele-de-sânge din groapă se 
chircesc, cenuşii, şi sunt duse de vânt. 


— Ce faci? rage Etzli de pe piedestal, luptându-se s-o 
dea la o parte pe Anok de pe ea. Nu se poate să faci asta! Nu! 
Nu! 


Dar e prea târziu. Acum lianele mor toate, nu mai e una care să 
nu fie cenuşie, ceea ce înseamnă că nu-mi mai rămâne decât un 
lucru de făcut. în timp ce urc pe Ixa, mă întorc spre ceilalţi, 
ignorând sângele care-mi curge din vârfurile degetelor. Rănile 
formate când i-am trezit puterea lui Mâini-Albe nu s-au vindecat 
încă, dar nici nu mă aşteptam. Colierul ansetha a schimbat ceva 
în adâncul meu, o putere pe care nici nu ştiam că o am. lar acum 
trebuie să mă descurc cu consecinţele. Sunt eu nemuritoare, dar 
s-ar putea ca acest corp să nu fie. 


Asta dacă chiar e corpul meu adevărat. După câte am trăit, nu 
pot elimina posibilitatea ca acest trup să nu fie al meu, dare o 
grijă pentru altă zi. 


Respir adânc ca să gonesc durerea şi le vorbesc celorlalţi. 


— Trebuie să distrugem templul Trebuie să-l doborâm la 
pământ, ca să nu-l mai folosească niciodată ca să se hrănească. 


— Cum? întreabă Britta, privind în jur. Mamele... 


— Nu le spune aşa, o întrerup, clătinând din cap. Nu mai 
sunt mamele noastre. 


Cugetă la vorbele mele, apoi aprobă din cap. 
— Auritele au ridicat templul direct din pământ. Cum îl 
distrugem? 


Nu-mi ia mai mult de câteva secunde să formulez un răspuns. 


— O să-mi împart puterea cu voi, ca să vă sporesc 
darurile. Restul îl faceţi voi. Nu-i putem lăsa pe urlătorii-morţii 
aici să sufere. Nu putem lăsa pe nimeni aici să sufere. 


Keita dă din cap şi ochii deja i se umplu de flăcări. 
— îl ard din temelii, spune el. 

Se întoarce spre Adwapa şi Asha. 

— Puteţi să-mi înteţiţi flăcările? 

Cele două fac semn că da. 


Britta priveşte din nou în jur, gânditoare. 
— Cred că aş putea să-l fac să se prăbușească din interior, 
spune. Să am grijă să nu se mai ridice niciodată. 


— Aşa să faci, spun, întinzând mâinile. 

De îndată ce Britta, Keita, Belcalis şi gemenii îşi pun mâinile pe 
mine, mă cufund în starea de luptă şi îmi chem puterea la 
suprafaţă. Se ridică aceeaşi căldură, care scânteiază şi se amplifică 
în contact cu a lor. Cheamă darul ascuns în ei şi-l sporeşte până la 
potenţialul lui deplin. 


— Deka, mâna ta! exclamă Britta când mi se deschid răni 
noi, dar scutur din cap. 


— Nu contează, răspund. Doar puțin mai durează. 


înteţesc puterea din adâncul lor iar şi iar, până când, în cele din 
urmă, îl simt. Potenţialul din ei. Capacitatea distrugătoare. îmi 
transfer răsuflarea în ea şi sunt încântată când devine o lumină 
albă nimicitoare. 


Mă retrag un pas. 
— Acum sunteți gata, spun, după care mă duc la Ixa. 


în timp ce Ixa se avântă în aer, cu noi pe spinare, Keita face un 
gest şi în abis se năpusteşte un stâlp de foc, care pârjoleşte 
urlătorii-morţii. E mânat de vântul Adwapei, atât de puternic încât 
izbeşte flăcările de pereţii prăpastiei şi transformă totul în cenuşă, 
aşa cum a făcut Mâini-Albe cu lianele. Strigătele 


urlătorilor-morţii se ridică, dar pentru prima oară nu exprimă 
durere, ci recunoştinţă... uşurare. 


— Mulţumesc, îl aud pe unul cum spune în timp ce flacăra îl 
carbonizează. 


Zâmbeşte în timp ce corpul îi arde până se face pulbere. 


îl privesc cu lacrimi curgându-mi pe obraji. Tristeţe, furie, o mie 
de emoţii frânte. Toată iubirea şi speranţa pe care le simţeam pe 
vremuri pentru Aurite, pentru Primele născute. Toată nădejdea 
că voi face din Otera un loc mai bun, un loc unde toată lumea să 
fie egală. Când trupul Brittei vibrează alături de mine şi 
pământul răspunde cu un huruit, continui să privesc, amorţită. 
Se adună puterea, solul se curbează şi se zbate, apoi se aruncă 
în sus ca un val, zdrobind Sala Zeiţelor şi aruncând-o pe Melanis, 
care zbiară, în abisul de dedesubt. Plouă peste noi cu bucăţi din 
tavan, ale cărui minuni s-au dus pentru totdeauna, dar nu-mi 
pasă de ele; ţâşnim în sus spre cer, unde pâcla a început să se 
risipească sub lumina stelelor din zori. 


Sub noi, Abeya se întinde pustie, acum că oamenii şi copiii au 
plecat de mult, iar cele mai multe alaki şi equus i-au urmat. 
Singurele rămase sunt copilele cele mai loiale ale mamelor, cele 
care au încercat să vină când şi-a trimis Etzli chemarea. Ne 
privesc cu moartea în ochi, dar suntem prea sus să ne ajungă. 


Cât despre Idugu şi armatele lor, au dispărut de mult, s-au retras 
spre templul lor, unde s-au refugiat, fără îndoială, din clipa când 
am înjunghiat-o pe Etzli şi deci pe ei toţi. Dar se vor întoarce 
curând. De asta sunt sigură. Zeii Oterei nu vor pune capăt 
războiului până când unul din grupuri nu va câştiga supremaţia, 
iar celălalt nu va fi nimicit, chiar dacă trebuie să distrugă pentru 
asta tot imperiul 


Dar n-am de gând să-i las. 


Hotărârea mă cuprinde cu totul, cu o tărie cenuşiu-oţelită. Nu voi 
mai sta deoparte să mă uit în timp ce zeii sfâşie Otera din 
temelii. Nu-i voi mai lăsa să se joace cu muritorii de parcă am fi 
piese de lemn într-un joc cosmic. 


Anok a spus că am puterea să omor zeii şi ştiu că e adevărat. 
Undeva în 


adâncul meu se află jăratic din Singular şi am să-l caut, am să 
descopăr despre el cât să mă întregesc din nou; cât să apăr 
oamenii pe care-i iubesc şi pe cei fără putere, pe cei slabi. Zeii n- 
au să mai calce Otera în picioare. Eu n-am să mai stau deoparte, 
mulţumită să fiu doar emisarul lor - pionul lor. A venit timpul să- 
mi îndeplinesc promisiunea. A venit timpul să ucid zeii. 


Şi pentru asta voi îndura orice e nevoie. 


Mai târziu, în timp ce zburăm peste deşert, în prima etapă din 
călătoria spre Gar Nasim, care fără îndoială va dura luni întregi, 
acum că nu mai avem acces la uşi, îmi odihnesc capul pe umărul 
lui Keita. în jurul nostru se aud sforăituri; toată lumea e atât de 
obosită de evenimentele zilei, încât nu-şi mai poate ţine ochii 
deschişi. Numai Mâini-Albe, Britta, Keita şi eu mai suntem treji şi 
cercetăm orizontul în căutare de ameninţări. Templul Auritelor a 
rămas departe în urmă, dar cine ştie ce ne aşteaptă înainte? Cine 
ştie ce terori, ce minuni ne va aduce această nouă călătorie? 
Singura certitudine pe care o am este că undeva la capătul ei 
aşteaptă mama, cu răspunsuri. De-abia aştept s-o găsesc; de-abia 
aştept s-o revăd. 


Keita îmi cuprinde bărbia în palmă. 
— Te simţi bine, Deka? Cum îţi mai sunt mâinile? 


Ridic din umeri şi mă uit în jos la vârfurile degetelor, pe care am 
răni la fel precum cele care acum îmi sunt presărate şi în sus pe 
braţe. Nu s-au vindecat, deşi au trecut ore bune de când am 
fugit, şi nici nu mă aştept să se închidă prea curând. 


în ochii lui Keita se citeşte îngrijorarea. 


— Nu se vindecă? 


Clatin din cap; deja ştiu de ce. Când colierul ansetha şi-a înfipt 
rădăcinile în mine, a schimbat ceva acolo, ceva important. Iar eu, 
apoi, am agravat pierderea cedându-mi prea mult din putere 
celorlalți. Prin faptul că i-am făcut mai puternici, m-am făcut pe 


mine mai slabă. Mult, mult mai slabă. Dar a 

Mâini-Albe se apropie. 

— Dă-mi să văd, cere cu mâinile întinse, acoperite din 
nou cu mănuşile, îi arăt şi nu mă mir prea tare când oftează cu o 
resemnare grea. 

— Era de aşteptat, spun ea. Miezul e divin, dar 
receptaculul încă nu e. 


— Asta ce înseamnă? întreabă Britta. 

— Corpul Dekăi cedează, explică Mâini-Albe. Efortul de a 
ne da atâta putere a fost, probabil, prea mult. Acum e cu atât 
mai urgent să se reconecteze cu partea din ea care este divină. 


Britta se încruntă la ea. 

— Tot nu înțeleg ce zici. 

— E simplu, spune Mâini-Albe. Ca să-şi îndeplinească 
sarcina şi să-şi oprească degenerarea corpului, Deka trebuie să 


se reacordeze la divinitatea ei. Cu alte cuvinte, trebuie să devină 
zeu. 


Mă priveşte cu subînţeles. 
— Cel mai nou zeu al Oterei. 


Mă las moale lângă Keita; cuvintele ei m-au secătuit şi de puţina 
forţă pe care o mai aveam. Mă apasă cu greutatea lor, cu o 
presiune tot mai insistentă, în timp ce Ixa aterizează, într-un 
târziu, într-o mică oază de la marginea deşertului şi coborâm. 


Trebuie să devin zeu. Gândul mi se învârte prin minte iar şi iar. Cum se face 
asta, mai precis? Şi dacă totuşi reuşesc, voi avea nevoie de adoraţie, ca 
Auritele şi Idugu, sau voi deveni o fiinţă îndepărtată şi străină, ca Singular? 


Când mă duc la apă, adâncită în gânduri, în spatele meu se 
furişează două 


umbre — Britta şi Keita. 


— Zeu? pufneşte Britta, clătinând din cap. Nu puteai să 
ai şi tu parte de ceva uşor, nu, Deka? 


— Nu, răspund. 


— Dar pentru asta ne ai pe noi, spune Keita, luându-mă 
în braţe şi lăsându-şi capul pe al meu. 


Zâmbesc recunoscătoare când Britta i se alătură, înconjurându-mă 
cu braţele. 


— Orice s-ar întâmpla, suntem aici, Deka, până la capăt. 


— La bine şi la greu, în lumea asta şi în următoarea, 
suntem aici pentru tine, adaugă Keita. 


— întotdeauna, şopteşte Britta. întotdeauna... 


Cuvântul se revarsă peste mine, mă alină, îmi izgoneşte 
întrebările, grijile. Ştiu că viitorul va veni mai repede decât îmi 
imaginez şi îmi va aduce următoarea mea sarcină: să-mi recapăt 
divinitatea şi, cu ajutorul ei, să mă lupt cu zeii. Dar, deşi mă 
înspăimântă, nu sunt intimidată. Pentru că-i am pe prietenii mei 
şi acum toţi sunt puternici dincolo de orice închipuire. Când 
şovăi, vor fi acolo să mă susţină şi să mă îndrume. Când mă voi 
împiedica, vor fi acolo să facă pasul următor. 


Şi chiar dacă nu sunt ei, mă am pe mine. 


Dacă ultimele luni m-au învăţat ceva, asta e: că sunt mai 
puternică decât am crezut vreodată, că sunt mai mult decât fata 
naivă şi tăcută care eram în Irfut, pe când speram absurd să mă 
accepte alţii în timp ce eu nu mă puteam accepta singură. Am 
învins armate, m-am luptat cu zei - ştiu că pot face orice vreau. 
Iar ceea ce vreau acum e să devin eu însămi zeu, noul zeu al 
Oterei. Nu - gonesc gândul acesta. Vreau mai mult de atât, mai 
mult decât o simplă existenţă prădătoare, dependentă de 
venerație, de sacrificiu. 


Ce-mi doresc cu adevărat e să fiu o sabie - sabia care doboară 
toţi zeii. Pe Aurite, pe Idugu - pe toate fiinţele care vor să-şi 
declare stăpânirea asupra oamenilor din Otera. Când privesc în 
sus la luna argintie, îmi răsună în minte cuvintele rostite de 
Mâini-Albe nu cu multă vreme în urmă: Numele dau lucrurilor 
putere... Dacă e adevărat, deja am un nou nume pentru mine, un 
nou titlu: Angoro, ucigătoarea zeilor. 


Auritele şi Idugu ar face bine să se odihnească acum şi să-şi 
adune câtă putere pot pentru ce-i aşteaptă. Pentru că eu sunt 
Deka, Angoro. Şi vin să dobor zeii. 


Mulţumiri 


Mai întâi aş vrea să-i mulţumesc editoarei mele neînfricate, 
Kelsey Horton. îţi mulţumesc din suflet că ai crezut în 
povestea aceasta şi mi-ai dat timp şi spaţiu s-o spun aşa cum 
trebuia spusă. 


Partenerului meu de critică, PJ: îţi mulţumesc că ai citit atâtea 
întrupări ale cărţii de faţă şi că m-ai suportat când vorbeam la 
nesfârşit despre cum nu ştiu cum s-o scriu etc. îţi mulţumesc că 
mi-ai ascultat toate tâmpeniile şi ai fost mereu cel mai înfocat 
membru al galeriei mele. 


Lui Alice S-H: îţi mulţumesc că ai crezut în seria aceasta de la 
bun început şi că m-ai încurajat că e o poveste care merită 
spusă. Apreciez cât de mult te-ai străduit ca s-o faci cunoscută 
la nivel internaţional. 


Lui Johnny TarajJosu: îţi mulţumesc pentru încă o copertă 
formidabilă. Eşti zeul copertelor care binecuvântează această 
serie. 


Lui Ray Shappell: îţi mulţumesc din tot sufletul pentru că ai 
lucrat la coperta aceasta incredibilă. E superbă, e tot ce mi-aş fi 
dorit la treisprezece ani. îţi mulţumesc. 


Lui Cait: îţi mulţumesc pentru eforturile continue şi curajoase 
cu care ai scos în lume cartea şi seria. înseamnă enorm pentru 
mine că Sânge auriu continuă să ajungă în locuri la care nici n- 
aş fi visat. 


Joshua R, ce pot spune? îţi mulţumesc că m-ai suportat, cu tot 
cu e-mailurile mele, ba trimise în ultimul moment, ba lungi şi 
obositoare. îţi mulţumesc pentru tot ce faci. Eşti pur şi simplu 


cel mai tare. 


Shameizei Alley: ştiu că n-a fost uşor, cu termenele pe care le tot 
depăşeam şi toate cele, dar îţi mulţumesc că ai ţinut lucrurile în 
mişcare şi într-o zi, când te voi întâlni în persoană, trebuie 
neapărat să te invit să bem ceva. 


Lui Kenneth Crossland: toată viaţa mi-am dorit să-mi văd 
cuvintele în paginile unei cărţi, iar tu le-ai adus la viaţă şi 
le-ai făcut să arate nemaipomenit, aşa că îţi mulţumesc, îţi 
mulţumesc. 


Lui Adrienne Weintraub: îţi mulţumesc că ne-ai promovat, pe 
cartea mea şi pe mine, în faţa profesorilor şi librarilor din toate 
Statele Unite. înseamnă foarte mult faptul că seria aceasta 
ajunge la oamenii la care trebuie să ajungă. 


întregii echipe de vânzări: Felicia Frazier, Becky Green, Enid 
Chaban, Kimberly Langus, vă mulţumesc că aţi dat avânt 
constant seriei. Vă admir şi vă mulţumesc pentru treaba grozavă 
pe care o faceţi. 


Lui Coleen Fellingham şi Tamar Schwartz: vă mulţumesc pentru 
eforturile neobosite pe care le-aţi făcut ca să sprijiniți această 
serie. Vă mulţumesc şi că m-aţi suportat când am depăşit 
termenele de predare, când am tot schimbat numele 
personajelor etc. 


întregii echipe digitale: Kate Keating, Elizabeth Ward, Jenn 
Inzetta, Emma Benshoff, vă mulţumesc, oameni buni, pentru 
toate eforturile voastre şi pentru că mi-aţi dat ponturi pentru 
prezenţa în social media. Sper să vă fac mândri pe TikTok într-o 
bună zi. 


Lui Beverly: îţi mulţumesc că m-ai susţinut mereu şi ai crezut în 
seria Sânge auriu. E esenţial pentru mine să ştiu că am parte de 
sprijinul tău. 

Barbarei Marcus: îţi mulţumesc pentru încrederea în Sânge 


auriu şi pentru că promovezi seria în lume. Când eram mică, 
visam să văd pe piaţă o asemenea carte. Iar acum există. 


Lui Melanie: îţi mulţumesc că mi-ai lărgit graniţele înţelegerii 


despre ceea ce e posibil. îţi mulţumesc că ai fost mereu o 
deschizătoare de drumuri şi ai fost mereu tu, cea autentică. Prin 
simplul fapt că eşti tu însăţi, mă inspiri. Cartea aceasta conţine 
mult mai mult din personalitatea ta decât îţi dai seama. 


Cuprins 

Mulţumiri 


